
XX amžiaus antrojo dešimtmečio pabaigoje prasidėjusi nepriklau- 
somos Lietuvos valstybės vidinė konsolidacija ir jos įsitvirtinimas tarp- 
tautinėje erdvėje sunkiai įsivaizduojamas be aktyvaus Katalikų bažnyčios 
dalyvavimo šiuose procesuose. Iškilių dvasininkų dėka XX a. pradžioje at- 
siradę politiniai ir socialiniai sąjūdžiai greitai tapo dominuojančiais šalies 
viešojo gyvenimo veikėjais, atlikusiais lemiamą vaidmenį kuriant jaunos 
valstybės vidinės sąrangos modelį. Dar 1917 m. parodyti Šventojo Sosto 
palankumo lietuvių nacionaliniams siekiams ženklai, - Lietuvių dienos 
paskelbimas, Valstybės sekretoriaus kardinolo Pietro Gasparri sveikinimo 
laiškas Lietuvių konferencijai Vilniuje, - be abejonės taip pat buvo stiprus 
pradinis užtaisas, vėlesniais metais užtikrinęs Šventajam Sostui reikšmingą 
poziciją Lietuvos tarptautinių santykių sistemoje. 

Išskirtinę diplomatinės sąveikos su Šventuoju Sostu svarbą spren- 
džiant tuometinės valstybės tarptautinių santykių problemas pripažįsta ir 
diplomatijos istorikai, pastaruoju metu jos analizei skiriantys vis daugiau 
dėmesio". Kita vertus, šiuolaikinėje lietuvių istoriografijoje Šventojo Sosto 
ir valstybės santykiai iš esmės ir pristatomi tik Lietuvos užsienio politikos 
kontekste. Sekuliarizuotame diskurse įsitvirtinę vaizdiniai trukdo suvokti 
esminį skirtumą tarp Vatikano ir kitų tarptautinės politikos subjektų siekia- 
mų tikslų. Dažnai pamirštama arba nenorima suprasti, jog Šventasis Sostas 
yra pirmiausia Visuotinės Bažnyčios centras, kurio svarbiausias rūpestis — 
siekti, kad kiekvienoje valstybėje Bažnyčiai būtų sudarytos kuo palankes- 
nės sąlygos vykdyti savo misiją. Todėl Vatikano santykiai su Lietuva, kaip ir 
su bet kuria kita valstybe, yra ne tik (tiek) užsienio, bet ir vidaus politikos 
objektas. Dar vienas ligšiolinių Šventojo Sosto diplomatijos istorijai skirtų 
studijų trūkumas buvo tai, kad jose remtasi iš esmės tik Lietuvos valdžios 
institucijų aplinkoje atsiradusiais archyviniais dokumentais. 

Iki 2007 m. spręsti šią problemą trukdė ir objektyvaus pobūdžio kliū- 
tis, nes popiežiaus Pijaus XI pontifikato (1922-1939) laikų Šventojo Sosto 


! A. Kasparavičius, Tarp politikos ir diplomatijos: Šventasis Sostas ir Lietuvos Respublika, 
Vilnius, 2008. 

archyvinis fondas nebuvo prieinamas tyrinėtojams. Apie popiežiaus Be- 
nedikto XVI sprendimą dėl šio dokumentų masyvo išslaptinimo buvo pa- 
skelbta tik 2006 m. birželio 30 d. Taip atsivėrė kelias ir prie iki tol uždarų 
Kaune veikusios Vatikano nunciatūros, Lietuvos vyskupų susirašinėjimo su 
Šv. Sostu bei kitų Slaptajame Vatikano archyve (Archivio Segreto Vaticano, 
toliau - ASV) saugomų dokumentų, susijusių su Lietuva. Lietuvių katalikų 
mokslo akademijos iniciatyva buvo imtasi žygių kuo greičiau pasinaudoti 
atsiradusia galimybe susipažinti su šiuo svarbiu istorinių šaltinių komplek- 
su ir įvesti jį į mokslinę apyvartą. Vykdant Lietuvos valstybinio mokslo ir 
studijų fondo remiamą projektą „Lietuvos krikšto įprasminimas ir reflek- 
sija: europėjimo šaltinių kritika, sisteminimas, istoriografinis vaidmuo“, 
2008 m. pavasarį šių eilučių autorius daugiau nei mėnesį praleido nuo 
XVII a. pradžios veikiančio Vatikano archyvo skaitykloje, atrinkinėdamas 
svarbesnius dokumentus, atspindinčius Šventojo Sosto požiūrį į tuometi- 
nio Lietuvos viešojo ir religinio gyvenimo reiškinius. 

Didžioji dalis Pijaus XI pontifikato laikų lituanistinių dokumentų su- 
kaupti dviejuose ASV fonduose. Visų pirma tai Apaštalinės nunciatūros 
Lietuvoje archyvas, kuris chronologiškai apima laikotarpį nuo 1922 m. 
iki 1939 m. Šį fondą sudaro 77 bylos, suskirstytos į Lietuvoje akredituotų 
Vatikano atstovų archyvus. Bylose sukaupta korespondencija su Vatikano 
Valstybės sekretoriatu ir kurijos kongregacijomis, Lietuvos valdžios insti- 
tucijomis (daugiausia su prezidentu ir užsienio reikalų ministru), Lietuvos 
vyskupais ir kunigais. Nunciatūros archyve taip pat esama specialių bylų, 
kuriose kaupti dokumentai, atspindintys svarbių problemų sprendimą: pa- 
vyzdžiui, Katalikų akcijos reikalai, derybos dėl konkordato interpretavimo, 
misijų Rusijoje organizavimas ir kt. Antroji grupė - tai Bažnyčios Nepap- 
rastųjų reikalų kongregacijos (S. Congregazione degli Affari Ecclesiastici 
Straordinari, toliau A.E.S.)* archyvo dalis, kurioje sutelkta dokumentacija, 
susijusi su Baltijos valstybėmis. Šį fondą sudaro 108 bylos, kurių dauguma 
taip pat skirta Lietuvos katalikų reikalams. Bylose sukaupti dokumentai, 
susiję su kongregacijoje svarstytais klausimais, arba kongregaciją pasiekę 
pranešimai apie padėtį Baltijos šalyse. Neretu atveju dokumentai minėtuose 


21814 m. įkurta Šv. Sosto kurijos žinyba, kurios kompetencijai priklausė ryšių su kitomis 
valstybėmis palaikymas. 

fonduose dubliuojasi: pavyzdžiui, nunciatūros archyve yra Šv. Sosto atsto- 
vų raportų nuorašai ar juodraščiai, o A.E.S. archyve - tų pačių raportų ori- 
ginalai. 

Vizito metu buvo nukopijuota apie 350 dokumentų, tačiau kadangi 
visų jų publikuoti nebuvo įmanoma, teko dar kartą surūšiuoti juos į dvi 
grupes: dokumentus, kurių publikavimo tikslingumas didesnių abejonių 
nekėlė, ir savotišką atsarginį fondą. Taip publikavimui buvo atrinkta 215 
dokumentų, kurių vertimas į lietuvių kalbą buvo pradėtas dar 2008 m. pa- 
baigoje. Nemaža dokumentų dalis yra rankraštiniai, be to, parašyti speci- 
fine, Vatikano diplomatinėje korespondencijoje tuo metu vyravusia italų 
kalba, pasižyminčia gana sudėtingomis sakinių konstrukcijomis, todėl jų 
šifravimas, vertimas ir redagavimas užtruko ilgiau nei tikėtasi. Vis dėlto 
Lietuvos mokslo tarybos remiamo projekto „Katalikybė ir Lietuvos visuo- 
menė XX amžiuje“ finansinių išteklių ir vertėjų kantrybės dėka per dvejus 
metus pavyko susidoroti su išsikeltu uždaviniu. 

Pristatomas dokumentų rinkinys neatsiranda tuščioje vietoje, kadangi 
tiek lietuviškame akademiniame diskurse, tiek tarptautiniame kontekste tai 
nėra pirmoji naujausių laikų Šv. Sosto archyvinių dokumentų publikaci- 
ja. Prieš keletą metų italų kalba buvo išleista jauno Šv. Sosto diplomato, 
kun. Rolando Makricko parengta dokumentinė studija, kurioje pristatomas 
Vatikano diplomatinis veikimas besikuriančios Lietuvos valstybės akivaiz- 
doje?. Taigi šiuo dokumentų rinkiniu nuosekliai pratęsiamas lituanistinio 
Šv. Sosto archyvų paveldo pristatymas. Kita vertus, Pijaus XI pontifikato 
archyvų išslaptinimas suteikė stiprų postūmį Vatikano diplomatijos tarpu- 
kario laikotarpiu istorinei analizei, taip pat ir keliems reikšmingiems archy- 
vinių dokumentų viešinimo projektams. Antai 2008 m. pradėtas Šv. Sosto 
nunciatūros Vokietijoje pranešimų (1917-1939) publikavimas internete, 
kurį vykdo Miunsterio universitetas, bendradarbiaudamas su Vokiečių 
istorijos institutu Romoje ir ASV. Kelių Vokietijos, Italijos ir Prancūzijos 
akademinių institucijų konsorciumas koordinuoja tarptautinį tyrimų pro- 
jektą „Pijus XI - šaltiniai, valdymas, doktrinos“, visai neseniai susikūrė ir 
tarptautinis Pijaus XI pontifikato tyrinėtojų tinklas. Tad galima teigti, jog 


3 R. Makrickas, Santa Sede e Lituania: la rinascita dello Stato Lituano nei documenti 
dellarchivio della nunziatura apostolica di Monaco di Baviera (1915-1919), Roma, 2006. 

publikuojamas dokumentų rinkinys sėkmingai įsilies į aktualų bei sparčiai 
besiplečiantį istoriografinį diskursą. 

Kad pristatomas dokumentų rinkinys bus įdomus ne vien Lietuvos, bet 
ir kitų šalių istorikams, užtikrina ta aplinkybė, jog daugumos į jį pateku- 
sių raštų autoriai yra gerai žinomos asmenybės, kurių veiklos tyrimai jau 
turi solidžią tradiciją. Į apaštalinę nunciatūrą Kaune siunčiamus svarbes- 
nius Šv. Sosto dokumentus dažniausiai pasirašydavo Valstybės sekretoriai. 
Dokumentų rinkinio chronologinėse ribose šias pareigas užėmė vieni iški- 
liausių XX a. Bažnyčios veikėjų. Iki 1930 m. popiežiaus valstybės valdymo 
aparatui vadovavo Kanonų teisės profesorius, kardinolas Pietro Gasparri 
(1852-1934), kuris šį postą užėmė dar Pirmojo pasaulinio karo išvakarėse. 
Prieš tai jis dešimt metų buvo Kanonų teisės kodifikavimo komisijos sekre- 
toriumi ir yra laikomas pagrindiniu 1917 m. paskelbto pirmojo Bažnyčios 
istorijoje Kanonų teisės kodekso autoriumi. Kard. P. Gasparri, kaip Valsty- 
bės sekretoriaus, veikla taip pat pažymėta neabejotino diplomatinio talen- 
to ženklais: jo įžvalgi pacifistinė politika Pirmojo pasaulinio karo metais 
gerokai sustiprino Šv. Sosto tarptautinį moralinį autoritetą, o trečiajame 
dešimtmetyje sudarytų konkordatų su Europos valstybėmis serija, kurios 
kulminacija tapo 1929 m. pasirašytos Laterano sutartys su Italijos vyriausy- 
be, sukūrė naujo tipo Bažnyčios ir valstybės santykių reguliavimo modelį. 

1930 m. kard. P. Gasparri įpėdiniu Valstybės sekretoriaus poste tapo 
artimiausias jo bendradarbis ir geriausias mokinys Eugenio Pacelli (1876- 
1958), kuris 1939 m. buvo išrinktas popiežiumi (Pijus XII). Kaip A. E. S. 
sekretorius jis dar Pirmojo pasaulinio karo metais įgijo solidžią diploma- 
tinio darbo patirtį, kurią sugebėjo sėkmingai išnaudoti dirbdamas apašta- 
liniu nuncijumi Vokietijoje (1917-1929). Šv. Sosto atstovybė Miunchene, 
vėliau Berlyne trečiajame dešimtmetyje tapo svarbiausia Vatikano diplo- 
matine misija Europoje, kuriai paprastai buvo patikimas pačių subtiliausių 
ir popiežiui Pijui XI aktualiausių uždavinių vykdymas. Vienas tokių už- 
davinių buvo 1923-1927 m. vykusios neoficialios derybos su Sovietų Są- 
jungos atstovais, kuriomis siekta bent minimaliai apsaugoti katalikų teises 
religijai priešiško režimo sąlygomis*. Dėl kontraversiškai vertinamos Pijaus 


* E. TokapesBa, «IIo6i1eMb1 CTaTyCa KaTONM4eCKOJ Mepapxny B NeperoBopax CCCP 1 
CaBaToro IlpecTona B 20-e rOjb: XX Bekas, Poccua u Bamuxan, 200, Bern. 2, c. 147-180. 

XII veiklos Antrojo pasaulinio karo metais jo asmenybės ir jo pontifika- 
to istorijos tyrimai yra viena karščiausių šiuolaikinės istoriografijos temų, 
nagrinėta dešimtyse monografijų ir tūkstančiuose straipsnių. Taigi gali- 
ma tikėtis, jog ir dokumentų rinkinyje esantys kard. E. Pacelli pasirašyti 
dokumentai, kuriuose atsiskleidžia jo požiūris Bažnyčios ir valstybės san- 
tykių, katalikų veikimo visuomenėje ar tarptautinės politikos klausimais, 
taps vertingu istoriniu šaltiniu daugialypei Pijaus XII asmenybei geriau 
pažinti. 

Šv. Sosto atstovybėje 1922-1939 m. dirbusių dvasininkų biografijos 
taip pat įdomios ne vien lietuviams. Pirmųjų Šv. Sosto diplomatų - 1921 m. 
lapkričio pradžioje Apaštaliniu vizitatoriumi (nuo 1922 m. rudens delega- 
tu) Baltijos kraštams paskirto arkivysk. Antonino Zecchini SJ (1864-1935) 
ir 1924 m. vasarą į Kauną atvykusio jo sekretoriaus Luigi Faidutti (1861— 
1931) - likimus Dievo Apvaizda visam laikui surišo su jų diplomatinės 
misijos kraštais. Arkivysk. A. Zecchini nepavyko rasti bendros kalbos su 
tuometine Lietuvos politine ir bažnytine valdžia, todėl jis greit perleido 
Lietuvos reikalus savo sekretoriui, o pats labiau rūpinosi Latvijos ir Estijos 
katalikų reikalais. Jau 1924 m. jis buvo paskirtas Katalikų bažnyčios apašta- 
liniu administratoriumi Estijoje, o nuo 1926 m. taip pat ir internuncijumi 
Latvijai. Protestantiškoje Latvijoje A. Zecchini buvo daug labiau gerbiamas 
nei katalikiškoje Lietuvoje, būtent šios šalies sostinėje jis rado ir amžinojo 
poilsio vietą, o jo laidotuvės buvo labai iškilmingos“. 

Kai 1926 m. pavasarį A. Zecchini galutinai buvo nušalintas nuo ats- 
tovavimo Šv. Sostui Lietuvoje, o naujai paskirtas internuncijus Lorenco 
Schioppa beveik metus neturėjo galimybių įteikti savo kredencialų Lietuvos 
vyriausybei, diplomatinio atstovavimo spragas energingai ėmėsi užpildyti 
L. Faidutti. Kilęs iš Goricijos provincijos, kuri tik 1918 m. buvo aneksuota 
Italijos, XX amžiaus pradžioje L. Faidutti buvo žymus Austrijos-Vengrijos 
politinio gyvenimo dalyvis, Vienos parlamento deputatas. Tiesioginė dvie- 
jų jaunų nacionalizmų (slovėnų ir italų) sankirtos patirtis padėjo jam gerai 
suvokti nacionalinių konfliktų keliamus pavojus, kuriuos jis mėgino įveikti 
kovodamas už multietninio regiono apsisprendimą teritoriniu pagrindu ir 


5 E Tassin, „Diplomatico e pastore: il nunzio apostolico Mons. Antonino Zecchini in 
Lettonia (1921-1935)“, Nuova Iniziativa Isontina, 2001 gruodis, p. 61-66. 

jo autonomiją imperijos sudėtyje. Taigi ir Lietuvą kamavusios problemos 
L. Faidutti nebuvo svetimos, todėl jis daug geriau nei jo buvęs viršininkas 
(beje, irgi kilęs iš to paties krašto, tačiau gana anksti atitolęs nuo jo realijų) 
sugebėjo prisitaikyti prie jaunos tautinės valstybės kompleksų. L. Faidutti 
nuopelnus, sprendžiant 1925 m. pavasarį prasidėjusią Lietuvos ir Šventojo 
Sosto santykių krizę, pripažino ir amžininkai bei istorikai, todėl galbūt ir 
simboliška, kad šio žymaus Bažnyčios veikėjo kūnas po mirties buvo pa- 
laidotas Kauno katedros kriptoje. L. Faidutti gyvenimas ir veikla yra gana 
išsamiai aprašyta jo gimtosios Goricijos istorikų studijose, daug dėmesio 
skiriant jo darbui Lietuvoje“. Goricijoje (Istituto di Storia Sociale e Religiosa 
di Gorizia) saugomas ir išlikęs šio dvasininko asmeninis archyvas, kuriame 
Lietuvos istorikus turėtų ypač dominti Kaune rašytas jo dienoraštis. 

Taip jau susiklostė, jog tarp Kauno nunciatūroje dirbusių Šv. Sosto 
diplomatų žymiai geriau vietos gyvenimo pulsą užčiuopdavo ir daugiau 
visuomenės simpatijų pelnydavo ne pirmieji asmenys, o jos sekretoriai. 
L. Faidutti 1932 m. šiose pareigose pakeitęs Antonio Samorė (1905-1983), 
panašiai kaip ir jo pirmtakas, greitai tapo viena paskutinių atramų, ant ku- 
rių dar laikėsi trapūs Lietuvos ir Šventojo Sosto santykiai tautininkų reži- 
mui vis labiau varžant Bažnyčios veikimo laisvę. Jaunam Šv. Sosto atstovui 
tai buvo pirmoji diplomatinės tarnybos vieta, suteikusi postūmį įspūdin- 
gai vėlesnei jo karjerai“. Galbūt todėl jis niekuomet nepamiršo Lietuvos, 
prisirišimą prie jos liudydamas tiek nuolatine savo parama sovietų režimo 
persekiojamai Lietuvos Katalikų bažnyčiai, tiek ir Lietuvos vardo garsinimu 
savo gimtajame Bardi miestelyje. 

Tai tik keletas biografijos faktų dokumentų rinkinyje dažniausiai su- 
tinkamiems asmenvardžiams, geriausiai parodančių, kaip artimai yra per- 


S P. Caucig, Luigi Faidutti (1861-1931). Un testimone della fede e della giustizia sociale, 
Gorizia, 2008; G. E. Cromaz, Lettere dalla Lituania: mons. Luigi Faidutti diplomatico vaticano in 
Lituania, 1924-1931. Cividale del Friuli, 1992; E. Tassin, Mons. Antonino Zecchini (1864-1935) 
e Mons, Luigi Faidutti (1861-1931): due diplomatici friulani nei paesi baltici. Gorizia, 1987. 


71938 m. atšauktas iš Kauno A. Samorė dirbo įvairiose Šv. Sosto diplomatinėse misi- 
jose (Šveicarijoje, JAV, Kolumbijoje), 1950 m. pašventintas vyskupu, o 1953 m. paskirtas 
Šv. Nepaprastųjų Bažnyčios reikalų kongregacijos sekretoriumi bei Popiežiškosios komisijos 
Rusijai pirmininku. 1967 m. jam suteiktas kardinolo titulas ir pavesta vadovauti Sakramentų 
kongregacijai, nuo 1974 m. ėjo archyvisto ir bibliotekininko pareigas. Aštuntojo dešimtmečio 
pabaigoje kaip asmeninis popiežiaus Jono Paulius II pasiuntinys daug prisidėjo prie taikaus 
Argentinos ir Čilės konflikto sprendimo. 

sipynusios tiek to meto Šv. Sosto atstovų gyvenimo gijos, tiek ir jų palikimo 
tyrinėtojų interesai. Nemažai kitų iškilių asmenybių - publikuojamų do- 
kumentų autorių ar tik juose paminėtų - biogramų skaitytojas suras doku- 
mentų komentaruose, kurie, kaip tikimės, padės geriau suvokti rašiusiųjų 
motyvus bei intencijas. Daug sunkiau vertimo ir redagavimo procese buvo 
išsaugoti kiekvienam iš dokumentų autorių būdingą savitą minčių raiškos 
būdą, juolab kad kai kurias frazes visiškai adekvačiai išversti į lietuvių kalbą 
tiesiog buvo neįmanoma. Šios problemos buvo galima išvengti, jeigu do- 
kumentai būtų publikuojami originalo kalba, tačiau atsižvelgiant į tai, kad 
juose vyraujanti italų kalba Lietuvoje nėra labai paplitusi, buvo nuspręsta 
juos versti. Ateityje galbūt atsiras galimybių į rinkinį patekusių, taip pat ir 
kitų ASV lituanistinių dokumentų skaitmenines kopijas talpinti interne- 
tinėje duomenų bazėje, kas sudarys galimybę susipažinti ir su originaliu 
jų tekstu. 

Rinkinyje publikuojami dokumentai sudėti chronologine tvarka, pra- 
dedant 1921 m. spalio 31 d. datuotu jėzuito generolo W. Ledochowskio laiš- 
ku, kuriame siūlomos galimos Baltijos kraštų vizitatoriaus kandidatūros, ir 
baigiant 1938 m. gruodžio 15 d. kard. E. Pacelli telegrama, kuria reiškiama 
viltis, kad asmeninės naujo užsienio reikalų ministro savybės leis pagaliau 
pabaigti keletą metų trukusias sunkias derybas dėl kai kurių konkordato 
straipsnių interpretavimo bei normalizuoti diplomatinius santykius su Lie- 
tuva. Nors popiežius Pijus XI mirė tik 1939 m. vasario 10 d., visos 1939 m. 
bylos tebėra uždarame fonde, todėl paskutinių dviejų šio pontifikato mėne- 
sių dokumentai į rinkinį nepateko. Kita vertus, nemaža dalis 1939-1940 m. 
vykusio susirašinėjimo tarp Šv. Sosto atstovybės Kaune ir Romos jau yra 
paskelbta fundamentaliame daugiatomiame Vatikano karo metų doku- 
mentų rinkinyje“. 

Fragmentiškiausia yra ankstyvoji Šv. Sosto atstovybės Lietuvoje archy- 
vo dalis, t. y. Apaštalinio vizitatoriaus, o vėliau delegato A. Zecchini veiklos 
(1922-1925) laikotarpis. 1922 m. sausį į Kauną atvykęs A. Zecchini ilgą 
laiką neturėjo pastovios būstinės, o vėliau dėl gana šaltų santykių su vietos 
pasaulietine ir dvasine valdžia persikėlė į Rygą. Dėl tokių aplinkybių da- 


5 Actes et documents du Saint Siėge relatifs 4 la seconde guerre mondiale. T. 3: Le Saint 
Siėge et la situation religieuse en Pologne et dans les pays Baltes, 1939-1945. Citta del Vaticano, 
1967, 1 d. 

lis su Lietuvos reikalais susijusių dokumentų, ko gero, pateko į nunciatū- 
ros Latvijoje archyvą. A. Zecchini paskyrimo aplinkybes ir jo pirmuosius 
žingsnius Lietuvoje kiek išsamiau galima rekonstruoti, remiantis A. E. S. 
archyviniame fonde esančiais dokumentais. Tarp jų istoriniu atžvilgiu 
ypač vertingas 1922 m. rudenį parengtas detalus A. Zecchini raportas apie 
Bažnyčios padėtį Lietuvoje. Reguliaresnis susirašinėjimas tarp Šv. Sosto 
atstovybės ir Romos kurijos nusistovėjo tik tuomet, kai į Kauną atvyko 
L. Faidutti, kuris daug skrupulingiau negu jo šefas tvarkė kanceliarinius 
reikalus. Ypač intensyvus Šv. Sosto komunikacijos su Lietuva periodas pra- 
sidėjo tada, kai 1925 m. pabaigoje į kraštą su Apaštalinio vizitatoriaus įga- 
liojimais atvyko vysk. Jurgis Matulaitis. Tenka pažymėti, kad dauguma į 
ASV fondus patekusių J. Matulaičio pranešimų, rašytų jo misijos Lietuvoje 
metu, tyrinėtojams jau buvo žinomi iš Marijonų vienuolijos archyve esan- 
čių jų nuorašų. Vieni iš jų buvo publikuoti ištisai?, kitais naudotasi spe- 
cialiose minėtos misijos studijose!“, todėl į dokumentų rinkinį jie nebuvo 
įtraukti. Kita vertus, Šv. Sosto atstovybės Lietuvoje sekretoriaus L. Faidutti 
raportai, rašyti 1926 m., suteikia galimybę pažvelgti į J. Matulaičio darbus iš 
šalies. Tais metais įvykę svarbūs bažnytinio ir politinio gyvenimo pokyčiai 
suteikia šiems dokumentams papildomą istorinę vertę. 

Naujo etapo Lietuvos ir Šv. Sosto santykių istorijoje pradžia akivaiz- 
džiai susijusi su konkordato sudarymu 1927 m. rudenį. Konkordato pa- 
sirašymas akivaizdžiai paveikė ir Kauno nunciatūros korespondencijos su 
Vatikanu turinį. Jei iki tol atstovybės pranešimuose dominavo Lietuvos už- 
sienio ir vidaus (ypač lenkų-lietuvių santykiai) politinio gyvenimo temos, 
vėlesniais metais vis daugiau dėmesio skiriama įsisenėjusioms Bažnyčios 
vidaus problemoms. Kita vertus, šios problemos darėsi vis opesnės ir dėl to, 
jog tautininkų režimas, siekdamas įtvirtinti savo vienvaldystę, palaipsniui 
pradėjo mažinti Bažnyčios įtaką švietimo srityje bei varžyti organizuotą 
katalikų veikimą visuomenėje. Dar vienas reikšmingas pokytis, pastebi- 
mas Šv. Sosto atstovybės diplomatinio susirašinėjimo dokumentuose nuo 
1928 m., yra tai, kad nuo rankraštinių raportų palaipsniui pereinama prie 


> Arkivysk. J. Matulaičio 1926 m. kovo 3 d. laiškas kardinolui P. Gasparri, Naujasis Židi- 
nys-Aidai, 1999, nr. 5-6, p. 261-274. 


9 S. Matulis, Palaimintasis arkivyskupas Jurgis Matulaitis MIC apaštalinis vizitatorius 
Lietuvai 1925-1927. Nottingham (i.e.Vilnius], 2001. 

spausdintinių. Tai prisidėjo prie tvarkingesnės raštvedybos atsiradimo ir, 
be abejonės, gerokai palengvino rinkinio sudarytojų darbą. 

Netrukus po konkordato paskelbimo prasidėję nesutarimai tarp pasau- 
lietinės ir bažnytinės valdžios dėl jo normų interpretavimo paženklino visą 
nuncijaus Riccardo Bartoloni misijos Lietuvoje laikotarpį (1928-1931 m.). 
Kaip matyti iš publikuojamų dokumentų, Šv. Sosto pozicija dėl santykių su 
valdžia taktikos ir strategijos ne visuomet sutapdavo su aktyviosios Lietu- 
vos katalikų visuomenės laikysena. Tai galbūt paskatins peržiūrėti lietuvių 
istoriografijoje įsitvirtinusią sampratą, jog Vatikanas visuomet besąlygiš- 
kai rėmė ar netgi skatino Lietuvos dvasininkų kovą su tautininkų režimu. 
Glaistyti didėjančius prieštaravimus tarp tautininkų vyriausybės ir episko- 
pato Šv. Sostas buvo suinteresuotas dar ir dėl to, kad popiežiaus Pijaus XI 
planuose, numatančiuose išplėsti misijas tarp stačiatikių Rusijoje, Lietuvai 
buvo numatytas svarbaus forposto vaidmuo. Nuo 1928 m. pabaigos pra- 
sideda intensyvus specialiai tam įkurtos Popiežiškosios komisijos Rusijai 
susirašinėjimas su nunciatūra Kaune dėl šios misijos galimybių ir būdų, 
taip pat dėl Sovietų Sąjungoje įkalintų katalikų kunigų išlaisvinimo. Šiai ko- 
respondencijai buvo skirtos net kelios nunciatūros archyvo bylos, iš kurių į 
rinkinį pateko tik patys įdomiausi dokumentai. 

Nepaisant tvirtos, tačiau gana lanksčios Šv. Sosto laikysenos, konfliktas 
su tautininkų režimu, kaip žinia, pasibaigė Europos diplomatinėje prak- 
tikoje precedento iki tol neturėjusiu nuncijaus išvarymu iš Lietuvos. Pa- 
stangos atkurti normalų bendravimą ir derybos dėl konkordato straipsnių 
interpretavimo (iš esmės jas galima vadinti derybomis dėl naujo konkorda- 
to) užėmė didžiausią 1931 m. pabaigoje į Lietuvą atvykusio kito Šv. Sosto 
atstovo - tik Charge dAffaires a. i. diplomatinį rangą turėjusio prel. Anto- 
nio Aratos — darbotvarkės dalį. Šiuo laikotarpiu ir pats Vatikanas vis akty- 
viau tiesiogiai dalyvauja kompromiso su Lietuvos vyriausybe paieškose. Tą 
liudija rinkinyje publikuojamos išsamios A. E. S. instrukcijos ir neįprastai 
ilgi kard. E. Pacelli laiškai Šv. Sosto atstovui Kaune, kuriuose išsamiai na- 
grinėjamos visos sunkiai vykusių derybų detalės. Kita vertus, ir iš paties 
reikalų patikėtinio 1932 m. pabaigoje buvo pareikalauta fundamentalaus 
Bažnyčios padėties Lietuvoje tyrimo, reikalingo tam, kad Šv. Sostas galėtų 
nusistatyti tolesnę savo veiksmų strategiją. Tyrimo metu surinkta infor- 
macija buvo apibendrinta išsamioje beveik 200 lapų apimties generalinėje 

ataskaitoje, kurią A. Arata baigė rengti 1933 m. balandžio 15 d. Tai unikalus 
ir didelę istorinę vertę turintis dokumentas, atskleidžiantis žymių Lietuvos 
katalikų visuomenės veikėjų požiūrį ne tik į Bažnyčios ir valstybės santy- 
kių būklę, bet ir į bendrus religinio bei sociokultūrinio gyvenimo procesus. 
Turint galvoje, kad respondentai žinojo, jog jų atsakymai tikrai nepasieks 
viešumos ir bus prieinami tik labai siauram ratui žmonių, galima tikėtis, 
kad jie buvo pakankamai nuoširdūs. Tiesa, rinkinyje publikuojama tik šio 
dokumento baigiamoji dalis, kadangi dėl didelės apimties nebuvo galimy- 
bių padaryti visą jo kopiją, be to, tai būtų gerokai padidinę rinkinio apimtį. 
Tikėtina, kad ateityje jis bus publikuotas atskiru leidiniu. 

Baigdamas minėtąją ataskaitą, Šv. Sosto atstovas pažymėjo: „Kukli 18 
mėnesių patirtis Lietuvoje mane tik įtikino, kad šios šalies religinis atsinau- 
jinimas šiomis aplinkybėmis yra aktualiausias ir reikalingiausias uždavinys. 
Ir būtent tam, kad būtų pradėta ta plati ir svarbi programa, nubrėžta mons. 
Bartoloni, kaip niekad iki šiol reikia bent jau sąlyginės taikos periodo. Kaip 
bebūtų, negalima manyti, jog kova gali prisidėti prie taip reikalingos Lie- 
tuvos religinės konsolidacijos“"!. Ketvirtajame dešimtmetyje Vatikano di- 
plomatai iš tikrųjų vis daugiau dėmesio skyrė religinio šalies gyvenimo 
būklės analizei ir neigiamai ją veikiančių faktorių įvardijimui. Ypač didelį 
susirūpinimą jiems kėlė katalikiškojo ugdymo sistemos - nuo pradinės ka- 
techezės iki kunigų seminarijų bei universiteto — spragos. Šv. Sosto atstovų 
manymu, jas užkamšyti trukdė ne tik nepalanki pasaulietinės valdžios po- 
litika, bet ir pačios katalikų visuomenės vidinių resursų stoka, kurią lėmė 
sąlyginai nedidelis šalies ekonomikos pajėgumas, nestabili krašto vidaus ir 
tarptautinė padėtis, carinės Rusijos valdymo palikimas. Įdomu, kad būtent 
pastarąjį faktorių Vatikano diplomatai gana dažnai išskirdavo kaip vieną 
pagrindinių kliūčių, trukdančių greičiau atkurti ne tik religinį, bet ir politi- 
nį bei kultūrinį Lietuvos gyvenimą, kaip visuomenės elito galvoseną stipriai 
tebeveikiančią patirtį. Gal todėl jie (vieni daugiau, kiti mažiau) kantriai ir 
gana atlaidžiai žiūrėjo į tuometinių politikos vairininkų daromas klaidas, jų 
užsispyrimą bei apskritai į kitokią politinę kultūrą. Išsivadavimo nuo rusiš- 
kos kultūros (plačiąja prasme) įtakos problema išlieka aktuali iki šių dienų, 


" 1933 m. balandžio 15 d. A. Aratos generalinė ataskaita, ASV, Arch. Nunz. Lituania, 
b. 77, 1. 558 

o tokios tuometinių išorinių stebėtojų įžvalgos galėtų mums priminti, kad 
mūsų visuomenę tebeslegia ne tik penkių sovietmečio dešimtmečių, bet ir 
daugiau nei šimtmečio carinės patvaldystės patirtis. 

Nors Šv. Sosto atstovai gana skeptiškai vertino tuometinę Lietuvos re- 
liginio gyvenimo situaciją, ketvirtajame dešimtmetyje Lietuvos katalikų 
visuomenė, nepaisant patiriamų išorinių suvaržymų, akivaizdžiai išgyve- 
no vidinės konsolidacijos laikotarpį. Per jį katalikų intelektualai sugebėjo 
įsitvirtinti Lietuvos kultūrinio elito viršūnėje, subrendo nauja katalikiškai 
angažuoto jaunimo karta, katalikiškos pakraipos periodiniai leidiniai tapo 
drąsiausių visuomenės gyvenimo atnaujinimo idėjų kalve. Žinant dinamiš- 
ką to meto Lietuvos katalikų visuomenės, ypač jaunosios jos kartos raišką, 
neretai įgydavusią gana modernius pavidalus, Šv. Sosto požiūris daugeliu 
atvejų gali pasirodyti konservatyvus ir senamadiškas. Tai liudija rinkinyje 
publikuojami dokumentai, kuriuose atsispindi kritiškas Vatikano požiūris 
į Lietuvos katalikų visuomenininkų vykdytas ar tik propaguotas socialines 
reformas, rigidiškas civilinės metrikacijos nepripažinimas, paranojiška ko- 
edukacijos ir lytiniu atžvilgiu mišrių katalikų veikimo formų baimė etc. Kita 
vertus, toks atsargus žvilgsnis į kiekvienos epochos naujoves, keičiančias 
ir Bažnyčios veikimo pasaulyje formas, buvo visuomet būdingas Apaštalų 
įpėdiniams, kurie šias naujoves pripažindavo tik tuomet, kai jos įrodydavo 
savo gyvybingumą ir sielų gerovei teikiamą naudą. 

Aktyvioji Lietuvos katalikų visuomenės dalis gana sunkiai išsiteko ir 
XX amžiaus pirmojoje pusėje popiežių skelbtos Katalikų akcijos progra- 
mos rėmuose. Katalikų akcijos idėja, kuri tuo metu buvo suvokiama tik 
kaip pasauliečių bendradarbiavimas bažnytinės hierarchijos vykdomame 
apaštalavime, Lietuvoje, kaip ir daugelyje kitų Europos šalių, kėlė nemažai 
vidinių įtampų, nes emancipuoti katalikai pasauliečiai jautėsi galį prisiimti 
žymiai daugiau atsakomybės Bažnyčios gyvenime, negu jiems buvo pasi- 
rengusi suteikti bažnytinė hierarchija. Publikuojami dokumentai taip pat 
liudija, jog Šv. Sostas nuosekliai pasisakė už tai, kad katalikų pasauliečių 
veikimas būtų griežtai kontroliuojamas dvasinės valdžios ir būtų aiškiai 
atribotas nuo partinės politikos srities. Kita vertus, ne viename Šv. Sosto 
dokumente aiškiai pabrėžiamas esminis skirtumas tarp partinės politikos 
siaurąja prasme ir politikos plačiąja prasme kaip viešųjų reikalų svarstymo. 
Vengdama pirmosios, Katalikų akcija jokiu būdu neturi ir negali atsisakyti 

dalyvauti antrojoje. Nedemokratinių politinių sistemų sąlygomis, kuomet 
pasaulietinė valdžia siekia kontroliuoti kaip įmanoma daugiau viešojo 
gyvenimo sričių, Katalikų akcijos modelis turbūt buvo vienintelė įma- 
noma landa, per kurią organizuoti katalikai galėjo patekti į viešąją erd- 
vę. Tiesa, kaip liudija rinkinyje publikuojami dokumentai, atspindintys 
1932-1938 m. su pertraukomis vykusių derybų tarp Šv. Sosto ir Lietuvos 
vyriausybės eigą, autoritarinis tautininkų režimas atkakliai mėgino pa- 
neigti katalikams netgi tokią galimybę. Dokumentai taip pat patvirtina, 
jog siekdamas pagrįsti Šv. Sostui keliamus reikalavimus dėl smulkmeniš- 
kos Katalikų akcijos kontrolės, tautininkų režimas gana dažnai rėmėsi fa- 
šistinėje Italijoje įsitvirtinusiu ir Vatikano iš esmės aprobuotu Bažnyčios ir 
valstybės santykių pavyzdžiu. 

Vis dėlto atrodo, kad Šv. Sostas nebuvo linkęs daryti tautininkų reži- 
mui tokių didelių nuolaidų, matydamas, kad katalikų padėtis Lietuvoje de 
facto nėra tokia sudėtinga kaip Italijoje, Vokietijoje ar juo labiau Sovietų 
Sąjungoje. Švelnus autoritarizmas paliko katalikams pakankamai plačią 
viešo veikimo erdvę: katalikiška spauda, nors ir cenzūruojama, išsaugojo 
laisvos nuomonių raiškos galimybę ir gana dažnai kvestionavo oficialios 
retorikos schemas, katalikiškos organizacijos, nors ir valdžios institucijų 
kontroliuojamos, didesnių represijų nepatyrė, Teologijos-filosofijos fa- 
kultetas, nors ir nuolat valdžios spaudžiamas, kartu su Lietuvių katalikų 
mokslo akademija iki pat nepriklausomybės saulėlydžio liko reikšmingu 
katalikų intelektualinio gyvenimo centru. Tokiomis aplinkybėmis Šv. Sos- 
tas neskubėjo juridiškai įtvirtinti Bažnyčiai nepalankių Lietuvos konkor- 
dato nuostatų pakeitimų, laukdamas, kuria linkme toliau evoliucionuos 
tautininkų režimas. Ketvirtojo dešimtmečio pabaigoje, susikomplikavus 
Lietuvos tarptautinei padėčiai, tokių nuolaidų tikslingumas pasidarė dar 
mažiau aktualus. Nenuostabu tad, kad ir paskutiniame šio rinkinio do- 
kumente Šv. Sosto diplomatijos vairininkas, atsispyręs naujo Lietuvos už- 
sienio reikalų ministro žavesiui, mandagiai atmetė pastarojo pasiūlymą 
normalizuoti diplomatinius santykius nesiejant to su derybų dėl konkor- 
dato interpretavimo baigtimi. Teko laukti dar didesnių tarptautinės politi- 
kos sukrėtimų, kad Lietuvos vyriausybė suvoktų savo ambicijų nerealumą 
ir pripažintų Šv. Sosto jau seniai iškeltas minimalias sąlygas, reikalingas 
santykių normalizavimui. Tik prasidėjus Antrajam pasauliniam karui, 

vadinamoji „vieningo darbo“ vyriausybė pagaliau patvirtino naujo susita- 
rimo su Vatikanu projektą, o pastarasis įsipareigojo atsiųsti į Lietuvą aukš- 
čiausio diplomatinio rango atstovą - nuncijų. 


Dokumentai rinkinyje pateikiami chronologine tvarka, nuo jos nu- 
krypstant tik tais atvejais, kai publikuojami laiko atžvilgiu ne per daug 
vienas nuo kito nutolę, o teminiu atžvilgiu labai artimi dokumentai. Doku- 
mentai sugrupuoti į penkis skyrius priklausomai nuo Šv. Sosto diplomatinio 
veikimo Lietuvoje intensyvumo ir jį reprezentavusių asmenų: pirmajame 
spausdinami Apaštalinio vizitatoriaus (vėliau delegato) A. Zecchini veiklos 
laikotarpio dokumentai (1921 m. pab. - 1925 m.), antrojo laikotarpio pra- 
džia sutampa su vysk. J. Matulaičio atvykimu, o pabaiga - su konkordato 
sudarymu (1926-1927), trečiajame skyriuje daugiausia pateikiami nunci- 
jaus R. Bartoloni veiklą liudijantys dokumentai (1928-1931), į ketvirtąjį 
skyrių pateko Šv. Sosto atstovybės archyvo dalis, kuri buvo sukaupta tuo 
metu, kai Lietuvoje rezidavo reikalų patikėtinis A. Arata (1932-1935), pa- 
galiau penktąjį skyrių sudaro dokumentai iš paskutiniųjų popiežiaus Pi- 
jaus XI pontifikato metų (1936-1938) diplomatinio atstovavimo Lietuvoje 
istorijos. 

Į rinkinį buvo įtraukti tie dokumentai, kurie subjektyvia sudarytojo 
nuomone galėtų būti ne tik vertingas to laikotarpio Bažnyčios ir diplomati- 
jos istorijos šaltinis, bet ir įdomus skaitinys visiems istorija besidomintiems. 
Įrinkinį nepateko dokumentai, kuriuose daugiausia vietos skirta gana gerai 
žinomų įvykių perpasakojimui, nepateikiant jokių jų vertinimų. Taip pat 
stengtasi, kad rinkinyje būtų atspindėtas kuo platesnis Šv. Sostui rūpėju- 
sių klausimų spektras, kartu atsisakant tų dokumentų, kuriuose pateikia- 
mi faktai ir jų interpretacijos kartojasi. Nepaisant to, rinkinio naudotojas 
nesunkiai pastebės keletą vyraujančių temų, nuolat iškildavusių per visą 
laikotarpį, kurį apima publikuojamas šaltinių kompleksas. Pirmiausia tai, 
žinoma, Bažnyčios ir politinės valdžios santykių problemos, kurios visuo- 
met buvo Šv. Sosto atstovų dėmesio centre. Antroje vietoje ko gero atsidur- 
tų katalikiškų bendrojo lavinimo mokyklų ir seminarijų reikalai. Svarbią 
vietą nunciatūros interesų lauke taip pat užėmė katalikų pasauliečių veiki- 
mo suderinimas su Šv. Sosto direktyvomis, tautinių santykių problematika 
Bažnyčios viduje, galimybių misijoms tarp stačiatikių paieška. 


31 


Sudarytojo žodis 


Kiekvienas rinkinyje publikuojamas dokumentas turi savo redakcinę 
antraštę ir legendą. Redakcinę antraštę sudaro dokumento numeris, data ir 
dokumento pavadinimas, kuriame paprastai nurodomas dokumento auto- 
rius, adresatas ir pagrindinė turinio tema. Autorių ir adresatų pareigos re- 
dakcinėje antraštėje pateikiamos tik pirmą kartą juos minint. Dokumento 
legendoje nurodoma, kokiame archyve saugomas publikuojamo dokumen- 
to originalas, archyvinio fondo pavadinimas, bylos numeris ir dokumento 
lapų numeracija. Taip pat nurodytas dokumento parašymo būdas (rankraš- 
tis ar mašinraštis) ir kalba. Kaip minėta, dauguma rinkinyje publikuojamų 
dokumentų yra versti iš italų kalbos, keletas iš vokiečių ir anglų kalbų. Juos 
vertė Danutė Butkienė (nr. 1-16, 19-33, 67-71, 80-81, 84-85, 90, 94, 96— 
103, 159-165), Arūnas Streikus (nr. 17-18, 34-66, 72-78, 82-83, 86-89, 92, 
95, 104-107, 109, 112-117, 140-158, 166-171, 186-198), Gitana Vanagaitė 
(nr. 108, 110-111, 118-139, 172-185, 199-214). Dokumentų tekste buvu- 
sius intarpus lotynų ar prancūzų kalbomis vertė G. Vanagaitė. Daugiau pa- 
plitusios, trumpos frazės lotynų k. neverčiamos. 

Rengiant publikaciją laikytasi šių archeografinių taisyklių: 

1) visos tekstologinio pobūdžio pastabos - neįskaitomos ir praleistos 
vietos, atskleistos santrumpos, rezoliucijos ir prierašai spausdin- 
tuose dokumentuose, didesni dokumentų autorių daryti taisymai, 
spaudai - pateikiamos pačiame dokumento tekste laužtiniuose 
skliaustuose; 

2) pažymėtos tik pačių dokumentų autorių pabrauktos teksto vietos, o 
vėlesnės kilmės pabraukimai nenurodyti; 

3) asmenvardžiai ir vietovardžiai rašomi originalo kalba, taip kaip do- 
kumente, o tais atvejais, kai dokumente vartojamas pasenęs vieto- 
vardis, pirmą kartą minint nurodomas dabartinis jo atitikmuo; 

4) suvienodinta dokumentų tekste labai skirtinga datų ir didžiųjų bei 
mažųjų raidžių rašyba; 

5) dalykiniai komentarai apie dokumentuose minimus asmenis, orga- 
nizacijas, įvykius ar publikacijas pateikiami nuorodose. 

Baigdamas palydimąjį žodį, leidinio sudarytojas nuoširdžiai dėkoja 
visiems, kurie prisidėjo prie to, kad šis dokumentų rinkinys pasirodytų. 
Per trejus knygos rengimo metus sulaukta daugelio žmonių jei ne tiesio- 
ginės pagalbos, tai bent moralinės paramos. Imtis visus čia išvardyti būtų 

Sudarytojo žodis 


pavojingas darbas, nes vis vien kieno nors pavardė prasprūstų, todėl iš- 
skirsiu tik keletą. Pirmiausia norėtųsi paminėti Lietuvių katalikų mokslo 
akademijos centro valdybos pirmininką Paulių Subačių, kurių paskatintas 
ryžausi imtis šio nelengvo, tačiau tikrai įdomaus darbo. ASV vadovų pa- 
rodyto palankumo ir archyvo darbuotojų suteiktos pagalbos dėka darbas 
šiame pasaulinės reikšmės dokumentinio paveldo centre buvo neįtikėtinai 
malonus ir suteikė neišdildomą patirtį. 2004-2008 m. Lietuvos Respubli- 
kos ambasadai prie Šv. Sosto vadovavęs Algirdas Saudargas maloniai sutei- 
kė galimybę naudotis atstovybės svečių kambariu, o ambasados sekretorius 
ir Vatikano radijo lietuviškų laidų redakcijos vedėjas Jonas Malinauskas 
padėjo išspręsti ne vieną praktinį rūpestį. Negalima nepaminėti ir būrelio 
žavių moterų - vertėjų Danutės Butkienės ir Gitanos Vanagaitės, redakto- 
rės Dangės Vitkienės ir maketuotojos Dainės Galinienės, kurių kruopštaus 
darbo dėka projektas buvo sėkmingai baigtas. Na ir, žinoma, už kantrybę 
labai dėkoju žmonai ir vaikams, padėjusiems įveikti visas knygos rengimo 
kelyje pasitaikiusias kliūtis. 

1. JĖZUITŲ GENEROLO W. LEDOCHOWSKIO! LAIŠKAS ŠV. sOSTO 
NEPAPRASTŲJŲ BAŽNYČIOS REIKALŲ KONGREGACIJOS SEKRE- 
TORIUI F. BORGONGINI-DUCA? SU PASIŪLYMAIS DĖL GALIMOS 
BALTIJOS KRAŠTŲ VIZITATORIAUS KANDIDATŪROS 


Didž. Gerb. Mons. Francesco Borgongini-Duca 
Nepaprastųjų reikalų Sekretoriui - VATIKANAS 
Roma, 
1921 m. spalio 31 d. 


Didžiai Gerbiamas Monsinjore, 


Šiomis dienomis būdamas Villa Carpegnia [Karpenjos viloje], kad vi- 
siškoje ramybėje atsidėčiau neeiliniam darbui, gavau iš t. asistento Pran- 
cūzijoje žinią, kad Jūsų Didžiai Gerbiamas Malonybė Šventojo Tėvo vardu 
prašėte manęs pasiūlyti ką nors iš mūsų vizitatoriumi Lietuvoje ir naujo- 
siose Baltijos valstybėse, kad eitų išskirtines pranešėjo pareigas ir apdairiai 
apgalvotų, kaip nutiesus kelius į Rusiją. 

"Tos pačios dienos rytą mąsčiau, kaip būtų galima įsiskverbti į mas- 
kvietiškąją respubliką ir ypač pasiūlymą, duotą man anksčiau vieno tėvo — 
pasiųsti žmogų iš brolijos į senąsias baltiškąsias provincijas ištirti šias 
vietoves*. Dar labiau mane sujaudino Jūsų Šventenybės su didžia malone 
pateiktas klausimas, kuris man atrodo esąs ženklas iš dangaus. 

Gerai viską apgalvojęs, kaip tinkamiausią tokioms pareigoms drįstu pa- 
siūlyti tėvą Antoniną Zecchini iš Venecijos provincijos, šiuo metu Triesto re- 
zidencijos viršininką. Jam 57 metai, tvirto kūno sudėjimo, giliai persmelktas 
religinės dvasios, turintis patirties apaštalinėje tarnyboje, taip pat susijusioje 


! Wiodzimierz Ledėchowski (1866-1942) - jėzuitų ordino generolas nuo 1915 m. 


* Francesco Borgongini-Duca (1884-1954) - nuo 1922 m. Šv. Sosto Nepaprastųjų Baž- 
nyčios reikalų kongregacijos sekretorius, arkivyskupas (1929 m.), apaštalinis nuncijus Italijoje 
(1929-1953), 1953 m. jam suteiktas kardinolo titulas. 

3 Jėzuitų ordinas buvo vienas pagrindinių misijinės veiklos bolševikinėje Rusijoje orga- 
nizatorių. Jėzuitams buvo patikėta vadovauti trečiajame XX amžiaus dešimtmetyje Romoje 
įsteigtiems svarbiausiems Rytų krikščionybės studijų centrams: Popiežiškajam Rytų institutui 
ir Rusų kolegijai (Pontificum Collegium Russicum). 

su religija, apdairus, gerai išmano Kanonų teisę, kurios anksčiau ilgus metus 
mokė mūsų scholastus, o vėliau Goricijos seminarijos klierikus. 

Be italų kalbos jis dar kalba prancūziškai, vokiškai, kroatiškai, kuri iš 
slavų kalbų yra artimiausia rusų kalbai, slovėniškai ir tikriausiai dar šiek 
tiek prisimena lenkų kalbą, kurią išmoko savo studijų metais Krokuvoje, 
kai krimto teologijos mokslus. Tačiau jis niekada nesidomėjo klausimais, 
kurie buvo svarbūs ar jaudino tų kraštų žmones. Dėl šio trūkumo jį galėtų 
pavaduoti tėvas Andriano Boudov“, kurį norėčiau skirti jam į kolegas, jei 
Šventasis Tėvas pritars, kadangi jis jau šiek tiek pažįsta šias šalis. Tikiu, kad 
šiedu tėvai, būdami kartu, galėtų teikti Šventajam Sostui patikimas ir pa- 
grįstas ataskaitas apie Bažnyčios būklę šiuose regionuose. 

Kaip kitą kandidatą vizitatoriumi drįstu pasiūlyti tėvą Leopoldą Škare- 
ką, Čekoslovakijos viceprovincijos vyresniojo pavaduotoją. Jam 47 metai, 
sveikas, labai religingas. Būdamas šios naujos viceprovincijos valdžioje ir 
susidurdamas su gana sunkiomis sąlygomis, jis parodė tikro apaštališko 
tvirtumo ir sveiko proto pavyzdį. Jis mažiau patyręs įvairiose šventose par- 
eigose. Kadangi kalba čekiškai, gali laisvai suprasti lenkiškai ir be didelių 
sunkumų rusiškai, kalba vokiškai ir šiek tiek moka prancūziškai. 

Yra vienas tėvas prancūzas, tinkamas reikiamoms pareigoms, tačiau 
šiuo metu negaliu jo rasti. Tai būtų Belgijos provincijolas tėvas Ferdinando 
Willaert'as, kuris gerai kalba lenkiškai ir šiek tiek moka rusiškai. Jis tikrai 
iškilus žmogus, tačiau yra tokios silpnos sveikatos, kad, man atrodo, būtų 
pavojinga tokiu metų laiku siųsti jį į šias šalis, kuriose labai šalta, lėtas ir 
prastas susisiekimas. Tokioms kelionėms reikia labai tvirto žmogaus. 

Prašau, Jūsų Šventenybe, duoti žinią, jeigu Jūsų Šventenybei atrodys tin- 
kamas kuklus mūsų pasiūlymas ir padėkoti už naują ypatingo pasitikėjimo 
ženklą, kurį laikėte vertu duoti mūsų mažytei brolijai, sykiu patikindami Jus, 
kad esame visada pasiruošę Jūsų šventiems ir gerbtiniems nurodymams. 

Naudodamasis proga, siunčiu Jūsų Malonybei nuoširdžiausius linkėji- 
mus ir reiškiu Jums kuo giliausią bei [neįskaitoma] pagarbą. 


[parašas] Nuoširdžiai Jūsų Dievuje 
ASV, A.E.S. Paesi Baltici, b. 1, I. 6rv-7. Mašinraštis, versta iš italų k. 


* Andrien Boudou SJ - kunigas, istorikas, iki 1924 m. buvo A. Zecchini sekretorius. 

2. ŠV. SOSTO VALSTYBĖS SEKRETORIAUS KARDINOLO P. GAS- 
PARRI INSTRUKCIJOS BALTIJOS KRAŠTŲ VIZITATORIUI 


INSTRUKCIJOS APAŠTALINIAM VIZITATORIUI LIETUVOJE, 
ESTIJOJE IR LATVIJOJE 
Nr. B. 28054 


Subtiliam darbui, kurį Šventasis Sostas patikėjo didž. gerb. Antonino 
Zecchini, reikia, kad jis, be to, ką skaitė apie Valstybės sekretoriato poziciją, 
turėtų galvoje šiuos dalykus: 

1) Šešių mėnesių Vizitatoriaus misija yra iš esmės provizorinė, jos tiks- 
las — informuoti Šventąjį Sostą apie tikrąją Bažnyčios būklę Baltijos šalyse 
ir Lietuvoje. Taigi Vizitatorius turės daugiau rūpintis ne tuo, kaip pačiam 
imtis priemonių, bet pranešti Šventajam Sostui ir kiekvieną kartą laukti nu- 
rodymų iš tų, kurie turi juos priimti. Tačiau jam suteikiami platūs įgalioji- 
mai skubiais atvejais. 

2) Kalbant apie naudojimąsi tokiais įgaliojimais, visais atvejais, kai tik 
to reikės šventajai tarnybai, jis galės naudotis tais [įgaliojimais], kurie pri- 
klauso foro interno. Ir šiuo tikslu galės savo kompanionui suteikti įgalioji- 
mus priimti išpažintį ir sakyti pamokslus minėtose teritorijose, kaip įprastai 
perduoti jam (tačiau ne ilgiau nei 6 mėnesių laikotarpiui, kaip buvo kalbėta 
anksčiau) tuos pačius įgaliojimus pagal jo turimą foro interno, idant nebūtų 
pavojaus pažeisti sakramentinę paslaptį. 

Tuo tarpu įgaliojimais pagal foro esterno* naudotis neturėtų, nebent jei 
pavieniais atvejais prieš tai atsiklaus atitinkamų ordinarų, taip prisilaiky- 
damas Romos kurijos praktikos, pagal kurią neįprasta suteikti atleidimą ir 
priimti nutartis be ordinarų pritarimo ir be vėlesnio jų informavimo apie 
tai, kas buvo nuspręsta. Tai kur kas naudingiau pačiam gerb. Vizitatoriui, 
kad nesusidurtų su diecezinių kurijų priešiškumu. Tad kiekvieną kartą, kai 
vyskupas turės reikiamus įgaliojimus spręsti tam tikrą klausimą, Apaštalinis 
vizitatorius suteiks pirmenybę veikti jam. Taip pat nesiims jokių stabilaus 


5 Forum internum (vidinė sritis) ir forum externum (išorinė sritis) - bendrosios teisės 
terminai, Bažnytinėje teisėje žymintys skirtį tarp nusižengimų, liekančių sąžinės lygmenyje, ir 
nusižengimų, matomų viešai. 

pobūdžio priemonių, pirma nesikreipęs į žemiau pasirašiusį Valstybės sek- 
retorių. 

3) Stengsis suartėti su dvasiškiais, pasidomėti jų poreikiais bei norais, 
patraukti juos sušaukiant keletą susirinkimų arba, jeigu vyskupas manys 
esant naudinga, taip pat ix dvasinių pratybų. 

Tuo atveju, jeigu gautų Mišių stipendijų iš savo pažįstamų ar geradarių, 
galės paskirstyti jas tiems, kuriems labiausiai reikia - Šventasis Tėvas sutei- 
kia šiuo atžvilgiu reikiamus įgaliojimus. 

4) Turės padėti suprasti, kad jo misija jokiu būdu nėra politinė, o iš- 
skirtinai religinė, todėl reikės laikytis toliau nuo visko pašalinio bet kokiuo- 
se nacionaliniuose reikaluose, atidžiai sekti, jog neišreikštų savo vertinimo 
vienu ar kitu klausimu, tačiau tuos vertinimus pateikti Šventajam Sostui. 
Vienu žodžiu, jis turi būti labiau misionierius nei diplomatas. 

5) Tai nekliudo, pasitaikius progai, suartėti su kokiais nors asmenimis iš 
įvairių vyriausybių, idant parodytų, jog Šventasis Sostas yra gerai nusiteikęs 
jų atžvilgiu. Tuo tikslu, labai apdairiai, praėjus kuriam laikui po atvykimo ir 
išklausius autoritetingų ir patikimų asmenų patarimų, galės ištyrinėti vienos 
ar kitos vyriausybės aplinką ir suprasti, ar jam leis siųsti šifruotas telegramas 
Jo Em. Valstybės sekretoriui. Prašymas bus motyvuotas tuo, kad jis, būda- 
mas Apaštaliniu vizitatoriumi, turi užsiimti sąžinės reikalais, kurie, žinoma, 
turi būti laikomi paslaptyje. Jeigu to padaryti nepavyks, reikės pasinaudoti 
šifruota korespondencija susirašinėjant su Valstybės sekretoriatu subtiliais 
klausimais. Bet kokiu atveju reikia prisiminti, jog privalome žinoti, su kuo 
turime reikalą, kad Latvijoje, kaip buvo pranešta, diskutuojama dėl galimy- 
bės nesuteikti leidimo tėvams jėzuitams atidaryti namus šioje valstybėje. 

6) Kalbant apie Kauno benediktines, visų pirma pažiūrėkite, ar reikalai 
iš tiesų klostosi ramiai, kadangi šiuo atveju būtų nenaudinga vėl kelti šį 
klausimą. (Šventasis Sostas jau ne vieną mėnesį negauna pareiškimų.) Ta- 
čiau jeigu dar tęstųsi sąmyšis, turės būti nedelsiant apie viską informuojama 
ir pranešama Valstybės sekretoriatui. 

Jeigu būtų galimybė praktikuoti bendruomenėje, Vizitatorius turi 
vengti susisaistyti išpažinties paslaptimi, priiminėti išpažintis jis galės pa- 
likti bendradarbiui. 

7) Lenkijos ministras [prie Šv. Sosto] pastebėjo, kad Vizitatorius ne- 
turėtų iš Kauno vykti tiesiai į Vilnių, o būtų tikslingiau iš Kauno vykti į 

Varšuvą, pabūti ten šiek tiek ir tik po to vykti į Vilnių. Apie tai užsimenama, 
idant Tėvas Zecchini suprastų išskirtinį savo pozicijos subtilumą. Bet ku- 
riuo atveju, šiuo atžvilgiu jis elgsis savo nuožiūra, kai vietoje susipažins su 
įvairiomis nuomonėmis ir priešingomis tendencijomis. Būtų naudinga, jei 
savo misijos metu jis aplankytų Varšuvos nuncijų monsinjorą Lauri“. 

8) Būtų naudinga, jei Vizitatorius nuvyktų taip pat ir į Suomiją, tačiau 
šiuo metu suteikti Tėvui Zecchini tokį įpareigojimą nėra galimybės dar ir 
dėl to, kad, kaip kalbama, ten vyrauja priešiškas nusiteikimas tėvų jėzuitų 
atžvilgiu. Minėtasis tėvas iš Rygos stengsis informuoti, ar ir kaip būtų gali- 
ma tinkamai prisistatyti Suomijoje, ir praneš iš ten Valstybės sekretoriatui, 
kuris, sutaręs su Propaganda [fidef' (nuo kurios šios teritorijos priklauso), 
priims reikiamus sprendimus. 

9) Kalbant apie Rusiją, niekas kitas geriau nei Tėvas Zecchini negalėtų 
rasti būdų sužinoti, kokios yra viltys ir keliai dabartinėmis sąlygomis kata- 
likų misionieriams įsiskverbti į šį neaprėpiamą regioną. 

10) Susirašinėjimui su Šventuoju Sostu reikia palaikyti nuolatinius ry- 
šius su Valstybės sekretoriatu, informuojant apie neatidėliotinus klausimus 
ir persiunčiant išsamią ataskaitos redakciją savo misijos pabaigoje. 

O galiausiai kalbant apie jo, kaip vienuolio, gyvenimą, kartu su savo 
kompanionu ištikimai laikysis didžiai gerbiamo kongregacijos generalinio 
valdytojo nurodymų. 


[parašas] Kard. GASPARRI 


POST SCRIPTUM 

a) Instrukcijose, kurios buvo duotos mons. Lauri, Varšuvos nuncijui, 
jam leista naudotis savo jurisdikcija ir tose teritorijose, kurios, nors ir bū- . 
damos už dabartinių Lenkijos sienų, visgi faktiškai yra lenkų okupuotos, 
kaip Vilniaus atveju. Sykiu jam buvo rekomenduota vengti bet kokios ju- 
risdikcinės veiklos, kuri galėtų būti interpretuojama kaip kišimasis į politi- 
nius klausimus, bet, pasitaikius progai, pavieniais atvejais pranešti apie juos 
Šventajam Sostui. Su tuo turi būti supažindintas ir Tėvas Zecchini, kad jis 


“ Lorenzo Lauri (1864-1941) - vyskupas, apaštalinis nuncijus Lenkijoje (1921-1926), 
1926 m. jam suteiktas kardinolo titulas. 


" Romos kurijos kongregacija, atsakinga už misijų darbo organizavimą. 

sektų ta pačia elgsenos linija, skrupulingai laikydamasis 1-ojo šios instruk- 
cijos paragrafo turinio. 

b) Rygos miestas — tai visų, apleidusių Rusiją, koncentracijos vieta. 
Šventąjį Sostą ypač domina italų belaisvių (kalinių) repatriacija. Tėvas Zec- 
chini pasirūpins suteikti šiems vargšams belaisviams visus reikiamus reli- 
ginius patarnavimus, o neatidėliotinais atvejais - ir materialinę paramą. Jo 
ypatingas rūpestis bus siųsti šiam sekretoriatui, o esant reikalui ir telegra- 
fuoti, duomenis apie repatriantus, tiksliai nurodant vardą, pavardę, amžių 
ir šeimos gyvenamąją vietą, kad būtų galima nuraminti gimines. Savo mi- 
sijos pabaigoje Tėvas Zecchini turės pasirūpinti perduoti vertam ir suma- 
niam dvasininkui iš Rygos įpareigojimą rūpintis italų belaisviais. 


ASV, A.E.S. Paesi Baltici, b. 1, I. 26r-27v. Mašinraštis. Versta iš italų k. 

3. A, ZECCHINI RAŠTAS KARD. P. GASPARRI DĖL LIETUVOS VYS- 
KUPŲ KONFERENCIJOS REIKALINGUMO 


Apaštalinis vizitas Baltijos šalyse 
Nr. 11 

Objektas: 

Lietuvos vyskupų konferencija 


Ryga, 
1922 m. vasario 25 d. 


Didžiai Gerbiamas Eminencija, 


Kiek anksčiau, prieš man išvykstant į Rygą ir paliekant Lietuvą, Jo 
Em. mons. Antanas Karosas, Seinų vyskupas, paprašė manęs padaryti vis- 
ką, kas įmanoma, ir surengti Kauno ir Seinų vyskupų konferenciją. Mes, 
sakė jis, seniai puoselėjame šią idėją, tačiau jos neįgyvendinome, kadangi 
laukėme Vilniaus klausimo sprendimo. Tačiau dabar, kai šis sprendimas 
užsitęsė neaišku iki kada, ilgiau laukti negalima, kadangi yra svarbių sutar- 
tinai spręstinų dalykų, liečiančių Lietuvą. 

Aš atsakiau, kad jeigu bus įmanoma, galima bus surengti ir šią konfe- 
renciją, tuo pat metu galvodamas parašyti Jūsų Garbiausiajam Eminencijai, 
norėdamas sužinoti, ar tam pritariate, ar manote, kad to nereikia. 

Medžiaga šiai konferencijai surinkta ir jau anksčiau pasiųsta Kauno 
vyskupui, tačiau esant tik dviem vyskupams, ji atidedama. Taigi Seinų vys- 
kupas sako, kad jeigu dalyvautų ir Apaštalinis vizitatorius, tada galėtume 
lengviau ką nors bendrai nuspręsti šiuo klausimu. 

Šioje konferencijoje būtų siekiama: 

1. Aptarti Bažnyčios liturginių reikalavimų įdiegimą, atkreipti dėmesį 

į trūkumus ir juos pašalinti. 

2. Nustatyti bendrus reikalavimus neliturginėms funkcijoms, kad ne- 
būtų tokios funkcijų įvairovės, kaip buvo iki šiol; kiekvienas dvasi- 
ninkas jam paskirtoje vietoje veikė savo nuožiūra, kadangi anks- 
čiau, valdant Rusijai, vyskupas negalėjo laisvai aplankyti parapijų, 

kaip ir nei vienas dvasininkas negalėjo be leidimo vykti į kaimyni- 
nius kraštus. Tai pat ir tikintieji [dabar] turi didesnę laisvę keliauti 
iš vieno krašto į kitą ir būtų pavyzdingesni, jei funkcijos būtų labiau 
suderintos. 

3. Pradėti didesnį bažnytinio giedojimo unifikavimą, kadangi kai ku- 
rie gieda laikydamiesi lenkiškos tradicijos, kai kurie - romėniškos. 
Dabar, kai tarp šių dviejų tautų įsigalėjęs didelis antagonizmas, ga- 
lima nesunkiai įvesti romėnišką tradiciją. 

4. Sykiu pradėti mišiose giedoti liturgines giesmes Kyrie, Gloria ir 
kitas lotyniškai, kaip jau yra padaryta kai kuriose vietose, nors ir 
ne visur, ir tai jau duoda vaisių. 'Tuo tarpu kitur Gloria ar kitą gies- 
mę užgieda kunigas arba grojama vien vargonais, arba giedamos 
kelios liaudiškos giesmelės. 

5. Apsvarstyti ritualo reformos klausimus. 


6. Nustatyti ir įtvirtinti bendrus tekstus lietuviškai tiems atvejams, kai 
įprastai naudojamas katekizmas, pvz. Tėve mūsų ir t. t., tikėjimo iš- 
pažinimas ir t. t. Taip pat vertėtų nustatyti liaudiškų litanijų, kurias 
žmonės labai mėgsta ir noriai gieda bažnyčioje, tekstus. 

7. Aptarti tam tikrus bažnytinės drausmės punktus, susijusius su: 
a) kunigais, b) seminarijos klierikų drausme bei mokymu. 

8. Paliesti tam tikrus socialinius ir doktrinos klausimus. 

9. Iškelti kitus klausimus, kurie kils vizitatoriui apsilankius įvairiose 
parapijose. 


Žinoma, šiais klausimais pirmiausia būtų diskutuojama čia, tačiau vė- 
liau nuomonės būtų pasiųstos peržiūrėjimui ir pakeitimams į Romą. 

Tai yra apytikriai punktai, kuriuos Jo Em. Seinų vyskupas norėtų aptarti 
šioje konferencijoje. Nemažai dalykų bažnyčioje daroma ne pagal apeigyną 
ir tai gana paplitę. Dabar šis vyskupas nenori pradėti savo nedidelėje vys- 
kupijoje, tai yra toje dalyje, kuri jam liko, reikiamų pakeitimų, kol vyskupas 
kaimynystėje nenuspręs daryti to paties. 

Dabar aš pateikiau Jūsų Eminencijai visa taip, kaip kad man buvo pa- 
siūlyta minėtojo vyskupo, tačiau prieš pasakant ką nors Kauno vyskupui, aš 
laukiu žodelio iš Jūsų Eminencijos, norėdamas sužinoti Jūsų valią. 

Jeigu vėliau negausiu jokio atsakymo dėl šio sumanymo, aš manysiu, 
kad Jūsų Eminencija esate kitos nuomonės, taigi paliksiu šį reikalą. 

Lenkdamasis pabučiuoti Jūsų šventąją purpurinę Mantiją, turiu garbės 
būti sustiprintas Jūsų Garbiausiojo Eminencijos. 


Adresas Rygoje Nuolankiausias, paslaugiausias, 
shez le Curi Wollowicz klusniausias tarnas 
Slossstrasse 5 ANTONINO ZECCHINI 


Apaštalinis vizitatorius Lietuvoje 


ASV, A.E.S. Paesi Baltici, b. 13, I. 4rv-5. Rankraštis. Versta iš italų k. 


45 


Pirmieji įspūdžiai ir rūpesčiai: Šv. Sosto delegato A. Zecchini'o misija 
4. A. ZECCHINI RAPORTAS APIE BAŽNYČIOS PADĖTĮ LIETUVOJE 


Lietuva 
[1922 m. vasara| 


Lietuvoje yra trys vyskupijos: Samogitijos, kuri dabar norėtų vadintis 
lietuviškiau - Žemaitijos, antroji - Seinų, na, ir Vilniaus. Pirmoji vyskupija 
visa yra Lietuvos Respublikoje, antrosios - tik šiaurinė dalis, trečiosios Lie- 
tuvai priklauso tik maža dalis. 

Žmonės čia labai geri katalikai ir, jeigu nebūtų sukurstyta lietuvių ne- 
apykanta lenkams ir atvirkščiai, visi gyventų taikiai. Tačiau dažnai sten- 
giamasi kalbomis sukurstyti vienos tautos priešiškumą kitai ir šiuo metu 
jie yra labai persisunkę tokio nacionalizmo. Tačiau jei jis neskatinamas, 
žmonės būna romūs. Ir jeigu kada nors bus galima pereiti sieną iš vienos 
ir kitos pusės, žmonės visiškai dėl to neliūdės. Palaiminti tie kunigai, ku- 
rie stengiasi užgesinti nacionalizmo ugnį, taigi ir abipusį priešiškumą bei 
neapykantą. 

Nėra prasmės aiškintis, kiek yra skirtingų tautybių žmonių, kadangi 
kiekviena jų didina savo ir mažina kitos tautos narių skaičių. Tačiau nepa- 
neigsi, kad Lietuvoje yra daug lenkų: kur kas mažiau nei nustatė lenkai, - to 
taip pat nepaneigsi, bet vis dėlto daugiau, nei pageidautų lietuviai. 

Didelė nelaimė yra tai, kad Lietuvos nepriklausomybės paskelbimo 
metu vyskupai leido klebonams daryti, ką nori, ir tai tęsiasi iki šiol. Skel- 
biant Lietuvos valstybę, kunigai manė esantys įgalioti, - išskyrus retas ir 
gerbtinas išimtis, - tuoj pat panaikinti bažnyčioje viską, kas nelietuviška, 
lyg staiga visi būtų tapę lietuviais. Anksčiau daugelyje vietų, kur gyveno ke- 
lių tautybių žmonės, buvo nustatyta aiški tvarka giedoti ir sakyti pamokslą 
viena ir kita kalbomis, tačiau dabar viskas vyksta tik lietuviškai. Nepaisant 
to, yra puikių išimčių, kurios, deja, gana retos. Todėl lenkai tam tikruose 
mišriuose rajonuose, kur buvo panaikinta lenkų kalba, protestuoja ir krei- 
piasi su prašymais. 

Pasitaiko lietuvių kunigų, nenorinčių išklausyti išpažinčių lenkiškai ir 
panašiai. Šiuo klausimu turiu pasakyti, kad negalima neigti, jog keli tokie 
atvejai buvo. Tačiau sakyti, kad tai atsitinka vis dažniau, taip pat negalima. 

Nėra abejonių, kad keli kunigai fanatikai taip daro, tačiau neturime to iš- 
pūsti, aš žinau tik vieną patvirtintą atvejį. 

Kalbant apie rūpinimąsi lenkų sielomis centruose, kuriuose jų yra, tai 
jais rūpinamasi per mažai, tai galima taip pat patvirtinti. Tačiau ir jie kai 
kuriais atvejais nori per daug ir dabar turėtų apsiriboti siauresnėmis rei- 
kmėmis. 

Labai blogai, kad dabar Kauno seminarijoje viskas lituanizuota, ir nors 
ten keletą mokyklinių valandų skiriama lenkų kalbai, nei vienas klierikas 
lenkas nestoja į šią seminariją, bet važiuoja į Vilnių ar kitur, todėl greitai 
Lietuvoje nebeliks lenkų kunigų, o lietuviai šią kalbą moka prastai, taigi 
negalės pamokslauti, daugių daugiausia galės išklausyti išpažintį. Tai išties 
nemažas blogis. 

Iš kitos pusės lenkui klierikui netgi negalima patarti stoti į Kauno se- 
minariją, nes ten jis jaustųsi labai nepatogiai. Manęs nenustebintų, jeigu jis 
būtų priverstas nepraverti burnos lenkiškai, nes kitaip būtų laikomas per 
atstumą nuo bendruomenės kaip koks raupsuotasis. 

Iš kai kurių kunigų girdėjau, kad seminarijoje tvyro labiau politinė nei 
bažnytinė dvasia, nors ankstesniais laikais Kauno seminarija garsėjo geru 
vardu. Tuo nereikia stebėtis, nes užtenka pažvelgti į pavardes dėstytojų, 
taip pat ir rektoriaus, kurie negarantuoja dvasios viršenybės nacionalizmo 
atžvilgiu. Vis dėlto, be abejo, esama ir išimčių, tarp jų prof. Biagio* Česnys, 
šis yra tikros dvasios kunigas, ir kanauninkas Kazimieras Šaulys, kurijos 
kancleris, kuris nėra nacionalistas, ir dar kai kurie kiti. 

Apie rektorių kalbama, kad daug rašo lietuviškai ir publikuoja erotinę 
poeziją, pasirašydamas slapyvardžiu, tačiau, nepaisant to, visi žino, kas yra 
autorius. Prieš keletą metų jo pavardė buvo Maculewicz, tačiau dabar jis — 
Maironis, Mačiulis. 

Apie seminariją vyskupų konferencijoje? aš kalbėjau, kad turi būti stip- 
resnės parengiamosios studijos prieš stojant į ją, ir manau, kad būtina to 
reikalauti, kadangi su rusų sistema, kuri vis dar galioja seminarijoje ir pa- 
gal kurią mokymasis prasideda ir baigiasi per šešerius metus, nežinau kokį 


* Taip tekste, turėtų būti Blažiejus Čėsnys (1884-1944) — teologijos daktaras, Lietuvos 
universiteto profesorius, 1923-1929 m. su pertraukomis buvo Teologijos-filosofijos fakulteto 
dekanas. 


* Pirmoji Lietuvos vyskupų konferencija įvyko 1922 m. gegužės 8-9 d. 

išsilavinimą ir mokslinę kultūrą galima įgyti. Aš visiškai nepasitikiu šiomis 
seminarijomis! 

Norėčiau, kad šios seminarijos viskuo atitiktų kitų šalių seminarijas. Ir 
jeigu keletą metų neturės nei vieno naujo kunigo, kadangi šie turės baigti 
studijas ir jas tobulinti, tai nebus tokia jau didelė žala. Kur kas blogiau, jeigu 
bus įšventinti kunigai, turintys paviršutiniškas bei vidutines mokslo žinias, 
menkiau pasiruošę, nei turėtų būti! 

Lietuvių tauta, taip pat ir kunigai, nusipelno pagyrimo už tai, kad per 
šiuos kelis metus didžiulėmis pastangomis buvo įsteigta mokykla, katali- 
kišku požiūriu tapusi atsvara indiferentiškoms ar kitoms blogesnėms mo- 
kykloms. Daugelis kunigų stengiasi surasti mokytojų katalikų. Nemažai 
kunigų paskutiniu metu įkurtose seminarijose patys prisiima vadovų ir 
dėstytojų pareigas. Mokytojų katalikų yra mažai, kadangi būnant Rusijos 
priespaudoje katalikai turėjo mokytis valstybinėse mokyklose, sąmoningai 
įkurtose siekiant ardyti jaunimo religingumą ir moralę. Todėl nedaug tų 
mokytojų, kurie buvo mokomi rusų mokyklose, tinka katalikiškoms mo- 
kykloms. Kai kurios gimnazijos, kurios norėtų būti visiškai katalikiškomis, 
būtent dėl gerų ir katalikiškų mokytojų trūkumo turėjo įdarbinti ir tuos, ku- 
rie ne visai atitinka katalikišką doktriną. Taigi, mano nuomone, buvo įkurta 
per daug mokyklų, gimnazijų ir realinių gimnazijų, ir būtų geriau apriboti 
jų skaičių, o likusiose koncentruoti jėgas diegiant katalikiškumą ir vertybes, 
taip jose keliant mokslo ir grynosios katalikiškos doktrinos reputaciją. 

Nemažai kunigų atsidėjo knygų, skirtų mokyklai, paruošimui: tai tik- 
rai geras darbas, kurį jie padarė. Anksčiau jie ten neturėjo nei mokyklų, nei 
knygų. 

Kowno, arba Kaune, yra katalikų draugija, kuri platina gero turinio 
knygas'*. Žinoma, daro tai iš gerų paskatų. Vadovas, arba vienas svarbiausių 
narių, yra kanauninkas Dambrauskas", fanatiškas lietuvis, turintis didžiulę 
įtaką vyskupui, kuris jo klauso beveik neabejodamas. 

Dar vieną dalyką bus absoliučiai būtina pakeisti arba geriau suvieno- 
dinti su Jus commune. Tai katedros kapitula. Tiesa, kad Šv. Sostas, pasikliau- 
damas motyvais, kuriuos jis laiko tinkamais, atleido kai kurias kapitulas 


"0 Sv. Kazimiero draugija. 


"! Aleksandras Dambrauskas-Jakštas (1860-1938) - vienas žymiausių katalikų intelektu- 
alų, rašytojas, katalikiškosios periodikos kūrėjas bei leidėjas. 

nuo brevijoriaus skaitymo kartu arba choru; vis dėlto dabar niekada arba 
beveik niekada nepamatysi kapitulos narių chore, išskyrus tam tikras šven- 
tes, kada jie puikuojasi savo auksinėmis grandinėmis, žiedais ir kitais pra- 
bangiais simboliais, o tai nedaro gero įspūdžio. Kadangi Šv. Sostas pripažino 
šiuos prabangius kanoniškus ženklus, tegul nešioja, tačiau būtų daug geriau 
dažniau matyti juos bažnyčioje, o ne gatvėse, kur, tarp kitko, puikuojasi ne 
mažiau vyskupų. 

Mano nuomone, šitie kanauninkai galėtų prisiimti ir kitas pareigas, ta- 
čiau pirmiausia turėtų eiti į chorą, ir tam neturėtų trukdyti kitos pareigos, 
kurias prisiėmė laisvai ir kurios nesuderinamos su choru. Vienu žodžiu: 
dabar, kai vyskupijos, gyvenusios rusišką gyvenimą (bijočiau pasakyti ka- 
talikišką, nenorėdamas suteršti kataliko vardo), turi pradėti naują gyveni- 
mą, - gyvenimą pagal katalikišką dvasią, - aš norėčiau, kad jos laikytųsi Jus 
commune principų reikliai, griežtai ir be didelių dispensų. 

Taigi siūlyčiau pasiųsti Apaštalinį delegatą, turintį plačius įgaliojimus", 
kad suvienodintų daugybę skirtingų dalykų. Vertėtų pradėti nuo kapitulos 
ir nustatyti, kad bendra tvarka dalyvautų chorę etc. 

Reikėtų, kad jis dažnai lankytųsi seminarijoje, būtų gerai informuotas 
apie klierikų gyvenimą ir tai, kokių doktrinų bei elgesio taisyklių jie laikosi. 

Tačiau, kad galėtų atlikti tai su atitinkamu išoriniu spindesiu, mano 


manymu, priderėtų pasiųsti titulinį arkivyskupą, idant paprastas arba gal- 
būt garbės kanauninkas išoriškai neatrodytų geresnis už jį. 

Aš negaliu skųstis, kad buvau traktuojamas skiriant nepakankamai 
dėmesio, ne, tačiau išoriškai kiekvienas kanauninkas puošėsi, kaip kalbėta 
anksčiau, savo simboliais, tad atrodė tarsi vyskupas, o vizitatorius be jokių 
išorinių pagražų, lyginant su jais, atrodė menka figūrėlė. Ir tada Žmonės, 
kurie mato aukso grandines, žiedus ir prabangias, spalvotas kamžas, netei- 
kia Šv. Sosto atstovui deramos reikšmės. 

Apašt. delegatas ir tit. arkivyskupas turėtų išmanyti Bažnytinę teisę, o 
taip pat reikėtų, kad mokėtų spręsti sunkius klausimus, kuriuos gali kelti 
vyskupai ir vyskupų konferencijų dalyviai. Noras turėti Šv. Sosto atstovą 
Lietuvoje taip pat yra motyvuotinas galimybe rengti konferenciją du kartus 
per metus. 


12 Čia ir kitur pabraukta pačiame tekste. 

Iki šiol Lietuvoje buvo tik vyskupai, [todėl] noras turėti bažnytinę pro- 
vinciją ir arkivyskupą yra didelis, tačiau, kaip pažymėjau kitur, aš nepa- 
tarčiau skirti arkivyskupu vyskupo Karewicziaus; nors toks vardas neteikia 
jurisdikcijos, o tik garbę; tačiau dėl šių dviejų savybių, ne visada girtinų, aš 
nenorėčiau jo paaukštinti į arkivyskupus, norėčiau, kad arkivyskupu būtų 
Apaštalinis delegatas, kuriam būtų galima patikėti išskirtinę viso, kas susiję 
su religija plačiausia įmanoma prasme, inspekciją, kol šioji dvasininkija ne- 
įeis į įprastines Bažnytinės teisės vėžes, be ypatingų dispensų. Ir jas turėtų 
suteikti ne tiesiogiai Šv. Sostas, o delegatas, kuris turėtų išnagrinėti pateik- 
tus dispensos prašymus, kadangi aš nelabai pasitikiu tais, kuriuos pasiūlė 
vyskupijų kurijos. 

Taigi delegatui turėtų būti priskirta visų skirtingų vienuolynų jurisdik- 
cija, - kuri šiaip turėtų priklausyti vyskupams, - ir visi vienuolynai būtų 
atleisti nuo pavaldumo vyskupams. Motyvas yra tas, kurį minėjau kalbė- 
damas apie benediktinių vienuolyną. Pirmiausia tai, kad vyskupai neturi 
jokių idėjų dėl religinio gyvenimo, nesvarbu, kalbėtume apie vyrų ar apie 
moterų ordinus ir kongregacijas. Be to, jie patys arba per žmones, kuriuos 
jie siunčia išklausyti išpažinties, mokyti ar patarti, skleidžia nacionalinio fa- 
natizmo dvasią, o ne dvasingumą ir todėl, neilgai trukus, ten, kur anksčiau 
vyravo ramybė, prasideda vienuolyno griovimas. Taip, kaip buvo daroma 
benediktinių atveju, kai remiant lietuves buvo paskirtas žinomas lietuvių 
fanatikas kapelionas, kuris visiškai atsidėjęs skleidžia lietuviškumą ir yra ne 
kartą demonstratyviai kalbėjęs prieš lenkiškumą, iš čia ir kyla nesutarimai. 
Dėl to jos visos nebenori eiti pas jį išpažinties ir beveik kiekvienai reikia 
skirti ypatingą išpažinties klausytoją, taip darant žalą nusistovėjusiai tvar- 
kai ir bendrai dvasiai, kuri turėtų įkvėpti vienuolijos bendruomenę.'? 

Šiam tikslui reikėtų tokio žmogaus, kuris išmano vienuolių gyvenimą 
ir moka šiuo atžvilgiu su meile ir tvirtybe įvairiapusiškai daryti įtaką vie- 
nuolijos gyvenimui. 

Apašt. delegatas, kuriam pagarbų nuolankumą jaustų ir vyskupai, ir 
dvasininkija, būtų palaima šiam kraštui ir Lietuvai! 


5 Po to, kai 1922 m. pavasarį A. Zecchini atliko kanoninį konflikto šiame vienuolyne 
tyrimą, lenkų tautybės vienuolės buvo perkeltos į buvusį karmelitų vienuolyną Kolainiuose. 
Plačiau apie benediktinių vienuolyno bylą žr.: Grickevičius A., Vasiliauskaitė A., Kauno seserų 
benediktinių vienuolyno pertvarka 1918-1926 m., Soter, 2009, t. 29, p. 69-85. 

Gerai, kad Lietuvoje pradedama dirbti jau dabar, nes parapijų, kurios 
yra per didelės, padalijimas yra neišvengiamas. Kai kurios jų driekiasi per 
20 kilometrų! Rusijos priespaudos metais toks padalijimas buvo neįmano- 
mas, tačiau dabar bent jau tas yra gerai, kad vyskupai šiuo atžvilgiu turi 
laisvę ir pamažu neblogai išnaudoja šią progą, kurią labiau linkusi suteikti 
Vyriausybė. 

Vyriausybė būtų linkusi padalyti Žemaitijos vyskupiją, kuri yra iš tie- 
sų didelė. Ją tikrai reikėtų padalyti. Ten gyvena 1 213 324 katalikai. Turi 
17 dekanatų, kurie taip pat dideli. Todėl apsilankyti tiek vyskupui, tiek 
dekanui būna gana sunku. Dekanatus galima būtų padalyti, tačiau vysku- 
pas, kaip girdėjau, tikisi greito vyskupijų padalijimo, o tada padalysiąs ir 
dekanatus. 

Neatidėliotinas dalykas yra abiejų lyčių religinių ordinų ir kongregaci- 
jų įsteigimas. 

Sakau „įsteigimas“, nes būtina, kad įžengtų ordinai ir kongregacijos, 
kuriose jau yra susiklosčiusios tradicijos, bei neleisti ir nepatvirtinti kon- 
gregacijų, kurios atsirado ir gimė šiuose kraštuose paskutiniais metais arba 
slapta Rusijos priespaudos laikais. 

To reikia, kadangi tie, kurie leido atsirasti tokioms kongregacijoms, 
arba buvo panašių kongregacijų įkūrėjai valdant Rusijai, neturėjo teisin- 
gos vienuolinio gyvenimo vizijos, taigi kūrė institucijas neturėdami pa- 
grindo. 

Šių institucijų vadovybė, žinoma, yra kunigų rankose. Jeigu kunigai 
neturi reikiamo tvirto dvasingumo pagrindo, kaip jie įdiegs jį šiose insti- 
tucijose?! 

Religiniai ordinai būtini dar ir dėl tos priežasties, kad galėtų vadovauti 
būtent moteriškoms dvasinėms kongregacijoms. Jeigu tai paliksime pasau- 
lietinių kunigų rankose, jie skleis nacionalizmą ir žalos sielas. Pakanka pa- 
skaityti tai, ką pranešu tolimesniuose puslapiuose apie Krakių Šv. Kotrynos 
vienuolyną Žemaitijos vyskupijoje. 

Moteriški ordinai ir kongregacijos yra naudingi dėl galimybės moky- 
klose lengviau atskirti mergaites nuo berniukų ir jaunuoles nuo jaunuolių. 
Neturėdami mokykloje dirbančių seserų, netgi katalikiškose mokyklose 
matome lyčių susimaišymą. Pagal visa tai, kas kalbama, - o kalbama gana 
šaltai, - vis dėlto teko girdėti skundų būtent dėl šių ketinimų. Dabar aišku — 

jeigu mokykloje pavyks atskirti abi lytis, tai bus tikras palaiminimas. O vė- 
liau, pavyzdžiui, seserys bus paskata stoti į tuos ordinus ir kongregacijas. 

Be to, dar vienas seserų buvimo gėris yra tai, kad jos galės formuoti 
šalia savęs išskirtinai moteriškas brolijas, kongregacijas arba draugijas ir jas 
prižiūrėti. 

Iki šiol Lietuvoje buvo kelios skirtingos brolijos, gaila, tačiau jos yra 
mišrios. Gerai, kad jos katalikiškos ir prižiūrimos dvasininkijos. Tačiau ten 
visada pasitaiko netinkamo elgesio. Kunigai skundėsi, kad turėjo leisti tam 
tikras pramogas, šokius ir t. t., kadangi, kaip sakė, kitu atveju jaunimas eitų 
kitur ir liktų be jokios priežiūros. Tačiau, jei seserys atveria namus prie baž- 
nyčios šventėms ir t. t. ir prižiūri merginas, tada galima išvengti daugybės 
bėdų dėl padorumo. 

Kalbant apie vyriškus ordinus ir kongregacijas, galima iš dalies sakyti tą 
patį, ką ir apie seseris, ir dar, kad turi ypač didelį dvasininkijos palankumą. 

Dvasininkija turi labai mažai svarių tikros religinės dorovės pavyzdžių. 
Pirmiausia dėl gana paviršutiniško, blogai organizuoto auklėjimo ir dėl kitų 
dalykų, kurie beveik visi yra persmelkę kūną ir sielą nacionalizmo nuotai- 
ka, kuri neša didelę žalą kunigystės dvasiai. Taigi, kai atvažiuoja vienuoliai 
iš kitų vietų, — reikia turėti galvoje, kad iš jų tarpo bet kokiu atveju ir be 
jokių išimčių išbraukiami lenkai, nesvarbu, iš kur jie būtų atvykę, net jei 
pagal pavardę ar kilmę galima tik nuspėti, kad asmuo yra lenkas, - be abe- 
jo, neturintys tos tvyrančios čia nacionalinės dvasios, jie savo žodžiais ir 
pavyzdžiais demonstruoja, kaip turi gyventi dvasininkai ir kokios dvasios 
turi būti persmelkti. Taigi jei liks nuošalėje, neįsitraukę į jokią partiją, pri- 
siartins prie religinės bendruomenės ir taps didžiosios dalies dvasininkijos 
bei tikinčiųjų dvasiniais tėvais. 

Tikrai reikės pasirūpinti pasiųsti gerai paruoštus vienuolius, kurie 
būtų tinkamiausi spręsti daugelį klausimų, dabar kylančių tuose kraštuose. 
Daugelis ateis prašyti patarimo, bus ir prieštaraujančių bei keliančių klau- 
simus moralės bei teisės klausimais, ir jeigu ten bus pasiųsta vidutinybių 
ar prastai paruoštų žmonių, jie padarys daugiau blogo nei gero. Bus būtina 
pasiųsti žmonių, kurie galės išmokti lietuvių kalbą ir retkarčiais šiek tiek 
padėti mokyklai. 

Tauta sveikins kiekvieną vienuolį, kadangi, kaip jau pažymėjau, šios 
tautos žmonės yra labai religingi ir labai noriai lankosi bažnyčioje, dažnai 

priima Šventuosius Sakramentus, nepaiso didelių atstumų, kuriuos kartais 
turi įveikti norėdami pasiekti bažnyčią. Jie turi arklius ir keliauja toli, kad 
atliktų šventas priedermes. 

Ordinai ir kongregacijos, egzistuojančios Lietuvoje šiuo metu: 

1. Benediktinių ordinas Kaune, apie šį vienuolyną nemažai kalbama 
kitur. 

2. Šv. Pranciškaus ordinas Kretingoje. 

Tai vienuolynas sui generis. Šiuo metu ten yra tik vienas kunigas. Įpras- 
tai būdavo du kunigai, 7 broliai pasauliečiai ir kiti kandidatai. Per mokslo 
metus ten taip pat apsistoja jaunuolių, lankančių mokyklą ir sudarančių 
tarsi pašauktųjų daigyną. 

Antrasis kunigas, kuris turėtų būti Kretingoje, yra tėvas Pranciškus Bi- 
zauskas“, šiuo metu besidarbuojantis pas Šv. Kotrynos seseris Krakėse ir 
apie kurį kalbama kitur. Šis kunigas gerai dirba savo vietoje ir būtų padary- 
ta didelė žala, jei jį perkeltų iš to vienuolyno. 

Žinoma, jeigu norima, kad šis vienuolynas klestėtų ir būtų regulos 
namais, vyresnieji turėtų atsiųsti dar keletą kitų kunigų. Nepriimtina, kad 
šiame vienuolyne išpažinčių klauso kunigai pasauliečiai. Tokia tvarka jau 
trunka per ilgai. Taigi reikėtų padėtį keisti. 

3. Jėzaus Šv. Širdies seserų kongregacija yra Kaune, pagrindinė jų būs- 
tinė Lenkijoje. Tai institucija, įkurta jau prieš keletą metų. Šios seserys ren- 
giasi visiškai pasaulietiškai ir užsiima mergelių mokymu. Jų dvasia tvirta, 
tačiau gauna per mažai dvasinės pagalbos. 

4. Šv. Kazimiero seserų kongregacija. Yra keturios seserys, grįžusios 
iš Amerikos. Nežinau, kiek jos subrendusios, nes aišku, kad amerikietiškas 
gyvenimo būdas ir dvasia nelabai atitinka europietišką dvasią. 

Turi nemažai novicijų, kurios užsiima jaunuomenės mokymu. Novici- 
jos turi mokytis anglų kalbos ir turi anglų kalbos mokyklą. To reikia, kad 
visada palaikytų ryšį su amerikiečių lietuvių Šv. Kazimiero kongregacija, 
kuriai jos priklauso. 

5. Šv. Pranciškaus tretininkės Kretingoje, įkurtos visai neseniai dabar- 


* Pranciškus Antanas Bizauskas (1861-1937) - pranciškonų vienuolijos Lietuvoje at- 
gaivinimo iniciatorius, 1914-1921 m. vadovavo Lietuvos pranciškonų komisariatui, kuris pri- 
klausė Silezijos Šv. Jadvygos provincijai. 1931 m. įkūrus savarankišką Šv. Kazimiero Lietuvos 
pranciškonų provinciją išrinktas pirmuoju jos provincijolu. Šias pareigas ėjo iki 1933 m. 

tinio Kretingos prioro. Jos geros moteriškės, tačiau nelabai išsilavinusios. 
Beje, prioras yra labai užsiėmęs ir negali skirti joms daug dėmesio. 

6. Kongregacija Servularum B. Mariae V. Immaculatae de tertio Ord. 
S. Francisci (Švč. Nekaltosios Mergelės Marijos tarnaitės) įkurta XIX am- 
žiaus pabaigoje Varšuvos arkivyskupijoje ir Šv. Vienuolių kongregacijos de- 
kretu rekomenduota bei pagirta 1909 m. gegužės 27 d. 

Žemaitijos vyskupijoje yra 9 namai. Juose visuose gyvena: 14 seserų, 
davusių amžinuosius įžadus, 11 - davusių laikinuosius ir 10 postulančių. 
Jos užsiima religiniu mergaičių auklėjimu. 

Šios seserys rengiasi visiškai pasaulietiškai, nesirodo niekur, išskyrus 
religines vietas, kaip ir Švč. Jėzaus Širdies seserys, aprašytos 3 skirsnyje . 
Dabar jos norėtų kurti atskirą nuo lenkų provinciją, kadangi šiuo metu net 
nebegali bendrauti su vyresniąja, esančia Varšuvoje. Ši vyresnioji daro rei- 
kiamus žingsnius Šv. Vienuolijų kongreg., kad turėtų panašias galias kaip 
ir Žemaitijos vyskupas, kuris kreipėsi tuo pačiu tikslu du kartus ir iki šiol 
nieko nepasiekė. Šiuo atveju negaliu smerki tokios tylos, kadangi nors Že- 
maitijos vyskupas ir žada, kad duos šioms seserims gerus sielovadininkus 
ar nuodėmklausius, tačiau aš nelabai tuo tikiu*. Ir pagaliau, jeigu Lietuvoje 
neatsiras tikrų dvasiškių, bus maža tikimybė įsivyrauti tikram religiniam 
gyvenimui tiek kalbant apie vienuolynus, tiek apie tikinčiuosius. 

Net aš mačiau, kad tos seserys yra labai menkai pasiruošusios dvasi- 
niam gyvenimui. Jos pernelyg užsiėmusios išoriniais reikalais, taigi negali 
skirti daug laiko vidiniam gyvenimui. 

7. Dabar ieškomas būstas, tinkamas tėvams kapucinams. Ir, panašu, 
rimtai dirbama, kad Lietuvoje būtų įkurtas kapucinų ordinas, kuris dar nie- 
kada neturėjo savo namų šiame regione. 

8. Man atvykus į Romą, galima suderinti su didž. gerb. jėzuitų ordino 
vadovais jėzuitų grįžimą į Lietuvą, kur jie atsimenami geruoju. Dar yra išlikę 
namų, kuriuose gyvena šie vienuoliai. Taip pat ir Kaune (Kowno)“ yra baž- 
nyčia, kurios interjeras labai sugadintas ir apgriautas, kadangi karo metu ji 
priklausė schizmatikams. Dabar ji yra blogos būklės ir dėl to apleista. 

9. Marijonų kongregacija. 


5 Šios kongregacijos Lietuvos provincija buvo įsteigta jau 1923 m. 


16 Toliau vartojamas Kauno pavadinimas, nors tekste visur rašoma Kowno. 

Apie šias dvi kongregacijas rašiau, kiek buvo būtina susidaryti vaizdą, 
ataskaitoje apie Latviją, ypač kalbėdamas apie mons. Springoviczių"", kuris 
tuo metu nebuvo geros nuomonės apie jas. 

Tam, kad geriau ir nuodugniau pažintume Lietuvos valstybę, pravartu 
pažinti žmones, kurie vadovauja vyskupijoms šiame regione. 

1. Monsinjoras Pranciškus Karevičius - dievobaimingas ir doras vys- 
kupas, deja, savitas. Gaila, bet jis dar iki tapdamas vyskupu visada buvo 
lietuvių nacionalistas, nors tada, valdant rusams, neturėjo daug progų pa- 
sirodyti ar bent jau daryti įtaką. Jis buvo įšventintas [Sankt] Peterburge ir 
perimti vyskupiją bei palydėti jį į Kauną buvo paskirtas teologijos profe- 
sorius, dabartinis Kauno vyskupas augziliaras mons. Juozapas Skvireckas. 
Grįžęs jis buvo apklaustas vieno katalikų laikraštėlio redaktoriaus kunigo ir 
papasakojo, kokį įspūdį jam padarė vyskupas Karevičius. Minėtasis mons. 
Skvireckas - mažakalbis, ramus, atsargus ir gan drovus žmogus, todėl ne- 
norėjo nieko kalbėti. Tačiau primygtinai paprašytas, po kurio laiko paga- 
liau prakalbo tokiais žodžiais: ko norite, aš nežinau nei kaip, nei kodėl visas 
tas tris dienas, kai buvau Peterburge, mane persekiojo vienintelė mintis, 
nuo kurios negalėjau pabėgti ir kuri vis atsikartodavo - kokie mes esame 
nelaimingi, gaudami tokį vyskupą! 

Vos tik atvykęs į vyskupiją, mons. Karevičius nesuprato savo turimų 
aukštų pareigų ir leido laisvai lietis savo nacionalizmui. Magnatai ir kilmin- 
gi lenkai atvyko pirmieji jo pagerbti, kaip kad buvo įpratę. Jis gi pirmiausia 
demonstratyviai priėmė kongregacijų ir sąjungų atstovus, kitus lietuvius bei 
visokį plebsą ir tik po to priėmė kilmingus lenkus, leisdamas jiems suprasti 
ir pajausti, ką jis mano. 

Tai vyskupas, kuris dedasi populiarumo aurą, yra ištikimas valdžiai ir 
mėgsta turėti reikalų su ministrais. Bet sykiu neturi drąsos nei žodžiais, nei 
veiksmais paremti klebonus Vyriausybės akivaizdoje. 

Deja, jo vyskupijos valdymo būdas nėra apgalvotas. Jam negalima pa- 
tikėti jokios paslapties, kadangi jis nesugeba jos išlaikyti, viską išpasakoja 
aplinkiniams. Net Šv. Sosto dokumentus jis skelbia ne visada diskretiškai. 

Kunigai skundžiasi, kad gavo tokį žmogų, kuris atvyksta kaltinti kle- 


" Antonijs Springovicz (1876-1958) - Rygos arkivyskupas nuo 1920 m. 

bono ir po to pakyla į sakyklą ir iš ten, visiems girdint, peikia kleboną ir 
kunigus. Dėl tokio elgesio kunigai praranda bet kokį autoritetą žmonių 
akyse. Po to jie prikaišioja klebonui dėl jo trūkumų, nes vyskupas apie tai 
paskelbė. 

Iš kitos pusės, jam neužtenka drąsos pasipriešinti kunigams, kurie 
įvairiomis dingstimis užsiima svetimais kunigiškam pašaukimui darbais. 
Palangoje yra vienas tvirtas, stiprus, sveikas kunigas, kuris galėtų užsiim- 
ti sielų ganymu dar daugelį metų, bet, teisindamasis, kad nėra tinkamų 
pasauliečių, nenori perimti parapijos; tai kunigas Kasperavičius, pas kurį 
buvo nuvykęs vyskupas, tačiau nesugebėjo jo įtikinti. Kitas, Panevėžyje, 
vardu Karbowskis, darbuojasi vien tik banke. Trečias, kun. Mylimas iš Kvė- 
darnos, dedasi sergąs ir pateikė medicininę pažymą. Jis užsiima malūno 
administravimu. Kiti kunigai, kurie yra labai užsiėmę, murma matydami 
vyskupą palankų tiems, kuriuos palieka ramybėje ir leidžia ilsėtis. Pastara- 
sis, sako kunigai, yra sveikas ir kuo ramiausiai gyvena su viena panele. Man 
nepasakojo, kad su ja gyvena blogai. 

Dvasininkija gerai žino vyskupo charakterį ir tai, kad jis per daug 
pasidavęs nacionalizmui, taigi lengva sekti šiuo pavyzdžiu nesusilaukiant 
priekaištų. Štai neseniai vienas jaunas kunigas, vedamas lietuviškų jausmų, 
neigiamai kalbėjo apie lenkus ir savininkus, dažnai lankė vieną tokią mo- 
terį. Vyskupas buvo dėl to įspėtas, ir išeitis buvo rasta pašalinant tą kunigą 
iš krašto, kuriame jis turėjo gyventi su kitais kunigais ir pasiunčiant jį į kitą 
gerą parapiją, ir tiek. Netrukus po jo išvykimo turėta draugystė su ta mote- 
rimi davė vaisių. 

Panašiai nutiko, kai kitas kunigas lankė našlę. Vyskupas, įspėtas dėl 
šio skandalo, perkėlė minėtąjį kunigą į kitą vietą už dešimties kilometrų. 


Danguje (ten, viršuje) toks atstumas neturi jokios reikšmės. 

Vyskupas toleruoja, kad kunigas Krupavičius, krikščionių demokratų 
partijos vadovas, be jokios priežasties nešioja barzdą, leidžiasi į kalbas, ne- 
siskiriančias nuo socialistų, rengiasi pasaulietiškai ir vėliau laiko Mišias, ir 
visa tai praleidžiama negirdomis. 

Deja, kelių kunigų, atvykusių karo metu iš Vokietijos, pavyzdys davė 
lietuviams dingstį atsisakyti nešioti sutanas. Žmonėms tai nepatinka, tačiau 
vyskupas tyli. 

Lietuvoje visiems gerai žinomi kun. Purickio darbai, kai jis, būdamas 

užsienio reikalų ministru, prisidėjo prie didelių sukčiavimų!*. Jis liko nenu- 
baustas, nenorint sutepti Lietuvos Vyriausybės vardo. Dabar jis laikomas 
slaptai ir dedasi sergąs. Vyskupas nei vienu žodžiu jo nepasmerkė ir nuėjo 
aplankyti, kaip jis sakė, „susirgusio vargšelio“. 

Tai buvo sužinota iš asmens, kuris dalyvavo toliau aprašytame įvykyje. 
Tas kun. Purickis priklauso vienai slaptai vokiečių sąjungai, turinčiai ryšių ir 
galbūt būstinę Rusijoje. Ši sąjunga yra priešiška Katalikų bažnyčiai, pripažįs- 
ta tik Dievo buvimą ir Evangeliją kaip tokią. Purickis, būdamas Šveicarijoje, 
surengė šiuo klausimu konferenciją 17 jaunų lietuvių. Kunigas, dalyvavęs 
joje, pranešė vyskupui, tačiau šis iš esmės pateisina šią šventvagystę. O jis 
kadaise net buvo pasiūlytas Vilniaus teologijos fakulteto rektoriumi! [Šioje 
vietoje yra pastaba kairėje paraštėje: „Žiūrėti bendrą dokumentą“.] 

Krikščionių demokratų partija skiriasi nuo socialistų nebent tuo, kad 
pirmiems priklauso krikščionys, o antriems - žmonės be religijos. Vysku- 
pas niekada neišdrįso viešai pasmerkti krikščionių demokratų veiksmų, 
nebent tik privačiai. 

Daugelis kunigų murma ant vyskupo, kuris šiuo klausimu" tyli, kadan- 
gi norėtų turėti nurodymą, kaip tvarkytis su tikinčiaisiais, kurie, girdėdami, 
kad savininkų turtas, - ar jis būtų bažnyčios, ar kunigų, - yra grobiamas 
ir atiduodamas kitiems, padaro išvadą, kad grobti turtą iš kitų jau nebėra 
nuodėmė. 

Panašių skundų girdėti dažnokai, - kur tik bepasisuktum, visur tas 
pats. Iš kitų dar tenka girdėti, kad jis pernelyg lengvai leidžia kunigams 
kištis į politiką. 

Girdėjau kalbant, kad šis vyskupas, lankydamas parapijų klebonijas, 
labai domisi jaunimo teatrais ir sportu, tačiau bažnytiniai ir panašūs pasta- 
tai jam nelabai rūpi. 

Apie benediktines parašysiu atskirai. Pakalbėsiu daugiau apie Krakių 
Šv. Kotrynos bendruomenę, kuri yra Samogitijos vyskupijoje. (Ši vyskupija 
dabar nori vadintis Žemaitensis, o ne lotyniškai kaip iki šiol, t. y. Samogi- 
tiensis, kaip žinoma (Cur. Rom. Samogitiensis) ir taip pat 1922 metų Elen- 
chus Eccles. et Cleri.) 


"8 1921 m. pabaigoje dėl kaltinimų kontrabandos organizavimu J. Purickis buvo privers- 


tas atsistatydinti iš užsienio reikalų ministro posto. 


15 Dėl žemės reformos. 

Aš aplankiau šį vienuolyną birželį. Keliavau ten su šiokiu tokiu iš- 
ankstiniu nusistatymu. Tačiau, dėkui Dievui, nuomonę turėjau pakeisti 
ir likau šiuo vienuolynu sužavėtas. Mano nepalankumą šiam vienuolynui 
iššaukė apsilankymas benediktinių vienuolyne, kuriame radau vieną se- 
serį, apsirengusią skirtingai nei kitos, tačiau pradžioje nelabai kreipiau į 
tai dėmesį. Vėliau, kai norėjau kalbėti visoms benediktinėms kartu, kelios 
iš jų man leido suprasti, kad tarp jų yra kitos regulos sesuo iš Krakių. 
Paklausiau, kaip ši sesuo atsirado tarp benediktinių, ir man viską papasa- 
kojo. Trumpai. 

Sesuo Kristina - šis vardas yra minėtosios sesers nebenediktinės — 
anksčiau buvo postulantė benediktinių vienuolyne, tačiau nesurinko reika- 
lingų kapitulos balsų ir nebuvo priimta. Po to atvyko į Krakių vienuolyną 
ir čia buvo priimta. Būdama bjauraus charakterio, sukėlė nemažai rūpesčių 
seserims, tačiau tuo metu vienuolynas nebuvo labai pareigingas ir priėmė 
ją išbandymui. Vėliau ji tapo dar blogesnė. 

Apklausęs benediktines sužinojau, kad Kristina tarp benediktinių ieš- 
kojo išskirtinių draugių, skleidė lietuvišką nacionalizmą ir sėjo nesantaiką 
tarp seserų. Išklausęs šias prastas rekomendacijas, aš buvau informuotas, 
kaip ji atsirado tarp benediktinių. Ir sužinojau, kad benediktinių vyres- 
nioji priėmė ją į vienuolyną pati, prieš kapitulos valią ir be Šv. Sosto leidi- 
mo. Ir šioji buvo numatyta tapti viena iš vienuolių. Taip ji buvo pažymėta 
1922 m. Žemaitijos vyskupijos Elenchus [...] universi cleri. Vyresnioji, apie 
kurią rašiau anksčiau, yra neišsilavinusi ir piktavališka, kaip paaiškėjo iš 
kai kurių dalykų, savo valia atidarė vienuolyne mokyklą, be jokio leidimo 
pakeitė klauzūrą. Kai kurios seserys, žinojusios, kad šis faktas įvyko be 
reikiamo leidimo, nenorėjo mokyklos lankyti ir buvo apkaltintos nepak- 
lusnumu. 

Vyresnioji gynėsi, sakydama, kad ji turėjo atidaryti arba mokyklą, arba 
ligoninę, kadangi toks buvo Lietuvos Vyriausybės pageidavimas. Kitaip iš 
jų būtų buvęs atimta dalis turimo turto, tuo tarpu įkūrę mokyklą iš minė- 
tosios Vyriausybės gauna papildomą paramą. Tačiau neturėdami šioje mo- 
kykloje nei vieno mokytojo, priėmė minėtąją seserį Kristiną, kad mokytų 
mokykloje. 

Sesuo Kristina keletą kartų iš Žeimių, kur gyveno kurdama mokyklą, 
važiavo į Kauną, arba Kowno, nurodydama apsilankymo pas gydytoją prie- 

žastį, ir tarėsi tuo metu su benediktinėmis dėl stojimo į jų vienuolyną. Gra- 
žiausia yra tai, kad Elenchus sesuo Kristina yra įrašyta ir tarp benediktinių, 
ir tarp Šv. Kotrynos seserų. Puikus atvejis. 

Ji įsivaizdavo, kad nuo šiol, t. y. paskelbus naują kodeksą??, kiekvienai 
vienuolei yra leistina pakeisti vienuolyną ir regulą, taip ji man aiškino, nors 
faktai rodo priešingai, kadangi, atsižvelgiant į faktus, turėjo būti paprašy- 
ta leidimo pereiti pas benediktines, o ne vadovaujamasi savo nuomone. 
Taigi parašė laišką savo vyresniajai, prašydama atleidimo iš vienuolyno. 
Patikimą vertimą iš lenkų kalbos turiu pas save. Ten ji sako, jog jaučiasi 
pašaukta į benediktinių gyvenimą, kad jau buvo pradėjusi gyventi jų vie- 
nuolyne (bet nemini, jog ją iš ten išmetė) ir kad vyskupas leidžia jai pereiti 
pas benediktines, o šios mielai ją priimančios. Šie dokumentai bus siun- 
čiami į Romą, kad būtų galutinai patvirtintas perėjimas. Po keleto mėne- 
sių minėtoji sesuo Kristina, nelaukdama atsakymo iš Romos, palieka savo 
vienuoliją ir, žinoma, išvyksta pas benediktines. Vienuolyno vyresnioji be 
jokių leidimų ją priima kaip vieną iš savo vienuolių, ir ji apsigyvena kar- 
tu su lietuvėmis. Sakau „su lietuvėmis“, nes šioji bendravo su jomis, o ne 
su lenkėmis. Nuo to laiko, kai ji apsigyveno su benediktinėmis, pablogėjo 
vienuolyno būklė, nes ji buvo lietuvė fanatikė ir kurstė kitas lietuves prieš 
lenkes. Taip vargšas vienuolynas nuo apgailėtinos būklės perėjo prie dar 
blogesnės. Išgirdęs apie tai, aš pasakiau, kad toji Kristina, vos pasibaigus 
mokslo metams, turėtų būtinai grįžti į savo vienuolyną Krakėse, kurį pali- 
ko be jokio teisėto leidimo. 

Vyresnioji ir kitos lietuvės manęs maldavo palikti ją vienuolyne, kad 
galėtų dirbti jų mokykloje. Sprendimą pasilaikiau sau, nes pirmiausia no- 
rėjau aplankyti Krakių vienuolyną, kad galėčiau daugiau sužinoti apie mi- 
nėtosios Kristinos gyvenimą. Deja, radau tai, ką jau anksčiau įtariau. Ta 
aplinkybė, kad seseriai bei mylimai mokytojai taip greitai buvo leista išvykti 
iš vienuolyno, man sukėlė įtarimų, jog toji negyveno taip, kaip turėtų, ir 
seserys vienuolės su didžiuliu malonumu pasinaudojo puikia proga atsikra- 
tyti jos be pykčių ar neapykantos ir dargi patenkinant minėtosios norus. Iš 
tiesų buvo taip; rašte vyresniajai, prašydama būti atleidžiama iš vienuolyno, 
ji rašė: Me vivisse in conventu 15 annos et voliusse in omnibus servare fidem; 


2 Turimas galvoje 1917 m. įsigaliojęs naujas Bažnytinės teisės kodeksas. 

sed fere duos annos ultimos notavi, guai sorores me devitarent; propterea 
avens non postum habere plenam fiduciam. Patior et sum tristis?!. 

Aš apklausiau minėtojo vienuolyno vyresniąją bei kitas seseris, kalbė- 
jome apie Kristiną ir rezultatas buvo toks: šioji esanti pasipūtusi, šiurkšti 
su seserimis, intrigantė, politikuotoja, padedanti plisti lietuvių nacionaliz- 
mui, taip darydama žalą vienuoliškai disciplinai bei nusižengdama artimo 


meilei. Taigi, išvykus seseriai Kristinai, vienuolynas tapo tikru rojumi, nes 
anksčiau nuolat pasitaikydavo nemalonių situacijų, dažnai kildavo nesu- 
tarimų. Juolab, išgirdusios, jog aš pageidauju, kad nelegaliai savąjį vienuo- 
lyną palikusi Kristina į jį grįžtų, seserys pastebimai apsiniaukė ir parodė 
nepasitenkinimą bei pasakė, jog tikrai baiminasi, kas būtų, jei grįžtų toji in- 
trigantė. Tuomet aš paklausiau apie vienuolyno nuostatus ir man buvo pa- 
sakyta, jog prieš keletą mėnesių buvo imtasi reformos, kuri jau įgyvendinta 
Šv. Kotrynos vienuolynuose Vokietijoje; su tais vienuolynais jos neseniai 
susisiekusios. Tai matydamas, natūraliai suvokiau, jog neturėčiau grąžinti 
minėtosios Kristinos į josios vienuolyną, kuris dabar taip gražiai susistyga- 
vęs, antraip tektų baimintis, kad šis sugrįžimas keltų rimtą pavojų ir griautų 
vienuolyną, kadangi šioji vėl imtųsi savo nelemtos nacionalistinės politikos, 
kuriai, beje, pritaria bei padeda vienuolyne besilankantys kunigai. 

Šis vienuolynas yra lenkiškas vienuolynas, o vyskupas Karevičius nori 
jį sulietuvinti. Naudodamasis kunigais, fanatiškais lietuviais, kuriuos ten 
specialiai siųsdavo, bandė kenkti seserims vienuolėms ir stengdavosi bet 
kokiomis priemonėmis pasiekti, kad į minėtąjį vienuolyną įstotų lietuvės, 
taip rasdamas pretekstą versti seseris kalbėti lietuviškai ir sukeldamas su- 
maištį. Dabar visos seserys mokosi lietuvių kalbos, kai kurios mokosi tiek 
daug, kad net gali šiek tiek dėstyti mokykloje lietuviškai. 

Maždaug prieš metus vyskupas neturėjo nei vieno kunigo, kurį būtų ga- 
lėjęs skirti seserims kaip nuodėmklausį ir kapelioną, tad paprašė Mažesniųjų 
brolių, turinčių vienuolyną Kretingoje, Žemaitijos diecezijoje, provincijolą, 
kad laikinai skirtų tėvą nuodėmklausiu ir kapelionu minėtosioms seserims. 
Tėvas provincijolas jį skyrė ir taip vienuolynui suteikė laimės. Dabar štai 
kas, ką man pavyko sužinoti per trečiuosius asmenis. Tėvas Pranciškus — 


2 Gyvenau vienuolyne 15 metų ir stengiausi visuose dalykuose išlaikyti tikėjimą; tačiau 
per paskutiniuosius dvejus metus pastebėjau, kad seserys ėmė manęs vengti; dėl šios priežas- 
ties nebegaliu [jomis] visiškai pasitikėti. Kenčiu ir esu liūdna (lot. k.). 

toks vienuolio vardas - iš vyskupo gavo nurodymą daryti viską ir stengtis, 
kad vienuolynas būtų lituanizuotas, raginant vienuoles palaipsniui pereiti 
tik prie lietuvių kalbos vartojimo bei pasirūpinti, kad būtų įtraukta daugiau 
lietuvių, kurios padėtų greičiau pasiekti minėtąjį tikslą. Bet tėvas Pranciš- 
kus, nepaisant to, jog jis lietuvis, nebuvo fanatikas ir nesiėmė priverstinio 
lituanizavimo. Taigi seserys buvo patenkintos juo. Būtent tuo metu, kai aš 
buvau Krakėse, baigėsi tėvo provincijolo numatytas laikas tėvui Pranciškui 
būti pas seseris ir vyskupas iš naujo kreipėsi į tėvą provincijolą, prašydamas 
pratęsti minėtojo tėvo buvimo laiką šiame vienuolyne. Laiškas buvo gautas 
man dar būnant vienuolyne. Seserys žinojo, kad tėvas turi grįžti į vienuoly- 
ną Kretingoje, ir visos buvo taip sukrėstos, kad netgi novicijų mokytoja ne 
kartą atėjo pas mane tiesiog verkdama iš baimės, nes vyskupas galįs atsiųsti 
kokį kunigą fanatiką lietuvį, kuris laisvai galės skleisti fanatizmą tarp postu- 
lančių bei novicijų ir taip sugriaus visą harmoniją bei tvarką, egzistuojančią 
šiame vienuolyne. Juolab kad tarp postulančių yra viena lietuvė, iš kurios 
elgsenos galima kiek įtarti ją taip pat turint polinkį į fanatizmą. Tačiau jos 
baiminasi siųsti ją atgal namo, nes vyskupas užsirūstintų ant vienuolyno, jei 
būtų išsiųsta viena iš lietuvių, kurių šalininkas ir gynėjas jis yra. 

Vyskupas man pasakė: Krakėse vengia priimti lietuves. Aš nutylėjau, 
bet savo širdyje pritariau tokiai elgsenai, nes netgi jei toji būtų tik viena, 
būtų buvę visokių bėdų, kurias kelia fanatizmas, dabar skatinamas kunigų. 
Apie Krakes gana. 

Esama nemažai skundų, kuriuos lenkai rašo prieš vyskupą ir dvasi- 
ninkiją. Tikra yra tai, jog bet kokiomis priemonėmis bandoma užgniaužti 
lenkiškumą. Nuo tada, kai Lietuva tapo nepriklausoma, visur, kur tik tai 
įmanoma, nebėra pamokslaujama lenkiškai, net ir tose vietose, kur dėl len- 
kų ir lietuvių susimaišymo pamokslai buvo sakomi abiem kalbomis. O vys- 
kupas nieko nesako ir leidžia taip elgtis. 

Deja, šiuo vyskupu nereikėtų tikėti nei juo pasitikėti. Akivaizdus to įrody- 
mas būtų žemiau pateikiamas faktas, kurio nevalia nugramzdinti užmarštin. 

1922 m. sausio 13 d. jis nuvyko aplankyti Kauno seminarijos ir tarp 
kitų dalykų, kuriuos sakė seminarijos rektorius, reikalavo, jog būtų sugrą- 
žintas tėvas Andruszko??. Tą patį pasakė ir vyskupas Karevičius, tvirtinda- 


2 Kun. Benediktas Andruška SJ (1884-1953) - nuo 1936 m. Lietuvos ir Latvijos jėzuitų 
provincijolas, 1949 m. sovietų suimtas ir nuteistas 25 metams nelaisvės. Mirė lageryje. 

mas, €są pastarasis padarė daug gero Lietuvai, taigi jis pasirūpinsiąs, kad 
minėtasis tėvas būtų grąžintas. Vyskupas, naudodamasis kiekviena proga, 
vis kartojo tą patį apie tėvą Andruszko mano ir sekretoriaus akivaizdoje. 
Toks apsimetimas man tikrai kėlė pasidygėjimą, kai aš sužinojau, jog mi- 
nėtasis vyskupas, prieš kiek laiko nuvykęs į Romą, nukako aplankyti mūsų 
vyriausiojo tėvo? ir tarp kitų dalykų prašė jo, naudojantis savo valdžia, at- 
šaukti tėvą Andruszko iš Lietuvos. 

Dabar pasitikėk, kad geras, tokiu štai vyskupu! Tau į akis šypsosi, o iš 
tiesų už nugaros grūmoja kumščiu! 

Uolumas, kurį jis rodo vienuolynų atžvilgiu, galėtų būti paaiškinamas 
tuo, kaip jis tai supranta. Atrodo, jog jis labai trokšta, kad Lietuvoje eg- 
zistuojančios kongregacijos turėtų čia savo noviciatus ir taip galėtų ateiti 
daug žmonių ir būtų galima propaguoti minėtąsias institucijas. Bet, deja, 
pagrindinis jo motyvas yra stumti lietuvišką nacionalizmą. Tai jis pats kartą 
pasakė vienam klebonui, kuris man viską papasakojo: „Mes neturime gel- 
bėtis naudodamiesi lenkais“, - tuo norėdamas pasakyti, kad daugiau jokiais 
būdais nebeturime priklausyti nuo lenkų. Taigi mes patys turime turėti vie- 
nuolijų, kurias gavome iš Lenkijos, noviciatus ir nelaukti, kad žmonės pas 
juos atliktų noviciatą ir tik po to mus pasiektų ten suformuoti asmenys. 
Baiminasi, jog ten jie nebūsią tinkamai ar pakankamai suformuoti lietuviš- 
ka dvasia, kurios reikėtų jo statytiniui. 

Jo ne kartą klausinėjau, kiek lenkų yra Kaune, tačiau jis man nė karto 
tiesiogiai neatsakė. Kad jų ten nemažai, būtų galima suvokti iš to, jog gatvių 
pavadinimai parašyti lietuvių, lenkų ir hebrajų kalbomis. Jei lenkų išties 
būtų mažai, be jokios abejonės, būtų uždrausta lenkų invazija, ir tai dar su 
kokiu pasitenkinimu, bet jie nedrįsta! 

Deja, pagal charakterį jis kietasprandis, užsispyręs, ir kai tik pradeda ko- 
kią partiją, nors ji ir klaidinga, non vecedit abeo. Lygiai taip pat, jei imasi ginti ar 
globoti kokį žmogų, arba užsirūstina ant ko nors, sakyčiau, sunkiai keičia savo 
nuomonę, jei nesakytume tiesiai - jog jis visada laikysis įsikibęs savo kortos. 
Prieš daugelį metų prisirišo (vadinkime tai taip, kitaip sunku būtų paaiškinti 
faktus) prie tuomet dar jauno ir malonios išvaizdos kunigo. Šis, deja, pernelyg 
dažnai ėmė lankyti vieną ponią, kuri turėjo dukterų. Šis faktas, be abejonės, 
visiems krito į akis, juolab kad minėtasis kunigas buvo ne vietinis ir turėjo 


3 Jėzuitų generolo. 

specialiai važiuoti ne tokį ir mažą atstumą. Vyskupui buvo pranešta apie to- 
kias kalbas, tačiau kai kunigas jam pasisakė nieko blogo nedarąs su tąja ponia, 
taigi nesą priežasties nebevažiuoti pas ją, vyskupas palaikė jo poziciją ir leido 
toliau lankytis pas minėtąją ponią. Visi aplinkiniai kunigai tai pasmerkė ir ra- 
gino jį elgtis tinkamai, tačiau jis nepaisė nieko ir toliau darė tą patį. Klebonas 
dekanas įspėjo šį kunigą, jog apie jį sklinda daugybė kalbų ir bandė uždrausti 
šiuos vizitus, kadangi ponia gyveno jo parapijoje, kur tas kunigas atvykdavo 
jos aplankyti, tačiau pastarasis apsimetė nesupratęs ir toliau tęsė savo vizitus, 
kurių buvo daugybė. Dar daugiau - remdamasis vyskupo protekcija, jis įsikalė 
į galvą mintį, jog pats nori būti tos parapijos, kur gyveno minėtoji ponia, kle- 
bonas ir dekanas. Netoliese gyvenantys kunigai diskutavo, ar įmanomas pana- 
šus dalykas. Tačiau jis vienam iš jų pareiškė: „Aš to siekiu norėdamas, kad visi 
suprastų, jog nieko blogo nedarau, lankydamas tą ponią.“ 

Visa tai sužinojo tos vietos, kur norėjo įsitvirtinti minėtasis kunigas, 
parapijiečiai. Jie surašė kolektyvinį protestą ir nusiuntė šį raštą vyskupui, 
teigdami, jog to kunigo nenori nė už jokius pinigus bei prašydami palik- 
ti jų didžiai gerbiamą kleboną. Vyskupas nepakeitė senojo klebono, tačiau 
nepaisant to, norėdamas pamaloninti savąjį protežė, paskyrė jį dekanu, at- 
imdamas tą garbę iš jo pirmtako. Jis vis dar lankėsi pas ponią, bet rečiau. 
Neseniai šis regionas buvo atimtas iš vyskupo Karevičiaus. Šis faktas galėtų 
padėti suvokti minėtojo vyskupo charakterį. Kad galėtume geriau pažinti 
jo lietuvišką fanatizmą, kurį visi puikiai žino, reikia pasakyti, kad vyskupas 
ne tik pakeitė pavadinimą Samogitiensis į Žemaitensis, kaip jau minėjau 
anksčiau, bet taip pat panoro sulietuvinti savo pavardę, tad pasirašo, vis 
dėlto išlaikydamas tam tikrą pagarbą, Karys. 

Kaip būtų puiku, jei tas nacionalistinis lietuvybės uolumas virstų krikš- 
čionišku uolumu! Kiek sielų iš to turėtų naudos! 

Monsinjoras Karevičius yra apsuptas fanatikų lietuvių, tarp jų pami- 
nėtinas ir liūdnai pagarsėjęs Propolanis“, didžiai nusipelnęs Rusijai veiks- 
mais, nepalankiais Katalikų bažnyčiai. 


* Taip tekste, turėtų būti Kazimieras Prapuolenis (1858-1933) - 1912-1920 m. buvo 
Rusijos ambasadai priklausiusios Šv. Stanislovo bažnyčios Romoje rektorius ir neoficialus Lie- 
tuvos atstovas prie Šv. Sosto. Dėl savo antilenkiškų nuostatų ir glaudžių santykių su carinės 
Rusijos vyriausybe neturėjo geros reputacijos Vatikane. Išgarsėjo kaip knygos Lenkų apaštala- 
vimas Lietuvoje (1913) autorius. 1918-1920 m. buvo neoficialus Lietuvos atstovas prie Šv. Sos- 
to, 1921-1926 m. - Tikybų departamento direktorius. 

"Tai žmogus, nesugebantis vadovauti diecezijai. Vienas iš pačių papras- 
čiausių dalykų —- vyskupas turėtų nustatyti auką už Mišias, tačiau jis to ne- 
daro, nors ir yra prašomas. Dėl šios priežasties kunigai gyvena vargingai. 
Taigi kai kur kunigai reikalauja labai didelės aukos, kitose vietose - labai 
žemos. Žmonės tuo piktinasi, o vyskupas, nors ir įspėtas bei informuotas, 
nesiima jokių veiksmų ar paskaičiavimų. 

Plungės parapijoje jau daugelį metų statoma didžiulė bažnyčia. Parapi- 
ja buvo labai plati, taigi didesniam tikinčiųjų patogumui buvo pasirūpinta 
vieno kunigo dukterine bažnyčia, esančia toliau nuo pagrindinės parapijos 
bažnyčios. Taigi tas dukterinės bažnyčios kunigas norėjo būti nepriklauso- 
mas nuo pagrindinės parapijos, susimokė su žmonėmis, kurie išsireikalavo 
iš vyskupo nepriklausomybę, ir parapija buvo padalinta. Bet šie taip atskirti 
žmonės dar prieš tai buvo sudarę sandėrį su klebonu, jog prisidės prie pa- 
rapijinės bažnyčios užbaigimo. Atsiskyrę nuo klebono prieš jo paties valią, 
nebeprisidėjo prie bažnyčios statybų, taip sulaužydami sudarytą sutartį, 
taigi bažnyčia tebestovi pusiau pastatyta. Klebonas ir prašė, ir maldavo, kad 
nebūtų padalinta parapija, bent jau iki to laiko, kol bus užbaigta bažnyčios 
statyba. Be to, dar leido dukterinės bažnyčios kunigams turėti visa tai, ką 
paprastai turi klebonai, net ir šalutines pajamas, ir nieko nesitikėjo mainais, 
tik prašė, kad neatsiskirtų, idant žmonės prisidėtų, kaip ir buvo susitarta, 
prie bažnyčios užbaigimo. Sielų ganymas nebūtų patyręs visiškai jokios ža- 
los, juolab ir dukterinės bažnyčios, priklausančios parapijai, priklausomy- 
bė labiau būtų buvusi tik pavadinimas, o ne faktas. Nepaisant to, vyskupas 
pasirašė dekretą dėl atskyrimo, o žmonės nebenorėjo laikytis sudarytos su- 
tarties, taigi bažnyčia metų metus stovi neužbaigta ir nieks nežino, kiek dar 
tęsis tokia padėtis. Žmonės, likę parapijoje, tik vargais negalais sugebėtų 
duoti tiek, kad per keletą metų bažnyčia būtų baigta, o ji turėjo būti graži ir 
erdvi... Aš ją mačiau savo akimis“. 

Vyskupas pritaria perdėtam demokratiškumui. Kai kurie klebonai turi 
teisę tiek pagal senąjį įstatymą, tiek pagal ilgaamžę kanoninę teisę gauti iš 
parapijiečių maisto produktų, tačiau vyskupas nenori, kad to būtų reika- 
laujama, jis nori, kad jie prašytų žmonių parūpinti kunigams to, kas visada 


* Plungės parapijos padalijimo iniciatoriumi buvo kun. Povilas Pukys, kurio pastango- 
mis 1918 m. buvo pastatyta filijinė bažnyčia Stalgėnuose. Vėliau jam pačiam teko pabaigti ir 
Plungės bažnyčią, kai 1928 m. buvo paskirtas šios parapijos klebonu. 

buvo naudojama. Žodžiu, apimtas neteisingai suvokiamo populiarumo, 
nori parodyti besirūpinąs liaudies gerove. 

Dar vienas skundas, o galbūt nepataisoma klaida, slegianti šio vys- 
kupo sąžinę, - tai, ką jau minėjau aukščiau - benediktinių vienuolyno 
sužlugdymas. 

Norėjau pridėti dar vieną dalyką, jau seną - įvykusį prieš dvejus su 
puse metų, kuris visiškai nenusipelnė būti prisimintu, vis dėlto puikiai pa- 
sitarnautų tam, kad galėtume suvokti, koks yra šis vyskupas. Kalbama apie 
seną kunigą kanauninką, benediktinių vienuolių kapelioną ir nuodėm- 
klausį. Karo metu jis neapdairiai gyveno name, kuris kartu buvo ir seserų 
benediktinių vienuolynas, nes šios buvo priverstos palikti savo vienuolyną 
Kaune, arba Kowno, ir pasitraukti į Tytuvėnus. Šis 75-erių senolis jau tuo- 
met sirgo akių liga, taigi labai lengvai galėjo gauti atleidimą nuo brevijo- 
riaus. Nežiūrint to, jis pasikviesdavo į kambarį, kuriame gyveno, kokią iš 
seserų, ypač dažnai vyresniąją, kad jam padėtų skaityti brevijorių. Tuo tar- 
pu vyskupui buvo pasiųstas anoniminis laiškas, kur buvo teigiama, jog šis 
senolis per vinc stuprare Moniales“s. Šis anoniminis laiškas (iš principo 1917 
ar 1918 metų) tapo vyskupo kaltinamojo laiško, kurį jis parašė minėtajam 
senam kanauninkui 1920 m. sausio 31 d., pagrindu. Jame vyskupas rašo: 
Durbus abhinc annis accepi litteras anonymos, guae referunt Te, Canonice, 
per vinc stuprare moniales ", 

Šis anoniminis laiškas vėliau pasitarnavo ir atleidžiant minėtąjį senolį 
iš vienuolių nuodėmklausio pareigų, kai jos sugrįžo į savo vienuolyną Kau- 
ne. Kai senasis kunigas pasiskundė Jo Ekscelencijai Lenkijos nuncijui bei 
Lietuvos Apaštaliniam vizitatoriui, jog vyskupas pernelyg didelę reikšmę 
suteikė tam anoniminiam laiškui, vyskupas Karevičius tuoj pat atsikeršijo. 
Jau kitą dieną, esą remdamasis anoniminiu laišku, surengė apklausą, kurio- 
je turėjo dalyvauti minėtasis kanauninkas bei atsakinėti į pateiktus klausi- 
mus. Ir pridėjo, jog seserų benediktinių apeliacijos perdavimas Šv. Sostui 
priklauso nuo kanauninko atsakymų. Komentarai nereikalingi, visa tai kal- 
ba už save. Bet, kaip jau minėjau, nors šis įvykis jau senas, vis dėlto padeda 
geriau suvokti, kas per paukštis yra šis vyskupas. 


* Prievartauja vienuoles (lot. k.). 


* Prieš keletą metų gavau anoniminių laiškų, kuriuose sakoma, jog Tu, Kanauninke, 
prievartavai vienuoles (lot. k.). 

Tuo pačiu tikslu pateikiu dar vieną faktą. Viena vienuolė pasiuntė se- 
najam nuodėmklausiui nepasirašytą laišką, kuriame išreiškė nesutikimą su 
vyskupo draudimu. Laiškas buvo rastas ir atneštas į kuriją. Greitu laiku vys- 
kupas nubaudė kaltininkę tokiu štai būdu: pasinaudodamas savo valdžia, 
nusikaltusią vienuolę iš popiežiškos klauzūros vienuolyno jis daugeliui mė- 


nesių pervedė į vyskupiškos klauzūros vienuolyną. Taigi, pasmerkdamas savo 
darbuotoją, jis ir kita proga pasirodė nesilaikąs kanonų, o dabar jis atrodo 
esąs supra canones, reikšdamas nepalankų nusiteikimą lenkės atžvilgiu! 

2. Monsinjoras Antonio Karas, Seinų vyskupas, yra tinkamas ir geras 
tėvas savo kunigams, kurie jį myli. Tačiau jo sveikata prasta ir jo vadova- 
vimas vyskupijai negalės tęstis labai ilgai. Bėda ta, kad visi šie lietuviai, — 
tiek vyskupai, tiek kunigai, - kai tik atsiranda proga pasisakyti, kas jie esą, 
pirmiausia skelbiasi esą lietuvių kunigai ir vyskupai, o tik paskui katalikų. 
Taigi nieko nuostabaus, kad visi tie, kurie nėra lietuviai, prarado bet kokį 
pasitikėjimą jais ir tapo jų priešais. Tai, jog pasirodė esą daugiau lietuviai 
nei katalikai, parodo faktas, kad daugiau rūpinamasi tais, kurie kalba lie- 
tuviškai, nei tais, kurie kalba kitomis kalbomis. Dėl to nei vienas lenkas 
klierikas netrokšta stoti į lietuviškas seminarijas. Kai kuriose vietose, kur 
dar neseniai Mišios buvo laikomos abiem kalbomis, dabar yra visiškai at- 
sisakyta lenkų kalbos, ir be jokio motyvo, kadangi lenkų yra tiek pat kaip 
ir anksčiau. | 

Bendrai paėmus, Seinų vyskupijos dvasininkija yra geresnė nei kitose 
vyskupijose, nors taip pat ir Žemaitijoje yra nemažai puikių [dvasininkų], 
kurie nepritaria kitų nuomonei. 

Taip pat ir čia turime pastebėti tą patį, kas kitur sakyta apie kitas vys- 
kupijas. Dvasininkija, tiek pokalbiuose, tiek ir įvairiose draugijose, dažnai 
tiesiogiai ar netiesiogiai juodina lenkus, todėl žmonės yra kupini priešiš- 
kumo jiems. Netgi moterys, pavyzdžiui, Prienų Šv. Pranciškaus tretininkių 
prezidentė, kalbėdama su manimi, prašė, kad kreipčiausi į Šv. Tėvą ir pa- 
prašyčiau, jog jis pasirūpintų pašalinti lenkus iš Vilniaus, kurie yra Lietuvos 
priešai ir t. t., ir pan. Kitur taip pat dažniausiai girdima tokia pati dainelė. 
Tokių reikalavimų motyvas yra tas, kad Vilniuje yra Dievo Motina, Lietu- 
vos labai mylima ir gerbiama. Aš privačiai keliems įtakingiems asmenims 


*3 Turimas galvoje stebuklingas Aušros vartų Dievo Motinos paveikslas. 

sakiau, kad pasirūpintų susitaikymu su lenkais, kad sienos iš vienos ir kitos 
pusės būtų visiškai atvertos, ir tada žmonės, norintys aplankyti Vilniaus 
Dievo Motinos atvaizdą, daugiau nebejaus jokio priešiškumo lenkams. 
Žmonėms užtenka vien to, kad jie galėtų atlikti savo piligrimystę be truk- 
džių, ir jie bus patenkinti. 

3. Vilniaus vyskupija. 

Lietuvai priklauso viena nedidelė Vilniaus vyskupijos dalis. Tai gana 
skurdi sritis, ypač pietinė, kadangi žemė ten labai smėlėta ir nelabai der- 
linga. Dabar ji yra administruojama vieno kanauninko iš Vilniaus?, lenkų 
pašalinto iš šio miesto, kadangi buvo pernelyg užsidegęs lietuvis. Deja, kur 
susitinka šios dvi tautos, vienos ir kitos tautybės partizanai, ten būna labai 
karšta. Blogiausia yra tai, kad dvasininkija įkaitina tautą, kuri iš prigimties 
būtų rami ir taikinga. Tam visada suteikiamas religinis atspalvis, o tauta, 
būdama pagal savo prigimtį labai religinga, dalyvauja tame visa širdimi, ti- 
kėdama, jog daro naudingą darbą šventam tikėjimui. Visgi turiu pastebėti, 
kad šioje Lietuvos dalyje žmonės visame kame yra šiek tiek labiau atsilikę 
nei kitose dalyse, nors dabar yra geriau nei ankstesniais metais. 


ASV, A.E.S. Paesi Baltici, b.6 1, I. 4-21. Rankraštis. Versta iš italų k. 


> Lietuvos teritorijoje likusią Vilniaus vyskupijos dalį nuo 1921 m. administravo kanau- 
ninkas Juozapas Kukta, nuo 1926 m. Kaišiadorių vyskupijos ordinaras. 


67 


Pirmieji įspūdžiai ir rūpesčiai: Šv. Sosto delegato A. Zecchini'o misija 


5. A. ZECCHINI RAPORTAS APIE NAUJĄJĄ VYRIAUSYBĘ IR SAN- 
TYKIUS SU VIETOS BAŽNYČIOS VADOVYBE 


Apaštalinė Latvijos, Lietuvos ir Estijos delegatūra 
[Prie datos įrašas pieštuku: Tg patį mons. Zecchini vėliau atsiųs nešif- 
ruotu tekstu.) 

1923 m. liepos 16 d. 


Didžiai Gerbiamas Eminencija, 


Manau esant reikalinga suteikti Jūsų Eminencijai kai kurių žinių apie 
reikalus Lietuvoje, kurias palaipsniui papildysiu. 

Girdėjau arba skaičiau laikraščiuose, kad neseniai Respublikos Pre- 
zidentu buvo išrinktas ponas Stulginskis, katalikas, padorus ir sąžiningas 
žmogus. Šiomis dienomis lankiausi keliose Vilniaus vyskupijos lietuvių val- 
domose parapijose. Apie šį vizitą kalbėsiu vėliau. Telegrafu pasiunčiau mi- 
nėtajam prezidentui savo sveikinimus, į kuriuos jis maloniai atsakė. Buvau 
pakviestas pietų, tačiau nedalyvavau, kadangi tuo metu buvau išvykęs. 

IŠŠIERUOTA. Vėliau buvo formuojama nauja Vyriausybė. Šiuo klau- 
simu neturiu pasakyti nieko, nebent tai, kad ministru yra pasirinktas kuni- 
gas, garsusis Krupavičius, kurio idėjos ir doktrina, deja, labai žalingos kaip 
pačių socialistų. 

Jis rengiasi pasaulietiškai, nežinau kam leidus nešioja barzdą ir laiko 
Mišias. Apie tai jau buvau pranešęs savo ataskaitoje praeitais metais. Čio- 
nykštės dvasininkijos manija dalyvauti politikoje, prisidengus pretekstu, 
esą ji vienintelė savo gretose turi pasiruošusių ir išsilavinusių žmonių, dau- 
gumai tautos atrodo pasibjaurėtina. Sykiu ir nemažai teisingai mąstančių 
kunigų bjaurisi ir negali pakęsti tokios dvasininkijos veiklos. Manau esant 
reikalinga, kad bent jau kai kurie iš dvasininkijos neperimtų šių negerų da- 
lykų. Iš ministerijų būtent žemės ūkio ministru buvo pasirinktas anksčiau 
minėtas Krupavičius. 

Manau, kad dabar praktikoje visu griežtumu bus taikomas pagarsėjęs 
žemės ūkio įstatymas, pagal kurį iš šeimininkų atimamas turtas, viršijantis 
tam tikrą įstatymo leidžiamą dydį. Kompensacija už atimtą turtą yra arba 

lygi nuliui, arba beveik nuliui, arba daugių daugiausia teigiama, kad bus 
atlyginta bendrai, ir nieko daugiau. 

Būtent čia esama didelių problemų, kadangi tai liečia ir bažnyčias. Tos 
parapijos, kurios neturi turto žemės pavidalu, pagal šį įstatymą turėtų jo 
gauti, lygiai taip pat ir kitos katalikiškos įstaigos; kitos turėtų prarasti. 

Daugelis kunigų yra sunerimę šiuo atžvilgiu ir nesutinka priimti savo 
bažnyčioms turtų, atimtų iš šeimininkų. Kiti, priešingai, ne tik priima, bet 
ir stengiasi gauti dar daugiau iš pačios valstybės. 

Kaip norima atiduoti bažnyčiai turtą, atimtą iš kitų, taip norima dele- 
gatą apgyvendinti namuose, veikiausiai atimtuose iš šeimininkų. Taip pa- 
aiškinama mano šifruota telegrama nr. 2. 

Dabar norėčiau šiek tiek nušviesti ne tik savo atvejį, bet ir tų kunigų, 
kurie greitai susidurs su panašiomis aplinkybėmis, padėtį. Vyskupas (?) ne 
[praleista] kad, jeigu jį paklaus, nebus jokių sunkumų pasakyti, jog imti- 
na viskas, ką valdžia duoda, kadangi visiems aišku, kad jis visame kame ir 
visur laikosi šios naujos doktrinos. Tačiau nemažai sąžiningų kunigų yra 
sunerimę ir nemano galėsiantys su tuo susitaikyti. 

Kaune jaučiamas didelis būstų trūkumas. Aš galvoju pats susirasti 
kur gyventi ir atsisakyti to, ką siūlo valdžia. Toks pat trūkumas jaučiamas 
ir Rygoje. Aš įpareigojau vieną kunigą, kad man surastų tinkamą būstą, 
tačiau, deja, [praleista] iki šiol negali surasti. Galbūt turėsiu prisitaikyti 
vieną vilą, esančią netoli Rygos, kelyje link Mitan*?. Kiekvieną dieną lau- 
kiu žinių šia tema. Nemažai daliai vietinių kunigų patiktų, jeigu aš palik- 
čiau Lietuvą ir persikelčiau į Latviją, tai supratau pats, o vėliau ir išgirdau 
iš kai ko, kas man apie tai pasakė asmeniškai. Čia daugeliui nepatinka, 
kad yra kažkas, kas mato ir stebi tai, kas čia daroma. Tarp jų, žinoma, 
yra ir vyskupas Karevičius; manęs tai nestebina, kadangi jam siunčiami 
įvairūs protestai, tačiau, tuo pačiu metu perspėjama, kad siunčia ir man. 
Žinoma, jam tokia kontrolė neturėtų labai patikti. Vieną iš šių protestų 
pasiųsiu jam, kad turėtų pavyzdį, kurį, kaip mokėdamas, išvertė vienas 
lenkas. 

Žinoma, nedaro gero įspūdžio, kai jie bando nuslėpti tai, kas daroma. 
Ir aš iki šiol nesiėmiau jokių veiksmų, kurių jie galėtų bijoti. Priešingai, 


*? Taip tekste, turėtų būti Mitau, dab. Jelgava. 

labai kantriai rinkau protestus, dar prieš pranešdamas vyskupui ir paklaus- 
damas, ar ėmėsi priemonių prieš tai, kas smerkiama. 

Vienintelis mano padarytas veiksmas buvo paskatinti praeitų metų ge- 
gužės [vyskupų] konferencijos komisijų darbą. Ir tai padariau raginamas 
kito, kuris man sakė, kad jeigu nebūčiau paskatinęs tų reikalų, nieko nebūtų 
buvę padaryta. 

Iš tikrųjų čia viskas vyksta labai lėtai ir, jeigu nėra žmogaus, kuris pa- 
ragintų kitus, atrodo, kad visi ir visa miega. 

Pavyzdžiui, Kauno benediktinių byla, kuri atrodė turėtų baigtis per 
vieną ar dvi savaites, truko gerokai ilgiau, kadangi pasirodė, kad žemė, ku- 
rią Vyriausybė norėjo duoti vietoje Kauno benediktinių perleistosios, yra 
pigesnė. O iš pat pradžių man buvo pasakyta, kad tokie mainai bus naudin- 
gi vienuolynui, 

Labai įsidėmėtinas yra būdas, kuriuo oficialus Kauno ir Seinų [vysku- 
pijų] laikraštis [Ganytojas] praneša apie paskirtojo delegato ingresą į Kauno 
katedrą. Pranešimas buvo patalpintas skyriuje „Smulkios žinios“, paprastu 
šriftu, ir skelbė: „8. Balandžio 29 d. įvyko paskirtojo delegato arkivyskupo 
A. Zecchini ingresas į Žemaitijos katedrą baziliką.“ Be to, man daug kartų 
teko girdėti excusationes non petitas apie faktus ir žmones, tačiau jie įtaria 
tokius buvus arba kad aš tai mačiau ar girdėjau ir t. t., ir t. t. 

Prezidento surengtuose pietuose, skirtuose Popiežiaus delegatui pa- 
gerbti, aš kalbėjau su Kauno seminarijos direktoriumi ir leidau suprasti, 
kad norėčiau dalyvauti klierikų egzaminuose. Tačiau kvietimo negavau. 
Praeitais metais, po to, kai man buvo atsiųstas pranešimas apie tvarkaraštį 
ir egzaminus, man nežinant buvo pakeistos dienos ir atsiprašoma, sakant, 
kad pamiršo pranešti apie įvykusius pasikeitimus. Aš ėjau klausyti tų egza- 
minų ir man buvo pasakyta, kad jie baigėsi prieš keletą dienų. Šiais metais 
netiesiogiai supratau, kad minėtieji pakeitimai buvo daromi ne be išanks- 
tinio suplanavimo. 

Lenkiuosi pabučiuoti ir t. t. 


[pasirašyta] ANTONIO ZECCHINI 
Apaštalinis delegatas 


ASV, A.E.S. Paesi Baltici, b. 7, I. 257-26v. Mašinraštis. Versta iš italų k. 

6. ŠV. SOSTO VALSTYBĖS SEKRETORIAUS KARD. P. GASPARRI 
INSTRUKCIJOS A. ZECCHINI DĖL LAIKYSENOS ŽEMĖS REFOR- 
MOS ATŽVILGIU 


JO ŠVENTENYBĖS VALSTYBĖS SEKRETORIATAS 
Nr. 22130. 
Pažymėti rašant atsakymą 


Monsinjorui Antonino Zecchini 
Apaštaliniam delegatui 
Aukšt. Panemunė 
Iš VATIKANO, 
1923 m. rugsėjo 23 d. 


Didž. Gerb. Pone, 


Gavau, kaip visada, Jūsų Didž. Gerb. Malonybės pranešimą nr. 1/28, 
datuotą š. m. liepos 16 d. 

Kalbant apie subtilų žemės įstatymo klausimą, būtų naudinga, jeigu 
J. M. supažindintų mane su minėtuoju įstatymu, kaip dėl jo buvo balsuo- 
jama ir kaip numatoma jį taikyti, nes ne tik šios, bet ir kitos naujienos gali 
būti naudingos Šventajam Sostui bei pasitarnauti kruopščiam ir išsamiam 
klausimo nagrinėjimui. 

Ten, kur įstatymas būtų pradėtas vykdyti paraidžiui, kunigams, kurie 
Jūsų teirausis, kiekvienu konkrečiu atveju ir be jokių viešų pareiškimų gali- 
te atsakyti, kad šiuo momentu su ramia sąžine priimtų tą turtą, kurį Vyriau- 
sybė nori jiems paskirti, net jeigu jis paimtas iš teisėtų šeimininkų, tačiau 
sykiu jie turėtų būti pasiruošę laikytis mandatis Sanctae Sedis bet kokioms 
priemonėms, kurių pastarasis esant reikalui imsis ateityje. 

Vėliau jis, jeigu neteisėtai nusavinto turto šeimininkai pateiks skundus, 
galės apie kiekvieną konkretų atvejį pranešti tiesiai Šventajam Sostui, aiškiai 
ir tiksliai išaiškindamas atvejo aplinkybes. Siekiant išvengti, kad mons. Ka- 
revičius dėl savo perdėto atlaidumo šiuo klausimu kliudytų veiksmams, ku- 
riuos Jūs turėsite vykdyti, perspėju laišku minėtąjį ordinarą, pranešdamas 

jam, kad kiek tai liečia dvasininkijos ir katalikų elgseną žemės įstatymo 
vykdymo klausimu, Šventasis Sostas jau davė instrukcijas J. M., kuriomis 
turi remtis visi, turintys abejonių ar sunkumų šiuo klausimu. 
Su malonumu naudojuosi proga patvirtinti savo nuoširdžią ir ypatingą 
pagarbą. 
Atsidavęs J. M. tarnas 
Kard. P. GASPARRI 


ASV, Arch. Nunz. Lituania, b. 3, I. 46rv. Mašinraštis. Versta iš italų k. 

7. KUN. J. NARJAUSKO?! PRIVATUS LAIŠKAS E. BORGONGINI- 
DUCA APIE RENGIAMĄ KONKORDATO PROJEKTĄ 


Kairėje pusėje įrašai ranka: 
[Pozicija - konkordato su Lietuva projektas; 
p. Borgongini atsakė privačiu laišku.) 
Kaunas 
„Birutės“ viešbutis, 1923 m. spalio 16 d. 


Didžiai Gerbiamas Monsinjore! 


Keleto vyskupijos dvasininkų buvau paprašytas informuoti Valstybės 
sekretoriatą apie kai kuriuos dalykus. Turiu galvoje artėjantį konkordatą. 

1) Vyriausybė ir trijų vyskupų atstovai, kurie visiškai nesitarė su dva- 
sininkija, tarkim, su kapitula, konkordato straipsnius paruošė visiškai slap- 
ta?2, Tuo tarpu dvasininkijos nuomonė prieštarauja kai kurioms straipsnių 
detalėms. 

2) Jeigu Vyriausybė (taip pat ir vyskupai) norėtų padaryti visoms vys- 
kupijoms vienintelę centrinę seminariją Kaune, tai atneštų žalos Seinų 
vyskupijai, kurioje yra klestinti seminarija, kadangi: a) bažnytinė dvasia, 
kitokia nei Kaune, čia sunyktų; b) nebeliktų teologines studijas baigusių 
kunigų; c) dvasininkijos auklėjimas ir mokymas Kaune, susiduriančiame 
su begaliniais materialiniais ir moraliniais sunkumais, būtų ne progresas, 
o regresas. 

3) Tiesa, kad Kauno Teologijos fakultetas galvoja ir numato savo eg- 
zistavimą kartu su centrine seminarija. Tačiau reikėtų, kad apie tai, kokią 
naudą iš to turės dvasininkijos auklėjimas ir progresas, nuspręstų Roma. 
Remiantis tam tikra kraštutine nuomone, verčiau turėti geras seminarijas, 


3! Prel. Jurgis Narjauskas (1876-1943) - pirmasis Lietuvos atstovas prie Šv. Sosto (1919- 
1922). Grįžęs į Lietuvą dėstė lotynų bei italų kalbas Kauno kunigų seminarijoje ir Lietuvos 
universitete. Nuo 1928 metų dirbo Telšių vyskupijos kurijoje ir Telšių kunigų seminarijoje. 
Vertė grožinę literatūrą iš lotynų ir italų kalbų. 

*2 Keletas konkordato projektų buvo parengta dar 1922 m. rudenį, tačiau su siūlymu ofi- 
cialiai pradėti derybas dėl konkordato sudarymo į Šv. Sostą kreiptasi tik 1923 m. spalio 19 d. 

visada galinčias aukštesnėms teologijos studijoms pasinaudoti universitetu 
Romoje ar kitur, nei imtis abejotinų kombinacijų. 

4) Šios nuomonės šalininkai tikisi išsaugoti ir nesunaikinti to, kas yra 
gera. 

5) Norėtume šiuo klausimu išgirsti Apaštalinio delegato nuomonę, ku- 
ris, atrodo, nėra nieko girdėjęs apie konkordatą. 

Tai yra projektas, Monsinjore, apie kurį informuoti jaučiu pareigą, ir 
atsiprašau, kad rašau paskubomis, negalėjau deramiau parašyti ir geriau 
išaiškinti. 

Manau, atlikau savo pareigą, kurią visada stengiuosi atlikti sine dolo et 
studio. 

Reiškiu savo nuolankią pagarbą Didž. Gerb. Malonybei. 


Kan. GioRGIO NARJAUSKAS 
Kauno universiteto Humanitarinio fakulteto 
Italų ir lotynų kalbos lektorius 


ASV, A.E.S. Paesi Baltici, b. 21, I. 28r-29v. Rankraštis. Versta iš italų k. 

8. A. ZECCHINI PRANEŠIMAS APIE SPAUDOJE SKLEIDŽIAMUS 
ŠMEIŽTUS ŠV. SOSTO ATŽVILGIU 


Roma - (Kard. Gasparri) 
Šmeižtas apie Šv. S. ir jo delegatą. 
Nr. 49-29/2 1924 


Neseniai laikraštyje Rytas buvau apkaltintas tuo, kad benediktinės len- 
kės dar nėra išsiųstos iš Kauno ir pasiųstos į Kolainius, ir po to pažymima, 
kad delegatas jas gina, kaip visada elgiasi Šventasis Sostas, ir dargi daro 
tai gindamas lenkus nuo lietuvių. Kitame leidinyje Vairas, vadovaujamame 
pono Smetonos, kuris buvo pirmasis Lietuvos Respublikos Prezidentas, vie- 
nas tipas parašė Šv. Sostą juodinantį straipsnį ta pačia tema - apie nukreiptą 
prieš lietuvius polonofiliją. Vėliau šis leidinys buvo Vyriausybės uždraustas, 
kadangi ten visada buvo spausdinama po keletą straipsnių, nukreiptų prieš 
Vyriausybę. Šiame straipsnyje autorius kritikuoja Šv. Sostą sakydamas, kad 
pastarasis visada siekia būti su stipresniais prieš silpnesnius, taigi su Lenki- 
ja prieš Lietuvą, ir siekia, jog prie Lietuvos pripažinimo de iure būtų pridėta 
sąlyga, kad šioji susitaikytų su Lenkija. 

Po to Vaire priduriama, jog jei koks nors lenkas būtų persekioja- 
mas ir išvarytas iš savo vietos, kaip tai buvo su vyskupu Karosu, išstumtu 
iš Seinų, Roma jau būtų padariusi jį kardinolu, kaip anksčiau padarė su 
vyskupu Ledėchovskiu, išvarytu ir persekiotu Vokietijos“. Ką delegatas 
padarė ar daro dėl vyskupo Karoso? Jis nėra ne tik kardinolas, bet net ne 
arkivyskupas. 

Jau kurį laiką sustiprėjo neapykanta lenkams, kuri yra ypatinga ir t. t. 


ASV, Arch. Nunz. Lituania, b. 3, L. 52. Rankraštis. Versta iš italų k. 


* Turimas galvoje Mieczyslawas Halka Ledochowskis (1822-1902) - Gniezno-Poznanės 
arkivyskupas, kurį 1874 m. Prūsijos valdžia nušalino nuo arkivyskupijos valdymo už pasi- 
priešinimą potvarkiui dėl religijos mokymo vokiečių k. Jam esant kalėjime, popiežius suteikė 
kardinolo titulą. Vėliau jis buvo priverstas palikti šalį ir persikėlė į Romą. 

9. A. ZECCHINI PRANEŠIMAS KARD. P. GASPARRI APIE LIETU- 
VIŲ SKRIAUDAS LENKAMS 


Nr. 50/24 


Objektas: Priešiškumas ir šmeižtas, 
juodinantis lenkus, Šv. Sostą ir delegatą 
Kaunas, 
1924 m. kovo 1 d. 


Didžiai Gerbiamas Eminencija, 


Kaip užsiminiau vasario 29 d. raporte nr. 49/24, jau kurį laiką priešiš- 
kumas tarp lietuvių ir lenkų peržengė ribą. Jis labai įsiplieskė po to, kai Pa 
ryžiuje ir Ženevoje prasidėjo Klaipėdos (Memel)?* uosto, į kurį lenkai reiškia 
teises, klausimo svarstymas, ir jo likimas, regis, išsispręs lietuvių nenaudai*s; 
taip pat dėl to, kad Lenkija uždarė nemažai lietuviškų mokyklų. Todėl Kau- 
ne viena nacionalinių fanatikų draugija, išsikėlusi tikslą apsivalyti ir išrauti, 
kaip jie skelbia atsišaukime, lenkų pagoniškumą, žiauriai persekioja lenkus. 
Norėdami išrauti šitą lenkų pagoniškumą, jau maždaug apie mėnesį sekma- 
dieniais nemažai jų eina į vieną ar į kitą Kauno bažnyčią, kuriose tikintieji 
pagal savo įprotį gieda lenkiškai. Triukšmaudami, keldami sumaištį ir dau- 
žydamiesi, jie siekia nutraukti giesmes ir taip iššaukia didelius skandalus. 

Kitą dieną, t. y. vasario 25 d., pas mane atėjo Kauno vyskupas ir aš jo 
paklausiau, ar žinojo apie skandalus, įvykusius bažnyčiose, ir ką padarė, 
kad juos sustabdytų. Ir jis nepaaiškinamai ramiai atsakė, kad Šv. Trejybės 
klebonas pasmerkė šį įvykį ir kad buvo kreiptasi į civilinę valdžią. Vakar, 
pridūrė vėliau, nežinau, kad kas nors būtų buvę. 

Aš jam pasakiau, kad prasidėjus visuotiniam skandalui ir tai įvykus ne 
vienoje bažnyčioje, jis turėjęs protestuoti prieš tokį skandalą, kai bažnyčios 


* Toliau vartojamas Klaipėdos pavadinimas, nors tekste visur rašoma Memel. 


* Kalbama apie nesutarimus dėl Klaipėdos uosto tarptautinio valdymo, dėl kurių įstrigo 
Klaipėdos konvencijos rengimas. 1924 m. kovo 14 d. Tautų Sąjungos Taryba pagaliau aproba- 
vo konvencijos variantą, kuris buvo priimtinas ir Lietuvos vyriausybei. 

naudojamos nacionalinėms kovoms. Į ką jis su šypsena atsakė: „Bet pirmi 
buvo lenkai.“ Aš pasakiau, kad jis apskritai turėjęs protestuoti prieš tai ir t. t. 

Vėliau sužinojau, kad 24 dieną toje pačioje Šv. Trejybės bažnyčioje, 
kurios klebonas protestavo ir prašė civilinės valdžios pagalbos, įvyko dar 
didesnis skandalas. 'Tam tikri asmenys ne tik triukšmavo bažnyčioje, bet 
dargi vienam žmogui pasakius, kad bent jau gerbtų šventą vietą, jam buvo 
suduota daugybė smūgių, jis buvo sukruvintas ir velkamas per bažnyčią. 
Negirdėjau, kad būtų padarytas pareiškimas pagal kan. 1172 dėl gravis ef- 
Jusis sanguinis“. 

Iki dabar man nepranešta, kad Kauno vyskupas būtų ko nors ėmęsis, 
idant pasmerktų šiuos įvykius. 

Deja, Kauno vyskupas yra tikra bėda Lietuvai, kadangi kursto žiaurų 
priešiškumą lenkams, prisidengdamas savo pamaldumu, ir kursto jį ne tik 
prieš mane, bet, žinoma, ir prieš kitus, kurie, kaip girdėjau, eina protestuoti 
prieš jį. 

Tarp kitų įrodymų, kuriuos dabar pateikiu, esama dar ir tokio: prieš 
dvejus metus seminarijoje klierikams dar buvo dėstoma lenkų kalba, da- 
bar jau antri metai, kai buvo atsisakyta tokio apmokymo. O vyskupijoje yra 
daug lenkų, gerokai daugiau, nei registruota 1923 m. oficialiame gyventojų 
surašyme“. Lenkai netrukus neturės nei vieno kunigo, kuris galėtų jiems 
padėti mokytis katekizmo ar netgi išklausyti išpažinties. O vokiečių kalba 
yra išlaikoma, nors vyskupijoje beveik nėra vokiečių. 

Lojalūs vyresni kunigai nemėgsta Kauno vyskupo ir jo veiklos metodų. 

Kai galvojau rašyti šį raportą, artėjant nakčiai man buvo atneštas laiš- 
kas šiuo klausimu, labai griežtas laiškas, - tiek dėl jį rašiusio asmens, ži- 
nomo man tik iš gandų, tiek ir dėl turinio, kuris man patvirtino nemažai 
dalykų ir kuris labai gerai supažindina su apgailėtina padėtimi čia, Štai pil- 
nas tekstas: 

„Didžiai Gerbiamas Tėve, atviras karas prieš Romą yra paskelbtas. 
Į kovą išėjo ne bet koks kovotojas, bet Žemaičių dvasininkų aukščiausieji, 
garbioji Žemaičių katedros kapitula bei Universiteto ir vyskupijos Semi- 
narijos profesoriai. Tarp kapitulos narių nėra nė vieno, kuris nedalyvautų 


3 Sunkaus kraujo praliejimo (lot. k.). 


*7 Surašymo duomenimis, tuometinėje Lietuvos teritorijoje (be Klaipėdos krašto) lenkai 
sudarė 3,2 proc. bendro gyventojų skaičiaus. 

kare, būtų galima išskirti nebent prelatą tėvą [Povilą] Januševičių, Šv. Tre- 
jybės bažnyčios kleboną. Tačiau neatrodo, kad ir jis būtų nieko nežinojęs 
apie karo planą. Mat kuomet jam buvo pasiūlyta pasirašyti protestą prieš 
straipsnį „Kauno benediktinių vienuolynas“ dienraštyje Rytas, jis atsisakė 
tai padaryti. Ir iš visų jo kalbų yra aišku, kad ir jis žino apie tą negarbingą 
veiksmą. Straipsnio autoriumi, labai galimas dalykas, gali būti kanauninkas 
K. Paltarokas, Seminarijos inspektorius. Šio dalyko įkalčiai yra dideli ir jų 
yra daug. K. Paltarokas yra nuožmus Apaštalinio Sosto priešininkas ir dide- 
lis Jūsų Ekscelencijos priešas. Ne mažesnę neapykantą Apaštaliniam Sostui 
ir Jūsų Ekscelencijai jaučia ir prelatas J. Mačiulis-Maironis. Galiu pateikti 
nepaneigiamų argumentų, kad patvirtinčiau šių dviejų neapykantą Apašta- 
liniam Sostui ir Jūsų Ekscelencijai. 


Manoma, kad straipsnį „Vatikanas ir Lietuva“ laikraštyje Vairas parašė 
I. Tamošaitis, Seminarijos profesorius. Pastarasis straipsnis tiesiog išvemia 
išties pragarišką neapykantą Apaštaliniam Sostui. Straipsnio tema, atrodo, 
buvo pasiūlyta aukščiau minėtų kapitulos narių, Seminarijos Aukštesnių- 
jų. Seminarijos aplinkoje, tarp seminarijos profesorių, susėdusių prie pietų 
stalo, pokalbis šia tema vykdavo beveik kasdien. Profesorius I. Tamošaitis, 
kuris priklauso dienraščio Vairas redakcijai, buvo skatinamas, aiškiai ne- 
slapta, kad parašytų šia tema taipgi ir šiame laikraštyje. Ir Tamošaitis iš savo 
pusės nepajudinamai tvirtino, kad greitai taip pat ir laikraštyje Vairas as būtų 
pasirodęs rašinys šia tema. Šis išpuolis prieš Apaštalinį Sostą parodo mūsų 
vyskupus ne tik kaip viską žinančius, bet, mano nuomone, ir kaip visiškai 
pritariančius. Abu vyskupai priima šį mūsų protestą labai nenoriai. Jūsų iš- 
kilusis Asmuo kapitulos narių, kaip antai Mačiulio-Maironio, K. Paltaroko, 
yra stipriai šmeižiamas taip pat ir jaunesniesiems Seminarijos profesoriams. 
Ir galima matyti, kad šis šmeižtas yra gana plačiai paplitęs. Paskutiniu metu 
pradėjo plisti žinia, kad Jūsų Ekscelencija per Romą gavo laiškus iš lenkų 
ir juos persiųs į Lietuvą tiems lenkams, kurie rodo prielankumą. Liaudyje 
taip pat yra skleidžiama nuomonė, kad Jūsų Ekscelencija yra lenkų gynėjas 
ir nori mus prijungti prie Lenkijos. Ir kadangi tautoje susierzinimas dėl 
lenkų yra didžiulis, manoma, kad ši naujiena gali turėti labai blogą efektą. 
Dalykams, labai skandalingiems, atsitinkantiems netgi Kauno bažnyčiose, 
visiškai pritaria seminarijos profesoriai, ir jie [įvykiai] laikomi absoliučiai 

teisingais ir būtinais, kad nuo Bažnyčios būtų atitolintas bet koks lenkišku- 
mas. Seminarijos studentai šiais dalykais yra smaginami su didžiu uolumu. 
Nesistebima net ir tuo, kad šiai pedagogų nuostatai pritaria ir mokiniai. 
Mes buvome auklėjami visiškai skirtingais metodais. Mūsų mokytojai buvo 
garsūs tiek savo dorybėmis, tiek papročių pastovumu, tiek savo meile Baž- 
nyčiai ir Apaštaliniam Sostui; mums, praktikantams, jų gyvenimas buvo 
Kristaus dvasininkų gyvas pavyzdys. Seminarijos padėtis yra liūdna, kaip 
bežvelgtum, ir vyskupas niekuo nesirūpina, jo supratimu Paltarokas ir Ma- 
čiulis-Maironis yra labai nusipelnę ir iškiliausi žmonės! Ir skandalų, kurie 
atsitinka netgi bažnyčiose, autorius, aišku, per garbiąją kapitulą, yra pats 
vyskupas, ir niekas nepadaro taip, kad jie baigtųsi. Skausmas dėl mūsų vai- 
kų! Realiai neturime katalikų vyskupo. O dėl mūsų vyskupo, bendra visų 
nuomone, jam trūksta blaivaus proto ir tautinė jo širdies aistra peržengia 
bet kokias ribas. Kur galų gale nuves ši prieš Romą nukreipta veikla ir šis 
kraštutinis tautiškumas, yra sunku pasakyti. Aš, rašantis šiuos dalykus, esu 
lietuvis tiek savo tautybe, tiek savo vidiniu sielos įsitikinimu ir tikrai mylin- 
tis savo tėvynę, ir niekuomet nebuvau lenkų draugu, tačiau kadangi esu ka- 
talikų kunigas, visuomet buvau teisingas visiems ir niekuomet neįžeidžiau 
nė vienos sielos jausmų. 


Nuolankiausias Jūsų tarnas K. Genys“, Seminarijos profesorius 
J 


P. S. Šie dalykai, kurie netgi įvyko Kauno bažnyčiose, stipriai sukrėtė 
mano sielą. Parašiau apie šiuos dalykus Jūsų Ekscelencijai, kad sušvelnin- 
čiau sielos skausmą. Maldauju Jūsų Eminenciją su didžiausiomis maldo- 
mis, kad šis mano laiškas nepatektų į rankas mano broliams, neišskiriant 
kan. Mariansko ir tėvo Andruškos“ [cituotas laiškas dokumente lotynų k.]. 

Jis baigiasi čia. Paskutinis paminėtas asmuo yra lietuvis jėzuitas profe- 
sorius, stalo kaimynas seminarijoje, tačiau iš jo niekada nieko negirdėjau ir 
nieko neparodė. 

Atrodo neįtikėtina, kur gali nuvesti nacionalinis fanatizmas, kuriantis 
tokį šmeižtą! Jeigu nebūčiau gavęs šio rašto, būčiau nieko nežinojęs apie 
panašų šmeižtą dėl susirašinėjimo ir ryšių su lenkais rėmimo. 


38 Apie kun. K. Genį žr. nuorodą nr. 62. 

[Kaltinimams] dėl lenkų gynimo galbūt suteikiau dingstį sutrukdyda- 
mas iš Kauno išsiųsti lenkes benediktines, prieš tai nesuteikus joms aprūpi- 
nimo, reikalingo pragyvenimui. Tačiau apie benediktines kitame raporte. 

Prie šios medžiagos pridėsiu, kad Kauno vyskupo geras draugas yra 
Prapuolenis, įtakingas žmogus Lietuvos Vyriausybėje, kuris, kai tik gali, 
akiplėšiškai išlieja savo įniršį prieš Šv. Bažnyčią ir Šv. Sostą. Tačiau žinau, 
kad Jūsų Eminencija jį gerai pažįsta, taigi daugiau nieko nebepridėsiu. 

Pasilenkęs pabučiuoti šventojo Purpuro, turiu garbės patvirtinti esąs 

Nuolankiausias, dėkingiausias ir paklusniausias 
Jūsų Didžiai Gerbiamo Eminencijos tarnas 
ANTONINO ZECCHINI 


Miros arkiv., Apaštalinis delegatas 


ASV, A.E.S. Paesi Baltici, b. 7, I. 64r-66v. Rankraštis. Versta iš italų k. 

10. KARD. P. GASPARRI RAŠTAS, ATSAKANTIS Į A. ZECCHINI 
PRANEŠIMUS APIE SKLEIDŽIAMUS ŠMEIŽTUS ŠV. SOSTO IR JO 
ATSTOVO LIETUVOJE ATŽVILGIU 


JO ŠVENTENYBĖS 
VALSTYBĖS SEKRETORIATAS 


Nr. 28676. 
Pažymėti rašant atsakymą 
IŠ VATIKANO, 
1924 m. balandžio 3 d. 


Didž. Gerb. Pone, 


Aš tvarkingai gavau Jūsų Didž. Gerb. Malonybės pranešimus nr. 49 ir 
50, atitinkamai datuotus š. m. 29-ąja ir 1-ąja praėjusio mėnesio dienomis, 
kuriuose kalbama apie „šmeižtą lenkų, Šventojo Sosto ir delegato atžvilgiu“. 

Žinios, kurias Jūs pranešate, neabejotinai yra rimtos, todėl J. M. kaip 
galima greičiau reikėtų pasirūpinti visais įrodymais ir dokumentais šia tema, 
kuriuos sugebėsite surinkti. Tai atlikęs, nuvyksite pas mons. Kauno vysku- 
pą ir pasakysite jam atvirai verba veritatis. Jeigu vyskupas liks įtikintas, tuo 
geriau, priešingu atveju, J. M. turės jį perspėti, kad sąžinė liepia persiųsti 
visus dokumentus Šventajam Sostui, idant šis imtųsi reikiamų priemonių. 

Jeigu vyskupas pademonstruotų pasiryžimą atsistatydinti, tai nedel- 
siant Šventojo Sosto vardu bus priimta. Būtų taip pat naudinga, jeigu J. M. 
nuvyktų pas mons. vyskupą augziliarą, kurio atsidavimas Šventajam Sostui 
yra žinomas. Iš jo galėsite gauti naudingos informacijos apie įvykusių faktų 
teisingumą ir svarbą. 

Su malonumu naudojuosi proga patvirtinti savo nuoširdžią ir ypatingą 
pagarbą. 


Atsidavęs J. M. tarnas Kard. P. GaSPARRI 


ASV, Arch. Nunz. Lituania, b. 3, I. 60rv. Mašinraštis. Versta iš italų k. 

11. A, ZECCHINI RAPORTAS KARD. P. GASPARRI APIE ŽEMAI- 
ČIŲ VYSKUPO LAIKYSENĄ LENKŲ ATŽVILGIU IR GALIMUS BŪ- 
DUS, KAIP ŠIĄ PROBLEMĄ SPRĘSTI 


APAŠTALINĖ LIETUVOS, LATVIJOS, ESTIJOS 
DELEGATŪRA 


Nr.79/24 


Obj.: Kauno vyskupo klausimas 
dėl neramumų, įvykusių bažnyčiose 
Kaunas, 
1924 m. balandžio 8 d. 


Didžiai Gerbiamas Eminencija, 


Vakar gavau Jūsų laiškus nr. 28676 ir nr. 29125, rašytus š. m. balandžio 
3d. Apie pirmąjį laišką, dėl Estijos, parašysiu kitame pranešime. Dabar man 
rūpi parašyti dėl antrojo [laiško], tai yra apie Kauno vyskupo veiksmus po 
bažnyčiose įvykusių neramumų, kadangi praėjus keletui valandų po Jūsų 
Eminencijos laiško gavimo, mane pasiekė anksčiau minėto vyskupo laiškas, 
kuriuo jis nori atsakyti į jam skirtą įspėjimą ištaisyti tai, kas įvyko. Jis rašė: 
„Ordinariatas atkreipė Šv. Apaštalų Sosto dėmesį į problemą, kaip reikėtų 
veikti, kad būtų išvengta kontrastų ir ginčų, susijusių su vietos kalbų panau- 
dojimu pridėtinėje Mišių dalyje“ [citata dokumente lotynų k.]. 

Manau, jis rašė tai viltingai tikėdamas, kad tolimoji Roma pasitenkins 
bet kuo, ką tik jis darys. 

Tad noriu Jūsų Eminenciją įspėti, kad minėtasis vyskupas: 

1. Nepadarė nieko, kad pasmerktų bažnyčių išniekinimą. 

2. Atkakliai tylėjo dėl atsitikusių faktų, manydamas, kad to pakaks už- 

gniaužti sujudimą visuomenėje. 

3. Mažindamas lenkiškas apeigas ar bent jau jų išorinį spindesį, ne- 

santaikos kėlėjams leido pasijusti laimėtojais ir taip nubaudė perse- 
kiojamuosius. 

4. Nepasmerkdamas bažnyčių išniekinimo ir remdamas nesantaikos 
kėlėjų siekius, įkvepia juose viltį ir ateityje užsiimti minėtąja veikla 
ir galbūt pašalinti lenkų kalbą iš bažnyčių. 

Sakoma, kad nepasmerkti bažnyčių išniekinimo reikia, idant vyskupo 
asmenybė netaptų apkalbų objektu, tačiau manau, kad nebūtų neįmanoma 
ištverti daugiau, nei jau yra. Be to, jis nenori imtis reikiamų veiksmų prieš 
lietuvius, bijodamas prarasti tautinę aurą, būdamas daugiau lietuvių vysku- 
pas nei katalikas. 

Vilniaus vyskupijoje kalbos atžvilgiu laikomasi reglamento, nustatyto 
1911 m. tuometinio vyskupijos apaštalinio administratoriaus mons. Michal- 
kiewicziaus“, kuriuo remiantis šie klausimai buvo sprendžiami. Jis lenkų 
buvo pridėtas prie jų prašymo ir Šv. Tėvui balandžio 4 d. parašyto protesto nr. 
78/24, kurį pagal jų pageidavimą turėjau pasiųsti Jūsų Eminencijai. 

Lenkai prašė vyskupo priimti savo vyskupijoje tokį reglamentą, o šis 
atmetė. Toks atmetimas nebūtų pagrįstas, jeigu būtų teisingas praeitais me- 
tais atliktas oficialus gyventojų surašymas, kuriame atsidūrė nedaug lenkų; 
mat tuomet reglamentas būtų palankus lietuviams. Tačiau jeigu būtų laiko- 
masi minėtojo reglamento, aiškiausiai atsiskleistų, kad surašymas suklasto- 
tas, taigi lenkų būtų dauguma ir jie turėtų didesnes teises išpažinti tikėjimą 
lenkiškai, todėl reglamentas buvo atmestas. Šūkis būtų - uždrausti lenkų 
kalbą visoje Lietuvoje. 

Vienam lenkui, kuris parašė prašymą Kauno bažnytiniam teismui len- 
kiškai, buvo atsakyta, kad šiuo atveju jis turįs kreiptis į Šv. Tėvą, tačiau pri- 
dūrė, kad prašymas teismui turįs būti parašytas lietuviškai. 

Kadangi vyskupas sako perdavęs visą reikalą Šv. Sostui, manau, mano 
pareiga tuo tarpu susilaikyti, laukiant tolesnių nurodymų. 

Vis dėlto turiu pranešti, kad šis vyskupas atsistatydinti neketina, jis jau 
per ilgai užima savo vietą ir netgi kaip sostinės vyskupas pasiūlė, kad visi 


* Kazimierz Michalkiewicz (1865-1940) - Vilniaus vyskupijos apaštalinis administra- 
torius (1907-1918), nuo 1923 m. Vilniaus vyskupas sufraganas. 1911 m. balandžio 25 d. jis 
mažumos kalbos sakant pamokslus ir katechizuojant vaikus. Taip pat juo buvo nustatyta pa- 
maldų tvarka tautiškai mišriose vyskupijos parapijose, kurios buvo suskirstytos į kelias katego- 
rijas. Kuo mažesnė mažuma, tuo mažiau jai buvo numatyta pridėtinių pamaldų gimtąja kalba. 
(Daugiau apie tai žr.: Vytautas Merkys, Tautiniai santykiai Vilniaus vyskupijoje 1798-1918 m., 
Vilnius, 2006, p. 351-353) 

karo kapelionai turėtų priklausyti nuo jo (to jie tikrai nenorėjo) ir gynė šią 
nuomonę [vyskupų] konferencijoje, kuri turėjo palaikyti kapelionus. 
Kadangi tai nebuvo priimta, jis, manau, išdėstė savo nuomonę tokiam 
žmogui, kuris vėliau laikraštyje Rytas parašė straipsnį, šmeižiantį delegatą, 
kuris esą taip pat nori, jog vyriausiojo kapeliono paskyrimas priklausytų 
nuo Romos, o tai savo ruožtu reikštų ilgai trunkančius procesus ir kitas 
kvailystes. 
Ir kaip būna mažose valstybėse, kiekvienas gandas turi atgarsį Seime, 
taip buvo ir čia. Tačiau vyskupo nuomonė buvo visais atžvilgiais nuneigta. 
Jeigu tai tiesa, kad vyskupas pasiuntė paklausimą Šv. Sostui, ir padarė 
tai nuoširdžiai, idant objektyviai išspręstų vadinamąją pridėtinių pamaldų 
kalbos problemą, tai tikrai būtų pretekstas sykiu ir Žemaitijos bei Seinų 
vyskupijose priimti mons. Michalkiewicziaus reglamentą, kuris jau taiko- 
mas lietuviškojoje Vilniaus vyskupijos dalyje. Tačiau lietuviai tikrai nebūtų 
patenkinti, kadangi be reglamento jie yra laisvesni veikti kaip išmano, o 
dvasininkija - meluoti bet kokia dingstimi. 
Baigiu lenkdamasis pabučiuoti šventąjį Purpurą ir patvirtindamas esąs 
Nuolankiausias, dėkingiausias ir paklusniausias 
Jūsų Didžiai Gerbiamo Eminencijos tarnas 
ANTONINO ZECCHINI 


Arkiv., Apaštalinis dalegatas 


ASV, A.E.S. Paesi Baltici, b. 8, I. 257-26. Rankraštis. Versta iš italų k. 

12. KUN. J. NARJAUSKO PRIVATUS LAIŠKAS E. BORGONGINI- 
DUCA APIE RENGIAMĄ KONKORDATO PROJEKTĄ 


Kaunas, Laisvės al. 12 
1924 m. rugsėjo 4 d. 


Didžiai Gerbiamas Ekscelencija! 


Jau kurį laiką čia kalbama apie konkordatą. Kiek anksčiau, t. y. praeitą 
gegužę, ketino atvykti du asmenys (tarp jų ir žemiau pasirašęs) ir vesti de- 
rybas. Tačiau Klaipėdos krizė ministerijoje sutrukdė įgyvendinti šį suma- 
nymą. Dabar šitas klausimas atsargiai ir be triukšmo spaudoje pradedamas 
kelti iš naujo. Kalbama, kad Apaštalinis delegatas kalbėjosi su kažkuo iš 
Vyriausybės. Aš gi ten nejeinu, turbūt dėl to, kad esu per didelis lietuvis iš 
vienos pusės ir per didelis romietis iš kitos. Viešus pasisakymus atidedu iki 
patogios progos, kai konkordatas bus sudarytas arba Seimo patvirtintas. 

Pagal žinias, kurios ateina iš kompetentingų žmonių, Vyriausybė siekia 
sukurti lietuvišką bažnytinę provinciją su arkivyskupo būstine (tai yra arki- 
vyskupiją) Kaune, taip padalindama Žemaitijos vyskupiją į dvi vyskupijas. 
Mokyklos su religiniu mokymu, algos dvasininkijai, seminarijų, vyskupų ir 
jų kurijų aprūpinimas šiandien, kai Seime dešinieji turi daugumą, nesukel- 
tų sunkumų. Tačiau esama pavojaus, kad rinkimai Klaipėdos krašte, kurie 
atvestų kitus deputatus, sugriaus dešiniąją daugumą. Kairė daug tikisi iš šių 
rinkimų ir reikalauja surengti juos kuo greičiau. 

Katalikų gretose esama ir kitos nuomonės, kuri šiek tiek skiriasi nuo 
anksčiau pareikštos dėl lietuviškos bažnytinės provincijos organizavimo. Ji 
tokia: šiuo metu nereikia kurti arkivyskupijos, kaip centro, Kaune, kadangi 
natūralus ne tik Lietuvos, bet ir bažnytinės provincijos centras yra Vilnius, 
kurį anksčiau ar vėliau tikimės atgauti. Milžiniška Žemaitijos vyskupija, be 
abejo, galėtų būti padalyta į dvi vyskupijas. Klaipėda (Memel) (kur yra viso 
labo 4 parapijos) prisijungtų prie vienos iš lietuviškų vyskupijų. Lietuviška 
Seinų vyskupijos dalis liktų naujojoje vyskupijoje pati sau; Vilniaus dalyje, 
priklausančioje lietuviams, laikinai liktų gyvuoti ordinaro nustatyta tvar- 
ka. Visos šios senos ir naujos vyskupijos suformuotų minėtąją lietuvišką 


85 


Pirmieji įspūdžiai ir rūpesčiai: Šv. Sosto delegato A. Zecchini'o misija 


provinciją, globojamą Lietuvos vyskupo primo, kuris galėtų būti senior vo- 
catione (pavyzdžiui, Kauno vyskupas). Atrodo, kad dėl šių dviejų požiūrių 
kils diskusijų. 

Dėl pagarbos verto Apaštalinio delegato asmens ramu, kadangi išmin- 
tis dar gyvena Lietuvoje. Panašu, kad po kelių dienų bus nominuotas at- 
stovas prie Šv. Sosto, girdėjau vieno rimto ir subtilaus žmogaus, buvusio 
diplomato prie Kvirinalo pavardę“. 

Prof. Turchi“, pakviestas ministro, keliauja po Lietuvą. Jis yra mūsų 
tautos ir Šv. Sosto draugas čia, Lietuvoje. 

Reiškiu Ekscelencijai didžiausią pagarbą. 

J. NARJAUSKAS [parašas] 


ASV, A.E.S. Paesi Baltici, b. 21, I. 45r-46v. Rankraštis. Versta iš italų k. 


* 1924 m. pabaigoje laikinuoju reikalų patikėtiniu prie Šv. Sosto buvo paskirtas buvęs 
Lietuvos pasiuntinybės Italijoje sekretorius, dailininkas Juozas Macevičius. 

*1 Žymus italų kalbininkas, prof. Nicola Turchi (1882-1959) Lietuvoje lankėsi ne kartą. 
1933 m. Romoje veikęs Istituto per V'Europa Orientale išleido jo parengtą knygą La Lituania 
nella storia e nel presente. 

13. A. ZECCHINI RAPORTAS KARD. P. GASPARRI APIE DERYBAS 
DĖL KONKORDATO 


APAŠTALINĖ LIETUVOS, LATVIJOS, ESTIJOS 
DELEGATŪRA 
Nr. 17 
Kaunas, 
1925 m. vasario 7 d. 


Didžiai Gerbiamas Eminencija, 


Turiu garbės pristatyti šį raportą, apie kurį iš anksto informavau šif- 
ruota telegrama nr. 3 šio mėn. 5 d. Į Lietuvos užsienio reikalų ministro 
klausimus apie derybas dėl konkordato su Šv. Sostu sudarymo aš atsakiau 
pr. m. balandžio 24 d. nr. 85, pažymėdamas, kaip mane įgaliojo Jūsų Emi- 
nencija, kad preliminariems pokalbiams galima būtų susitikti Kaune, o vė- 
lesnės derybos galėtų tęstis Romoje. 

Minėtasis užsienio reikalų ministras šių metų sausio 30 d. užfiksavo 
pourparlers** tarp Apaštalinio delegato ir Lietuvos Vyriausybės delegatų 
pradžią. Ten dalyvavau su monsinjoru Faidutti. Posėdis buvo trumpas: abi- 
pusiai pasisveikinimai ir sveikinimai, Vyriausybės projekto išplatinimas, 
įprasti formalumai ir šio mėnesio 3 d. būsiančio posėdžio planavimas. 

Projekte yra geografinis Lietuvos žemėlapis, apimantis teritorijas, kurias 
ji skelbia savomis ir kurios šiuo metu yra okupuotos Lenkijos Respublikos. 

Nors ir žinant šalies siekius, pretenzija, išdėstyta projekto II str.** tre- 
čiojoje pastraipoje kaip integrali sutarties dalis, mane sujaudino ir nuste- 
bino. Šiuo klausimu aš nedelsdamas išsiunčiau Jūsų Eminencijai šifruotą 
laišką nr. 15, parašytą sausio 30 d., ir 1925 01 31 jį papildančią projekto 
kopiją nr. 15. 

"Tuo tarpu atėjo šio mėnesio 3 d. susitikimas, kuriame nepamiršau 
pakartoti to, ką jau buvau sakęs ankstesniame posėdyje, juolab kad mano 


* Derybų (pranc. k.). 


* Šiame projekto straipsnyje buvo apibrėžiamos Lietuvos bažnytinės provincijos ribos, 
apimančios ir visą Vilniaus vyskupiją, kurios didžioji dalis tuo metu buvo valdoma lenkų. 

užduotis buvo kartu su Vyriausybės įgaliotiniais apsvarstyti projekto 
straipsnius, tačiau mūsų pokalbiai, bent jau mano akimis, tebuvo išskirtinai 
informacinio pobūdžio. Tai puikiai suprato ir dalyvaujantieji. 

I str. buvo siūloma užsiminti ir apie bažnytinį teisyną. 

Priedas prie II str. man pasirodė nederamas, o jo stilius apskritai ne- 
priimtinas. 

Vyksta ilgi debatai su pastebėjimais ir prieštaravimais, su priekaištais iš 
mūsų pusės dėl konkordato koncepcijos, jo tikslo, kuris yra išskirtinai reli- 
ginis, dėl jo objekto bei svarbos, kurie negali peržengti sienų tos valstybės, 
kuri jį sudarė. Pastebėjau, jog jie turi išskirtinių pretenzijų bei negali tiksliai 
susitarti, tad faktiškai jų dar neįmanoma vykdyti, nes kalbama apie vis dar 
ginčytinas teritorijas ir t. t. 

Vyriausybės atstovai prieštarauja turį aiškią pareigą ginti to postula- 
to dvasią bei raidinę išraišką, jie primygtinai teigia, jog yra būtina tokiu 
svarbiu, tarptautinio pobūdžio aktu patvirtinti jų neginčijamą teisę į tas 
teritorijas; šio fakto praleidimas galėtų būti traktuojamas kaip teritorijų at- 
sisakymas - jiems tai reikštų atsakomybę prieš visą lietuviškąjį pasaulį bei 
prieš kitas tautas, ir t. t. 

Įvisa tai buvo kuo išsamiausiai atsakyta, taip pat buvo atkreiptas dėmesys, 
kad nelankstumas ir užsispyrimas keltų pavojų svarbiems sutarimams kitais, 
itin svarbiais katalikų tautai, religijai ir pačiai lietuvių valstybei klausimais. 

[Vyriausybės] delegatas pranešėjas pakartojo ir dar kartą patvirtino, 
jog negali priimti pasiūlymo išbraukti nei kaip nors taisyti surašytą varian- 
tą; tokia redakcija turinti būti traktuojama kaip dogma. Ir jei, nepaisant to, 
mons. atstovas rastų variantą ir pasiūlytų koreguoti esamą tekstą, lietuvių 
atstovų užduotis būtų informuoti ministeriją apie tai bei apie visą šiandie- 
ninės diskusijos eigą. 

Jiems buvo paminėta, jog galbūt net nereikėtų teikti pasiūlymo dėl pa- 
keitimo, galbūt pakaktų antros II str. pastraipos, kur arkivyskupo būstinės 
vieta bei būsimų arkivyskupijos ir vyskupijų ribų nustatymas būtų perkeltas 
į specialų susitarimą. 

Aš visgi susilaikiau ir nepateikiau pasiūlymo dėl trečiosios pastraipos 
galimų pakeitimų ir pridėjau, kad lauksiu, kol ministerija, pajutusi, jog šis 
jų prašymas sietinas su sunkumais ir įvertinusi mūsų pastebėjimų teisingu- 
mą, bus priversta atsisakyti tokio postulato. 

Man susidarė įspūdis, kad tai, ko šiandien reikalaujama, yra progra- 
mos maksimumas, taigi neatmestina galimybė sumažinti minėtus reika- 
lavimus. Taip monsinjorui Faidutti pareiškė ir vienas lietuvis kunigas, 
apdairus bei nuosaikus žmogus, su kuriuo buvo nuolat konsultuojamasi 
rašant projektą, per parlamentinės komisijos posėdžius bei Užsienio rei- 
kalų ministerijoje svarstant patį projektą. Jo nuomone, gana tikėtina, kad 
Vyriausybė sutiks apriboti savo reikalavimus ir nusileis iki to, kad atskiru 
dekretu Vilniaus vyskupija būtų paskelbta tiesiogiai pavaldi Šventajam 
Sostui. 

Ir išties, tai, apie ką Jūsų Eminencijai esu užsiminęs anksčiau, paaiškėjo 
ir šioje situacijoje: tiek lietuvių tauta, tiek Vyriausybė jaudinasi, kad Vilnius 
bus prijungtas prie Varšuvos bažnytinės provincijos, o tam jie norėtų su- 
kliudyti. 


Kadangi kalbama tik apie informacinio pobūdžio pokalbius, o tikrų 


įsipareigojimų nei iš vienos, nei iš kitos pusės nebuvo, galėjau daryti prie- 
laidą, jog kalbėti apie visa tai viešai nėra jokio pagrindo. Kita vertus, jei 
Vyriausybė norėjo padaryti pranešimą laikraščiuose, galėjo tai pateikti kaip 
bendro pobūdžio pastebėjimus, atitinkančius esamą klausimo stadiją, ypač 
turint omenyje reikalo svarbumą ir subtilumą. Nepaisant to, laikraščiuo- 
se perskaitau pranešimą ir dargi žinias bei komentarus, kurie neatitinka 
tikrovės. Tai daugiau nei apgailėtina, nes būtent taip ši tema paverčiama 
viešų diskusijų objektu, iš akių išleidžiant pagrindinį tikslą - religinį, kuris 
pakeičiamas politine aistra. 

Vyriausybės atstovai yra tikri, kad pokalbiai su Apaštaline delegatūra 
tęsis, ir būtent šiuo tikslu į Kauną buvo pakviestas įgaliotinis prie Šventojo 
Sosto, ponas Macevičius. Iš mūsų pusės aš taip pat manyčiau, kad naudin- 
ga tęsti tyrimą, kaip ir anksčiau apsiribojant informaciniu jo pobūdžiu, be 
jokių įsipareigojimų. Apmąstant antrojo straipsnio trečiąjį paragrafą, būtų 
tikslinga išgirsti iš atstovų, kokia tuo klausimu ministerijos nuomonė bei 
nusiteikimas. Jei bent kol kas būtų susiduriama su principingumu, būtų ga- 
lima eiti toliau, nebekeliant šiuo klausimu jokių diskusijų. 

Bet yra ir kitų punktų, kuriuos reikėtų išsiaiškinti bei išgirsti Vyriau- 
sybės atstovų paaiškinimą, kadangi jie yra Vyriausybės „ruporai“, tai galėtų 
tik paskatinti būsimų derybų vystymą. 

Atstovai man leido suprasti, kad laukia iš manęs žinių dėl kito susirin- 

kimo datos, bet aš manyčiau, kad kol kas vertėtų susilaikyti nuo bet kokių 
žingsnių, kol sužinosiu, ką mano Jūsų Eminencija. 

Žemai lenkiuosi pabučiuoti šventąjį Purpurą ir patvirtinu savo di- 
džiausią pagarbą. 


Nuolankiausias, dėkingiausias ir paklusniausias 
Didžiai Gerbiamo Eminencijos tarnas 
ANTONINO ZECCHINI 

Apaštalinis delegatas 


ASV, A.E.S. Paesi Baltici, b. 21, L. 59r-61v, 62r. Rankraštis. Versta iš italų k. 

14. KARD. P. GASPARRI RAŠTAS A. ZECCHINI APIE KONKORDA- 
TO PROJEKTĄ IR GALIMAS DERYBAS DĖL JO ROMOJE 


JO ŠVENTENYBĖS 
VALSTYBĖS SEKRETORIATAS 


Nr. 39240. 
Pažymėti rašant atsakymą 
IŠ VATIKANO, 
1925 m. vasario 20 d. 


Didž. Gerb. Pone, 


Aš tvarkingai gavau Jūsų Didž. Gerb. Malonybės pranešimus: nr. 15, 
datuojamą š. m. sausio 31 d., ir nr. 17, datuojamą šio mėnesio 7 d., kuriais 
man pranešate apie Lietuvos Vyriausybės ketinimus sudaryti su Šventuoju 
Sostu konkordatą, pateikdamas man ir pastarojo projektą. 

Kaip Jūs teisingai atskleidėte, toks projektas, koks jis dabar pristato- 
mas, negali būti svarstomas, kadangi jis pernelyg nutolęs nuo įprastinių di- 
rektyvų, kuriomis Šv. Sostas yra įpratęs vadovautis panašiais atvejais. 

Viską gerai apsvarsčius, man atrodo, kad jei norima pasiekti teigiamą 
rezultatą, geriausias patarimas būtų toks: tegu Vyriausybė atsiunčia į Romą 
vieną arba du tikrai kompetentingus asmenis, suteikusi jiems reikiamus įga- 
liojimus vesti derybas su šios Valstybės sekretoriatu, o su pastaruoju iš anksto 
reikėtų suderinti tam tinkamą laiką, nes - neslėpsiu nuo Jūsų - vėl po truputį 
atsinaujina diskusijos su rumunų atstovais dėl minėtojo konkordato“. 

Gal Jūsų Malonybė praneštų reikiamiems asmenims apie Šv. Sosto in- 
tencijas šiuo klausimu, o tuo tarpu su malonumu naudojuosi proga patvir- 
tinti savo nuoširdžią ir ypatingą pagarbą. 

Atsidavęs J. Didž. Gerb. M. tarnas 
Kard. P. GASPARRI 


ASV, Arch. Nunz. Lituania, b. 3, L. 105rv. Mašinraštis. Versta iš italų k. 


* Konkordatas su Rumunija buvo pasirašytas tik 1927 m. gegužės 10 d. 

15. JĖZUITŲ GENEROLO V. LEDOCHOWSKIO LAIŠKAS G. PIZ- 
ZARDOS APIE T. J. KIPPO SJ““ ŽINIAS DĖL A. ZECCHINI PADĖ- 
TIES LIETUVOJE 


Roma, 
1925 m. balandžio 17 d. 


Didžiai Gerbiamas Ekscelencija, 


Į Romą atvyko tėvas Kippas, mūsų namų Kaune, Lietuvoje, vyresny- 
sis, ir pateikė gana rimtų žinių apie mons. Zecchini santykius su Lietuvos 
dvasininkija ir visa tauta. Teigiama, jog monsinjoras savo griežtumu ir dip- 
lomatinio takto trūkumu atgrasė nuo savęs visą šalį iki tokio lygio, kad jo 
tolimesnis buvimas tuose kraštuose keltų didžiulę žalą Bažnyčiai. Galbūt 
Jūsų Didžiai Gerbiamas Ekscelencija sutiktų šiandien po pietų priimti tėvą 
Kippą ir sužinotumėte iš jo tikslesnę informaciją. Tai tikrai protingas ir 
nuovokus kunigas. 

Turiu garbės išreikšti pačią didžiausią pagarbą Jūsų Didžiai Gerbia- 
mam Ekscelencijai. 

Jums nuoširdžiai atsidavęs Viešpatyje 
[parašas] 
[antspaudas] 


[Laiško priedas] 

Tėvas Z.[ecchini], vizitatorius, kaip Šv. Sosto atstovas su didžiausiu 
pasitikėjimu buvo priimtas visų gyventojų klasių; net ir socialistų lyderiai 
dalyvavo priėmimuose bei pagarbos pareiškimo aktuose, nes suvokė katali- 


“ Giuseppe Pizzardo (1877-1970) - kardinolas (1937), nuo 1921 m. Nepaprastųjų Baž- 
nyčios reikalų kongregacijos sekretoriaus pavaduotojas, nuo 1929 m. - sekretorius. 1934 m. 
buvo paskirtas popiežiaus komisijos Pro Russia prezidentu, 1939-1968 m. buvo Seminarijų ir 
universitetų kongregacijos prefektu, 1951-1959 m. taip pat vadovavo Šv. Oficijai. 


“ Johanas Kippas SJ (1884-1958) vadovavo 1922 m. pabaigoje įsteigtai Lietuvos jėzuitų 
misijai, kuri buvo pavaldi Vakarų Vokietijos provincijai. 1930 m. įkūrus savarankišką Lietuvos 
jėzuitų provinciją, buvo pirmasis provincijolas. 

kybės svarbą Lietuvai. Tačiau vėliau dėl jo netakto bei ne itin mandagaus el- 
gesio, sakyčiau, stačiai įžūlaus, kurį patvirtina ne vienas raštiškas įrodymas, 
ypač dėl vėlesnių jo be galo įžūlių ir ne visada pagrįstų pastebėjimų apie šalį 
bei jos gyventojus, per itin trumpą laiką jis prarado beveik visų Lietuvos 
klasių prielankumą. Be abejo, ne viskas, kas apie jį buvo pasakojama, atitiko 
tikrus faktus, tačiau pasitikėjimas jau buvo prarastas ir niekada vėliau ne- 
beatgautas. Jo bičiulis, tėvas Boudou, kurį kaip prancūzą žmonės iš pradžių 
priėmė kiek nepatikliai, užsitarnavo daug didesnį gyventojų pasitikėjimą. 
Tai labai aiškiai parodo, jog žmonėms nepatinka vien tik vizitatoriaus as- 
mMuo, 0 ne pati pareigybė. 

Nuogąstavimai, su kuriais anksčiau buvo priimtas kaip vizitatorius, 
per šiuos dvejus ar trejus pastaruosius metus, kai grįžo kaip arkivyskupas ir 
Apaštalinis delegatas, deja, pasitvirtino. Jis garsėjo ir tebegarsėja kaip Len- 
kijos naudos žiūrintis diplomatinis šnipas. Iš esmės jo kaip delegato atvy- 
kimas į Lietuvą buvo priimtas labai nepalankiai, aukštus postus užimantys 
veikėjai man nuolat tvirtindavo: „Jei tik būtų mūsų anksčiau pasiteiravę, 
niekada nebūtume pritarę šiam paskyrimui.“ 

Vyriausybė prarado bet kokį pasitikėjimą monsinjoru Z. Pastarasis 
nuo pat šių metų pradžios visiškai nusišalino nuo visų viešųjų iškilmių ir 
liaudies švenčių, kuriose dalyvaudavo kiti diplomatiniai atstovai. Kai jam 
tai buvo priminta, jis šitaip motyvavo savo elgseną: „Aš nesu nuncijus ar 
diplomatas, tesu delegatas ir sielų ganytojas.“ Nepalankūs atsiliepimai apie 
Lietuvą, kuriuos jis pareiškė būdamas kitose šalyse, pavyzdžiui, vienų iškil- 
mių Latvijoje metu, Vyriausybės aplinkos žmonių buvo perduoti Lietuvos 
teisingumo atstovams. Spręsdamas daugybę klausimų, kurie nacionaliniu 
ar politiniu-bažnytiniu aspektu kėlė specifinių sunkumų (kaip kad bene- 
diktinių vienuolynas Kaune) ir kurie jam buvo patikėti išspręsti, ilgą lai- 
ką juos vilkino ir nesugebėjo rasti patenkinamų sprendimų. Liūdnajame 
kalbų konflikte (tarp Kauno gyventojų lietuvių ir lenkų) bei bažnytiniuose 
Kauno skandaluose, kurių atžvilgiu diecezijos vyskupas buvo pernelyg at- 
laidus, monsinjoras Z. pasirodė pernelyg griežtas, ūmus ir net šiurkštus, 
ypač savo elgesiu su diecezijos vyskupu“. Taip pat ir daugeliu kitų progų 
mons. Z. nejautė jokių skrupulų, diskredituodamas ir viešai prieš visą tautą 


*“ Žr. dokumentą nr. 11. 

ar privačiam dvasininkijos rate žemindamas vyskupą ir generalinį vikarą. 
Panašiai buvo ne kartą elgiamasi ir su kitais valstybei bei Bažnyčiai didžiai 
nusipelniusiais vyrais. 

Be kita ko, mons. Z. gyvena visiškai atsiribojęs nuo viso pasaulio, tar- 
si koks atsiskyrėlis savo celėje, beveik nepalaiko ryšių su kompetentingais 
šalies sluoksniais, gana dažnai apleidžia būtinas pareigas ir praleidžia rei- 
kiamus vizitus, nesiteikia atvykti atsakomųjų vizitų pas aukšto rango parei- 
gūnus ir taip daugeliu progų neparodo reikiamos pagarbos. Kad jis iš tiesų 
yra paprastas, nuolankus, nesavanaudis, pavyzdinis vienuolis, nėra žinoma 
arba į tai nėra atsižvelgiama. 

Po to, kai buvo sužinota apie Lenkijos konkordatą su Šv. Sostu, visa 
Bažnyčios priešų rūstybė bei tikinčiųjų sluoksnių priešiškumas konkordatui 
buvo nukreipti į mons. Z., kuris, kaip buvo teigiama, „dėl savo neveiklumo, 
netinkamumo bei aiškaus prielankumo Lenkijai buvo dėl viso to kaltas“. 
Nelaimei, mons. Z. iš tiesų savaitę ar dvi prieš pranešant apie lenkų konkor- 
datą nutraukė jau pradėtas derybas dėl lietuvių konkordato. Tiesą sakant, 
tam buvo visai pateisinama priežastis, tačiau viešumoje sklandė nuomonė, 
kad derybos dėl lietuvių konkordato buvo nutrauktos vien siekiant laimėti 
laiko, kad pirmiausia būtų sudarytas lenkų konkordatas. Deja, mons. Z. vi- 
siškai nepasivargino laiku paaiškinti reikalo kompetentingiems asmenims, 
šitaip ir liko sklandyti susidariusi klaidinga nuomonė, kuri labai pakenkė. 

Vėliau Kaune įvyko jau žinomų, apgailėtinų ir smerktinų dalykų prieš 
mons. Z. (supuvusiais kiaušiniais apmėtytas jo būstas, išdaužti langai ir 
pan.). Po to sekė viešos manifestacijos visuose miesto didžiuosiuose salo- 
nuose bei miesto aikštėse, žiaurios provokacijos laikraščiuose prieš kon- 
kordatą, Vatikaną ir Apaštalinį delegatą. Ir oficialusis Lietuvos Vyriausybės 
laikraštis, netgi katalikiškos partijos organas, kai kuriuose straipsniuose 
rašė tą patį, ką ir kiti. 

Vėliau visos priešiškos Bažnyčiai grupuotės reikalavo, o Bažnyčiai iš- 
tikimos grupuotės pageidavo atšaukti mons. Z iš pareigų. Net ir po keleto 
savaičių, kai viskas kiek aprimo ir vėl imta mąstyti bei vertinti situaciją ra- 
miau, visos partijos vieningai priėjo prie išvados, jog pirmąjį žingsnį dėl 
susitarimo su Roma bus galima žengti tik po mons. Z pašalinimo. 

Šaliai būtų be galo svarbu, kad kaip galima greičiau būtų sudarytas 


konkordatas su Roma, tačiau Vyriausybė tikrai niekada nesikreips į mons. 

Z. dėl nutrauktų derybų atnaujinimo. Visgi momentas būtų tinkamas, ka- 
dangi šiuo metu Lietuvos Seime yra katalikiška dauguma (40 prieš 38), ta- 
čiau esama didžiulio pavojaus, kad būsimuosiuose rinkimuose (1926 m. 
vasarą), prisijungus ir protestantiškai Klaipėdos (Memel) apygardai, kata- 
likiškoji dauguma bus nusverta. Jau savivaldybės ir regioniniuose rinki- 
muose, įvykusiuose praeitą rudenį, daugybėje miestų ir kaimų katalikiškoji 
dauguma pranyko. 

Ministrų Kabinetas vis dar visas katalikiškas: visi ministrai yra katali- 
kai, kai kurie, pavyzdžiui, švietimo ministras bei užsienio reikalų ministras 
yra ypač uolūs katalikai, vienas iš jų - kunigas. Šis Ministrų Kabinetas, be 
jokios abejonės, būtų palankus konkordatui, o ir Seimas jį priimtų be di- 
desnių sunkumų. Tuo tarpu socialistų Vyriausybei net nekiltų mintis suda- 
ryti konkordatą, o kadangi ir katalikiška Vyriausybė Lietuvoje yra stipriai 
demokratiška ir antikapitalistiška, tai lietuviškam socializmui juo labiau 
būdinga kova su Bažnyčia bei religija. Būtent todėl socialistinė opozicija 
pačiu apgailėtiniausiu būdu pasinaudojo liūdnaisiais įvykiais kovojant su 
Bažnyčia, Popiežiumi bei katalikų Vyriausybe. Jei dabar vyktų rinkimai, be 
jokios abejonės, šioji Vyriausybė būtų nuversta, o Katalikų bažnyčios, ži- 
nant socialistų jausmus, lauktų didžiuliai sunkumai. Tas pats mons. Z man 
ne kartą yra sakęs, kad „būsimoji Vyriausybė, be abejo, bus socialistų“. 

Siekiant išspręsti šį klausimą, galbūt būtų galima padaryti taip: pa- 
kviesti mons. Z. į Romą pateikti savo ataskaitą, tuo tarpu visų reikalų tvar- 
kymą laikinai patikėti mons. Faidutti. Toks šios nepakenčiamos situacijos 
sutvarkymas, o kartu ir viltis turėti kitą, priimtinesnį Apaštalinį delegatą 
leistų laisviau atsikvėpti visai šaliai ir palengvintų bei paskatintų greites- 
nį konkordato sudarymą. Didžioji tautos dalis yra ištikimai prisirišusi prie 
Bažnyčios ir tai įrodė per amžius savo didžiu pasiaukojimu Rusijos imperi- 
jos laikais, ir jei tik bent kiek gerbsime jų nacionalinį jautrumą, ji be vargo 
pasiduos valdoma ir bus galima apsaugoti ją nuo apostazės ir socializmo. 


ASV, A.E.S. Paesi Baltici, b. 1, I. 66, 68-72. Mašinraštis. Versta iš italų k. 

16. A. ZECCHINI PRANEŠIMAS KARD. P. GASPARRI APIE BŪSTO 
PAIEŠKAS 


Lietuvos, Latvijos ir Estijos 
Apaštalinė delegatūra 
Nr. 46 
Objektas: Delegato būstas Kaune ir Rygoje 
Kaunas, 
1925 m. balandžio 18 d. 


Didžiai Gerbiamas Eminencija, 


Prieš keletą dienų gavau raštą nr. 40758, datuotą šio mėnesio 4 diena, 
ir nr. 40913, datuotą šio mėnesio 10 diena, dėl kurių iš širdies dėkoju Jūsų 
Eminencijai, ir ypač dėl didelės malonės, kurią Šv. Tėvas suteikė Estijos ti- 
kintiesiems, leisdamas įsigyti žemės koplyčiai. Šie nelaimingi tikintieji tik- 
rai bus labai dėkingi Šv. Tėvui, juolab kad iki šiol jie buvo visai apleisti. 

Dabar grįžtu prie mano būsto Kaune klausimo. Anksčiau savo rapor- 
tuose pranešiau, kad šis būstas buvo parūpintas Katalikų akcijos draugi- 
jos, kuri jį apstatė kai kuriais baldais. Būstas yra visiškai nepritaikytas ir 
nelabai tinkamas dėl patalpų ankštumo ir dėl vietos mieste“. Tačiau šiuo 
metu kito nerandama, taigi buvau priverstas gyventi jame. Dėl šios prie- 
žasties anuomet turėjau prašyti Jūsų EĖminencijos nesiųsti man jokio pa- 
galbininko. Būsto ankštumu visgi įsitikino pas mane apsilankę asmenys, 
tarp kurių buvo ir minėtosios Katalikų akcijos narių; jie buvo įpareigoti 
pasirūpinti ir pridėti prie mano būsto dar du kambarius, esančius tame 
pačiame pastate, arba parūpinti kitą būstą, atitinkantį mano poreikius. Ir 
aš jiems pasakiau, kad jeigu nesugebės surasti delegatūrai tinkamesnio 
būsto, turėsiu ieškoti jo kitur. Tik pažadas ir viltis gauti patogesnį būstą 
verčia mane laukti čia. 


* Nuo 1923 m. rudens arkivysk. A. Zecchini gyveno KVC parūpintame ir suremon- 
tuotame bute Donelaičio g. 44. Būsto reikalais besirūpinęs J. Staugaitis savo atsiminimuose 
tvirtino, jog delegatas „buvo labai patenkintas, kad jau turi savo, kad ir nepuikiausią butą“ 
(J. Staugaitis, Mano atsiminimai [1I papildytas leidimas], Vilnius: LKMA, 2006, p. 309). 

Tuo tikslu žmonės iš Katalikų akcijos kreipėsi į Apgyvendinimo ko- 
misiją ir į Vidaus reikalų ministeriją, kuriai priklauso minėtoji komisija. 
"Tačiau sprendimams vėluojant, mons. sekretorius pakartotinai bandė pa- 
skubinti reikalą per Seimo (parlamento) pirmininką ir Katalikų akcijos 
viceprezidentą mons. Staugaitį, kuris užtikrino, kad netrukus delegatūra 
turės keletą būstų. Tačiau nieko nebuvo padaryta. 

Vėliau, tarpininkaujant vidaus reikalų ministrui, man buvo tvirtai pa- 
žadėtas kitas būstas. Tačiau ir tai buvo tik žodžiai, kadangi Katalikų akci- 
jos viceprezidentas, kuris tarėsi su šiuo valdžios atstovu, vieną gražią dieną 
gavo neigiamą atsakymą, o netrukus jis pranešė, kad tas atstovas išvis pa- 
sikeitė. Ir pagaliau buvo pasakyta, kad jeigu Šv. Tėvas neatiduoda Vilniaus 
Lietuvai, tai ir jie neturi noro duoti kito būsto delegatui! 

Derybos tęsėsi ištisus penkis mėnesius ir nedavė jokio rezultato. 

Nekalbant apie esamas prašančiųjų sąlygas (jie yra priversti kęsti ne- 
patogumus dabartiniame būste), staigų ketinimų skirti būstą pasikeitimą į 
visiškai priešingus, pasakytina, kad negatyvus nusiteikimas atsispindi viešų 
pareigūnų elgsenoje, kas tikrai stebina, tačiau tai galima puikiai paaiškinti 
aplinkos priešiškumu bei šaltuku, kuris padvelkė tuoj pat, kai tik pasklido 
žinia apie lenkų pasirašytą konkordatą. Nepanašu, kad šis nusiteikimas bei 
pasipiktinimas greitu laiku nurimtų, priešingai - čionykščiai laikraščiai, 
norėdami kuo ilgiau išlaikyti tokią dvasią, gyvą pasipiktinimą, savaip ko- 
mentuoja (pateikdami įprastinius išpuolius) Šv. Tėvo kalbą, pasakytą lenkų 
piligrimams šio mėnesio 11 dieną. 

Taip klostantis reikalams ir nebesitikėdamas nieko, taip pat ir iš Kata- 
likų akcijos, kuriai vadovauja vyskupas augziliaras mons. Skvireckas, t. y. 
gauti kitą būstą, pasistengsiu rasti tinkamą Rygoje, betgi išlaikydamas čio- 
nykštį adresą. 

"Tuo tarpu man nebelieka nieko kito, tik lenktis pabučiuoti šventąjį 
Purpurą, tuo patvirtinant didžią pagarbą Jūsų Eminencijai. 


Nuolankiausias, dėkingiausias, paklusniausias tarnas 
ANTONIO ŽECCHINI 


Apaštalinis delegatas 


ASV, A.E.S. Paesi Baltici, b. 1, I. 74rv. Rankraštis. Versta iš italų k. 

17. JĖZUITŲ GENEROLO W. LEDOCHOWSKIO RAŠTAS KARD. 
P. GASPARRI SU T. J. KIPPO SJ ATMINTINE APIE JĖZUITŲ GIM- 
NAZIJOS KAUNE STEIGIMO BŪTINYBĘ 


Roma, 
1925 m. gegužės 1 d. 


Didžiai Gerbiamas Eminencija, 


Kaip Jūsų Didžiai Gerbiamas Eminencija pageidavote, gerai apsvars- 
čiau t. Kippo čionai paliktą pro memoria dėl naujos kolegijos Kaune, kurią 
grąžinu Jūsų Eminencijai. Pranešimas man atrodo labai tikslus ir patikimas, 
sykiu patvirtinantis, kad iš tikrųjų kalbama apie ypatingos svarbos darbą 
katalikybės labui Lietuvoje. Taigi jei Šventasis Tėvas dėl savo nepaprasto 
gerumo galėtų parodyti kuklų dėmesį ir suteikti paskolą, tai būtų iš tikrųjų 
didžiulė malonė; ir manau, kad Žemutinės Vokietijos provincija, kuriai yra 
pavesta ši Misija, patikimai mokės palūkanas ir sugrąžins paskolintą sumą. 

Nuolankiai bučiuodamas šventąjį Purpurą, reiškiu Jūsų Didžiai Ger- 
biamam Eminencijai giliausią pagarbą ir garbingiausius linkėjimus. 

Nuoširdžiai atsidavęs Viešpačiui 
[W. LEDOCHOWSKIO parašas] 


ASV, A.E.S. Paesi Baltici, b. 3 1, I. 68. Mašinraštis. Versta iš italų k. 


Pro memoria 
Apie mokyklos su internatu Kaune (Lietuva) reikalingumą ir galimy- 
bes ją įsteigti 


A Reikalingumas 
I - Mokykla 


1) Šalyje nėra nei vienos katalikiškos aukštesniosios mokyklos“. Mū- 
siškė būtų pirmoji ir ilgesnį laiką vienintelė. 


* Dokumento autorius nevisiškai teisus - tuo metu Lietuvoje veikė kelios katalikiškų 
„Žiburio“ ir „Saulės“ draugijų įsteigtos gimnazijos. 

2) Šalyje mokyklos tik su koedukacija: visose klasėse berniukai ir mer- 
gaitės mokomi kartu. Pavojus auklėjimui, padorumui ir t. t. 

3) Visose valstybinėse mokyklose daugiau nei pusė mokytojų yra so- 
cialistai, kurių pagrindinė užduotis - kova prieš Bažnyčią ir religiją. Pra- 
dinėse mokyklose daugiau nei 80 procentų visų mokytojų yra socialistai 
(paaiškinimui: rusų viešpatavimo metais geras katalikas niekada negalėjo 
tapti mokytoju, todėl Vyriausybei teko perimti visus tuos abejotinus ele- 
mentus. Mokytojai katalikai dar tik turi būti išugdyti.). 

4) Liūdną šios sistemos būklę ir jos pasekmes aš galėjau pats pamatyti, 
kai paskutines tris savaites turėjau rekolekcijas su 5 000-6 000 mokinių vi- 


soje šalyje. Visa liaudis dar tebėra katalikiška, bet jaunimas dėl socialistinio 
auklėjimo, žinoma, atsidūrė didžiulio pavojaus akivaizdoje. 

Kaip tik liūdni paskutinių dviejų mėnesių bažnytinės politikos įvykiai 
liudija tikrai solidaus katalikiško mokymo ir auklėjimo reikšmę ir reikalin- 
gumą. Šalis daug tikisi iš mūsų tėvų ir jų mokyklos: 

„Kaip kad Jėzaus draugijos tėvai XVI amžiuje Bažnyčiai vėl laimėjo 
atsimetusią ir jau visai protestantizmui pasidavusią Lietuvą, taip ir dabar jie 
turi gelbėti šalį nuo socializmo, bolševizmo ir netikėjimo“, - tokius žodžius 
man teko girdėti labai dažnai. 


II - Internatas 

1) Dėl aukščiau minėtų blogybių (blogi mokytojai, koedukacija ir t. t.) 
Lietuvoje iki šiol nėra nei vienos geru auklėjimu pasižyminčios mokyklos; 
būtent todėl geros katalikų šeimos nori savo sūnus siųsti pas mus. 

2) Dėl patalpų trūkumo mes iki šiol galėjome laikyti tik vieną klasę su 
30 mokinių; atvykusiųjų iš provincijos mes iš viso negalėjome priimti, nes 
neturėjome internato. Mieste vaikai iš kaimo irgi negali gyventi. Kadangi 
Kaunas visiškai nelauktai tapo ir tebėra sostine, čia dėl daugybės tarnau- 
tojų, kariškių ir t. t. egzistuoja neįtikėtinas butų trūkumas, kokio aš Vokie- 
tijoje nemačiau net blogiausiais laikais po karo. Aš žinau daug pavyzdžių 


iš tarnautojų šeimų, kur vieninteliame mažame kambaryje tėvas ir moti- 
na, suaugę sūnūs, dukterys ir tarnaitės praleidžia visą dieną ir miega naktį. 
Koks pavojus dorovei! Ir kaip tuomet jaunuolis dar gali studijuoti! 

Jeigu mes turėtume internatą, galėtume padėti šioms nelaimingoms 
šeimoms ir priimti vaikus iš geriausių provincijos šeimų. 

B Galimybė 

1) Gauti pinigų šalyje neįmanoma. Lietuva du kartus prarado visus 
pinigus: karo pradžioje rusišką rublį, po vokiečių okupacijos - vokišką 
markę. 

2) Ordinas mums finansiškai negali padėti. Žemutinės Vokietijos pro- 
vincija, kuriai prieš dvejus metus buvo pavestas senosios lietuviškos misijos 
atkūrimas, nepaisant didžiulių poreikių pačioje provincijoje, davė 15 000 
dolerių rusų sudegintos bažnyčios ir vienuolyno atstatymui; daug svarbių 
statybų (pvz., Esene, Hamburge) dėl Lietuvos turėjo būti nutrauktos arba 
sustabdytos. 

3) Planuojama ant tvirtų seno pastato mūrų pastatyti du didelius nau- 
jus aukštus; tuomet mes galėtume perkelti visas gimnazijos klases ir taip pat 
atidaryti internatą. 

4) Būtinybė verčia mus jau gegužę arba birželį pradėti statybą, idant 
rugsėjo 1 d. galėtume pradėti naujus mokslo metus. 

5) Vienas bankas mums pažadėjo duoti statybai reikalingą 20 000 do- 
lerių sumą hipotekos pagrindu; tačiau šalyje esanti palūkanų norma (21-23 
procentai) yra nepakeliama. 

6) Jeigu viena dalis reikalingos sumos mums būtų padovanota, o kita 
dalis palankiomis sąlygomis paskolinta, mūsų sunkumai išsispręstų. 

7) Būtiną laidavimą gali garantuoti Provincia Germaniae Inferioris So- 
cietatis Jesu, kuriai draugija patikėjo Lietuvos misiją??. 


ASV, A.E.S. Paesi Baltici, b. 31, I. 68-72. Mašinraštis. Versta iš vokiečių k. 


50 Šv. Sostas palankiai reagavo į jėzuitų prašymą ir 1925 m. vasarą gimnazijos statybai 
Kaune suteikė pusės milijono Italijos lirų subsidiją. 

18. VARMIJOS VYSKUPO AUGUSTO BLUDAU?! PRO MEMORIA 
DĖL GALIMO KLAIPĖDOS KRAŠTO KATALIKŲ PRISKYRIMO LIE- 
TUVIŠKAI VYSKUPIJAI 


Derybos tarp Šventojo Sosto ir Lietuvos dėl konkordato verčia Klaipė- 
dos krašto katalikus baimintis, kad jie bus atskirti nuo Varmijos vyskupijos 
ir priskirti kuriai nors lietuviškai diecezijai. 

Nuo XVIII amžiaus pabaigos Klaipėdoje veikia katalikų parapija. Prū- 
sijos karalius skyrė lėšų bažnyčios statybai. Laikui bėgant iš pradžių maža 
bendruomenė taip išaugo, kad senosios bažnyčios nebeužteko ir vietoj jos 
buvo pastatyta nauja, didesnė. Pinigai tam buvo surinkti visose katalikiško- 
se Vokietijos žemėse. 

Šiuo metu Klaipėdos krašte priskaičiuojama apie 10 000 katalikų sielų. 
Dauguma jų yra vokiečiai. Nepaisant to, lietuvių mažumai nuo seno su- 
daryta galimybė religinius poreikius tenkinti gimtąja kalba, idant nekiltų 
jokio preteksto tautiniam susiskaldymui. 

Paskutiniu metu iš Vokietijos, ypač iš Bavarijos, atsikėlė dar daugiau 
katalikų, kurie tapo tvirta atrama katalikų sąjūdžiui. Katalikų draugijos, ku- 
rios dirba glaudžiai bendradarbiaudamos su didelėmis Vokietijos organiza- 
cijomis, visose srityse pasireiškia kuo puikiausiai. 

Klaipėdos krašto katalikų parapijas prijungus prie lietuviškos vyskupi- 
jos, katalikų gyvenimui čia kiltų didelis pavojus. Po nesenos praeities įvykių 
vokiečių tautybės gyventojų dalis nesitiki iš Lietuvos pusės draugiškumo. 
Abiejų pusių kultūriniai skirtumai taip pat nepalankūs katalikų interesams. 
Vargu ar Lietuvoje atsiras dvasininkų, kurie taip gerai mokėtų vokiečių kal- 
bą, kad ja galėtų vykdyti sielovadą. Be to, Lietuvoje nėra tokių katalikiškų 
draugijų, kurios galėtų lygintis su čionykštėmis ir vokiškosiomis. 

Klaipėdos krašto tikintieji supranta savo svarbią ir atsakingą misiją Eu- 
ropos Rytuose ir su pasitikėjimu kreipiasi į Romą, tikėdamiesi būti išklau- 
syti. Šventasis Sostas, įvertindamas aukščiau išdėstytus faktus, išvaduotų 
juos iš netikrumo būsenos. Jie reiškia viltį, kad jų priklausomybė Varmijos 
vyskupijai bus iš naujo patvirtinta. 


* Augustinus Bludau (1863-1930) - Varmijos vyskupas nuo 1909 m. 

Exposita vera esse hisce confirmo 
et preces guam maxime commendo 


Frauenburg?, 1925 m. gegužės 9 d. 


Varmijos vyskupas 
J. AUG. BLUDAU 


ASV, A.E.S. Paesi Baltici, b. 21, I. 70-71. Mašinraštis. Versta iš vokiečių k. 


** Dab. Fromborkas, priklauso Lenkijos teritorijai. 

19. A. ZECCHINI RAPORTAS KARD. P. GASPARRI APIE LIETUVIŲ 
KERŠTĄ UŽ KONKORDATĄ TARP LENKIJOS IR ŠV. SOSTO 


Lietuvos, Latvijos ir Estijos 
Apaštalinė delegatūra 
Nr. 59 


Objektas: Lietuvių kerštas už konkordatą 
tarp Šv. Sosto ir Lenkijos 
Kaunas, 
1925 m. gegužės 18 d. 


Didžiai Gerbiamas Eminencija, 


Lietuvos Vyriausybė yra perpykusi ir nebežino, kaip išlieti tulžį, su- 
sikaupusią prieš Šv. Sostą ir delegatūrą. Vilnius ir lenkų konkordatas yra 
tokia karti piliulė, kad Vyriausybė tiesiog negali jos praryti. 

Man išvykstant iš Kauno, mons. Faidutti nekaip jautėsi, tad aš dėl at- 
sargumo pasiėmiau į kelionę kartu su savimi vieną kunigą lietuvį, kuris 
kartą jau yra lydėjęs mane kelionėje. Užsienio reikalų ministras tiek jam, 
tiek man keletą valandų prieš išvykstant suteikė vizą. Taigi išvykome. Atke- 
liavus prie Latvijos pasienio, skambina Lietuvos užsienio reikalų ministras 
ir pareiškia, jog minėtajam kunigui atšaukiama viza, nepateikia jokių šio 
žingsnio motyvų, tad pastarajam belieka grįžti į Kauną. 

Monsinjorui Faidutti, kuris atvyko į Rygą pasiimti čia paliktų daiktų, 
viza buvo išduota tik kartą ir tik keletui dienų, ir jis buvo priverstas be jo- 
kios priežasties eiti ir prisistatyti į Lietuvos diplomatinę misiją Rygoje, kur 
Šv. Sosto atstovui imta priekaištauti dėl Lenkijos. Kadangi jis prašė vizos 
metams, ir jie, kaip įprasta, turėjo ją suteikti, visgi po trijų ketvirčių valan- 
dos, - panašu, kad per tą laiką jie paskambino į Kauną, - jam buvo atsakyta, 
jog dėl tos vizos kreiptųsi į Kauną. 

Sužinojome faktą (apie tai telegrafavau Jūsų Eminencijai šio mėne- 
sio 16 dieną), kad Lietuvos Vyriausybė, pasinaudodama savo diplomatine 
misija Rygoje (diplomatinės misijos vadovas, kitaip tariant, ministras, yra 

lietuvis protestantas**), kreipėsi į Trassuno frakciją (tai žymiojo suspenduo- 
to kunigo Trassuno““, kuris nenori pasitaisyti, sūnėno frakcija), sudarytą iš 
darbininkų. Jie vadina save katalikais, bet Parlamente kartu su socialistais 
visuomet balsuoja prieš katalikų tikėjimą, taip ir čia pakartojama kampani- 
ja prieš Šv. Sostą ir delegatą, apkaltinant juos polonofilija, kadangi perdavė 
Vilnių Lenkijai prieš Lietuvos valią ir dar dėl to, kad delegatas praeitais me- 
tais buvo lydimas į Rygą mons. Klikno“, atsimetėlio lietuvio, lenkų šnipo ir 
t. t. Taip buvo įrodinėjama polonofilija. 

Taip pat ir suspenduotasis kunigas Trassunas norėjo mesti į mane ietį, 
teigdamas, jog aš iš mergužėlių lenkių gavau informacijos, nukreiptos prieš 
iš tiesų nekaltus kunigus. Greičiausiai jis turėjo galvoje pokalbius ar diskusi- 
jas, kuriose ir pats dalyvavo, praeitais metais, kur buvo kalbama apie jo elgse- 
nos būdus, dėl ko vėliau arkivyskupas visiškai teisingai nutarė jį suspenduoti 
a divinis. (O aš tą informaciją gavau iš dvasininkų, ne iš kitų asmenų.) Jis, 
be abejo, nebuvo manimi patenkintas, nes aš reikalavau, kad jis nusilenktų 
arkivyskupui, paklusdamas jam ir elgdamasis pagal šventuosius kanonus. 

Šis kunigas Trassunas paakino dar vieną deputatą iš tos pačios sūnėno 
frakcijos Parlamente dar kartą prabilti apie polonofiliją. Tačiau šis buvo nu- 
trauktas, nes neatitiko temos, apie kurią buvo kalbama. 

Man dar kartą pakartojo, (be jokios abejonės, prie tokio pakurstymo 
prisidėjo diplomatinė lietuvių misija), jog aš, nebūdamas akredituotas prie 
Vyriausybės, negalėjau tikėtis, jog bus draudžiama kalbėti prieš mane. 

Vidaus reikalų ministras labai gerai atsakė į visus šiuos prieštaravi- 
mus, pademonstravo gerą taktiką ir drąsą ir labai gerai apgynė Šv. Sostą 
bei delegatą, sakydamas, jog niekinga kalbėti apie tokius dalykus ir mesti 
kaltinimus be jokių įrodymų. Toks atsakymas, be abejo, buvo gera pamoka 
ir Lietuvos Vyriausybei. Dar anksčiau už ministrą visus be jokių įrodymų 
inkriminuojamus kaltinimus atmetė mons. Kublinskis, katalikų deputatas, 
bei mons. Rancanas, Rygos vyskupas augziliaras. 


* Lietuvos pasiuntiniu Latvijoje 1923-1927 m. dirbo Jonas Aukštuolis. 


*“ Francis Trasunas (1864-1926) - kunigas, žymus Latvijos tautinio atgimimo veikėjas, 
publicistas, Steigiamojo, I ir II Latvijos Seimo deputatas. 1926 m. ekskomunikuotas, tačiau 
1998 m. Šv. Sostas pripažino, kad ekskomunika negalioja, nes įvykdyta dėl politinių motyvų. 

55 1925 m. rudenį kun. Klikna buvo suimtas ir kalinamas Varniuose, vėliau tarpininkaujant 
vysk. J. Matulaičiui buvo deportuotas į Lenkiją, kadangi priklausė Varšuvos arkivyskupijai. 

Čia Vyriausybė, nors ir nekatalikiška, yra daug geresnė už vadinamą- 
ją „katalikišką“ Lietuvos Vyriausybę ir tikrai nusipelno pagyrų. Ir du jau 
anksčiau paminėti deputatai katalikai turi daug drąsos ir labai įnirtingai 
gina katalikų interesus prieš socialistus ir Trassuno - dėdės ir sūnėno — 
frakciją. 

Čia iš Latvijos Vyriausybės sužinojau, kad Lietuvos užsienio reikalų 
ministras, kuris prieš keletą dienų buvo oficialaus vizito Latvijoje, o tiksliau 
Rygoje, skatino Latvijos Vyriausybę oficialiai pareikšti, jog Vilnius teisiškai 
priklauso Lietuvai, o ne Lenkijai. Tačiau, be abejo, savo širdgėlai, nepasiekė 
tikslo. Todėl niekas nesistebi, kad kunigas Trassunas (be galo didis mons, 
Karevičiaus, Kauno vyskupo, draugas) ir jo sūnėnas, smarkūs lenkų priešai, 
o taip pat ir tie, kurie nejaučia neapykantos lenkams, noriai leidosi į kalbas 
prieš delegatą kaip lenkų draugą. Bet kadangi šis puolimas ėjo iš socialistų 
pusės, jis nepadarė jokio įspūdžio, juo pasibjaurėjo net pats socialistų par- 
tijos vadovas. Iš tiesų, tuoj pat po to Katalikų bažnyčios reikmėms buvo 
paskirta 5 000 000 rublių suma. (Dėl to socialistų išpuolio dvasininkija ir 
Vyriausybė manęs atsiprašė.) 

Kaip kad jau minėjau anksčiau, čia Vyriausybė yra rimtesnė ir vertina 
Katalikų bažnyčios darbus, ir yra, kiek tik gali, jai palanki. Dvasininkija 
taip pat dirba Bažnyčios labui, ko, deja, negalima tvirtinti apie Lietuvą, kur 
daugiau dirbama tautiškumo, o ne Bažnyčios vardan. 

Šios šalies rykštė yra kunigas Trassunas, maištaujantis prieš bet kokį 
paklusnumą ir discipliną. 

Tuo tarpu man nebelieka nieko kito, tik lenktis pabučiuoti šventąjį 
Purpurą, patvirtinant didžią pagarbą Jūsų Eminencijai. 


Nuolankiausias, dėkingiausias, paklusniausias tarnas 
ANTONIO ZECCHINI 


Apaštalinis delegatas 


ASV, A.E.S. Paesi Baltici, b. 21, I. 72rv-73. Rankraštis. Versta iš italų k. 

20. L. FAIDUTTI RAPORTAS KARD. P. GASPARRI APIE NEOFI- 
CIALŲ VYSKUPŲ PASITARIMĄ 


Nr. 38 


Objektas: 
Lietuvos vyskupų susirinkimas 
Kaunas, 
1925 m. rugpjūčio 24 d. 


Didžiai Gerbiamas Eminencija, 
. 

Šis susirinkimas įvyko š. m. rugpjūčio 22 d. Kaune, vyskupo augziliaro 
mons. Skvirecko rezidencijoje, jame nedalyvavo diecezijos ordinaras mons. 
Karevičius, vykdantis pastoracinius vizitus. 

Jame dalyvavo šie ponai: Seinų vyskupas mons. Karosas, Žemaičių di- 
ecezijos vyskupas augziliaras mons. Skvireckas, Vilniaus vyskupijos dalies, 
esančios Lietuvoje, administratorius mons. Kukta, Aukštosios Panemunės 
parapijos klebonas dekanas mons. Staugaitis, Nekaltojo Prasidėjimo [mari- 
jonų] vienuolis ir Kauno universiteto rektorius tėvas Pranciškus Būčys bei 
jums rašantysis. Pastarieji trys išvardinti [asmenys] dalyvavo svečio teisė- 
mis, Staugaitis ir Būčys - dar ir kaip ekspertai. Kvietėjas buvo vyriausiasis 
vyskupas mons. Karosas, kuris ėjo ir susirinkimo pirmininko pareigas. 

Aš pakvietimą gavau šio mėnesio 21 dienos vakarą iš gerb. Skvirecko ir 
gerb. Kuktos, kurie asmeniškai atvyko į Apaštalinę delegatūrą kartu su mons. 
Karosu pasiruošę temas, kuriomis bus šnekama rytdienos susirinkime. 

Po Šventojo Tėvo pagerbimo ceremonijos bei padėkos Jūsų Eminenci- 
jai, kurias Jums perdaviau registruotu šio mėnesio 23 d. laišku nr. 37, mons. 
Karosas pabrėžė, jog ši konferencija yra privataus pobūdžio, ir, trumpai 
apibūdinęs sunkią ir nenormalią Bažnyčios padėtį Lietuvoje, pasakė, jog 
būtina iš tos situacijos išeiti, pirmiausia ieškant kontaktų su Šventuoju Sos- 
tu dėl bažnytinių interesų, kurie yra patys skubiausi. Paliudijo ryžtingą nu- 
siteikimą, kuriam buvo pritarta, kad kuris nors kunigas būtų įgaliotas eiti 
Lietuvos vyskupų atstovo pareigas prie Šventojo Sosto. Tuo tikslu įpareigo- 

jo mane kreiptis į Jūsų Didžiai Gerbiamą Eminenciją karštai maldaujant 
išgirsti ir maloningai apsvarstyti šį pasiūlymą ir pasiekti, kad Šventasis Tė- 
vas juos išgirstų; vyskupai pasiruošę klausyti patarimų, kuriuos Jūsų Emi- 
nencija, savo išmintimi remdamasis, norėsite duoti. Sužinojus, ką galvoja 
Jūsų Eminencija, bus pateiktas formalus prašymas, jei to reikės, pristatant 
asmenį, kuris yra laikomas tinkamu tokioms pareigoms. 

Asmuo, apie kurį galvojama, yra mons. Reinys, Jo Šventenybės slap- 
tasis kamerheras bei Kauno Filosofijos-teologijos fakulteto psichologijos 
profesorius. Bet apie tai bei apie diskusiją, kurios metu buvo kalbama apie 
Vyriausybės santykius su Šv. Sostu, Jums leidus, papasakosiu vėliau keliais 
iliustratyviais štrichais. 

Kitas labai svarbus punktas - tai naujų vyskupijų sukūrimas, dabar- 
tinių sutvarkymas bei bažnytinės provincijos įkūrimas, to tikslas - kuo 
geriau tvarkyti, skatinti bei ginti katalikiškus Lietuvos interesus; kad šios 
priemonės yra skubios, liudija ir faktinių aplinkybių analizė. 

Mons. Karosas pastebi, kad šia tema jau buvo kalbėta ne kartą, taip pat 
ir vyskupų konferencijoje, vykusioje 1922 m. gegužės 9 d., kuriai vadovavo 
didž. gerb. mons. delegatas. Jis primygtinai teigia, jog būtina pasirūpinti ir 
išspręsti šį reikalą, ir mane įpareigoja parašyti apie tai Jūsų Eminencijai, tiek 
pranešant, kaip minėtąja tema buvo diskutuojama šio susirinkimo metu, 
tiek maldaujant Jūsų Eminencijos geranoriško susidomėjimo bei tinkamų 
direktyvų. 

Diskutuojama apie didžiulės Žemaičių vyskupystės padalijimą, antai 
mons. Skvireckas svarsto, kad iš vienos vyskupijos reikėtų padaryti dvi 
vyskupijas, atkuriant senąją Žemaitijos vyskupystę, nors jos ribos ir būtų 
mažesnės nei dabartinė jos teritorija, esanti Lietuvoje. Tiesa, kad kita, Kau- 
no vyskupija, vis dar būtų labai plati, bet laikui einant gali pasirodyti, jog 
tikslinga ar netgi būtina išplėsti dabartinę Vilniaus vyskupiją, kiek šioji yra 
Lietuvoje; toks padidėjimas galėtų vykti taip: priskiriant kelis Kauno vys- 
kupijos dekanatus Vilniaus vyskupijai, itin stipraus sumažėjimo Kauno vys- 
kupija nepajustų. 

Mons. Staugaitis mano, jog po padalijimo galėtų susikurti trys vysku- 
pijos, kiekvienoje jų būtų pakankamai daug tikinčiųjų, apie 440 000, ir užti- 
krina, kad trijų vyskupijų sudarymui būtų linkusi pritarti ir pati Vyriausybė. 
Mons. Kukta ir didž. gerb. tėvas Būčys reiškia panašią nuomonę, tuo tarpu 

mons. Karosas palaiko mons. Skvirecko pasiūlymą, pridėdamas, jog prie 
šio klausimo bus grįžta kito susirinkimo metu, kuriame galės dalyvauti ir 
mons. Karevičius, kuris, kaip tvirtinama, nėra nusistatęs prieš planuojamą 
jo vyskupijos padalijimą. 

Buvo paklausta, ar ir kokias sąlygas Vyriausybė keltų siekiant realizuo- 
ti šį projektą, kadangi ji turėtų suteikti reikiamų lėšų šiems naujiems kūri- 
niams. Į tai buvo atsakyta, kad Vyriausybė tikrai nekels kliūčių, ji tik išreikš 
troškimą - bent jau sklinda tokios kalbos -, kad naujajame suskirstyme lie- 
tuviškoji Vilniaus vyskupijos dalis liktų dabartinėse ribose ir kad Klaipėdos 
(Memel) katalikai nebebūtų greta esančios Vokietijos ordinaro jurisdikcijos 
subjektais, be jokios abejonės, paliekant Šventajam Sostui teisę toms bažny- 
tinėms administracijoms suteiki formą, kuri pastarajam atrodys labiausiai 
tinkama. Tačiau be kita ko buvo pastebėta ir priminta, kad, turint galvoje, 
jog ši Vyriausybė valdys tik iki maždaug kitų metų gegužės, ir galbūt tikė- 
tina, kad po būsimųjų rinkimų įvyks pokyčių šioje srityje, taip pat atsižvel- 
giant į tai, kad šį projektą teks pristatyti Seime, kuris patvirtintų jo tikslams 
pasiekti reikiamas sumas, - visiškai akivaizdu, jog visų šių klausimų spren- 
dimas turi būti paskubintas ir galutinai išspręstas per tą laikotarpį. 

Numatant, o tiksliau aiškiai žinant, kad diskusijos Seime metu opozi- 
cija, kuri yra stipri ir įaudrinta, pasitelks visus argumentus iš savo arsenalo, 
visai tikėtina, kad siūlymas padalinti į dvi vyskupijas palengvintų sėkmingą 
reikalo eigą, juolab jeigu būtų svarstomas, kaip paskutiniuose tyrimuose, 
senosios Žemaitijos vyskupijos atkūrimas. 

Trumpai buvo diskutuojama dėl vyskupijų pavadinimų bei ribų, tarp 
jų ir apie Seinų vyskupiją, kuri prarado savo būstinę ir dabar turi laikinąją 
Marijampolėje, taip pat ir apie Vilniaus vyskupijos, esančios Lietuvoje, dalį, 
kurios administracinė būstinė yra Kaišiadoryse. Buvo išreikštos įvairiau- 
sios nuomonės, bet galiausiai nutarta atidėti šią temą vėlesniems laikams, 
kol kas liekant prie svarbiausios temos - įkurti naujas vyskupijas ir įsteigti 
bažnytinę provinciją. Šiais svarbiais klausimais gerbiami vyskupai trokšta 
sužinoti Jūsų Didž. Gerb. Eminencijos pamąstymus bei patarimus, prieš 
oficialiai ir formaliai dėl minėtųjų klausimų kreipiantis su prašymu į Šven- 
tąjį Sostą. 

Iš visko aiškėja, jog esame dar tik parengiamojoje stadijoje, nors šnibž- 
dantis šia tema girdžiu jau nuo to laiko, kai esu čia. Šis troškimas, galima 

sakyti, visų vienareikšmiškai palaikomas, ir, be abejo, natūralu, kad vysku- 
pai tampa tautos valios reiškėjais; taigi kol kas susirinkimas bei pasiūlymas 
dėl prašymo tėra ketinimas. Mons. Karosas apibendrino, išreikšdamas viltį, 
kad Šventasis Sostas teiksis geranoriškai pažvelgti į šias pastangas sukurti 
geresnę ateitį, o tas geranoriškumas įpareigotų jausti begalinį dėkingumą 
ne tik Lietuvos vyskupus, bet ir visą tautą bei Vyriausybę. 

Per susirinkimą buvo paminėtas ir lietuvių piligriminės kelionės į 
Romą reikalas, kuriai, vedini kilniais tikslais, ateityje ketina ryžtis kai kurie 
žmonės, tačiau kiti, tarp jų net ir katalikai, nerodo ypatingo susižavėjimo, 
galbūt dėl to, kad jie dar prisimena visiškai nereikšmingas priežastis, dėl 
kurių sužlugo piligriminė kelionė, turėjusi įvykti birželio mėnesį. 

Skubėjimas užbaigti susirinkimą ir, greičiausiai, aštrią temą, neleido 
išsivystyti diskusijoms, o tai, manau, būtų buvę tikrai pravartu. Susirinkimo 
pirmininkas pasakė tik tiek, jog dabar reikėtų pasirūpinti, kad ši katalikiška 
manifestacija kaip nors įvyktų, veikiausiai ateinantį rugsėjį. Kaip veiksmin- 
gą priemonę paminėjau autoritetingą vyskupų kreipimąsi cirkuliaru į ti- 
kinčiuosius, tačiau nuogąstauju, ar tik nebūsiu kalbėjęs tuščiai, ir ar neteks 
imtis kitų propagandos priemonių, tarkim, modelio „žmogus žmogui“. 

Viešpatie, padaryk, kad Lietuva susilaikytų ir nebekeltų skausmo tė- 
viškai Jo Šventenybės širdžiai, o teiktų tik didžiulę paguodą. Tikrai turiu 
pagrindo manyti, kad šis didž. gerb. vyskupų žingsnis yra geras ženklas kal- 
bant apie Bažnyčios ateitį šioje katalikiškoje šalyje. 

Lenkiuosi pabučiuoti šventąjį Purpurą ir turiu garbės išreikšti pačią 
didžiausią pagarbą. 


Nuolankiausias, dėkingiausias ir paklusniausias 


Jūsų Didžiai Gerbiamo Eminencijos tarnas 
Kun. L. FAIDUTTI 


ASV, A.E.S. Paesi Baltici, , b. 32, I. 9r-12v. Rankraštis. Versta iš italų k. 

21. KARD. P. GASPARRI ATSAKYMAS Į L. FAIDUTTI PRANEŠIMĄ 
APIE NEOFICIALŲ VYSKUPŲ PASITARIMĄ 


JO ŠVENTENYBĖS 
VALSTYBĖS SEKRETORIATAS 


Nr. 45731. 
Pažymėti rašant atsakymą 
Iš VATIKANO, 
1925 m. rugpjūčio 31 d. 


Didž. Gerb. Pone, 


Aš labai atidžiai peržiūrėjau du itin kruopščiai parengtus pranešimus: 
nr. 37, datuojamą šio mėn. 23 d., ir nr. 38, datuojamą šio mėnesio 24 d. 

Dėl Lietuvos vyskupų atstovo prie Šventojo Sosto Jūs pasistenkite iš- 
aiškinti jiems šitai: kadangi šioje vietoje Šventojo Sosto atstovas jau yra, 
nebėra jokio reikalo turėti savo atstovą čia. 

Dėl vyskupijų teritorijų apibrėžimo - perduokite vyskupams, kad kalba 
eina apie ypatingos svarbos bažnytinę tematiką, kur reikėtų kreipti dėmesį 
vien tik į sielų gerovę, - šią temą Šventasis Sostas išnagrinės ir pasiaiškins 
daug atidžiau. O tuo tarpu patarkite jiems pateikti Šv. Sostui gana konkretų 
projektą, kuris tikrai bus itin kruopščiai ir rūpestingai išnagrinėtas; [Toliau 
prierašas ranka: O Jūs informuokite mane apie tarptautinį juridinį Klaipė- 
dos (Memel) statusą, idant aš būčiau pasirengęs teisingai įvertinti vyskupų 
pasiūlymus.) 

Tuo tarpu naudodamasis proga patvirtinu, kad gavau Jūsų įdomią lie- 
pos 8 d. ataskaitą nr. 15, ir reiškiu kuo nuoširdžiausią pagarbą. 


Monsinjorui LUIGI FAIDUTTI 
Reikalų patikėtiniui 
KAUNAS 
Card. P. GASPARRI 


ASV, A.E.S. Paesi Baltici, b. 32, I. 13r. Mašinraštis. Versta iš italų k. 

22. L. FAIDUTTI RAPORTAS SU PASTABOMIS APIE VYSKUPŲ 
PASITARIMĄ 


Nr. 44 


Objektas: 
Pastabos apie Lietuvos vyskupų susirinkimą, 
įvykusį 1925 m. rugpjūčio 22 d. 
[Dokumento viršuje įrašas ranka: Gana svarbu.) 
Kaunas, 
1925 m. rugsėjo 5 d. 


Didžiai Gerbiamas Eminencija, 


Norėčiau keliomis pastabomis papildyti praeito mėnesio 24 d. ataskaitą 
nr. 38. 

Prof. mons. Reinys, susirinkimo metu numatytas įgaliotiniu, susirinki- 
mo pirmininkui pareiškė, kad priims jam patikėtą įpareigojimą. 

Susirinkimo metu man pasitaikė palanki proga pasiteirauti, kodėl as- 
menys, besimėgaujantys aukščiausiu Vyriausybės palankumu, nebando pa- 
daryti įtakos, kad pastaroji vėl imtųsi kokių nors žingsnių ir atkurtų gerus 
santykius su Šventuoju Sostu. - Tyla, o vėliau keistas pastebėjimas, esą ka- 
dangi Apaštalinis delegatas nebuvo akredituotas prie Vyriausybės, reiškia, 
santykių nė nebuvo, taigi nėra jokio pagrindo teigti, kad jie buvo nutraukti! 
Susirinkimas man atrodė per daug rimtas, tad aš negalėjau prieš šį sofizmą 
sureaguoti kitaip, nei tai padariau, ir man tikrai nebuvo sunku paaiškinti 
nesusipratimą, pasiremiant 267-ojo kanono egzegeze. Dar ir vardo paklau- 
siau to asmens, kuris Romoje buvo paskirtas reikalų patikėtiniu... 

O kalbant apie pastarojo atšaukimą, atsirado kas susirinkime pasijuo- 
kė iš Osservatore Romano pateiktos informacijos, kuri buvo išspausdinta 
šių metų gegužės 16 d.** Paaiškinau, kad tokia publikacija tapo būtinybe, 


56 1925 m. gegužės 16 d. buvo išspausdintas komunikatas, kuriame buvo pranešama, jog 
Lietuvos reikalų patikėtinis prie Šv. Sosto J. Macevičius dėl svarbių priežasčių prarado Vatika- 
no pasitikėjimą ir nuo šiol tampa nepageidaujamu asmeniu. 

siekiant paneigti visa tą neteisingą informaciją, kuri buvo išspausdinta 
daugelyje laikraščių. Laikraščio Osservatore patikslinimas nėra liaupsė, 
pagyra, tas tiesa, bet taip teigė tie, kas mėgino iškreipti faktus, o ne tie, 
kas juos pateikė tokius, kokie buvo iš tiesų. Jūsų laikraščiai, pažymėjau, 
nepasivargino pateikti to patikslinimo, jį galėjome perskaityti tik vokiš- 
kuose čia leidžiamuose laikraščiuose. Jūs jo neskaitėte, priešingu atveju 
nebūtumėte galėję bambėti, todėl dar didesnę klaidą daro tie, kurie kriti- 
kuoja be išmanymo. 

Buvo pakartotas skundas, kad nė vienas iš jų prašymų dar nėra iš- 
girstas, interpretuojant tai šitaip: Šventasis Sostas mus apleido. Būtent tai 
priešininkų spauda nuolat ir kartoja katalikams, ir kartu atskleidžia, kaip 
geranoriškai Šventasis Sostas elgiasi su kaimyninėmis, šiaurėje ir pietuose 
esančiomis, tautomis. Visa tai neturėtų būti tiesiogiai priskiriama Šventajam 
Sostui, bet jo atstovo Lietuvoje neaktyvumui bei naudojamiems metodams. 
Mano atsakymas buvo trumpas ir atviras (vėliau patvirtintas ir pirminin- 
kaujančiojo): aš paraginau sąžiningai įvertinti tikrąsias tokios situacijos bei 
pavėluoto net ir skubių problemų sprendimo priežastis, o taip pat ir kurį 
laiką naudojamus metodus, kuriais remiantis vertinami Šventojo Sosto 
veiksmai ir pagal kuriuos formuojama laikysena Šventojo Sosto atžvilgiu. 
Nekalbant apie tai, kad tikrai nėra teisinga nei juo labiau kilnu kritikuoti 
asmenį, nesantį kartu su mumis, kurio gera valia ir ketinimų nuoširdumu 
visiškai neleistina abejoti; geranoriškumas, kurio yra prašoma, suponuotų 
kiek kitokią laikyseną, o klaidingos interpretacijos ir lengva ranka drabsto- 
ma griežta kritika bei tyla susidūrus su daugiau nei nekorektiškais faktais, 
taip pat atsiprašymai neįvykdžius reikiamų pareigų, neatlikus būtinų dar- 
bų pagaliau turėtų liautis, užleisdami vietą tiesai bei drąsai pateikti tiesą ir 
ją ginti, vertinimo objektyvumui, pasitikėjimui, nuolankumui ir visiškam 
atsidavimui Šventajam Sostui bei prakilniausiajam Pontifikui, kaip tą su- 
gebėjo padaryti pasaulio didieji ir tikrai nemažai net ir šių laikų iškiliųjų, 
kaip tai buvo daroma net persekiojimo bei vergystės laikais. Apeliavau į 
visų gerą valią ir į absoliutų bei besąlygišką orientavimąsi į Romą, rasdamas 
Jūsų Didžiai Gerbiamo Eminencijos žodžiuose ir palinkėjime geros valios 
įrodymą bei padrąsinimą ryžtingai eiti šiuo keliu. 

Kadangi ne kartą girdėjau kartojant, - taip pat ir šiame susirinkime, - 
nuogąstavimus dėl galimų schizmų ir aktyvios propagandos šia linkme, 

paprašiau kiek įmanoma tikslesnės informacijos. Buvo labai pesimistiškai 
nusiteikusių, kiti, pavyzdžiui, pirmininkaujantysis, nematė priežasčių, ko- 
dėl reikėtų ypatingai jaudintis. Man atrodo, kad teisybė yra per vidurį tarp 
pastarųjų optimizmo ir kitų pesimizmo. 

Apibendrinus tai, kas žinoma šiuo klausimu, aiškėja, kad po lenkų 
konkordato buvo vykdoma propaganda ir susidarė gauja nepatenkintųjų, ir 
tikrai toli gražu ne nartūs katalikai ją sudarė. Neliko pasyvi ir socialistų bei į 
juos panašių spauda, ir jei tik būtų pabandyta žengti kokį lemiamą žingsnį, 
bijau, kad tikrai ne vienas būtų prie jų prisidėjęs. Tačiau tauta yra tvirtai 
tikinti, ir didžioji dauguma kunigų, ypač pagyvenusieji, būtų ryžtingai pa- 
sipriešinę. Viena kita išimtis įmanoma gal tik jaunųjų tarpe, kurie vis dėlto 
nebūtų išdrįsę visiškai sulaužyti tradicijų ir paminti tėvų tikėjimo. 

Visgi esama priežasčių baimintis dėl ateities, kadangi negalime nu- 
neigti slaptų ketinimų, ypač inteligentijos tarpe, ir visų pirma tarp jaunimo, 
lengvai patikinčio nacionalistiniu žodžiu, kurio vardu, kaip ir visur kitur, 
bandoma užmesti kabliuką tautinės Bažnyčios sukūrimui. Tuo tarpu lai- 
kraščiai mėgsta priminti kitų tautų pavyzdžius, - kaip antai Vyriausybės 
organas Lietuva, šio mėnesio 1 d. vedamajame straipsnyje pasakojantis apie 
ukrainiečių judėjimą Lenkijoje ir kalbantis apie plataus masto pasitrauki- 
mą iš vieningos Katalikų bažnyčios bei pasidalijimą į kelias, t. y. septynias, 
kurios ten pradeda veikti. Ir tai po „lenkų konkordato įvedimo, kuris kaip 
Vilniaus bažnyčią, taip ir Ukrainos bažnyčią atidavė į rankas lenkams“*". 
Kaip skaitydamas šį straipsnį man pakomentavo vienas kunigas, tai žodžiai, 
kuriais bandoma nurodyti sektiną kelią. 

Bet kad pavojus, kurio baiminamasi, su Dievo pagalba būtų įveiktas, 
visų bendru įsitikinimu būtina, jog pirmiausia būtų kuo rimčiausiai pasirū- 
pinta dvasininkijos formavimu ir kad dvasiškieji vadovai pasistengtų, kad 
juos išgirstų tiek tikintieji, tiek ir netikintieji, - tiek kartų, kiek to reikės, - ir 
kad bet kokiomis aplinkybėmis jie jaustų visą atsakomybę už savo didžius 
uždavinius. 

Susirinkimo antruoju punktu nebuvo paminėti asmenys. Privačiais 
kanalais man pavyko kai ką sužinoti. Atkuriant senąją vyskupiją su šian- 
dien įmanomomis senosiomis ribomis, užtikrinama, kad dabartinis or- 


* „Lenkų-Romos konkordato vaisiai Galicijos Ukrainoj“, Lietuva, 1925, nr. 194, 


113 


Pirmieji įspūdžiai ir rūpesčiai: Šv. Sosto delegato A. Zecchini'o misija 


dinaras būtų pasirengęs ten persikelti, perleisdamas kitiems dabartinį 
savo būstą. 

Ir čia būtų patogu baigti mano dėstymą spontaniška fraze guo citius 
eo melius“. Tačiau, Jūsų Eminencijai leidus, pridėsiu dar keletą, sakyčiau, 
kronikos eilučių. 

Šiomis dienomis įprastinius interviu spaudai davė užsienio reikalų mi- 
nistras ir Ministrų Tarybos Pirmininkas, kurie, tarp kitų klausimų paklaus- 
ti apie santykius su Šventuoju Sostu, pasakė tik tiek, jog šioje srityje nėra 
nieko naujo. 

Tačiau naujo esama - tai lietuvių ir lenkų pokalbiai, kuriais siekta susi- 
tarimo dėl navigacijos Nemuno (Memel) upe, susisiekimo geležinkeliu bei 
komunikacijos paštu, konsulatų įkūrimo vietos. Taigi tai būtų gera pradžia 
vykdant Šventojo Sosto palinkėjimą, kurį pastarasis išreiškė, kai de jure pri- 
pažino šią respubliką, t. y. ragino susitarti su kaimynais. Šis priedas prie 
pripažinimo akto man ne kartą buvo primintas, tarsi jis reikštų išlygą ar 
pripažinimo sulaikymą. Geranoriškas šio raginimo pobūdis akivaizdus, to- 
dėl nesivarginau bandydamas įtikinti tuo savo pašnekovus; tačiau, many- 
čiau, dabar laikas, kaip visad džentelmeniškai, parodyti tam pagarbą. 

Kauno universitete naujais mokslo metais atsirado naujas Evangelikų 
teologijos fakultetas. Daugelis pačių protestantų, remdamiesi vokišku po- 
žiūriu, buvo nusistatę prieš jo atsiradimą, o kai kurie iš mūsiškių bandė 
iššniukštinėti, koks gi tas kitas požiūris, t. y. lietuviškas. Juo sunkesnė dabar 
mūsiškių pareiga sutvarkyti mūsų [Katalikų] teologijos fakultetą visais at- 
žvilgiais: doktrinos, metodų, personalo. 

O kalbant apie protestantus, kurių stiprybės šaltinis yra Klaipėdos 
(Memel) konvencijos nuostatai dėl religinės autonomijos, jie po sunkių de- 
rybų susitarė dėl nacionalinės vokiečių Bažnyčios Lietuvoje, nepaisant to, 
polemika jų laikraščiuose nerimsta. 

Atleiskite, Didž. Gerb. Eminencija, už mano ištęstumą bei nukrypi- 
mus nuo temos. Žinau, kad ši šalis mažai ką guodžiančio gali pasiūlyti 
Bažnyčiai. Šis periodas persmelktas depresijos ir nevilties. Bet, kaip rašiau 
Jums praeitą kartą, Aukščiausiasis pasigailės šios rinktinės savo vynuogyno 
dalies, kur meilė religijai, Katalikų bažnyčiai bei Popiežiui tautos dvasioje 


58 Kuo greičiau, tuo geriau (lot. k.). 

įleidusi geras šaknis, tauta liks katalikiška, nepaisant apverktinų šiandienos 
aplinkybių. Reikėtų tik palinkėti (tai pasakiau jau 22 d. susirinkimo metu), 
kad šios tautos tikėjimui būtų suteikta palanki proga viešai ir iškilmingai 
patvirtinti savo atsidavimą ir meilę Romos Bažnyčiai bei didžiam jos Vado- 
vui artimiausiame Eucharistiniame kongrese, pirmajame šiuose kraštuose, 
nuoširdžiausiai atsidavusiuose Švenčiausiajai Eucharistijai. 

Lenkiuosi pabučiuoti šventąjį Purpurą ir turiu garbės išreikšti pačią 
didžiausią pagarbą. 


Nuolankiausias, dėkingiausias ir paklusniausias 
Jūsų Didžiai Gerbiamo Eminencijos tarnas 


Kun. LuIGI FAIDUTTI 


ASV, A.E.S. Paesi Baltici, b. 32, I. 157-171, 18. Rankraštis. Versta iš italų k. 

23. L. FAIDUTTI PRANEŠIMAS KARD. P. GASPARRI APIE VYSK. 
P. KAREVIČIAUS SIŪLYMUS, KAIP PAGERINTI KUNIGŲ DISCIP- 
LINĄ 


Nr. 65 


Objektas: Žemaitijos vyskupo pastabos 
apie kai kuriuos disciplinos nesilaikymo atvejus 
dvasininkijos tarpe 
Kaunas, 
1925 m. spalio 21 d. 


Didžiai Gerbiamas Eminencija, 


Vieno neseniai vykusio pokalbio metu Jo Eminencija mons. Karevičius 
man pasakė, jog yra labai susirūpinęs dėl kai kurių kunigų elgsenos, kadan- 
gi šie rengiasi pasaulietiškai ir joks ženklas neskiria jų nuo civilių, nelaiko 
pamaldų arba daro tai labai retai, netgi, kiek žinoma, nelanko bažnyčios ir 
yra įsitraukę į daugybę pasaulietinių reikalų, net ir politinių. Įspėti dedasi 
nesuprantą arba bando pasiteisinti, - vieni vienaip, kiti kitaip, bet visuomet 
griebiasi tuščių, nereikšmingų pretekstų, siekdami pagrįsti savo apgailėtiną 
elgseną. 

Jų yra penki ar šeši, jie yra plačiai žinomi, daugiausiai užimantys aukš- 
tas pareigas, gabūs bei įtakingi, kai kurie iš jų žinomi ir Jūsų Eminencijai, 
kadangi praeitą balandį čia lankėsi“. Yra tarp jų ir atsisakiusių kunigystės 
bei užimančių dėstytojų pareigas ar kitus svarbius postus. 

Į akivaizdų klausimą, kodėl laiku nebuvo imtasi atitinkamų prie- 
monių, Jo Eminencija man atsakė, kad jau kuris laikas apie tai galvoja ir 
mato, kad jau tikrai yra būtina jų imtis. Apie vieną sunkiausių atvejų jau 
buvo pranešta kompetentingam teismui, bet kalbant apie kitus, jis man 
prisipažino esąs sutrikęs ir norėtų, jei tik būtų įmanoma, pasiekti tikslą 
be viešų formalumų - tylomis, paslapčia -, kadangi baiminasi, jog ėmęsis 


* 1925 m. balandžio mėn. su specialia misija į pagalbą J. Macevičiui buvo atsiųstas tuo 
metu formaliai dar kunigavęs J. Purickis. 

priemonių, kurios būtų paviešintos ir vėliau visuomenės svarstomos, gali 
tik dar labiau pakenkti. Be to, minėtieji asmenys yra plačiai žinomi, tu- 
rintys tam tikrą autoritetą, kai kurie šelpia studentus bei katalikiškas ins- 
titucijas, tarp kitų - patyręs Parlamento atstovas ir rimtas valdančiosios 
partijos ramstis... 

Nors to nepasakė, tačiau taip kalbantis asmuo, be abejonės, turėjo gal- 
voje ir patriotinius nuopelnus, kurie ne kartą priverčia pamiršti trūkumus 
bei ydas. Rodos, čia ir yra silpnoji vieta, kuria galima paaiškinti ne vieną 
sutrikimą. 

Aš, tarp kitko, leidau sau paliesti didįjį atsakomybės klausimą, apie 
kurį turėjau progos pakalbėti ir sa mons. Karosu, iš kurio vyskupijos yra 
kilę kai kurie šių kunigų. [Kunigai] to neneigia, tačiau tam tikrais atvejais 
norėtų nusikratyti tokių sąsajų, užprotestuodami kilmę arba dabartinę gy- 
venamąją vietą. 

Visai neseniai vienas kunigas, priklausantis įžymių piliečių luomui, 
prašėsi būti išbrauktas iš dvasininkų būrio, protestuodamas bei teigdamas 
norįs gyventi kaip geras krikščionis! 

Taigi kai tokie reikalai, monsinjoras, be abejo, norėtų imtis reikiamų 
priemonių, tačiau, kaip pats teigia, išvengiant viešumos bei triukšmo ir ne- 
reikalingų kalbų, tad tuo tikslu norėtų sužinoti, ar tiesa, kad kitur, taip pat 
ir Romoje, panašiais atvejais buvo elgiamasi pasitenkinant šventųjų kanonų 
numatomomis sankcijomis. Dėl šios priežasties norėjo kreiptis į Jo Emi- 
nenciją mons. Matulewiczių, vėliau galvojo pats parašyti Jūsų Eminencijai, 
kol galiausiai paprašė manęs padaryti jam šią paslaugą, parašyti Jūsų Di- 
džiai Gerbiamam Eminencijai, pareikšdamas esąs pasiruošęs sekti patari- 
mu, kuris jam būtų duotas. 

"Tvirtas apsisprendimas, nežiūrint kokie būtų to motyvai, man, švel- 
niai tariant, sukėlė nuostabą; pabandžiau įtikinti savo pašnekovą pagaliau 
reaguoti, nes blogas pavyzdys gresia išplisti didesniu mastu, be to, pasikar- 
tojau ir priminiau atsakomybės momentą. Kalbant apie prašymą parašyti, 
stengiausi nuo to išsisukti, aiškiai parodydamas, kad toks jo paties žengtas 
žingsnis būtų priimtinesnis ir turėtų daugiau naudos, tačiau jis primygtinai 
prašė, ir aš, baimindamasis, kad geri dabartiniai ketinimai gali pasikeisti — 
niekada negali žinoti - pažadėjau parašyti, tikėdamasis, kad Jūsų Eminen- 
cija, žinodamas aplinką, man maloningai atleis. 

Galvojant apie visa tai, kas išdėstyta, atrodo tikėtina, kad tokiam at- 
sargumui įtakos turėjo vienas nesenas įvykis gretimoje vyskupijoje, ir kad 
priemones, kurių nebeįmanoma išvengti, kokiu nors būdu norima jei ne 
pateisinti, tai nors palengvinti, pasitelkiant aukščiausios valdžios įsikišimą. 
Nedrįstu to tvirtinti, bet taip gali būti; tačiau, nepaisant to, tikiuosi, kad jau 
pribrendo laikas atsikratyti nepaklusniausių avelių avidėje, arba bent jau 
liautis toleravus tokius dalykus, kurie kompromituoja dvasininkijos disci- 
pliną bei mažina tautos tikėjimą. 

Jo Eksc. manęs teiravosi, ar gali netrukus tikėtis atsakymo. Aš atsakiau, 
jog negaliu to žinoti, bet, nepaisant to, ar atsakas bus atsiųstas, ar ne, jo lai- 
kysena negali būti diskutuotina, nes yra apspręsta pareigos bei labai tiksliai 
nubrėžta šventųjų kanonų. 

Man atrodo, kad, bandant padėti jam šiame kelyje, reikia pagaliau pa- 
skatinti jį veikti, ir kad ta pati žinojimo aplinkybė, kurią aprašiau, gali būti 
naudinga. Faxit Deus! 

Bučiuoju šventąjį Purpurą bei reiškiu pačią giliausią ir didžiausią pa- 
garbą. 

Nuolankiausias, dėkingiausias ir paklusniausias 
Jūsų Didžiai Gerbiamo Eminencijos tarnas 


Kun. LurGI FAIDUTTI 


ASV, A.E.S. Paesi Baltici, b. 31, I. 23r-24v. Rankraštis. Versta iš italų k. 

24. L. EFAIDUTTI RAPORTAS NEPAPRASTŲJŲ BAŽNYČIOS REI- 
KALŲ KONGREGACIJAI APIE PADĖTĮ LIETUVOJE 


Nr. 68 
Kaunas, 
1925 m. spalio 26 d. 


Didžiai Gerbiamas Ekscelencija, 


Vėl rašau Jūsų Ekscelencijai, prašydamas, jei tik Jūs pritariate, pako- 
mentuoti laišką Jo Eminencijai kardinolui Valstybės sekretoriui, kuriam jau 
per daug įkyrėjau kai kuriais praeitų dienų laiškais. 

Nepaisant tos apgailėtinos psichozės, kurią sukėlė daugelį jaudinanti pa- 
dėtis ir kuri atrodo beapimanti ir viešąjį gyvenimą, nepatogumas dėl nesamo 
sutarimo su Šventuoju Sostu vis labiau jaučiamas vyskupijų vadovų bei kunigų 
tarpe ir net valdančiosiose sferose, tuo tarpu nieko blogo negalima pasakyti 
apie tikinčią tautą, kuri, vos tik sužinojusi ir suvokusi tiesą apie esamą situaciją, 
liko tuo nepatenkinta. Vyriausybei neturi būti svetimas motyvas, jog būtina ge- 
rai pasiruošti ateinantiems rinkimams, kurie vyks kitą gegužę. Dabar paskirtas 
naujas užsienio reikalų ministras kunigas“, kuris nėra atsakingas už savo pirm- 
takų elgesį, ir būtent tai galėtų paskatinti kuo skubiau judėti į priekį ir siekti to 
normalumo, kuriuo suinteresuota visa tauta. Čia perleidžiu žodį skaičiams. 

Drąsus žingsnis tiesiu keliu, be jokios abejonės, sukeltų užsispyrėlių 
pasipriešinimą, gynybinę reakciją, tačiau manau, kad daugumos tikrai būtų 
sutiktas su didžiausiu malonumu, tad būtų privalomas ir linkusiems ginčy- 
tis bei sukurtų tikrai palankią atmosferą. 

Prieš keletą dienų Seinų vyskupijos kurijos kancleris atkreipė mano 
dėmesį į vieną publikaciją Vienos laikraštyje Neues Reich, išspausdintą pra- 
eitą rugsėjį“!. Jo santrauką jis perskaitė periodiniame leidinyje Ecclesiasti- 
ca (šio mėn. 10 d.), kuris leidžiamas Fribūre, Šveicarijoje. Be to, minėtasis 


“ Nuo 1925 m. rugsėjo pabaigos iki 1926 m. gegužės pabaigos Lietuvos užsienio reikalų 
ministerijai vadovavo kun. Mečislovas Reinys, vėliau pašventintas vyskupu. 


*! Matyt, turimas galvoje prof. J. Alberti rašinys „Die jungsten Kirchenpolitischen Wirr- 
nisse in Litauen“. 

kanauninkas man atskleidė, kad Kaune įprastiniuose rateliuose to straips- 
nio autorystę norima priskirti man ir kad yra ruošiamas atsakymas į kai 
kuriuos ten išdėstytų argumentų, - jų nuomone, taip, kaip jie pateikti, klai- 
dingų, - ir ketinama nusiųsti jį į Vienos žurnalą, kadangi niekas nesiėmė 
polemizuoti dėl to vietos laikraščiuose. Paprašiau poną kanclerį pasakyti 
aukščiau minėtiems asmenims, kad jie klysta ir kad labiau nei autoriaus 
paieškos juos turėtų dominti turinys, t. y. ar rašoma tiesa; jei tikrai yra taip, 
kaip rašoma, reikia padaryti iš to išvadas, ir kur tai atitinka tiesą, prisipa- 
žinti klydus, o jei rašliava neatitinka teisybės, jie turi galimybę pasakyti, 
kodėl, tačiau pateikiant tinkamus argumentus. 

"Tuo tarpu retkarčiais vis dar pasitaiko aplinką atspindinčių epizodų, - 
jei jų dar reikia kaip pavyzdžių. Tendencija ignoruoti delegatūrą, net ir iš 
bažnytininkų pusės, vis dar gyva. Taigi prieš keletą dienų itin pompastiškai 
buvo švenčiama Šiaulių — svarbaus Lietuvos miestelio — parapinės bažny- 
čios trečiojo šimtmečio jubiliejus. Gerasis klebonas, ta proga nuvykęs pili- 
grimystei į Romą, būdamas ten gavo iš Šventojo Tėvo palaiminimo malonę. 
Paminėjimas buvo švenčiamas su didelėmis iškilmėmis, atvyko ir vyskupas 
Karevičius, ministrai ir t. t. Delegatūra nebuvo pakviesta, nors geras tonas 
to ir reikalautų, o ir blaiviai mąstantis asmuo tikrai būtų į tai atsižvelgęs. 
Šitai buvo pastebėta ir komentuojama. 

Kadangi naujasis užsienio reikalų ministras turėjo gauti leidimą iš 
Šventojo Sosto, jo bažnytinis vyresnysis, kanauninkas Kukta, Vilniaus vys- 
kupijos dalies, esančios Lietuvoje, administratorius, kunigų buvo patartas 
nesikreipti į delegatūrą, tačiau kanauninkas, turėdamas itin gerą nuovoką 
bei jausdamasis laisvas nuo visokių įtakų, nepasinaudojo šiuo patarimu. 

Vyskupas Karevičius prieš dvi savaites tiesiogiai Šventajam Sostui išsiun- 
tė savo vyskupijos padalijimo projektą, kurį pats sudarė, prieš tai nesuderinęs 
su kitų vyskupijų vadovais, kaip kad buvo anksčiau nustatyta, nusiųsdamas 
tiek jiems, tiek man to projekto kopiją kaip pranešimą. Apie tai man kalbėjo 
kiti, nustebę dėl tokios jo elgsenos, ir panašu, kad jie ketina prieš jį protestuo- 
ti, juolab kad Šventojo Sosto rugpjūčio 31 d. atsiųstoje notoje nr. 45731 vys- 
kupams buvo pasakyta parengti gan aiškiai apibrėžtą ribų nustatymo planą. 

Nekalbant apie asmenis, kurie čia niekuo dėti, visgi rūpinantis Šven- 
tojo Sosto prestižu, man atrodo, kad tikrai būtų ne pro šalį pamokyti taip 
besielgiančius, - jei ne ko kito, tai bent šiek tiek korektiškumo siunčiant 

galimus atsakymus, taip pat ir paskutiniu atveju, į delegatūrą, o Žemaitijos 
vyskupijos padalijimo atveju įpareigojant pasiteirauti kitų dviejų vyskupijų 
vadovų nuomonės, t. y. Jo Eminencijos mons. Karoso bei administratoriaus 
kanauninko Kuktos. 

Jo Eminencija mons. Karosas maldavo manęs paprašyti Jūsų Eksce- 
lencijos paslaugos. Jau nuo 1919 m. Varšuvos arkivyskupijos kurijoje, II 
teisme, kuruojančiame Seinų vyskupiją, vilkinamas neišspręstas Viktori- 
jos Vabuoliūtės skyrybų su Kaziu Navicku prašymas. Galbūt būtų galima 
priminti arkivyskupijos kurijai, greičiausiai per Jo Ekscelenciją monsinjorą 
nuncijų, apie tokios bylos egzistavimą ir būtinybę ją išspręsti. Būčiau galėjęs 
nusikratyti šio įpareigojimo aiškiais sumetimais, bet - nei daugiau, nei ma- 
žiau - pažadėjau, kad leisiu sau perduoti Jūsų Ekscelencijai šį prašymą. 

Nesenas vieno čionykščio kunigo apsilankymas Romoje ir jo skundas, 
pateiktas Šventajam Sostui“, jau sukelė kalbų tam tikruose sluoksniuo- 
se. Nieko nuostabaus, kadangi jis pats apie tai kalbėjo daugeliui žmonių. 
Vėliau jam buvo atsakyta galimybė gyventi seminarijoje, nepaklusnumo 
atveju jam buvo grasinama nebeduoti ir duonos. Šis atvejis žinomas ir se- 
minaristams. Jis lankėsi pas mane, nes norėjo, kad duočiau jam patarimą, 
ir, mano nuomone, jam vertėtų pasiieškoti būsto kitur, nes negalime numa- 
tyti, kada ir kaip bus išspręstas jo skundas. Atrodo, jam ketinama paskirti 
kokią parapiją, tačiau jis labiau norėtų likti mieste. Man ilgai pasakojo apie 
savo ir apie kitų reikalus. Jis man paliko puikaus kunigo įspūdį, tačiau sykiu 
yra vienpusiškas savo vertinimais ir gana linkęs kritikuoti. 

Tikiuosi, kad Jūsų Ekscelencija gavote mano paskutinį registruotą laiš- 
ką nr. 40, datuojamą š. m. rugpjūčio 26 d. 

Su nuoširdžiausia pagarba bei visuomet gyvu dėkingumu pareiškiu esąs 

Nuolankiausias, dėkingiausias ir paklusniausias 
Jūsų Didžiai Gerbiamo Ekselencijos tarnas 
Kun. L. EAIDUTTI 


ASV, A.E.S. Paesi Baltici, b. 10, I. 4r-5v. Rankraštis. Versta iš italų k. 


“ Turimi galvoje kun. Kazimiero Genio skundai dėl padėties Kauno kunigų seminarijo- 
je, rašyti po to, kai 1925 m. vasarą, reaguodamas į klierikų skundus, vysk. P. Karevičius atleido 
jį iš seminarijos, kur jis 1921-1925 m. dėstė lotynų kalbą. Konfliktišku būdu pasižymėjęs kun. 
K. Genys (1869-1952) vėliau klebonavo Darbėnuose, 1930-1931 m. dirbo Aukštadvario gim- 
nazijos direktoriumi, o nuo 1931 m. buvo altarista Skuode ir Salantuose. 

25. L. FAIDUTTI RAPORTAS APIE RELIGINĘ SITUACIJĄ KLAIPĖ- 
DOS KRAŠTE 


Nr. 73 
Objektas: Klaipėdos (Memel) krašto santykiai su Lietuva 
ir jo religinė padėtis 
Kaunas, 
1925 m. lapkričio 4 d. 


Didžiai Gerbiamas Eminencija, 


Gavau š. m. spalio 22 d. išsiųstą raštą nr. 47631 pro informatione et voto 
apie to paties mėnesio 13 d. vyskupo Karevičiaus paklausimą dėl Žemaičių 
vyskupijos padalijimo. Prieš atsakydamas, kaip pridera, kreipiausi į Apašta- 
linį delegatą, prašydamas jo nuomonės tokiu svarbiu klausimu. 

Tuo tarpu praėjusio mėnesio 29 dieną šie gerbiami vyskupai surengė 
naują pasitarimą, kad sukonkretintų savo prašymą dėl bažnytinės provin- 
cijos įkūrimo Lietuvoje, bet taip pat svarstė vyskupo Karevičiaus Šventajam 
Sostui anksčiau pateiktą pasiūlymą dėl projektuojamo padalijimo. 

Išsamų raportą apie šį pasitarimą atidedant vėlesniam metui, šį kartą 
tebūnie man garbė atsakyti į tai, ko Jūsų Eminencija prašėte rugpjūčio 31 d. 
nota nr. 45731 apie tarptautinę teisinę Klaipėdos padėtį ir šios teritorijos 
religines sąlygas. [...]“ 

1925 m. sausį Klaipėdos krašte buvo 141 274 gyventojai, iš kurių tik 
apie 8 000 yra katalikai. Klaipėdos Bažnyčia priklauso Varmijos vyskupijai 
(Rytų Prūsija), ir tikintieji yra pasiskirstę į septynias parapijas, priklausan- 
čias vadinamajam Decanatus Lituanensis (taip Varmijos vyskupijos kunigų 
kataloge), o šis apima Klaipėdą su apytikriai 2 500 sielų, Šilutę (Heidekrug) 
1 500, Ropkojus 1 000, Viešvilę 600. Iš viso 5 600 sielų su šešiais dvasinin- 
kais, iš kurių trys reziduoja Klaipėdos mieste. 

Trys parapijos - Tilžė su 2 500 sielų, Bildviečiai 650, Šilalė 690 (iš viso 
3 840 sielų) - yra iš dalies Klaipėdos krašto, iš dalies Rytų Prūsijos teritori- 


S Praleistas išsamus Klaipėdos krašto autonominio statuso apibūdinimas. 


122 


Pirmieji įspūdžiai ir rūpesčiai: Šv. Sosto delegato A. Zecchini'o misija 


joje. Siekiant sureguliuoti religinius interesus, reikėtų atsižvelgti į tai arba 
atiduodant jas tai jurisdikcijai, kuriai bus priskirtas Klaipėdos kraštas, arba 
paliekant Varmijos vyskupijos jurisdikcijoje, arba padalijant jas pagal da- 
bartinę Klaipėdos ir Prūsijos sieną. 

Tačiau šiuo paskutiniuoju atveju tos dalys, kurios atitektų Klaipėdos 
kraštui, liktų be bažnyčių arba koplyčių, o jų prijungimas prie atokesnių 
Klaipėdos krašto parapijų būtų vargiai įgyvendinamas dėl atstumo iki šių 
parapijų centrų. 

Vis dėlto sunkiausias ir didelės svarbos yra klausimas, į kieno ju- 
risdikciją ateityje pateks Klaipėdos krašto teritorijoje esanti Katalikų 
bažnyčia. 

Lietuva reikalauja, kad ji būtų prijungta prie lietuviškos vyskupijos. 
Konkordato su Šventuoju Sostu projekto II straipsnio 2-ajame punkte Lie- 
tuvos Vyriausybė siūlo: Le territoire de Memel ou Klaipėda, avec toutes ses 
paroisses est detache de I aveche Ermland, et anneze au diocese limitrophe de 
la province ecclesiatigue littuaniene““. 

Savo ruožtu ir lietuvių vyskupai prašyme įsteigti Lietuvos bažnytinę 
provinciją, kuris buvo išsiųstas Šventajam Sostui šio mėnesio 3 d., pra- 
šo: „kad Varmijos diecezijai priklausantis Klaipėdos kraštas ateityje būtų 
įjungtas į Žemaičių dieceziją“ 

Kaip teko patirti iš privačių asmenų, Klaipėdos krašto katalikai, kurių 
daugumą sudaro vokiečiai, norėtų likti vienybėje su savo tikėjimo broliais 
iš Varmijos jos vyskupo jurisdikcijoje, iš kur jie gauna moralinę paramą 
(draugijos, ganytojiški laiškai, katalikiškos brošiūros ir laikraščiai), sykiu 
materialinę pagalbą, esant būtinybei juos aptarnauja kunigai, mokantys jų 
kalbą ir geriau pažįstantys jų problemas. 

Vietoje surinkta informacija patvirtina šį jų pageidavimą ir nuogąsta- 
vimus, kad galimas prijungimas prie Žemaičių gali sukelti nesutarimus ir 
religinėje plotmėje; nors dabar santykiai tiek su protestantų bendruomene, 
tiek su Vyriausybe yra geri, nepaisant to, yra žinomas kai kurių protestan- 
tų dvasininkų priešiškumas katalikams. Mūsų dvasininkai, kurie pasižymi 
gražiu elgesiu, uolumu, gali mokyti religijos ir patenkinti kitus lietuvių ka- 
talikų, kurie rodo vis daugiau geros valios, dvasinius poreikius. Nesunku 


“ Memelio, arba Klaipėdos, teritorija su visomis parapijomis yra atskiriama nuo Varmijos 
vyskupijos ir prijungiama prie gretimos Lietuvos bažnytinės provincijos diecezijos (pranc. k.). 

numatyti, kad lietuvių katalikų skaičius didės, ypač turint galvoje tenden- 
ciją suteikti kraštui lietuvių propagandos tikslams palankesnį pobūdį, tuo 
tarpu vokiečių katalikų skaičius nustos augti. 

Yra ir tokių, kurie sako bijantys, kad prijungimas galėtų susilpninti 
vokiečių katalikiškus jausmus; nors, kita vertus, kalbant apie katalikų skai- 
čiaus padidėjimą, nesvarbu, kuriai tautybei jie bepriklausytų, galima ir rei- 
kia tikėtis religinės dvasios ir katalikiško gyvenimo pakilimo krašte, kur 
dominuoja šaltas protestantizmas. Svarstant hipotetiškai, gali kilti sunku- 
mų sielovadai parūpinti vokiečių kunigų, kuo šiandien rūpinasi Varmijos 
vyskupija. Tačiau ši problema savaime nėra neįveikiama, kadangi esama ir 
lietuvių kunigų, kurie iškilus būtinybei išmoktų vokiečių kalbą ir galėtų pa- 
sitarnauti. Žinoma, tam, kad galėtų sėkmingai vykdyti savo misiją, jie turė- 
tų išsižadėti perdėto nacionalizmo dvasios. Turint galvoje, kad nuo 1930 m. 
sausio 1 d. valstybinėse mokyklose bus galima dirbti užsienio piliečiams, tie- 
sa, tik su gubernatoriaus leidimu, dvasininkai, kurie yra prilyginti valstybės 
tarnautojams, galės šia koncesija pasinaudoti. Ši galimybė nuo 1932 m. sau- 
sio 1 d. taip pat yra numatyta susitarime, sudarytame praėjusių metų liepos 
31 d. ir įsigaliosiančiame nuo šių metų spalio 1 d. tarp Lietuvos Respublikos 
Vyriausybės ir Klaipėdos krašto direktorijos iš vienos pusės ir Evangeli- 
kų bažnyčios aukščiausiosios tarybos Berlyne iš kitos pusės. Šio susitari- 
mo VI str. pripažįsta Klaipėdos Evangelikų bažnyčiai teisę parūpinti savo 
bendruomenės reikalams pastorių ir tarnautojų iš užsienio piliečių tarpo. 

Taigi verta pažymėti, kad šiuo susitarimu buvo sureguliuoti santykiai 
tarp Evangelikų bažnyčios ir Lietuvos Vyriausybės. Ši sutartis sukėlė didelį 
vokiečių, atitolusių nuo Berlyno Bažnyčios, pasipriešinimą. Vienas susitari- 
mo duotų vaisių - tai įkūrimas bažnytinės kolegijos, kuri savo veiklą pradė- 
joįvisus Klaipėdos dvasininkus ir tikinčiuosius kreipdamasi „su nuoširdžiu 
ir nepaliaujamu prašymu, kad jie susitaikymo ir sutarimo dvasia padėtų 
kolegijai vykdyti savo pareigas ir vengtų viso to, kas galėtų suardyti pasiektą 
taiką“. Be to, šiuo kartu verta paminėti, kad Evangelikų bažnyčiai Lietuvoje 
palanki Vyriausybė įsteigė prie Kauno universiteto Evangelikų [teologijos] 
fakultetą, kuris savo veiklą pradeda nuo šių mokslo metų ir kuriame klau- 
sytojų skaičius kol kas neviršija dėstytojų skaičiaus. 

Kitas Klaipėdos dvasininkų rūpestis, - tiesa, visiškai asmeninio pobū- 
džio, - tas, kad 1926 m. kovo 31 d. yra galutinis terminas gauti Vokietijos 

pilietybę optacijos būdu ir jie bijo praleisti šį terminą to nepadarę, jeigu 
pasitvirtintų prijungimo faktas. 

Žinau, kad pro memorią, kurioje išdėstyti Klaipėdos vokiečių katalikų 
pageidavimai, šių metų birželį Šventajam Tėvui įteikė ponas baronas Kla- 
meris-Kletas, įgaliotas, kaip man sakė, paties Varmijos vyskupo. 

Dvi diametraliai priešingos tendencijos daro problemą sunkiai išspren- 
džiamą: trūksta religinės vienybės jausmo ir dominuoja kunkuliuojančios 
politinės bei rasinės aistros, šiomis dienomis dar labiau sustiprėjusios dėl 
įvykusių rinkimų (spalio 19 d.) į Klaipėdos parlametą“, kuriuose dalyvavo 
90 proc. rinkėjų ir kuriuos įtikinamai laimėjo vokiečių blokas - išrinkti 28 
vokiečiai ir vienas iš varžovų bloko. Iš čia abipusiai kaltinimai ir skundai, 
kurie visuomet kelia sumaištį sielose. Lietuvių gubernatorius turėtų pasi- 
traukti kaip atpirkimo ožys nagrinėjant ieškinį, kuriuo norima anuliuoti 
šiuos rinkimus, akivaizdžiai primenančius plebiscitą. 

Taigi atmosfera visiškai nedera prie nagrinėjamo klausimo, kuris yra 
iš esmės religinis. Kovojančios pusės taip pat turėtų tai suprasti, ir jeigu 
vadovautumėmės objektyvumu, išmintingas būtų sprendimas, - laikinas ar 
galutinis, - nustatyti tiesioginę Klaipėdos krašto Bažnyčios priklausomybę 
nuo Šventojo Sosto su atitinkamu patikėtiniu dvasiniams reikalams. 

Vieni turėtų atsižvelgti į sunkumus, susijusius rebus sic stantibus su 
užsienyje esančio vyskupo jurisdikcijos vykdymu, į būtinybę nuramdyti 
Lietuvos Vyriausybės priešinimąsi; kiti - į autonomijos reikalavimus, ku- 
rie kyla iš etninio ir lingvistinio didžiosios Klaipėdos gyventojų daugumos 
pobūdžio, ir sykiu į būtinybę parūpinti tokią dvasinę administraciją, kuri 
neturėtų kitų tikslų, išskyrus sielų gerovę. 

Lenkdamasis pabučiuoti Jūsų šventąją purpurinę Mantiją, reiškiu Jūsų 
Eminencijai giliausią pagarbą. 


Jūsų Eminencijos 
Nuolankus ir atsidavęs tarnas 
Kun. LurGI FAIDUTTI 


ASV, A.E.S. Paesi Baltici, b. 35, I. 127-15v. Rankraštis. Versta iš italų k. 


* Turimas galvoje Klaipėdos krašto seimelis. 

26. A. ZECCHINI RAPORTAS E. BORGONGINI-DUCA SU PASTA- 
BOMIS DĖL ŽEMAIČIŲ VYSKUPIJOS PADALIJIMO PROJEKTŲ 


Nr. 102/II 


Ryga, 
1925 m. lapkričio 5 d. 


Didžiai Gerbiamas Ekscelencija, 


Kai sužinojau iš savo sekretoriaus, kad Šv. Sostas ketina pritarti Že- 
maičių vyskupystės padalijimui, manau, nenueis veltui keletas mano paste- 
bėjimų. 

Žinoma, tokio padalijimo tikrai reikia, kadangi būtina patenkinti 
prašymą, išreikštą jau 1922 m. gegužės mėnesį vienoje konferencijoje, 
kuriai vadovavo dabartinis delegatas, tuometinis Apaštalinis vizitatorius. 
Toje konferencijoje buvo kalbama: Attentis temporis et loci conditionis 
Jundati opparet desiderie, ut dioc. Samog. saltem in duas diocesens diridu- 
tur et ut Lituania tamguam provincia eccl. constituntur cum Sede archie- 
pisc. Caunae“. 

Be to, man atrodytų, kad jeigu kreiptume dėmesį į žodį saltem, tuomet 
turėtų būti dalijama į tris, o ne tik į dvi, - ne tiek dėl atstumo, kiek dėl susi- 
siekimo, kuris yra labai primityvus, sunkumų. 

Daug taurios dvasios kunigų labai trokšta vyskupijos padalijimo, jie 
sako tikintys, kad esant tokioms aplinkybėms, Šv. Sostas galės išties labai 
lengvai nušalinti dabartinį vyskupą, apie kurį visiškai atvirai sako, jog jis yra 
Dievo bausmė vyskupijai. Tai aš girdėjau dar prieš keletą mėnesių Kaune, 
tas pat man buvo patvirtinta ir čia, Rygoje, kur bendraujama daug lengviau 
ir atviriau nei Kaune, kur nė vienas neturėjo drąsos atvykti, kadangi buvo 
žinoma, jog nuo pat delegatūros gyvavimo pradžios buvo akylai stebimi visi 
asmenys, kurie čia atvykdavo, taigi daugelis vengė čia lankytis. 

Padalijimo projekte, bent jau taip, kaip man sakė sekretorius, yra 
numatyta bendroji seminarija Kaune. Tai pagrindinis punktas, kuris man 


“ Atsižvelgiant į laiko ir vietos sąlygas, pagrįsti atrodo pageidavimai, kad Žemaičių vys- 


kupija būtų padalyta bent į dvi diecezijas ir kad Lietuva tokiu būdu sudarytų bažnytinę pro- 
vinciją su arkivyskupijos sostu Kaune (lot. k.). 

tikrai nuoširdžiai rūpi. Jei tik būtų įmanoma, mano nuomone, to reikėtų 
vengti bet kokia kaina. Štai kokie to motyvai. 

Kauno seminarija nepasižymi gera dvasia, tai nacionalinio fanatizmo 
židinys. Prieš keletą metų iš čia buvo pašalinti du taurūs profesoriai, kurie 
nebuvo persiėmę ryškiai išreikštu tautiškumu, kaip kad vyskupas, semina- 
rijos rektorius ar kiti dėstytojai. Tiesa ir tai, jog tarp seminarijos dėstytojų 
yra ir tėvas jėzuitas“, tačiau jis, apgailestauju tai sakydamas, neturi jokios 
įtakos, o veikiau pats ją patiria ir rektoriaus bei kitų dėstytojų akivaizdoje 
yra nedrąsus ir bailus kaip kiškis; dėl jį supančios aplinkos, kad nesukeltų 
įtarimų, jis turi elgtis tarsi nacionalistas, kadangi pats yra lietuvis. Tai aš 
sužinojau tiesiogiai iš liudininkų. 

Nuo 1922-1923 metų, t. y. tuoj po to, kai išvyko Apaštalinis vizitato- 
rius, Kauno seminarijoje buvo panaikintas lenkų kalbos dėstymas (kaip kad 
jau buvau minėjęs ankstesniuose raportuose) - ne dėl to, kad ši kalba būtų 
nereikalinga, - tiek pačiame Kauno mieste, tiek jo apylinkėse bei daugelyje 
vietų nemažai kalbama lenkiškai, pakanka truputį pasivaikščioti mieste ir 
už jo ribų, kad patys įsitikintume, jog tai tiesa. Tai padaryta dėl neapykan- 
tos lenkams. Kunigai, kurie išeina iš seminarijos, yra nusiteikę prieš lenkų 
kalbą ir, nors prieš įstodami mokėjo lenkiškai, vėliau nebenori naudoti šios 
kalbos beveik be [neaiškus žodis]. 

Dėl to labai nukenčia sielovada, kadangi lenkai ne taip lengvai išmoks- 
ta lietuviškai, nes lietuvių kalba yra be galo sunki. Ir net jei moka šią kalbą 
bei vartoja ją įprastiniame, kasdieniniame gyvenime, nesupranta, kai kal- 
bama apie dvasinius dalykus bei religiją. Taigi daugelis ateidavo pas mane ir 
su ašaromis akyse skųsdavosi, kad vyskupas išsiuntęs iš miesto ir kitų vietų 
kunigus, kurie kalbėjo lenkiškai, į jų vietą atsiuntė lietuvius, kurie nemokė- 
jo lenkų kalbos ar nenorėjo ja kalbėti. 

Jei Kauno seminarija būtų bendra ir kitoms vyskupijoms, greitai turė- 
tume lietuvišką dvasininkiją gan menkai katalikišką! 

Patys Kauno vyskupijos kunigai menkai tevertina savo seminariją ir ją 
peikia. 

Tiesa, jog yra nemažai norinčių, kad Kauno seminarija būtų centrinė. 
Tačiau reikia pasižiūrėti, kas jie tokie ir kokie motyvai juos spiria. Ben- 


“ Tėvas Benediktas Andriuška tuo metu seminarijoje dėstė lotynų kalbą. 


127 


Pirmieji įspūdžiai ir rūpesčiai: Šv. Sosto delegato A. Zecchini'o misija 


drosios seminarijos Kaune, į kurią stotų iš visų vyskupijų, nori vyskupas, 
vyskupas augziliaras ir visi universiteto Filosofijos-teologijos fakulteto dės- 
tytojai. Motyvai įvairūs: apskritai yra garbė turėti universitetą. Vyskupas 
augziliaras, kuris kartu yra ir dėstytojas, kaip ir kiti dėstytojai, dėl grėsmės, 
kad bus uždarytas universitetas“, jei nebus daugiau besimokančiųjų, nuo 
pat pradžių darė viską, kad visiems Kauno seminarijos klierikams būtų pri- 
valoma lankyti paskaitas Kauno universitete. Dar daugiau - buvo bandoma 
panaikinti Seinų vyskupijos seminariją ir versti jos klierikus vykti į Kauną 
bei lankyti universitetą. 

Tačiau Lietuvos sudėtyje esančios Seinų vyskupijos kanauninkai, vos 
juos pasiekė gandai, kad norima panaikinti jų seminariją, sušaukę konfe- 
renciją ir vienbalsiai tam pasipriešinę, išskyrus vieno iš jų balsą, t. y. dirban- 
čio dėstytoju universitete, ryžtingai paprieštaravo uždarymui. Ir tarp kitų 
paminėtų motyvų vienas svarbesnių buvo tai, kad čia yra geresnė bažnyti- 
nė dvasia, o jos rektorius bei dėstytojai yra išties patys geriausi ir tikriausi 
pavyzdžiai klierikams. Kad tai tikra tiesa, aš pats galiu paliudyti. Visa tai, 
kas aukščiau išdėstyta, gali tvirtai paliudyti pats mons. Narijauskas, Seinų 
kanauninkas. 

Žinant, jog lenkų kalba reikalinga, šioje seminarijoje jos ir toliau mo- 
koma, nepaisant to, kad Seinų vyskupijoje yra nepalyginamai mažiau lenkų 
nei Kauno vyskupijoje, kur iš seminarijos lenkų kalba buvo pašalinta. 

Vadinasi, motyvas, dėl kurio būtų norima, kad vyskupijos neturėtų 
savo seminarijų bei siųstų savo klierikus į Kauno seminariją, yra vieninte- 
lis - kad nebūtų nutrauktas Kauno universiteto Filosofijos-teologijos fakul- 
teto darbas, o dėstytojai, kurie kelia šį klausimą, neprarastų savo vietų. (Yra 
žinoma, kad kai kurie dėstytojai, žinoma, ne oficialiai, o privačiai kreipėsi 
į Vyriausybę dėl Seinų seminarijos panaikinimo, prisidengdami pretekstu, 
esą, panaikinus šią seminariją, Vyriausybė sutaupytų daug lėšų, kadangi 
nūnai tenka išlaikyti profesūrą!) Be to, verta pastebėti, kad, nepaisant to, 
jog kai kurios universiteto paskaitos vyksta seminarijos patalpose, visgi ki- 
tos skaitomos paties universiteto patalpose, kur klierikai mokosi kartu su 
panelėmis ir drauge su jomis vaikštinėja per pertraukas - buvo ir tokių, 
kurie prarado pašaukimą. Man tai buvo papasakota tiesioginių liudininkų. 


“ Turimas galvoje Teologijos-filosofijos fakultetas. 

Tikra tiesa ir tai, jog šitai stengiamasi kruopščiai slėpti; kiti vis dėlto apie tai 
kalba atvirai ir teigia, jog tai į naudą, kadangi tokiu būdu yra išbandomas 
pašaukimas! 

Suprantu, jog galbūt pernelyg ištęsiau šį savo paaiškinimą, tačiau tvirtai 
tikiu, kad naudinga bei reikalinga žinoti, jog būtina pasirūpinti, kad Kauno 
seminarija, jei tik įmanoma, nebūtų paskelbta bendrąja seminarija visoms 
vyskupijoms, net jeigu sugebėtų apsišvarinti ir atsinaujinti iš pašaknų. 

Turiu garbės išreikšti pačią didžiausią pagarbą Jūsų Didžiai Gerbia- 
mam Ekscelencijai. 

Nuolankiausias, dėkingiausias, paklusniausias tarnas 
+ A.Z. 


Parašius ir šifruojant šį laišką, mane kankino abejonės - siųsti jį Jūsų 
Ekscelencijai ar ne. Motyvas tas, kad laiške esantys dalykai jau buvo žinomi 
iš kitų mano raportų ar priedų, kuriuos prie laiškų pridėjo kiti asmenys. 
Be to, baiminausi, kad jis nepatektų į mons. Matulewicziaus“ rankas ir šis 
nesužinotų, kas jame rašoma, kadangi minėtasis monsinjoras turi nemažai 
jam pavaldžių dėstytojų universitete, ir galiausiai nepamanytų, jog tai darau 
todėl, kad nebuvo atsiklausta mano nuomonės. 

Bet vėliau, pagalvojęs apie 15 metų, kuriuos praleidau dirbdamas Cent- 
rinėje seminarijoje, kur mokėsi iš daugelio vyskupijų atvykę klierikai, bei 
žinodamas, kaip lengvai klierikai perima savo ugdytojų mintis bei įsitiki- 
nimus, pamaniau, jog nenueis veltui šis ilgas mano laiškas, kurį rašydamas 
prieš akis teturėjau vien jaunųjų dvasininkų labą, kurie, deja, labai linkę 
pasiduoti pavojui ir persiimti ne visai sveikais jausmais, kadangi seminari- 
jos rektorius ir rektoriaus pavaduotojas yra pilni jausmų, prieštaraujančių 
Šv. Sostui, o be to, pirmasis yra poetas, kurio rinktinėje „Pavasario balsai“ 
yra ir erotinių eilėraščių, o šie atsiduria ir klierikų rankose. Apie tai jau labai 
daug buvo rašyta ankstesniais kartais. 


ASV, Arch. Nunz. Lituania, b. 9, I. 297r-298v. Rankraštis. Versta iš italų k. 


S J. Matulaitis tuo metu dar buvo Romoje. 

dėlto jis man atrodo toks pats naivus kaip ir pastebėjimas apie „privatų 
sekretorių, jei tiesa tai, kad jo vyskupijos dvasininkų sąraše, oficialiame 
dokumente, 3 puslapyje man suteikiama garbė ir aš priimamas kaip Apaš- 
talinės delegatūros sekretorius. 

Jis dar kartelį kaip tik galėdamas geriau atsiprašė ir aš su derama pagar- 
ba bei įprastine gera nuotaika atsisveikinau. 

Po šio pokalbio jis man buvo gana malonus ir palankus, o rašydamas 
visuomet pridėdavo krūvą titulų, nepraleisdamas net „sekretoriaus“. 

Dabar skaitau užrašus, kuriuos vietinė policija konfiskavo iš kun. Klik- 
nos, juose turi būti nemažai atvejų, kurie turėtų iliustruoti jo pastoracinį 
[neįskaitomas žodis]. [...] tie atvejai, man buvo pasakyta, ne visada tikri ir 
tikslūs. 

Palaiminime, t. y. simpoziume seminarijoje, buvo pakviestas ir dalyva- 
vo ir tas kunigas Jurgutis, kuris vos prieš kelis mėnesius atsiuntė vyskupui 
savo atsisakymą būti laikomas dvasininkijos dalimi! Dabar jis Valstybinio 
banko direktorius, o nuo šių mokslo metų tapęs ir universiteto dėstytoju 
Teisės fakulteto Teisės ir komercijos skyriuje, jis yra vienas iš šešių aukščiau 
minėtųjų. 

Lenkiuosi pabučiuoti šventąjį Purpurą bei su pačia giliausia ir didžiau- 
sia pagarba pareiškiu esąs 


Nuolankiausias, dėkingiausias ir paklusniausias 
Didžiai Gerbiamo Eminencijos tarnas 


Kun. LuiGi FAIDUTTI 


ASV, A.E.S. Paesi Baltici, b. 10, I. 12r-13v. Rankraštis. Versta iš italų k. 

28. L. FAIDUTTI PRANEŠIMAS APIE NUOMONES DĖL GALIMŲ 
VYSKUPŲ KANDIDATŪRŲ 


Apaštalinė delegatūra 
Kaunas, 
Šv. Pranciškus Saverijus, 1925 m. [gruodžio 3 d.] 


Iki manęs atėjo kalbos, sklindančios apie [...] visą legioną kandidatų į 
infulą bei šv. palijų. 

Kalbantis su gerb. švietimo ministru [Kazimieru] Jokantu, praktikuo- 
jančiu kataliku, jis man atvirai pasiskundė: mums, katalikams, trūksta va- 
dovo, tikras išsigelbėjimas mums būtų apdairus, išmintingas, energingas 
arkivyskupas. Ir paminėjo monsinjoro Staugaičio bei vyskupijos kanclerio 
kanauninko Šaulio vardus. 

Taip pat ir tėvas Būčys, marijonų vyresnysis, kalbėdamas apie situaciją, 
ne kartą skundėsi: neturime vyskupų, ir situacija vargiai pasikeis, kol neat- 
siras arkivyskupas pagal Dievo valią gebantis ir mokantis vesti kitus. Jis taip 
pat pirmenybę teiktų tam pačiam monsinjorui Staugaičiui bei kanauninkui 
Šauliui, o Vilniaus vyskupijos daliai, esančiai Lietuvos sudėtyje, kandidato 
vardą pateikė tokį: jos dabartinis administratorius kanauninkas Kukta. Dar 
į arkivyskupo postą galėtų pretenduoti prof. mons. Reinys, šiandien uži- 
mantis užsienio reikalų ministro vietą. 

Be to, minima ir daugybė kitų vardų, pavyzdžiui, prof. [Aleksandras] 
Grigaitis, Jo Šventenybės prelatas, kanauninkas Paltarokas, apie kurį jau 
rašė vyskupas Karevičius, prof. kanauninkas [Antanas] Alekna, kanaunin- 
kas Jurgis Narjauskas, ir dar daugelis kitų. 

Vyskupas augziliaras mons. Skvireckas kol kas neketina daryti jokių 
žingsnių, siekdamas daugiau dėmesio skirti dėstymui universitete bei se- 
minarijoje ir generalinio vikaro pareigoms. Laikui bėgant, jei tik bus įkurta 
nauja vyskupija šiaurinėje Žemaitijos dalyje, Panevėžyje, jo gimtinėje, kal- 
bama, kad mielu noru ten nukaktų. 

Daugumos tinkamai mąstančių tiek dvasininkų, tiek pasauliečių nuo- 
mone, [vyskupui] likus dabartiniame savo poste, kuris būtų dar svarbesnis 
ir teiktų daugiau atsakomybės, liktume prie statu guo, nebent malonės, kuri 

tikrai visagalė, dėka įvyktų labai ryškus pasikeitimas. Jo kryptis į gimtinę 
Žemaitiją būtų išties tikslinga bei naudinga. Jis pats atrodė tuo įsitikinęs, 
tačiau panašu, kad dabar pakeitė nuomonę, nors jo gan artimas bičiulis, 
kanauninkas, neseniai pasakė, kad galiausiai turės su tuo susitaikyti, „nes 
nėra gerai vertinamas Romoje“. 

Kanauninkas Kukta į postą, kuriame yra, buvo paskirtas bendru suta- 
rimu. Tai itin apdairus bei didžios valios žmogus. 

Dauguma linkę palaikyti mons. Staugaitį, be galo aktyvų, energingą bei 
patyrusį. Turint galvoje jo, kaip Deputatų rūmų pirmininko, politinę pozi- 
ciją kovą vykusių demonstracijų metu, norėjosi veiksmingesnio jo įsikiši- 
mo, ir aš pats jam išreiškiau apgailestavimą dėl tokio nuolaidumo. Tačiau 
išnagrinėjus situaciją paaiškėjo, kad tokiais priekaištais jam buvo pakenkta, 
ir būtent nuo tada pablogėjo jo santykiai su kolegomis iš daugumą sudaran- 
čių solidarių frakcijų Parlamente, kurios netgi privertė jį pereiti į vicepirmi- 
ninkus. Man sako, kad jo valdžia yra pripažįstama Seinų vyskupijoje, kuriai 
jis priklauso, nors jis yra gana griežtas. Atrodo, kad tam tikrų sunkumų 
kyla su kai kuriais Žemaitijos kapitulos nariais, pavaldžiais dabartiniam or- 
dinarui. Taip pat paminėtinas ir ultrasocialistų laikraštis, kuris daro garbę 
jam prieštaraudamas 7*. 

Kanauninkas Šaulys gerai apibūdinamas savo vyskupo. Man jis padarė 
gerą įspūdį daugeliu atžvilgiu. Labai gerai išmano kanoninę bei civilinę tei- 
sę, turi didžiulę patirtį dirbant vyskupijoje. Deja, lygiai tiek pat yra silpnas 
sveikatos požiūriu. 

Apie kanauninką Paltaroką jo vyskupas sakė tą patį, aš jo artimai nepa- 
žįstu, tik girdėjau giriant jo savybes bei patirtį. 

Mons. Reinys bei mons. Grigaitis yra puikūs kunigai, Kauno univer- 
siteto profesoriai, kaip ir kanauninkas Alekna. Kanauninkas Narjauskas, 
neseniai paskirtas savo vyskupijoje klebonu bei Seinų kapitulos prelatu, 
kurį laiką yra buvęs Romoje, reikalų patikėtiniu prie Vatikano. Užbaigiant 
sąrašą tų, kuriuos aš žinau, paminėsiu ir prof. dr. [Praną] Kuraitį, pagrindi- 
nio lietuviško katalikiško žurnalo direktorių, labai gabų bei santūrų. Būtų 
ir daugiau kandidatų, ir ne vienai, o daugeliui vyskupijų valstybės, gerokai, 
gal 20 kartų didesnės nei mažutė Lietuva. 


7 Pastraipa iš kairės pusės pabraukta raudonu pieštuku. 

Ne vien dėl savęs paties, bet ir galvojant apie aplinką, kuriai trūksta 
žmogiškos pagarbos, kuri yra sudirgusi, nerami ir sumišusi, o visų pirma 
dėl nacionalistinių aistrų bei perdėtos demokratijos koncepcijos, iš to vie- 
no ar dviejų kandidatų čia būtų ypač reikalaujama, kad jis įtikintų visišku, 
nuoširdžiu, nepajudinamu atsidavimu Šventajam Sostui bei Šventajam Tė- 
vui, kurie yra neatskiriamai sujungti, atsidavimu, kurį gebėtų patvirtinti ir 
išlaikyti tokį, nepaisant visko ir visų. 

Bendrai kalbant, priežastis yra šių kartų išsilavinimas, visiškai savitas 
mentalitetas, absoliučiai dirbtinai suformuotos nuomonės bei srovės; leng- 
viau prisitaikyti prie aplinkybių, nei kovoti su jomis ar atsispirti, kadangi 
tam savyje nerandama drąsos; pagrindinė priežastis ta, kad trūksta žmo- 
gaus, kuris galėtų autoritetingai vesti dvasininkiją bei tautą, kurios didžioji 
dalis vis dar mąsto katalikiškai; deja, buvau priverstas pastebėti, ir ne vieną 
kartą, jog iki išgirtojo atsidavimo dar daug trūksta, nors per tuos septynio- 
lika mėnesių, kuriuos esu čia, būtų ne kartą pasitaikiusi proga pademonst- 
ruoti savo meilę bei prisirišimą prie Šventojo Sosto ir Jo Šventenybės. 

Kad atsirastų išeitis, reikėtų atnaujinančios malonės - et tu aliguan- 
do conversus, confirma fratres tuos", - šios malonės tikisi visi geros valios 
žmonės. 

Kas bebūtų pasiųstas iš Romos, bus mielai sutiktas, o prieš baigdamas 
drįstu užsiminti apie sprendimą, kurio dauguma trokšta, kuriuo sykiu būtų 
atsižvelgta į šalies padėtį ir kuris atrodytų lengvesnis dabar, kai Vilniui 
buvo paskirtas mons. Cieplakas"“, - tai sprendimas paskirti Jo Ekscelenciją 
mons. Matulewiczių į Kauno arkivyskupus?". 

Kun. LUIGI FAIDUTTI 


ASV, A.E.S. Paesi Baltici, b. 10, I. 147-15v. Rankraštis. Versta iš italų k. 


O tu sugrįžęs stiprink brolius (Lk 22, 32). Vertimas pagal kun. Česlovą Kavaliauską. 

" Arkivysk. Jan Cieplak (1857-1926) - nuo 1908 m. Mogiliovo arkivyskupo pagalbinin- 
kas, 1923 m. suimtas ir nuteistas mirties bausme, tačiau vėliau deportuotas iš Sovietų Sąjun- 
gos. 1925 m. rudenį buvo nominuotas Vilniaus arkivyskupu, tačiau iki mirties į Vilnių taip ir 
neatvyko. 

* Tuo tarpu toli gražu ne visi norėjo matyti iš Vilniaus vyskupo pareigų atsistatydinusį 
vysk. J. Matulaitį būsimos Kauno arkivyskupijos priešakyje. Lietuvos Vyriausybė, tik gavusi 
užtikrinimą, kad taip nebus, davė neoficialų sutikimą įsileisti jį kaip Apaštališkąjį vizitatorių. 

29. L. FAIDUTTI RAPORTAS KARD. P. GASPARRI APIE PADĖTĮ 
LIETUVOJE 


Apaštalinė delegatūra 
Nr. 18 
Objektas: Padėtis Lietuvoje 
Kaunas, 
1926 m. vasario 8 d. 


Didžiai Gerbiamas Eminencija, 


Neseniai gavau pagarbos ir dėmesio vertus laiškus - sausio 13 dienos 
šifruotę nr. 8, sausio 14 d. nr. 50129, 20 d. nr. 70/26, kuriame kalbama apie 
apaštalinio administratoriaus kan. Kuktos įgaliojimus, suteiktus jam ger- 
biamojo Apaštalinio vizitatoriaus sausio 19 d. raštu nr. 114/26, tos pat 19 d. 
numeriu nr. 50/26 bei 1925 m. gruodžio 19 d. nr. 50228. 

Esame dėkingi dieviškajai Apvaizdai bei tėviškai Šventojo Tėvo glo- 
bai, kad naujieji metai šioje žemės vietoje, pasaulio pakraštyje, prasidėjo 
žadėdami geriausias prognozes; nors tai, ką paveldėjo iš savo pirmtako, dar 
trukdo, ir kas žino, kiek laiko reiks skirti intensyviam ir apdairiam restau- 
raciniam darbui, kurį dirbs Jo Šventenybės pasiuntinys, bei gerų sumany- 
mų, kurie po truputį jau pasireiškia. 

Apie visa tai ir apie klausimus, kurie atrodo pribrendę ir kuriuos bū- 
tina išspręsti, didž. gerb. vizitatorius kompetentingai papasakos per savo 
būsimą kelionę į Romą apie 20-ąją š. mėn. dieną. Aš leisiu sau tęsti ir pamė- 
ginsiu apibūdinti esamą padėtį. 

Esama lūkesčių, ypač bažnytinėje plotmėje, dėl būsimų ateities įvykių 
(bažnytinė provincija, naujos vyskupijos bei jų valdytojai). Taip pat ir kon- 
kordato klausimas pradedamas „spausti“ netgi tose draugijose ar rateliuose, 
kur anksčiau nebuvo itin didelio susidomėjimo. 

Penktasis Lietuvos katalikų kongresas, vykęs pirmosiomis sausio die- 
nomis, buvo pagautas tikro įkvėpimo, panašiai kaip katalikų studentų dele- 
gatų susirinkimas. Be abejo, entuziazmas galėjo būti ir didesnis, jei didesnė 
būtų buvusi drąsa. Atlaisvinus kelią ir atsikračius tam tikrų išankstinių 

nuostatų, kurių egzistavimui iš esmės nėra jokio pagrindo, tolimesnis ėji- 
mas bus daug lengvesnis. 

Gerų simptomų galima pastebėti spaudos laikysenoje. Ten yra ir vie- 
nas kitas atžagareivis, kuriam tikras vargas paklusti pareigai, tačiau kiti 
pagaliau atgauna dvasią. Didžiausias bažnytinis žurnalas sausio mėnesio 
numeryje „Via veritatis“ pradeda vadovautis esmę labiau atitinkančiais 
kriterijais net ir kalbant apie klausimus, kurių priežasčių anksčiau buvo 
linkstama ieškoti aplinkoje. Taigi tiek konferencijose, tiek spaudoje paste- 
bima, kad jaučiama gerų santykių su Šventuoju Sostu būtinybė, nors vie- 
nas kitas lyderis dar prideda, kad tai bus įmanoma padaryti tik „abiejų“ 
šalių geros valios dėka. 

Nuo šių metų pradžios turime ir naują religinį periodinį leidinį Švento- 
sios Širdies šauklys“, redaguojamą tėvų jėzuitų. Jau yra nemažai prenumera- 
torių, tad leidimas yra užtikrintas. 

Šio ordinaro laiškas, nusiųstas kai kam iš „nepaklusniųjų“, pradeda 
duoti vaisių. Du iš jų jau išbraukti iš Elenchus Cleri. Tas raštas buvo 
pateiktas visų pakraipų laikraščiuose. Tuo užsiėmė ir agentūra KIPA"", 
savo leidinyje Ecclesiastica, pataisydama jį, o prieš keletą dienų aš pats 
parašiau į Zalcburgo Kirchenzeitung, kur komentuojant buvo cituojamas 
minėtasis laiškas, beje, su tam tikromis klaidingai minimomis aplinky- 
bėmis. . 

Sausio 15 d. Acta apostolicae Sedis 28 psl. skaitome tris kunigų „iš 
Seinų vyskupijos“ vardus. Dabartiniu laikotarpiu, kai bandomos nustatyti 
vyskupijų ribos bei jų pavadinimai, tuoj pat atsirado susirūpinusių, jog pa- 
minėtas Seinų vyskupijos vardas, kuris lenkų konkordate iš viso nefigūruo- 
ja, tačiau ten yra paminėta Lomžos vyskupija; mano pašnekovas baiminosi 
įtardamas, kad Seinų vyskupijos pavadinimas bus perleistas lenkų priklau- 
somybei, tuo tarpu čia norima išlaikyti jį to paties pavadinimo vyskupijai, 
esančiai Lietuvoje, nors pats Seinų miestas dabar priklauso lenkams. Tai 
nėra reikšmingas dalykas, tačiau tai viena iš daugelio nuorodų į vyraujantį 
jautrumą tuo klausimu. 


" Nuo 1926 m. jėzuitų redaguojamas mėnraštis Žvaigždė (leidžiamas nuo 1924 m.) turė- 
jo paantraštę Švč. Jėzaus Širdies laikraštis. 

" Tarptautinė katalikų spaudos agentūra (vok. Die Katholische Internationale Presseagen- 
tur) - nuo 1917 m. iki šiol Šveicarijoje veikianti spaudos agentūra. 

Meldžiu Jūsų Eminenciją teiktis priimti mano beribę pagarbą ir atsida- 
vimą, bučiuodamas šventąjį Purpurą pareiškiu esąs 


Nuolankiausias, dėkingiausias ir paklusniausias 


Jūsų Didžiai Gerbiamo Eminencijos tarnas 
Kun. LurGi EAIDUTTI [parašas] 


ASV, A.E.S. Paesi Baltici, b. 10, I. 307-31v. Rankraštis. Versta iš italų k. 

30. E. BORGOGNINI-DUCA RAŠTAS Šv. KONSISTORIJOS KONG- 
REGACIJOS TARĖJUI VYSK. R. ROSSI DĖL LIETUVOS BAŽNYTI- 
NĖS PROVINCIJOS STEIGIMO DEKRETO RENGIMO 


Mons. Raffaello Rossi? 657/26 
SC Konsistorijos Tarėjui 


1926 m. kovo 25 d. 


Didž. Gerb. E., 


Tęsdamas savo konfidencialaus raštelio, kuriame leidau sau rekomen- 
duoti Jums mons. Matulewiczių, temą, pasiskubinsiu pasakyti, jog didž. 
gerb. vyresniojo paliepimu ketinu suteikti Tamstai žinių apie to klausimo 
esamą padėtį, t. y. apie lietuviškų vyskupijų ribų nustatymą. 

Kaip kad J. E. gerai žino, religinės sąlygos toje respublikoje yra siaubin- 
gos, ir vizitas į tą šalį Šv. Tėvo įsakymu tik patvirtino tą skausmingą įspūdį. 

Tuo tarpu Jo Šventenybė, siekdamas reorganizuoti vyskupijas, nutarė 
tęsti šią reformą, iš naujo apibrėždamas pačias vyskupijas bei skirdamas vys- 
kupus, kurie galėtų veiksmingai globoti bei gaivinti religinį šalies gyvenimą. 
to planams iš tos Vyriausybės pusės dėl politinių, nacionalistinių priežas- 
čių, ir tik energingų Apaštalinio vizitatoriaus veiksmų dėka pavyko pasiekti 
kažkokį susitarimą bendrojo pobūdžio reikaluose. 

Tiesą pasakius, trūksta galutinio Vyriausybės atsako dėl kai kurių de- 
talių, - atsako, kurio laukiama jei ne šiandien, tai ryt. Tuo tarpu, kadangi 
kuo skubiau reikia pasirūpinti viso šito reikalo sutvarkymu, idant pikta- 
valiai nebekeltų didesnių kliūčių, Šv. Tėvas teikėsi įsakyti, kad būtų toliau 
ruošiami atitinkami aktai. 

Taigi būtų gerai, kad ši kongregacija parengtų minėtąjį dekreto pro- 
jektą pagal duomenis, pateiktus keturių lietuvių prelatų š. m. vasario 15 d. 


7 Raffaele Carlo Rossi OCD (1876-1948) - vyskupas (1920), kardinolas (1930), nuo 
1923 m. SC Konsistorijos tarėjas, nuo 1930 m. sekretorius. 1921 m. Šv. Oficijos pavedimu tyrė 
tėvo Pijaus iš Pietrelčinos stigmas. 

prašyme Jo Šventenybei; to prašymo kopiją mons. Matulewiczius atvežė ir 
J. E. Tačiau reikės turėti galvoje toliau minimas detales. 
Bažnytinė provincija Lietuvoje susidės iš: 
Arkivyskupijos Kaune 
„ Vyskupijos Telšiuose 
Prelatūros Klaipėdoje 


ss 


„ Vyskupijos Panevėžyje 
Vyskupijos Vilkaviškyje 
Vyskupijos Kaišiadoryse 

Be to, kalbant apie dekanatų paskirstymą bei ribų nustatymą, J. E. galės 
naudingai pakonsultuoti aukščiau minėtą vizitatorių. 

Galiausiai didž. gerb. vyresnysis būtų dėkingas šiai Šv. Kongregacijai, 
jei ši susimylėtų ir pasiųstų jam aukščiau minėtą dekreto projektą, kad ga- 
lėtų palyginti jį su pasiūlymais, kurie greičiausiai ateis iš Vyriausybės, ir 


mono 


galėtume apie visa tai informuoti Šv. Tėvą. 
Naudojuosi -------- 


ASV, A.E.S. Paesi Baltici, b. 34, I. 39r-41v. Rankraštis. Versta iš italų k. 

31.L. FAIDUTTI RAPORTAS KARD. P. GASPARRI APIE BAŽNYTI- 
NĖS PROVINCIJOS ĮSTEIGIMO ATGARSIUS 


Nr. 61 
Objektas: Bažnytinės provincijos sukūrimo Lietuvoje atgarsiai 


Kaunas, 
1926 m. balandžio 13 d. 


Didžiai Gerbiamas Eminencija, 


Neseniai gavau pagarbos ir dėmesio vertus laiškus - š. m. kovo 22 d. 
nr. 52864 bei 27 d. nr. 53009. 

Šifruotu laišku nr. 6 pareiškiau gavęs telegramas nr. 10, 11 ir 12, kaip ir 
bulės, kurioje kalbama apie šios bažnytinės provincijos įkūrimą, juodraštį. 
Bulė bus publikuojama apie 20-ąją šio mėnesio dieną vyskupijų kurijų biu- 
letenyje Tiesos kelias, kur bus pateikiamas lotyniškas tekstas bei jo vertimas 
į lietuvių kalbą, papildytas naujojo vyskupo pateiktais reikiamais paaiškini- 
mais bei pamąstymais. 

Nutarimas priimamas su gyvu ir visuotiniu pasitenkinimu. Dauguma 
Šventojo Sosto potvarkiuose įžvelgia dieviškosios Apvaizdos veikimą, ku- 
rios dėka tikrai netrūks palaimos vaisių Bažnyčiai ir valstybei. 

Be abejo, esama ir nepatenkintų - socialistų, liberalų, nacionalistų, nu- 
stebusių ir neigiamai vertinančių skubėjimą bei pasirinktą veikimo būdą. 
Jie bamba savo laikraščiuose, priekaištauja net ir mons. Apaštaliniam vizi- 
tatoriui, o ypač Vyriausybei, kurią kaltina aplaidumu bei primygtinai ragi- 
na protestuoti „prieš Vatikano kišimąsi į Lietuvos reikalus“. Du deputatai 
socialistai, parlamentinės Užsienio reikalų komisijos nariai, „protestuoda- 
mi, kad minėtoji komisija buvo ignoruojama skiriant arkivyskupą bei vys- 
kupus“, atsisakė dalyvauti pietuose, kuriuos organizavo Vyriausybė svečio 
prancūzo garbei, buvusio čia šio mėnesio 8 dieną! 

Šio mėnesio 10 dieną pateikus svarstyti bažnytinės provincijos suda- 
rymo temą minėtosios komisijos posėdyje, opozicija siūlė rezoliuciją, ku- 
rioje buvo sakoma, jog „provincijos kūrimas yra suverenių Lietuvos teisių 

pažeidimas, kad jis buvo įgyvendintas slaptai, nepaisant Parlamento bei 
Užsienio reikalų komisijos, kad šis sutvarkymas patvirtina teritorinį sta- 
tus guo su Lenkija ir formaliai fiksuoja Vilniaus teritorijos atsisakymą, 
kad Popiežiaus aktas negalėjo būti priimtas be išankstinio Vyriausybės 
žinojimo bei pritarimo. Dėl to parlamentinė Užsienio reikalų komisija 
smerkia Vyriausybės politiką santykiuose su Vatikanu ir reiškia prieš ją 
patį didžiausią protestą.“ 

Rezoliucija buvo diskutuojama, aptariama, tačiau už ją nebuvo bal- 
suojama, nes pirmininkas, pastebėjęs, jog opozicija disponuoja trim balsais 
prieš du (du iš valdančiosios daugumos pasišalino diskusijų metu!), užbai- 
gė posėdį. Taigi kilo protestai ir priekaištai dėl primininko veiksmų. 

Šis klausimas gyvai aptarinėjamas laikraščiuose, o tuo tarpu į disku- 
sijas ima įsiterpti ir katalikiška spauda. Deja, jai trūksta nepriklausomo 
dienraščio - jo įkūrimas bus vienas pirmųjų [naujos] vyskupijos rūpesčių. 
Vienas iš labiausiai nuvalkiotų sofizmų yra „Vilniaus aneksija, kuriai Šven- 
tasis Sostas pritaria lenkų konkordate“; tai sofizmas, kuriuo dabar keršija- 
ma tiems, kurie leido reikalams eiti sava eiga, tinkamai bei laiku, t. y. beveik 
prieš metus, tam nepasipriešinę. Aplinkybės dabar verčia juos pripažinti šią 
klaidą bei ištaisyti ją be nutylėjimų, išsisukinėjimų ir baimių. 

Prisiimu pareigą tęsti ir po kurio laiko informuoti apie kryptį, kuria 
pasuks šio tikrai svarbaus etapo reikalai. 

Tuo tarpu lenkiuosi pabučiuoti šventąjį Purpurą bei su pačia giliausia 
ir didžiausia pagarba pareiškiu esąs 


Nuolankiausias, dėkingiausias ir paklusniausias 
Jūsų Didžiai Gerbiamo Eminencijos tarnas 


Kun. L. EAIDUTTI 


ASV, A.E.S. Paesi Baltici, b. 34, I. 657-66v. Rankraštis. Versta iš italų k. 

32. L. EAIDUTTI RAPORTAS KARD. P. GASPARRI APIE RINKIMŲ 
KAMPANIJĄ IR KOLEKTYVINĮ VYSKUPŲ LAIŠKĄ 


Nr. 85 
Objektas: Politiniai rinkimai, vyskupų kolektyvinis laiškas, 
du kunigai priešiškame sąraše 
Kaunas, 
1926 m. gegužės 6 d. 


Didžiai Gerbiamas Eminencija, 


Lietuvoje vykstančios rinkiminės kovos baigtis, kuri paaiškės šio mėne- 
sio 8-9 dienomis, negalės neturėti įtakos bei reikšmės bažnytinei politikai. 
Dalyvauja net 25 skirtingos partijos, tačiau pagrindiniai du blokai atstovauja 
krikščioniškoms socialinėms klasėms bei įvairaus laipsnio nacionalistams ir 
socialistams. 

Praėjusį sekmadienį visose bažnyčiose buvo perskaitytas pirmasis Lie- 
tuvos vyskupų kolektyvinis laiškas, kuriame kalbama apie katalikų rinkėjų 
pareigą atiduoti balsą už žmones, turinčius aiškią katalikišką poziciją. Šis 
laiškas, be abejo, tuoj pat išprovokavo netikėtą maištą priešininkų pusėje. 

Vyskupai įžangoje užsimena apie bažnytinės provincijos sukūrimą 
kaip apie didžią Šventojo Tėvo malonę Lietuvai, jo kilnumą ir atlaidumą, 
ir ragina tikinčiuosius išreikšti savo dėkingumą nuoširdžiu tikėjimu bei jo 
apgynimu nuo visokių pinklių bei žabangų. 

Kunigų kandidatų skaičius šiuose politiniuose rinkimuose sumažėjo iki 
penkių. Dviem kunigams, kurie figūruoja priešiško bloko sąrašuose, bažnyti- 
nėvyresnybė liepė atsiimti savo kandidatūras, su šiuo potvarkiu buvo supažin- 
dinti ir tikintieji. Vienas jų, kun. Vilimas, kaip atsaką vyskupijos ordinariatui 
parašė prašymą išbraukti jį iš dvasininkijos sąrašų... Pašalintas iš krikščionių 
demokratų partijos, kuriai priklausė anksčiau, jis maištauja, ir atvirame laiške 
socialistų laikraštyje grasina partijos bei jos narių demaskavimu. Vilimas ne- 
užima jokių pareigų bažnytinėje struktūroje, jis gyveno iš politikos". 


" Adomas Vilimas (1887-?) - kunigas (1912), II Seimo narys, neišrinktas į III Seimą, 
apsigyveno Alytuje, kur vertėsi advokato praktika. 1929 m. buvo pašalintas iš kunigų luomo, 
gyv ytuj pi P gų 
nes sudarė civilinę santuoką. 

Iš čia „Vilimo atvejis“, kuriuo spekuliuojama antikatalikiškoje spaudo- 
je; pastaroji čia įžvelgia Vatikano ranką, „kuris, esant tam tikroms aplin- 
kybėms, sudarė taiką su dominuojančia krikščionių demokratų partija, 
negana to, veikiant jėzuitų vyresniajam lenkui, sudarė su ja aljansą, ir visa 
tai dėl pagrindinio tikslo - kad Lietuva atsisakytų Vilniaus“! 

Paslaugi vietinė vokiška protestantiška spauda, savaime suprantama, 
dedasi tikinti panašiomis kvailystėmis ir rašo apie tai aiškiai reikšdama pa- 
sitenkinimą bei stebėdamasi, „kad buvo nusitaikyta tik į vienintelį Vilimą, 
tuo tarpu kiti, kuriais Vatikanas taip pat nėra patenkintas ir kurie net ne- 
sirengia kaip kunigai, kaip antai Krupavičius, Klaipėdos valdytojas Žilius“, 
toks [Antanas] Šmulkštys, Purickis ir t. t., buvo palikti ramybėje“. 

Mažiau nei prieš metus (atleiskite man už kartojimąsi) čia niekas neban- 
dė reaguoti į išskirtinai prieš Vatikaną nukreiptas atakas; tačiau dabar ši tema 
atsisuka prieš tuos, kurie anuomet arba pūtė į vieną dūdą su šiandieniniais 
priešininkais, arba apdairiai laikėsi nuošalyje. Laikas yra tikras džentelmenas. 

Kitas kandidatuojantis kunigas yra toks Mironas, Kaišiadorių vyskupijos 
vikaras, aptarnaujantis ne vieną parapiją (Vilimas, beje, priklauso Kauno arki- 
vyskupijai), jis jau ilgą laiką priklauso konservatorių liaudies partijai, kuri teigia 
gerbianti religiją; tai partija, kuriai vadovauja buvęs Lietuvos Respublikos Pre- 
zidentas Smetona, prie šios partijos jungiasi ir nemažai iš dvasininkijos tarpo. 
Smetona yra susijęs su socialistais, o jo laikraštyje Lietuvis buvo daug ir klaidin- 
gai bei priešiškai rašoma prieš nesenus bažnytinius potvarkius Lietuvoje. 

Yra numatoma, jog nei vienas, nei kitas iš šių kunigų nebus išrinkti; 
tačiau lieka nepaklusnumo atvejis bei neišvengiamas balsų pasistūmėjimas, 
taip padarant žalos krikščionių demokratų sąrašui. 

Lenkiuosi pabučiuoti šventąjį Purpurą bei meldžiu Jūsų Eminenciją 
teiktis priimti mano beribę pagarbą ir atsidavimą, šių jausmų vedinas pa- 
reiškiu esąs 

Nuolankiausias, dėkingiausias ir paklusniausias 
Jūsų Didžiai Gerbiamo Eminencijos tarnas 
Kun. LurGi FAIDUTTI 


ASV, A.E.S. Paesi Baltici, b. 10, I. 407-41v. Rankraštis. Versta iš italų k. 


5 Jonas Žilius-Jonyla (1870-1932) - ekskunigas nuo 1908 m., poetas, buvo vienas iš 
Klaipėdos užėmimo organizatorių, 1925-1926 m. Klaipėdos krašto gubernatorius. 


147 


Lietuvos Katalikų Bažnyčios institucinės sąrangos reorganizacija 


33. L. FAIDUTTI RAPORTAS G. PIZZARDO APIE GALIMAS VEI- 
KIMO PERSPEKTYVAS RUSIJOJE PER LIETUVĄ 


Kaunas, 
1926 m. gegužės mėn. 


Didžiai Gerbiamas Ekscelencija, 


Šio mėnesio 14 d. baigėsi mano paso, kuris buvo išduotas dvejiems 
metams 1924 m. gegužės 14 d. nr. 104, galiojimas. Apeliuoju į Jūsų Eks- 
celencijos gerumą dėl jo atnaujinimo. Nežinau, ar turėčiau persiųsti Jums 
ankstesnįjį pasą, - jeigu Jūsų Ekscelencija teiksis man tai pranešti, seksiu 
Jūsų nurodymais. [Visa pastraipa apskliausta ir pieštuku prirašyta: Atlikta.) 

Čia turėjome visą krūvą švenčių: vyskupų konsekracijos, Kauno me- 
tropolito įvedimas į sostą, Lietuvos bažnytinės provincijos paskelbimas. 
Buvo tikras dvasinis atsinaujinimas, kuris, tikimės, atneš ilgaamžių vaisių. 

Su visu tuo sutapo politiniai rinkimai, ir šį kartą krikščionys demo- 
kratai, iki šiol buvę valdžioje, tegavo menką dalį balsų. Valdžia pirmą kartą 
atitenka nacionalistinei ir socialistinei partijai, kuri suformavo kairįjį bloką 
(kalbama, antiklerikalinio atspalvio). Taigi netrūksta susirūpinimo dėl baž- 
nytinės politikos ateities šioje valstybėje. Nepalanki baigtis yra priekaištas 
ir sykiu perspėjimas katalikams. 

Kartas nuo karto [šalies] laikraščiuose skaitome apie Šventojo Sosto 
derybas su Sovietų Vyriausybe. Neseniai apie tai užsiminė ir Lietuvos 
telegramų agentūra ELTA, kalbėdama apie tėvo d Herbigny*! derybas, 
kaip tai atsispindi pridedamoje ištraukoje iš Litauische Rundschau. Taip 
pat teko ne kartą skaityti apie vis intensyvesnį masių judėjimą link Rusų 
bažnyčios ir link Katalikų bažnyčios, o tai kai kurių asmenų interpre- 
tuojama kaip simptomas, rodantis tos pačios sovietinės valdžios nusi- 
teikimo pagerėjimą. Tačiau Jūsų Ekscelencija puikiai žino visa tai, kas 


“Vysk. Michel d'Herbigny S] (1880-1957) - buvo vienas iš ankstyvosios Vatikano 
Rytų politikos architektų, nuo 1925 iki 1934 m. vadovavo popiežiškajai komisijai Pro Russia. 
1926 m. vasarą buvo atvykęs su specialia misija į Sovietų Sąjungą, kur slapta pašventino ketu- 
ris vyskupus ir suteikė jiems apaštališkųjų administratorių jurisdikciją. 

vyksta toje nelemtoje šalyje, kurią Viešpaties valia netruks atvesti į ti- 
kėjimo vienybę. 

Baltijos šalyse dažnai sklinda žinios apie vedamas derybas dėl aljanso 
tarp šių valstybių, tai ypač karštai skleidžia Latvija, kuriai pasisekė, nes jai 
nestinga gabių vyrų Užsienio reikalų ministerijoje. Tačiau ir čia netrūksta 
sunkumų, ne paskutinėje vietoje ir neatslūgstanti įtampa tarp Lietuvos ir 
Lenkijos. Kita vertus, regis, jau nebetoli iki derybų dėl komercinių sutarčių 
bei susitarimų dėl saugumo ir neutraliteto tarp šių valstybių ir Sovietų Są- 
jungos pabaigos, - apie tai pridedu dar vieną iškarpą iš laikraščio. 

Lietuvos ir [Sovietų] Sąjungos santykiai tapo intensyvesni po Čiče- 
rino apsilankymo praeitą gruodį Kaune ir atrodė, kad naujos sutarties 
sudarymas jau visai čia pat, tačiau viskas sustojo dėl, kaip teigiama, per- 
nelyg didelių stipresniojo poreikių, kaip antai daugybės įstaigų su aibe 
tarnautojų įvairiuose Lietuvos centruose! Dėl to rimtai susirūpino ir kitos 
valstybės... 

Maskvoje Lietuva turi gabų ir sumanų atstovą, kuris yra gerbiamas 
ir garsėja kaip tikras džentelmenas*?. Aš maniau, kad suartėjimas su juo 
būtų pasitarnavęs ir tikėjimo reikalams, tačiau trūko mus jungiančio tilto, 
juolab prisimenant esamas sąlygas bei santykius tarp šios Vyriausybės ir 
Šventojo Sosto. Visai tikėtina, kad naujieji valdytojai, jausdamiesi labiau 
linkstą į Rytus, bus labiau pasiruošę sustiprinti šį kontaktą dėl interesų, 
kurių jie siekia. 

Esu įsitikinęs, ir tai girdėjau iš daugelio, kad mons. Matulewiczius ga- 
lėtų daug gero nuveikti Bažnyčios labui, jei jam būtų suteikta galimybė at- 
verti kelius į Rusiją, kurią jis pažįsta iš arti ir kur dar turi nemažai draugų. 
Didžioji koncepcija, kurią turi šis Dievo vyras, ir pati jo lietuvybė jam tik 
palengvintų bet kokią misiją. Be to, ten yra ir jo vienuolių kongregacija, 
kuri labai gerai vystosi ir yra pasišventusi ortodoksų atvertimui Baltarusijo- 
je“; ji neturėtų delsti ir, mano kuklia nuomone, galėtų deleguoti vieną ar du 
Rytų apeigų kunigus, kad ir Lietuvos rusus, ir tai būtų geras įnašas. 


** 1922-1939 m. Lietuvos nepaprastasis pasiuntinys ir įgaliotasis ministras SSRS buvo 
poetas Jurgis Baltrušaitis. 


* Turimas galvoje 1924 m. Drujoje įkurtas baltarusių marijonų vienuolynas, kurio stei- 
gėjas kun. Andrejus Cikota 1926 m. planavo išplėsti marijonų misijinę veiklą ir sovietų valdo- 
moje Baltarusijos dalyje. 

Atleiskite, Ekscelencija, už mano plepumą. Norėčiau pareikšti didžią 
pagarbą bei atsidavimą ir patvirtinti, jog esu 


Nuolankiausias, dėkingiausias ir paklusniausias 
Jūsų Didžiai Gerbiamo Eminencijos tarnas 


Kun. LurGI FAIDUTTI 


ASV, A.E.S. Paesi Baltici, b. 10, I. 517-52v. Rankraštis. Versta iš italų k. 

34, L. FAIDUTTI RAPORTAS KARD. P. GASPARRI APIE PADĖTĮ 
LIETUVOJE 


Nr. 131 


Objektas: 
Politinė-bažnytinė situacija Lietuvoje 
Kaunas, 
1926 liepos 12 d. 


Didžiai Gerbiamas Eminencija, 


Patvirtinu du savo prieš tai buvusius pranešimus, nr. 125 ir nr. 126, 
rašytus šio mėnesio 4 ir 5 d., taip pat šifruotą 10 d. atsakymą į Jūsų Emi- 
nencijos 9 d. telegramą. Be to, pažymiu gavęs garbingą raštą nr. 1572/26, 
pasiekusį mane liepos 1 d., ir liepos 2 d. cirkuliarą nr. 1608. 

Šio mėnesio 10 d. raštu nr. 9 man buvo nurodyta apibūdinti besiklos- 
tančią situaciją. Kaip buvau pažymėjęs šio mėnesio 5 d. pranešime nr. 126, 
Vyriausybės deklaracijoje Atstovų rūmuose nebuvo nieko pozityvaus, ir, 
atrodė, galima numanyti, jog esant daugybei kito pobūdžio kraštą domi- 
nančių klausimų, pastarieji sutrauks visą dėmesį, nepalikdami laiko nenau- 
dingiems ir nederamiems žygiams. Tačiau šie žygiai jau kurį laiką yra tapę 
dienotvarkės dalimi, ir tai veik nebestebina, o vienas aukštas prelatas vakar 
man sakė: Bellum guod timebatur, incipit; satagendum, ut nosmet inveniat 
paratos“. Neliko nieko kito, kaip atsakyti fraze vigilantibus jura“, tiek kartų 
čia jau anksčiau kartota. 

Vykdydamas gautą įgaliojimą, šio mėnesio 6 d. paprašiau audiencijos 
pas užsienio reikalų ministrą Sleževičių, kad būtų paspartintas J. E. mons. 
Schioppos*“ patvirtinimas. Buvo pažadėta, kad man bus atsakyta raštu; 


** Karas, kurio bijojome, prasidėjo; reikia veikti, kad [karas] mus rastų pasirengusius 
(lot. k.). 


“ Ipareigok uoliuosius (lot. k.). 


*s Patyręs Vatikano diplomatas Lorenzo Schioppa (1871-1935) internuncijumni į Lietuvą 
buvo nominuotas dar 1926 m. birželio pradžioje, tačiau dėl nepalankių vidaus politinių aplin- 
kybių atvyko tik 1927 m. balandžio pradžioje. Atšauktas 1928 m. gegužės pabaigoje. 

veltui laukęs tris dienas, pakartotinai iškėliau šį reikalą ir galiausiai gavau 
neigiamą žodinį atsakymą dėl audiencijos. Man buvo pranešta, kad mano 
birželio 9 d. laiškas nr. 111 buvusiam užsienio reikalų ministrui Bistrui bus 
perduotas gerb. Sleževičiui. 

Tą pačią dieną vietos rusų laikraštyje Echo, kuris, kaip man buvo pasa- 
kyta, yra artimas Vyriausybei, pasirodė žinutė apie ankstesnes derybas tarp 
Lietuvos ir Šventojo Sosto bei apie mons. Schioppos nominavimą inter- 
nuncijumi. Kitą dieną žinutė buvo perspausdinta katalikų laikraštyje Rytas, 
kuris pridūrė, jog atstovauti Lietuvai prie Šventojo Sosto bus paskirtas dr. 
Klimas, Lietuvos ministras Paryžiuje, ir pakomentavo, kad gerb. Sleževi- 
čiaus [Ministrų] Kabinetui iš pagarbos krašto katalikiškumui neliks nieko 
kito, kaip užbaigti šias derybas. 

Liepos 9 d. oficiali Lietuvos naujienų agentūra ELTA paneigė žinią apie 
derybas dėl internuncijaus nominacijos, pareikšdama, kad ji neturi jokio 
pagrindo; tą pačią dieną Vyriausybės organas Lietuva patvirtino tokį pa- 
neigimą. 

Tuo tarpu gerb. Krupavičiaus iš opozicijos pateikta interpeliacija Už- 
sienio reikalų komisijai privertė poną ministrą pareikšti, kad birželio 9 d. 
laiškas galbūt iš tiesų buvo parašytas ir kad Apaštalinės delegatūros sekre- 
torius prašė jo audiencijos, tačiau mons. Faidutti, nebūdamas akredituotas 
prie Vyriausybės, negalėjo patvirtinti savo parašo galiojimo ir jam negalėjo 
būti suteikta audiencija, ir kad iš viso jis kaip ministras nepripažįsta ir ne- 
pripažins jokio Šventojo Sosto atstovo ir nenori atkurti santykių su juo dėl 
gerai žinomų motyvų... Šiame posėdyje vienas gerbiamas socialistas pasiūlė 
mane išsiųsti, nes man čia esą nėra ką veikti; tačiau ministras atsakė, kad 
dar ne laikas imtis tokių priemonių, kol aš nesudariau pagrindo mane nu- 
bausti. 

Apie tokią padėtį ir nuotaikas norima tiesiogiai informuoti Šventąjį 
Sostą, ir, kaip buvo pasakyta, tai padaryti įgaliotas dabartinis Lietuvos mi- 
nistras Berlyne". 

Be to, būtinybė taupyti skatina nuskaičiuoti nuo religijos reikalams 
numatytos sąskaitos ir ateinantį trečiadienį Parlamentui bus pasiūlyta ap- 
svarstyti „subsidijų“ religinėms konfesijoms sustabdymą. Katalikai kasmet 


*7 Tuo metu Lietuvos įgaliotojo ministro Berlyne pareigas ėjo Vaclovas Sidzikauskas. 

per du kartus gauna apie 1 400 000 litų. Tokios sumos negalima atimti be 
įstatymo, tad trečiadienio diskusija leis išmatuoti priešingų jėgų ir argu- 
mentų svorį. Taip pat kalbama apie seniai parengtą civilinės moterystės 
įstatymo projektą, naujovės numatomos ir švietimo bei bendrai kultūros 
srityje. Tačiau ir tautinės bažnyčios idėja vis dar gyva jos autorių mintyse ir 
siekiuose; kalbama, kad vienas „eksdvasininkas“ neseniai tam tikrų sluoks- 
nių buvo įgaliotas už puikią kompensaciją perimti vadovavimą judėjimui. 
Tikėtina, kad nieko iš to neišeis, tačiau lieka indicium temporis, in goud 
incidimus“s. 

Katalikai, nors ir lėtokai, vis dėlto persitvarko. Tačiau kai kurie fili tern- 
poris acti dar nesuvokia realios situacijos. Ar norima priešų stovyklos pavyz- 
džio ir kokios nors dar skaudesnės „inovacijos“, kad juos išjudintų? 

Didelio budrumo ir aktyvumo tikimasi iš ateitininkų, kuriems, su Die- 
vo pagalba ir autoritetingai bei patyrusiai vadovaujamiems naujo mons. de- 
legato, teks susidurti su naujais ir senais sunkumais, nuo seno parengtais 
ir puoselėtais. Dėl svarbos, kurią turi ir privalo turėti krašte katalikų spau- 
da, manau turįs pranešti, kad dienraštyje Rytas pastebimi ryžtingi žingsniai 
kurso gerinimo link. Pavyzdžiui, viename komentare apie naująjį Vilniaus 
arkivyskupą“ sakoma, kad, nors šis yra žinomas kaip didelis lietuvių priešas, 
jeigu Šventasis Sostas vis dėlto nusprendė jį nominuoti, vadinasi, turėjo rim- 
tų motyvų tai padaryti, todėl reikia vengti bet kokios šio veiksmo ir to, ką 
daro Šventasis Sostas, kritikos. Svarstymai tinkami taip pat ir šio momento 
aplinkybėms. Ar koks nors laikraštis būtų galėjęs taip kalbėti prieš metus?! 

Visai neseniai dviejose Kauno bažnyčiose būta mėginimų įprastais na- 
cionalistiniais sumetimais surengti negražias demonstracijas, tačiau svei- 
kas protas nugalėjo ir to neįvyko. 

Žemai lenkdamasis ir bučiuodamas šventąjį Purpurą, reiškiu Jūsų 
Eminencijai giliausią pagarbą. 

Labiausiai atsidavęs, nusižeminęs, paklusniausias tarnas 
L. EAIDUTTI 


ASV, A. E. S. Paesi Baltici, b. 10, I. 62r-63v, 64. Rankraštis, versta iš italų k. 


* Laiko, kuriame esame, paliudijimas (lot. k.). 


* 1926 m. pavasarį Vilniaus arkivyskupu buvo nominuotas Romualdas Jalbrzykowskis. 

35. REINO-VESTFALIJOS KAPUCINŲ PROVINCIJOS VADOVO 
LAIŠKAS L. FAIDUTTI APIE KAPUCINŲ ATĖJIMO Į LIETUVĄ PER- 
SPEKTYVAS 


Didžiai Gerbiamam Prelatui 
Dr. Faidutti 
Apaštalinės delegatūros Sekretoriui 
Kaunas 
Roma, 
1926 m. liepos 19 d. 


Didžiai Gerbiamas Prelate, 


Jūsų vasario 22 d. raštas iki šiandien gulėjo ant mano rašomojo stalo. 
Tai turėtų būti Jums įrodymas, kad mintis apie kapucinų įsikūrimą Lietu- 
voje nenukeliavo į šiukšlių dėžę. 

Monsinjorui Matulewicziui lankantis generalinėje kurijoje, pažadėjau 
jam pasidomėti šiuo reikalu mūsų naujajame generaliniame definitoriume. 
Tai jau įvyko, ir mano provincija, t. y. Reino-Vestfalijos, buvo įpareigota 
pasiųsti ten atstovą, kuris užmegztų ryšius su kompetentingais asmenimis 
ir po to viską parengtų įsikūrimui. Tėvui [siunčiamam į Lietuvą] buvo nu- 
rodyta pirmiausia kreiptis Apaštalinės delegatūros, Ekscelencijos Zecchini 
ir Jūsų, o taip pat didžiai gerbiamo naujojo Kauno ordinaro maloningo pa- 
tarimo. Mes viliamės, kad įkurtuvės įvyks ir Deo adiuvante patys padėsime 
ten kurti gėrį. Mes visų pirma pasitikime Jūsų Malonybės pagalba ir patari- 
mu, tad leidžiu sau prašyti ypatingo palankumo iš Jūsų pusės. 

Panelė Heyrath iš Vienos daugelį mėnesių viešėjo pas garbingąsias 
Kryžiaus seseris, idant sutvarkytų t. Marco d'Aviano“? korespondenciją. Pats 
procesas vos juda. Mūsų brolis Konradas iš Parzhamo turbūt anksčiau bus 
paskelbtas palaimintuoju. Galvojama, kad tai atsitiks jau kitais metais?! 


* Marco dAviano (1631-1699) - kapucinų vienuolis, beatifikuotas (2003). 


*! Kapucinų vienuolis Konradas iš Parzhamo (1818-1894) palaimintuoju buvo paskelb- 
tas 1930 m., o šventuoju 1934 m. 

Man džiugu sužinoti, kad Jūsų Malonybei vis dar gerai sekasi, ir aš 
galiu tik palinkėti, kad taip būtų ir toliau. Mylimas Dievas Jums ten paskyrė 
gerą darbo lauką, kur Jūs šalia mons. Zecchini su savo turtinga patirtimi 
tikrai daug gero galite nuveikti. 

Savo prokuroje trečiuoju sekretoriumi dabar turime tėvą Mauritius 
Teras a Lichtenwaldą iš Štirijos provincijos. Galbūt jis yra vienas iš Jūsų 
mokinių? 

Pakartodamas savo prašymą dėl Jūsų palankumo mūsų tėvui, lieku su 
didžiausia pagarba Jums, pone Prelate. 


Jūsų atsidavęs Kristuje 
Tėvas ELIGIO DA FENNE, gen. definitorius 


ASV, Arch. Nunz. Lituania, b. 12, I. 34rv. Mašinraštis, versta iš vokiečių k. 

36. L. FAIDUTTI RAPORTAS KARD. P. GASPARRI APIE PADĖTĮ 
LIETUVOJE 


Nr. 156 


Objektas: Politinės-bažnytinės sąlygos Lietuvoje 
Kaunas, 
1926 m. rugsėjo 15 d. 


Didžiai Gerbiamas Eminencija, 


Vyriausybė toliau rodo priešiškumą santykių su Šventuoju Sostu rei- 
kalu, nors ne vienas iš jos šalininkų pradeda suprasti, kad ir šis klausimas 
turės būti greitai išspręstas. Apie tai kalbama, tačiau tik privačiai ir nedrą- 
siai. Vakar atvyko Jo Eksc. mons. Matulewiczius, kuris, turint galvoje jo 
asmeninius ryšius, galės suartėti su valdančiųjų partijų atstovais ir galbūt 
nuteikti juos priimti geresnius nutarimus. Tebūnie tokia Dievo valia! 

Tuo tarpu Vyriausybės pozicija išlieka priešiška katalikų interesams; 
[jos atstovai] sako nepripažinsią bažnytinės provincijos ir naujų vyskupų, 
atkakliai atsisako mokėti įstatymu numatytus atlyginimus; nenori pripažin- 
ti ordinarų antspaudų viešuose aktuose, pavyzdžiui, metrikuose; atleidžia 
iš pareigų kunigaujančius viešųjų mokyklų direktorius ir mokytojus; masiš- 
kai atsikrato praktikuojančių katalikų mokytojų. Sumažinus finansavimą, 
iškilo grėsmė Filosofijos-teologijos fakulteto Filosofijos skyriaus (14 pro- 
fesorių ir apie 200 studentų) egzistavimui. Pažymėtina, kad įstojusiųjų į šį 
skyrių sumažėjo 50 procentų, tai galima paaiškinti nuogąstavimais dėl atei- 
ties, bauginimais, tačiau taip pat charakterio silpnumu. [Skyriaus] uždary- 
mas būtų didžiulis nuostolis ir daug gerų jaunuolių turėtų stoti į laicistinį 
Humanitarinį fakultetą, kur dėsto ateistai. Gimsta idėja steigti katalikišką 
universitetą, kurio projektas buvo svarstomas ir numarintas prieš ketvertą 
metų, kuomet siekta gauti iš valstybės iždo įnašą, proporcingą katalikų gy- 
ventojų skaičiui. Institutas, kurio priešai niekaip nenutyla, yra tėvų jėzuitų 
kolegija-gimnazija Kaune, patirianti džiuginantį augimą: nuo šių mokslo 
metų klasių skaičius padidintas iki penkių, o mokinių padaugėjo nuo 135 
iki 250. Būta tokių, kurie siūlė atimti iš tėvų [jėzuitų] leidimą dėstyti, tačiau 

šiuo metu tarp gimnazijos mokinių yra vaikų ir anūkų tokių asmenų, kurie 
laikomi svarbiais valdančiųjų partijų gretose. 
Vertingą pagalbą Vyriausybės antibažnytiniame darbe teikia draugija 
„Už kultūrą“?, - ateistinė firma, šiomis dienomis rengianti visuotinį kon- 
gresą, kurį pagerbė aukščiausi valdžios atstovai. Čia buvo pasiūlyta uždary- 
ti Teologijos-filosofijos fakultetą ir „išvežti“ t. jėzuitus už sienos. 
Nepaisant viso to ir vis naujų staigmenų, valdančiosios partijos „jaunie- 
ji“ tebėra nepatenkinti ir norėtų greitesnio tempo. Kalbama apie vaidus Mi- 
nistrų Taryboje bei galimus pertvarkymus. Kalbant apie naujus netikėtumus, 
J. E. mons. Kukta man pranešė, kad Vyriausybė reikalauja iš tikybos mokytojų 
dvasininkų, jog prieš pradėdami dėstyti jie prašytų leidimo iš Vyriausybės, o iš 
vyskupų reikalaujama, - tačiau ne tiesiogiai, o per vieną dvasininką, Švietimo 
ministerijos atašė, - jog būtų atsiųsti kunigų sąrašai ir būtų pranešama apie 
kiekvieną naują paskyrimą. Tai leistų palaikyti ryšius su kunigais tiesiogiai. 
Vyriausybės inovacinis darbas sukelia nusiskundimų, tačiau pasiprie- 
šinimas kol kas nėra efektyvus, juo labiau polemika laikraščiuose. Pažymė- 
tinas nepasirengimas ir savotiškas pasimetimo jausmas katalikų stovykloje. 
Dauguma laukia direktyvų iš vyskupų ir tikimasi, kad jos ateis. Man prane- 
šė, kad Ekscelencijos planuoja susirinkti artimiausiu metu. Darbo, kuris jų 
laukia, yra daug. Tepadeda jiems Viešpats! 
Lenkiuosi pabučiuoti šventąjį Purpurą ir turiu garbės išreikšti pačią 
didžiausią pagarbą. 
Nuolankiausias, dėkingiausias ir paklusniausias 
Jūsų Eminencijos tarnas 
Kun. LurGi FAIDUTTI 


P. S. Šį savo raštą patikiu J. E. mons. dHerbigny, kuris vykdamas per 
Kauną malonėjo aplankyti delegatūrą. 

Suprantu, kad Jo Ekscelencijai mons. Matulewicziui paprašius audien- 
cijos pas užsienio reikalų ministrą Sleževičių, šis jam atsakė būsiąs išvykęs 
15 dienų. Vienas metodų - kantrybė. 


ASV, A.E.S. Paesi Baltici, b. 11, I. 127-13v. Rankraštis. Versta iš italų k. 


*2 Turima galvoje 1920 m. įkurta laisvamaniškos pakraipos Kultūros švietimo bendrovė 
„Kultūra“, kuri buvo uždryta po 1926 m. perversmo, o vėliau atkurta kaip „Kultūros švietimo 
draugija“ 

37. L. FAIDUTTI RAPORTAS KARD. P. GASPARRI APIE PADĖTĮ 
LIETUVOJE 


Nr. 171 
Kaunas, 
1926 m. spalio 12 d. 


Didžiai Gerbiamas Eminencija, 


Gavau Jūsų garbingą šio mėnesio 1 d. raštą nr. 2287/26 ir už jį nuo- 
širdžiai dėkoju. 

Man siūlė išsiųsti į Osservatore Romano neseno vyskupų kreipimosi 
į Šventąjį Tėvą kopiją ir tų pačių vyskupų šio mėnesio 8 d. pareiškimo 
Respublikos Prezidentui kopiją, tačiau aš suabejojau pareiškimo publi- 
kavimo Osservatore, kaip galbūt per ankstyvo, tikslingumu. Šiandien į 
Romą išvyksta vienas iš tėvų marijonų, gerb. [Kazimieras] Reklaitis, ku- 
ris su savimi atveža šiuos dokumentus ir išsamesnį J. Eksc. vizitatoriaus 
raportą, taigi J. Em. Valstybės sekretorius nuspręs, kaip geriau pridera. 
Aš manau, kad būtų gerai, jei užsienis sužinotų, ką prieš Bažnyčią daro 
šie tironiukai, turintys iš anksto apgalvotą planą, kurį sistemingai vykdo. 
Faktiškai jie nori atskirti Bažnyčią nuo valstybės, kad vėliau primestų jai 
pačių trokštamus įstatymus. 

Daug naivuolių nenorėjo tuo tikėti, kai dar buvo laiko užkirsti tam ke- 
lią, o dabar naujų laikų manieros lemia, kad bolševizmas vėl laisviau prade- 
da savo propagandą, kaip ir sektos bei toli siekiantis masonizmas. Tačiau, 
ačiū Dievui, ir katalikai pradeda rimtai persitvarkyti bei pasitiki vyskupų, 
kuriems tenka daug ir sunkių uždavinių, darbu. 

Kai kas Lietuvos suartėjimą su Rusija interpretuoja kaip blogą ženklą. 
Nepuolimo paktą? lydi prekybos konvencija, dėl kurios derėtis Maskvoje 
įgaliotas žinomas ekskunigas Purickis! Stiprios Maskvos įtakos sieloms iš 
tikrųjų reikėtų baimintis ne tiek dėl pačių sutarčių, kiek dėl bolševikinės 
dvasios, kuri jas lydi ir jose dominuoja. 


*3 Turima galvoje 1926 m. rugsėjo 28 d, pasirašyta nepuolimo sutartis. 

Iš patikimų šaltinių žinau, kad Respublikos Prezidentas, gavęs memo- 
randumą?“, buvo jo šiek tiek sujaudintas ir neva pareiškęs, jog būtų linkęs 
tarpininkauti tarp Vyriausybės ir vyskupų, jeigu šie jam išdėstytų savo pa- 
geidavimus. Naivumas? Manevras? Jo sekretorius (dvasininkas) mėgino 
komentuoti šį jo ketinimą, tačiau į tai negali būti atsižvelgta, nes yra me- 
morandumas, kuris viską pasako. 

Po to, kai vienam tėvui jėzuitui nebuvo suteikta nuolatinė viza“, 
laikraščiuose kilo audringa diskusija; dėl katalikų partijos interpeliacijos 
šiuo klausimu užsiims ir Seimas. Taip pasireiškia siekis nusikratyti nepa- 
togių tėvų, tačiau kilusi reakcija prieš šias pastangas leidžia tikėtis, kad 
reikalas taip greitai nepakryps jų norima linkme. Į šį reikalą taip pat įsi- 
kišo Vokietijos užsienio reikalų ministerija, kadangi minėtieji [tėvai] yra 
vokiečiai. 

Galėčiau tęsti vardydamas situaciją iliustruojančius epizodus, ta- 
čiau nenoriu Jums daugiau įkyrėti ir baigiu reikšdamas Jums nuoširdžiau- 
sią pagarbą. 


Nuolankiausias, dėkingiausias ir paklusniausias 
Jūsų Didžiai Gerbiamo Eminencijos tarnas 
Kun. Luigi FAIDUTTI 


ASV, A.E.S. Paesi Baltici, b. 11, I. 28rv-29. Rankraštis. Versta iš italų k. 


1 Turimas galvoje 1926 m. spalio 8 d. parengtas Lietuvos vyskupų memorandumas, 
kuriame šalies vadovas buvo įspėtas dėl „pragaištingų“ Bažnyčios veiklą varžančios politikos 
padarinių. 

* T. G. Siihoffui viza nebuvo pratęsta, apkaltinus jį dokumentų klastojimu. 

38. L. FAIDUTTI RAPORTAS KARD. P. GASPARRI APIE PADĖTĮ 
LIETUVOJE 


Nr. 179 


Objektas: Vyriausybės bažnytinė politika 
Parlamente ir spaudoje 
Kaunas, 
1926 m. spalio 27 d. 


Didžiai Gerbiamas Eminencija, 


Per keletą posėdžių Seime tęsiasi diskusija dėl Vyriausybės vadovo Sle- 
ževičiaus atsakymo į vieną opozicijos interpeliaciją, kurioje griežta Vyriau- 
sybės vykdomos bažnytinės politikos kritika ne itin sumaniai siejama su 
ekonominės ir socialinės kilmės argumentais. Šio mėnesio 15 d. vyko balsa- 
vimas, įrašytas į dienotvarkę, kas reiškia balsavimą dėl pasitikėjimo Vyriau- 
sybe. Sutartinai balsavo socialistai, liberalai, žydai ir lenkai; kun. Mironas iš 
nacionalistinės tautininkų partijos ir penki vokiečių deputatai susilaikė. 

Ministras ir daugumos prelegentai mėgino suvesti tikrąjį konfliktą į pa- 
prastą algų klausimą. Ministro teigimu, atlyginimai kunigams buvo numa- 
tyti biudžete kaip Žemaičių, Seinų ir Vilniaus (lietuviškoji dalis) vyskupijų 
religinėms reikmėms skirtos išlaidos; tačiau kadangi šios vyskupijos nebe- 
egzistuoja, o naujos nėra minimos įstatymuose, niekas negali pretenduoti į 
šias išmokas. „Tiesa, - tęsia ministras, - kad šių metų vasario 24 d. Ministrų 
Taryba diskutavo apie Romos katalikų provincijos padalijimą, bet tai negali 
būti įpareigojantis dalykas, kadangi nebuvo priimtas joks sprendimas. Baž- 
nytinės provincijos klausimas atitinkamu aktu turėtų būti sureguliuotas su 
Vyriausybe, taip būtų išspręstas ir atlyginimų klausimas.“ 

Tokia gaida rutuliojosi ilga diskusija, kuri dabar persikėlė į laikraščius 
ir kurią lydi dažnos nuorodos į vyskupų memorandumą prezidentui bei 
kiek paviršutiniškas [Lietuvos] Respublikos Konstitucijos 83 str., suteikian- 
čio religinėms konfesijoms laisvę tvarkytis pagal savo kanonus ir statutus, 
aiškinimas. Kadangi buvo apeliuota į prieš tai buvusią Vyriausybę, gerb. 

Bistras, ankstesnysis jos vadovas, į tai atsakė, internunciatūrai išdėstydamas 
aplinkybes ir dokumentus, susijusius su bažnytinės provincijos įkūrimu. 
Tiek Vyriausybė, tiek jos spauda nesiliauja platinusi pasenusių nepagrįstų 
kaltinimų, pateikia juos kaip istorines tiesas, nesirūpindama jų įrodymu, 
kaip antai: polonizacinė Vatikano ir jo atstovų misija; negarbingas Vilniaus 
ir Seinų paaukojimas, sankcionuotas lenkų konkordato; audiencijos Pu- 
rickiui nesuteikimas ir buvusios Vyriausybės protesto nepriėmimas; lie- 
tuvių atstovo prie Šv. Sosto išvijimas ir tai lydėjęs santykių nutraukimas; 
o dabar - dar vienas nepagarbos valstybės suverenitetui ir lietuvių tautai 
pademonstravimas vienašališku bažnytinės provincijos įsteigimo aktu ir 
vyskupų nominavimu; nesenas vyskupų memorandumas, kurio tikslas — 
pažeminti Lietuvą prieš Romą ir Varšuvą; buvusios Vyriausybės susitai- 
kymas ir vergavimas Vatikano politikai, kuri tarnauja lenkų pretenzijoms; 
Bistro kelionės į Kanosą, vaikiško paklusnumo ir visiško Vyriausybės bei 
kunigų pasidavimo Romos malonei sąlygotas nacionalinio prestižo įžeidi- 
mas ir Lietuvos nužeminimas iki antraeilės valstybės lygio... 

Kai iš retorinio vaakumo pereinama prie reikalo esmės, greitai pamirš- 
tamas cituotas 83 str. bei visiems garantuotos laisvės ir apeliuojama į rusų 
įstatymus“. Kaip antai: užsieniečių dvasininkų buvimo, tikybos ir kitų mo- 
kytojų skyrimo, parapijos metrikų, atlyginimų kunigams klausimais, nekal- 
bant apie naujas diecezijas ir jų vyskupus. Spauda, kaip minėta, tai pateisina 
ir gina, o vienas „bažnytininkas“ - laikraščio Lietuva juridinis konsultantas, 
šiomis dienomis savo gausiuose straipsniuose, kurie galėtų nusukti galvą 
jaučiui, pasipuikuodamas nagrinėja „santykius tarp Bažnyčios ir valsty- 
bės Lietuvoje“. Keleto straipsnių pavadinimai: „Sąlygos politiniams san- 
tykiams - juridinių santykių pamatas“, „Vyskupų memorandumas“, „Dr. 
Bistro dokumentai'*?. 

Būta pamokų, kurių negali ignoruoti tie, kurie yra suinteresuoti, kad 
viešoji nuomonė nebebūtų klaidinama netikrais sentimentaliais argumen- 
tais ar nutylėjimais, kad neįvyktų tai, ką turėjome smerkti prieš metus ir 


* Kadangi Lietuvoje nebuvo specialaus religinių organizacijų teisinį statusą apibrėžian- 
čio įstatymo, nemažai klausimų dėl jų juridinės padėties problemų buvo sprendžiami remian- 
tis atitinkamais carinės Rusijos įstatymais. 

* Ecclesiasticus, „Bažnyčios ir valstybės santykiai Lietuvoje“, Lietuva, 1926, nr. 231, 233, 
239, 241. 

keletą mėnesių, reguodami į kaltinimus, kurie vėl kartojami, nepaisant at- 
sakymo, kurį patys skaitė Neues Reich“, tačiau kuris buvo panašiai ignoruo- 
jamas. Apie tai kalbėjau su kažkuriuo vyskupu ir jis pasiūlė man aptarti tai 
su Apaštaliniu vizitatoriumi bei kitais viršininkais. 

Tuo tarpu gerb. P. Būčys, marijonas, sureagavo paskelbdamas vieną 
straipsnį, kuriame parodė, jog atlyginimai, kurie šiandien atimami iš ku- 
nigų, sudaro tik nedidelę dalį to, ką rusų valdžia atėmė iš Bažnyčios; o dėl 
priešininkų siūlymų registruoti Bažnyčią ir diecezijas Lietuvoje pagal vals- 
tybės įstatymus, taikomus draugijoms, pastebėjo, kad Bažnyčia yra regis- 
truota prieš amžių amžius ir išlieka nepaisant visų audrų, iš kur jos beateitų. 
Gerasis tėvas įsitikinęs, jog dabartinė situacija įpareigoja visus lietuvius ka- 
talikus ypatingam darbui ir dėl to jis su pagirtinu entuziazmu stengiasi pa- 
žadinti šią atsakomybę. 

Su didžiausia pagarba lenkiuosi pabučiuoti šventąjį Purpurą. 


Nuolankiausias, dėkingiausias ir paklusniausias 
Jūsų Didžiai Gerbiamo Eminencijos tarnas 


Kun. LurGi FAIDUTTI 


ASV, A.E.S. Paesi Baltici, b. 11, I. 4071-41. Rankraštis, Versta iš italų k. 


3 Žr. 61 nuorodą. 

39. L. FAIDUTTI RAPORTAS KARD. P. GASPARRI APIE PADĖTĮ 
LIETUVOJE 


Nr. 195 
Objektas: 
Vyriausybės bažnytinės politikos gerėjimo simptomai 
Kaunas, 
1926 m. lapkričio 10 d. 


Didžiai Gerbiamas Eminencija, 


Gavau šiuos garbingus raštus: spalio 15 d. nr. 2345/26 ir to paties mė- 
nesio 26 d. nr. 2411/26. 

Per gerb. t. Rėklaitį, J. E. mons. Matulewicziaus sekretorių, išsiųstas 
spalio 8 d. vykusios vyskupų konferencijos sveikinimo laiškas Šventajam 
Tėvui. Šis laiškas čia kol kas nėra publikuotas, nes Ekscelencijos laukia Jūsų 
Didžiai Gerbiamo Eminencijos palankaus ženklo. 

Santykių įtampa pradeda slėgti pačius jos kaltininkus, kuriems, nors 
ir neatsisakant laicizacijos programos, regis, apsimokėtų modus vivendi su 
oponentais, jei būtų rasta juos tenkinanti forma. Jie jau kuris laikas kalba 
apie kažkokį patikėtinį santykių gerinimo reikalams. Iš tikrųjų toks elgesys, 
kai apsimetama, jog neegzistuoja vyskupai, nors šie pripažįstami ir gerbiami 
tautos, kai absurdiškai griebiamasi Konstitucijai prieštaraujančių įstatymų, 
kai katalikų kunigų akivaizdoje nelogiškai traktuojami ortodoksai, protes- 
tantai, žydai, suteikia peno nuolatiniams komentarams, kuriuos platina įvai- 
rių politinių bei religinių pažiūrų asmenys. Suprantama, kai vienas ar kitas 
asmuo jaučia polinkį kažkokiam kūriniui, vis dėlto neteikdamas tam ypa- 
tingos vertės, tačiau kai nuolat generuojami didelio užmojo projektai, kaip 
antai civilinė valstybė, civilinė moterystė ir kiti, tai patvirtintų tikslą įvykdyti 
nemaža įvykusių faktų, idant atėjus laikui būtų galima jais pasinaudoti. 

Taip pat kalbama apie pasiūlymus pakeisti kai kurias Konstitucijos ir 
dar galiojančių rusų įstatymų nuostatas, ypatingą svarbą teikiant įstaty- 
mams, susijusiems su Bažnyčia, todėl jie verti kuo dėmesingesnio episko- 
pato tyrimo. Ankstesnioji Vyriausybė jais nesirūpino ir blogai darė. 

Baigdamas šį trumpą raportą, noriu pranešti, jog šio mėnesio 9 d. Mi- 
nistrų Taryba nutarė skirti lėšų katalikų kunigų atlyginimams, kurie jiems 
yra numatyti įstatymu, kol kas nesvarstant vyskupų klausimo. Šiuo reikalu 
Vyriausybė turėtų išleisti specialų įstatymą, kuris, anot jų, įteisintų bažnyti- 
nę provinciją ir naujų vyskupijų įsteigimą, taip ištaisant ankstesniosios Vy- 
riausybės klaidą; tad ir dabartinės Vyriausybės žmonės pradeda pripažinti, 
jog Šv. Sostas nieko nepraleido akto legalumo prasme. Jei randama dėl ko 
kritikuoti Šventąjį Sostą, tai dėl vyskupijų sostų pavadinimų pakeitimo - 
Seinų į Vilkaviškio, o Vilniaus į Kaišiadorių. Jų nuomone, šis pakeitimas 
turėtų būti atitaisytas. Jei būtų leidžiamasi į derybas, nemanyčiau, kad šiuo 
klausimu reikėtų nusileisti. 

Bučiuoju šventąjį Purpurą ir reiškiu giliausią pagarbą. 


Nuolankiausias, dėkingiausias ir paklusniausias 
Jūsų Didžiai Gerbiamo Eminencijos tarnas 


Kun. LurGI FAIDUTTI 


ASV, A.E.S. Paesi Baltici, b. 11, I. 48rv-49. Rankraštis. Versta iš italų k. 

40. L. EAIDUTTI RAPORTAS KARD. P. GASPARRI APIE PADĖTĮ 
LIETUVOJE 


Nr. 200 
Kaunas, 
1926 m. lapkričio 21 d. 


Didžiai Gerbiamas Eminencija, 


„Geri ketinimai“, apie kuriuos rašiau šio mėnesio 20 d. rašte, negalėjo 
pasitvirtinti blogesniu pavidalu nei įstatymo, įvedančio civilinę moterystę ir 
skyrybas, projektas, paskelbtas tą pačią dieną, kai vyko minėtasis pokalbis. 
Kitame susitikime, kurio laikas bus nustatytas trečiadienį ar ketvirtadienį, 
situacija turėtų paaiškėti, sykiu turėtų būti pašalinta bet kokia dviprasmybė. 

Tačiau ir priešingu atveju būtina, kad tikintieji suprastų, kas jiems ga- 
lėtų būti didžiulė bėda, ir tebūnie Dievo valia, kad tie, kuriems pridera pa- 
gal pareigas, laiku susivoktų ir drąsiai, entuziastingai bei išmintingai imtųsi 
priemonių, būtinų pavojaus akivaizdoje; šį palinkėjimą pateisina sykiu ir 
nesenos praeities patirtis, kai kaltinimai Šventajam Sostui buvo (ir tebėra) 
pateikiami kaip istorinės tiesos ir kai praėjusiomis dienomis buvo kalba- 
mos kvailystės ir šmeižiami Bažnyčios darbai bei tikslai - niekas nedrįso 
nedelsdamas į tai atsakyti ar paaiškinti. Aš atvirai pažymėjau tai ne viename 
pokalbyje, - kaip ir tąkart, kai kalbėjausi apie tai su J. Eksc. vizitatoriumi, 
išreiškusiu norą tuo pasirūpinti. 

Ypatingu būdu man buvo leista atkreipti dėmesį į katalikų spaudos ir 
organizacijų trūkumus, taip pat ne kartą siūliau sudaryti ekspertų ir sa- 
vanorių komisiją, kuriai būtų pavesta istoriniu ir juridiniu atžvilgiu išna- 
grinėti praeities [ginčus] ir išspręsti juos tiesos labui, nelaukiant užsienio 
publikacijų šiuo klausimu. Sykiu tokia komisija galbūt įstengtų išstudijuoti 
ir kiekvieną naują didesnės svarbos klausimą, kuriuos nuolat kelia prieši- 
ninkai. Šiuo keliu jau pradedama eiti. 

Tėvo jėzuito, kuriam neduodama leidimo gyventi šalyje, nepateikiant 
jam jokių priekaištų, byla, suteikusi progą interpeliacijai bei diskusijoms 
Parlamente ir sykiu išprovokavusi vokiečių pasiuntinio intervenciją savo 

Vyriausybės vardu, buvo išspręsta, - priešingai kai kurių lūkesčiams, - 
griežtu policijos potvarkiu palikti šalį per keletą dienų. Tie, kurie gynė to- 
kią priemonę Seime, nurodydami į rusų įstatymų nuostatas, aiškina, kad 
taip susilaikė nuo tėvo ir jo ordino garbės įžeidimo. Dėl to būtina teisėta 
gynyba. Dedamos paskutinės pastangos reformuoti dekretą. 

Paskutinis Jūsų Didžiai Gerbiamo Eminencijos raštas nr. 2411/26 gau- 
tas spalio 26 d.. 

Bučiuoju šventąjį Purpurą ir reiškiu savo giliausią pagarbą. 


Nuolankiausias, dėkingiausias ir paklusniausias 
Jūsų Didžiai Gerbiamo Eminencijos tarnas 


Kun. LuiGi FAIDUTTI 


ASV, A.E.S. Paesi Baltici, b. 11, I. 52rv-53. Rankraštis. Versta iš italų k. 

41. L. FAIDUTTI RAPORTAS KARD. P. GASPARRI APIE VALSTY- 
BĖS PERVERSMĄ LIETUVOJE 


Nr. 217 


Objektas: Valstybės perversmas Lietuvoje 
Kaunas, 
1926 m. gruodžio 19 d. 


Didžiai Gerbiamas Eminencija, 


Įvykiai, apie kuriuos informavau gruodžio 17 d. telegrama, pastarosio- 
mis dienomis išsirutuliojo į karinių pajėgų nulemtą Lietuvos Vyriausybės 
pasikeitimą, tačiau didesnio visuomenės ramybės sutrikdymo buvo išveng- 
ta. Naktį iš gruodžio 16-osios į 17-ąją Respublikos Prezidentas Grinius buvo 
įkalintas savo rezidencijoje, ministrams karinė vadovybė paskelbė areštą, o 
viena karių grupė buvo pasiųsta į Deputatų rūmus, kur ketvirtą valandą 
ryto vis dar buvo svarstomas 1927 metų biudžetas. 17 d. vakare gerb. Minis- 
trų Tarybos Pirmininkas Sleževičius įteikė [Ministrų] Kabineto atsistatydi- 
nimą valstybės vadovui, kuris įgaliojo gerb. prof. Voldemarą (nacionalistą) 
sudaryti naują Kabinetą. Naujasis Ministrų Tarybos Pirmininkas ir užsienio 
reikalų ministras skubiai pristatė savo sąrašą, kuriame atstovaujama visoms 
partijoms, išskyrus - visiškai suprantama - socialistus liaudininkus, social- 
demokratus ir mažumas (žydai, vokiečiai, lenkai). Respublikos Prezidento 
patvirtintas sąrašas greitai buvo perduotas visuomenės teismui. Šiandien, 
dalyvaujant 44 iš 85 deputatų, Seimas priėmė rūmų Pirmininko, kurį pa- 
keitė buvęs Respublikos Prezidentas Stulginskis, ir Respublikos Prezidento 
Griniaus, vietoj kurio buvo išrinktas gerb. Smetona (jau anksčiau užėmęs šį 
postą, nacionalistų partijos vadas, turintis didelį populiarumą), atsistatydi- 
nimą. Švietimo ministru yra gerb. Bistras, krikščionių demokratų partijos 
vadovas, kuris iki nuverstųjų atėjimo buvo Ministrų Tarybos Pirmininku. 

Valstybės perversmas paralyžiavo bolševikines jėgas, seniai pasiren- 
gusias sukilti (trūko tik 12 dienų), idant paskelbtų sovietinės respublikos 
įkūrimą. Tai pripažino patys jų vadai. 

Tebūnie pagarbintas Dievas ir už tai, kad pagrįsti nuogąstavimai dėl 
Bažnyčios laisvės Lietuvoje išsisklaidė. Pačiuose naujausiuose nuverstosios 
partijos pareiškimuose, paskelbtuose šio mėnesio 15 d., būta išpuolių prieš 
Bažnyčią, Šventąjį Sostą ir katalikus, pristatomos prieš dvasininkus nu- 
kreiptos naujos persekiojimo priemonės, todėl artimiausios ateities pers- 
pektyvos buvo labai liūdnos. Dabar, vieninga visų nuomone, šis pavojus 
išnyko, o kai kas sako, kad netgi galutinai. 

Lietuvai reikalinga ramybė ir darbas, o jos nauji vadovai neturėtų pa- 
miršti, kad veiksmingas konsolidacijos ir klestėjimo elementas yra ir šios 
tautos ištikimybė religinėms tradicijoms. 

Reikšdamas giliausią pagarbą, drįstu pridėti maldingus linkėjimus 
šventų Kalėdų proga ir lenkiuosi bučiuoti šventąjį Purpurą. 


Nuolankiausias, dėkingiausias ir paklusniausias 
Jūsų Didžiai Gerbiamo Eminencijos tarnas 


Kun. LurGI FAIDUTTI 


ASV, A.E.S. Paesi Baltici, b. 12, I. 4rv-5. Rankraštis. Versta iš italų k. 

42. L. FAIDUTTI RAPORTAS KARD. P. GASPARRI APIE PADĖTĮ 
LIETUVOJE 


Nr. 222 
Kaunas, 
1926 m. gruodžio 26 d. 


Didžiai Gerbiamas Eminencija, 


Meldžiausi už Jūsų Eminenciją šventų Kalėdų proga ir darysiu tai už 
laimingus naujuosius metus. 

Esu dėkingas už atsiųstą Apostolicae Sedis ir Jūsų spalio 1 d. raštą nr. 
2287/26. Iš Goricijos man rašo, jog pagaliau išspręstas mons. arkivyskupo 
klausimas; jis lieka, ir dauguma yra tuo patenkinti, dar labiau visi džiaugiasi 
tuo, kad Goricija vėl tapo provincijos centru; gerb. Mussolinis ir jo vyriau- 
sybė tuo užsitikrino šių dorų gyventojų dėkingumą“. 

Gruodžio 17 d. valstybės perversmu sėkmingai užbėgta už akių bol- 
ševikinės revoliucijos proveržiui, ką patvirtina vis naujos aplinkybės. Buvo 
rastas sąrašas su numatytų ištremti asmenų pavardėmis, kuriame figūravo 
ir kelių dvasininkų pavardės, - jie turėjo būti likviduoti artimiausiu metu. 
Nūnai padėtis normalizavosi, o naujoji Vyriausybė, apsaugota kardu, su- 
gebėjo įsitvirtinti be sunkumų, nors nuogąstavimų dėl paskutinių įvykių 
eigos neišvengta. Šitaip buvo sugriauti ir blogi ankstesniosios Vyriausybės 
kėslai Bažnyčios atžvilgiu. Išties buvo einama Meksikos keliu. 

Dabar gi nauji veikėjai žada teisingumą ir geranoriškumą. Jau rašiau 
Jūsų Eminencijai Kardinolui Valstybės Sekretoriui, - manau, mons. Matule- 
wiczius taip pat rašė, - apie audienciją pas Respublikos Prezidentą Smetoną 
ir Ministrų Tarybos Pirmininką Voldemarą. Interviu viename vietos rusų 
laikraštyje jie patvirtina jau išsakytus ketinimus pripažinti bažnytinę pro- 


* L. Faidutti formaliai tebebuvo Goricijos arkivyskupijos kapitulos prepositu. Po to, kai 
1918 m. Goricijos provincija, kurios gyventojų daugumą sudarė slovėnai, buvo aneksuota Ita- 
lijos, L. Faidutti buvo uždrausta rodytis arkivyskupijoje. Italijos valdžia stengėsi nušalinti ir 
šios arkivyskupijos ordinarą, slovėnų kilmės arkivysk. Francą Borgia Sedejų. Panašiai kaip 
arkivysk. J. Matulaitis, 1931 m. arkivysk. J. Sedejus, pritariant Šv. Sostui, pats atsistatydino. 

vinciją, paskirti garsiuosius atlyginimus kunigams ir atnaujinti santykius su 
Šventuoju Sostu. Tą patį kartoja ir kiti ministrai. Tačiau būtina, kad geriau 
reorganizuotųsi ir katalikai, kad būtų pasirengę bet kokiam įvykiui. Perse- 
kiojimai valdant ankstesniajai Vyriausybei juos truputį išjudino iš letargo 
ir dabar jie patvirtina norą padvigubinti savo uolumą bei budrumą, žino- 
ma, gerbdami įstatymus. Išsijudinama lėtai ne dėl geros valios trūkumo, o 
dėl tam tikro atavizmo ir auklėjimo metodų. Naudos duos artimiausiomis 
dienomis Kaune dvasininkams vyksiančios paskaitos aktualiomis temomis, 
kuriose ypatingas dėmesys bus skirtas katalikų doktrinos aiškinimui, ir, ti- 
kiuosi, neilgai trukus apolitinių katalikų draugijų federacijos veikla taps ge- 
riau organizuota ir aktyvesnė. 

Siekia įsitvirtinti naujas politinis sąjūdis, sudarytas daugiausia iš naci- 
onalistų ir fašistų. Problemų, regis, kelia dabartiniai labai susiskaldę [Sei- 
mo] rūmai. Vyriausybė turi atsižvelgti į mažumas, o šios dargi sukilo prieš 
socialistus liaudininkus (liberalus), anksčiau buvusius valdžioje. Į ką tai iš- 
sirutulios? Į kokius susitarimus? Kalbama apie rinkimų reglamento ir netgi 
Konstitucijos pakeitimus konservatyvumo link, o jeigu pakeitimai nepra- 
eis, - ir apie [Seimo] rūmų paleidimą. Tokios daugybės hipotezių akivaiz- 
doje būtų gerai, kad ketinimai bažnytinės politikos atžvilgiu būtų realizuoti 
neatidėliojant, nes, kaip žinoma iš netolimos praeities, ne visada pateisina- 
mi atidėliojimai sutrukdė įgyvendinti gerus projektus. 

Valstybės perversmo priežasčių ir autorių paieška audrina sielas, o 
tarp Maskvos ir Varšuvos vyksta abipusių kaltinimų rungtynės, naujajame 
lietuvių sąjūdyje įžvelgiant Lenkijos arba atitinkamai Rusijos leteną. Sako- 
ma, jog sukilus bolševikams, pastaroji būtų įsikišusi, ketindama prisijungti 
Lietuvą. Būtent tai labiausiai pastūmėjo nacionalistus, suerzintus tam tikrų 
ankstesniosios Vyriausybės privilegijų lenkų mokykloms. Rusija jau ilgą 
laiką kelia bolševikinės revoliucijos devizą, idant įsigytų naują kompanioną 
savo respublikų koncerte ir pasinaudotų tuo Estijai bei Latvijai okupuoti! 
Tačiau yra ir Vokietija, kuri neliktų pasyvi stebėtoja, nes šiaip ar taip turi 
savo interesų... Kad vėliau būtų privalėjęs įsikišti ir Šventasis Sostas, yra 
beveik neabejojama. Pasenęs kaltinimas J. Em. Kardinolui Gasparri, kad 
jis esąs Lenkijos sąjungininkas Lietuvos nenaudai, sutinkamas vienų ir kitų 
repertuare ir kiekvieną skykį iškeliamas, kai jiems atrodo, kad tai apsimoka. 
Dabar atėjo eilė Izvestijoms, kurios prikiša naujai lietuvių koalicijai ir ypač 

katalikų partijai, kuri joje dalyvauja, sąjungos su Lenkija siekimą, tvirtinda- 
ma, kad tai „ketinimas, kuriame ją remia Šventasis Sostas“. 

Tuo tarpu Lietuvos Vyriausybė čia ir užsienio spaudoje duoda suprasti, 
kad paskutiniųjų dienų įvykiai yra svarbūs tik šalies mastu; neseniai suda- 
ryta sutartis su Rusija išliks ir netgi bus ieškoma [būdų], kaip suintensyvinti 
santykius su šia šalimi; sykiu ir santykiai su Lenkija išliks kokie yra, kol 
nebus išspręstas Vilniaus klausimas. 

Vis dėlto, iš visko sprendžiant, šis mažas kraštas dabar išgyvena pakili- 
mą, o užsienis žvelgia į jį labiau suinteresuotu žvilgsniu. Lietuvai reikia išeiti 
iš izoliacijos, ir atrodo, kad ji išeina su naujomis ir senomis orientacijomis. 
Keletą dienų čia vieši Italijos užsienio reikalų ministras ir reikia pasakyti, 
kad jau išspręstas naujos Karalystės atstovybės Kaune, nepriklausomos nuo 
Rygos, įsteigimo klausimas. 

Baigiu leisdamas sau prašyti išmaldos, tai yra, jeigu Jūsų Ekscelencija 
galėtų suteikti man Šv. Mišių intencijų, būčiau už tai labai dėkingas. Iki šiol 
turėjau jų gerbiamo mons. Zecchini dėka, kuris man neseniai parašė, jog ir 
jo paties ištekliai baigiasi. 

Ir tebūnie man atleista, kad drįstu pridėti prašymą teiktis man atsiųsti 
1925 m. sausio 24 d. pasirodžiusį antrąjį Acta Apost. Sedis numerį. Turiu 
motyvų manyti, kad ši Vyriausybė apsispręs siekti konkordato su Šventuo- 
ju Sostu, ir būtų neblogai pasinaudoti kai kuriomis Bavarijos konkordato 
nuostatomis, turint galvoje faktą, kad Lietuvoje iš 2 300 000 gyventojų yra 
daugiau nei 1 700 000 katalikų, kraštas turi iškilias katalikiškas tradicijas, 
o bažnyčia vienu metu turėjo daug turto. Atrodo, greitai bus proga pradėti 
preliminarias derybas. Tačiau apie tai tikiuosi netrukus išsamiau informuo- 
ti J. Ekscel. mons. vizitatoriaus vardu. 

Siunčiu maldingiausius linkėjimus ir džiaugiuosi galėdamas patvirtinti 
pagarbą ir visišką atsidavimą. 


Nuolankiausias, dėkingiausias ir paklusniausias 
Jūsų Didžiai Gerbiamo Eminencijos tarnas 
Kun. LurGI FAIDUTTI 


ASV, A.E.S. Paesi Baltici, b. 12, I. 7r-8v, 9. Rankraštis. Versta iš italų k. 

43. L. EFAIDUTTI RAPORTAS KARD. P. GASPARRI APIE PADĖTĮ 
LIETUVOJE 


Nr. 226 


Objektas: Religiniai interesai, ketinimai 
dėl konkordato su Šventuoju Sostu 
Kaunas, 
1927 m. sausio 7 d. 


Didžiai Gerbiamas Eminencija, 


Mane pasiekė praėjusių metų gruodžio 29 d. datuota telegrama, kuria 
Jūsų Eminencija perdavė Šventojo Tėvo palaiminimą čionykščiam Katalikų 
akcijos centrui. Konferencijų, kurios buvo labai noriai lankomos, dalyviai 
su ypatingu dėkingumu priėmė Jo Šventenybės tėvišką gestą ir geranoriš- 
kus žodžius, o telegramos turinys skubiai buvo publikuotas laikraščiuose. 

Taip pat gavau garbingą praėjusio mėnesio 24 d. raštą nr. 58629 ir dė- 
koju Jūsų Eminencijai už įgaliojimą įsirengti telefoną bei apsaugą nuo va- 
gystės. : 

Situacija po nesenų Vyriausybės ir valstybės vadovo pasikeitimų išlieka 
rami, neskaitant mirties nuosprendžio įvykdymo keturiems komunistams 
dėl neramumų kurstymo. Vyriausybė ieško būdų, kaip įveikti sunkumus, 
kurių esama nemažai, ir stengiasi konsoliduotis, atsiremdama į krikščionis 
demokratus, kurie, kaip kalbama, rengiasi pakeisti savo programą „nacio- 
nalinės demokratijos“ pagrindu. Daugiau nei abejotinas pavadinimo pakei- 
timo taiklumas. 

Seimas tuo tarpu įstengė priimti 1927 metų biudžetą, sykiu sutikda- 
mas išmokėti sustabdytus dvasininkų atlyginimus, nežiūrint kitais keliais 
juntamo spaudimo pagaliau nurašyti šią skolą. Tačiau katalikams nema- 
lonų siurprizą padarė iš sąmatos dingęs beveik milijonas litų, kurie buvo 
asignuoti tikybą dėstančių dvasininkų atlyginimams, šio dingimo kaltinin- 
ku neva esąs kažkoks deputatas dvasininkas... Viešumoje netruko pasklisti 
komentarai ir galbūt tam tikros reakcijos poreikis. 

Dabartinės Vyriausybės programoje taip pat figuruoja santykių su 
Šventuoju Sostu atnaujinimas, ir tiek Respublikos Prezidentas Smetona, 
tiek Ministrų Tarybos Pirmininkas bei užsienio reikalų ministras Volde- 
maras jau keletą sykių deklaravo esą pasirengę pradėti derybas dėl kon- 
kordato, leisdami tikėtis, kad artimiausiu metu bus praneštos jų esminės 
nuostatos šiuo klausimu. "Tuo tarpu Jo Eksc. mons. Matulewiczius panoro 
skubiai išstudijuoti reikalą ir nesunkiai sukompiliavo apmatus senesnių ir 
naujų konkordatų pagrindu, tarp jų sudaryto su Latvijos Respublika, kurio 
projektą parengė pats Šventasis Tėvas, taip pat konkordatų, sudarytų su Ba- 
varija, Lenkija ir Rumunija. Kai tik bus daugiau sužinota apie Vyriausybės 
pasiūlymus, mons. Matulewiczius galvoja sukviesti vyskupų konferenciją, 
apie kurią Šventasis Sostas bus išsamiai informuotas. Savaime suprantama, 
kad šie suartėjimai neperžengs paprastų išankstinių informacinio pobū- 
džio pokalbių lygio. 

Vyriausybės intencijų rimtumą liudija ir tas faktas, kad ji jau sudarė 
ekspertų komisiją parengti pasiūlymams, iš kurių turinio bus galima spręsti 
apie geranoriškumą, su kuriuo bus imamasi pagirtino ketinimo įgyvendi- 
nimo, taip pat ir kelyje pasitaikysiančių sunkumų akivaizdoje. 

Aloyzo švenčių“ aidas pagaliau pasiekė ir mus, kai kurių ten daly- 
vavusių mūsų jaunuolių laiškai yra pilni švento entuziazmo, kurį vėliau 
stengsis perduoti ir kitiems; jį sukėlė Šv. Ignaco bažnyčioje vykusių iškilmių 
didingumas ir tėviškas Jo Šventenybės priėmimas. Iš čia vykusio negausaus 
būrelio nepavyko padidinti, nepaisant įkalbinėjimų ir pastangų. Galbūt di- 
desnio susidomėjimo sulauks lietuvių tretininkų piligriminė kelionė per 
Velykas. Krašto prigimtis ir jo poreikiai reikalauja, kad būtų siekiama ir 
tokių manifestacijų. 

Lenkdamasis bučiuoti šventąjį Purpurą, reiškiu giliausią sūnišką atsi- 
davimą. 

Nuolankiausias, dėkingiausias ir paklusniausias 
Jūsų Didžiai Gerbiamo Eminencijos tarnas 
Kun. LuzGI EAIDUTTI 


ASV, A.E.S. Paesi Baltici, b. 40, I. 31r-32v. Rankraštis. Versta iš italų k. 


"9 Turimos galvoje jėzuito šv. Aloyzo Gonzagos, kurį popiežius pasklebė katalikiškojo 
jaunimo globėju, mirties metinėms skirtos iškilmės Romoje. 

44. L. EFAIDUTTI RAPORTAS KARD. P. GASPARRI APIE PADĖTĮ 
LIETUVOJE 


Nr. 240 


Objektas: Apie J. E. mons. Matulewicziaus sveikatos būklę 
Kaunas, 
1927 m. sausio 24 d. 


Didžiai Gerbiamas Eminencija, 


Šio mėnesio 23 d. išsiunčiau Jūsų Eminencijai telegramą, kad J. E. 
mons. Matulewicziui 22 d. buvo išoperuotas apendicitas. Operacija pavyko 
gerai ir gerbiamas monsinjoras taisosi. 

Jo Ekscelencija Jūsų Eminencijai išsiuntė raportą apie šio mėnesio 15 
ir 16 dienomis vykusią vyskupų konferenciją, prie kurio pridėjo konkorda- 
to apmatus."?! Konferencijoje buvo galima stebėti vis didėjantį sutelktumą 
ir požiūrių bendrumą. Tą patį galima pasakyti apie konkordato projekto 
svarstymą, išskyrus XVIII str. 2-ąjį ir 3-iąjį paragrafus, kuriuos norėta pa- 
keisti taip, kad dvasininkai ir vienuoliai užsieniečiai, kurie konkordato su- 
darymo metu dirbtų Lietuvoje, galėtų čia likti be prievolės turėti Lietuvos 
pilietybę ir kad vyskupai turėtų teisę, bent jau ribotą laiką ir esant reikalui, 
pasikviesti dvasininkus ir vienuolius iš užsienio, jei tam nėra politinio po- 
būdžio kliūčių, kaip tai yra numatyta latvių konkordato XII str. Šiuo metu 
praktiškai nėra pagrindo baimintis griežto šių paragrafų taikymo; iš tikrųjų 
šiomis dienomis kalbėjausi su Ministrų Tarybos Pirmininku prof. Volde- 
maru dėl vizos, kurią atsisakė išduoti ankstesnioji Vyriausybė, suteikimo 
vienam tėvui kapucinui iš Reino žemės, ir ponas Ministras [Pirmininkas] 
parodė tam palankumą, ne mažiau palankus jis buvo ir projektuojamam 
šio ordino buveinės įkūrimui Lietuvoje. Tačiau antikatalikiška vyriausybė 
neatsisakytų piktnaudžiauti šia iš rusų įstatymų paimta nuostata. 

9! Žr. I. Vaišvilaitė, „Jurgio Matulaičio parengtas Šventojo Sosto konkordato su Lietuvos 


Respublika projektas“, Katalikai ir valdžios XX amžiuje (Bažnyčios istorijos studijos, t. 1), Vil- 
nius, 2007, p. 13-32. 

Gavau šiuos garbingus raštus: šių metų sausio 2 d. nr. 3124/26, prie 
kurio pridėtas pasas J. E. mons. Matulewicziui, 7 d. nr. 40/27 - adresuotą 
minėtajam monsinjorui, 3 d. nr. 58732 apie supaprastintą telegramų siun- 
timą Valstybės sekretoriatui, praėjusių metų gruodžio 31 d. nr. 58805 ir šių 
metų sausio 12 d. nr. 115/27. 

Lietuvos Ministrų Taryba ratifikavo susitarimą su Raudonuoju Kry- 
žiumi Ženevoje dėl Lenkijos ir Lietuvos pasikeitimo kaliniais, 14 lenkų ir 
10 lietuvių; be to, 6 lenkai ir 6 lietuviai bus paleisti su sąlyga, kad išvyks iš 
šalies, o 13 lietuvių, kurie buvo lenkų kalėjimuose, atgaus laisvę pagal praė- 
jusiais metais paskelbtą Lenkijos Vyriausybės amnestiją. 

Lenkiuosi bučiuoti šventąjį Purpurą, reikšdamas giliausią atsidavimą. 


Nuolankiausias, dėkingiausias ir paklusniausias 
Jūsų Didžiai Gerbiamo Eminencijos tarnas 


Kun. LurGI FAIDUTTI 


ASV, A.E.S. Paesi Baltici, b. 40, I. 35rv-36. Rankraštis. Versta iš italų k. 

45. L. FAIDUTTI RAPORTAS KARD. P. GASPARRI APIE POKALBĮ 
SU UŽSIENIO REIKALŲ MINISTRU 


Apaštalinė delegatūra 
Nr. 263 


Objektas: Pirmumo teisė diplomatiniame korpuse 
Kaunas, 
1927 m. vasario 25 d. 


Didžiai Gerbiamas Eminencija, 


Vakarykštėje audiencijoje pas užsienio reikalų ministrą, kurios papra- 
šiau šio mėnesio 21 d., gavęs šifruotę nr. 23, iš naujo buvau užtikrintas, kad 
Vyriausybė yra geranoriškai nusiteikusi Šventojo Sosto ir jo atstovo Lietu- 
voje atžvilgiu. 

Aiškiai užsiminiau ponui ministrui apie pirmumo teisę, kuri diploma- 
tiniame korpuse, kaip jo dekanui, priklausytų mons. internuncijui, kaip tai 
praktikuojama katalikiškose bei sykiu nekatalikiškose valstybėse nuncijų ir 
internuncijų, kurie yra aukščiausiojo Bažnyčios vadovo atstovai, atžvilgiu. 
Jo Ekscelencija skubiai pareiškė tam pritariąs ir įgaliojo mane informuoti 
apie tai Jūsų Eminenciją, pridurdamas, kad Lietuvos Vyriausybė nuo šiol 
užtikrins Šventojo Sosto atstovo atžvilgiu tokį „elgesį, kurio reikalauja jo, 
kaip Šventojo Tėvo pasiuntinio, statusas ir kuris geriausiai atliepia katali- 
kišką Lietuvos pobūdį“. 

Tai patvirtinau savo šiandieninėje šifruotėje, kurią išsiuntęs gavau gar- 
bingą telegramą nr. 24 su prašymu pateikti informaciją apie esminę klau- 
simo detalę. Iš to, kas išdėstyta aukščiau, taip pat iš pro memoria, kurios 
laukiu, galėsiu sužinoti, kokius reikalus aš dar privalau sutvarkyti. 

Išliekant aktualiam tinkamesnio būsto internunciatūrai klausimui, ku- 
ris čia keliamas jau seniai, tačiau Lietuvos Vyriausybė nuo 1925 m. atsisako 
jį spręsti, ponas ministras toje pačioje audiencijoje man sakė, kad šio mė- 
nesio 22 d. kalbėjo apie tai Ministrų Taryboje ir davė nurodymą kuo sku- 
biau tuo pasirūpinti, - kol kas provizoriškai, kadangi šiuo tikslu ketinama 

restauruoti buvusį tėvų domininkonų vienuolyną Kaune, kuris dabar yra 
Vyriausybės nuosavybė, tačiau ši yra nusiteikusi perduoti jį Bažnyčiai. 

Be to, pasinaudojau proga atkreipti Ministro [Pirmininko] dėmesį į in- 
formaciją laikraščiuose, kuriuose kalbama apie neseniai įvykdytus daugelio 
katalikų dvasininkų areštus Rusijoje, kur yra ir keletas lietuvių dvasininkų. 
Jo Eksc. pažadėjo skubiai pasikalbėti su Sovietų Sąjungos atstovu Kaune, o 
prireikus sakė ketinąs gauti informacijos apie šio nelaimingo krašto religi- 
nius klausimus iš lietuvių atstovo Maskvoje. Manau, kad ir šis kelias būtų 
prieinamas, atsižvelgiant į šio atstovo asmenines kvalifikacijas ir jo sugebė- 
jimą užmegzti ryšius su aukštais veikėjais bei analizuoti faktus. 

Pasilenkęs bučiuoti šventąjį Purpurą, siunčiu kuo pamaldžiausius lin- 
kėjimus ir drįstu patvirtinti atsidavimą Jūsų Didžiai Gerbiamam Eminen- 
cijai. 

Nuolankiausias, dėkingiausias ir paklusniausias 


Jūsų Didžiai Gerbiamo EĖminencijos tarnas 
Kun. LuiGi FAIDUTTI 


ASV, A.E.S. Paesi Baltici, b. 42, I. 13rv-14. Rankraštis. Versta iš italų k. 


177 


Lietuvos Katalikų Bažnyčios institucinės sąrangos reorganizacija 


46. ŠV. SOSTO VALSTYBĖS SEKRETORIATO INSTRUKCIJOS IN- 
TERNUNCIJUI L. SCHIOPPAI 


1927 m. vasario 28 d. 


[Dokumento pirmojo lapo viršuje įrašas ranka: Galutinis juodraštis. 


Didžiai Gerbiamas Ekscelencija 
Monsinjore Lorenzo Schioppa, 


Titulinis Konstantinopolio Arkivyskupas, Apaštalinis Internuncijus 
Lietuvoje, vykdydamas jam pavestą svarbią misiją, paisys šių instrukcijų. 


Lietuvos situacija yra pastebimai pagerėjusi po paskutinių perversmų, 
atvedusių į valdžią partiją, kuri rodo pagarbą katalikų tikėjimui. 

Svarbus tokio pagerėjimo įrodymas yra nuolatinio Lietuvos atstova- 
vimo prie Šventojo Sosto atkūrimas; taip pat įvairūs Bažnyčiai ir kunigijai 
palankūs sprendimai; tai iškilmingai parodyta ir mirus monsinjorui Matu- 
lewicziui. 

Minėtasis santykių atkūrimas po apgailėtinų veiksmų prieš Popiežiaus 
atstovą monsinjorą Zecchini yra išminties aktas ir liudija, kad yra gerai su- 
prasta Šventojo Sosto pozicija Vilniaus klausimu, kadangi Šventasis Sostas, 
sudarydamas konkordatus, jokiu būdu neketina kištis į teritorinius klausi- 
mus, aktualius valstybėms, o veikia atsižvelgdamas į esamas sąlygas. 

Šios geros intencijos palengvins Popiežiaus atstovo darbą, kuris dabar 
pirmiausia turi būti orientuotas į bažnytinio gyvenimo organizavimą Lie- 
tuvoje. 

Dar 1923 m. spalio 19 d. Lietuvos atstovas prie Šventojo Sosto oficialiai 
pasiūlė pradėti derybas dėl konkordato sudarymo; ir toks pasiūlymas buvo 
priimtas kardinolo Valstybės sekretoriaus nota to paties mėnesio 22 d. 

Prasidėjus preliminariems pokalbiams, Apaštalinis delegatas monsin- 
joras Zecchini prie savo 1925 m. sausio 31 d. raporto nr. 15 pridėjo kon- 
kordato projektą, nors ir nelabai priimtiną. Santykiai buvo nutraukti dėl 

žinomų incidentų tais pačiais metais ir nebuvo atkurti iki pat to laiko, kai 
sausio 20 d. nota Ministrų Tarybos Pirmininkas ir užsienio reikalų minis- 
tras prof. Voldemaras informavo Šventąjį Sostą apie Lietuvos Vyriausybės 
sprendimą atnaujinti su juo diplomatinius santykius. Pastaruoju metu 
žingsniai derantis dėl konkordato buvo daromi tiek iš monsinjoro Faidutti, 
tiek iš velionio monsinjoro Matulewicziaus pusės, kuris sausio 21 d. laiš- 
ku - beveik savo mirties išvakarėse - Jo Šventenybės Valstybės sekretoriatui 
atsiuntė konkordato projektą, ir informavo tiek apie Vyriausybės prieštara- 
vimus, tiek apie vyskupų nuomones šiuo klausimu, pareikštas sausio 15-16 
dienomis vykusioje konferencijoje. 

Šie dokumentai minimi ir sausio 31 d. delegatūros raporte nr. 246: jų 
kopijas pasirūpinkite gauti šioje Popiežiaus atstovybėje. 

Paskutiniajame vasario 6 d. raporte nr. 251 monsinjoro Faidutti buvo 
pasakyta, kad ir Respublikos Prezidentas, ir Ministrų Tarybos Pirmininkas 
išreiškė norą sudaryti konkordatą, o pastarasis ketina sudaryti atitinkamą 
komisiją. 

Kalbant apie reikalų patikėtinio Romoje paskyrimą, Jo Ekscelencija 
Monsinjoras Internuncijus skirs ypatingą dėmesį, kad į šią vietą būtų nu- 
matytas tinkamas asmuo!“ 

Kard. P. GASPARRI 


ASV, A.E.S. Paesi Baltici, b. 42, I. 5-7. Mašinraštis. Versta iš italų k. 


"2 Naujasis Lietuvos atstovas prie Šv. Sosto, dr. Jurgis Šaulys, buvo paskirtas tik 1927 m. 
gegužės pradžioje. 

47. INTERNUNCIJAUS L. SCHIOPPOS RAPORTAS KARD. P. GAS- 
PARRI APIE SUSITIKIMĄ SU A. VOLDEMARU 


APAŠTALINĖ NUNCIATŪRA LIETUVOJE 
Objektas: Pokalbis su užsienio reikalų ministru 
Kaunas, 
1927 m. balandžio 2 d. 


Didžiai Gerbiamas Eminencija, 


Šiandien buvau nuvykęs pas užsienio reikalų ministrą prof. Voldemarą 
parodyti jam dokumentus dėl mano nominacijos internuncijumi šioje šaly- 
je ir prašyti, kad man būtų suteikta audiencija pas Respublikos Prezidentą 
kredencialų įteikimui. 

Šio vizito pas užsienio reikalų ministrą proga pamaniau, kad būtų nau- 
dinga - po įprastų pagiriamųjų žodžių - užsiminti apie principinius klausi- 
mus, kurie turėtų būti svarbūs mano misijai. 

Visų pirma stengiausi išsiaiškinti Vyriausybės intencijas derybų dėl 
konkordato atžvilgiu. Prof. Voldemaras man patvirtino, kad, kaip jau mi- 
nėta velioniui mons. Matulevicziui ir Faidutti, Vyriausybė yra palankiai nu- 
siteikusi dėl konkordato sudarymo. Tačiau, kaip pridėjo ministras, dabar 
yra iškilę didelių politinio pobūdžio sunkumų. Pagal Lietuvos Konstituciją 
bet kokia tarptautinė sutartis turi būti ratifikuota Seimo. Šiuo metu vei- 
kianti Vyriausybė kai kuriais klausimais, tarp kurių būtų ir konkordatas, 
neturi daugumos Seime. Taigi dabar siūlyti Parlamentui ratifikuoti konkor- 
datą būtų tas pats, kaip pasmerkti save neišvengiamai nesėkmei. Šito, pa- 
sak ministro, Vyriausybė norinti išvengti ne tik dėl to, kad nesusikurtų sau 
politinių sunkumų, bet ir kad Šventasis Sostas nebūtų įstumtas į nemalonią 
situaciją. 

Pasiūliau, kad dabar reikėtų pradėti konkordato analizę, juolab kad 
Vyriausybė turi konkordato projektą, parengtą mons. Matulewicziaus. Mi- 
nistras man atsakė, kad taip, žinoma, reikėtų, tačiau, nepaisant pakartotinių 
užtikrinimų, aš negalėjau priimti jų už gryną pinigą dėl to, ką man vakar 
vakare sakė Kauno arkivyskupas. Jis man papasakojo, kaip prieš keletą die- 

nų vykusios ilgos audiencijos pas Respublikos Prezidentą metu jis aiškiai 
supratęs, kad šiuo metu kalbėti apie konkordatą negalima. Aš manau, yra 
akivaizdu, kad Vyriausybė nenori rizikuoti užsiimdama konkordato reika- 
lais. Jos nestabiliai pozicijai galėtų būti suduotas pavojingas smūgis, jeigu 
priešininkai kada nors sužinotų, kad ji domisi reikalu, kuriam yra priešiška 
Parlamento dauguma. 

Yra žinoma, kad komisija, kurią Ministrų Tarybos Pirmininkas neva 
turėjęs sudaryti konkordatui išstudijuoti (kaip tai nurodė Faidutti, J. E. pra- 
nešęs apie tai vasario 6 d. raporte nr. 25), iki šiol nėra sudaryta ir, kaip su- 
pratau iš paties ministro šiuo metu neturėtų būti sudaroma. 

Antra tema, kurią aptarėme su užsienio reikalų ministru, buvo Lie- 
tuvos diplomatinio atstovo prie Šventojo Sosto reikalas. Atskleidžiau jam 
geranorišką Šventojo Tėvo dosnumą, parodytą atsiunčiant į Kauną savo 
diplomatinį atstovą anksčiau, nei Lietuva nominavo savo ministrą prie 
Šventojo Sosto; išdėsčiau jam būtiną Lietuvos Vyriausybės priedermę kuo 
skubiau paskirti diplomatinį atstovą prie Šventojo Sosto ir, vadovaudamasis 
J. E. instrukcijomis, atkreipiau pono Voldemaro dėmesį į tai, kad būtų gerai, 
jeigu šiam postui nebūtų pasirinktas toks asmuo, kaip tasai, kuris santykių 
nutraukimo metu elgėsi ne itin garbingai Šventojo Sosto atžvilgiu. 

Užsienio reikalų ministras man atsakė, kad Vyriausybė su prideramu 
dėkingumu įvertino Šventojo Tėvo suverenų aktą, kad paskirs Šventojo 
Sosto atžvilgiu visiškai patikimą asmenį ir kad kaip įmanoma skubiau išsiųs 
diplomatinį atstovą prie Šventojo Sosto. 

Iki šiol, aiškino ministras, buvo viena sunki principinė kliūtis. Į Už- 
sienio reikalų ministerijos sąmatą nebuvo įmanoma įtraukti kreditų at- 
stovybei prie Šv. Sosto. Parlamentas juos tikrai būtų atmetęs, tuo smarkiai 
įžeisdamas Šventąjį Sostą ir sukeldamas nereikalingų sunkumų pačiai Vy- 
riausybei. Šioji, siekdama išvengti tokių nesusipratimų, nutarė panaikinti 
keletą nesvarbių atstovybių ir likusius jų kreditus paskirti atstovybės prie 
Šv. Sosto dispozicijai. 

Įveikus šį sunkumą, lieka personalijos klausimas. Vyriausybė reko- 
mendavo grafą Tyszkiewiczių!“. Jis yra tvirtas katalikas, turi namą Romoje, 


105 Grafas Alfredas Jonas Tiškevičius (1882-1930) dar 1919 m. gegužės pabaigoje A. Vol- 
demaro įgaliotas su diplomatine misija buvo atvykęs į Romą tartis dėl diplomatinių santykių 
su Šv. Sostu. 1920-1921 m. buvo Lietuvos atstovas Londone, nuo 1922 m. gyveno Paryžiuje. 

kur gyvena jo tėvai, ir yra patyręs. Iki šiol grafas dar neatsakė, baiminamasi, 
kad atsisakys dėl ligos. Tokiu atveju vyriausybė ieškos ko nors kito. Tačiau 
ministras man nesakė pavardžių. 

Reikia pažymėti dvi refleksijas. Jos nėra mano skubotų įspūdžių re- 
zultatas. Kalbėjausi su pakankamai kompetentingais ir rimtais asmenimis, 
tad negaliu abejoti tuo, ką sakau. Pirma, čia įprasta daug žadėti ir mažai 
ištesėti. O antra, tiek Respublikos Prezidentas, tiek Vyriausybės vadovas, 
abu katalikai, nors ir nepraktikuojantys, vos prieš šešis mėnesius kalbėjo ir 
rašė prieš katalikybę ir prieš Šventąjį Sostą. Šiandien pakeitė savo pažiūras. 
Iš įsitikinimo ar dėl politinės naudos? Tai kelia abejonių dėl jų nuostatų 
Šventojo Sosto atžvilgiu. Negalima būti tikriems dėl to, kiek ši vyriausybė 
rems Katalikų bažnyčią ir rūpinsis gerais santykiais su Šventuoju Sostu. 

Pasilenkęs bučiuoti šventąjį Purpurą patvirtinu jaučiąs giliausią pa- 
garbą. 


Nuolankiausias, dėkingiausias ir paklusniausias 
Jūsų Didžiai Gerbiamo Eminencijos tarnas 
LoRENZO SCHIOPPA 

Konstantinopolio arkivyskupas 

Apaštalinis internuncijus 


ASV, A.E.S. Paesi Baltici, b. 41, I. 3-5. Rankraštis. Versta iš italų k. 

48. INTERNUNCIJAUS L. SCHIOPPOS RAPORTAS KARD. P. GAS- 
PARRI APIE BAŽNYČIOS PADĖTĮ LIETUVOJE 


APAŠTALINĖ NUNCIATŪRA LIETUVOJE 
Objektas: Bažnytinio gyvenimo organizavimas, 
seminarijos 
Kaunas, 
1927 m. balandžio 15 d. 


Didžiai Gerbiamas Eminencija, 


Instrukcijose (nr. 677/27; vasario 28 d.), kurias Jūsų Eminencija teikė- 
tės duoti dėl mano misijos Lietuvoje, yra pasakyta: „Popiežiaus pasiuntinio 
darbas dabar pirmiausia turi būti nukreiptas į bažnytinio gyvenimo orga- 
nizavimą.“ 

Žinodamas, kad centrinė ir pirminė bažnytinio gyvenimo ląstelė yra 
seminarijos, maniau viską pradėti nukreipdamas dėmesį į jas. 

Vis dėlto, prieš pradedant kalbėti apie lietuvių seminarijas, manau, 
būtų naudinga pateikti keletą bendro pobūdžio pasvarstymų. 

Po kruopščios analizės ir išsamių bei nuoširdžių žinių turėjau galimy- 
bę įsitikinti, kad, tiesą sakant, negalima teigti, jog bažnytinio gyvenimo or- 
ganizacijai Lietuvoje kažko trūksta. 

Jau seniai egzistuoja dvi seminarijos, kurioms - kaip išdėstyta kitur — 
sekasi labai gerai; klebonų gyvenimas ir veikla yra pakankamai klestinti; 
kunigija, nors paskutiniu laiku atkrito keletas senojoje seminarijoje išug- 
dytų kunigų, iš esmės yra morali, uoli, aktyvi; atsiranda vis daugiau pa- 
šaukimų vienuoliškam gyvenimui; netrūksta katalikiškų mokyklų, kurioms 
vadovautų vienuolijos; katekizmo mokoma ne tik parapijose, bet ir pradi- 
nėse bei vidurinėse mokyklose; yra nemažai religinio, socialinio ir karita- 
tyvinio pobūdžio asocijacijų (I priedas), tarp kurių pirmauja viena, skirta 
universiteto studentams katalikams, ir Šv. Vincento Pauliečio draugija, 
turinti 42 skyrius visoje Lietuvoje; katalikiška spauda su daugybe leidinių 
aktyviai dalyvauja kampanijose už tikėjimą ir Bažnyčią; ir nebekalbėdamas 
apie kitas katalikiško gyvenimo apraiškas, tepridursiu, kad čia taip pat yra 

Katalikų akcija, kuriai vadovauja labai nusipelnęs ponas Stulginskis, prieš 
tai šešerius metus buvęs šios Respublikos Prezidentu, o iki vakar - Parla- 
mento Pirmininku. 

Visa tai pirmiausia yra episkopato ir dvasininkijos nuopelnas, taigi ne- 
galima sakyti, kad jis nėra organizuotas, kitaip nebūtų galėjęs duoti tiek 
gerų katalikiško gyvenimo vaisių. 

Tuo nenoriu tvirtinti, kad viskas yra puiku. Priešingai, atlikta analizė 
ir mane pasiekusios žinios paskatino prieiti prie išvados, kad yra dalykų, 
kuriuos reikia gerinti, taisyti ir tobulinti. 

Vis dėlto reikia atsižvelgti į tai, kad vyskupų, kunigų ir tikinčiųjų akty- 
vumui trukdo trys labai didelės ir šiuo metu tiesiog neįveikiamos kliūtys. 

Visų pirma, tai lietuvių temperamentas, gerokai ramesnis, lėtesnis ir 
šaltesnis negu olandų"““. Tai, ką mes italai - dėkui Dievui - padarome per 
vieną dieną, šiai tautai nepavyksta padaryti per savaitę, o kartais - netgi per 
mėnesį. 

Antroji kliūtis - tai laikas. Bažnytinis gyvenimas, nekalbant apie kitas 
sritis, laisvai vystytis čia pradėjo tik prieš metus, kai Apvaizdos dėka buvo 
įkurta bažnytinė provincija. Visų pirma, rusams valdant, didžiosios karo 
audros akivaizdoje, o vėliau pirmųjų nepriklausomybės metų ir politinės 
laisvės dezorientacijos sąlygomis bažnytinis gyvenimas buvo nustelbtas, 
paralyžuotas ir beveik sunykęs; taip pat ir dėl to, kad, kaip Jūsų Eminenci- 
jai gerai žinoma, jam trūko energingo pastoracinio vadovavimo. Taigi kiek 
daug buvo padaryta per vienerius metus! 

Trečioji kliūtis yra skurdas. Ši šalis yra labai skurdi. Beveik jokios pra- 
monės. Labai ribota prekyba, prie ko prisideda nesilpstanti kova su Lenki- 
ja. Lietuva dėl tiesioginės geografinės kaimynystės priversta nuo 50 iki 56 
procentų gyvybiškai svarbių prekių įsivežti iš Vokietijos, kuri yra nekenčia- 
ma dėl čia paliktų tragiškų karo pėdsakų. Žemės ūkis turėtų reprezentuoti 
šalies turtą; su dideliu užmoju įvykdyta žemės reforma išparceliavo žemę 
po 6-7 hektarus kiekvienam ūkininkui, taip užkirsdama kelią našiam jos 
panaudojimui ir lemdama iki neįtikimų aukštumų iškilusias kainas mies- 
tuose. Be to, trūksta įgūdžių, reikalingų moderniam žemės ūkiui; trūksta 
intensyvios [žemės ūkio] kultūros; dėl sparčios emigracijos trūksta darbo 


14 Prieš atvykdamas į Lietuvą, L. Schioppa dirbo internuncijumi Olandijoje. 


184 


Lietuvos Katalikų Bažnyčios institucinės sąrangos reorganizacija 


rankų (per tris paskutinius mėnesius emigravo 7 000 asmenų); trūksta dar- 
bo instrumentų; laukuose trūksta galvijų. Jeigu čia ir esama sąlyginio tur- 
to, jis sutelktas žydų rankose. Šie sudaro 6-7 procentus krašto gyventojų, 
koncentruojasi didžiuosiuose miestuose, antai Kaune trečdalis gyventojų 
yra žydai. 

Kad nekalbėčiau to, ko nemačiau savo akimis, sakau, jog sostinėje Kau- 
ne (tiesa, laikinojoje, kaip čia primygtinai vadinama, kadangi jiems istorinė 
ir etnografinė sostinė yra Vilnius, tačiau dabar tai Vyriausybės rezidencija 
ir pagrindinis Lietuvos miestas) nėra grįstų gatvių, nėra nei tramvajaus, nei 
užtektinai tinkamų butų (aš irgi esu priverstas gyventi trijuose kambarė- 
liuose kaip koks tarnautojas iš provincijos); galiausiai trūksta geriamo van- 
dens, ir jau verčiau patylėti apie šiuolaikinį komfortą, apie kurį čia iš tikrųjų 
nežinoma, bei žydišką nešvarą, kuri visiems įprasta. 

Norėčiau pridėti ketvirtąją priežastį, kuri stabdo greitą bažnytinio gy- 
venimo raidą, - tai yra perdėtas nacionalizmas, kuris kamuoja šią tautą ir 
atima visą jos energiją. Visi čia yra katalikai, tačiau pirmiau lietuviai; visi 
myli Bažnyčią, tačiau labiau tėvynę Lietuvą; visi paklūsta Popiežiui, tačiau 
stūgauja, kai jiems atrodo, kad Popiežius užgauna jų nacionalizmą. Kad ir 
Vilniaus atvejis! 

Šios pernelyg ištęstos analizės reikėjo tam, kad būtų įrodyta, jog jeigu 
lietuvių bažnytinis gyvenimas turi spragų, jeigu jis nesivysto taip greit, kaip 
turėtų, tai priklauso ne nuo blogos vyskupų ir kunigų valios, o nuo lėto 
temperamento, neilgo laiko, kuris turėtas organizavimuisi, ir nuo skurdo, 
kuris, suprantama, labai kamuoja kunigus. Ir būtent dėl šio skurdo kai kurie 
kunigai ir kaimo klebonai dvasininko tarnystę derina su verslininko profe- 
sija ar tiesiog žemės ūkiu. 

Aš esu įsitikinęs, kad su laiku ir gerėjant ekonominei bei finansinei si- 
tuacijai, - tikėtina, kad politika visko nesužlugdys, - nepaneigiamas vysku- 
pų uolumas ir kunigų bendradarbiavimas, be jokios abejonės, leis pagerinti 
ir patobulinti bažnytinio gyvenimo organizaciją. O dabar pereikime prie 
seminarijų. 

Iš penkių Lietuvos diecezijų tik dvi turi savo seminarijas, t. y. Kaunas ir 


Vilkaviškis. Kitų trijų diecezijų vyskupai yra įpareigoti kurti savo seminari- 
jas. Tačiau dėl aukščiau nurodytų priežasčių dar turės praeiti nemažai laiko, 

kol trys seminarijos bus pasirengusios darbui. Tuo tarpu dvasinį pašaukimą 
jaučiantys jaunuoliai siunčiami į Kauno seminariją. 

Šioje seminarijoje gyvena 174 alumnai, tarp kurių yra ir atvykusių iš 
Kaišiadorių, Panevėžio bei Telšių. Mokymas yra padalytas į septynis kur- 
sus, iš kurių trys skirti gimnazijai ir filosofijai, o keturi teologijai (mokoma- 
si universiteto Teologijos fakultete, tačiau seminarijos patalpose). Priede 
turiu garbės išdėstyti šių mokslo metų studijų programą (III priedas). 

Pagal C. J. C. [Codex Juris Canoni] 1358-ąjį kanoną Kauno seminarija 
turi rektorių bei vicerektorių, disciplina besirūpinantį prefektą, reikiamą 
skaičių dėstančių profesorių, ekonomą ir sekretorių, dvasinį vadovą ir daug 
eilinių nuodėmklausių. 

Kaip man coram Deo““ patvirtino vienas patikimas tėvas iš Jėzaus 
draugijos, kuris gyvena seminarijoje ir ten dėsto Bažnyčios istoriją bei lo- 
tynų kalbą, seminarijoje viskas gerai su disciplina, studijomis ir bažnytine 
dvasia. Praėjusią savaitę seminaristai ir garbūs profesoriai labai išradingai 
pravedė bendras dvasines pratybas. 

Anot minėtojo tėvo jėzuito bei kitų informacijos apie tai man suteiku- 
sių asmenų, siekiant pagerinti šios seminarijos likimą, būtini du dalykai, 
t. y: 1) reikėtų nušalinti dabartinį rektorių, kuris yra literatas, poetas, pat- 
riotas, tačiau nelabai tinkamas valdyti tokią instituciją kaip seminarija!?s; 
2) reikėtų, kad dvasinio vadovavimo seminarijai imtųsi joje gyvenantis tė- 
vas jėzuitas. 

Kalbant apie pirmąjį punktą, man buvo pranešta, jog arkivyskupas, 
sykiu atsižvelgdamas į analogišką vyskupų konferencijos nutarimą, nu- 
sprendė atleisti minėtąjį rektorių, tačiau - kaip ir viskas čia - [sprendimo] 
vykdymas išsitęsė, be to, esama tam tikrų sunkumų ieškant įpėdinio. 

O dėl dvasios tėvo, šiuo klausimu jau esu atsargiai kalbėjęs su arki- 
vyskupu, kuris man davė suprasti, jog ateinančiais metais galės minėtajam 
jėzuitui patikėti dvasinį vadovavimą seminarijai. 

Vis dėlto minėtasis tėvas, nors ir nevykdydamas dvasinio vadovo mi- 
sijos, visomis išgalėmis siekia stiprinti seminaristų bažnytinę dvasią, antai 
įkūrė Apaštalavimo sąjungą ir kitus pamaldumą ugdančius būrelius. 


105 Dievo akivaizdoje (lot. k.). 


"06 Turimas galvoje Jonas Mačiulis-Maironis, Kauno kunigų seminarijai vadovavęs nuo 
1909 iki 1932 m. 

Vilkaviškio seminarijoje yra 54 alumnai. Du iš šešių studijų kursų skirti 
gimnazijai ir filosofijai, o keturi teologijai. Kaip reikalauja cituotas kanonas, 
čia yra rektorius, vicerektorius, kuris yra sykiu ir dvasinis vadovas, septyni 
profesoriai, dvasios tėvas, ekonomas ir du nuodėmklausiai. Šioje seminari- 
joje bažnytinė dvasia taip pat yra gera, o studentai neblogi. Kaip tik šiomis 
dienomis pradėta naujo diecezijos seminarijos pastato statyba!“ 

Tokia tad bažnytinio gyvenimo organizacija Lietuvoje, tačiau grynai iš 
religinės pusės. Tuo tarpu juridine, ekonomine, santykių su valstybe pras- 
me situacija yra kitokia. Nebloga praktikoje, kadangi vyskupai, klebonai, 
katalikų mokyklos ir t. t. yra pakankamai subsidijuojami Vyriausybės, o 
jų religinė veikla iš esmės nesusiduria su sunkumais ir kliūtimis. Žinoma, 
konkordatas padėtų tinkamiau ją sureguliuoti. Tačiau, kaip pažymėjau Jūsų 
Eminencijai šio mėnesio 13 d. raporte nr. 50, šis konkordatas jau ilgą laiką 
lieka vien tik ketinimu. 

Pasilenkęs bučiuoti šventąjį Purpurą, reiškiu giliausią pagarbą. 


Nuolankiausias, dėkingiausias ir paklusniausias 
Jūsų Didžiai Gerbiamo Eminencijos tarnas 
LoRENZO SCHIOPPA 

Konstantinopolio arkivyskupas 

Apaštalinis internuncijus 


ASV, A.E.S. Paesi Baltici, b. 42, L. 317-37v. Rankraštis. Versta iš italų k. 


"7 Iki 1930 m., kol buvo baigtos statybos, Vilkaviškio vyskupijos kunigų seminarija glau- 
dėsi buvusio Gižų dvaro rūmuose. 

49. KARD. P. GASPARRI RAŠTAS L. FAIDUTTI, AIŠKINANTIS AUŠ- 
ROS VARTŲ PAVEIKSLO KARŪNAVIMO APLINKYBES 


JO ŠVENTENYBĖS 
VALSTYBĖS SEKRETORIATAS 


Nr. 1726/27 
Pažymėti rašant atsakymą 
Su priedu 


Šv. Sosto reikalų patikėtiniui mons. Luigi Faidutti 
Apaštalinė internunciatūra Kaune 
IŠ VATIKANO, 
1927 m. birželio 20 d. 


Didž. Gerbiamas Pone, 


Man buvo tvarkingai atsiųstas Jūsų šio mėnesio raportas nr. 127 apie 
Aušros vartų Švč. Mergelės karūnavimą. 

Kaip priedą siunčiu Jums kopiją Šv. Apeigų kongregacijos dekreto, ku- 
riame keletą kartų tvirtinama, kad Aušros vartų paveikslas turi ir toliau tu- 
rės Gailestingumo Motinos titulą ir kad šiuo titulu buvo karūnuotas. 

Tikra tiesa, kad minėtajame dekrete Švč. Mergelė taip pat vadinama 
Lenkijos Karaliene, tačiau ne kaip paveikslo titulas, bet kaip titulas, kuriuo 
lenkai garbina Madoną, juolab kad tokią invokaciją Šventasis Sostas yra 
įtraukęs į litaniją. Šiuo atveju nėra jokio nesusipratimo; kaip nebūtų joks 
nesusipratimas, jei ceremonijoje dalyvaujantys lietuviai kreiptųsi į Madoną 
tituluodami ją Lietuvos Karaliene. 

Mielai naudojuosi proga patvirtinti savo pagarbą Jūsų Malonybei. 


[parašas] Kard. P. GASPARRI 


ASV, Arch. Nunz. Lituania, b. 16, I. 100. Mašinraštis, versta iš italų k. 

50. L. EAIDUTTI RAPORTAS APIE REAKCIJAS Į ŽINIĄ DĖL AUŠ- 
ROS VARTŲ PAVEIKSLO KARŪNAVIMO 


Objektas: Vilniaus Aušros vartų paveikslo karūnavimas 
Kaunas, 
1927 m. birželio 28 d. 


Didžiai Gerbiamas Eminencija, 


Gavęs garbingą šių metų birželio 8 d. raštą nr. 1726/27 su Šv. Apeigų 
kongregacijos dekreto kopija apie Vilniaus Aušros vartų Švč. Mergelės pa- 
veikslo karūnavimą, jį aptariau su arkivyskupu Skvirecku, kuris pasirūpins, 
kad vyskupijos biuletenyje būtų trumpai parašyta apie Gailestingumo Mo- 
tinos titulą, kurį turi ir toliau turės minėtasis paveikslas. 

Kalbėdamasis su Respublikos Prezidentu, stengiausi pateikti tinkamus 
paaiškinimus šiuo reikalu. Neatrodė, kad Jo Ekscelencija priešintųsi tam, 
kad būtų atvertos sienos maldininkams, kurie norės šia proga vykti į Vil- 
nių. Be to, turėjau progą pasikalbėti su vyskupu Reiniu, kuris teiravosi dėl 
šio reikalo, taip pat su keliais kunigais, kurie buvo dėl to susirūpinę, bei su 
Vyriausybės organo Lietuva direktoriumi, kuris apie tai rašė — visus raginau 
stengtis aiškinti nesusipratimus ir sklaidyti nuogąstavimus. Šitaip paaiškė- 
jus tikrajam titului, neatrodytų, kad gali kilti neramumų, jeigu tik neatsiras 
kokia nors nauja proga, - kaip kad vienas spausdintas raginimas, kurio ko- 
piją pridedu. Jis yra anoniminis, be jokios nuorodos į spaustuvę ir be jokio 
bažnytinio aprobavimo, atkeliavęs prieš keletą dienų per Latviją, adresuotas 
Lietuvos tikintiesiems, kad jie gausiai vyktų į karūnavimo šventę Vilniaus 
Madonos, „Lietuvos princesės ir Lenkijos karalienės - kadangi šiodvi ša- 
lys po 1831 m. revoliucijos buvo neišardomai suvienytos, o tai, ką Dievas 
sujungė, žmogus teneišskiria...“. Šis atsišaukimas vietos laikraščių interpre- 
tuojamas kaip provokacija. Spaudoje taip pat klajoja Vilniaus arkivyskupui 
adresuotas Lietuvos tikinčiųjų laiškas, kuriame prašoma neleisti, kad nuo 
karūnuoto paveikslo būtų pašalintas lotyniškas įrašas Mater Misericordiae, 
sub tuum praesidium confugimus, ir būtų pakeistas lenkišku įrašu, o jei vis 
dėlto taip atsitiktų, - kad būtų pridėtas įrašas lietuviškai ir baltarusiškai. 

"Truputį mažiau nei prieš metus vieno Vilniuje mirusio lietuvių patrio- 
to laidotuvėse!“* galėjo dalyvauti keletas čionykščių lietuvių, ir dabar, veda- 
mi gyvo pamaldumo Vilniaus Madonai, daugelis būtų linkę vykti į centrą, 
kuris iki Pasaulinio karo buvo jų dažnų piligriminių kelionų tikslas. Tačiau 
iš visko sprendžiant galima spėti, kad turės likti namuose. 

Gavęs Jūsų Em. telegramą nr. 28, apie tai šio mėnesio 26 d. kalbėjau su 
užsienio reikalų ministru ir teišgirdau paaiškinimus, kurie patvirtina Jus iš 
Lietuvos atstovo prie Šv. Sosto pasiekusią informaciją. [Ministras] pasakė, 
kad šiaip jau neturėtų būti pagrindo neleisti tikintiesiems vykti į Vilnių, 
tačiau pridūrė, kad nepaisant to, šis klausimas, sykiu ir dėl laiko trūkumo, 
yra sunkiai išsprendžiamas politiniu, religiniu ir techniniu atžvilgiais: po- 
litiniu, nes reikėtų susitarti su Prancūzijos Vyriausybe dėl tų lietuvių mal- 
dininkų [diplomatinės] apsaugos; religiniu - nes Lietuvos vyskupai turėtų 
informuoti visuomenę, išsklaidydami abejones, kurias sukėlė laikraščių 
pranešimai apie [paveikslo] titulą; o techniniu - nes lenkų valdžia turėtų 
pademonstruoti galinti suteikti tokias transporto ir nakvynės sąlygas, ku- 
rios patenkintų piligrimų poreikius, 

Išklausęs šios disertacijos, išreiškiau apgailestavimą, kad bus prarasta 
graži ir iškilminga proga parodyti tikėjimą ir pamaldumą Švč. Mergelei, — 
tikėjimą ir pamaldumą, kurie suvienija visus nepaisant partinių ir tautinių 
skirtumų. Jo Eksc. pritarė, tačiau pasakė, kad jeigu karūnavimo data privalo 
likti nustatyta liepos 2 d., nėra prasmės apie tai galvoti. 

Lenkiuosi bučiuoti šventąjį Purpurą, 

L. FAIDUTTI 


ASV, Arch. Nunz. Lituania, b. 16, I. 103rv-104. Rankraštis, versta iš italų k. 


98 Turbūt turimos galvoje Jono Basanavičiaus laidotuvės. 

51. L. EAIDUTTI RAŠTAS KARD. P. GASPARRI APIE POKALBĮ SU 
UŽSIENIO REKALŲ MINISTRU A. VOLDEMARU 


Nr. 200 


APAŠTALINĖ NUNCIATŪRA LIETUVOJE 
Objektas: Pokalbis apie būsimąjį konkordatą 
su užsienio reikalų ministru Voldemaru 
Kaunas, 
1927 m. rugpjūčio 24 d. 


Didžiai Gerbiamas Eminencija, 


Pratęsdamas du šios internunciatūros raportus nr. 180 ir nr. 192, da- 
tuojamus šio mėnesio 9 ir 19 d., skubu Jūsų Didžiai Gerbiamam Eminenci- 
jai pateikti informaciją apie praėjusį pirmadienį įvykusį pokalbį su užsienio 
reikalų ministru Voldemaru, džentelmeniškai mane pakvietusiu. 

Jo Eksc. man pranešė, kad rugsėjo 22 d. jis turės garbės būti priimtas 
Jūsų Didžiai Gerbiamo Eminencijos ir kad pasinaudos šia proga, idant ap- 
tartų konkordatą, kurį ši Vyriausybė nori sudaryti su Šventuoju Sostu. Pro- 
jektas esąs visiškai parengtas svarstymui Ministrų Taryboje, kuri susirinks 
artimiausiu metu: o tuo tarpu jis ketino išdėstyti keletą savo požiūrio taškų, 
prie kurių veikiausiai grįš būsimos audiencijos metu. 

Taigi, anot jo, Lietuva siūlytų įkurti antrą arkivyskupiją, t. y. Žemaitijos, 
kurią sudarytų dabartinė Telšių diecezija (tad jos pavadinimas pasikeistų) 
ir kita diecezija, kuri apimtų Klaipėdos (Memel) teritoriją bei dalį senosios 
Žemaitijos lietuviškos teritorijos, taip pat galbūt dar ir trečia diecezija, pa- 
vyzdžiui, Jurbarko, [įsikūrusi] prie Nemuno (Memel) upės, Rytų Prūsijos 
kaimynystėje. Taigi [siūloma] ne sumažinti dabar egzistuojančių vyskupijų 
skaičių, bet jį padidinti. Tik būtų siūloma kiek atitraukti Kaišiadorių vys- 
kupijos ribas, idant ji įgautų prideramesnį pavidalą, ir galbūt būtų grįžta- 
ma prie diskusijų dėl pavadinimo, kas jau susilaukė palankių komentarų 
nacionalistinėje spaudoje. Nekalbant apie sklandančią idėją dėl Klaipėdos 
teritorijos. 

Arir kokią paramą Vyriausybė užtikrintų vyskupijų kurijoms, ssmina- 
rijoms, kapituloms ir t. t., Jo Eksc. neminėjo; greičiausiai pasilieka šį klau- 
simą vėlesniam laikui. 

Be to, anot Jo Eksc., vienam iš dviejų arkivyskupų galėtų būti suteiktas 
aukštesnis rangas, o Lietuva apsidžiaugtų galėdama pasveikinti kurį nors iš 
jų kaip Šventosios Kardinolų kolegijos narį. Ar esama kokių nors ypatin- 
gų šio pageidavimo motyvų, man nebuvo pasakyta; vis dėlto būčiau linkęs 
žvelgti į tai kaip į kompensaciją už Vilnių. Žinoma, pažymėjau, kad nors 
tėvynės meilė leidžia suprasti tokį ypatingos garbės pageidavimą, tačiau 
pretenzija, man atrodo, peržengia ribas, todėl nereikia pamiršti, jog tai yra 
asmeninė Romos Pontifiko privilegija, apie ką buvo galima perskaityti Ci- 
vilita Cattolica'* prieš kurį laiką skelbtuose straipsniuose, kuriuos Jo Eksc. 
gerai žino. Man buvo pasakyta, kad šis pageidavimas veikiausiai bus pa- 
reikštas prašymo forma. 

Jo Eksc. taip pat puoselėja projektą apie bažnytinės jurisdikcijos iš- 
plėtimą iš Lietuvos į Rusiją. Pavyzdys yra Mogiliovas. Jei tebėra gyva idėja 
atnaujinti religinius ryšius su šia didele šalimi, jo nuomone, reikėtų mė- 
ginti daryti tai ne pasitelkiant dideles galybes, o per mažą valstybę kaip 
Lietuva, kuri palaiko gerus santykius su šiuolaikine Rusija. [Ministro įsi- 
tikinimu], tokiai misijai ji tinkanti dėl pačios geografinės padėties, tautos 
būdo, papročių, kalbos žinojimo. Ponas [Ministras] Pirmininkas užtikrino, 
kad Lietuvos Vyriausybė džiaugtųsi galėdama pasiūlyti savo paslaugas ir 
kad jam jau teko užsiminti apie tai naujajam rusų atstovui Kaune, kuris 
neatmetė galimybės kalbėtis apie tai po to, kai sužinos Maskvos nuomonę. 
Jeigu Šventasis Sostas būtų linkęs šiuo tikslu įkurti Lietuvoje institutą ar ko- 
legiją, skirtą jauniems klierikams ir dvasininkams, besirengiantiems vykti 
į didžiąją misiją, Jo Eksc. užtikrintų Vyriausybės paramą ir pridūrė, kad 
siūlytų tokią kolegiją patikėti tėvams jėzuitams, kurie, būdami Lietuvoje, 
jau įrodė ir toliau įrodinėja savo didžius sugebėjimus. 

Apie šio instituto idėją jau esu kartą kalbėjęs su Jo Eksc. Voldemaru, 
ir prieš porą metų [parengtuose] dviejuose raportuose Šventajam Sostui 
leidau sau prabėgomis apie tai užsiminti. Tenka apgailestauti, kad Lietuva 


1 Nuo 1850 m. jėzuitų leidžiamas dvisavaitinis laikraštis, vienas seniausių katalikiškų 
periodinių leidinių. 

beveik nedalyvauja tokiuose misijų darbuose kaip Velehrado kongresas!", 
aukų rinkimas ir t. t. Apie tai ne kartą šnekėjau su vyskupais ir, atrodo, 
pagaliau įtikinau juos įkurti Kunigų misijų sąjungą. Tėvų jėzuitų vadovau- 
jamo Švč. Jėzaus Širdies laikraščio dėka turime ir privačios iniciatyvos užuo- 
mazgų. Tačiau grįžtant prie pono ministro projekto, - bent jau kalbant apie 
pačią instituto idėją, paliekant nuošalyje tikrąsias, lengvai numanomas, 
paskatas, kurios jį pastūmėjo [imtis šio klausimo], - manau, kad kolegi- 
jos įkūrimas būtų laimintinas darbas tiek dėl savo pirminio tikslo, tiek dėl 
misijų idėjos skleidimo bei sykiu įtakos, kurią [tokia kolegija] galėtų daryti 
čionykštės dvasininkijos ugdymui. 

Ponas ministras patvirtino tebesąs palankiai nusiteikęs dėl ketinimo 
sudaryti gerą konkordatą, kuris suteiktų Bažnyčiai visas laisves, reikalingas 
jos misijos vykdymui ir religinio gyvenimo skleidimuisi. Tačiau jis nesi- 
leido į detales, - dėl to tenka apgailestauti, nes būtent jos parodytų keti- 
nimų rimtumą. Tai galbūt bus padaryta galutinėje projekto nagrinėjimo 
stadijoje. Tegalėjau išgirsti pažadą, jog Vyriausybė pasistengs sureguliuoti 
neišspręstus klausimus ir yra pasirengusi grąžinti Bažnyčiai tą jai priklau- 
siusį nekilnojamąjį ir kilnojamąjį turtą, kuris pagal sutartį su Maskva buvo 
pripažintas Lietuvos Respublikai, be to, ji yra pasirengusi, jeigu atsirastų 
kitokio turto, perduoti jį teisėtiems savininkams arba bažnytinės valdžios 
prašymu nukreipti jį švietimo bei labdaros įstaigoms, arba perleisti jį vie- 
nuolių ordinams, norintiems įsikurti [Lietuvoje]. 

Kalbant apie vienuolių ordinus, vienu metu buvusius labai gausius ir 
turtingus, ponas ministras išreiškė palankumą dėl jų gausėjimo, tačiau pa- 
geidautų, kad kiekvienas ordinas ar kongregacija įkurtų Lietuvoje savaran- 
kišką provinciją, - to nesakė, bet greičiausiai dėl to, kad būtų pašalinta ar 
bent jau sumažinta užsienio įtaka. Leidau sau pažymėti, kad apie tokių pro- 
vincijų kūrimą yra sprendžiama vadovaujantis aukštesniais kriterijais, tarp 
jų galima dvasine nauda ir sėkmingos bei aktyvios veiklos viltimi; tačiau 
bet kokiu atveju turėtų būti palikta pakankamai laiko lietuvių pašaukimų 
subrendimui, visada sudarant galimybę, kad ir atvykstantys iš viso pasaulio 


U9 Nuo 1907 m. Velehrade pradėti rengti ekumeniniai kongresai, kuriuose ieškota kelių 
Rytų ir Vakarų krikščionybės suartėjimui. Vienas iš pagrindinių šių kongresų iniciatorių buvo 
Ukrainos unitų arkivyskupas Andrejus Šeptyckis, o vienas svarbiausių juos inspiravusių dvasi- 
nių šaltinių buvo slavų apaštalo, Velehrado katedroje palaidoto šv. Metodijaus kultas. 


193 


Lietuvos Katalikų Bažnyčios institucinės sąrangos reorganizacija 


užsieniečiai įneštų savo dvasinio bendradarbiavimo indėlį, dažnai būtiną ir 
visada naudingą bei vertingą. 

Jo Eksc., kaip jau buvo minėta, teigė suprantąs didelę religinio gy- 
venimo plėtros jo šalyje svarbą, todėl būtų pageidautina, kad Šventasis 
Sostas rastų progą laišku kreiptis į Lietuvos dvasininkiją ir tautą, kur būtų 
iškelti dvasiniai rūpesčiai ir pareigos, ypač pabrėžiant būtinybę vieningai 
dirbti keliant krikščioniško bei socialinio gyvenimo lygį, stiprinant religi- 
nį auklėjimą etc. Šis jo ketinimas siūlosi būti pateiktas Jūsų Eminencijos 
asmeniniam sprendimui. Neparodydamas savo nuostabos, pažymėjau, 
kad galbūt iš pradžių turėtų pasisakyti vyskupai, kurie pažįsta rūpesčius 
ir žino sprendimo būdus, kurių kompetencijai tai priklauso. Girdamas 
uolų pono ministro rūpestingumą, pasinaudojau proga prašyti leidimo 
išdėstyti kai kuriuos katalikų skundus, pvz., dėl mokyklos, iš biudžeto są- 
matos išbrauktų atlyginimų katechetams, pozicijos katalikų kooperatinių 
bendrovių atžvilgiu, t. y. skundus, kuriuos suinteresuoti asmenys įteikė 
šiai internunciatūrai. Maniau galįs tai padaryti, juolab kad Vyriausybė, 
pareikšdama, jog nori „dirbti vieningai“, siekia įgyti katalikų paramą savo 
programai. Nors Jo Eksc. demonstravo norą kuo prielankiausiai mane iš- 
klausyti, artinosi Prancūzijos ministro vizitas ir mūsų pokalbio tęsinys 
turėjo būti atidėtas. 

Po to, kai apie konkardatą buvo pranešta laikraščiuose, daugelis kalba 
apie jį su viltimi, bet sykiu ir su baime. Dauguma pasitiki Šventuoju Sos- 
tu, kiti įspėja dėl Vyriausybės tikslų. Klausiama ir manęs, tačiau atsakymas 
paprastas: nežinau nieko, kas nepasakyta laikraščiuose. Nereikia didelių 
pastangų, kad sužinotum partijų nuotaikas, kurios atspindi skirtingas po- 
litines orientacijas. Nuogąstaujantys, kad [konkordatas] bus ratifikuotas be 
parlamento, konkordate nemato nieko daugiau kaip Vyriausybės priemo- 
nę užsitikrinti visų katalikų paramą referendume dėl Konstitucijos pataisų, 
kurioms priešinasi liberalai ir socialistai ir kurios iki šiol nesusilaukė vis dar 
gausiausios krikščionių demokratų partijos simpatijų, tačiau Vyriausybė jų 
siekia bet kokia kaina. Tuo kai kas aiškina Vyriausybės skubėjimą sudaryti 
sutartį su Šventuoju Sostu ir linksta daryti išvadą, kad ponas Voldemaras, 
žinomas kaip gabus politikas, deda viltis į tiek nacionaliniu, tiek sykiu ka- 
talikų atžvilgiu palankią sutartį, - tokią, kuri patenkintų vienus ir kitus, 
išskyrus tuos, kurie nusiteikę išvis priešiškai. 

Turiu apsiriboti tuo, kas išdėstyta aukščiau, tačiau man atrodo, kad 
objektyviai pateikiau tai, ką iki šiol teko sužinoti tiek apie projektą, tiek 
apie su juo susijusias aplinkybes. Visų geros valios žmonių pasirinkimas yra 
Šventojo Sosto pusėje, kuriuo kaip ir anksčiau visiškai pasitikima. 

Lenkiuosi bučiuoti šventąjį Purpurą, reikšdamas giliausią atsidavimą. 


Nuolankiausias, dėkingiausias ir paklusniausias 
Jūsų Didžiai Gerbiamo Eminencijos tarnas 


Kun. LurGI FAIDUTTI 


ASV, A.E.S. Paesi Baltici, b. 40, I. 58r-61v. Rankraštis. Versta iš italų k. 

52. L. EAIDUTTI RAPORTAS APIE POKALBĮ SU PREZIDENTU 
A. SMETONA DĖL KONKORDATO PROJEKTO 


Nr. 229 


APAŠTALINĖ NUNCIATŪRA LIETUVOJE 
Objektas: Pokalbis su Respublikos Prezidentu Smetona 
apie konkordatą ir kitus katalikų interesus 
Kaunas, 
1927 m. rugsėjo 14 d. 


Didžiai Gerbiamas Eminencija, 


Šio mėnesio 12 d. p. Prezidentas Smetona pasikvietė mane pokalbiui. 
Išreiškė kuo didžiausią dėkingumą Šventajam Tėvui, kuris teikėsi išsiųsti 
palaiminimą jo dukros jungtuvių proga. Metropolijos katedroje susirinku- 
siai miniai kviestinių ir paprastų Žmonių telegrama buvo perskaityta ita- 
liškai, o vėliau išversta į lietuvių kalbą, tai padarė ceremonijai vadovavęs 
mons. arkivyskupas.!"! 

Ilgai nedelsdamas perėjau prie konkordato projekto aptarimo ir paste- 
bėjau, kad jis ne visiškai pritaria ministro Voldemaro „generalinės linijos“ 
programai, laikydamas jo pretenzijas kiek perdėtomis. Lietuva, sakė jis, yra 
truputį per maža, kad galėtų svajoti turėti kardinolą, šiuo metu taip pat nėra 
reikalo kurti antrą arkivyskupiją, kai visai neseniai sudaryta bažnytinė provin- 
cija, o naujos vyskupijos steigimą Klaipėdoje (Memel) prijungiant lietuvišką 
teritoriją lydėtų dideli sunkumai. Tokių projektų realizavimas būtų entuzias- 
tingai sveikinamas Lietuvoje, tačiau negalima peržengti galimybių ribų. 

Man konfidencialiai pasakė, jog suteikė minėtajam ministrui autoriza- 
ciją savo vizito Romoje metu pasirašyti ir konkordatą, ir sutartį su Italija, o 
Voldemaras tikisi sugrįžti su dviguba sėkme. 

Kalbant apie projektą, Jo Eksc. turėjo prisipažinti, kad nėra gerai su juo su- 
sipažinęs, maža to, projektas netgi nebuvo perskaitytas ir apsvarstytas Ministrų 


U! Ą. Smetonos dukra Marija ir pulkininkas Aloyzas Valušis susituokė 1927 m. rugsėjo 
10d. 

Taryboje, ir kad kai kuriuos jo punktus žino tik iš pokalbio su Voldemaru. O dėl 
vyskupų nominavimo, atrodo, reikalaujama, kad Vyriausybė turėtų teisę siūlyti 
tris kandidatūras. Šis punktas p. Prezidentui priminė skausmingą procedūrą, 
pagal kurią vyko vyskupų nominacija Rusijoje, tačiau Lietuva neturi pamiršti 
esanti katalikiška tauta. „Mūsų pretenzijos, - tęsė Prezidentas, - neturi būti 
perdėtos, ir mums labiau nei Šventajam Sostui reikalinga tokia konvencija.“ 
"Taip pat pridėjo, kad dėl viso šito jis norįs skubiai parašyti gerb. Voldemarui į 
Romą bei patarti jam pakoreguoti savo pasiūlymus Šventajam Sostui. 

Prezidento Smetonos pažiūrų aiškumas ir atvirumas čia visuotinai pri- 
pažinti, todėl tokia gera nuovoka nesukėlė nuostabos; taip pat nestebina ir 
p. Voldemaro projektai, kurie, jei jau kartą lakios fantazijos dėka įsitvirtino 
jo mintyse, sunkiai beatsižadami, ypač jeigu jam atrodo, kad jo genialumas 
eina išvien su tautos interesais. 

Kalbėdamas apie projektus su Rusija, p. Prezidentas sutiko, kad proble- 
ma yra subtili ir sudėtinga, bei pripažino, kad būtų sunku tikėti sovietų pa- 
žadais (jei tokių būtų), kurie, kaip ir daugelis kitų, greitai suvysto labiausiai 
patyrusius apsukruolius. „Žinoma, - sakė jis, - būtų džiugu, jei mano šalis 
Apvaizdos būtų išrinkta tokiam šventam uždaviniui, ir mes kaip įmanyda- 
mi stengsimės parodyti gerą valią.“ 

Grįždamas prie konkordato, pažymėčiau, kad būtų tikslinga pasiremti 
dviem kadaise parengtais projektais, o ypač paskutiniuoju, pateiktu Prezi- 
dentui ir Vyriausybei velionio mons. Matulewicziaus. Atrodo, Voldemaras 
tikisi padaryti geriau ir nori reikalauti daugiau. Tačiau kuo tada grindžia- 
mos jo viltys dėl greitos sėkmės? Voldemaras teigia kalbėjęs ir su arkivysku- 
pu mons. Skvirecku, kuris nerado daug ką redaguoti (ir kam?) ir davė savo 
nihil obstat; tačiau, regis, daugiausia pasitikėjimo jam teikia ir tikėtis lengvai 
išvengti ilgų diskusijų leidžia tai, kad Voldemaras kai kurias savo nuostatas 
perėmė iš lenkų konkordato. Bet nejaugi jis pamiršta skirtumą tarp šiedviejų 
šalių ir didesnius Lenkijos prieštaravimus? Tikrai būtų naudingiau apsiriboti 
savo šalies rūpesčių ir sąlygų analize. Ir čia Prezidentas pakartojo norįs para- 
šyti jam [Voldemarui] taip pat ketindamas priminti, jog jo nesėkmė įduotų 
priešininkams iš kairės ir iš dešinės gerą ginklą prieš Vyriausybę, be to, ir 
prieš patį Ministrų Tarybos Pirmininką bei užsienio reikalų ministrą. 

Taip pat Jo Eksc. suteikė man progą išdėstyti katalikų pageidavimus mo- 
kyklos ir ekonominių kooperatyvų atžvilgiu. Užsitikrinau, kad bažnytinės 

provincijos patvirtinimas eksplicitiškai atsispindėtų ir būsimojo valstybės 
biudžeto sąmatoje, kur kalbama apie išmokas Katalikų bažnyčiai, ir kad į tą 
pačią sąmatą būtų grąžinti 1 300 00 litų, skirtų viešųjų mokyklų katechetų 
atlyginimams. Atkreipiau dėmesį į kalbas apie politiškai motyvuotą Vyriau- 
sybės priešiškumą kai kurių vyskupų atžvilgiu (paminėjau Telšių vysk. Stau- 
gaitį). Prezidentas paneigė šias kalbas, kurios, jo nuomone, skleidžiamos 
tam, kad sudarytų Vyriausybei sunkumų santykiuose su tikinčiaisiais. 

Taip jam leidus išsiaiškinome punktus, kurie yra principiniai kaltini- 
mų Vyriausybei straipsniai katalikų aplinkoje. Susidaro įspūdis, kad jeigu 
tai priklausys nuo jo, Bažnyčios teisės ir gyvenimas Lietuvoje bus gerbiami 
be išimčių. Kita vertus, to negalima pasakyti apie kitus įtakingus partijos 
narius ir kai kuriuos asmenis [Ministrų] Kabinete. Tačiau pats Prezidentas 
Smetona patvirtino turįs vilties juos įtikinti. 

Man pasakojo apie referendumo keliu planuojamas įvesti Konstituci- 
jos pataisas ir apie ketinimus sudaryti dešiniųjų partijų koaliciją, tačiau vis 
dar susiduriama su sunkumais, sykiu ir iš krikščionių demokratų, o ypač 
kai kurių dvasininkų pusės. Dėl referendumo rezultatų jis atrodo nusiteikęs 
optimistiškai, ir šį jo pasitikėjimą stiprina iškilmingi sutikimai, kuriuos jam 
rengia gyventojai. Tačiau šitoks tikrumas nėra visiškai apsaugotas nuo pavo- 
jų, ypač jeigu sustiprėtų blokas, kurį nori sudaryti kitos, „ginti Konstituciją“ 
pasiruošusios, partijos, besiskundžiančios griežta cenzūra ir smarkiai nuo- 
gąstaujančios dėl pasirengimo bei techninės referendumo vykdymo pusės. 

Šio mėnesio 8-9 d. provincijoje būta dviejų kairiųjų elementų - radi- 
kalų socialistų ir komunistų - mėginimų surengti pučą. Prezidentas užti- 
krino, kad jie nepridarė didelių nuostolių, tačiau, tiesą sakant, vien tai, kad 
šie mėginimai nesiliauja, byloja apie nesveiką situaciją. Dera tikėtis, kad už 
tvarką pasisakančios partijos, nuo kurių elgesio daug kas priklauso, supras 
savo pozicijos svarbą. 

Pasilenkęs bučiuoti šventąjį Purpurą, siunčiu linkėjimus ir patvirtinu 
giliausią atsidavimą. 

Nuolankiausias, dėkingiausias ir paklusniausias 

Jūsų Didžiai Gerbiamo Eminencijos tarnas 

Kun. LurGI FAIDUTTI 


ASV, A.E.S. Paesi Baltici, b. 40, I. 707-72v. Rankraštis. Versta iš italų k. 

53. KAPUCINŲ MINISTRO LAIŠKAS L. SCHIOPPAI DĖL KAPUCI- 
NŲ IŠ REINO-VESTEALIJOS PROVINCIJOS ATVYKIMO Į LIETUVĄ 


Curia Generalis FE Minorum Capuccinorum 
Via Boncompagni, 71 
ROMA (25) 


Roma, 
1927 m. rugsėjo 22 d. 


Didžiai Gerbiamas Ekscelencija, 


Man malonu pranešti, kad derybos, kurias mūsų įgaliotas t. Eligio da 
Fenne vedė su Reino-Vestfalijos provincija dėl vieno mūsų tėvų paskyrimo 
į Lietuvą, artėja prie pabaigos. 

Minėtoji provincija pareiškė, kad iš principo ji yra palankiai nusitei- 
kusi prisiimti pareigą, kurią jai norima užkrauti ir kad paskirs, veikiausiai 
artimiausiomis dienomis, vieną tėvą Lietuvai. 

Vis dėlto aš, prieš pažadėdamas būtiną paklusnumą, nenoriu nieko 
daugiau, tik Jūsų Ekscelencijai atskleisti vieną sunkumą, kuris galbūt galėtų 
sukliudyti sėkmingai įgyvendini siekiamus tikslus. 

Jūsų Eksc. šių metų gegužės 26 d. atsiųstame memorandume yra pasaky- 
ta, kad gerb. t. Kazimieras iš Liputiškių, būdamas lietuvis, Vyriausybės many- 
mu, turėtų suvaidinti svarbų vaidmenį kapucinams įsikūriant Lietuvoje. 

Šiuo metu, remdamasis ankstesnių metų patirtimi, negaliu nuo Jūsų 
slėpti savo baimės, jog minėtasis tėvas dėl savo kiek keistoko būdo gali kelti 
rimtų kliūčių sėkmingai naujo reikalo eigai", 

Neturėdamas gabumų, kad būtų nominuotas vyresniuoju, jis, užuot 
bendradarbiavęs su gerb. tėvu, atsiųstu iš Reino-Vestfalijos provincijos, 
greičiausiai ir toliau savo nuožiūra darytų tai, kas jam šautų į galvą. Jei tai 


u2 Tėvui Kazimierui Kudirkai (1879-1941) dar 1923 m. buvo pavesta įkurti kapucinų 
vienuolyną Ukmergėje. Jam į pagalbą buvo atsiųstas t. Benignas Schroppas iš Reino-Vestfali- 
jos provincijos, tačiau jiems sunkiai sekėsi rasti bendrą kalbą, todėl t. B. Schroppas greit buvo 
atšauktas. Vėliau t. Kazimieras susirgo ir pirmas kapucinų įsikūrimo Lietuvoje bandymas ga- 
lutinai sužlugo. Ketvirtojo dešimtmečio pradžioje t. Kazimieras išstojo iš kapucinų ordino. 

pasitvirtintų, iškiltų pavojus, kad tėvai vokiečiai Lietuvoje būtų priversti 
prašytis grąžinami į jų provinciją. 

Šis sunkumas galbūt būtų įveiktas, jei gerb. Internunciatūra pati arba 
per vyskupus savo tarnybiniu autoritetu įtikintų tėvą Kazimierą bendradar- 
biauti su kitais mūsų vienuoliais, kurie būtų atsiųsti į Lietuvą atlikti naujos 
pareigos. 

Be to, mes pageidautume, kad gerb. Internunciatūra nurodytų kon- 
krečią vietą, kur mūsų tėvai kartu su tėvu Kazimieru galėtų pradėti savo 
darbą. 

Pažymėdamas Jūsų Gerbiamam Ekscelencijai tai, kas išdėstyta aukš- 
čiau, mielai naudojuosi proga pareikšti Jums savo ypatingą pagarbą. 


Atsidavęs tarnas Kristuje 
Br. MELCHIORAS iš Benisos!?, 


Kapucinų min. 


ASV, Arch. Nunz. Lituania, b. 31, I. 87-88. Mašinraštis, versta iš vokiečių k. 


U3 Kapucinų ordinui vadovavo 1926-1932 m. 

54. KARD. P, GASPARRI LAIŠKAS L. FAIDUTTI APIE ŠV. SOSTO PO- 
ŽIŪRĮ LIETUVOS SIENŲ KLAUSIMU 


JO ŠVENTENYBĖS 
VALSTYBĖS SEKRETORIATAS 
Nr. 2882/27 
Iš Vatikano, 
1927 m. spalio 26 d. 


Didžiai Gerbiamas Pone, 


Prie šios dienos savo šifruotės nr. 33 noriu papildomai pranešti, kad 
ponas Lenkijos ambasadorius buvo labai susijaudinęs dėl konkordato su 
Lietuva pasirašymo, nes neva jo tekste būta kažkokių teiginių Vilniaus at- 
žvilgiu. 

Šį nesusipratimą sukėlė tam tikri Jo Ekscelencijos Voldemaro žodžiai, 
pasakyti prieš jam išvykstant; t. y. kad konkordatas esąs didžiausia diplo- 
matinė pergalė jo gyvenime, nes iš Šventojo Sosto gautas Lietuvos aspira- 
cijų pripažinimas. 

Žinoma, mes negalime patikėti, kad Jo Ekscelencija Voldemaras išsi- 
reiškė tokiais terminais, ką užtikrino ir ponas Šaulys, ministras prie Šven- 
tojo Sosto. Ministras taip pat puikiai atsimena, kad derybų pradžioje buvo 
aiškiai deklaruota, jog neįmanoma konkordate minėti Vilniaus klausimo: 
nei tiesiogiai, nei netiesiogiai; ir po tokios išankstinės sąlygos buvo sure- 
daguotas konkordato IX straipsnis, kuris, jeigu neiškreipiama jo prasmė, 
negali suteikti pagrindo politinio pobūdžio interpretacijoms. 

Dėl to būtų gerai, jeigu Jūs duotumėte suprasti ponui Voldemarui, kad 
jis prižiūrėtų spaudą, - taip pat ir dešiniąją, - kad nebūtų publikuojamos 
žinios ir komentarai, kurie ne tik kelia sumaištį sielose ir apsunkina dabar- 
tinę situaciją tarp Lietuvos ir Lenkijos, bet ir galėtų priversti Šventąjį Sostą 
paskelbti paneigimus bei korekcijas, kurios, jei tik galima jų išvengti, yra 
nereikalingos. 

Bet kokiu atveju, atsižvelgiant į dabartines įtampas ir į tai, ką išdės- 
čiau aukščiau, nematau, kaip galėčiau įsikišti lietuvių kunigų Lenkijoje 

klausimu, todėl prašau Jūsų paaiškinti ponui Voldemarui apie sunkumus, 
kurie bent jau šiuo momentu neleidžia Šventajam Sostui įsikišti pono Vol- 
demaro pageidaujamu būdu. 
Naudojuosi proga patvirtinti Jums savo ypatingą ir nuoširdžią pa- 
garbą. 
Kard. GAsPARRI 


ASV, Arch. Nunz. Lituania, b. 41, I. 60-61. Mašinraštis, versta iš italų k. 

55. L. FAIDUTTI LAIŠKAS KAPUCINŲ MINISTRUI DĖL KAPUCI- 
NŲ ĮSIKŪRIMO LIETUVOJE GALIMYBIŲ 


Kaunas, 
1927 m. lapkričio 4 d. 


Didžiai Gerbiamas Tėve, 


Po Jūsų dievobaimingo laiško J. E. mons. nuncijui, jo paties įgalio- 
tas, skubėjau apie planuojamą kapucinų įsikūrimą Lietuvoje pasikalbėti 
su Eksc. vyskupais, kurie patvirtino savo palankumą ir paramą. Sykiu 
kreipiausi šiuo reikalu į Ministrų Tarybos Pirmininką ir užsienio reikalų 
ministrą Voldemarą, kuris patvirtino pasirengęs padėti šiame darbe, kurį 
jis mielai sveikintų dėl naudos gyventojams, taip reikalingiems dvasinės 
pagalbos. 

Ypač Telšių ir Kaišiadorių vyskupai deklaravo pasirengę suteikti pa- 
talpas Jūsų pasiuntiniams ir abu nurodė vietoves bei buvusius vienuolynus 
jų diecezijų teritorijose. Pirmasis siūlė rinktis iš keturių vietų. Tuo tarpu 
Kauno arkivyskupas kalbėjo apie galimybę įsikurti tankiai apgyvendintame 
sostinės priemiestyje. 

Jūsų nuomonė apie t. Kazimierą iš tikrųjų turi pagrindo, ir aš pats lei- 
dau sau jam paminėti, kad jo elgesys praeityje nepadėjo reikalui. Tačiau šio 
mėnesio 2 d. turėjau dar vieną progą su juo pasikalbėti Šv. Kotrynos sesęrų 
vienuolyne Krakėse, kur jis jau metus atlieka kapeliono ir dvasinio vado- 
vo pareigas. Jis pažadėjo geranoriškai bendradarbiauti įsikūrimo darbuose, 
paklusdamas savo vyresniųjų norams ir taisyklėms. Kalbant apie dieceziją, 
kuriai teiktina pirmenybė, jis pasisakė už Telšius, kur gyvenamieji pastatai 
būtų geresnės būklės, o gyventojai taip pat jam atrodo labiau subrendę ir 
labdaringi. Tačiau pridūrė, jog būsią geriau pasirinkimą palikti Jūsų pa- 
siuntiniui, kai šis aplankys siūlomas vietas. 

Svarbu, kad viskas būtų daroma skubiai, kadangi vėliau keliai bus sun- 
kiai pravažiuojami, o pakelės stotys nekvies apsistoti, kaip esu patyręs kitais 
kartais. [Sunkiai įskaitomas sakinys.] 

Tėvas Kazimieras patvirtino suvokiąs įsikūrimo naudą, keliai jau pra- 
minti, vyskupai to nori, 0 ir visuomenė netruks priprasti. Kaip tad nesiimti? 

Iš paskutinio pokalbio su t. Kazimieru man susidarė įspūdis, kad jis pats 
jaučia bendro gyvenimo ir labiau jo pašaukimą atitinkančios veiklos porei- 
kį. Jis beveik nemato viena akimi ir baiminasi dėl kitos. Be to, supratau, kad 
jis disponuoja tam tikra pinigų suma, kurią sakosi galėsiąs skirti pradinėms 
išlaidoms. 

Kaip jau buvo minėta, t. Kazimieras, būdamas lietuvis, yra pageidau- 
jamas asmuo, todėl atitinka įsikūrimo principus. Kapucinų buvimas padės 
subrandinti pašaukimus, o ir šiuo metu gal atsiras koks dvasininkas, kuris 
pajus pašaukimą duoti [vienuolijai] savo vardą. Tėvai pranciškonai ir ma- 
rijonai, jau kadaise čia įsikūrę, [neįskaitoma sakinio pabaiga]. Ortodoksų 
buvimas Lietuvoje ir Rusijos artumas man kelia ir kitokių minčių, tačiau 
nereikia užbėgti įvykiams už akių. 

Dovanokite, gerbiamas Tėveli, jei padrikai išdėsčiau situaciją ir mūsų 
mintis. Linkėtume, kad visų mūsų bendras troškimas išvysti kapucinų įsi- 
kūrimo katalikiškoje Lietuvoje pradžią išsipildytų ne tam tinkamiausiais 
pranciškonų metais, o dar šiais 1927 metais", 

L. FAIDUTTI 


ASV, Arch. Nunz. Lituania, b. 31, I. 90rv-91. Rankraštis, versta iš italų k. 


"4 Kapucinai įsikūrė 1928 m. Macenių kaime netoli Plungės. 

56. KARD. P. GASPARRI RAŠTAS L. FAIDUTTI, AIŠKINANTIS KAI 
KURIUOS KONKORDATO STRAIPSNIUS 


JO ŠVENTENYBĖS 
VALSTYBĖS SEKRETORIATAS 
Nr. 2956/27 
Iš VATIKANO, 
1927 m. lapkričio 5 d. 


Didžiai Gerbiamas Pone, 


Gavau raportą nr. 321, Jūsų Malonybės siųstą man šių metų spalio 
24 d. (pašto siuntiniu), kuriame pateikiama įdomių žinių apie vyskupų 
konferenciją, vykusią spalio 13-15 d. 

Šventasis Sostas su malonumu stebi, kaip Eksc. vyskupai džiaugsmin- 
gai sutiko konkordato sudarymą ir stengėsi, kad jis paskatintų apsikeitimą 
įvairiomis nuomonėmis. 

Įvertinant pagirtiną meilę Bažnyčios laisvei, kurios yra įkvėptas Lietu- 
vos episkopatas, reikia pastebėti, kad iškelti nuogąstavimai dėl konkordato 
XVIII straipsnio nėra pagrįsti. 

Jūsų Malonybė juos išsklaidys, maloniai supažindindamas tenykščius 
Eksc. vyskupus su tikrąja minėtojo XVIII straipsnio!5 prasme, kuris turi 
būti interpretuojamas kaip pridera, atsižvelgiant į tikrą ir tikslią jo žodžių 
prasmę. 

Visų pirma verta pažymėti, kad tame straipsnyje kalbama apie para- 
pijines beneficijas, tai yra apie parapijas, patikėtas klebonams tiesiogine 
prasme, ir kad nėra jokių kliūčių laisvai skirti administratorius, parapijos 
ekonomus, vikarus, parapijos padėjėjus ir panašiai. 


Kalbant apie reikalus, minimus aptariamo straipsnio antrojoje pastrai- 
poje, jie turi būti vykdę realią veiklą, tai yra dalyvavę sąmoksle, kėlusiame 
grėsmę valstybės saugumui; taigi neužtenka, kad būtų priklausę opozicinei 


us Šis konkordato straipsnis reguliavo parapijinių beneficijų skirstymą, numatydamas, 
kad be išankstinio vyriausybės sutikimo jų negali gauti asmenys, kurių veikimas yra buvęs 
priešingas valstybės saugumui, taip pat pilietybės neturintys svetimšaliai. 

partijai arba turėję nesutarimų su kažkuo iš Vyriausybės narių ir dėl to ga- 
lėtų būti nušalinami nuo parapijų. 

Tam, kad būtų atsižvelgta į Vyriausybės [keliamas] kliūtis kandidato 
atžvilgiu, reikalingos tikros raisons"“, kaip sakoma tekste, kurios parodytų, 
kad kandidatas savo poelgiais yra susikompromitavęs prieš valstybės sau- 
gumą. 

Kita vertus, patys vyskupai turėtų pripažinti, kad nedera skirti klebonu 
revoliucionieriaus. Jeigu Vyriausybės opozicija pasirodytų nepagrįsta, visa- 
da bus galima paskirti į neužimtą parapiją administratorių ar vikarą. 

Dėl šių priežasčių konkordate su Lenkija buvo pritaikyta formulė, kuri 
vėliau žymiai pagerinta buvo perkelta į konkordatą su Lietuva. 

Taip pat reikia pastebėti, kad Bavarijos konkordate, kaip tai galima 
pastebėti XIV straipsnio 3-oje pastraipoje, Vyriausybei palikta galimybė 
atmesti [kandidatą] yra daug didesnė: „[...] Bažnyčia, prieš tiesiogiai pa- 
skirdama klebonus, praneš Vyriausybei kandidatų vardus ir asmeninę in- 
formaciją apie juos; jeigu ši turėtų prieštaravimų, apie juos ji turėtų pranešti 
per kuo trumpesnį laiką.“ 

Dėl ordinarų priesaikos formulės!", tai ji niekuo neprieštarauja vysku- 
po orumui, kadangi visa, kas sudėta toje formulėje, prisiekiama ir pažada- 
ma come il convient a un Evegue!“. 

Respecter en toute loyaute et [...] faire respecter |...) le Gouvernement 
etabli par la Constitution"? nesuponuoja jokios ypatingos pareigos, nes vi- 
siems krikščionims yra duotas Apaštalo įsakymas: Obedite praepositis vos- 
tris, etiam discolis'8, 

Be to, priesaikos vardan vyskupas turėtų šalintis tokių susitarimų ir 
patarimų, kurie kėsinasi į viešąją tvarką arba Lietuvos valstybės saugumą. 

Pagaliau vyskupas nėra įpareigotas užsiimti bet kokia tiriamąja veikla. 
Je ne permetterai pas"! reiškia ne ką kita kaip „Aš neduosiu leidimo“. Tout 


U6 Priežastys (pranc. k.). 

17 Vyskupų priesaikos formulė išdėstyta konkordato XII straipsnyje. 

“8 Kaip pritinka vyskupui (pranc. k.). 

"5 Gerbti visišku lojalumu ir [...] gerbti Vyriausybę, patvirtintą Konstitucijos (pranc. k.). 
20 Pakluskite savo vyresniesiems ir jų mokiniams (lot. k.). 

21 Aš neleisiu (pranc. k.). 

danger dont je le saurais menace“?, vyskupas pažada je tacherai decarter'* 
tuos, apie kuriuos jis sužinotų; ir nieko daugiau ši pareiga nereikalauja. 
* + 4 

Jūsų Malonybė galės pasakyti monsinjorui Staugaičiui, kad tiek suda- 
rant konkordatą, tiek redaguojant jį papildančią notą, buvo turima galvoje 
jo įkurta dviejų kursų paruošiamųjų teologijos studijų institucija; dėl tos 
priežasties notoje buvo parašyta seminaires non theologigues!“. 

Vadinasi, šie paruošiamieji kursai niekaip nebuvo sukompromituoti. 

Kita vertus, atsižvelgiant į esamas Lietuvos ekonomines sąlygas, nebu- 
vo galima įpareigoti Vyriausybės subsidijuoti daugiau nei dviejų teologinių 
seminarijų visai bažnytinei provincijai. 

Jeigu monsinjoras Staugaitis turi kokių nors pastabų dėl Lietuvos te- 
ologinių seminarijų, tegu supažindina Šventąjį Sostą, kuris suskubs tuo 
pasirūpinti; ir Telšių vyskupas galės visiškai ramiai atsiųsti Jums savo pa- 
aiškinimus. 

Be to, dvasininkijai skiriamos sumos turi būti padidintos proporcingai 
toms, kurių laukia Telšių ir Panevėžio vyskupijos; todėl vyskupai neturi rū- 
pintis, kiek duos Deputatų rūmai, bet turi reikalauti, kad Vyriausybė išpil- 
dytų pasirašytus įsipareigojimus. 

Naudojuosi galimybe patvirtinti ypatingą ir nuoširdžią pagarbą Jūsų 
Didžiai Gerbiamam Malonybei. 

Pasiruošęs Jums tarnauti 
Kard. P. GASPARI 


ASV, Arch. Nunz. Lituania, b. 71, I. 959r-9604, 961r. Mašinraštis, versta iš italų k. 


122 Dėl pavojų, kurie grėstų valstybei (pranc. k.). 
13 Pasistengti pašalinti (pranc. k.). 


14 Konkordato priede, slaptojoje kard. P. Gasparri notoje seminarijų reikalu, užfiksuota, 
kad Šventasis Sostas, atsižvelgdamas į to meto padėtį, tenkinsis tuo, kad Lietuvos bažnytinė- 
je provincijoje „būtų tiktai dvi Didžiosios Seminarijos, jeigu tik kiekvienoje išvardytų bulėje 
Lithuanorum Gente diecezijų Vyriausybė duos vyskupams galimybę turėti ir išlaikyti neteo- 
logines seminarijas paruošimui prie dvasiškių luomo jauniems mokiniams, kurie savo laiku 
privalės stoti Didžiojon Seminarijon“. Cit. pagal A. Kasparavičius, op. cit., p. 331. 

57. L. PAIDUTTI RAPORTAS KARD. P. GASPARRI APIE DVASI- 
NINKŲ DALYVAVIMĄ POLITIKOJE 


Apaštalinė internunciatūra Lietuvoje 
Nr. 373 


Objektas: Vyriausybė, partijos ir kunigai 
Kaunas, 
1927 m. lapkričio 10 d. 


Didžiai Gerbiamas Eminencija, 


Šio mėnesio 11 d. Prezidentas Smetona išreiškė norą su manimi pa- 
sikalbėti, jis sakė sužinojęs iš Romos, kad greitai bus publikuojamas kon- 
kordatas, kuriam jis, atsižvelgdamas į krašto gerovę, teikiąs didelę svarbą. 
[Prezidentas] užtikrino, kad jo Ministras Pirmininkas pasirūpinsiąs spau- 
da, jeigu pasirodytų komentarų. 

Vienas iš vaisių, kurių galima tikėtis, būtų vyskupų valdžios sustiprė- 
jimas Bažnyčios labui, ypač mokyklos ir kunigų disciplinos srityje. Nėra 
abejonių, kad jų ketinimai yra sąžiningi, tačiau, kita vertus, tiesa yra ir tai, 
kad dabartinėmis sunkiomis sąlygomis jų drąsa šiek tiek prigeso, neišski- 
riant nuogąstavimų dėl ateities. 

Iš tikrųjų šalis diskutuoja dėl tautos referendumo, skirto pakeitimų 
Konstitucijoje klausimui, teisėtumo ir reikalingumo, kuris, anot Vyriausy- 
bės, yra vienintelis būdas išeiti iš šalį kamuojančios krizės. Šiuo tikslu taip pat 
yra paskelbtas [Konstitucijos] projektas, kurio 4 paragrafas, deklaruojantis 
Vilnių Lietuvos sostine, sukėlė Prancūzijos ir Didžiosios Britanijos protestus. 
Dėl šios priežasties, taip pat dėl to, kad toks intarpas neatrodo nei reikalin- 
gas, nei naudingas, panašu, jog naujajame leidime bus apsispręsta jį praleisti. 
Šalies viduje referendumo būdu priimtos pataisos, visuotinai pripažįstamos 
būtinomis, susidurs su dešiniąja ir kairiąja opozicija, tad nelieka vilčių, kad 
derybos tarp Vyriausybės ir dešinės baigsis sėkmingai - visų pirma dėl prie- 
šiškumo vadų, tarp kurių vis dar yra vienas dvasininkas, turintis didelę įtaką, 
ir apie kurį jau keletą kartų buvo minėta taip pat ir šiuose raportuose. 

Žinoma, vyskupų paramą, kuri čia visuotinai vertinama, norėtų turė- 
ti ir vieni, ir kiti: tiek Vyriausybė, kuri stiprybės semiasi iš savo taikingos 
ir palankios Bažnyčiai politikos, tiek krikščionių demokratų partija, kuri 
didžiuojasi savo katalikiška programa. Pirmųjų intencijos nesmerktinos, 
nes faktai, atrodo, pateisina jų pretenzijas, tuo tarpu antrieji ne kartą buvo 
pamiršę pareigas, kurios katalikams privalomos ir politikoje. Mons. Matu- 
lewiczius siekė, arguendo et obsecrando"“, bet taip pat ir grasindamas, pri- 
versti suprasti, kad būtina pakeisti programą ir kai kuriuos vadus, jei partija 
ir toliau nori vadintis katalikiška. Jis man daug sykių minėjo apie šią savo 
tvirtą nuostatą. 

Esant tokiai situacijai, dvasininkija taip pat yra susiskaldžiusi, ši skirtis 
darosi vis pastebimesnė ir tarp pasauliečių. Nors vyskupai tai supranta ir 
apie tai kalba, tačiau nenustato aiškios linijos, ką daryti. Verčiami aplinky- 
bių ir kai kurių kunigų, prašančių direktyvų, vyskupai šią problemą svarstė 
ir paskutiniojoje konferencijoje, vykusioje spalio mėnesį, tačiau tik pra- 
bėgomis. Dalyvaudamas toje konferencijoje, pastebėjau tam tikrą sąmyšį, 
taip pat svyravimą tarp vienos ir kitos partijų ir tarsi baimę nejįtikti įtakin- 
giausiems įvairių krypčių atstovams. Taigi leidau sau pabrėžti būtinybę iš- 
eiti iš neapibrėžtos bei pavojingos situacijos ir primygtinai pakartojau, kad 
politikai, valdžios žmonės ir partijos, kurios nori vadintis katalikiškomis, 
turi visiškai pritarti normoms, kurias per paskutiniuosius dešimtmečius 
padiktavo Romos popiežiai. Atsižvelgdamas į susiklosčiusias aplinkybes, 
maniau, jog verta paraginti Ekscelencijas, kad jie išnaudotų derybų galimy- 
bes, darydami įtaką vadams ir skatindami juos bendram veikimui. Šitai jie 
mėgino daryti, tačiau kol kas be rezultatų. 

Tęsiant apie katalikų vardo naudojimą politinėse kovose, mons. arki- 
vyskupas man išdėstė sumanymą imtis gana radikalios priemonės, kurią 
siūlytų po konkordato paskelbimo, t. y. uždrausti savo diecezijos kunigams, 
nesvarbu, kokiai partijai jie bepriklausytų, užimti jose labiausiai mato- 
mas pareigas, kaip antai partijų prezidiumuose ar tarybose, motyvuojant 
tuo, kad dvasininkui pakanka veiklos Katalikų akcijos baruose ir kad jie 
pašaukti gerai organizuotis būtent čia; kad kai kurių į politines grupuotes 
pasidalijusių dvasininkų elgesys lemia didelės tautos dalies dezorientaciją, 


"5 Itikinėdamas ir prašydamas (lot. k.). 

kuri galėtų turėti skaudžių pasekmių ateityje, ir kad dažnai frakcijos pikt- 
naudžiauja dvasininkų autoritetu, propaguodamos ne visada suderintas 
pozicijas. Neseniai viename krikščionių demokratų partijos atstovų susi- 
rinkime, kuriam pirmininkavo buvęs ministras ir Seimo pirmininkas Kru- 
pavičius, dalyvavo, kaip teigiama, 42 kunigai, sudarę absoliučią daugumą, 
ir čia buvo konstatuota bei nuspręsta, jog yra neįmanoma koalicija ar bent 
bendradarbiavimas su Smetonos irVoldemaro partija, tuo tarpu arkivysku- 
po nuomone, kova prieš dabartinę Vyriausybę, kuri konkordatu galės įtvir- 
tinti Lietuvoje Bažnyčios laisvę ir apsaugą ir kurios laikysena yra korektiška 
bei geranoriška, nėra pateisinama. 

Beje, Lietuvos episkopatas jau yra pasukęs tuo pačiu keliu, kai 1926 m. 
vasario 15 d. konferencijoje nutarė pateikti dvasininkams normas, apibrė- 
žiančias jų politinę veiklą, katalikų partijas ir katalikų atstovus"“, O šios 
normos buvo konkretizuotos laiške (protokolą ir laišką pasirašė mons. Ma- 
tulewiczius, vyskupai Karosas, Karevičius ir Skvireckas bei tuo metu apaš- 
talinis administratorius mons. Kukta), kuris, kaip buvo nutarta, dėl tam 
tikrų priežasčių artėjant rinkimams vis dėlto nebuvo paskelbtas, tačiau 
buvo įteiktas krikščionių demokratų partijos vadams. 

Tad mons. Skvireckas jau turėjo precedentą, ir šis momentas jam atrodė 
palankus veikti ryžtingai. Dauguma dvasininkų, sunkiai pakeliančių dabar- 
tinį netikrumą ir pasimetimą, jam būtų už tai dėkingi, kiti, ypač krikščionių 
demokratų vadai, kurie politinę situaciją apibūdina labai niūriomis spal- 
vomis, tvirtindami, kad prie to privedė Voldemaro Vyriausybės politika, 
pasipiktintų tuo, kaip priemone, nukreipta prieš jų partiją. Kita vertus, arki- 
vyskupas nemano turįs vėl atsižvelgti į šios partijos, nors ir krikščioniškos, 
sąlygas, jeigu tokio sprendimo reikalauja aukštesni interesai . 

Drįsau jam pastebėti, kad kaip ir 1926 m. vasarį, taip ir dabar, jei toks 
žingsnis būtų žengiamas, jį reikėtų daryti bendrai visiems episkopato na- 
riams, kadangi visoms diecezijoms būdingos tos pačios politinės sąlygos, 
ir kad visų Lietuvos vyskupų laiškas būtų adresuotas visos Lietuvos kuni- 
gams. Reikėtų daryti sprendimą ir pavieniui, jeigu, - tokia hipotezė neat- 
mestina, - nepavyktų pasiekti vienybės. 


26 Šios taisyklės uždraudė kunigams priklausyti politinėms partijoms, o kandidatuoti į 
Seimą jiems buvo leista tik gavus ordinaro sutikimą. Taip pat priminta, jog jų publikacijoms 
viešumoje galioja bažnytinės cenzūros reikalavimai. 

Be to, mons. arkivyskupas pasisiūlė išnaudoti konkordato paskelbimo 
tikintiesiems progą jo projekto įvykdymui. Ir šįkart leidau sau pasakyti, kad 
galbūt, turint galvoje tai, kas išdėstyta aukščiau, būtų labiau pravartu daryti 
tai atskirai, po minėtosios publikacijos. 

Supratau, kad Jo Eksc. norėtų sužinoti Jūsų Didžiai Gerbiamo Emi- 
nencijos nuomonę apie tai, kas išdėstyta, ir būtų labai dėkingas už bet ko- 
kias direktyvas, kurias yra pasirengęs vykdyti su besąlygišku pasitikėjimu. 
Tikėdamasis sulaukti Jūsų Eminencijos patarimo, jis sakė: „Nėra taip, kad 
kratyčiausi atsakomybės, jog tai būtų visiškai savarankiškas aktas, galimai 
episkopato, tačiau, man atrodo, taip būtų saugiau ir žadėtų geresnės baig- 
ties viltį.“ Dėl to jis prašė manęs perduoti šį maldavimą, vildamasis malo- 
ningo atlaidumo. 

Per pokalbį su p. Prezidentu dar kartą galėjau pastebėti pastarojo ti- 
kėjimą referendumo sėkme (man atrodo, reikėtų pridurti: jeigu jis įvyks); 
tačiau netgi tuo atveju, jeigu viskas vyktų pagal jo optimistinius apskaičiavi- 
mus, tik rinkimai į Seimą, ypač jeigu jie vyktų pagal projektuojamą Konsti- 
tuciją, galėtų normalizuoti padėtį. Tuo tarpu kariuomenė toliau išlieka jam 
ištikima, o tautos dauguma nepasiduoda agitacijai, taip pat ir dėl to, kad 
finansiškai yra gerai aprūpinta; tačiau to negalima pasakyti apie kairiąsias 
partijas, kurios, suprantama, mėgaujasi dešiniųjų partijų nesutarimais ir 
ruošiasi gauti iš jų naudos. Po Tauragėje ir Alytuje rugsėjo mėnesį surengtų 
pučų, šiomis dienomis Rygoje vyko lietuvių emigrantų kongresas, kuriame 
dominavo socialistai, kaip sakoma, remiami lenkų. Tai sudėtingos situaci- 
jos simptomai. Ponas Voldemaras stengiasi įveikti šiuos sunkumus, ir nors 
yra daug kritikuojamas, pasižymi savitvarda ir atkaklumu. Jis rengiasi vykti 
į Ženevą ateinantį gruodį ginti lietuvių interesų užsienio politikoje. 

Pasilenkęs bučiuoti šventąjį Purpurą, siunčiu linkėjimus ir patvirtinu 
giliausią atsidavimą. 


Nuolankiausias, dėkingiausias ir paklusniausias 
Jūsų Didžiai Gerbiamo Eminencijos tarnas 


Kun. LurGi FAIDUTTI 


ASV, ASV, A.E.S. Paesi Baltici, b. 43, I. 21r-25v. Rankraštis. Versta iš italų k. 

58. KARD. P. GASPARRI RAŠTAS L. FAIDUTTI SU INSTRUKCIJOMIS 
VYSKUPŲ KREIPIMUISI DĖL KUNIGŲ DALYVAVIMO POLITIKOJE 


1927 m. lapkričio 28 d. 
Nr. 3213/27 


[Dokumento viršuje įrašas ranka: Įuodraštis su priedais: 1) Šv. Vienuo- 
lių kongregacijos 1924 m. vasario 10 d. cirkuliaras; 2) Valstybės sekre- 
toriato cirkuliaras nr. 35000 su dviem pridedamais priedais; 3) 1926 m. 
vasario 2 d. apaštalinis laiškas Meksikos vyskupams.) 


Didžiai Gerbiamas Pone, 


Mane laiku pasiekė šio mėnesio 10 d. raportas nr. 373, kuriuo Jūsų Ma- 
lonybė, informuodamas apie Vyriausybės, partijų ir kunigijos padėtį šiame 
krašte, minėjote audienciją pas p. Respublikos Prezidentą ir supažindinote 
su mons. Skvirecko prašymu dėl instrukcijų, kurias jis ketina duoti savo 
kunigijai. 

Nedelsdamas pranešiau apie šį raportą Jo Šventenybei ir galiu Jums 
perduoti tikslias instrukcijas. 

Pritariu, kad, kaip Jūs siūlote, kreipimasis į kunigiją būtų ne vieno ar- 
kivyskupo mons. Skvirecko ir ne vien jo arkivyskupijoje, bet visų Lietuvos 
vyskupų, visam kraštui. 

Vis dėlto būtų gerai, jeigu pirmiau, nei paskelbdamas minėtąjį kreipi- 
mąsi, tenykštis episkopatas, vos paskelbus konkordato tekstą (kas bus pada- 
ryta artimiausiomis dienomis), sumaniai paaiškintų kai kurias svarbiausias 
jo dalis, idant būtų nuramintos sielos ir užtikrinta disciplina. 

Po kokių dešimties dienų Lietuvos episkopatas galės kunigijai ramiu 
ir tvirtu tonu nurodyti direktyvas, apie kurias kalbama Jūsų raporte, pade- 
monstruodamas, kad tokios taisyklės dera su konkordato dvasia ir Šventojo 
Sosto kitiems kraštams nužymėtomis normomis; tuo tikslu pridedu keletą 
nesenų dokumentų, idant įvedus būtinus pakeitimus, kurių reikalauja si- 
tuacija, jie būtų pritaikyti ir šiai tautai. 

Be to, vyskupai galės pridurti, kad jų aktas vykdomas non inconsulta 
Sancta Sede!?. 

Kalbant apie konkordatą, iš anksto Jums pranešu, kad gruodžio 8 d. jį 
ratifikuos Šventasis Tėvas, o 10 d., jei Dievas duos, bus pasikeista ratifika- 
vimo dokumentais. Jo Šventenybė pasirinko šias dvi datas, t. y. Nekaltojo 
Prasidėjimo ir Loreto Madonos šventes, prisimindamas, kad Lietuva turi 


gražų Marijos žemės vardą. 
Mielai naudojuosi proga patvirtinti didelę pagarbą Jūsų Malonybei. 


Jūsų tarnas 


ASV, ASV, A.E.S. Paesi Baltici, b. 43, L. 27-28. Mašinrraštis. Versta iš italų k. 


*7 Ne be konsultacijų su Šventuoju Sostu (lot. k.). 

59. L. FAIDUTTI PRANEŠIMAS KARD. P. GASPARRI APIE KATA- 
LIKŲ AKCIJOS PADĖTĮ 


Objektas: Katalikų akcijos pažanga 
Kaunas, 
1928 m. sausio 27 d. 


Didžiai Gerbiamas Eminencija, 


Šiandien, minint monsinjoro Matulewicziaus mirties metines, laikiau 
gedulingas pamaldas Marijonų bažnyčioje, kuriose dalyvavo gausus būrys 
žmonių ir daugelis iš jų ėjo Komunijos. Meilė šiam kilniam prelatui vis dar 
gyva tarp tikinčiųjų, o prie jo karsto metropolinės katedros kriptoje ne- 
trūksta gėlių ir žvakių. Jis ir toliau meldžiasi už Bažnyčią Lietuvoje ir tur- 
būt galima sakyti, kad dėl jo, kaip Apaštalinio vizitatoriaus, veiklos katalikų 
gyvenimas vis dar juda tinkama kryptimi. Manau, galiu padėti gėlę ant jo 
kapo su šiomis trumpomis pastabomis. 

Katalikų akcija pagal Šventojo Tėvo intencijas yra gerai suprasta ir Lie- 
tuvoje. Netrukus, Jums leidus, pateiksiu išsamų raportą, bet kol kas, idant 
būtų įrodytas jos aktyvumas, tebūnie leista supažindinti Jūsų Didžiai Ger- 
biamą Eminenciją su keletu faktų, svarbių savo reikšme bei vaisiais, kurių 
su Dievo pagalba galima tikėtis. 

KA Centro komisijos vardu marijonų generolas kun. P. Būčys ir ka- 
nauninkas Juozas Tumas atvyko į internunciatūrą ir įgaliojo mane prašyti 
Jūsų Eminencijos prie Šventojo Tėvo kojų padėti visų KA narių sūniško 
pripažinimo auką už didelę malonę, suteiktą konkordatu, kuriuo užtikrin- 
tas KA gyvybingumas, taip pat perduoti nuolankų pažadą visuomet sekti 
Jo Šventenybės direktyvomis organizuojant katalikų pajėgas jų krašte. Šia 
proga minėtieji delegatai įteikė man vieną egzempliorių medalio, neseniai 
padaryto KA Centro komisijos užsakymu bažnytinės provincijos įsteigimui 
atminti, ir užtikrino, kad artimiausiu metu to paties medalio egzempliorių 
padovanos Šventajam Tėvui kartu su maldingu kreipimusi. 

Pagal Jo Ekscelencijos arkivyskupo patarimą Centro komisija nutarė 
artimiausiu metu įsteigti savaitraštį, KA organą. Jo pavadinimas bus Uola 

[sunkiai įskaitomas tekstas]!?*. Vadovavimą jam arkivyskupas patikėjo kun. 
P. Būčiui, kuris yra generalinis Komisijos ir Centro valdybos sekretorius. 

Trūkstant dvasininkų, kurie galėtų mokyti tikybos daugybėje pradžios 
mokyklų, KA įkūrė trijų mėnesių katechetų rengimo kursus, kasdien po dvi 
valandas, kuriuos būtų kviečiami baigti mokytojai, mokytojų seminarijų 
moksleiviai ir studentai, lankantys pedagogikos kursą Kauno universitete. 
Mokslas yra nemokamas, o kai kurių išlaikymui bus gauta dosni Vyriausy- 
bės, ištikimos savo įsipareigojimams pagal konkordato dvasią, subsidija. 

Būtinybė krikščioniškai orientuoti inteligentijos klasę ir apginti ją nuo 
daugybės priešų, o ypač nuo materialistinės srovės, paskatino KA surengti 
paskaitų kursą. Atsiliepė 25 universiteto profesoriai, kai kurie jau pensijoje, 
kiekvienas įsipareigojo skaityti 4 paskaitas apie katalikišką pasaulėžiūrą. Šis 
kursas vyks didžiojoje universiteto auloje, o pirma paskaita, dalyvaujant di- 
džiuliam klausytojų būriui, įvyko šio mėnesio 22 d. 

Malonu pasakyti, kad tai tik keletas iš darbų derliaus: tegausina jį Vieš- 
pats. 

Lenkiuosi ir t. t. 

E[AIDUTTI| 


ASV, Arch. Nunz. Lituania, b. 53, I. 13rv-14. Rankraštinis juodraštis, versta iš italų k. 


25 Katalikų veikimo centras nuo 1928 m. pabaigos pradėjo leisti savaitraštį Mūsų laikraš- 
tis, kurio pirmuoju vyr. redaktoriumi buvo A. Tumėnas. 


215 


Lietuvos Katalikų Bažnyčios institucinės sąrangos reorganizacija 


60. ŠV. SUSIRINKIMO KONGREGACIJOS RAŠTAS INTERNUNCIJUI 
L. SCHIOPPAI DĖL MOTERŲ SPORTINĖS APRANGOS 


Šventoji Susirinkimo kongregacija 
Prot. Nr. 362/28 


Roma, 
1928 m. kovo 12 d. 


Didžiai Gerbiamas Ekscelencija, 


Žinomi asmenys šiai Šventajai Kongregacijai pranešė apie įvairiuose 
Europos ir Amerikos kraštuose įsitvirtinusį paprotį merginų gimnastikos 
pratybose naudoti panašius į maudymosi kostiumus, ir tai ne tik gimnasti- 
kos salėse, bet netgi lauke ir vadinamosiose sporto stovyklose. Toks apran- 
gos būdas, regis, įsigali ir katalikų stovykloje, keldamas akivaizdų pavojų 
dorai ir moralei. 

Todėl prašoma kongregacijos įsikišimo, kad ordinarams būtų nuro- 
dyta: 

1. Siekti, kad merginų gimnastikos pratimai su kostiumais be sijonų 
vyktų uždarose salėse, o ne atviruose kiemuose, gatvėse ar sporto 
stovyklose; 

2. Kiek įmanoma stengtis sustabdyti merginų sporto stovyklų rengimą 
ar bent jau naudoti visas išminties bei katalikiškos moralės teikia- 
mas apsaugos priemones, kad būtų apsaugotas jaunimo padoru- 
mas. 


3. Atsižvelgdama į reikalo sudėtingumą ir keblumą bei nemalonumus, 
kurie kiltų, jeigu šis įprotis išplistų tarp katalikų, ši Šventoji Kon- 
gregacija, prieš imdamasi sprendimų, prašo Jūsų Didžiai Gerbiamą 
Ekscelenciją informuoti apie tokio įpročio egzistavimą ir paplitimą 
tarp šių kraštų katalikų ir pareikšti savo išmintingą nuomonę šiuo 
klausimu. 

To laukdamas, siunčiu ypatingus linkėjimus. 
Jūsų Didžiai Gerbiamo Ekscelencijos tarnas 


Kard. SBARRETTI!?? 
Prefektas 


ASV, Arch. Nunz. Lituania, b. 41, I. 138-139. Mašinraštis, versta iš italų k. 


29 Donato R. Sbarretti (1856-1939) - kardinolas (1916), Šv. Susirinkimo kongregacijos 
prefektas (1919-1930). 

61.L. FAIDUTTI RAPORTAS KARD. P. GASPARRI APIE LIETUVOS 
RELIGINĘ-SOCIALINĘ PADĖTĮ IR BŪTINYBĘ REFORMUOTI KA- 
TALIKŲ AKCIJĄ 


Nr. 138 
Objektas: Socialiniai klausimai Lietuvoje 
Kaunas, 
1928 m. kovo 27 d. 


Didžiai Gerbiamas Eminencija, 


Krašte nesiliauja skundai, ir šiuokart iš katalikų pusės, dėl metodų, ku- 
riuos ima taikyti ši Vyriausybė, - pastarosios teigimu, dėl vidinių sąlygų 
normalizavimo ir įtvirtinimo, tačiau, kitų įsitikinimu, dar ir siekiant su- 
stiprinti savo poziciją, galbūt netgi ketinant į valstybės rankas, taigi savo 
valdymo organų žinion perimti įvairių veiklų tąsą, mokyklą, kooperatyvinį 
judėjimą, jaunimo judėjimą, karitatyvinę veiklą. 

Liberalios doktrinos vaisius? Imitacijos dvasia? Susirūpinimas valdžia? 
Atsiras, kas norės pereiti į tą pusę; jie norėtų, kad aš įsitraukčiau į kultūrinę 
kovą pagal tą modelį, kuris buvo taikomas prieš dvejus metus. 

Nepritardamas, bent jau šioje stadijoje, visam šiam pesimizmui, nu- 
sprendžiau truputį iš arčiau patyrinėti naujoves, kurios skelbiamos esan- 
čios priešiškos katalikų judėjimui. Žinios apie jas buvo perduotos ir į šią 
nunciatūrą bei sukauptos memorandumuose civilinei ir bažnytinei valdžiai 
siekiant paskatinti imtis priemonių. Jos tapo rimtu svarstymo objektu ir 
Katalikų akcijoje, o arkivyskupas mane užtikrino, kad atskirdamas kraštu- 
tinumus nuo realybės, jei to reikės, įsikiš jis pats, vos tik pasitars su kitais 
vyskupais, kurie susirinks artimiausiu metu. 

O dabar drįstu pareikšti kelis griežtos kritikos motyvus. 

I Šališkas Vyriausybės, o tiksliau dabartinio jos kairiųjų pažiūrų mi- 
nistro!*?, elgesys kai kurių katalikiškų žemės ūkio kooperatyvų atžvilgiu, 


"9 Nuo 1926 m. gruodžio iki 1935 m. rudens žemės ūkio ministras buvo Jonas Pranas 
Aleksa (1879-1955), kuris buvo LKDP blokui priklausiusios Ūkininkų partijos narys, likęs 
vyriausybėje ir po to, kai 1927 m. pavasarį kiti krikščionys demokratai iš jos pasitraukė. 

nesuteikiant šiems subsidijų ir kreditų, o atiduodant juos neutraliems ko- 
operatyvams, sudarytiems iš įvairių elementų, motyvuojant tai ne tik ta- 
riamu netinkamumu, bet ir teorija, kad religija neturinti nieko bendra su 
kooperatyvais! Jeigu tik pabandoma atsižvelgti į kooperatyvinio judėjimo 
svarbą religijai bei faktą, kad Lietuvoje kooperacinės bendrovės yra dau- 
giausia katalikų rankose, greitai atsiranda nepatenkintų, kurie verčia imtis 
priemonių. 

Stiprios susivienijusių pienininkų federacijos paprašytas kreipiausi į 
Ministrų Tarybos Pirmininką, o po manęs kreipėsi vyskupų delegacija, ta- 
čiau iki dabar tai nedavė jokių vaisių. 

II Dar rimtesnė mokyklos problema, jeigu švietimo ministras atkakliai 
laikysis nutarimo, publikuoto šio mėnesio 6 d., nutraukti privačioms vi- 
durinėms mokykloms (katalikiškoms ir mažumų) papildomo personalo ir 
trejiems metams užtikrinamą dėstytojų išlaikymą, taip pat 20 litų mėnesi- 
nę subsidiją kiekvienam mokiniui ir kanceliarines išlaidas. Šie sprendimai 
motyvuojami biudžeto sumažėjimu, vidurinių mokyklų gausa, žemės ūkio, 
meno, amatų mokyklų stygiumi, tinkamų mokykloms pastatų trūkumu, 
taip pat nepakankamu pačių mokyklų atitikimu reikalavimams. Keliama 
[privačių] mokyklų skaičiaus sumažinimo idėja, ir galimas jų pakeitimas 
vyriausybinėmis mokyklomis, šiandien skaičiumi prilygstančiomis priva- 
čioms mokykloms. Pagal paskutinę oficialią statistiką, pastarųjų priskai- 
čiuojama: katalikiškų - 12 pilnųjų gimnazijų, 1 žemesnioji gimnazija, 17 
realinių, specialiųjų ir pagrindinių mokyklų, kuriose mokosi iš viso 3 432 
mokiniai. Mažumų mokyklos pasiskirsto taip: 28 (3 907) žydų, 3 (424) 
lenkų, 4 (1 849) vokiečių, 2 (331) rusų. Tarp valstybinių mokyklų yra 14 
pilnųjų gimnazijų, 43 žemesniosios gimnazijos, 10 realinių ir specialiųjų, 
6 pagrindinės mokyklos, kurias lanko iš viso 12 344 mokiniai, tuo tarpu 
privačiose mokosi 10 533 mokiniai. 


Valstybinės mokyklos 12 344 [-] Katalikų 3 492 [+] 
Privačios mokyklos 10 533 Mažumų 6 801 
1811 10 533 


Mažumų mokyklų kilmė aiški savaime, tuo tarpu privačiųjų katalikiškų 
mokyklų kilmė siejama su tuo faktu, kad jau prieš 25 metus Lietuvoje buvo 
įkurtos dvi privačios draugijos lietuvių bendrajai kultūrai kelti. Daugybės 
aukų ir pagirtino atkaklumo dėka jos sugebėjo nenusileisti rusų priespau- 

dos laikais, karo metais ir per vokiečių okupaciją, Respublikos laikais šiek 
tiek sustiprėjo, bet nepasiekė tinkamo lygio, turinio ir tobulumo. Bet jos 
nors užsiėmė krikščionišku jaunimo švietimu, kuo neretai skundžiamasi 
kitose mokyklose, su kuriomis lenktyniaujama dėl mokymo progreso. 

Neseniai atsirado Jėzuitų mokykla, šiandien turinti 4 klases ir 225 mo- 
kinius, tikra palaima; ji taip pat finansuojama, bet aukščiau minėtos prie- 
monės jos nepalies, kadangi direkcija jau anksčiau susitarė su Vyriausybe 
dėl jos specialaus finansavimo. 

Valdžioje esantys asmenys, turėdami ryžto, galbūt ir norėtų išsivaduo- 
ti nuo įsipareigojimo remti mažumas, bet neatrodo, kad turėtų drąsos tai 
pasakyti; mažumos yra gausios ir galingos, o politika nestato ant kortos 
jautrių situacijų; manoma, kad visiems bendrai taikomos priemonės vers 
mažiau šūkauti. 

Iš kitos pusės Vyriausybė tvirtina, kad privačių mokyklų šalininkai, 
katalikai ir mažumos, turėtų būti patenkinti iš Valstybės kasos skiriamais 
atlyginimais jų mokytojams ir viešumo teise, suteikta jų mokykloms, tuo 
tarpu diskutuojamos paramos teikti ši Vyriausybė neprivalo pagal jokį įsta- 
tymą. Taigi ji vadovaujasi ne priešiškumu katalikiškoms mokykloms, kaip 
tokioms, tačiau pagrįstais taupumo ir pačios mokyklos pagerinimo krite- 
rijais. 

Šiuos argumentus bandoma atremti primenant perteklinį 1927 metų 
biudžetą, katalikiškų mokyklų pranašumą, būtinybę, kad katalikiškas kraš- 
tas išlaikytų privilegijas religijai ir lietuvių tautai joms abiems sunkiais lai- 
kais, grėsmę katalikų tėvų teisei turėti savo mokyklas, išlaikomas valstybės, 
jei valstybinės mokyklos pereitų į priešiškų Bažnyčiai vyriausybių rankas, 
ir t. t. 

Sykiu teigiama, kad minėtųjų subsidijų panaikinimas nepakenks ma- 
žumų mokykloms, nes šios išlaikomos iš kitų fondų, tuo tarpu katalikiškas 
mokyklas neišvengiamai susilpnins, nes jas ims palikti mokytojai, sku- 
bantys užsitikrinti geresnes pozicijas, taip pat mokiniai tėvų, kuriems bus 
sunku atsispirti vyriausybinių mokyklų materialiniam pranašumui. Gali- 
ma nauda neturi sugriauti realaus padaryto ir dar tebedaromo gėrio, o virš 
nepagrįstų asmeninių ar partijos užgaidų turi iškilti ir nugalėti tie principai 
ir idealai, kurie vieninteliai gali išgelbėti Lietuvą, kur katalikų religija yra 
Tėvynės žvaigždė, 

Apskritai diskusija darosi vis audringesnė, nepatenkintų gausėja ir gal- 
būt tai jau būtų išreikšta protestais, jeigu atsargumas neverstų tęsti ją su ta 
ramybe ir pasitikėjimu, kokio reikalauja šis klausimas. 

Kairiosios partijos kol kas apsiriboja stebėdamos šią kovą, kurioje jos 
taip pat laukia savo eilės. 

Visa tai nuteikė mane prašytis audiencijos pas Ministrų Tarybos Pir- 
mininką ir aš turėjau progą greta kitų dalykų paminėti ir mokyklos klausi- 
mą. Ponas Ministras kartojo jau paminėtus argumentus švietimo ministro 
naudai: privačių mokyklų gausa, reikalaujanti didelių sumų, nepakankamai 
pasiruošę dėstytojai, neprogresyvūs mokymo metodai. Įstatymas neturėtų 
pripažinti valstybinėmis mažumų mokyklų. Nutraukus subsidijas mažu- 
moms, jos turės pačios pasirūpinti savim, išlaisvindamos valstybę nuo par- 
eigos, kuri jai nepriklauso; kalbant apie Vyriausybės naujoves, šios negali 
būti skirtos niekam kitam kaip tik mokyklų pagerinimui etc. 

Nesigilindamas į detales, kurias, kiek žinau, nagrinėja kiti, drįsau 
pažymėti, kad nepaisant gerų šios Vyriausybės potvarkių, katalikai bijo 
mokyklų supasaulietinimo ir todėl negali nutylėti bet kokio priešiškumo 
katalikiškoms mokykloms, kurias reikėtų tobulinti, bet ne kenkti jų egzista- 
vimui. Galima suprasti pasipriešinimą mažumų mokyklų šelpimui, bet tai, 
kas skiriama privačioms katalikiškoms mokykloms, atitenka lietuvių tautos 
vaikams, kurie didžia dalimi yra neturtingi. Tad pati Vyriausybė neturėtų 
būti suinteresuota šitaip spręsti šį subtilų ir didelės svarbos klausimą, kad 
jis prieštarautų raštingumo idėjai ir konkordato dvasiai. 

Ponas Ministras stengėsi pabrėžti gerus Vyriausybės ketinimus, kuri 
norėtų, kad mokyklos, įskaitant vidurines, būtų katalikiškos, net jei jos būtų 
valstybės rankose; šių ir anų koegzistavimas išeikvoja finansus ir energiją, 
jų skaičiaus sumažėjimas yra reikalingas kaip rimta prielaida padėti mo- 
kyklai, o sykiu religijai ir valstybei. Reikės sugrįžti prie šio klausimo per 
būsimą susitikimą su vyskupais. 

III Vyriausybės partijos taip pat mėgina pateisinti savo veiklą jaunimo 
judėjimo srityje, kur taip pat kyla antagonizmas tarp naujų ir jau egzistuo- 
jančių draugijų. 

Jau turėjau progą kalbėti apie universitetines katalikų jaunimo draugi- 
jas su specialiomis sekcijomis vidurinėms mokykloms, taip pat žemės ūkio 
darbuotojams bei darbininkams. Universitetinės skaičiuoja apie 600 narių, 


221 


Lietuvos Katalikų Bažnyčios institucinės sąrangos reorganizacija 


vidurinės mokyklos apie 7 000, žemdirbiai ir darbininkai apie 50 000. Tai- 
gi jos labai skaitlingos, nors čia ir ten jų trūksta. Bet šiandien ateitininkų 
draugijai vadovauja du čionykščio Filosofijos-teologijos fakulteto profeso- 
riai: dr. Šalkauskis, puikus katalikas, gerbiamas taip pat ir kitose srityse, ir 
kanauninkas Kuraitis, kurie rūpinasi religine dvasia ir sėkminga veikla. Jie 
turi mėnraštį Ateitis, dažnai organizuoja konferencijas ir kongresus, dvasi- 
nes praktikas, bendrus susirinkimus ir t. t. Taip pat įkūrė savo Šv. Vincento 
konferenciją ir vieną eucharistinę sekciją, kuri daro didelę pažangą. Savo 
pačių lėšomis ir su šios Vyriausybės subsidijos pagalba galėjo pasistatyti 
puikų namą Kaune. Žemdirbių ir darbininkų draugija „Pavasaris“, turėda- 
ma tokio pat pavadinimo mėnraštį, taip pat sudaryta iš gerų narių ir vado- 
vaujama dvasininkų bei pasauliečių. Bandoma ją pagerinti, ypač atsisakant 
blogo įpročio rengti susitikimus su šokiais, lyčių bendrumo ir sykiu kiek 
perdėto sporto kulto. Šios abi draugijos sakosi esančios apolitiškos pagal 
savo statutą, bet, kaip dažnai atsitinka, jų nariai simpatizuoja vienai ar ki- 
tai politinei partijai, šiuo atveju dauguma jų - krikščionims demokratams, 
iš kurių turėjo šiek tiek naudos ir kurių programa, laikant save katalikais, 
jiems atrodo artimiausia. 

Tuo tarpu atsiranda nauja universitetinė draugija, vienijanti daugiau 
kaip 200 narių -Vyriausybės remiami tautininkai“! (patriotai), kuriems 
taip pat priklauso geras katalikų jaunimas, išpažįstantis programą „Tėvy- 
nė ir krikščioniška etika“, skirtingai nuo ateitininkų draugijos, kuri laikosi 
programos „Religija ir Tėvynė“. Bet taip pat ir tarp kaimo žmonių, palai- 
kančių Vyriausybę, rūpinamasi sukurti jaunimo draugiją, atitraukiant juos 
nuo katalikiško „Pavasario“. Taigi konkuruojama taip pat ir šioje srityje, bet 
neišvengiant komplikacijų (taip skamba priekaištai, išsakyti paskutiniajame 
skunde), kadangi Švietimo ministerija, remdamasi mažai reikšmingais ar 
visai nereikšmingais pretekstais trukdo ar tiesiog draudžia veikti ateitinin- 
kų (katalikiškos draugijos) sekcijoms. Šios aplinkybės, suprantama, sukėlė 
katalikų nepasitenkinimą. Kaip suprantu, bus toleruojamas atskirų grupių, 
o ne daugybės grupių federacijos egzistavimas, kaip tikslą joms priskiriant 
mokslą, menus ar sportą. Ir kodėl ne religiją? Jų tai buvo pastebėta, tačiau 
neišsakyta. 


531 Turbūt turimi galvoje jaunalietuviai. 

Katalikų akcija turės labai pasirūpinti šių institucijų išsaugojimu, dėda- 
ma visas pastangas jų suklestėjimui. 

IV Lietuva turi daug labdaringų institucijų, beveik visos jos yra katali- 
kų rankose ir tai žadina norą turėti organizaciją. Tai yra svarstoma, bet kol 
kas pastebimi neutralių ir liberalių draugijų bandymai patraukti prie savęs 
katalikiškas institucijas. Daug šių draugijų gauna Vyriausybės subsidijas. 
Žinodamas kai kurių organizacijų nuomones, perdaviau jas arkivyskupui, 
su kuriuo jau buvau kalbėjęs apie galimybę išsaugoti, pagerinti ir suteikti 
katalikišką požiūrį šiam darbui ir organizacijoms. Šio mėnesio 22 d. vy- 
kusio susitikimo su p. Voldemaru metu supratau, kad Vyriausybė ruošia 
labdaros įstatymo projektą, kuris pakeistų dabar galiojantį rusiškąjį įsta- 
tymą. Leidau sau pastebėti, kad bandymas monopolizuoti labdarą reikštų 
jos efektyvumo mažinimą, nes ypač krikščioniškajai labdarai reikia laisvės, 
siekiant remti Jėzaus Kristaus gailestingumo šaltinius. 

V Apsčiai motyvų dejonėms suteikia didelė vyriausybinės spaudos pa- 
žanga (jie turi vieną labai kukliai kainuojantį savaitraštį, nepaprastai po- 
puliarų - taip man buvo pasakyta), ne dėl to, kad ši kovotų su religija ar 
krikščioniškais principais, bet dėl to, kad siekiama sudaryti stiprią konku- 
renciją katalikiškiems savaitraščiams ir apskritai katalikiškai spaudai, kuri 
nėra gerai organizuota ir kyla pavojus, kad valstybinė spauda vieną dieną 
suradikalės. Tuoj bus leidžiamas naujas Katalikų akcijos biuletenis, bet šito 
neužteks, ir jeigu šiandien keturios vyskupijos turi gerus savo savaitraščius, 
vis labiau ryškėja katalikiško dienraščio poreikis, kuris būtų nepriklauso- 
mas nuo bet kokios politinės frakcijos. 

Apmąstęs tai, ką drįsau išsakyti, turėjau patvirtinti savo įsitikinimą, 
kad konsolidacijos vardan katalikiškam judėjimui Lietuvoje reikia reorga- 
nizacijos. Yra sukurta daug, bet paskubomis, dažnai neturint aiškios kon- 
cepcijos dėl atskirų institucijų pobūdžio ir būsimų tikslų, dar svarbiau, [kad 
tai padaryta] ne remiantis savo pajėgumais, bet Vyriausybės, politinių frak- 
cijų ir privačių asmenų finansine parama. Iš čia kyla pastangų užsitikrinti, 
taip pat ir šioje kovoje, nepriklausomumą poreikis. 

Yra dar ir kita bėda: panašu, kad valdžios vyrai neturi aiškios idėjos dėl 
Bažnyčios įsitraukimo į krašto, kuris yra katalikiškas, gyvenimą, ir jie yra 
iš anksto nusistatę, kad visos katalikiškos institucijos yra daugiau mažiau 
persmelktos krikščionių demokratų partijos dvasios; be to, jie nori kovoti, 

iškeldami į viešumą ir klaidas bei kaltinimus, tačiau būtų neteisinga kliu- 
dyti draugijoms, vykdančioms veiklą, atitinkančią jų įstatus ir valstybės 
įstatymus. 

Čia taip pat galės sėkmingai dirbti Katalikų akcija, vykdydama savo 
švietėjišką ir aktyvią misiją, bet tik po jai priklausančių draugijų reorganiza- 
cijos, po jų įstatų, narių ir įstaigų peržiūros ir įvedus būtiną apolitiškumą. 

Jaunimui, ir ypač studijuojančiam jaunimui, būtų labai naudingos Ma- 
rijos kongregacijos!??, kurios čia dar neturi pelnyto palankumo. 

Apie visa tai turėjau progos daug kartų kalbėti su Eksc. vyskupais, Ka- 
talikų akcijos vadovais, taip pat atskirais dvasininkais bei pasauliečiais. 


L. FAIDUTTI 


ASV, Arch. Nunz. Lituania, b. 71, I. 627-68v. Mašinraštis, versta iš italų k. 


"2 Turima galvoje XVI a. pab. jėzuitų įkurta brolija, populiariai vadinta trečiuoju jėzuitų 
ordinu. Dabartinių Krikščioniškojo gyvenimo bendruomenių pirmtakė. 

62. L. FAIDUTTI PRANEŠIMAS KARD. GASPARI APIE VYSKUPŲ 
KONFERENCIJĄ IR JŲ SUSITIKIMĄ SU PREZIDENTU 


Nr. 155/III 


Objektas: Vyskupų konferencija ir jų susitikimas su 
Respublikos Prezidentu. 
Kaunas, 
1928 balandžio 11 d. 


Didžiai Gerbiamas Eminencija, 


Rašau pratęsdamas savo pamaldų šių metų kovo 27 d. raportą nr. 138 
apie keletą šios Vyriausybės priemonių, kurios sukėlė nepritarimą ir nepa- 
sitenkinimą tarp katalikų ir net privertė Eksc. vyskupus susitikti praėjusio 
mėnesio 27 dieną ir kitą dieną taip pat pasitarti su Respublikos Prezidentu. 

Dėl nesiliaujančių nusiskundimų, kurie pasiekė ir internunciatūrą (ir 
kai kurie nekantrieji piktinosi tų pačių vyskupų neskubėjimu), ir esant bū- 
tinybei, jeigu tik įmanoma, išvengti konfliktų ir sąmyšio santykiuose su 
Vyriausybe, taip pat laikantis padorumo bei esant reikalui laiku išsiaiškinti 
pažiūras ir situaciją, aš taip pat stengiausi suorganizuoti tuos du susitiki- 
mus, siekdamas pagarbiai išklausyti vieną ir kitą pusę. 

Vyskupų konferencijoje Katalikų akcijos vyskupams pateiktos pro me- 
moria pagrindu daugiausia diskutuota dėl šių dalykų: mokyklos, ekono- 
minio bei socialinio bendradarbiavimo, jaunimo judėjimo, spaudos. Vyko 
ilga diskusija. Paprašytas [pasisakyti], rėmiausi principais, kurie reguliuoja 
šiuos dalykus ir iškėliau popiežiškųjų direktyvų šviesą, pabrėždamas reika- 
lingumą būti atviriems taip pat dėl partinės dvasios šešėlio, dėl kurio vienas 
ar kitas, deja, iki šiol įtariami. Dėl tikslesnio susiorientavimo buvo apklausti 
buvęs švietimo ministras p. Daukantas"? ir didž. gerb. Būčys dėl Katalikų 
akcijos. 


"33 Gen. Teodoras Daukantas tuo metu vadovavo Krašto apsaugos ministerijai, o švieti- 
mo ministru buvo Leonas Bistras. 

Susitarus dėl pagrindinių principų ir atskirų klausimų, buvo nuspręsta 
sugrįžti prie šio klausimo po konferencijos su p. Prezidentu Smetona, jeigu 
to prireiktų. 

28 d. susirinkime dalyvavo visi vyskupai, valstybės vadovas, Ministrų 
"Tarybos vadovas, švietimo ir vidaus reikalų ministrai bei specialiai pakvies- 
tas Šventojo Sosto reikalų atstovas. 

Ponas Prezidentas Smetona pabrėžė daug sykių parodytas geras Vy- 
riausybės intencijas (paskutinį sykį - sudarant konkordatą) ir pasirengimą 
remti religiją ir Bažnyčią, visiškai sutartinai su vyskupais ir jų požiūriu. To 
paties negalima pasakyti apie visus dvasininkus, kai kurie iš jų pasirodė 
priešiški ir daugiau ar mažiau atvirai bendradarbiavo su dabartinio režimo 
priešininkais. 

Kreipiamasi į vyskupus siekiant pataisyti padėtį. Po kelių mano žodžių 
linkint sėkmės surasti bendrą gerą valią ir po trumpų arkivyskupo mons. 
Skvirecko pastabų dėl poreikio išsiaiškinti situaciją, Ministrų Tarybos Pir- 
mininkas Voldemaras norėjo pabrėžti tam tikrą aplaidumą, kuriuo reikėtų 
susirūpinti religijos srityje - moralėje, kine, teatre, mokyklose, kurioms rei- 
kia reformų, nepareigingai organizuojamuose karitatyviniuose darbuose. 
Dvasininkijos darbas, atsitraukus nuo politikos lauko, būtų labiau vienti- 
sas. Pabaigęs... pamokslą pasišalino dėl būtinybės ruoštis 30 d. Karaliau- 
čiuje (Konigsberg) vyksiančiai konferencijai. Toliau buvo išsakytos kelios 
arkivyskupo kontrapastabos, paskui vidaus reikalų ministras apibūdino kai 
kurių politikuojančių dvasininkų (trisdešimties) veiklą, jo manymu, nu- 
sipelnančią cenzūros, ypač kunigo Krupavičiaus atžvilgiu, „kuris atsisakė 
krikščionių politinės partijos vadovo pareigų, bet tik tam, kad užimtų daug 
įtakingesnes partijos generalinio sekretoriaus pareigas“. 

Ilgos diskusijos objektu tapo naujoji švietimo ministro priemonė, kuria 
jis norėtų sustabdyti kai kurias subsidijas visoms privačioms mokykloms 
(katalikiškoms ir mažumų), kaip turėjau progos išdėstyti cituotame rapor- 
te nr. 138. Minėtasis ministras motyvavo šį [Ministrų] Tarybos sprendimą 
ekonomiškumo sumetimais, pats remdamas būtinybę reformuoti mokyklą 
dėlvidurinių mokyklų pertekliaus ir daugelio jų trūkumų. Jam buvo išsakyti 
vyskupų reikalavimai išsaugoti katalikiškas mokyklas, kurios be finansavi- 
mo, kurį norima iš jų atimti, sunkiai galės tęsti egzistavimą; šios mokyklos 
šiandien nusipelnė pagarbos už tą gėrį, kurį padarė, ir dėl pavojaus, kad 


226 


Lietuvos Katalikų Bažnyčios institucinės sąrangos reorganizacija 


priešiška Bažnyčiai vyriausybė gali vieną dieną sumažinti visą paramą ir 
sutelkti vidurinį mokymą pasaulietinėse rankose. 

Diskusijos metu vyskupai dažnai kvietė prisiminti katalikiškus princi- 
pus ir Bažnyčios įsakymus, liečiančius šią ar kitą temą, prisimenant taip pat 
ir konkordatą. 

Švietimo ministrui nenorint pripažinti katalikų studentų grupių fede- 
racijų, egzistuojančių vidurinėse mokyklose, steigimo, leidžiant joms egzis- 
tuoti tik kaip atskiroms grupėms, dėl to buvo pasiskųsta pačiam Ministrui 
[Pirmininkui], kuris apsigynė, pateikdamas pedagoginius samprotavimus 
ir nurodydamas į įžeidinėjimo požymius iš politinių partijų pusės. 

Diskusijai pateikus aptarinėjamą klausimą dėl Filosofijos-teologijos 
fakulteto biudžeto sumažinimo, Ministras [Pirmininkas] paaiškino, kad tai 
viena iš priemonių, taikomų visiems fakultetams, kuriuose Vyriausybė siū- 
lo panaikinti paralelines katedras, kurias laiko nereikalingomis. Iš vysku- 
pų pusės buvo išsakyta pastaba dėl Filos.-teol. fakulteto, kad, prieštaraujant 
konkordatui, dabar nustatytos turimos sumos yra minimalios fakulteto eg- 
zistavimui. Ministras nepalaikė šios nuomonės, bet ir nesigilino į diskusiją. 

Prezidentas atrodė kiek nustebęs dėl atleidimų ir bandė pateisinti Vy- 
riausybės nubrėžtą liniją geromis intencijomis ir reformų reikalingumu, kal- 
bėdamas taip pat ir apie ypatingus atvejus. Kai buvo atkreiptas dėmesys į 
švietimo ministro suteiktą stipendiją ekskunigui Purickiui, kuris ketina vyk- 
ti į užsienį ir paskui užimti istorijos katedrą Kauno Humanitariniame fakul- 
tete, buvo atsakyta, kad ta stipendija priklauso minėtam fakultetui ir kartu 
kontrargumentuota, kad iš bažnytinės pusės buvo nutylėta to paties kunigo 
sovietinė civilinė santuoka, įvykusi šiek tiek daugiau nei prieš metus. 

Buvo prisiminti kelių dvasininkų vieši pasisakymai krikščionių de- 
mokratų laikraštyje, išreiškiantys užuojautą dėl dviejų žemdirbių politinės 
draugijos (giminingos krikšč. demokr.) vadovų, kurie buvo areštuoti (ir 
paskui išleisti už užstatą), nes buvo įvelti į vieną vagystės - negrynai lietu- 
viškos -, susijusios su kariuomene, bylą"““. Vienas iš vyskupų norėjo juos iš- 
teisinti, remdamasis krikščioniška artimo meile, gailestingumu, tačiau jam 


4 Turima galvoje vėliau išgarsėjusi vadinamoji „lašinių skutimo byla“, 1926 m. iškel- 
ta aštuoniems Lietuvos ūkininkų sąjungos vadovaujantiems veikėjams (Eliziejui Draugeliui, 
Faustui Mikšiui, Petrui Josiukui ir kt.). Byla buvo atnaujinta 1929 m. ir dauguma kaltinamųjų 
nuteisti nedidelėmis kalėjimo bausmėmis. 

buvo paprieštarauta, ar atsargu taip elgtis šiame bylos etape, t. y. besitęsiant 
ginčui, ar tai nėra veikiau nederamas kišimasis. 

Apmąstydamas konkordato XIII str., Prezidentas iškėlė jo didelę nau- 
dą mokyklai sakydamas, kad jo pagrindu, dėl tiesioginio ir netiesioginio 
Bažnyčios dalyvavimo, valstybinės mokyklos taip pat yra katalikiškos. Sakė 
nežinantis, ar ir kaip vyskupai iki šiol pasinaudojo šia priežiūros teise!“, 
nors čia ir ten yra atskirų atvejų, kai to prašoma. 

Pabaigoje Prezidentas paskubomis reziumavo, kad problemos bus išsi- 
aiškintos ir galbūt sutvarkytos, o esant reikalui laikė reikalingu surengti dar 
vieną pasitarimą ateinantį gegužį. Tam mielai pritarė ir Ekc. vyskupai. 

Po to, šio mėnesio 30 d., ponas Prezidentas Smetona pakvietė mane 
į savo rezidenciją, pasakodamas man savo įspūdžius apie konferenciją ir 
reikšdamas norą pasiekti pilną sutarimą. Stengiausi iškelti jam mūsų nesu- 
tarimo taškus, bet ypač jaučiau poreikį informuoti apie katalikiškus princi- 
pus, taip pat ir jų [naudą] valstybės gyvenimui bei pažangai. 

Norėjau dar kartą paklausti p. Ministrą [Pirmininką] Voldemarą dėl jo 
minčių apie mokyklą. Vyriausybė, atsakė jis man, nori reformuoti mokyklą, 
kuri šiandien turi įvairių trūkumų. Transeat sui difetti, tačiau kaip Vyriau- 
sybė ketina juos ištaisyti? Nacionalizuoti visas vidurines mokyklas, suma- 
žinant jų skaičių pagal esamą poreikį ir pagerinant jas. Drįsau suabejoti 
„nacionalizacijos“ vaisto efektyvumu, kas buvo ir yra visų bėdų priežastis, 
bet mano pašnekovas iš karto pertraukė mano susirūpinimą katalikiškomis 
mokyklomis, kurios šiandien yra privačios ir prilyginamos valstybinėms 
mokykloms bei naudojasi jų privilegijomis, ir tęsė: priemonės turinčios 
būti taikomos visoms privačioms mokykloms, įskaitant katalikiškas, nes 
kitaip mažumų pareiškimai mus vėl nuvestų į Ženevą; bet katalikai dėl to 
esą neturėtų baimintis, nes Vyriausybė norinti, kad visos mokyklos būtų 
katalikiškos, ir, turint galvoje didelę Bažnyčios įsikišimo teisę, kurią numa- 
to konkordatas, reikia, kad tik būtų sugebama tinkamai tuo naudotis, dau- 
giau nei iki šiol. - Tačiau šitaip būtų sutrikdytas dabar klestinčių, draugų ir 
priešų pripažinimą pelniusių Jėzuitų ir Marijonų gimnazijų egzistavimas, 
būtų paralyžuota privati iniciatyva, visais laikais vaisinga dideliais darbais, 
ir paliktos nuošaly mažumos, kurios rastų būdą gyvuoti pačios, kaip tada 


55 Konkordato XIII str. 4 punktas pripažino vyskupams teisę kištis į katalikų mokinių 
auklėjimo reikalus. 

Vyriausybė iškęs teisėtus lietuvių katalikų, lietuvių tėvų skundus?.. — Su- 
prantu, pertraukė mane, bet taip nenutiks, jeigu bus gerai suprastas valsty- 
binių reformų projektas, kurio įgyvendinimui reikės daug, galbūt 10 metų; 
dėl dviejų paminėtų gimnazijų, ypač Jėzuitų, rasis būdas tęsti jų egzistavi- 
mą. - Netikras egzistavimas, Ekscelencija, bet tai vis dar egzistavimas: ar tai 
nėra trokštamiausias darbas bet kokios vyriausybės, kuri perima priešiškas 
intencijas katalikiškos mokyklos atžvilgiu, kaip yra Europoje ar kaip buvo 
Lietuvoje prieš nepilnus dvejus metus. 

Jeigu norima reformos, verčiau būtų paieškota būdo, kuriam niekas ne- 
galėtų paprieštarauti: tegul Vyriausybė nuoširdžiai pasako, kokio skaičiaus 
ir kokios kokybės mokyklų norėtų bei docentų kvalifikacijų ir pavadinimų, 
tegul surašo testus, parengia programas, užsitikrina, kad mokykla formuos 
piliečius, ištikimus įstatymams, sąžiningus ir sąmoningus. Bet tegu valsty- 
bė nesiekia absoliučios mokyklų monopolijos, ir tegu nesudaro kliuvinių 
privačių mokyklų kūrimui, egzistavimui ir vystymuisi, - teisei, be kita ko, 
pripažįstamai Bažnyčiai, surašytai konkordato XIII straipsnio 5 paragrafe, 
pilnai išdėstytai Kanonų teisės kodekso 1375 kanone. Priešingai, valstybė 
turėtų būti labai suinteresuota globoti šias mokyklas, kadangi yra moraliai 
įsipareigojusi remti visas tautos pastangas, padedančias geriau siekti savo 
aukščiausio tikslo: visų paminėtųjų laimės. 

Jo Eksc. teoriškai pritarė, bet praktiškai mažumų mokyklos didina pro- 
blemą, kurią reikės išstudijuoti ir išspręsti. Kartoja, kad Vyriausybė tikrai 
nenori priešintis katalikiškoms mokykloms vien todėl, kad jos katalikiškos, 
kaip ją kaltina krikščionys demokratai, ir tai įrodo konkordato XIII straips- 
nis, kuris užtikrina, kad viešosios mokyklos yra daugiausia katalikiškos. Vy- 
riausybė nori reformos, aiškiai reikalingos mokykloms, turėdama galvoje 
katalikišką didžiosios daugumos gyventojų charakterį, finansines galimybes 
ir krašto poreikius. Aš pridūriau, kad apie tai vėliau bus kalbama plačiau. 

Po kelių dienų tarpdieceziniame periodiniame leidinyje perskaičiau 
trumpą neoficialią žinią apie vyskupų konferenciją arkivyskupijos rūmuo- 
se, kurią paskelbęs redaktorius jų [vyskupų] vardu tvirtina: 1) kad subsidijų 
atšaukimas žalingas katalikiškoms mokykloms, nors tokios mokyklos yra 
reikalingos ir turėtų naudotis vienodomis teisėmis kaip valstybinės; 2) kad Fi- 
losofijos-teologijos fakultetas garantuojamas konkordatu, ir būtent tokio po- 
būdžio, būklės ir sąlygomis, kokios buvo paties konkordato sudarymo metu, 

o kalbant apie jo sekcijas, filialus, katedras, biudžetą ir atlyginimus, niekas 
negali būti sumažinta be susitarimo su Šventuoju Sostu; 3) kad katalikiško 
jaunimo kultūra ir švietimas turi būti religiniai, kad jaunimas turi dalyvauti 
katalikiškose organizacijose, kad dvasininkai turi laikyti savo pastoracinio 
darbo dalimi darbą katalikiškose draugijose, tokiose kaip pavasarininkai ir 
ateitininkai, ir kad tokios organizacijos yra Katalikų akcijos dalis, kuri veikia 
su vyskupų palaiminimu; 4) kad taip pat mūsų šalies ekonominėje srityje 
katalikai turi aiškinti savo veiklą atitinkamose organizacijose, kurias Vyriau- 
sybė turi traktuoti taip pat, kaip ir kitas ekonomines draugijas. Informacijoje 
taip pat minimas poreikis remti katalikišką spaudą, kuri dėl konkurencijos 
praranda pasekėjus, ir apaštalavimo poreikis darbininkų tarpe. 

Šios paskutiniosios konferencijos nemažai prisidėjo prie situacijos iš- 
siaiškinimo; jos suteikė progą episkopatui parodyti savo sutelktumą taktiniu 
atžvilgiu, kuo seniai buvo norima suabejoti, atkreipė dėmesį į jau išsakytas 
bėdas, iškėlė kitas, kurias norima išspręsti kuo greičiau, ir dar kartą patvir- 
tino Bažnyčios ir religijos dalyvavimo krikščioniškame liaudies gyvenime 
ir jos institucijų teisėtumą prieš priešingus metodus ir doktrinas. 

Dabar yra pagrindo tikėti valdančiųjų gera valia bei vyskupų atsargu- 
mu, taktiškumu ir energija siekti, kiek įmanoma be kolizijų, Bažnyčios ir jos 
institucijų sąlygų Lietuvoje pagerinimo. Du faktai palaiko šią viltį: būsimoji 
čionykščių Eksc. vyskupų kelionė į Romą, prie Šventojo Tėvo kojų, ir Švč. 
Mergelės Marijos paveikslo, kuris garbinamas kaip stebuklingas, sugrįži- 
mas iš centrinės Rusijos į gražiąją tėvų kamaldulių bažnyčią Pažaislyje!?, 
esančią už penkių kilometrų nuo Kauno; šis sugrįžimas įvyks po 14 metų 
pertraukos, ir kad gegužės 17 numatytas iškilmingas paveikslo pervežimas 
iš Kauno į Pažaislį sujaudins visą šią liaudį neskiriant religijos. Puikioji Mo- 
tina, į kurią kreipėmės, tenutolins konfliktus, kurie kėsinasi sutrukdyti die- 
viškajai Bažnyčios misijai šioje Marijos žemėje. 

Pasirengęs bučiuoti šventąjį Purpurą 

L. EAIDUTTI 


ASV, Arch. Nunz. Lituania, b. 41, I. 1147-151. Mašinraštis. Versta iš italų k. 


"6 Paveikslas į Rusiją buvo išgabentas 1915 m. ir ten saugotas Donskojaus stačiatikių 
vienuolyne. Paveikslo grąžinimu rūpinosi Pažaislyje įsikūrusios Šv. Kazimiero kongregacijos 
seserys. 


230 


Lietuvos Katalikų Bažnyčios institucinės sąrangos reorganizacija 


63. šv. SEMINARIJŲ IR UNIVERSITETŲ KONGREGACIJOS PLE- 
NARINIO POSĖDŽIO, KURIAME SVARSTYTAS KAUNO UNIVERSI- 
TETO TEOLOGIJOS-FILOSOFIJOS FAKULTETO KANONINIO PRI- 
PAŽINIMO KLAUSIMAS, STENOGRAMA 


ŠV. SEMINARIJŲ IR UNIVERSITETŲ KONGREGACIJA 


1928 m. balandžio 13 d. 
PLENARINIS POSĖDIS 


KAUNAS 


Dalyvavo J. Em. kardinolai: prefektas Gaetano Bisleti, Pio Boggiani, 
Alessio Enrico Lepicier, Camillo Laurenti, Francesco Ehrle, Aurelio Galli. 


I. Svarstyta: a) ar reikia kanoniškai įsteigti Katalikų, arba Teologijos, 
fakultetą, egzistuojantį Kauno pasaulietiniame universitete, b) suteikti 
jam privilegiją teikti akademinius teologijos, teisės, filosofijos ir filologijos 
laipsnius. 

Dėl I dalies (a) skirsnio, Em. atsakė TEIGIAMAI; t. y. nutarė, kad rei- 
kia kanoniškai įsteigti Katalikų, arba Teologijos, fakultetą. 

Priežastys, kurios paskatino Eminencijas duoti teigiamą atsakymą, yra 
šios: 1) Vyriausybė jau yra pripažinusi šį fakultetą, jį išlaiko ir suteikė jam 
privilegiją teikti laipsnius, nors Šv. Sosto požiūriu to jam ir nereikėjo; 2) Vy- 
riausybė suteikia visas garantijas, kad minėtasis fakultetas galėtų vykdyti 
savo veiklą pagal Šv. Sosto nurodymus, kaip tai plaukia iš konkordato tarp 
Šv. Sosto ir Lietuvos, civilinės teisės straipsnių, susijusių su fakultetu ir paties 
fakulteto statutu. Taigi fakultetas yra savarankiškas ir visiškai priklausomas 
nuo Šv. Sosto; 3) Dėl filologijos laipsnių teikimo reikia atsižvelgti į tai, kad 
tame pačiame universitete yra Humaniorum Litterarum"* fakultetas, turintis 
teisę skirti laipsnius, bet jis yra pasaulietinis ir turi daug daugiau studentų nei 
Literatūros kursas, priklausantis Katalikų fakultetui (tik todėl, kad ten buvo 
suteikiami laipsniai). Tuo grindžiamas išskaičiavimas, o tikriau poreikis su- 


57? Humanitarinis. 

teikti tokią privilegiją Filologijos sekcijai, kaip mano Apaštalinis vizitatorius 
mons. Zecchini ir Apaštalinis internuncijus mons. Schioppa. 

Dėl antrosios dalies, liečiančios akademinių laipsnių suteikimo privi- 
legiją, Eminencijos atsakė: TEIGIAMAI SEPTYNERIEMS METAMS IR 
SU IŠLYGA. 

Išlyga yra tokia: prieš „pranešant“ suinteresuotiems asmenims apie 
privilegiją teikti laipsnius, atliekamas fakultete dirbančių profesorių tyri- 
mas, tai yra ištiriami jų moksliniai ir didaktiniai sugebėjimai, jų moralė, 
Bažnyčios mokymo išmanymas ir kiek įmanoma nušviečiamas jų elgesys. 
Jei informacija bus nepalanki, kancleris laiku pasirūpins susitarimu su Vy- 
riausybe pagal statutus ir konkordatą tarp Šv. Sosto ir Lietuvos. Kalbant 
apie būsimuosius profesorius, jie, jeigu yra kviečiami dėstyti teologijos, 
Šv. Rašto, teisės, socialinių mokslų, negali būti paskirti, kol kongregacija 
nepateikė nulla osta, kaip to reikalauja galiojančios instrukcijos; - pagaliau 
tai yra numatyta konkordate. Pasirūpinama įdarbinti vietinius profesorius. 

Per septynerius metus, pasibaigus kiekvieniems metams, fakultetas 
turi parengti ataskaitą apie atliktą mokymą, pasiektus rezultatus etc. 

Teologijos paskaitos klierikams ir dvasininkams vyksta seminarijos 
mokyklose; kitiems klausytojams (taip pat moterims) - universiteto audi- 
torijose, 

Civilinės teisės straipsniuose pateikiama ši pastaba: „Teologijos-filoso- 
fijos fakultetas skiria savo profesorius pagal Kanonų teisės kodeksą.“ 

II. Svarstyta: kokie pakeitimai pagal didžiai gerbiamo konsultoriaus 
pasiūlymus turėtų būti padaryti statutuose. 

Eminencijos atsakė: statutuose turėtų būti padaryta daug pakeitimų, 
kuriuos atliks kongregacija, atsižvelgdama į didž. gerb. konsultoriaus pa- 
siūlymus. 

Iš statutų išimama studijų programa turi būti parengta Šv. Kongregaci- 
jos. Reikia būtinai reikalauti lotynų kalbos studijų. Jos turi prasidėti mažųjų 
seminarijų gimnazijos kursuose, 

Filosofijos fakultete kandidatai į dvasininkus bei dvasininkai turi stu- 
dijuoti tuos dalykus, kurie vadinami Systema Philosophicum ir apima visą 
abstrakčiąją ir praktinę filosofiją. Mokymas turi vykti lotynų kalba pagal 
Kodekso nurodymus. 

Kandidatai į Kanoninės teisės studijas, užbaigę ketverius Teologijos 
studijų metus, turi dar bent dvejus metus studijuoti kanoninius mokslus 
(o ne vienus metus, kaip rašoma statutuose). 

Ties nr. 24 reikia nuimti kursyvą. 

Šv. Tėvas, balandžio 18 d. audiencijos žemiau pasirašiusiajam metu, 
patvirtino Em. kardinolų nuomonę. 

Roma, 1928, balandžio 18 d. 

Sekretorius GIACOMO SINIBALDI, 
Tiberiados vyskupas 


ASV, A.E.S. Paesi Baltici, b. 22, I. 487-49v. Mašinraštis, versta iš italų k. 

64. L. FAIDUTTI RAPORTAS APIE KATALIKŲ VEIKIMO CENTRO 
KONFERENCIJĄ 


APAŠTALINĖ INTERNUNCIATŪRA 
LIETUVOJE 
Nr. 174 


Objektas: Katalikų akcijos konferencija 
Kaunas, 
1928 m. balandžio 17 d. 


Didžiai Gerbiamas Eminencija, 


Raštas, kurį Jūsų Eminencija teikėtės išsiųsti šio mėnesio 15 d. kaip at- 
sakymą į čionykštės Katalikų akcijos dovaną, sėkmingai pasiekė internun- 
ciatūrą, tačiau delsiau jį perduoti, kol nebuvau gavęs atsakymo į šifruotę 
nr. 30. Šis atėjo ir už jį esu dėkingas Jūsų Didžiai Gerbiamam Eminencijai. 

Šio mėnesio 12 d. KA delegatų konferencija po tam tikrų formalumų 
turėjo būti ne kas kita kaip dvejų metų veikimo apžvalga su programos arti- 
miausiai ateičiai nustatymu ir keleto rezoliucijų priėmimu; vietoj to ji paliko 
politinės įtampos kupino susirinkimo įspūdį, kuriame krikščionių demo- 
kratų partijos vadai ir šalininkai, iš niekur, o juo labiau iš prezidiumo nesu- 
laukdami jokio atsako, kaip pretekstu pasinaudodami Vyriausybės elgesiu 
bei ketinimais mokyklų, ekonominių kooperatyvų, jaunimo organizacijų 
atžvilgiu (apie tai rašiau savo ankstesniuose raportuose nr. 138 ir 155), žars- 
tėsi talentu kritikuoti ir atakuoti vienoje ar kitoje srityje, sunkiai nuslėpdami 
savo šališkumą ir antipatiją, kurie silpnino jų argumentus, o dar blogiau, 
iškreipė konferencijos, o ne mažiau ir pačios Katalikų akcijos pobūdį. 

Dalyvavo apie 300 asmenų, tačiau tik 179 su teisėtais įgaliojimais; kiti 
buvo svečiai, daugiausia krikščionių demokratų partijos studentai. Rinki- 
muose į Konferencijos prezidiumą (rinkimai savavališki, nenumatyti pagal 
statutą) ovacijomis buvo išrinkti: pirmininku - vyskupas mons. Reinys, Ži- 
nomas kaip uolus krikščionių demokratų veikėjas, vicepirmininku - ponas 
Stulginskis, buvęs Respublikos Prezidentas, ūkininkų partijos vadas ir pas- 

kutiniojo Seimo pirmininkas. Pastarieji skubiai pakilo į tribūną įžanginiam 
pasveikinimui: Seimui esant uždarytam, turime pasinaudoti proga laisvai 
reikšti mintis ir t. t. 

Į prezidiumą iš pagarbos buvo pakviestas J. E. mons. arkivyskupas 
Skvireckas bei Šventojo Sosto atstovas; J. E. į susirinkimą atvyko pavėla- 
vęs ir nenorėjo užimti vietos prezidiume, kadangi aplinka, kaip vėliau man 
sakė, jam atrodė nepatikima. Drįsau jam dėl to papriekaištauti, mat Kata- 
likų akcijos požiūriu jo aktyvus dalyvavimas susirinkime būtų buvęs labai 
naudingas, o galbūt netgi lemiamas. 

Savo sveikinimo kalboje pabrėžiau KA apolitiškumą ir jos priklauso- 
mybę nuo hierarchijos, taip pat vadovų bei eilinių narių pasišventimo ir 
disciplinos būtinybę, laikantis Popiežiaus nustatytų normų. 

Pirmininko, dr. Tumėno ir diecezijų valdybų ataskaitas, kuriose ap- 
žvelgtas intensyviai vykdytas darbas, lydėjo bendras pritarimas. 

Buvo pristatytos kelios rezoliucijos: dėl solidarumo su Meksikoje per- 
sekiojamais broliais, kurią svarstant pasisakė ir šį raštą pasirašęs asmuo, 
dėl patriotizmo ir katalikybės, dėl mokyklos, darbininkų klausimu, taip pat 
dėl kovos su alkoholiu bei dėl spaudos. Kai kurių temų svarstymą nulė- 
mė auloje dominavęs elementas. Dėl kitų net nediskutuota, nes buvo per 
grubios; tačiau užteko ir priimtųjų, kad būtų suteikta proga pasireikšti 
partiniam radikalumui. Vienas iš oratorių mėgino pailiustruoti „septy- 
nias mirtinas vyriausybės nuodėmes“, - tas pats, kuris tikėjosi apkaltinti 
susirinkimo metu mestu priekaištu „miegančiai Bažnyčiai, kad ji pabustų“, 
taip sukeldamas sveikinimų bangą, taip pat ir politinių organizacijų vardu. 
Prezidiumas leido tęsti... Atrodė sutinkąs ir su ugningais konferencijos pir- 
mininko mons. Reinio pasisakymais, skirtais kai kurių katalikų interesams 
žalingų Vyriausybės sprendimų kritikai, po kurių neliko nieko kito, kaip 
laukti augančių plojimų ir susirinkimo dalyvių pritarimo. Tiesa, genera- 
linis KA sekretorius, kun. P. Būčys man išsireiškė maždaug taip: „Mons. 
Reinio kalba, kuri pila vandenį ant krikščionių demokratų malūno, labiau 
tiktų jų pačių komedijoms, nei KA konferencijai.“ Užuot prisitaikius prie 
viešai paskelbtų vyskupų argumentų ir nužymėtų linijų, siekiama naudoti 
schūrfere Tonart“* tam parengtoje aplinkoje. Kunigas Krupavičius, dėl per 


8 Aštresnį toną (vok. k.). 

didelio vyskupo nuolaidumo šiuo metu esantis krikščionių demokratų par- 
tijos generaliniu sekretoriumi, dalyvaujantis konferencijoje su vieno dva- 
sininko jam perleistu mandatu, užlipo į tribūną lydymas plojimų uragano, 
ypač vienos grupės, ir tęsė puolimą prieš Vyriausybę, cituodamas Romos 
Popiežiaus laiškus ir šventuosius kanonus dėl katalikiškos mokyklos, jauni- 
mo organizacijų, spaudos. Ne vienas paklaustų: tačiau kodėl būtent iš šios 
sakyklos? Apsirengęs pasaulietiškai, su barzdele, tačiau šį kartą pasirodė ir 
su kunigiška apykakle. Baigęs savo kalbą, kreipėsi tiesiai į Šventojo Sosto 
atstovą prašydamas: „Tokios yra mūsų krašto sąlygos, būkite malonus in- 
formuoti apie jas Šventąjį Tėvą, kad jis padėtų.“ 

Perėjus prie paskutiniojo punkto, naujos Valdybos rinkimų (parengtų 
taip, kad krikščionių demokratų sąrašą pakeistų t. Būčio pasiūlytasis), aš pa- 
prašiau žodžio. Pabrėžiau, kad KA prigimtis, kaip to nori Popiežius, reikalau- 
ja tarnauti ne partijoms, o Bažnyčiai, iš kurios ji kyla, kadangi tik tokia akcija 
pagrįstai leidžia tikėtis Dievo palaiminimo. Tobulinant KA, reikia griežtai 
laikytis normų, užfiksuotų Romos popiežių, o ypač dabar valdančio Šven- 
tojo Tėvo, laiškuose, kuriuos pridera gerai perskaityti ir apmąstyti, o vėliau 
sąžiningai įgyvendinti praktikoje. Principai turi būti ginami drąsiai, tačiau 
nepažeidžiant didžiosios gailestingumo taisyklės. Neabejokite, kad Šventasis 
Sostas yra skrupulingai informuojamas, tačiau kita vertus mūsų prievolė yra 
nuolankiai išklausyti, kai jis moko ar ragina. Atlikite savo pareigą kaip vaikai 
ir lietuviai! Priminiau dideles Šventojo Tėvo malones ir kiek ilgiau sustojau 
prie konkordato, kad paminėčiau kiekvieno, taip pat ir Vyriausybės, nuo- 
pelnus. Palinkėjau, kad artėjantį Jo Šventenybės kunigystės jubiliejų??? visi 
Lietuvos katalikai sutiktų su ta pačia meile Bažnyčiai ir Popiežiui, ir kad iš 
Rusijos į čionykštę kamaldulių bažnyčią grįžtantis stebuklingas Marijos pa- 
veikslas atneštų kraštui savo globą ir dieviškojo Kūdikėlio taiką. 

Rytojaus dieną išreiškiau savo nepasitenkinimą dėl nesusipratimų J. E. 
mons. arkivyskupui, kuris pats dėl jų apgailestavo ir grįžęs iš Romos siūlėsi 
šiuo reikalu užsiimti. Tuo tarpu netvirtina konferencijoje surengtų rinkimų 
ir atideda rezoliucijų publikavimą. 

Šiandien internunciatūroje lankėsi vyskupas mons. Reinys, tad pasi- 
naudojau proga atvirai išsakydamas jam, kaip konferencijos pirmininkui, 


"9 Popiežius Pijus XI kunigystės šventimus gavo 1879 m. gruodžio 20 d. 

priekaištus, pasmerkdamas nesantūrumą, o ypač politinį bei aistringą kai 
kurių pasisakymų pobūdį, visiškai svetimą KA prigimčiai. Monsinjoras at- 
siprašė ir teisinosi sunkiomis sąlygomis, kurias katalikų interesams krašte 
siekia sukurti Vyriausybės politika. Pridera būti budriems ir gintis, jam sa- 
kiau, tačiau nepiktnaudžiaujant metodais ir veikiant sutartinai su episkopa- 
tu, ypač kai yra įtraukiama KA. 

[Vyskupas] iškėlė aikštėn požiūrių skirtumus, ypač su Jo Eksc. metro- 
politu, ir sakė baiminąsis, kad katalikų atkaklumas gali privesti prie KA 
susiskaldymo diecezijomis, kas jos veiklą padarytų efektyvesnę. Drįsau jam 
pažymėti, kad KA be visų Lietuvos katalikų solidarumo ir disciplinos, vys- 
kupų vienybės ir vienybės su jais yra neįmanoma, kad jos dalyvių dvasia 
turi būti ugdoma ir nukreipiama ir kad vidinis darbas draugijose šiuo at- 
žvilgiu yra būtinas bei neatidėliotinas. 

Į internunciatūrą taip pat atvyko Pirmininkas ir Centro valdybos gene- 
ralinis sekretorius, kurie išreiškė apgailestavimą dėl konferencijos siurprizų 
ir pritarė, kad reikia iš jų pasimokyti. 

Laikraščiai taip pat yra įgudę naudoti argumentacijai įmantrius ko- 
mentarus bei polemiką. Tokioje šalyje kaip ši, kuriai reikia konsolidacijos, 
kur geresnėms iniciatyvoms trukdo elementarios kliūtys, o politinės kovos 
bei varžybos skaldo sielas bažnyčiose ir bažnytėlėse, man atrodo, derėtų 
vertinti tai tik kaip vieną epizodą, kuris galbūt paskatins susimąstyti tuos, 
kurie jį išprovokavo, kurie nesugebėjo užkirsti jam kelio, ir pačią Vyriausy- 
bę, kuri apie šį atvejį yra informuota. 

Pasilenkęs bučiuoti šventąjį Purpurą, reiškiu giliausią atsidavimą. 


Nuolankiausias, dėkingiausias ir paklusniausias 
Jūsų Didžiai Gerbiamo Eminencijos tarnas 


Kun. LurGI FAIDUTTI 


ASV, AES Paesi Baltici, b. 43, L. 607-62v, 63. Mašinraštis. Versta iš italų k. 

65. L. FAIDUTTI ATSAKYMAS Į ŠV. SUSIRINKIMO KONGREGACI- 
JOS RAŠTĄ DĖL MOTERŲ SPORTINĖS APRANGOS 


Nr. 199 


Objektas: Moterų sportinių kostiumų nesaikingumai 
Kaunas, 
1928 m. balandžio 29 d. 


Didžiai Gerbiamas Eminencija, 


Analogiškai tam, ką Jūsų Didž. Gerbiamas Eminencija nurodėte gar- 
bingame šių metų kovo 12 d. rašte nr. 562/28, deja, turiu pranešti, kad nesai- 
kingumas, dėl kurio apgailestaujama, rodo polinkį plėstis ir šiame regione. 
Tuo tarpu Lietuva, kuri beveik trim ketvirtadaliais yra katalikiška, pradeda, 
ypač miestuose ir miesteliuose, rungtyniauti su kitais kraštais pagedusios ir 
prasimanytos mados kostiumais, sekdama blogu pavyzdžiu daugelio krikš- 
čionių, bet visų labiausiai žydų moteriškosios lyties atstovių, kurios šioje 
srityje pirmauja. 

Kalbant apie sportinius kostiumus dar nepasiektas toks lygis, koks ap- 
rašytas cituotame rašte, ir didesnioji dalis lietuvių mergaičių, atrodo, dar 
susipranta susilaikyti, ypač jeigu priklauso katalikiškoms sporto draugi- 
joms, kurioms dar vadovauja rimti bei sąžiningi asmenys. Tačiau pavojus 
yra, jį atskleidžia budresni dvasininkai, ir tuo didesnis, kuo begėdiškesnė 
kasdienės aprangos maniera, kurios aukų atsiranda ir tarp nepilnamečių 
kaimo gyventojų. 

Negali būti abejonių, kad visa tai reikalauja užbėgti už akių, - kur tai 
dar įmanoma, - šios negerovės plitimui; o priemonės, kurias pagal savo 
išmintį laikys reikalinga padiktuoti Šv. Kongregacija, tikrai būtų naudingos 
tiek stengiantis tramdyti, tiek raginti ir patarti nors tiems, kurie nėra visiš- 
kai kurti motiniškam Bažnyčios balsui. 

Dvasininkai, bent jau šiame regione, taip pat turi pareigą kuo energin- 
giau ir kuo dažniau prisidėti prie šventos bei skausmingos kovos, kad vėliau 
netektų apgailestauti dėl skandalų ir bėdų. Man atrodo, reikėtų tai jiems 


238 


Lietuvos Katalikų Bažnyčios institucinės sąrangos reorganizacija 


patvirtinti, nepaisant prieš keletą mėnesių paskelbto kolektyvinio vyskupų 
cirkuliaro dėl mados nesaikingumų. 

"Tuo tikslu ir siekdamas negaištant pasinaudoti Jūsų Eminencijos 
garbingo rašto turinio lobiais, nusprendžiau kreiptis į čionykštės Katalikų 
akcijos vadovybę bei į pačius Eksc. vyskupus ir atkreipti jų dėmesį į sudėtin- 
gą problemą, idant jie su ypatingu budrumu ir apdairumu imtųsi veiksmų 
dabar, kai sezoninis sportas, ekskursijos, maudynės vis labiau imponuoja. 

Pasilenkęs bučiuoti šventąjį Purpurą, siunčiu linkėjimus ir patvirtinu 
giliausią atsidavimą. 


Nuolankiausias, dėkingiausias ir paklusniausias 
Jūsų Didžiai Gerbiamo Eminencijos tarnas 


Kun. LuIGI EAIDUTTI 


ASV, Arch. Nunz. Lituania, b. 41, I. 139-141. Rankraštis. Versta iš italų k. 

NEIŠSIPILDĘ LŪKESČIAI: 


NUNCIJAUS R. BARTOLONI 
ISTORIJA 


I JM 


XI. 


6 23 3 
2 . Į Rome, K 28 | Novembrs 192-.9. 
SionE pER LSY 
Prat N. 283/2 9. 
OcarrTo: (RISERVA) 


Xocellenas Reoverendissima, 


Facenūo seguito alla lstters N? 725/28 del I7 Ottobre u.B., 
trasmetto a Vostra Bocellenza Rev .m altre notizie rimesse Tider= 
vatamente a guesta Pontificla Gommismione e che riguardano il mo= 
do di procedere di cotesto Governo verso i diasidenti di Lituania, 

Viene riferito che il Governo Lituano avrebbe promesao all'ir 
cive scovo Bleuterio il danero necessario per 1'erezione di un S6a 
minario ortodos8o in Tituania,unzi che avrebbe giš versato nelle 
mani di Eleuterio parte ėel danaro,allo scopo di trasferire in Lia 
tusnis il Seminario crtodos8o di Vilna, 

Brego Vostra Eccellenza di controliare c01l maesimo riserbo 
čette notizie che,as PosBer0 vere,spiogherebbero pure gl 'intendi» 
menti che il Governo ha ver8o la nostra Missione Slava in Litua= 
nis, 

' Mi valgo volentieri della mova occasione per confeTmMATNi, 


son distinta stim= 


d611'Eccellenza Vostra Rev „mB. 


' ažf,mo come fratsllo 


PT T Pori 
A Sue Eocelienze Reverendiasima . - 
. „T L). Kana, ML) 
Monsignor RICGARDO BARTOLONI 
Nunzio ApoBtolico 
(Ti tuania) KAUNAS 

66. ŠV. SOSTO VALSTYBĖS SEKRETORIATO INSTRUKCIJOS APAŠ- 
TALINIAM INTERNUNCIJUI R. BARTOLONI 


Juodraštis nr. 1338/23 
[1928 m.] birželio 28 d. 


Didžiai Gerbiamas Ekscelencija 
Monsinjoras Riccardo Bartoloni!?* 
Titulinis Laodicėjos Sirijoje Arkivyskupas 
Apaštalinis Internuncijus Lietuvoje 


vykdydamas jam patikėtą svarbią misiją, paisys šių instrukcijų. 


Po karo Šventasis Sostas nedelsdamas pradėjo rūpintis religine padėti- 
mi Lietuvoje, 1921 m. lapkričio 19 d. nominuodamas Apaštalinį vizitatorių 
Baltijos kraštams, kuris dėl žinomų įvykių buvo priverstas persikelti iš Kau- 
no į Rygą, kur buvo nominuotas nuncijumi Latvijoje. 

1925 m. į Lietuvą pravesti čia inspekciją buvo išsiųstas buvęs Vilniaus 
vyskupas, monsinjoras Jurgis Matulevicius, kuris paliko apie savo misiją 
svarbų pranešimą, datuotą 1926 m. kovo 2 d.!* Šio pranešimo kopiją Mons. 
Bartoloni ras Kauno internunciatūros biure. 

Tų pačių metų vasario 15 d. vyko vyskupų konferencija; ten buvo įma- 
noma parengti galutinį krašto bažnytinio suskirstymo projektą, kuris per 
1926 metų Velykas buvo patvirtintas bule Lithuanorum gente. 

* XX 

Diplomatiniai santykiai tarp Šventojo Sosto ir Respublikos buvo nu- 
statyti [paryškintas žodis įrašytas ranka vietoj išbrauktos frazės „kurie nie- 
kada nebuvo visiškai nutraukti, buvo atkurti ir pagerinti], kai monsinjoras 
Schioppa, internuncijus Olandijoje, 1927 m. kovą buvo paskirtas internun- 


38 Riccardo Bartoloni (1885-1933) - nuo 1922 m. dirbo Vatikano Valstybės sekretoriate, 
buvo kard. G. Pizzardo padėjėjas, nuncijus Lietuvoje (1928-1931), arkivyskupas (1928). 


133 Arkivysk. J. Matulaičio 1926 m. kovo 3 d. laiškas kardinolui P. Gasparri, Naujasis 
Židinys-Aidai, 1999, Nr. 5-6, p. 261-273. 

cijumi Lietuvoje!“, o dr. Jurgis Šaulys tų pačių metų birželio 22 d. - įgalio- 
tuoju ministru prie Vatikano. 

Šie santykiai atvėrė kelią konkordato sudarymui, kuris įvyko Romoje 
1927 m. rugsėjo 27 d. Dabar Šventasis Sostas, skirdamas Monsinjorą Lao- 
dicėjos Arkivyskupą internuncijumi Lietuvoje su nuolatine būstine Kaune, 
rodo norą santykius su Respublika daryti vis šiltesnius ir sutvirtinti Bažny- 
čios Lietuvoje turimą padėtį, ryžtingai keldamas čia sielų gerovę. 

**3* 

Katalikai, sudarantys 75 96 gyventojų (13 96 yra žydai, 8 90 schizmatikai 
ir 496 protestantai), apskritai yra geri ir pamaldūs, labai prisirišę prie Baž- 
nyčios ir atsidavę savo ganytojams, tačiau sykiu labai blogai pažįsta religi- 
nes tiesas ir lengvai pakliūva į netikėjimo spąstus. Tarp miesto gyventojų 
yra paplitusios komunistų, socialistų ir nacionalistų liberalų partijos, ku- 
rios atvirai kovoja prieš katalikų religiją ir ypač prieš kunigiją. 

Visi Bažnyčios priešai, deja, gana sėkmingai pasinaudojo konkordato 
su Lenkija sudarymo faktu, aiškindami, kad taip Šventasis Sostas neva pats 
išsprendė Vilniaus, į kurį reiškė teises Lietuva ir kuris po generolo Želigovs- 
kio žygio buvo inkorporuotas į Lenkiją, klausimą. Šis argumentas dabar, kai 
Lietuvoje kiek nurimo netikėtos amputacijos sukeltas skausmas, nebeturi 
anksčiau turėtos jėgos; tačiau vis dar išlieka Bažnyčios priešų kovos žirgu. 

Monsinjoras Laodicėjos Arkivyskupas dės pastangas, kad lietuviai 
gerai suprastų, jog Šventasis Sostas nesikiša ir jokiu būdu neketina kištis 
į konfliktą tarp dviejų valstybių; tačiau tik turėdamas nustatyti bažnytinę 
Vilniaus tvarką derėjosi su Lenkijos Vyriausybe; taip, kaip su vietos vyriau- 
sybe deramasi kiekvienu atveju, kuomet kontaktai su civiline valdžia būtini, 
idant būtų apibrėžta Bažnyčios situacija tame regione. 

** + 

Minėtuoju pretekstu Bažnyčios priešų prieš ją nukreipta ataka nebūtų 
turėjusi tokio didelio pasisekimo, jeigu lietuvių religinis auklėjimas būtų 
buvęs geresnis; kadangi religinio auklėjimo stygiaus pasekmės yra gausios 
ir sunkios, ypatingu Mons. Apaštalinio Internuncijaus rūpesčiu bus jo ge- 
rinimo skatinimas, ypač siekiant, kad Vyriausybė nepanaikintų ar neigno- 
ruotų įstatymų, kurie globoja katalikiškas mokyklas. 


49 Kaip minėta (žr. nuorodą nr. 86), L. Schioppa buvo nominuotas dar 1926 m. vasarą. 

* * + 

Šventojo Sosto atstovas lygiai tiek pat rūpinsis padėti katalikų drau- 
gijoms, ypač jaunimo, stengdamasis, kad augtų jų narių skaičius ir gerėtų 
jų dvasia, kad jose stiprėtų krikščioniškas gailestingumas, diegdamas jose 
sveiką aktyvumą, o ypač iš visų katalikų draugijų išguidamas piktnaudžia- 
vimą lyčių susimaišymu. 

x *++ 

Panašų, kur kas sunkesnį, tačiau ir reikalingesnį darbą Monsinjorui 
Internuncijui teks atlikti siekiant pašalinti ar bent jau sumažinti lyčių susi- 
maišymą, kuris visuotinai įsigalėjęs mokyklose. 

* ** 

Greta šio ypatingo rūpinimosi jaunimu Monsinjoras Laodicėjos Arki- 
vyskupas aktyviai stengsis, kad Katalikų akcija sutvirtėtų ir vystytųsi pagal 
Popiežiaus direktyvas, ir teoriškai, ir praktiškai laikydamasi nuošalyje nuo 
bet kokios politinės partijos, tiek vadovų, tiek narių atžvilgiu. 

Pastaroji Monsinjoro Internuncijaus darbo dalis bus ypač sudėtinga, 
tarp lietuvių esant labai gyvai ir netgi, galima sakyti, perdėtai, tautinei sa- 
vimonei bei labai stipriam polinkiui veikti šališkai bei susiskaldžius į frak- 
cijas. 

* 434 

Toks polinkis į šališkumą atvirai reiškiasi ir tarp didelės dalies dvasi- 
ninkijos, kuri apskritai yra gera, darbšti ir gerbiama liaudies, tačiau gavo 
nepakankamą ugdymą. 

Skandalingi atvejai, jei ir patvirtinti, tačiau reti; tarp jų kun. Purickas, 
paskvilių prieš Šventąjį Sostą autorius, įsirašęs pas masonus, apostatas ir 
sovietų civilinės santuokos rėmėjas. 

Nors ir ne tokie nedorėliai galingais partijų vadais savo laiku buvo 
kunigai Šmulkštys ir Krupavičius, pastarasis anksčiau buvo žemės ūkio 
ministru, o dabar - krikščionių demokratų partijos sekretoriumi. [Toliau 
išbrauktas sakinys: „Geri dvasininkai ir, kita vertus, žymūs politiniai veikė- 
jai yra mons. Staugaitis ir prof. Reinys.“] 

Apgailėtina, kad didelė dalis kunigų su dideliu užsidegimu dalyvauja 
partinėse varžytuvėse, taip nukreipdami į save ir, kas dar blogiau, į šventąją 
tarnystę bei į pačią Bažnyčią neapykantą ir priešiškumą, kurių pilna politi- 
nėse kovose. 

Didžiulė blogybė taip pat įžvelgtina tame fakte, kad nemažai dvasi- 
ninkų laikosi pernelyg artimų kairės partijoms pozicijų ir, kas dar blogiau, 
išpažįsta labai artimas socializmui doktrinas. 

Be to, minėtasis politinis aktyvumas kartu su nepakankamu auklėjimu 
yra bažnytinės dvasios silpnėjimo veiksniai, dėl ko nemažai dvasininkų nu- 
stojo dėvėti bažnytinius drabužius ir negyventi kaip pridera kunigams: tarp 
jų neretai pasitaiko užkietėjusių lošėjų kortomis, didelių girtuoklių ir tų, dėl 
kurių tinkamo elgesio esama visiškai pagrįstų įtarimų. 

Monsinjoras Internuncijus pasirūpins ištaisyti tai pasiekdamas, kad 
būtų griežtai laikomasi reikalavimo dėvėti kunigo drabužius ir vykdoma 
tai, ką šventieji kanonai nustato dėl kunigų gyvenimo ir elgesio [paryš- 
kinti žodžiai įrašyti vietoj išbrauktos sakinio dalies „absoliutaus draudi- 
mo lankytis viešuose teatro spektakliuose ir kinematografe“ ]. Kunigiškos 
dvasios stiprinimui būtų naudingas atitinkamos kolegijos jauniems dvasi- 
ninkams, lankantiems universitetą, įsteigimas, ir šitai Monsinjoras Inter- 
nuncijus skatins daryti, nes kitu atveju tai lemia pernelyg lengvą ir žalingą 
išsiblaškymą. 

*X* + 

Kunigų ydas efektyviausiai, nors ir ne taip greitai, išgydytų seminarijų 
pagerinimas taip, kad ten klierikams būtų suteikimas tvirtas ir nuosekliai 
bažnytinis ugdymas, kurį laiduotų atidžiai parinktas ir tinkamai prižiūri- 
mas vadovų ir dėstytojų personalas. 

Šiame darbe, kaip ir visur kitur, Monsinjoras Internuncijus privalo pa- 
sikliauti bendradarbiavimu su episkopatu, kuris yra patikimas, atsidavęs Šv. 
Sostui ir turi gerų intencijų; neliks bevaisės Šv. Tėvo Atstovo pastangos jį 
šviesti, prižiūrėti bei skatinti. 

Ypač pageidautina, kad Vilkaviškio augziliaras mons. Reinys, kuris po- 
litikoje pasižymėjo kaip aktyvus partijos veikėjas, visiškai pasišvęstų savo 
kaimenės ganymui, tiek realiai, tiek išoriškai atsisakydamas bet kokios po- 
litinės veiklos. 

* * * 

Pagaliau kuo ypatingiausias ir principinis Monsinjoro Laodicėjos Ar- 
kivyskupo rūpestis bus konkordato taikymas; jo nuostatos yra tokios, kad 
jeigu Vyriausybė sąžiningai ir visiškai jas vykdytų praktiškai, galėtų užti- 
krinti Bažnyčiai nepriklausomybę ir laisvę beigi platų ir sėkmingą veikimą 

sielų gerovei. Deja, konkordato atžvilgiu yra priešiškai nusiteikę nemažai 
katalikų, o ypač krikščionių demokratų partijos jėgos (įskaitant kunigus), 
kadangi jį sudarė dabartinė Vyriausybė, kurios jie nemėgsta. 

Monsinjoras Internuncijus padės jiems suprasti, kad jų pozicija nepri- 
dera tiems, kurie ne tik giriasi esą katalikai, bet ir deklaruoja, kad jų politi- 
nę veiklą inspiruoja išpažįstamas religinis tikėjimas. 

Kovodami prieš konkordatą, krikščionys demokratai, visų pirma, rodo 
savo nenuoširdumą ir veikiau savo viršenybės nei tėvynės gerovės siekį; 
antra vertus, dirba savo nenaudai, kadangi trukdo ir apsunkina Bažnyčios 
darbą ir taip didina laisvamaniškų partijų, kurios yra ir visuomet bus krikš- 
čionių priešai, kokia bebūtų jų politinė pozicija, sekėjų gretas bei jų pasiti- 
kėjimą. 

**+* 

Mons. Internuncijus skubiai imsis dviejų aktualių klausimų. Pirmasis 
susijęs su senosios Žemaičių vyskupijos turto padalijimu, mat Telšių vys- 
kupas reikalauja sau lygios dalies iš Kauno arkivyskupo, kuriam iki šiol 
priklauso beveik viskas. Antrasis siejasi su artimiausiu metu įvyksiančiu 
Šv.Konsistorijos kongr. dekreto paskelbimu dėl ribos tarp Kaišiadorių ir Pa- 
nevėžio diecezijų pakoregavimo. 

Kalbant apie pirmąjį, Mons. Internuncijus pasistengs teisingai ir greitai 
išspręsti nesutarimus, išklausydamas abi puses ir aiškiai perteikdamas Kon- 
sistorijai abiejų vyskupų atsakymus. 

Antruoju klausimu, kai bus gautas atitinkamas dekretas dėl pataisymo, 
nereikia prieš jį vykdant apie tai pranešti Vyriausybei, kadangi konkordato 
IX str. nereikalauja iš anksto suderinti les rectificationis paroissiales exigees 
par le bien des ames!!, 

+++ 

Per visą savo misijos laiką Mons. Nuncijus dažnai ir laiku informuos 
Šventąjį Sostą apie tai, kas verta dėmesio Lietuvos religiniame ir politinia- 
me gyvenime, bei apie tai, ką jis manys būtina aptarti. 

Be to, Jo Eksc. pasirūpins, kad korespondencija su Šventuoju Sostu 
būtų aiški ir tvarkinga, ir nepamirš kas trejus metus bei savo misijos pabai- 
goje pateikti išsamią ataskaitą apie nuveiktus darbus bei krašto padėtį. 


4! Parapijų ribų pataisymų, kurių reikia tikinčiųjų gerovei (pranc, k.). 

* *3* 

Mons. Internuncijus prižiūrės, kad internunciatūros personalo elgesys 
būtų nepriekaištingas ir galėtų būti pavyzdžiu dvasininkams; ir jis pats bus 
pavyzdžiu savo pavaldiniams. 

x + 4 

Mons. Internuncijus kiekvienąsyk prisimins netoleruotiną padėtį, ku- 
rioje yra Popiežius suverenas sub hostili dominatione constitutus"“, ir rūpin- 
sis skleisti teisingas bei tikslias sampratas šiuo kebliu klausimu. 

**3+ 

Santykius su Italijos Vyriausybės atstovais Mons. Internuncijus palai- 
kys atsižvelgdamas į normas, nustatytas 1888 m. balandžio 28 d. cirkuliaru, 
pagal kurį Šv. Sosto atstovas privalo vengti bet kokių oficialių kontaktų su 
italų diplomatais!*. 


ASV, AES Paesi Baltici, b. 46, I. 137-16v, 17-19. Mašinraštis. Versta iš italų k. 


42 Priklausomas nuo priešiškos valdžios (lot. k.). 


43 Nuo 1870 m., kai buvo okupuota Popiežiaus valstybė, iki 1929 m., kai buvo pasira- 
šytos Laterano sutartys, Šv. Sostas nepripažino Italijos vyriausybės ir nepalaikė su ja jokių 
oficialių ryšių. 

67. ŠV. SOSTO NUNCIJAUS VOKIETIJOJE E. PACELLI LAIŠKAS 
R. BARTOLONI APIE DERYBAS SU SOVIETŲ ATSTOVAIS 


Apaštalinė nunciatūra Vokietijoje 
Berlynas, Rauchstrasse 21, 
1928 m. rugpjūčio 8 d. 


Ekscelencija ir Brangiausiasis Monsinjore, 


Šio mėnesio 4 d. gavau mielą ir labai malonų Jūsų laišką. 

Su Italijos atstovu galima palaikyti ne oficialius ryšius, bet tik priva- 
čius. Tarp jų neišskiriami abipusiai vizitai, nes jie taip pat būna privataus 
pobūdžio. 

Dar didesnio atsargumo reikalauja, kaip Jūsų Didžiai Gerbiamas Eks- 
celencija gerai pastebi, bendravimas su sovietų atstovu. Man teko bendrauti 
su rusų ambasadoriumi Berlyne, p. Krestinskiu'“, nes 1924 gegužės mėnesį 
vyresnybė man buvo pavedusi užduotį aptarti su juo Katalikų bažnyčios pa- 
dėties sureguliavimą Sovietų Socialistinių Respublikų Sąjungoje. Derybos 
užtruko iki praėjusių metų gruodžio, kol gavau įsakymą pranešti minėtajam 
ambasadoriui, kad Šv. Sostas negali toliau vesti derybų, kol tęsiasi katalikų 
dvasininkų persekiojimai, kaip antai mons. Sloskanso!“, mons. Skalskio!“, 
Federowo!* ir daugelio kitų dvasininkų bei vienuolių, išskyrus paleistuo- 
sius po paskutinės amnestijos. 


44 Nikolajus Krestinskis (1883-1938) — SSRS pasiuntinys Vokietijoje (1921-1930), vėliau 
užsienio reikalų ministro pavaduotojas. 1938 m. sušaudytas. 

“5 Boleslas Sloskans (1893-1981) - latvių kilmės dvasininkas, 1926 m. slapta pašven- 
tintas vyskupu ir paskirtas Minsko bei Mogiliovo vyskupijos apaštaliniu administratoriumi. 
1927 m. rudenį sovietų režimo buvo suimtas ir kalinamas lageryje. 1933 m. grįžo į Latviją. Po 
II Pasaulinio karo gyveno Belgijoje, buvo paskirtas V. Europoje gyvenančių baltarusių Apaš- 
taliniu vizitatoriumi. 

“6 Teofilius Skalski (1877-1958) - kunigas, 1926 m. paskirtas Lucko-Žytomyro vyskupi- 
jos apaštaliniu administratoriumi. Tais pačiais metais suimtas ir nuteistas, 1932 m. po apsikei- 
timo politiniais kaliniais tarp Lenkijos ir Sovietų Sąjungos atvyko į Lenkiją. 

47 Leonidas Fiodorovas (1879-1935) - Rytų apeigų katalikų kunigas, nuo 1918 m. rusų 
katalikų egzarchas. 1923 m. buvo suimtas arkivysk. J. Cieplako byloje ir nuteistas 10 metų 
lagerio. 

Netrukus po to (t. y. š. m. liepos 5 d.) Eksc. ir didž. gerb. mons. d Her- 
bigny S] man pranešė šią naujieną, kurią pranešu vien tik Jums, nes ji galėtų 
būti kažkiek naudinga Jūsų Ekscelencijai: „Atrodo, kad daugiau ar mažiau 
autoritetingi TSRS atstovai bando surengti nedidelius susitikimus skirtin- 
gose vietose. Jau nuo pradžių visada atsakoma, kad J. E. yra vienintelis, į 
kurį jiems būtų naudinga kreiptis, bet tik nutraukę pačias baisiausias perse- 
kiojimo priemones.“ Kaip š. m. balandžio 25 d. laiške man pranešė Jo Eksc. 
Apaštalinis nuncijus mons. Zecchini, panašaus bandymo būta, pavyzdžiui, 
Rygoje. 

Iš visos širdies linkėdamas Jums viso geriausio ir kuo didesnės sėkmės 
Jūsų Misijai, esu laimingas Jums tarnaudamas ir man brangu patvirtinti 
dievobaimingą ir nuoširdžią pagarbą 


J. Didž. Gerb. ir Brangiausiajam Ekscelencijai 


+ EUGENIO PACELLI [parašas] 


ASV, Arch. Nunz. Lituania, b. 56, I. 2rv-3. Mašinraštis, versta iš italų k. 

68. R. BARTOLONI RAPORTAS ŠV. SEMINARIJŲ IR UNIVERSI- 
TETŲ KONGREGACIJOS PREFEKTUI KARD. G. BISLETI'“ APIE 
TEOLOGIJOS-FILOSOFIJOS FAKULTETO REFORMOS PROJEKTĄ 


Nr. 359 
1928 m. rugpjūčio 30 d. 


Didžiai Gerbiamas Eminencija, 


Su Jūsų Didžiai Gerbiamo Eminencijos laišku nr. 404/27 mane pasiekė 
ir šio universiteto Teologijos-filosofijos fakulteto statuto kopija su parašais 
bei dekretas dėl jo kanoninio įsteigimo. 

Dėkoju Jūsų Eminencijai už išsamius paaiškinimus, kuriuos man su- 
teikėte, apie privilegijos teikti akademinius laipsnius laiko apribojimą ir 
užtikrinu Jus, kad tinkamai pristatysiu juos raštinei ir kitiems suinteresuo- 
tiems fakulteto atstovams. 

Tuo tarpu skubu informuoti Jūsų Eminenciją, kad jau turėjau progą 
aptarti planuojamą universiteto reformą su Ministrų Tarybos Pirmininku 
ir užsienio reikalų ministru prof. Voldemaru, kuris, kaip Jūsų Eminencija 
gerai žino, čia yra beveik diktatorius ir tos reformos autorius bei tvirtas jos 
šalininkas ir kovotojas už ją. 

Šio mėnesio 4 dieną, naudodamasis tuo, kad turėjau kalbėtis su juo ir 
kitais reikalais, prisistačiau jam ir artėjant audiencijos pabaigai paklausiau, 
kaip jis vertina naują palankumo aktą, kurį Lietuvos atžvilgiu atliko Šven- 
tasis Tėvas, suteikdamas savo aukščiausią pripažinimą Katalikų fakultetui, 
apie kurį atitinkamu malonės aktu viena diena anksčiau pranešė susisiek- 
damas su arkivyskupu. 

Ponas Voldemaras išreiškė dėkingumą, tačiau iš karto pastebėjo, kad 
laipsnių teikimo privilegija, apimanti ir Filosofijos bei literatūros skyrių, jo 
nuomone, peržengė numatytas ribas. 

Tada jo paklausiau, ar Vyriausybė iš tiesų turėjo planų uždaryti arba 
žymiai sumažinti Filosofijos fakulteto katedras. Jis atsakė, kad Vyriausy- 


148 Kard. Gaetano Bisleti (1856-1937) - Šv. Seminarijų ir universitetų kongregacijai va- 
dovavo nuo 1915 iki 1937 m. 

bė siekia ne uždaryti, bet pagerinti ir patobulinti. Į tai man buvo nesunku 
atsakyti pažymint, kad nors tokie siekiai ir yra pagirtini, jis tikrai turėtų 
pripažinti, kad sprendimas dėl tokio patobulinimo negali būti vienpusiškas, 
tai yra tik iš Vyriausybės pusės; jis turi būti visiškai suderintas su Šventuoju 
Sostu, kai kalbama apie šventuosius mokslus, apie paruošiamąsias discipli- 
nas jiems ir ypač apie dalykus, susijusius su konkordatu. 

Ponas Ministras [Pirmininkas], spaudžiamas kitų reikalų, maloniai 
pabaigė pokalbį, pakartojęs man tai, ką kitomis aplinkybėmis jau daug kar- 
tų sakė mons. Faidutti, tai yra, kad bet kokiu atveju daugiau nieko nebus 
padaryta be Šventojo Sosto sutikimo. 

Pasitenkinęs šiuo jo formaliu pažadu ir dar kartą pabrėžęs klausimo 
sunkumą ir Šventojo Sosto jam priskiriamą svarbą, iki šios dienos laukiu 
kokios nors žinios iš jo, juolab kad atsisveikindamas su manimi pridūrė, jog 
po kelių dienų planuoja susitikti su manimi ir aptarti klausimus išsamiau. 

Tuo tarpu, - nors aš sulaikiau spaudą, ypač atvirai opozicinę krikš- 
čionių demokratų, nuo kalbų ir šio klausimo nagrinėjimo, kad nesileistų 
į polemiką ir dar labiau nesustiprintų p. Voldemaro pozicijų visuomenė- 
je, - neoficialiais duomenimis, gautais iš patikimų šaltinų, vis tvirtėja įsiti- 
kinimas, kad Vyriausybė, nežiūrint duotų priešingų patikinimų, be jokios 
atodairos siekia savo tikslo. Universiteto raštinėje nepriimami arba atkalbi- 
nėjami jaunuoliai, norintys stoti į Katalikų fakultetą, kuris dabar jau beveik 
palaidotas. 

Užvakar Ministrų Tarybos posėdyje pirmininkaujant p. Voldemarui 
bei dalyvaujant visų fakultetų dekanams, pagal naują įstatymo projektą 
buvo paskelbtas naujųjų mokslo metų dėstytojų sąrašas, iš kurio paaiškėjo, 
kad Katalikų fakulteto Filosofijos ir literatūros skyrius yra beveik panaikin- 
tas, paliekant tik Tomistinės filosofijos katedrą. 

Ši žinia, - kadangi iki šiol buvo kalbama apie paprastą įstatymo pro- 
jektą, kurio dar nesankcionavo Respublikos Prezidentas, ko reikia, kad jis 
įsigaliotų, - kuri netrukus išplito, sukėlė didelį nerimą ir stiprų apmaudą 
katalikų ir ypač dvasininkijos tarpe. Čia įžvelgiamas ne tik didelio nuos- 
tolio religijai pavojus, kadangi trūks galimybių užtikrinti jaunimui ir ypač 
norintiesiems mokyti viešosiose mokyklose, kurių Lietuvoje daugybė, rim- 
tą krikščionišką auklėjimą, bet ir akivaizdus konkordato pažeidimas (XIII 
str.). Konkordato priešininkai, o jų nemažai, dėl šios priežasties vėl tvirtina, 

kad Vyriausybė, derėdamasi dėl jo, elgėsi nenuoširdžiai ir tik norėjo nu- 
kreipti dėmesį. 

Po viso šito pamaniau, kad reikėtų išsamesnių p. Voldemaro paaiški- 
nimų, kuris vakar vakare, ką tik patvirtinęs savo reformos siekius, mons. 
Faidutti vėl aiškino norįs tęsti bendradarbiavimą su Šventuoju Sostu. 

Ponas Voldemaras šiandien išvyko į Ženevą pirmininkauti Lietuvos 
delegacijai ateinančioje rugsėjo sesijoje, ir stotyje, kur su visu diplomatiniu 
korpusu buvau jo palydėti, aš dar kartą pakartojau, kad grįžęs pasikalbėtų 
su manimi, idant viskas vyktų pagal atitinkamą tvarką. 

Tuo tarpu mokslų pradžia artėja ir, kaip kalbama, reforma būsianti pri- 
taikyta. 

Man susidarė įspūdis, kad šiame reikale, kaip bendrai visoje savo po- 
litinėje veikloje, p. Voldemaras naudoja lūkuriavimo ir vilkinimo taktiką, 
siekdamas pastatyti prieš įvykusį faktą, ir jo dabartinis tikslas yra palikti 
Šventąjį Sostą nuošalyje nuo konkordate sutartų reikalų priežiūros. 

Esant šiam pavojui, ir kadangi reforma, kaip minėjau anksčiau, šiuo 
metu dar yra paprastas įstatymo projektas ir laukia Prezidento sankcijos, - 
o jo dabar Kaune nėra, jis Palangoje, - prašiau mons. arkivyskupą iki va- 
kardienos parašyti jam, kad apsvarstytų tokių priemonių pavojingumą ir 
pasekmes, kurias jos gali sukelti. 

Lenkiuosi pabučiuoti šventąjį Jūsų Garbingiausiojo Eminencijos Pur- 
purą. 


Nuolankiausias, klusniausias, atsidavęs tarnas 
R.BARTOLONI 
Apaštalinė internunciatūra 


ASV, A.E.S. Paesi Baltici, b. 22, I. 23-27. Mašinraštis. Versta iš italų k. 

69. KARD. P. GASPARRI TELEGRAMA R. BARTOLONI APIE VY- 
RIAUSYBĖS POZICIJĄ DĖL TEOLOGIjJOS-FILOSOFIJOS FAKULTE- 
TO REFORMOS PROJEKTO 


[Įrašas pieštuku: Šifruotė nr. 38 paties garbiojo Kardinolo, adresuota Jo 
Eksc. Mons. Bartoloni 1928 m. rugsėjo 30 d.] 

Nr. 38 Ministras Šaulys kalbėjo su Voldemaru. Jis atsakė, kad Šven- 
tasis Sostas taip pat veikia vienpusiškai, kanoniškai kurdamas fakultetą ir 
patvirtindamas egzistuojančias katedras tuo metu, kai Vyriausybė dėl eko- 
nominių priežasčių ruošia reformą. Vis dėlto jis pasiruošęs susitarti dėl kai 
kurių kitų katedrų įsteigimo vietoje panaikintų per reformą, idant išspręstų 
konfliktą su Šventuoju Sostu. 

Gavęs tokius atsakymus, kardinolas Bisleti įpareigojo sukviesti vysku- 
pus, idant sužinotų, kokių katedrų dera prašyti. Iš savo pusės pridursiu, 
kad, atsižvelgiant į finansinį nepriteklių, reikia apsiriboti būtiniausiais po- 
reikiais. 


ASV, A.E.S. Paesi Baltici, b. 22, L. 42. Mašinraštis. Versta iš italų k. 

70. R. BARTOLONI RAPORTAS F. BORGOGNINI-DUCA APIE TEO- 
LOGIJOS-EILOSOFIJOS EAKULTETO REFORMOS PROJEKTO TO- 
LESNĘ EIGĄ 


1928 m. lapkričio 27 d. 


Naudodamasis mons. Faidutti išvykimu į Romą, patikiu jam šį laišką, 
skirtą Jūsų Garbiausiajam Ekscelencijai, su kai kuria naujausia informacija 
apie Vyriausybės planuojamos Katalikų fakulteto reformos eigą. 

Keletą dienų prieš tai, kai mane pasiekė šifruotė nr. 38, kurioje buvo 
pranešama apie ministro Šaulio ir p. Voldemaro pokalbio rezultatus, o Jo 
Eminencija p. kardinolas Bisleti mane įpareigojo sukviesti vyskupus, kad 
nuspręstų, kokių katedrų Šventasis Sostas galėtų prašyti Vyriausybės, aš iš 
Respublikos Prezidento gavau aiškų užtikrinimą, kad Katalikų fakultetas 
nebus liečiamas ir kad jis nepasirašys projekto. 

Taip pat turiu pridurti, kad p. Voldemarui esant užsitęsusioje kelionėje 
į Ženevą ir Italiją, čia atsiskleidė rimtos krizės pavojus, kuris, atrodė, baigsis 
jo pašalinimu iš Vyriausybės. Didžiosios visuomenės dalies nuomonė nėra 
palanki p. Voldemarui. Jam asmeniškai beveik niekas nejaučia simpatijos 
ir jis išlieka valdžioje tik dėl to, kad Respublikos Prezidentas mano nega- 
lintis jo atsisakyti dėl užsienio politikos, kurioje jis iki šiol mokėjo parodyti 
tam tikrą sumanumą priešindamasis, kaip padarė Vilniaus klausimu. Ponas 
Voldemaras yra ypač nekenčiamas katalikų, dvasininkų ir vyskupų - visų, 
kurie laiko jį klastingu ir grėsmingu religijos priešu ir bjaurisi juo. Tvirtina- 
ma, kad jis dargi yra slaptas masonas. Aišku, kad ypač dvasininkų atžvilgiu 
jis, kiek tik įmanoma, atlieka nuolatinį juodinimo ir trukdymo darbą, ap- 
gaudinėdamas ir keldamas įvairaus pobūdžio sunkumus katalikų organiza- 
cijų vystymuisi ir veiklai. 

Prašau atleisti man dėl šio nukrypimo, kuris, manau, gali padėti ge- 
riau nušviesti situaciją, ir grįžtu prie fakulteto veiklos; vos gavęs anksčiau 
minėtą šifruotę, dėmesingai apsvarsčiau galimybę sukviesti vyskupus, bet, 
sykiu ir dėl atitinkamos šio arkivyskupo nuomonės, kurio patarimo norė- 
jau paklausti, manau, kad šiuo metu turiu atidėti šiuos ketinimus dėl tokių 
priežasčių: 

1 - Vyskupai vos prieš keletą dienų buvo susirinkę į Kauną į eilinę 
metinę konferenciją ir dėl didžiulių komunikacijos problemų šiame krašte 
būtų sudėtinga vėl sukviesti juos per tokį trumpą laiką. 

2 - Toje konferencijoje, kaip ir ankstesniuose jų posėdžiuose, jie jau 
aptarė fakulteto reikalus, įtraukdami į protokolą vieningą rezoliuciją, ku- 
rioje deklaravo būtinybę nei kiek nenusileisti šiuo klausimu Vyriausybės 
reikalavimams ir sykiu išreikšdami norą, kad Šventasis Sostas pilnai remtų 
jų interesus ir katalikų teises. 

3 - Respublikos Prezidento duoti užtikrinimai man leido manyti, kad 
klausimas bent kuriam laikui bus atidėtas. 

Rugsėjo 15 d., kaip įprastai, prasidėjo mokslo metai ir, nepaisant iš 
pradžių buvusių nuogąstavimų, į Filosofijos ir literatūros skyrių įstojusiųjų 
skaičius pasiekė reikšmingus 350. 

Ir reikalai iki šiol tvarkomi ramiai. 

Tačiau p. Voldemaras, kuris akivaizdžiai atkakliai vykdo savo negera- 
noriškus projektus, iš naujo stiprindamas savo politines pozicijas, šiomis 
dienomis leido suprasti, kad stums į priekį savo reformos projektą ir kad 
per Šventąjį Sostą tikrai sugebės įpareigoti vyskupus vykdyti jo valią. 

Šiuo metu aš nežinau, kokie bus konkretūs ir galutiniai Vyriausybės 
pasiūlymai. Vis dėlto prognozuojant, kad klausimas gali būti greitai pateik- 
tas Šventajam Sostui, kaip kad ne kartą buvo žadėta ir sutarta, manau, de- 
rėtų pristatyti Jūsų Ekscelencijai šias pastabas: 

1 - Katalikai, dvasininkai, vyskupai, visi bendraminčiai, pradedant ar- 
kivyskupu, sutaria dėl būtinybės išlaikyti nedalomą ir nemažinamą jų fa- 
kultetą. 

2 - Teologijos skyrius, esantis seminarijoje, kurio reikia išskirtinai dva- 
sininkijai, yra už diskusijos ribų, net ir Vyriausybė, bent jau šiuo metu, juo 
nesidomi. 

3 - Pagrindinis klausimas kyla dėl Filosofijos ir literatūros skyriaus, 
kurį katalikai laiko savo neliečiamu laimėjimu, o vyskupai - būtinybe, ka- 
dangi jis šiandien yra vienintelė aukštoji mokykla visame krašte, kurioje 
mokoma krikščioniškai ir kurioje ruošiami pedagogai ir mokytojai viduri- 
nėms ir aukštesniosioms mokykloms. 

4 - Nors ir kelių katedrų skyriuje panaikinimas, prastesnių sąlygų su- 
darymas lyginant su pasaulietišku skyriumi, sąlygotų jaunų katalikų atme- 

timą konkursuose į mokytojų vietas, skatintų iš jo pabėgti (ko Vyriausybė 
nuosekliai siekia) ir mestis į pasaulietiško fakulteto glėbį, kuriame dėsto 
beveik vien netikintys, antireligiškai nusiteikę dėstytojai ir netgi du kunigai 
atskalūnai. 

5 — Finansiniai sunkumai, į kuriuos nurodo Vyriausybė teisindama 
savo projektą, yra ne kas kita, kaip tik pretekstas apgaulingam įspūdžiui 
sukelti. 

Tiesa yra ta, kad finansų ministras rugsėjo mėnesį, tuo metu, kai p. 
Voldemaras buvo išvykęs, vienam laikraščiui duotame interviu aiškiai pa- 
reiškė, kad universiteto reformoje finansai nevaidina jokio vaidmens ir kad 
buvo svarstomas tik grynai techninis projektas. 

Be to, faktas tas, kad kituose skyriuose, tarp jų ir teologiniame (kaip 
paguodos premija), projekte gali būti numatytas vienos ar dviejų neprašytų 
katedrų sukūrimas ir, kalbama, netgi dėstytojų algų pakėlimas, ko taip pat 
nebuvo reikalauta. 

Išdėstęs šias žinias, kurias pasikliaudamas savo sąžine jaučiau pareigą 
pateikti Jūsų Ekscelencijai [išbraukta pieštuku: „ir palikdamas mons. Pai- 
dutti, kad jis žodžiu Jums išsamiau apibūdintų čionykščių katalikų dvasios 
būklę ir jų būgštavimus, esu pasirengęs skrupulingai vykdyti visus nurody- 
mus bei instrukcijas, kurie man bus pateikti], mielai pasinaudoju proga ir 
su dievobaiminga pagarba pareiškiu esąs 


Nuolankiausias, klusniausias, atsidavęs tarnas 
R. BARTOLONI [antspaudas] 


ASV, A.E.S. Paesi Baltici, b. 22, I. 44-46. Mašinraštis. Versta iš italų k. 

71. POPIEŽIAUS KOMISIJOS RUSIJAI PREZIDENTO KARD. L. SIN- 
CERO** RAŠTAS R. BARTOLONI DĖL MISIJŲ TARP STAČIATIKIŲ 
PAVEDIMO MARIJONAMS 


499 
Popiežiaus komisija Rusijai 
Prot. Nr. 725/28. 
Roma, 1928 m. gruodžio 3 d. 


Didžiai Gerbiamas Ekscelencija, 


Š. m. kovo 7 d. laiške nr. 110, gautame iš Apaštalinės internunciatūros, 
mons. Faidutti Popiežiaus komisijai Rusijai pranešė apie galimybę įkurti 
Lietuvoje stačiatikių misiją, kuri užsiimtų bažnyčių suvienijimo darbu, pa- 
traukusiu velionio Apaštalinio vizitatoriaus monsinjoro Matulewicziaus 
ir marijonų vienuolių dėmesį; jie planuoja nedelsdami pasišvęsti atverti- 
mui, melsdamiesi gimtąja kalba pagal rytietišką tradiciją. Taip pat mons. 
d'Herbigny, komisijos patarėjas, pareiškė, kad minėtieji vienuoliai yra pasi- 
ruošę pradėti panašų darbą. Remdamasis tuo, Jums pažymiu, jog minėtoji 
komisija iš esmės neprieštarautų, kad marijonų vienuoliai, be abejo, sutar- 
tinai su Lietuvos vyskupais, organizuotų minėtąją misiją, ir jau parašė ma- 
rijonų vyresniajam t. Būčiui, norėdama gauti išsamesnius paaiškinimus ir 
sužinoti, kaip ir iš kokių resursų jo vienuoliai mano įkurti misiją. 

Tačiau, prieš komisijai priimant galutinį sprendimą, būtų gerai, kad 
Jūsų Ekscelencija pasiteirautų vyskupų nuomonės ir pateiktų savo išmin- 
tingą patarimą šiuo klausimu. 

Pasinaudodamas proga, mielai reiškiu Jums kuo nuoširdžiausią pagar- 
bą ir patvirtinu esą5 

Atsidavęs Jūsų Didžiai Gerbiamam Ekscelencijai 
Ir mylintis kaip brolis 
Kard. SINCERO, prezidentas 


ASV, Arch. Nunz. Lituania, b. 56, I. 8rv. Mašinraštis, versta iš italų k. 
18 Luigi Sincero (1870-1936) - kardinolas (1923), Rytų Bažnyčių kongregacijos sekre- 


torius (1927-1936) ir Popiežiaus komisijos autententiškam Kanonų teisės kodekso interpre- 
tavimui prezidentas. 

72. R. BARTOLONI RAŠTAS G. PIZZARDO APIE ŽURNALISTO 
V. GUSTAINIO ATVYKIMĄ Į ROMĄ 


APAŠTALINĖ LIETUVOS INTERNUNCIATŪRA 
Nr. 536 
Kaunas, 
1929 m. sausio 7 d. 


Didžiai Gerbiamas Ekscelencija, 


Manau esant reikalinga įspėti Jūsų Didžiai Gerbiamą Ekscelenciją, kad 
šiomis dienomis į Romą atvyks toks p. Gustainis'*, įtakingas asmuo čio- 
nykščiuose politiniuose sluoksniuose, oficialaus nacionalistų partijos laik- 
raščio ir vyriausybės organo Lietuvos aidas direktorius. 

Ponas Gustainis, kuris skelbiasi esąs katalikas bei pretenduoja, kad ir 
jo laikraštis turėtų būti tokiu laikomas, man išsakė pageidavimą, kad atvy- 
kus į Romą jam būtų suteikta Šventojo Tėvo audiencija. Tuo tikslu kreipėsi 
į mane ir aš negalėjau atsisakyti suteikti jam prisistatymo pas mons. ka- 
merherą bilieto, [reikalingo] visada, kai galvojama apie paprastą viešą audi- 
enciją. 

Tačiau bet kokiu atveju, kadangi, atsižvelgiant į politinę situaciją, gali 
būti, kad jis prisistatys kaip kokio nors specialaus įgaliojimo įteikėjas, pra- 
šau Jūsų Ekscelenciją turėti galvoje, kad jo redaguojamas laikraštis nėra 
įkvėptas katalikiškų sentimentų, vesdamas sistemingą priešišką kampaniją 
prieš Katalikų akciją ir gana dažnai drįsdamas atvirai kritikuoti vyskupų 
darbą. 

Atleiskite už trukdymą ir patikėkite mano pagarba Jums, Ekscelencija. 

Pamaldžiausias 


ASV, Arch. Nunz. Lituania, b. 41, I. 69-70. Mašinraštis, versta iš italų k. 


50 Valentinas Gustainis (1896-1971) - žurnalistas, publicistas, diplomatas, Lietuvos 
aido redaktorius (1928-1932), vėliau dirbo užsienio korespondentu Lenkijoje ir Prancūzijoje, 
1939-1940 m. Eltos direktorius. 

73. L. FAIDUTTI RAPORTAS KARD. P. GASPARRI APIE KATALI- 
KIŠKŲ ORGANIZACIJŲ VEIKLOS VARŽYMĄ 


Roma, 
1929 m. sausio 11 d. 


Didžiai Gerbiamas Eminencija, 


Didžiai gerbiamas marijonų generolas t. Būčys, lietuvis, man pranešė 
žinias apie naujus Lietuvos Vyriausybės keliamus sunkumus katalikų drau- 
gijų, o sykiu ir Katalikų akcijos plėtrai, gautas iš Telšių diecezijoje dirbančio 
mons. Borisevičiaus, kuris pasinaudojo trumpa išvyka į Kionigsbergą Prū- 
sijoje, idant perduotų jas nesibaimindamas lietuvių cenzūros. 

Nurodžiau t. Būčiui, kad iš pradžių visa tai derėtų skubiai perduoti 
Eksc. mons. nuncijui, tikėtina, kad greičiausiai tai būtų galima padaryti 
per tą patį mons. Borisevičių. Tuo tarpu jaučiuosi turįs perduoti Jūsų Didž. 
Gerbiamam Eminencijai gauto laiško vertimą. 

„21 metų amžiaus ribos nustatymas jaunuoliams, norintiems priklau- 
syti katalikiškoms organizacijoms, būtų savivalė, kuri kirstųsi su KA kon- 
cepcija, įtvirtinta konkordatu ir visomis Šventojo Sosto direktyvomis; toks 
apribojimas vestų prie draugijų uždarymo ir visų pirma paliestų draugiją 
„Pavasaris“, kuriai būtų galima greitai pritaikyti šį apgailėtiną draudimą ir 
kuri yra pati gausiausia Lietuvoje; nors jai reikalingos tam tikros reformos, 
kaip tai parodė ką tik įvykęs metinis kongresas, ji yra perspektyvi. Nekelia 
nuostabos, kad Baltijos regione knibžda neaiškios seno ir naujo sukirpimo 
(kaip antai ta pati „Rotary“) draugijos; masonystė, skaitlingos protestantų 
sektos ir krašto elito atstovai, vis dar priklausomi nuo rusiško mentaliteto 
arba „civilizuoti“ iš užsienio, čia darbuojasi daugiau ar mažiau sėkmingai. 
Katalikų spauda karts nuo karto iškelia aikštėn pavojų, tačiau jai priderėtų 
didesnis budrumas. 

Pagrįstai skundžiamasi dažnais atvejais, kada katalikų draugijoms ne- 
duodamas leidimas rengti jų statutuose numatytų susirinkimų, įtariant, kad 
jie turi politinį tikslą, kurį neva įrodo faktas, jog šias draugijas daugiausia 
sudaro opozicijoje esantys krikščionys demokratai. Idant būtų pašalintas ir 

šis pretekstas, KA vadams jau buvo rekomenduota jokiu būdu neleisti, kad 
politinių nenuoramų ir bukapročių nesantūrumas nuvestų ją klaidingu ke- 
liu ir kad būtų organizuojamasi remiantis solidžiu pagrindu, ypač jaunimu, 
laikomasi Šventojo Tėvo patarimo, neseniai pakartoto Lietuvos vyskupams, 
rūpintis Marijos draugijų steigimu, ką šiuo metu Kaune daro tėvai jėzuitai. 

Kad Lietuvos mokytojų klasė nei kiekybiniu, nei kokybiniu atžvilgiu 
dar neatitinka katalikiško šalies pobūdžio ir tikrų jos poreikių, o taip pat 
konkordato prielaidų, deja, yra faktas: čia dar dominuoja rusiškas menta- 
litetas, nėra tinkamo ugdymo, o katalikiškos mokytojų draugijos dėl pajė- 
gų ir priemonių trūkumo kol kas nėra pasirengusios deramai spręsti joms 
keliamų uždavinių. Katalikų, o ypač Kauno universiteto Teologijos-filoso- 
fijos fakulteto Filosofijos skyriaus, kuris tiesiogiai atsakingas už gerų kata- 
likų mokytojų parengimą, pareiga turėtų būti sutelkti visas savo jėgas. Šio 
reikalo būtinybė, dėkui Dievui, yra tiek suprasta, kad vyskupai, kunigai ir 
katalikai pasauliečiai ne kartą yra kartoję, jog šiam skyriui nustojus veikti, 
katalikai turėtų aukoti viską ir steigti Lietuvoje pedagoginį institutą.“ 

Pasilenkęs bučiuoti šventąjį Purpurą, reiškiu giliausią atsidavimą, kurį 
turiu garbės patvirtinti. 


Nuolankiausias, dėkingiausias ir paklusniausias 


Jūsų Eminencijos tarnas 
Kun. LurGi FAIDUTTI 


ASV, A.E.S. Paesi Baltici, b. 47, I. 6r-7v, 8. Rankraštis. Versta iš italų k. 

74. R. BARTOLONI RAPORTAS KARD. P. GASPARRI APIE NAUJĄ 
KATALIKIŠKĄ LAIKRAŠTĮ IR KATALIKŲ SPAUDOS BŪKLĘ 


587 
Objektas: Pirmųjų Katalikų akcijos laikraščio numerių dovana 
1929 m. vasario 14 d. 


Didžiai Gerbiamas Eminencija, 


Lietuvos Katalikų akcijos Centro valdyba prašo manęs perduoti Jūsų Di- 
džiai Gerbiamam Eminencijai, kad nori Jo Šventenybei su nuolankumu 
padovanoti pirmuosius numerius naujo katalikiško laikraščio, kuris buvo 
įsteigtas siekiant reprezentuoti tikrai nepriklausomą nuo bet kokių partijų 
organą"! 

Šia iniciatyva atsiliepta į išties būtiną reikalą, kadangi spaudos būklė 
čia buvo kritiška ir sujaukta. 

Paliekant nuošalyje kairuoliškus laikraščius, kurie visi yra priešiški 
Bažnyčiai, Kaune egzistuoja du dienraščiai, kurių vienas priklauso krikš- 
čionių demokratų partijai, o kitas - valdžioje esančiai tautininkų partijai“, 
nuolat tarpusavyje atvirai konfliktuojantys, abu pretenduojantys į idėjų 
monopoliją ir religinių interesų gynimą. 

Didžioji dalis katalikų bei kunigų teikė ir vis dar tebeteikia pirmenybę 
krikščionių demokratų organui, kuris, tiesą sakant, yra geresnės pakraipos 
ir labiau vertina bažnytinę vadovybę nei nacionalistų laikraštis, labai dažnai 
pjaunamas klaidų, pašaipus vyskupų atžvilgiu, o svarbiausias asmuo jame 
yra prastos re ij ininkas prof. Tamošaitis'*?, 

Katalikų akcija, norėdama informuoti apie savo veiklą, taip pat dauge- 
liu atvejų buvo priversta kreiptis į krikščionių demokratų partijos laikraštį, 
tad nesunku įsivaizduoti, kokią tai kėlė idėjų sumaištį ir kokį pavojų santy- 
kiams su Vyriausybe. 


5! Turimas galvoje Katalikų veikimo centro leistas savaitraštis Mūsų laikraštis. 
52 Rytas ir Lietuvos aidas. 


55 Izidorius Tamošaitis (1889-1943) - ekskunigas, vienas iš tautininkų partijos ideologų, 
ilgametis žurnalo Vairas redaktorius. 

Įsitikinęs, kad jai skubiai reikalingas nuosaikus, savaitinis leidinys, ku- 
ris visų pirma pasitarnautų kaip įrankis, išryškinantis jos nepriklausomy- 
bę nuo bet kokios partijos, kaip to reikalauja Šventojo Sosto direktyvos, ir 
kartu kaip propagandos gyventojų tarpe įrankis, todėl ėmiausi įtikinėti tuo 
tiek Centro valdybą, tiek mons. arkivyskupą; pastarasis palankiai priėmė 
reikalą, suteikė jam reikalingą impulsą ir sėkmingai jį išsprendė, pats pri- 
siimdamas tiesioginę laikraščio priežiūrą, kad jis visais atžvilgiais atitiktų 
popiežiškąsias direktyvas. 

Laikraštis pradėtas leisti nuo sausio 1 d. ir surinko pažymėtiną apie 40 
000 abonentų būrį. 

Valdyba dovanoja Šventajam Tėvui pirmuosius numerius, kurių pas- 
kutinysis yra dedikuotas Jo Šventenybės šventei ir, kaip girdėjau, gerai pa- 
vykęs. 

Drįstu sykiu rekomenduoti Jūsų Eminencijai pačios valdybos išreikštą 
pageidavimą gauti laikraščiui padrąsinamąjį žodį ir Šventojo Tėvo palaimi- 
nimą. 

Toks popiežiško geranoriškumo ženklas tikrai sustiprintų Lietuvos 
Katalikų akcijos vadovų gerus ketinimus ir jų nusiteikimą su vis didesniu 
stropumu laikytis Šventojo Sosto direktyvų ir taip teikti paguodą Jo Šven- 
tenybės širdžiai. 

Pasilenkęs bučiuoti šventąjį Purpurą, turiu garbės išreikšti giliausią at- 
sidavimą Jūsų Didžiai Gerbiamam Eminencijai. 


ASV, Arch. Nunz. Lituania, b. 53, I. 198-200. Mašinraštis, versta iš italų k. 

75.R. BARTOLONI RAŠTAS KARD. L. SINCERO DĖL P. BŪČIO PASIŪ- 
LYTO PLANO, KAIP ORGANIZUOTI MISIJAS TARP STAČIATIKIŲ 


593 
1929 m. vasario 22 d. 


Didžiai Gerbiamas Eminencija, 


Pratęsdamas šio mėnesio 14 d. kuo nuolankiausią raportą nr. 589, skubu 
Jūsų Didžiai Gerbiamam Eminencijai pranešti apie rezultatus pirmųjų mano 
pastangų rasti būdą, kaip išjudinti katalikų misijinę veiklą tarp Lietuvos rusų 
stačiatikių, atsižvelgiant į prakilniausius Šventojo Tėvo troškimus ir laikan- 
tis garbingų instrukcijų, esančių šios Popiežiaus komisijos sausio 28 d. laiške 
nr. 725/28, 

Pirmiausia turiu pasakyti, jog gerb. P. Būčio projektas, toks, koks jis 
dabar yra, su visomis savo ypatybėmis, neatrodo lengvai įvykdomas. 

Arkivyskupas, su kuriuo kalbėjausi apie šį reikalą ir kuris yra kuo pa- 
lankiausiai nusiteikęs remti jį visomis jėgomis, jo atžvilgiu man išdėstė to- 
kius sunkumus, kuriuos privalau referuoti Jūsų Eminencijai. 

Minėtajai bažnyčiai, šiuo metu priklausančiai karinei vadovybei, reika- 
lingi sudėtingi restauravimo darbai, kuriems yra numatyta ne 10 000, kaip 
mano gerb. Būčys, o 25 000 dolerių suma. Dėl šios priežasties Vyriausybė 
mielai jos atsikratytų, o ir arkivyskupas jau ne kartą dėl tos pačios priežasties 
jos atsisakė; puikiai suprantama, jog tuo tarpu, kai karinei vadovybei nesun- 
ku išvengti pareigos vykdyti restauravimo darbus, jų tuoj pat pareikalautų 
žydų socialistų municipalitetas, jeigu ji pereitų religinės valdžios žinion. 

Kur rasti tas lėšas? 

Net jei pavyktų šioje bažnyčioje įsteigti lotynišką parapiją, atskiriant 
kokį tūkstantėlį tikinčiųjų nuo kaimyninių [parapijų], kurių viena neseniai 
iširo, pastarieji, daugiausia vargšai, tikrai nebūtų pasirengę priimti tokios 
garbės, juolab kad į naująją parapiją būtų įsijungiama nenoromis dar ir dėl 
to, kad ši bažnyčia dėl savo bizantinės formos ir dėl skausmingos žiauraus 
rusų valdymo atminties nėra miela katalikams. 

Be to, pridurtina, kad jos tolesnis likimas nėra aiškus. Jai esant pagrin- 
dinės miesto gatvės pradžioje, daug kartų buvo svarstyta idėja, kad ji turė- 

tų būti nugriauta, atlaisvinant vietą didelei aikštei, kurioje būtų pastatytas 
paminklas tautiniam herojui Vytautui. Vien politiniai sumetimai, baimė 
užgauti Rusiją, kuri šiuo metu yra Lietuvos sąjungininkė prieš Lenkiją Vil- 
niaus klausimu, iki šiol trukdė įvykdyti šį visų remiamą devizą. 

Atsižvelgiant į panašius sunkumus, manyčiau, kad galbūt reikėtų atsi- 
sakyti idėjos steigti lotynišką parapiją ir, kaip ir iki šiol, pasitenkinti Šv. My- 
kolo bažnyčios panaudojimu religinėms kariuomenės apeigoms, kurios 
užima labai mažai laiko: tik švenčių dienomis nuo 11 iki 12 val., tuo tarpu 
lėšų, reikalingų Rytų apeigoms, ieškoti kitur. 

Šiuo klausimu kreipiausi į p. Voldemarą, kuriam, nutylėdamas apie 
projektą ir t. Būčio pavardę, nes jiedu nesutaria, atsargiai išdėsčiau Jūsų 
Eminencijos mintis ir atskleidžiau Šventojo Sosto ketinimus. 

Ponas Voldemaras priėmė reikalą itin palankiai, ir nors pareiškė, kad 
Vyriausybė dėl akivaizdžių užsienio politikos sumetimų turės likti nuoša- 
lyje nuo tokios iniciatyvos, bet jeigu jai bus sudaryta galimybė suteikti ma- 
lonumą Šventajam Tėvui, ji ne tik leis naudotis bažnyčia, bet ir kaip nors 
slapta parūpins lėšų, reikalingų slavų apeigoms. 

Būdamas geras rusų reikalų žinovas, jis teikėsi pasiūlyti keletą patari- 
mų, kaip pasiekti gerų misijos rezultatų, tarp jų ir tai, kad mons. Karevičius 
ir jo pagalbininkai turėtų būtinai nešioti barzdas bei ilgus plaukus ir kad 
pats mons. Karevičius, jei jau darbas būtų pradėtas, privalo nuolat reziduoti 
Kaune, idant visada būtų pasiekiamas rusams, kurie norėtų klausti jo pata- 
rimo; ir nei pas marijonus, nei kurioje nors kitoje katalikų apeigų reziden- 
cijoje, jeigu norima išvengti jų abejonių ir įtarimų. Šioje vietoje aš skubiai 
pridūriau: „Tai puiki idėja, tačiau tam būtų reikalingi specialūs apartamen- 
tai.“ O jis: „Vyriausybė pasirūpins ir tuo.“ 

Tad man atrodo, kad didžiausios kliūtys yra beveik pašalintos ir kad 
misija turėtų žengti pirmuosius žingsnius. 

Be mons. Karevičiaus, kuris, manau, gaus įgaliojimus tiesiogiai iš Jūsų 
Eminencijos, bei t. marijono Vladislovo Mažanavičiaus“?*, kurį nurodė pats 
t. Būčys, jai galbūt galėtų būti naudingi ir diakonas Dowgiella, kurio atvejis 


4 Kun. Vladas Mažonas MIC (1881-1945) - 1921-1924 m. dirbo Šiaulių berniukų gim- 
nazijos kapelionu ir mokytoju. Vėliau įstojo į marijonų vienuolyną Marijampolėje. Čia buvo 
Šv. Vincento bažnyčios rektoriumi, marijonų gimnazijos mokytoju, redagavo katalikiškus 
laikraščius. Nuo 1934 m. pradėjo misionierišką veiklą Kinijoje, Japonijoje. Po ketverių metų 
grįžo į Lietuvą. 1941 m. ištremtas į Sibirą ir ten neaiškiomis aplinkybėmis mirė. 

jau žinomas Jūsų Eminencijai, bei prof. Antonas Schimanskis, patikimas 
asmuo, kuris visai neseniai pateikė prašymą pereiti į slavų apeigas, turėda- 
mas ketinimą ir tvirtą valią tapti dvasininku, o seniai ir artimai jį pažįstan- 
tis arkivyskupas negaili jam pagyrimų. 

Kalbant apie tinkamo slavų ordinariato įkūrimą Lietuvoje, kurio at- 
žvilgiu Jūsų Eminencija leidote man išreikšti savo kuklią nuomonę, drįs- 
čiau teigti, kad šiuo momentu tai būtų pernelyg skubotas sumanymas. 

Į katalikybę perėjusių rusų iki šiol yra labai mažai, kiek daugiau nei 
šimtas, jie išsibarstę po visą respubliką ir dauguma priėmę Romos apeigas. 
Atsivertimų, kuriuos būtų galima numatyti ateityje, bent jau pirmaisiais 
metais, taip pat nebus daug; reikia turėti galvoje ir tai, kad stačiatikių Lie- 
tuvoje nėra daug - apie 23 000, jie išsibarstę po visą šalį, o 32 000 sentikių 
nežmoniškai priešinasi besiartinantiems prie jų, nekalbant apie vyskupus, 
kuriems negalima duoti jokių pavedimų. 

Taigi paprasta ir tyli misija, patikėta mons. Karevičiui, kurio autorite- 
tas kyla iš vyskupo orumo ir jo paties dorybių, nekeldama pernelyg daug 
triukšmo ir panikos, taip lengvai kylančios tokioje įtarioje aplinkoje kaip 
rusų, turbūt galėtų būti pati efektyviausia. 

Tėvas Mažanavičius, padedamas kokio kito marijono, o prireikus ir ko- 
kio nors pasaulietinio dvasininko, kurį nebūtų sunku rasti tokiam šventam 
darbui, po pirmųjų eksperimentų Kaune, vadovaujant mons. Karevičiui, 
galės išplėsti misijos lauką ir kituose rajonuose, kur susitelkę daugiau rusų. 

Tėvo Būčio atžvilgiu dėl jau minėtų motyvų, jei nenorima sugadinti 
palankaus Vyriausybės nusistatymo padėti šiam darbui, būtina, kad jis jo- 
kiu būdu nefigūruotų šiame reikale. 

Grąžinu Jūsų Eminencijai to paties t. Būčio projektą, atsiųstą man su 
laišku nr. 725/28, ir laukdamas garbingų instrukcijų, kurias Jūsų Eminenci- 
ja teiksis man duoti, lenkiuosi bučiuoti šventąjį Purpurą ir reiškiu giliausią 
pagarbą. 


ASV, Arch. Nunz. Lituania, b. 56, L. 141-146. Mašinraštis, versta iš italų k. 

76. KARD. L. SINCERO RAŠTAS R. BARTOLONI DĖL MISIJŲ TARP 
SLAVŲ ORGANIZAVIMO 


Prot. nr. 725/28 
Roma, 
1929 m. kovo 16 d. 


Didžiai Gerbiamas Ekscelencija, 


Su džiaugsmu patvirtinu gavęs iš Jūsų Didžiai Gerbiamo Ekscelencijos 
laiškus nr. 589 ir 593, datuotus atitinkamai vasario 14 ir 22 d., kuriais mane 
informavote apie geriausią būdą vystyti misijinę veiklą gausiai Lietuvoje 
gyvenančių rusų stačiatikių labui. Geros pastabos, kurias Jūs pateikėte šiuo 
klausimu, gyvas suinteresuotumas ir sparta, su kuria ėmėtės šio reikalo, 
beigi išmintingas bendravimas su civiline valdžia verčia mane pareikšti kuo 
nuoširdžiausią padėką ir palinkėti, kad ir ateityje sėkmingai tęstumėte gerai 
pradėtą darbą. Sykiu pažymiu, kad visi Jūsų blaivūs pastebėjimai t. Būčio 
projekto atžvilgiu buvo priimti šios Popiežiaus komisijos, kuri visiškai pa- 
tenkinta Jūsų darbu, ir pritariant Šventajam Tėvui, kuriam buvo pristatytas 
Jūsų raportas, paveda bei rekomenduoja skubiai imtis vykdyti tai, ką Jūs 
siūlote. 

Malonėkite padėkoti p. Voldemarui, paprašydamas jį kuo skubiau su- 
teikti butą Kaune, džentelmeniškai pažadėtą mons. Karevičiui, ir Šv. Myko- 
lo bažnyčią religinėms apeigoms. 

O dėl mons. Karevičiaus, Jūsų Ekscelencija, paaiškinsite jam, kad galvo- 
jama apie paprastą ir beveik nebylią misiją be jokios tikro slavų ordinariato 
Lietuvoje priedangos, siekiant išvengti, kaip Jūs teisingai sakote, triukšmo 
ir panikos tarp rusų. Apibendrinant, Jūsų Ekscelencija, turite visus įgalioji- 
mus pradėti ir aktyvinti dvasinį Lietuvoje gyvenančių rusų aptarnavimą. 

Savo ruožtu aš nedelsdamas duosiu suprasti t. Būčiui, kad jis turi veng- 
ti demonstruoti savo asmeninį dalyvavimą šioje subtilioje misijoje, kad ne- 
būtų išsklaidytos geros Vyriausybės intencijos Šventojo Tėvo širdžiai taip 
artimo darbo atžvilgiu, o Jūsų Ekscelencija pats matysite, ar reikia apie tai 
informuoti ir mons. Karevičių, kuris korespondencijoje su savo bendradar- 

biais galbūt gali išprovokuoti tiesioginį savo viršininko t. Būčio įsikišimą ir 
taip netyčia pakenkti sėkmingai misijos eigai. 
Mielai naudojuosi susitikimu dar kartą išreikšti Jūsų Ekscelencijai iš- 
skirtinę pagarbą. 
Kard. SINCERO, prezidentas 


ASV, Arch. Nunz. Lituania, b. 56, I. 35rv. Mašinraštis, versta iš italų k. 

77.R. BARTOLONI RAPORTAS KARD. P. GASPARRI APIE IŠKILU- 
SIUS NESUTARIMUS TARP TELŠIŲ VYSKUPO IR VYRIAUSYBĖS 
DĖL SEMINARIJOS 


655 
Objektas: Sunkumai tarp Vyriausybės 
ir Telšių vyskupo dėl seminarijos 
1929 m. balandžio 15 d. 


Didžiai Gerbiamas Eminencija, 


Neseniai Kaune vykusiame susitikime tarp vyskupijos delegatų ir Vy- 
riausybės atstovų (mano šifruotas pranešimas nr. 639, šio mėnesio 5 d.) Tel- 
šių vyskupo atstovas perskaitė deklaraciją apie savo seminariją, apie kurią 
man pranešta, ir aš manau, kad būtina Jūsų Didžiai Gerbiamą Eminenciją 
kuo skubiau apie tai įspėti. 

Tačiau prieš suteikdamas pagrindą Jūsų Eminencijai susidaryti nuo- 
monę apie tai, turiu nors bendrais bruožais pristatyti visą priešistorę. 

Mons. Staugaitis, energingas ir dideliu aktyvumu pasižymintis žmo- 
gus, skubėdamas suorganizuoti naują dieceziją, dar prieš prasidedant jo 
vyskupavimui su ypatingu uolumu ėmėsi kurti savo seminariją ir perėmęs 
buvusį pranciškonų vienuolyną prie senosios parapijos bažnyčios, šiandien 
katedros, jau 1927 m. spalio mėnesį čia surinko pirmą 40 studentų būrį. 

Maža to, dosniai remiamas savo kunigų, tais pačiais metais pradėjo 
rekonstrukcijos ir plėtros darbus, kainavusius daugiau nei 300 000 itališkų 
lirų, prijungdamas prie senojo pastato naują flygelį su didelėmis ir erdvio- 
mis patalpomis, kurios jam leidžia šiandien priimti daugiau nei 100 jau- 
nuolių ir kurias turėjo malonumą man aprodyti baigiantis vizitui, kurį aš 
surengiau toje vyskupijoje praėjusių metų rugpjūčio pabaigoje. 

Tokiomis aplinkybėmis jam paprašius savo seminarijai kokio nors Po- 
piežiaus palankumo ženklo, aš parašiau mons. pavaduotojui, paragindamas 
jį gauti fotografiją su Šventojo Tėvo palaiminimu. 

Atvykęs į rugsėjo vyskupų konferenciją Kaune ir pasakodamas apie 
savo seminariją, mons. Staugaitis man užsiminė apie ketinimus naujaisiais 

mokslo metais sulaikyti prie savęs I teologijos kurso jaunuolius, kuriuos 
priešingu atveju būtų reikėję išsiųsti į didžiąją Kauno seminariją; tad jis 
planuoja pamažu duoti pradžią savo didžiajai diecezijos seminarijai, idant 
pats tiesiogiai galėtų rūpintis vidiniu savo kunigų ugdymu ir taip išvengtų 
pavojaus, kad jaunuoliams išvykus į Kauną ir vėliau gavus kunigystės šven- 
timus, kaip galima numatyti, nebūtų daromos kliūtys grįžti į savo gimtąją 
dieceziją. 

Aš jam skubiai paprieštaravau, kad šis jo sumanymas prieštarautų kon- 
kordato, kuris numato Lietuvai, bent jau šiuo momentu, tik dvi didžiąsias 
seminarijas, nuostatoms ir kad galima numatyti kliūtis iš Vyriausybės pu- 
sės ir tikėtiną jos atsisakymą skirti bet kokį finansavimą. Tai nebuvo sunku 
nuspėti, kadangi aš žinau, jog asmeniniai santykiai tarp p. Voldemaro ir 
mons. Staugaičio yra nepaprastai įtempti ir sudėtingi. Nuožmūs politiniai 
priešininkai jie pasidarė nuo tada, kai mons. Staugaitis kaip krikščionių de- 
mokratų partijos statytinis užėmė Senato pirmininko pareigas. 

Vis dėlto vyskupas man atsakė, kad jeigu Vyriausybė atsisakytų skirti 
jo seminarijai tokio dydžio finansavimą, koks yra nustatytas didžiosioms 
seminarijoms, jis pasitenkintų tuo, kas numatyta mažosioms seminarijoms, 
o likusia dalimi pasirūpintų pats. 

Nepaisant to, kad aš jam mėginau išaiškinti, jog šiuo reikalu reikia at- 
sižvelgti ne tik į finansinį, bet ir juridinį aspektą, turint galvoje konkordatu 
Šventojo Sosto prisiimtus įsipareigojimus, mons. Staugaitis primygtinai ra- 
gino mane leisti jam išbandyti reikalą praktikoje, patikindamas, kad jis iki 
šiol turėjo Vyriausybės pasitikėjimą. 

Iš tikrųjų po kelių dienų jis nusiuntė į Kauną savo kanclerį deryboms 
nurodytu reikalu su švietimo ministru, tačiau, gavęs neigiamą atsakymą, 
pasiskubino atvykti pas mane su laišku ir nota, kurią turiu garbės persiųsti 
Jūsų Eminencijai kaip priedą nr. 2 prie šio pranešimo, prašydamas mano 
įsikišimo Vyriausybėje. 

Tada aš nuvykau pas p. Voldemarą ir, apeliuodamas į svarius veiks- 
nius, motyvuojančius vyskupą, prašiau, kad nesipriešintų jo projektui, va- 
dovaudamasis daugiau konkordato dvasia nei raide. 1927 m. rugsėjo 27 d. 
papildomos notos nr. 2666/27 antrojoje dalyje iš tikrųjų sakoma: Pour ce 
gui regarde les Seminaires dont i lest guestion a lart. XIII n. 2, le Saint Siege 
declare gue, du temps gue surent les circonstances presentes Ils e contente gu'il 


270 


Neišsipildę lūkesčiai: nuncijaus R. Bartoloni istorija 


ny ait dans La Province ecclesiastigue de Lituanie gue deux grands Seminai- 
res, pourvu guen chacun des Dioceses enumeres dans la Bulle „Lithuano- 
rum gentes“ le Gouverenement donne aux evegues la possibilite davoir et de 
maintenir des Seminaires non theologigues pour jeunes eleves gui se dirigent 
vers letat ecclesiastigue et gui doivent en suite, en son temps, entrer au Grand 
Seminaire.“* Iš to nesunku suprasti, pateikiau išvadą p. Voldemarui, jog 
Šventojo Sosto ketinimas buvęs toks, kad kiekviena diecezija galėtų turėti 
didžiąją seminariją, o to atsisakoma tik dabartinių aplinkybių akivaizdoje. 
Kol vyskupas nereikalauja iš Vyriausybės jokios papildomos naštos, nema- 
tyti priežasčių, dėl kurių nebūtų galima pritarti jo ketinimui. 

Tačiau p. Voldemaras buvo tiesiog nesukalbamas. Nurodė keletą silpnų 
argumentų savo neigiamam atsakymui pateisinti, kaip antai: Telšiams bus 
sunku surinkti tinkamų dėstytojų korpusą, negalima leisti tokios simuliaci- 
jos, kuomet mažoji seminarija iš tikrųjų būtų didžioji seminarija. Galiausiai 
šiurkščiai pareiškė: „Tik ne mons. Staugaitis! Jei būtų kalbama apie kurį 
nors kitą, būtų galima svarstyti, tačiau su juo - nieko.“ Ir pridūrė: „Būtų 
gerai, jei mons. Staugaitis sudarytų kompaniją mons. Karevičiui!“ 
Karevičius, kaip Jūsų Eminencijai žinoma, atsisakė Kauno vyskupo sosto ir 
dabar pasirinko vienuolišką gyvenimą Marijampolės marijonų konvente. 

Po to neliko nieko kito, kaip mėginti įtikinti vyskupą atsisakyti savo 


Mons. 


sumanymo ir atidėti jo įgyvendinimą geresniems laikams. 

Per pokalbį, kuris vyko spalio 29 d. Švėkšnoje, nuosekliai išdėsčiau jam 
visus sunkumus, su kuriais susidurtų priešindamasis Vyriausybės valiai; ji 
ne tik galėtų neduoti jo seminarijai jokios finansinės paramos, bet ir civi- 
linių teisių, pripažintų konkordatu, nekalbant apie sunkumus, kuriuos tai 
sukeltų Šventajam Sostui. 

Tuo metu vyskupas, atrodo, buvo įtikintas mano argumentų, tačiau po 
kelių dienų man atsiuntė laišką, kurį turėjau garbės pridėti Jūsų Eminenci- 
jai kaip priedą nr. 3, be to, pradėjo mokslo metus, pasilaikydamas prie savęs 
I teologijos kurso jaunuolius. 


555 Seminarijų klausimu, apie kurias kalbama XIII str. 2-ajame paragrafe, Šventasis Sostas 
pareiškia, kad, turint galvoje esamas aplinkybes, pastarasis tenkinasi tuo, kad Lietuvos bažny- 
tinėje provincijoje būtų tiktai dvi didžiosios seminarijos, jeigu tik kiekvienoje išvardytų bulėje 
Lithuanorum Gente diecezijų Vyriausybė suteiks vyskupams galimybę turėti ir išlaikyti ne- 
teologines seminarijas, skirtas dvasiškių luomui paruošti jaunus mokinius, kurie savo laiku 
privalės stoti į didžiąją seminariją (pranc. k.). 

Vėliau man pridūrė žodžiu, kad sąžinė jam neleido keisti plano, nes 
vertina šią seminariją kaip būtiną vyskupijos gerovės sąlygą, kad jis yra mo- 
raliai įsipareigojęs savo kunigijos atžvilgiu ir negalėjo nusileisti Vyriausybės 
prievartai; kad jis būtų paklusęs tik Šventojo Sosto įsakymui, tačiau tokiu 
atveju jam būtų nelikę nieko kito kaip atsistatydinti. 

Nedramatizuodamas reikalo ir apsiribojęs atsisakymu priimti primyg- 
tinį kvietimą, kuriuo tomis dienomis vyskupas prašė mane vadovauti naujų 
patalpų inauguracijai, pasiteisinęs tuomet buvusiu atšiauriu žiemišku kli- 
matu, aš toliau su didžiausia kantrybe mėginau rasti išeitį. 

Viena vertus, rekomendavau vyskupui būti kuo nuosaikesniam, patar- 
damas jam viešai motyvuoti tą faktą, kad savo jaunus teologus pasiliko pas 
save, dar ir ta aplinkybe, jog Kauno seminarijoje nėra pakankamai vietos 
juos apgyvendinti; kita vertus, stengiausi nepraleisti progos tarti kokį žode- 
lį tiek p. Voldemarui, tiek p. Smetonai, kuris, vis dar tikiuosi, padarys viską, 
kad įtikintų savo premjerą siekti kompromiso. 

Tačiau nesenas vyskupo pareiškimas, mano kuo kukliausiu požiūriu, 
nevykęs tiek formos, tiek turinio atžvilgiu, skambantis beveik kaip ultima- 
tumas Vyriausybei, ne tik apsunkina derybas su p. Voldemaru siekiant pa- 
stūmėti jį nuosaikesnės pozicijos link, bet bijau, kad jis lengvai pasinaudos 
proga apskųsti vyskupą Šventajam Sostui ir ras pastarojo elgesyje pretekstą, 
kuris leis pateisinti vengimą vykdyti konkordato įsipareigojimus. 

Informuoju Jūsų Eminenciją, kad į mons. Staugaičio man perduotą 
pranešimą aš dar nieko neatsakiau ir netgi nepatvirtinau jo gavimo, lauk- 
damas Šventojo Sosto instrukcijų. 

Pasilenkęs bučiuoti šventąjį Purpurą, turiu garbės išpažinti savo giliau- 
sią atsidavimą Jūsų Eminencijai. 


ASV, Arch. Nunz. Lituania, b. 41, I. 249-256. Mašinraštis, versta iš italų k. 

78. L. FAIDUTTI RAPORTAS APIE NESUTARIMUS TARP TELŠIŲ 
VYSKUPO IR VYRIAUSYBĖS DĖL SEMINARIJOS 


Nr. 740 


Objektas: Nesutarimai tarp vyskupo ir Vyriausybės 
dėl Telšių seminarijos 
Kaunas, 
1929 m. liepos 15 d. 


Didžiai Gerbiamas Eminencija, 


Vyriausybės nota, apie kurią iš anksto buvo pranešęs jos atstovas prie 
Šventojo Sosto, dėl konflikto su Telšių vyskupu, apie kurį rašyta balandžio 
15 d. nunciatūros raporte nr. 655, pagaliau buvo išsiųsta Jūsų Eminencijai 
šio mėnesio 8 d. 

Jau kurį laiką čia tai nebuvo paslaptis. Birželio 18 d. man apie ją pasa- 
kojo Italijos ministras [Giovanni] Amadori ir generalinis Užsienio reikalų 
ministerijos direktorius ponas Zaunius, kuris pridėjo, kad prieš išsiųsda- 
mas notą, ponas ministras ketina supažindinti su jos turiniu. Tačiau to pa- 
ties mėnesio 21 d. vizito pas Ministrų Tarybos Pirmininką metu apie tai 
nieko nebuvo kalbėta, o šio mėnesio 4 d., mano paklaustas apie sklandan- 
čius gandus šiuo klausimu, p. ministras teigė tebeturįs tokį ketinimą, pat- 
virtino išsiuntimo faktą ir atsiprašė, kad dėl p. Zauniaus kelionės kopija 
netyčia nebuvo įteikta nunciatūrai, užtikrindamas, kad tai bus ištaisyta dar 
tą pačią dieną. Kai tai įvyks, tebūnie man leista tiek prof. Voldemarui, tiek 
Prezidentui Smetonai pažymėti žalą tokio žingsnio, kuris sukels nesantaiką, 
kada, priešingai, reikėtų vadovautis bendru interesu kurti tarp Vyriausybės 
ir episkopato palankią taikiam bendradarbiavimui atmosferą. 

Tuo tarpu Panevėžio vyskupas kaltina Vyriausybę konkordato nesilai- 
kymu ir viename savo raporte nunciatūrai skundžiasi, kad iš Biržų gimnazi- 
jos buvo atleistas tikybos mokytojas dvasininkas, nepaisant nusistovėjusios 
praktikos ir nemėginant spręsti ginčo pagal konkordato XIII str. bei C. J. C. 
1381 kanono reikalavimus. 

Tarp įstatymų projektų, kurie, kaip teigiama, yra svarstomi, minimas 
ir projektas, numatantis radikalią universiteto reformą, kuri apimtų ir Filo- 
sofijos-teologijos fakultetą bei sumanymą įvairių studentų sekcijų pagrindu 
suformuoti bendrą nacionalinę jaunimo atstovybę. 

Lenkiuosi etc. 


ASV, Arch. Nunz. Lituania, b. 47, L. 16rv. Rankraštis, versta iš italų k. 

79. L. FAIDUTTI RAPORTAS KARD. P. GASPARRI APIE J. PURIC- 
KIO EKSKOMUNIKĄ IR KITUS EKSKUNIGUS 


Nr. 798 
Objektas: Purickio ir kitų atvejis 
1929 m. rugsėjo 8 d., 
Kaunas 


Didžiai Gerbiamas Eminencija, 


Paskutiniajame Kauno arkivysk. kurijos biuletenyje nr. 1841 š. m. lie- 
pos 22 d. buvo paskelbtas kun. Juozo Purickio verbalinės degradacijos ir 
jo ekskomunikos pagal 2388 kanono 1-ąjį paragrafą ir 2305 kanono 3-iąjį 
paragrafą dekretas. 

Pastarasis šiuo metu plečia savo veiklą spaudoje, jis yra Lietuvos žur- 
nalistų (taip pat katalikų!) sąjungos prezidentas ir bendradarbiauja, kaip 
kalbama, su oficiozu Lietuvos aidas, kur jį netgi skelbia direktoriumi, tačiau 
jis neigia šią naujieną. Atrodo, jam norima suteikti „technines“ pareigas, 
tačiau tokias, kurios nebūtų susijusios su aktualiu kultūriniu gyvenimu. 

Šiomis dienomis Vyriausybė atleido iš svarbios Plungės (Telšiai) gim- 
nazijos direktoriaus pareigų kitą buvusį kunigą, paskirdama jį dėstytojauti 
Ukmergės gimnazijoje... Buvusių kunigų ar tokių kunigų, kurių likęs tik 
pavadinimas, Lietuvoje yra nemažai, kai kurie jų dirba valstybiniais dėsty- 
tojais! 

Galėtume šiek tiek pažaisti statistika, tačiau ir čia pateiktosios užtenka 
pagrįsti, jog būtina imtis priemonių, kad nebūtų piktnaudžiaujama toleran- 
cija ir pakantumu, taip kenkiant disciplinai ir kunigo įvaizdžiui. 

Lenkdamasis bučiuoti šventąjį Purpurą, reiškiu giliausią atsidavimą, 
kurį čia išpažįstu Jūsų Didžiai Gerbiamam Eminencijai. 

Kun. LuiGI FAIDUTTI 


ASV, A.E.S. Paesi Baltici, , b.43 , I. 69rv-70. Rankraštis. Versta iš italų k. 


155 Nevisiškai aišku, kas turima galvoje, nes 1927-1929 m. Plungės gimnazijai vadovavo 
kan. Antanas Simaitis, vėliau dėstęs Telšių kunigų seminarijoje. 

80. R. BARTOLONI RAPORTAS KARD. P. GASPARRI APIE POKAL- 
BĮ SU A. SMETONA 


888 
Objektas: Pokalbis su Respublikos Prezidentu 
1929 m. spalio 10 d. 


Didžiai Gerbiamas Eminencija, 


Politinė situacija, kuri buvo tapusi beveik kebli, po p. Voldemaro kriti- 
mo šiek tiek aprimo. Vis dėlto dar ir šiandien nesiliauja kalbos apie nelabai 
stabilią naująją Vyriausybę, apie galimus Voldemaro ir jo pasekėjų bandy- 
mus įvykdyti perversmą, tęsiasi suėmimai. Šiomis dienomis paprašiau ir 
gavau audienciją pas p. Respublikos Prezidentą. 

Jis man pareiškė, kad naujosios Vyriausybės politinės direktyvos lie- 
ka nepakitusios, tačiau bus pasirūpinta, kad padėtis krašte kuo greičiau ir 
kuo labiau pagerėtų, atsisakant grubios diktatūros ir asmens kulto, įvesto p. 
Voldemaro. 

Kalbant apie religinius klausimus, ypač tuos, kurie reikalauja nedelsia- 
mo sprendimo, jis mane patikino, kad jie bus svarstomi siekiant kuo dides- 

Ypač dėl: 

a) Katalikų fakulteto. Ponas Smetona, pasakęs man, jog paskutinioji p. 
Voldemaro nota buvo pasiųsta Šventajam Sostui rugpjūčio 30 d. ir 
jis apie tai nieko nežinojo ir jai nepritarė, padėkojo man, kad Jūsų 
Eminencijos atsakymas buvo mano pateiktas naujajai Vyriausybei 
tik susipažinimui, t. y. neįpareigojant pateikti skubų atsakymą. Pri- 


dūrė, kad universiteto reforma pareikalaus dar daug laiko ir ilgo na- 
grinėjimo. Jis leido suprasti, kad jo numatyti pakeitimai greičiausiai 
nespręstų katedrų efektyvumo ir skaičiaus klausimo, bet labiau yra 
skirti dėstytojų paskyrimo procedūrai, kurie, pagal jį, turėtų būti 
tvirtinami Prezidento dekretu, remiantis fakultetų Tarybų siūlymu, 
ir kad tokia tvarka turėtų būti priimta ir Katalikų fakultete. 

b) Telšių seminarija. Šiuo klausimu Prezidentas pripažįsta teisingais 


€) 


Šventojo Sosto š. m. liepos 27 d. notos nr. 1468/29 argumentus ir 
pripažino vyskupui teisę turėti savo seminariją. Tačiau dėl mons. 
Staugaičio elgesio jis buvo santūrus ir nepritarė tam, kad jis atidarė 
didžiąją seminariją nesusitaręs su Vyriausybe. Bet kokiu atveju jis 
mano, kad subsidijas gaus tik mažosios seminarijos. 

Mažosios seminarijos. Prezidentas pripažįsta Vyriausybės konkor- 


datu prisiimtą įsipareigojimą finansuoti kiekvienoje vyskupijoje 
esančias mažąsias seminarijas ir yra pasirengęs nedelsiant imtis ati- 
tinkamų priemonių. Tačiau pageidauja, kad literatūros studijos ten 
būtų vykdomos pagal Vyriausybės programas, kad egzaminuose 
dalyvautų valstybinė komisija ir kad vyskupai nesiektų, kaip kartais 
atrodo, visiško seminarijų išlaikymo, bet tik proporcingo valstybės 
biudžeto galimybėms finansavimo. 


Dabar jo įpareigota komisija nagrinėja minėtuosius klausimus ir kuria 


tam tikrus projektus, kurie savu laiku bus pateikti Šventojo Sosto patvirti- 
nimui. 


Apibendrinus pokalbį, man atrodo, paaiškėjo, kad p. Prezidentas Sme- 


tona yra gerai nusiteikęs Bažnyčios atžvilgiu ir, regis, galima tikėtis, kad 
jeigu jis dar liks vadovauti Vyriausybei, neturėtų būti sunku rasti teisingus 
sprendimus minėtais klausimais. 


Lenkdamasis pabučiuoti šventąjį Purpurą, su giliausia pagarba turiu 


garbės pareikšti esąs 


Jūsų Garbiausiojo Eminencijos [tarnas] 


ASV, Arch. Nunz. Lituania, b. 77, I. 273-276. Mašinraštis, versta iš italų k. 

81. KARD. L. SINCERO RAŠTAS R. BARTOLONI DĖL PASIKEITU- 
SIO VYRIAUSYBĖS POŽIŪRIO Į MISIJAS TARP SLAVŲ 


Nr. 898 
XVIII 
Prot. Nr. 725/28 
1929 m. spalio 17 d., 
Roma 


Didžiai Gerbiamas Ekscelencija, 


Tėvas Pranciškus Būčys, marijonų vyresnysis, pranešė šiai Popiežiaus 
komisijai, kad iš mons. Karevičiaus laiško paaiškėjo, jog Lietuvos Respubli- 
kos Prezidentas ir naujasis Ministrų Tarybos Pirmininkas ne tik neparėmė 
misijos projekto ir galimos Rytų hierarchijos kūrimo Lietuvoje, bet taip 
pat prieštarauja ir tam, kad šv. Liturgija katalikams būtų pagal rytietiškas 
apeigas. 

Motyvuojama tuo, kad liberalai galėtų reikalauti Mišių lietuviškai ir 
taip rusų atskilėliai pradėtų aukoti šia kalba. 

Nenorėčiau, kad liktų kokių nors neaiškumų. Bet kokiu atveju J. E. ga- 
lės suprasti, kad Popiežiaus komisija, įpareigodama mons. Karevičių teikti 
rusų pabėgėliams religinę pagalbą ir organizuoti misiją tarp atskalūnų pagal 
bizantiškai slavišką tradiciją, negalvoja, bent jau šiuo metu, kurti naują šių 
apeigų hierarchiją; viskas turi būti daroma suderinus su vietos ordinarais. 

Kalbant apie lietuvių kalbą, apie kurią užsimenama mons. Karevičiaus 
laiške t. Būčiui, apie ją nėra nei žodžio jokiuose šios komisijos išplatintuose 
dokumentuose, nei kada nors būtų buvę galvota apie šios kalbos vartojimą 
šv. Liturgijoje. Taigi suprantama, kad mons. Karevičius ir gerb. p. Mažo- 
navičius šv. Liturgijos metu turi vartoti senąją slavų kalbą arba kitą kalbą, 
priimtiną bizantiškosios tradicijos katalikams, kaip antai bažnytinę graikų, 
bei visur ir visada laikytis ritualinių nurodymų, esančių Šventojo Sosto pa- 
tvirtintose ir leistinose knygose. 

Prašau J. E. su atsargiu apdairumu priimti informaciją apie šį reikalą ir 
susisiekti, pridėjus savo pastebėjimus, su minėtąja Popiežiaus komisija. 

Tuo tarpu, naudodamasis proga, reiškiu Jums kuo giliausią ir nuošir- 
džiausią pagarbą. 
Atsidavęs Jūsų Didžiai Gerbiamam Ekscelencijai 
Ir mylintis kaip brolis 
Kard. SINCERO, prezidentas [parašas] 


[Įrašas ranka: CARLO MARGOTTI, sekretorius] 


ASV, Arch. Nunz. Lituania, b. 56, L. 63rv. Mašinraštis, versta iš italų k. 

82. R. BARTOLONI PRANEŠIMAS G. PIZZARDO APIE J. ŠAULIO 
SUGRĮŽIMĄ Į ROMĄ 


914 
Objektas: Dr. Šaulio grįžimas į Romą 
1929 m. lapkričio 3 d. 


Didžiai Gerbiamas Ekscelencija, 


Šiandien į Romą išvyko Lietuvos ministras prie Šventojo Sosto dr. Šaulys. 

Dr. Šaulys eiti šias pareigas buvo patvirtintas pasitraukus p. Voldema- 
rui, kuris, kaip jau buvau pranešęs, buvo nusprendęs jį atšaukti dėl nepa- 
kankamai uolaus Vyriausybės požiūrio Šventojo Sosto atžvilgiu gynimo. 

Galbūt dabar bus pravartu, jeigu aš Jūsų Ekscelencijai šiek tiek referuo- 
siu apie ketinimus, kuriuos grįždamas į Romą su savimi atsiveža p. Šaulys 
ir kuriuos aš sugebėjau įžvelgti iš jo pažiūrų bei pareiškimų, padarytų man 
neseniai vykusių pokalbių metu. 

Minėtasis ministras mėgino man ne kartą pabrėžti, jog Vyriausybės 
religinė politika nei gali, nei turi keistis. Jei ir reikės atsisakyti prievartinių 
p. Voldemaro naudotų formų, iš esmės valstybė yra įsipareigojusi eiti tuo 
pačiu keliu. 

Rugsėjo pradžioje, kuomet čia buvo gyvai diskutuojama Katalikų fa- 
kulteto reformos klausimu, man paprašius paveikti Vyriausybę, kad ji būtų 
nuosaikesnė, atsakė, kad jis pats yra įsitikinęs tokios reformos reikalin- 
gumu ir kad bet kokiu atveju negalėtų atsisakyti savo politinės praeities 
(dr. Šaulys iš tikrųjų vis dar yra aktyvus veikėjas socialistų radikalų partijos 
gretose“?). 

Po Voldemaro žlugimo p. Šaulys, bent jau kaip man buvo pranešta, sie- 
kęs suartinti savo partiją su Vyriausybės partija, taip puoselėdamas nedrą- 
sias viltis iškelti savo kandidatūrą į užsienio reikalų ministrus, kuris iki šiol 
nėra tituluotas. Tuo aiškintinas ir jo ilgas delsimas grįžti į Romą. Ši kombi- 


57 1902-1904 m. J. Šaulys buvo Lietuvos demokratų partijos nariu, tačiau vėliau jokiai 
partijai nepriklausė, nors ir buvo kairiuoju liberalu. 

nacija būtų turėjusi sustiprinti Vyriausybę ir padaryti ją pajėgia gintis nuo 
(sic!) Vatikano spaudimo; priešingai prognozėms, išsakytoms Voldemaro, 
kuris viename neseniai duotame interviu vokiečių laikraščiui tiesiog sek- 
tantiška dvasia pareiškė, „kad naujoji Vyriausybė neturės pakankamai jėgų 
atsispirti nei Lenkijai, nei juo labiau Šventajam Sostui, kuris, kaip žinia, vi- 
suomet veikė ir tebeveikia lenkų naudai“. 

Toji politinė kombinacija kol kas neįvykdyta, o Vyriausybė tęsia išskir- 
tinai nacionalistinę politiką. Bet kad kai kurių dabartinio režimo didžiųjų 
veikėjų galvose ir po Voldemaro atsistatydinimo esama Bažnyčiai priešiškų 
ketinimų, verstų manyti tai, ką per neseniai buvusį pokalbį man pasakė pats 
dr. Šaulys. 

Kai aš užsiminiau jam apie savo stiprią viltį, - po malonių Prezidento 
pareiškimų, apie kuriuos pranešiau spalio 10 d. raporte nr. 888, - kad arti- 
miausiu metu pavyks pasiekti trokštamą aktualių klausimų sprendimą, jis 
išsklaidė mano iliuzijas, teigdamas, kad nereikia pernelyg pasikliauti Pre- 
zidento, kuris nėra atsakingas už tai, kokią politiką vykdo Vyriausybė, pa- 
žadais. Jis gavęs visiškai kitokias instrukcijas, kurias turįs vykdyti taktiškai, 
bet kietai, su viltimi, kaip man tvirtino, jog pasitelkdamas diplomatinius 
sugebėjimus gaus iš Šv. Sosto tai, ko p. Voldemarui nepavyko pasiekti aro- 
gantišku elgesiu. 

Man atsikirtus, kad bet kokiu atveju Šventasis Sostas kai kuriais klau- 
simais jau pareiškė savo autoritetingą nuomonę, pagrįstą konkordatu, jis 
pakartojo, kad konkordatas turi būti interpretuojamas abiejų pusių, ir jei 
Šventasis Sostas užsispyrusiai laikysis savo požiūrio, Vyriausybė taip pat 
turės elgtis nelanksčiai, griežtai laikydamasi konkordato įsipareigojimų ir 
duodama tik tai, ką privalo duoti..., taigi (iš to plaukia logiška išvada!) jokio 
buto nunciatūrai, jokios finansinės paramos misijai Rusijoje ir panašiai su 
visais kitais pažadais!.. 

Gerbdamas save, daugiau nieko neatsakiau, tačiau nusprendžiau, kad 
apie visa tai turiu informuoti Jūsų Ekscelenciją. 

Po viso to prašydamas Jūsų maloniai priimti mano maldingiausius lin- 
kėjimus, turiu garbės pasitikėti Jūsų Didžiai Gerbiamu Ekscelencija. 


ASV, Arch. Nunz. Lituania, b. 41, I. 288-290. Mašinraštis, versta iš italų k. 

83. KARD. P. GASPARRI RAŠTAS R. BARTOLONI DĖL VYSK. 
J. STAUGAIČIO PRETENZIJŲ GAUTI OFICIALŲ PRIPAŽINIMO 
RAŠTĄ TELŠIŲ SEMINARIJAI 


JO ŠVENTENYBĖS VALSTYBĖS 
SEKRETORIATAS 


Nr. 2348/29 
IŠ VATIKANO, 
1929 m. lapkričio 4 d. 


Didžiai Gerbiamas Ekscelencija, 


Gavęs spalio 10 d. raportą nr. 889, skubinuosi pranešti Jūsų Didžiai 
Gerbiamam Ekscelencijai, kad Šventajam Tėvui nepristačiau Telšių vysku- 
po prašymo, nes esu įsitikinęs, jog tai būtų padarę jam slogią staigmeną. 

Iš tikrųjų popiežiškasis dokumentas, kuriuo jis prašo pripažinti jo di- 
džiosios seminarijos juridinį egzistavimą, negali būti išduotas, kadangi Tel- 
šių seminarija yra tik diecezinė, o ne popiežiškoji; ir tikslas, kuriam turėtų 
tarnauti minėtasis dokumentas, atsižvelgiant į sąlygas, kurios turėtų būti 
gerai žinomos ir monsinjorui Staugaičiui, yra visiškai nesavalaikis ir labai 
pavojingas. 

Patvirtinu gilią ir nuoširdžią pagarbą Jūsų Ekscelencijai. 


Kard. P GASPARRI 


ASV, Arch. Nunz. Lituania, b. 47, l. 30. Mašinraštis, versta iš italų k. 

84. KARD. L. SINCERO RAŠTAS G. PIZZARDO APIE POPIEŽIAUS 
NORĄ TOLIAU DERĖTIS SU LIETUVOS VYRIAUSYBE DĖL PARA- 
MOS MISIJAI TARP SLAVŲ 


Komisija Rusijai 
Prot. Nr. 725/28 
1929 m. lapkričio 22 d., Roma 


Šviesiausias ir Garbiausias Pone, 


Kaip Jūsų Šviesybei žinoma, ši Popiežiaus komisija jau kurį laiką or- 
ganizuoja Lietuvoje slaptą misiją tarp gausių rusų atsimetėlių, gyvenančių 
su šia tauta, misiją, kuriai turėtų vadovauti monsinjoras Pranciškus Kare- 
vičius, daugelį metų ir itin sėkmingai dirbęs su minėtaisiais rusais Samaros 
apskrityje. 

Atsižvelgdamas į Jo Šventenybės siūlymą, tokiu darbu susidomėjo 
pats p. Voldemaras, kuris mielai palaikė projektą ir, anot mons. Bartoloni 
1929 m. vasario 22 d. raporto nr. 593, skirto Popiežiaus komisijai, pareiškė, 
kad Vyriausybė dėl akivaizdžių užsienio politikos priežasčių turėjo nusiša- 
linti nuo iniciatyvos, bet, kas galėtų būti malonu Šventajam Tėvui, ne tik 
leido, kaip jos buvo prašyta, naudotis Šv. Mykolo bažnyčia Kaune, bet ir ža- 
dėjo slapta pasirūpinti slaviškoms apeigoms reikalingomis lėšomis ir būs- 
tu monsinjorui Karevičiui. Jam buvo patarta neapsistoti pas t. marijonus, 
kadangi jų vienuolijos vyresnysis, tėvas Pranciškus Būčys nėra palankiai 
Vyriausybės vadovo vertinamas asmuo. 

Po Ministro [Pirmininko] Voldemaro kritimo, iš monsinjoro Karevi- 
čiaus laiško ši komisija suprato, kad Respublikos Prezidentas ir Ministrų 
Tarybos Pirmininkas ne tik nepalaiko misijos projekto ir galimos Rytų 
hierarchijos Lietuvoje, bet ir prieštarauja, kad katalikai turėtų šv. Liturgiją 
pagal Rytų apeigas. Priežastys, kurios turėtų pateisinti tokį elgesį, yra nepa- 
tenkinamos. Šventasis Tėvas, kuris asmeniškai pažįsta Prezidentą Smetoną 
ir monsinjorą Karevičių, šio mėnesio 8 dienos audiencijos, suteiktos mon- 
sinjorui d Herbigny, metu, paaiškino, kad kalbama būtent apie Smetonos 
asmeninį priešiškumą Karevičiaus atžvilgiu, ir nurodė, jog šis klausimas 

būtų kuruojamas Valstybės sekretoriato, siekiant, kad Lietuvoje būtų su- 
teikta laisvė pradėti ir plėtoti katalikų apaštalavimą atskalūnų atvertimui. 

Minėtoji Popiežiaus komisija, kaip Jūs pamatysite pridėtame doku- 
mente, jau užklausė Lietuvos nuncijų ir nedelsdama persiųs, kai tik gaus, 
taip laukiamą atsakymą. Jo Šventenybė jau minėtoje audiencijoje pasiūlė, 
kad apie tai galėtų būti informuota Lietuvos atstovybė prie Šventojo Sosto, 
kas garantuotų didesnę sėkmę. 

Vykdydamas Šventojo Tėvo nurodymus, perduodu Jūsų Šventenybei 
paskutinius pamąstymus apie šį reikalą, prašydamas Jūsų savo laiku infor- 
muoti Popiežiaus komisiją apie derybų šiuo klausimu rezultatus. 

Tuo tarpu, naudodamasis proga, vėl reiškiu jums kuo giliausią pagarbą 
ir patvirtinu esąs 

Atsidavęs Jūsų Didžiai Gerbiamam Ekscelencijai 
Kard. L. SINCERO, prezidentas [parašas] 


[Įrašas ranka: CARLO MARGOTTI, sekretorius] 


ASV, A. E. S., Paesi Baltici, b. 50, I. 33rv. Mašinraštis, versta iš italų k. 

85. KARD. L. SINCERO RAŠTAS R. BARTOLONI DĖL VYRIAUSYBĖS 
TEIKIAMOS PARAMOS STAČIATIKIŲ BAŽNYČIAI LIETUVOJE 


Nr. 966 
XVIII 


Prot. nr. 283/29 
1929 m. lapkričio 28 d., Roma 


(slapta) 


Didžiai Gerbiamas Ekscelencija, 


Pratęsdamas š. m. spalio 17 d. laišką nr. 725/28, pranešu Jūsų Didžiai 
Gerbiamam Ekscelencijai kitus pranešimus, slaptai perduotus šiai Popie- 
žiaus komisijai apie Vyriausybės veiksmus dėl Lietuvos atskalūnų. 

Buvo pranešta, kad Lietuvos Vyriausybė pažadėjo arkivyskupui Eleu- 
terijui"“* skirti lėšų, reikalingų pastatyti stačiatikių seminariją Lietuvoje, o 
tiksliau, jog jau davė arkivyskupui Eleuterijui dalį pinigų, kad perkeltų į 
Lietuvą Vilniaus stačiatikių seminariją. 

Prašau Jūsų Ekscelenciją su didžiausiu apdairumu patikrinti minėtuo- 
sius pranešimus, kurie, jeigu pasitvirtintų, paaiškintų Vyriausybės ketini- 
mus dėl mūsų misijos tarp slavų Lietuvoje. 

Mielai pasinaudodamas naujai pasitaikiusia proga, reiškiu Jums kuo 
giliausią pagarbą, su kuria patvirtinu esąs 

Atsidavęs Jūsų Didžiai Gerbiamam Ekscelencijai 
Ir mylintis kaip brolis 
Kard. SINCERO, prezidentas [parašas] 


[Įrašas ranka: CARLO MARGOTTI, sekretorius] 


ASV, Arch. Nunz. Lituania, b. 56, I. 64. Mašinraštis, versta iš italų k. 


8 Dmitrijus Bogojavlenskis (1868-1940) - stačiatikių vyskupas (1911), 1917 m. paskir- 
tas Lietuvos stačiatikių vyskupijos valdytoju, už priešinimąsi autokefalinės Lenkijos Stačia- 
tikių bažnyčios kūrimui buvo internuotas, 1923 m. persikėlė į Kauną, 1931 m. taip pat buvo 
paskirtas Maskvos patriarchijos egzarchu Vakarų Europoje. 

86. L. FAIDUTTI RAŠTAS ŠV. SUSIRINKIMO KONGREGACIJAI, 
INFORMUOJANTIS APIE PRADINĖS KATECHEZĖS BŪKLĘ LIE- 
TUVOJE 


Nr. 1058 


J. E. Kard. Šv. Susirinkimo kongregacijos Prefektui 


Kaunas, 
1929 m. gruodžio 28 d. 


Reaguodama į Jūsų Didžiai Gerbiamo Eminencijos 1928 m. gruodžio 5 d. 
raštą nr. 2331, čionykštė Apaštalinė nunciatūra inicijavo tikybos dėstymo bū- 
klės Lietuvos diecezijose patikrinimą, tuo tikslu pasitelkdama iš Kauno tikybos 


mokytojų sudarytą komisiją. Iš raporto, kurį po kelių mėnesių nunciatūrai pa- 
teikė minėtosios komisijos pirmininkas, prof. Stanislovas Jokūbauskis, plaukė: 
1) Neturintiems galimybių lankyti mokyklos jaunuoliams tikybos 


2 


3 


— 


— 


dėstymas yra organizuojamas vasarą ir rudenį bažnyčiose, kur 
kiekvieną sykį per mėnesį jie parapijos kunigų yra parengiami išpa- 
žinčiai ir komunijai; vyskupų liudijimu užsiėmimai yra lankomi su 
pagirtinu uolumu. 

Pagrindinių arba pradinių mokyklų mokiniams tikybą dėsto dvasi- 
ninkai, o ten, kur jų trūksta, tam pasirengę mokytojai pasauliečiai, 
kurie tačiau dažnai būna indiferentai ir nepasižymi tinkama katali- 
kiška dvasia. Rūpinamasi įkurti katalikiškas mokytojų seminarijas 
arba institutus, taip pat specialius kursus, kur kandidatai būtų nuo- 
sekliai parengiami. 

Vidurinės mokyklos turi savo tikybos mokytojus dvasininkus, pasi- 
žyminčius uolumu. Tačiau dėl mokytojų ir šeimų indiferentiškumo, 
daugybės blogų pagundų, teatrų, kino, balių, nepadorios literatūros 
poveikio, vaisiai ne visuomet yra tokie, kokių tikimasi. Dėl to rei- 
kalinga priežiūra, analizė ir solidarus kunigų mokytojų veikimas, 
tuo tikslu jie bent kartą metuose renkasi į visuotinius arba diecezijų 
delegatų susirinkimus, kuriuose svarstoma tikybos dėstymo pro- 
grama visoms Lietuvos vidurinėms mokykloms. 

Didžiausias trūkumas yra nepakankamas sugebančių dėstyti tikybą 
mokytojų skaičius, todėl labai sveikintina yra būsimų katechetų seminari- 
jos idėja, kuri galėtų užpildyti spragą ir užtikrintų tikybos dėstymui stabi- 
lumą, kompetenciją ir gerus vaisius. Vis dėto sunku tikėtis greito šios idėjos 
įgyvendinimo, Lietuvos mokyklai esant transformacijos, kurią vykdo tiek 
valstybė, tiek Bažnyčia, kelyje. Reikia šiek tiek palaukti prieš suteikiant jai 
konkrečią formą, tačiau Šv. Kongregacija turėtų pasiūlyti ją apsvarstyti di- 
džiai gerbiamiems kardinolams. 

Kita naudinga rekomendacija būtų dažnesnis katekizmo aiškinimas 
bažnyčiose, ir ne tik jaunimui, bet ir suaugusiems. Rimtą kliūtį tam suda- 
ro faktas, kad dėl didelio bažnyčių trūkumo parapijos renginiai, prasidėję 
ryte, baigiami iki vidurdienio, idant tikintiesiems būtų sudaryta galimybė 
laiku sugrįžti namo. Tačiau ten, kur praktikuojami popietiniai renginiai, 
tai duoda progą ir katekizmo aiškinimui. Netoli bažnyčios gyvenantiems 
tikintiesiems neturėtų egzistuoti tokių kliūčių, tačiau ir į rytmetines pamal- 
das be didesnių sukrėtimų būtų galima įvesti truputį katekizmo mokymo, 
galbūt kažkiek sutrumpinant laiką, kuris skiriamas sekmadienio ar švenčių 
bendrai maldai, krikščioniškai doktrinai skiriant laiką, kurį užima mišparų 
giedojimas, paprastai užbaigiantis dienos dieviškąsias apeigas. 

Gerą tikybos mokytojų rezervą galėtų sudaryti vargonininkai, kuriuos 
turi kiekviena bažnyčia. Todėl būtų naudinga pasiūlyti Eksc. ordinarams, 
kad jie bažnyčių rektoriams išsiuntinėtų nurodymą, jog sudarant sutartis su 
vargonininkais būtų įtraukiamas punktas, įpareigojantis juos lankyti spo- 
radiškai organizuojamus kursus, o vėliau, kai bus įsteigta, ir seminariją ar 
institutą, rengiantį katechetus. 


ASV, Arch. Nunz. Lituania, b. 43, I. 317-319. Rankraštis, versta iš italų k. 

87. ŠV. SUSIRINKIMO KONGREGACIJOS NURODYMAI NUNCIJUI 
R. BARTOLONI DĖL PRADINĖS KATECHEZĖS 


Prot. Nr. 2331/28 
Roma, 
1930 m. sausio 20 d. 


Ekscelencija, 


Ši Šventoji Kongregacija išnagrinėjo Jūsų Eksc. pateiktus pasiūlymus 
dėl tikybos mokymo šios tautos diecezijose ir visų pirma džiaugiasi gerb. 
ordinarų parodytu uolumu tokiame svarbiame darbe. 

Visgi tam, kad minėto mokymo sąlygos vis labiau gerėtų, būtų pageidau- 
tina, kad artimiausioje vyskupų konferencijoje į dienotvarkę būtų įtrauktas 
temos „Jaunimo ir šeimų tikybinis auklėjimas“ svarstymas ir kad ordinarai 
ypatingą dėmesį skirtų tam, kokios priemonės reikalingos, rengiant sudėtin- 
gai katecheto misijai, taip pat ir seminarijoje, atsižvelgiant į 1925 m. rugsėjo 


8 d. Šventosios Seminarijų kongregacijos cirkuliaro nuostatas. 

Gerb. ordinarai tebūnie paraginti apsvarstyti Jūsų pasiūlymą išnaudoti 
šeimų tikybiniam auklėjimui parapijos vargonininko pareigybę, tokią už- 
duotį įtraukiant į sudaromas sutartis su vargonininkais. 

J. E. esate prašomas tai, kas aukščiau išdėstyta, perduoti gerb. ordina- 
rams ir pranešti šiai Šv. kongregacijai apie artimiausioje vyskupų konferen- 
cijoje priimtus nutarimus šiuo reikalu. 

Be to, ši Šventoji kongregacija pageidauja, kad J. E. paragintų gerb. or- 
dinarus ne vėliau 1930 m. gruodžio 31 d. atsiųsti tai pačiai Šv. Kongregacijai 
antrąją ataskaitą apie religinį ugdymą. 

Mielai naudojuosi proga išreikšti kuo giliausią pagarbą Jūsų Didžiai 
Gerbiamam Ekscelencijai. 

Prefektas Kard. SBARETTI!9? 


ASV, Arch. Nunz. Lituania, b. 43, I. 423rv-424. Rankraštis, versta iš italų k. 


159 Kard. Donato Raffaele Sbarretti (1856-1939) - Šv. Susirinkimo kongregacijos prefek- 
tas (1919-1930), Šv. Oficijos sekretorius (1930-1939). 


288 


Neišsipildę lūkesčiai: nuncijaus R. Bartoloni istorija 


88. KARD. P. GASPARRI RAŠTAS R. BARTOLONI, KURIAME IŠ- 
DĖSTYTAS POŽIŪRIS Į NUNCIJAUS SANTYKIUS SU UŽSIENIO 
REIKALŲ MINISTRU D. ZAUNIUMI 


JO ŠVENTENYBĖS VALSTYBĖS 
SEKRETORIATAS 


Nr. 86/30 
Iš VATIKANO, 
1930 m. sausio 17 d., 


Didžiai Gerbiamas Ekscelencija, 


Mane tvarkingai pasiekė du svarbūs raportai nr. 1075 ir 1077, adresuo- 
ti šio mėnesio 3 ir 6 d., kuriais Jūsų Didžiai Gerbiamas Ekscelencija mane 
kruopščiai informavote apie savo santykius su ponu užsienio reikalų mi- 
nistru, slogius ir sudėtingus dėl paties ministro šeimyninės padėties ne- 
tvarkingumo!“?, 

Reikšdamas savo pasitenkinimą korektišku ir kilniu Jūsų Ekscelencijos 
elgesiu tomis aplinkybėmis, apie kurias pranešėte, viliuosi poną ministrą 
netrukus suprasiant, kad Šventojo Sosto atstovas negalėjo ir negalės elgtis 
kitaip matydamas tokią situaciją, kurią ir kompetentinga vietos Bažnyčios 
vadovybė turėjo pripažinti esant visiškai nenormalia. 

Šiuo atžvilgiu Jūsų Ekscelencija galėsite nurodyti ir labai iškalbingą 
faktą, kad tenykštis monsinjoras arkivyskupas, vykdydamas savo pareigas, 
atsisakė suteikti Jo Ekscelencijai ministrui bažnytinę santuoką. Kaip tad 
nuncijus galėjo, jau vien šiuo požiūriu, laikytis kitokios elgesio linijos? 

Iš savo pusės, pritardamas Jūsų Ekscelencijos pasiūlymui, nedelsdamas 
rekomendavau Šventosios Oficijos kongregacijai didžiausios skubos tvarka 
išnagrinėti dr. Zauniaus santuokos bylą. 


189 Iš Mažosios Lietuvos kilęs Dovas Zaunius buvo liuteronas. Prieš kelerius metus išsi- 
skyręs su antrąja savo žmona, teatro artiste iš Didžiosios Britanijos, 1929 m. rudenį jis vedė 
trečią kartą, šįkart operos solistę, katalikę Vincę Jonuškaitę. 

Taip pat esu įsitikinęs, kad Jo Ekscelencija Prezidentas, sužinojęs apie 
stropumą, su kuriuo Jūs, kiek įmanoma, rūpinatės išspręsti šią slogią situa- 
ciją, bus Jums dėkingas ir labiau Jus gerbs. 


Mielai naudojuosi proga patvirtinti didelę pagarbą Jūsų Ekscelencijai. 


Jūsų tarnas 
Kard. GASPARRI 


ASV, Arch. Nunz. Lituania, b. 41, I. 329rv. Mašinraštis, versta iš italų k. 

89. KARD. P. GASPARRI RAŠTAS R. BARTOLONI KUNIGŲ IŠLAIS- 
VINIMO SSRS REIKALU 


JO ŠVENTENYBĖS VALSTYBĖS 
SEKRETORIATAS 
Nr. 150/30 
IŠ VATIKANO, 
1930 m. sausio 18 d. 


Didžiai Gerbiamas Ekscelencija, 


J. E. yra žinoma apie žiauriausią Katalikų bažnyčios persekiojimą, ku- 
ris toliau siaučia Rusijoje, ir kad dėl to daug nekaltų kunigų bei vienuolių 
yra uždaryti kalėjimuose ir nuteisti, dažnai myriop. 

Siekdama juos išlaisvinti, Popiežiaus komisija Rusijai parengė ir man 
perdavė tokį pasiūlymą: 

Dignetur S. Sedes, si fieri potest, intevenire causae sacerdotum incarce- 
ratorum ad tempus indefinitum et maxime capitis damnatorum, guatenus 
commutari valeant cum civibus Reipublicae Sovieticae gui in Polonia detine- 
tur, possintgue libere in Poloniam transmeare*“!. 

Tam, kad siūlomas prašymas dėl sovietų kalinių apsikeitimo į dvasi- 
ninkus galėtų būti vykdomas ne vien Lenkijoje, bet ir šioje Respublikoje, 
perduodu jį J. E., kad Jūs, jei nėra nieko prieš, pristatytumėte jį Vyriausybei 
kaip siūlymą tai įgyvendinti. 

Mielai naudojuosi proga patvirtinti didelę pagarbą Jūsų Ekscelencijai. 


Jūsų tarnas 
Kard. GASPARRI 


ASV, Arch. Nunz. Lituania, b. 41, I. 333rv. Mašinraštis, versta iš italų k. 


1! Tesiteikia Šv. Sostas, jei įmanoma, įsikišti į neribotam laikui įkalintų ir mirties bausme 
nuteistų kunigų bylą, kol dar gali būti apkeisti su Sovietų Respublikos piliečiais, laikomais 
Lenkijoje, ir galėtų laisvai vykti į Lenkiją (lot. k.). 

90. KARD.P. GASPARRI RAŠTAS R. BARTOLONI, RAGINANTIS VEIK- 
TI VALDŽIOS SLUOKSNIUS, KAD JIE REMTŲ MISIJAS RUSIJOJE 


JO ŠVENTENYBĖS VALSTYBĖS 
SEKRETORIATAS 
Nr. 285/30 
Pažymėti rašant atsakymą 
IŠ VATIKANO, 
1930 m. vasario 8 d. 


Didžiai Gerbiamas Ekscelencija, 


Popiežiškoji komisija Rusijai, perduodama man Jūsų ataskaitų (1929 m. 
gruodžio 26 d., nr. 1068 ir 1069) kopiją, dar kartą prašo manęs rekomen- 
duoti Jūsų Ekscelencijos vardu ponui Respublikos Prezidentui misiją tarp 
slavų, kuri užima daug vietos Šventojo Tėvo širdyje, ir kartu paskatinti, kad 
Jūsų Ekscelencija išaiškintų ir išspręstų šį klausimą kuo geresniu būdu. 

Manęs prašoma paskatinti Jūsų Ekscelenciją imtis atitinkamų žingsnių 
minėtojo Prezidento aplinkoje, idant būtų galima pašalinti didelį pavojų, 
kurį sukeltų valdžios parama jų dvasiniams kursams!“, suteikianti dingstį 
aktyvesnei stačiatikių propagandai; reikia subtiliai leisti jiems suprasti, kad 
ji galėtų būti pragaištingų religinių neramumų priežastimi, nešančia didelę 
žalą Lietuvai. 

Kad sudominčiau Jūsų Ekscelenciją tuo, ką išdėsčiau, manau esant reika- 
linga Jums pranešti, kad aš savo ruožtu nepraleidau progos nuo praėjusių metų 
lapkričio 27 d. rekomenduoti misiją tarp slavų rusų disidentų labui čionykš- 
čiam Lietuvos ministrui, prašydamas karštai ją palaikyti savo Vyriausybėje. 

Naudojuosi proga patvirtinti savo didžią ir nuoširdžią pagarbą 

Jūsų Garb. Ekscelencijai 
Ištikimas Jūsų tarnas 
Kard. P. GASPARRI 


ASV, Arch. Nunz. Lituania, b. 63, I. 259rv. Mašinraštis. Versta iš italų k. 


12 Skyrus finansinę subsidiją iš biudžeto, stačiatikių dvasininkų rengimo kursai Kaune 
veikė nuo 1930 m. sausio iki 1932 m. gruodžio. Juos baigė aštuoni asmenys. 

91. KARD. P. GASPARRI RAŠTAS R. BARTOLONI APIE ŠV. SOSTĄ 
PASIEKUSĮ SKUNDĄ PRIEŠ KAUNO ARKIVYSKUPĄ 


JO ŠVENTENYBĖS VALSTYBĖS 
SEKRETORIATAS 
Nr. 328/30 
Pažymėti rašant atsakymą 
1930 m. vasario 2 d., 
Iš VATIKANO 
[Įrašas ranka: visiškai slaptai, asmeniškai] 


Didžiai Gerbiamas Ekscelencija, 


Persiunčiu Jūsų Didž. Gerb. Ekscelencijai Šventąjį Sostą pasiekusio ne- 
malonaus skundo kopiją. 

Kaip Jūsų Ekscelencija patirsite, jis kelia sunkius ir konkrečius kaltini- 
mus prieš Kauno arkivyskupą; demaskuoja žalingus trūkumus tiek vysku- 
pų konferencijose ir Katalikų akcijos organizavime, tiek ir kolektyviniame 
lietuvių darbe vykdant konkordatą bei ginant Bažnyčios teises. Pagaliau 
siūlo tris praktiškas priemones, kurios, pareiškėjo manymu, galėtų efekty- 
viai ištaisyti apgailėtinas blogybes ir išvengti liūdnų pasekmių. 

Raginu Jūsų Ekscelenciją teiktis atsiųsti man išsamesnę informaciją 
apie tai, kas sudaro pareiškimo turinį, palydėdamas ją savo išmintinga nuo- 
mone. 

Jeigu Jūsų Ekscelencija nuspręsite, kad pareiškime pateikti pasiūlymai 
yra naudingi ir tinkami, būtų gerai, kad mane supažindintumėte su praktiš- 
kiausiu būdu, kaip ištaisyti Katalikų akcijos organizavimo trūkumus, be to, 
suredaguotumėte vyskupų konferencijų reglamento projektą. 

Mielai naudojuosi proga patvirtinti didelę pagarbą Jūsų Malonybei. 


Jūsų tarnas 
Kard. GASPARRI 


ASV, Arch. Nunz. Lituania, b. 44, I. 145rv. Mašinraštis, versta iš italų k. 

92. R. BARTOLONI RAŠTAS ŠV. SOSTO VALSTYBĖS SEKRETORIUI 
KARD. E. PACELLI'“* APIE SKUNDĄ PRIEŠ KAUNO ARKIVYSKUPĄ 


1149 
Objektas: Apie skundą prieš Kauno arkivyskupą 
1930 m. vasario 25 d. 


Didžiai Gerbiamas Eminencija, 


Savo laiku mane pasiekė garbingas šio mėnesio 2 d. raštas nr. 328/30 su 
Šventajam Sostui atsiųsto skundo prieš čionykštį arkivyskupą kopija. 

Atidžiai jį išnagrinėjęs ir apsirūpinęs kai kuria būtina informacija, štai 
dabar ketinu ir nuoširdžiai manau turįs apie tai referuoti Jūsų Didžiai Ger- 
biamam Eminencijai. 

Skundas, kuris iš dalies paremtas neteisingais, iš dalies kiek perdėtais 
faktiniais duomenimis, visų pirma atrodo esąs įkvėptas politinio pobūdžio 
išankstinio nusistatymo: tai yra, kad Lietuvos episkopatas dėl atsargaus 
arkivyskupo pasipriešinimo iki šiol nesugebėjo užimti atviros kovos prieš 
Vyriausybę pozicijos. 

Tai atitiktų krikščionių demokratų partijos planus, kuriems simpati- 
zuoja didelė dalis lietuvių kunigų ir daugiau ar mažiau atvirai pritaria kai 
kurie vyskupai, ypač mons. Reinys ir mons. Staugaitis; pirmasis kadaise 
buvo užsienio reikalų ministru, o antrasis, tuo metu, kai valdžioje buvo 
krikščionys demokratai, ėjo Senato pirmininko pareigas. 

Ši partija, sudaranti opoziciją nacionalistinei p. Smetonos Vyriausybei, 
kuri buvo pasiekusi tokį lygį, kad priešintasi pačiam konkordato su Šven- 
tuoju Sostu sudarymui, ir visuomet buvusi labai ugninga, paskutiniu metu 
tapo labiau pateisinama dėl p. Voldemaro antireliginės politikos, kurią iš 
dalies tęsia ir Tūbelio [Ministrų] Kabinetas'“. Katalikų fakulteto reformos, 
arba tiksliau jo suardymo grėsmė, privačių mokyklų ir Katalikų akcijos 
kamavimas, asignavimų diecezijoms sulaikymas - visa tai krikščionių de- 

18 Eugenio Pacelli (1876-1958) - būsimasis popiežius Pijus XII (1939-1958) Vatikano 
Valstybės sekretoriaus pareigas pradėjo eiti nuo 1930 m. vasario 7 d. Iki tol nuo 1917 m. dirbo 
nuncijumi Bavarijoje, vėliau Vokietijoje. 


16 Juozo Tūbelio vadovaujama vyriausybė savo darbą pradėjo 1929 m. rugsėjo 23 d. 

mokratų partijai pasitarnavo kaip puikus įrankis, sukeliant tarp viso krašto 
katalikų platų sąjūdį prieš Vyriausybę ir atvirai reikalaujant, kad episkopa- 
tas užimtų ryžtingos kovos prieš ją poziciją. 

Toks ketinimas, kaip jau turėjau progos pranešti savo ankstesniuose 
raportuose, nebūtų svetimas ir kai kuriems vyskupams, o ypač abiem aukš- 
čiau paminėtiems; tačiau arkivyskupas, susirūpinęs dėl sunkių padarinių, 
prie kurių tokiu atveju neabejotinai būtų prieita, visuomet ragina neper- 
žengti taurios, tačiau nuosaikios gynybinės pozicijos ir esant būtinybei 
moka energingai pasipriešinti kai kuriems jam pateiktiems neišmintin- 
giems pasiūlymams, būdamas įsitikinęs, jog santūrumo kelias turėtų, nors 
ir lėčiau, duoti geresnius ir tvirtesnius rezultatus. 

Ši jo laikysena, suprantama, sukelia jų nepasitenkinimą, ir, mano nuo- 
mone, būtent čia ieškotinas pirminis bei tikrasis skundo motyvas. Prie to- 
kios prielaidos mane pastūmėjo ir tas faktas, kad kai jam priekaištaujama - ir 
pagrįstai —, jog jis nesiima reikalingų drausminimo priemonių tramdant 
aktyvią ir ne visuomet palankią kun. prof. Tamešaičie-irkun. Mirono, aki- 
plėšiškai karingai besireiškiančių tautininkų partijoje, politinę veiklą, nieko 
nekalbama apie dvasininkui neprideramą, ypač pirmojo, elgesį, sąmoningai 
nutylimi ir kiti apgailėtini atvejai dvasininkų - dėkui Dievui, jų nėra daug -, 
simpatizuojančių krikščionių demokratų partijai, kurių atžvilgiu taip pat 
būtų pageidautinas didesnis ryžtingumas iš arkivyskupo pusės. 

Tebūnie man leista pridurti, kad aš ne vieną kartą ir primygtinai, žino- 
ma, visuomet su derama pagarba jam tai rekomenduoju. Tačiau arkivysku- 
pui visada pavykdavo išsisukti, teigiant, kad drausminimo priemonės tiek 
kun. Tamošaičio, tiek kitų atveju neduotų nieko kito, kaip tik padidintų jau 
ir taip gana nemažą Lietuvoje esančių apostatų skaičių, tuo sukeliant pavojų 
atgaivinti tarp jų kitais kartais pasireiškusį, tiesa, iki šiol nesėkmingai, sąjū- 
dį įkurti tautinę Bažnyčią. 

+ * + 

O dabar, pereidamas prie liūdinančių kaltinimų, esančių skunde, apie 
kuriuos Jūsų Eminencija prašote išsamesnės informacijos, turiu garbės iš- 
dėstyti šias temas: 

I Vyskupų konferencijos. 


a) Tiesa, kad iki šiol laiškuose, kuriais vyskupai buvo kviečia- 
mi į metines konferencijas, nebūdavo nurodomos temos, kurios bus 

svarstomos. Tačiau po to, kai 1928 m. rugsėjo konferencijoje dėl tokio 
trūkumo buvo apgailestauta, o aš pats kitais metais turėjau daug pro- 
gų kalbėtis su arkivyskupu apie poreikį priimti reglamentą, mažai be- 
siskiriantį nuo to, kurį Šventasis Sostas patvirtino ispanų episkopatui, 
ir man Jūsų Eminencijos atsiųsto su atitinkamu raštu, jis buvo pateiktas 
vyskupų patvirtinimui paskutinėje konferencijoje praėjusių metų spalį 
ir netrukus įsigalios. 

b) Visiška netiesa, kad arkivyskupas neva pats priima sprendimus 
klausimais, kurie būna svarstomi konferencijose. Aš pats jose dalyvauju 
kaip stebėtojas ir visuomet konstatuoju, kad kiekviena rezoliucija yra patei- 
kiama nustatytam balsavimui ir patvirtinama balsų dauguma. 

c) Taip pat netiesa, kad arkivyskupas įsigudrina savavališkai nutraukti 
konferencijas. Nors ir tiesa, kad praėjusių metų spalio konferencijos dieno- 
tvarkėje buvo 19 klausimų, iš kurių tik 8 buvo apsvarstyti, būtina pridur- 
ti, jog po to, kai įvyko balsavimas dėl Respublikos Prezidentui adresuoto 
pareiškimo arba memorandumo (apie kurį jau rašiau savo gruodžio 18 d. 
raporte nr. 1036), kuris labiau nei kiti reikalai visus jaudino, kai kurie vys- 
kupai, tarp jų mons. Staugaitis ir Paltarokas, pradėjo rodyti nuovargio žen- 
klus ir norą išvykti, todėl arkivyskupas pamanė turįs nutraukti konferenciją 
anksčiau, nei bus iki galo baigti visos dienotvarkės svarstymai. Tikrovės vi- 
siškai neatitinka tai, kad arkivyskupas tokiomis aplinkybėmis pasinaudoja 
proga ignoruoti savo kolegų sprendžiamojo balso jėgą. Svarstant konferen- 
cijų reglamentą, atsitiktinai buvo suabejota, ar šalia dienotvarkėje užfiksuo- 
tų klausimų būtų įmanoma paskutiniu momentu įtraukti kitus. Norėdamas 
išvengti netikėtumų, arkivyskupas reikalavo teisės pats spręsti dėl tokios 
galimybės; kiti prieštaravo, todėl buvo nuspręsta, kad ir tokiu atveju pasiū- 
lymui turi būti pritarta balsų dauguma. 

d) Nepakankamai aktyvus arkivyskupo įsikišimas studentų ateitininkų 
labui susijęs su pozicija, kurią jis mano turįs užimti Katalikų akcijos atžvil- 
giu apskritai, apie tai bus kalbama žemiau. 

II Seminarija ir kunigai. 

a) Neteisingai tvirtinama, jog Kauno seminarija yra tarpdiecezinė arba 
regioninė. Jeigu taip būtų, pagal 1357 kanono 4-ąjį paragrafą, ji kaip tokia 
būtų pripažinta Šventojo Sosto ir iš jo būtų gavusi atitinkamus nurodymus. 
Kol kas jų nesulaukta ir neatrodo, kad apie tai būtų galvota. 

Skirtingai nei Vilkaviškio diecezija, kuri kaip ir Kaunas turi savo Filo- 
sofinę-teologinę seminariją, visų kitų diecezijų vyskupai mėgino užsitikrin- 
ti vienodą teisę - kaip tai aiškiai numato konkordatas -, tačiau kol kas to 
neleidžia aplinkybės, o nuo praėjusių metų ir Telšių vyskupas, mons. Stau- 
gaitis inauguravo savo didžiąją seminariją. 

Kitų dviejų mažų Panevėžio ir Kaišiadorių diecezijų, kurioms tikrai 
reikės daugiau laiko, kol jos galės įgyvendinti panašius ketinimus, dispozi- 
cijai arkivyskupas suteikia savo didžiąją seminariją. 

Praėjusiais metais dėl patalpų trūkumo (pažymėtina, kad Kauno se- 
minarijoje yra daugiau nei 200 filosofijos ir teologijos studentų) galbūt tik- 
rai kai kurie jaunuoliai iš tų diecezijų negalėjo būti priimti, tačiau šiemet 
arkivyskupas, dėdamas dideles pastangas, pastatė naują 300 000 litų (apie 
600 000 itališkų lirų) vertės pastatą, kuriame šalia naujos erdvios bibliotekos 
ir didžiulio salono akademijai galima apgyvendinti dar apie 60 alumnų. 

"Tačiau jei arkivyskupas taip atsiliepia į tų dviejų mažų diecezijų porei- 
kius, iš to, man atrodo, neplaukia, jog jis yra įpareigotas, kaip tvirtinama 
pareiškime, perduoti savo seminariją tų vyskupų kontrolei ir priežiūrai. 

Kita vertus, turiu pasakyti, kad Kauno seminarija paskutiniu metu pa- 
darė ir tebedaro džiuginančią pažangą disciplinos, pamaldumo ir bažnyti- 
nio ugdymo atžvilgiu. 

Nors tarp profesorių galbūt dar esama nedidelių trūkumų, faktas yra 
tas, kad rektorius Maironis yra apsuptas didžiausios pagarbos, kad vice- 
rektorius dirba uoliai ir stropiai, o ypač naujasis dvasios vadovas, kurį Jūsų 
Ekscelencija pažįstate, mat aš turėjau galimybę jį Jums pristatyti man lan- 
kantis Berlyne praėjusių metų birželį, visiems rodo pavyzdį savo pavyzdi- 
niu pamaldumu ir gyvenimo šventumu!“, 

Be to, tebūnie leista pridurti, kad ir atsidavimo bei prisirišimo prie Ro- 
mos pajauta nuolat didėja. 

Neseniai pranešiau, kaip buvo pažymėta Šventojo Tėvo šventė, tačiau 
Jūsų Eminencijai tikrai bus malonu patirti, kad kitą dieną, man visai neži- 
nant, įvyko kita didinga manifestacija. Po Jūsų Eminencijos nominavimo 
Valstybės Sekretoriumi visi seminaristai susirinko koplyčioje, kur jiems 
buvo pasakyta kalba apie Šventojo Tėvo Jums patikėtų pareigų svarbą ir 


1 1928-1931 m. seminarijos dvasios tėvu buvo kun. Jurgis Šimkus (1887-?), kuris 
1922-1924 m. studijavo teologiją Romoje ir įgijo daktaro laipsnį. 

didelę atsakomybę, taigi ir apie priedermę visiems katalikams, o ypač ku- 
nigams melsti už Jus Dievo pagalbos ir malonių, reikalingų visuotinės Baž- 
nyčios gerovei. Kitą dieną už Jūsų Eminenciją buvo aukojamos šv. Mišios ir 
visi jaunuoliai tuo tikslu priėmė Šventąją Komuniją. 

b) Kunigų atlyginimai. Čia suformuluotas kaltinimas arkivyskupui yra 
ne tik nepagrįstas, bet dargi itin neteisingas. 

Turiu pasakyti, kad jeigu šiuo sunkiu ir jautriu santykių su Vyriausybe 
klausimu yra pagaliau pasiektas sprendimas, kuris visais atžvilgiais yra sė- 
kmingas, tai iš esmės tik mons. arkivyskupo taktiškumo, tvirtumo ir įžval- 
gumo dėka. 

Kai praėjusių metų gegužę p. Voldemaras visiškai savavališkai nurodė, 
kad diecezijoms pagal konkordato XXIII straipsnį priklausančios sumos 
daugiau neturi būti pervedamos tiesiogiai ordinarams, kaip visada buvo 
praktikuojama, o išmokamos individuliai kiekvienam dvasininkui, ir dargi 
pareikalavo iš kurijų, kad atsiųstų Vyriausybei kunigų sąrašus, mons. arki- 
vyskupas visų pirma ryžtingai atsisakė tai daryti. 

Į pono Voldemaro sprendimą, - kurį iš principo padiktavo atsakomasis 
smūgis Telšių vyskupui, kuris, gavęs jo kunigams priklausančių asignavimų 
dalį, skyrė ją (o tai reiškia, su išankstiniu pastarųjų, kurie tarp kitko yra 
pakankamai aprūpinti, sutikimu) savo didžiosios seminarijos išlaikymui, 
nepaisant Vyriausybės, kuri atsisakė skirti jai subsidijas; taip pat kažkuriam 
kitam vyskupui, kuris, to paties p. Voldemaro manymu, panaudojęs tas lė- 
šas remti krikščionių demokratų partijos laikraščiams ir organizacijoms, - 
arkivyskupas atsakė ramia, tačiau tvirta opozicija. 

Pakeisti poziciją jo nepavyko įtikinti nei vilionėmis, nei tam tikru iš- 
skirtiniu traktavimu, kokį Vyriausybė, kaip davė suprasti, būtų linkusi jam 
suteikti šiuo atžvilgiu. 

Tuo tarpu kitiems vyskupams davė instrukcijas, kad šie, kaip ir jis, 
susilaikytų nuo kunigų sąrašų pateikimo Švietimo ministerijai, daugkar- 
tiniuose pokalbiuose su p. Smetona stengėsi jį įtikinti, kad p. Voldemaro 
pretenzijos yra ne tik neteisėtos, kadangi prieštarauja konkordatui, bet ir 
tiesiogiai pažeidžia bažnytinės jurisdikcijos laisvę, siekdamos redukuoti 
dvasininkus į paprastus tarnautojus, priklausomus nuo valstybės valdžios. 

O kada Telšių ir Panevėžio vyskupai, negalėdami daugiau priešintis, 
pradėjo rodyti silpnumo ženklus ir leido suprasti, kad būtų linkę kai ku- 

riais klausimais nusileisti Vyriausybės reikalavimams, arkivyskupas greitai 
atsiliepė į jų bėdas, suskubdamas išdalyti vieno Amerikoje mirusio lietuvių 
dvasininko 12 000 dolerių palikimą, kuris jam buvo užrašytas kaip senajam 
Žemaičių vyskupui. 

Dėl p. Voldemaro užsispyrimo, o taip pat dėl vis dar naujos Vyriausy- 
bės užkulisiuose tebesančių antiklerikalų pasipriešinimo diecezijos iki šiol 
buvo negavusios joms priklausančių asignavimų, tačiau episkopato pasi- 
priešinimas, taip gerai vadovaujamas arkivyskupo, galų gale privertė Vy- 
riausybę atsitraukti ir ieškoti sprendimo, paremto teise ir teisingumu. 

III Katalikų akcija. 

a) Katalikų akcija Lietuvoje, ypač organizuota jaunimo gretose („Pa- 
vasaris, skirta katalikiškam jaunimui, su daugeliu atvejų dar mišriomis 


sekcijomis, ir ateitininkai, vienijantys vidurinių mokyklų ir universitetų 


studentus), kiekvienoje diecezijoje yra priklausoma nuo atitinkamų diece- 
zijų valdybų, kurias tiesiogiai prižiūri vyskupai. 

Kaune veikia Centro valdyba, atliekanti iniciatyvų ir koordinacinio 
centro funkciją visoms veikloms, kurioms vadovauja Nacionalinė Katalikų 
akcija. 

Šios Centro valdybos nariai (12) iki šiol buvo renkami ir Nacionalinio 
suvažiavimo, ir Bažnyčios asistento, arkivyskupo. 

1928 m. lapkričio vyskupų konferencijoje mons. Reinys, kuris prieš tai 
buvo įpareigotas išnagrinėti ir pasiūlyti kai kurias pataisas Katalikų akcijos 
statutui, idant šis būtų geriau suderintas su Šventojo Sosto direktyvomis, be 
kita ko pateikė pasiūlymą, kad nuo šiol įsigaliosiančiuose Centro valdybos 
nuostatuose arkivyskupo teisė nominuoti į ją savo atstovus būtų apribota 
iki dviejų narių, o kitų keturių pasirinkimas būtų perleistas likusių diecezi- 
jų vyskupams. 

Nors tas pasiūlymas ir man atrodytų esąs racionalus bei teisingas, arki- 
vyskupas jam ryžtingai prieštaravo ir pataisa negalėjo būti patvirtinta. 

Kai aš vėliau pareiškiau savo nusistebėjimą tokia jo pozicija, jis man 
pasakė taip: „Centro valdyba funkcionuoja Kaune, kur ji gali greitai susi- 
siekti su aukščiausia politine valdžia ir su Vyriausybe. Kitų diecezijų at- 
stovai negalėtų kiekvienu atveju atvykti čia, o jų nebuvimas priimant kokį 
nors sprendimą galėtų suteikti pretekstą kovoms ir priešiškumams. Tačiau 
dar svarbiau yra tai, kad Centro valdybai turi priklausyti asmenys, kuriais 

aš galėčiau visiškai pasitikėti ir kurie neverstų manęs [papildomai] susi- 
priešinti su Vyriausybe, su kurios spaudimu aš daugiau nei kiti nuolat su- 
siduriu. Katalikų akcija rodo ir dar ilgą laiką neišvengiamai rodys atvirą 
politinę preferenciją krikščionių demokratų partijai. Rasti žmonių, kurie 
būtų pajėgūs jai vadovauti, ramių ir nesusikompromitavusių politikoje, yra 
nepaprastai sunku, jei iš viso įmanoma. Diecezijų vyskupai neturėtų į ką 
kreiptis, kaip tik į tuos pačius krikščionių demokratų partijos vietos vado- 
vus; taigi į antros eilės asmenis. Iš čia pavojus matyti kiekvieną kartą ir vis 
triukšmingiau pasikartojančius apgailėtinus nesklandumus, kaip kad pas- 
kutiniajame Tautiniame kongrese, darančius didžiulę žalą pačiai Katalikų 
akcijai ir apie kuriuos pranešta Šventajam Sostui.“ (Šifr. šios nunciatūros 
raportas nr. 174, 1928 m. lapkričio 17 d.) 

Jei atsižvelgtume į tai, jog kai kurie provincijos vyskupai puoselėjo ir 
iki šiol tebepuoselėja daugiau ar mažiau užslėptas simpatijas krikščionių 
demokratų partijai, dera pripažinti, kad arkivyskupo motyvai nėra be pa- 
grindo. 


b) Pedagoginė taryba. Mons. Reinys, išreikšdamas draugijų „Žiburys“ 
ir „Saulė“, kurios nominaliai priskirtos Katalikų akcijai, tačiau faktiškai yra 
visiškai nepriklausomos nuo vyskupų, požiūrį, ne kartą primygtinai ragino 
įkurti Tautinę pedagoginę tarybą, kuriai būtų perduota visų privačių moky- 
klų priežiūra ir kuri, globojant Centro valdybai, galėtų autoritetingiau rei- 
kalauti iš Vyriausybės, kad būtų pilnai įgyvendintos Valstybės Konstitucijos 
nuostatos, kurios numato Vyriausybės pareigą subsidijuoti konfesines mo- 
kyklas pagal proporcinę sistemą, panašiai kaip Olandijoje ir Amerikoje. 

Arkivyskupas nuolat oponuoja Tautinės tarybos projektui, kuri turėtų 
būti tarsi maža švietimo ministerija ir kuriai, anot jo, pavyktų su visomis 
mokyklomis išvengti bažnytinės valdžios kontrolės. Vietoj to, jo požiūriu, 
reikėtų pradėti nuo diecezijų tarybų steigimo, prieš tai pasiekiant, kad „Ži- 
burio“ ir „Saulės“ draugijų vedėjai pavestų mokyklas, kurias jos turi įvairio- 
se diecezijose, tiesioginei vyskupų valdžiai, jų statutus reformuodami taip, 
kad minėtosios mokyklos galėtų teisėtai vadintis konfesinėmis. 

Pareiškime teigiama, kad tos draugijos ne kartą reikalavo, jog vysku- 
pai paskelbtų jų mokyklas konfesinėmis; tačiau paskelbti neužtenka: reikia, 
kad jos tokios būtų ir būtų reformuotos pagal Kanonų teisės normas. Ar- 
kivyskupas, kuris iš tikrųjų dirba ta kryptimi, man tvirtino susiduriąs su 

nemažais sunkumais, siekdamas išgauti iš „Saulės“ draugijos, kuri kaip tik 
turi fundacijų Kauno arkivyskupijoje, kad į jos statutą būtų įvestas pakeiti- 
mas apie visišką priklausomybę nuo bažnytinės valdžios. 

IV Katalikų draugijos. Tai, kad arkivyskupas nerodo didelio susidomė- 
jimo katalikų draugijų gyvenimu, deja, yra tiesa. 

Šiame taip svarbiame pastoracinės veiklos lauke jis aklai paklūsta kitų 
valiai, ir tai su didelėmis pastangomis. 

Ne vieną kartą man reikėjo įdėti daug pastangų, kad įtikinčiau jį drau- 
ge su manimi dalyvauti generaliniuose Katalikų akcijos kongresuose. 

Manau, kad šį jo nusišalinimą lemia tiek profesoriaus temperamentas, 
mažai linkęs į veiksmą ir labiau nei kas kitas kreipiantis į izoliaciją ir studi- 
jas, tiek jo vidinis įsitikinimas, jog Katalikų akcija Lietuvoje kol kas negali 
išsilaisvinti iš politinės tendencijos, kuri šiandien, esant diktatūros režimui, 
kliudo, o rytoj galėtų laisvai pasireikšti skirtingomis sąlygomis. 

Jis keletą kartų man pažymėjo, kad jeigu yra įmanomas visiškas Katali- 
kų akcijos apolitiškumas Italijoje, nereiškia, kad tai yra lengva kitose šalyse, 
netgi ten, kur politinės laisvės yra visiems garantuotos, kaip antai Prancū- 
zijoje, Belgijoje, Vokietijoje. 

Ši idėja, kaip matyti, yra neadekvati ir neatitinka Katalikų akcijos kon- 
cepcijos bei tikslų. Tačiau mano argumentai ir kantrybė iki šiol neįveikė 
ir lengvai neįveiks jo pasipriešinimo motyvacijos; pagaliau įtikinti lietuvį, 
Jūsų Eminencija, yra beveik neįmanoma. 


Antai kada tais apgailėtinais atvejais, kai Vyriausybė nepagrįstai atsi- 
sakydavo duoti leidimą katalikų draugijoms [rengti susirinkimus], aš ne 
kartą rūpinausi, kad arkivyskupas jas užstotų, pats duodamas garantiją tie- 
sioginės ar netiesioginės priežiūros būdu užtikrinti, kad tuose susirinki- 
muose nebus politikuojama, o juo labiau reiškiama opozicija Vyriausybei, 
beveik visuomet tuščiai eikvodavau laiką. Jis mano, kad tokios atsakomybės 
jis absoliučiai negali prisiimti, kadangi yra įsitikinęs, kartoju, kad uždrausti 
Katalikų akcijai Lietuvoje turėti politinę poziciją yra beveik neįmanoma. 

Tokios padėties iliustravimui užtenka toliau pateikiamo fakto. 

Praėjusiais metais Centro valdybos pirmininkas prof. Tumėnas, visais 
atžvilgiais gerbtinas asmuo, giliai atsidavęs katalikybės reikalui ir aukšto 
lygio advokatas visoje Lietuvoje, dalyvaudamas inauguracinėje juridinių 
metų sesijoje, nusprendė likti sėdėti su kitais savo kolegomis advokatais iš 

socialistų partijos, kuomet Respublikos Prezidentas skaitė pranešimą. Ir tai 
akivaizdžiai buvo padaryta demonstruojant protestą prieš p. Smetoną, ku- 
ris yra kaltinamas neteisėtai pakeitęs Valstybės Konstituciją. 

Tai sukėlė skandalą. Tada valdžioje buvęs p. Voldemaras netruko man 
pasiskųsti, nurodydamas, kaip pavojinga suteikti Katalikų akcijai visišką 
laisvę, kada jos vadovai leidžia sau viešai reikšti politinę poziciją ir beveik 
atvirą priešiškumą Vyriausybei. Tada jam atsakiau, kad nėra teisinga visai 
Katalikų akcijai užkrauti atsakomybę už p. Tumėno gestą, kurį jis leido sau 
kaip privatus asmuo, o ne Centro valdybos pirmininkas, ir tokiomis aplin- 
kybėmis, kuriomis Katalikų akcija nieko nežinojo. 

Tačiau vėliau atkreipiau mons. arkivyskupo dėmesį į reikalo pavojin- 
gumą ir į pasekmes, kurias jis gali sukelti, prašydamas jį rekomenduoti 
p. Tumėnui ateityje elgtis išmintingiau. 

Arkivyskupas apgailestavo dėl incidento, tačiau teigė, kad jis nedrįstų 
reikšti pastabų Tumėnui. 

Mano nuostabai, jis pareiškė esąs tikras, kad užtektų mažiausio pre- 
teksto išprovokuoti Tumėno atsistatydinimą ir kad dėl absoliutaus žmonių 
trūkumo jis nežinotų, kur rasti kitą asmenį jam pakeisti; nekalbant apie 
tai, kad jo pasitraukimas tikrai išprovokuotų didelį sąmyšį Katalikų akcijos 
gretose ir veikiausiai daugelio draugijų atsiribojimą. 

Neišmintingas gestas p. Tumėnui kainavo Teisingumo ministerijos pa- 
tarėjo posto su metine 24 000 litų (48 000 it. lirų) alga praradimą; į šį reikalą 
jis reagavo nepaprastai abejingai, toliau elgdamasis taip, tarsi nieko nebūtų 
nutikę. Ir to užtenka lietuviškam būdui suprasti! 

Kad arkivyskupas nieko nepadarė katalikiškoms privačioms moky- 
kloms apginti, neatitinka tikrovės. Tai, ką aukščiau išdėsčiau apie jo rū- 
pinimąsi „Saulės“ draugijos reforma, idant jos mokyklos būtų perduotos 
visiškai priklausomybei nuo ordinaro, ir tai, apie ką pranešiau savo ankstes- 
niuose raportuose, liudija priešingai. 

V Spauda. Apie kun. Tamošaitį turėjau progos daug kartų pranešti 
Šventajam Sostui tiek raštu (šifr. mano rap. nr. 591, 1929 m. vasario 15 d.), 
tiek žodžiu. Jo, kaip kunigo, elgesys tikrai yra smerktinas ir nėra abejonių, 
kad jis yra magna pars oficiozo Lietuvos aidas ir kitų žurnalų, kuriuose ra- 


šomos kvailystės bei platinamos klaidingos idėjos, nukreiptos prieš Bažny- 


čios dieviškąją santvarką, vyskupus ir Katalikų akciją. 

Ir vis dėlto tiesa, kad arkivyskupas užsispyrusiai vengia imtis ryžtingų 
priemonių prieš jį, baimindamasis, kaip aukščiau minėjau, blogesnių pa- | 
sekmių. Tačiau taip pat neteisinga tvirtinti, kad jis visiškai nieko nepadarė, 
kad jį pataisytų ir atitrauktų nuo blogo kelio. Greta pakartotinių, nors ir 
švelnių raginimų primenant pareigą dėvėti sutaną, au aukoti šv. Mišias, susi- 
laikyti nuo teatro ) lankymo etc, „man patvirtino praejusiais is metais įsakęs, 
kad jis kiekvieną savo rašinį, skirtą laikraščiui ar žurnalui, pateiktų išanks- 
tinei bažnytinei cenzūrai. Tačiau "Tamošaitis kreipė ir tebekreipia mažai 

emnesio į savo arkivyskupo rekomendacijas, toliau nedorai elgdamasis ir 
po pseūdonimų, prie mų priedanga slapta bendradarbiaudamas spaudoje. Be to, 
arkivyskupas praėjusį gruodį viešai pasmerkė Lietuvos aidą, ragindamas 
katalikus jo saugotis ir neskaityti. Taigi nėra teisinga tvirtinti, kaip tai daro- 
ma pareiškime, kad tas laikraštis gali nebaudžiamai kelti sąmyšį ir klaidinti 


tikrų katalikų sąžinę. 

VI Iškilmingas susitarimas. Neverta daug kalbėti apie nepagrįstumą 
tvirtinimų, kad dėl priešingos arkivyskupo valios episkopatas negali prie- 
šintis antireliginei ir antikonkordatinei Vyriausybės politikai. 


Iš mano raportų Šventasis Sostas žino, koks atkaklus pasipriešinimas 
kilo prieš neteisingas ir savavališkas p. Voldemaro pretenzijas Katalikų fa- 
kulteto, Telšių seminarijos, diecezijoms mokėtinų asignavimų klausimais; 
koks platus protesto sąjūdis visoje šalyje kilo, kad būtų sustabdytas dekre- 
to, varžančio katalikiškų jaunimo draugijų laisves (šifr. mano rap. nr. 591, 
1929 m. vasario 15 d.), įsigaliojimas ir kokia agitacija nuo tol vyksta ginant 
privačias, katalikiškas mokyklas. 

Šis deramą saikingumą išlaikęs ir dviem nuostabiomis Valstybės sekre- 
toriato notomis dėl Katalikų fakulteto ir Telšių seminarijos!“ paremtas pasi- 
priešinimas didele dalimi nulėmė p. Voldemaro žlugimą, ir šiandien atrodo, 
kad naujoji Vyriausybė yra sukalbamesnė, bent jau kai kuriais klausimais. 

Kaip sumanymą Naujų metų proga ir norą bet kokia kaina atvirai nu- 
traukti santykius su Vyriausybe, - ne Bažnyčios labui, o vien dėl partinių 
išskaičiavimų, - tik taip galima vertinti paskutinį memorandumą Respub- 
likos Prezidentui, kadangi dėl savo labai aštrios poleminės formos jis yra 


1 1929 m. liepos 27 d. nota kard. P. Gasparri diplomatiškai priminė Lietuvos vyriausy- 
bei, kad prie konkordato pridėta jo nota dėl valstybės išlaikomų dviejų seminarijų nedraudžia 
vyskupams savo lėšomis steigti ir išlaikyti seminarijas. 

beveik kaip ultimatumas; jis buvo priimtas, kaip pažymima, su dideliais 
sunkumais, kadangi arkivyskupas, ir tai yra tiesa, sutiko jam pritarti tik po 
didelių pastangų. Tačiau to memorandumo negalėčiau ir aš labai pagirti, 
kadangi p. Smetona juo buvo ne tik įskaudintas, bet ir pasipiktinęs taip, kad 
tai verčia mane baimintis, jog ir jo paprastai palanki nuostata Bažnyčios 
atžvilgiu gali ūmiai pasikeisti. 

Laimei, kuo gražiausi ir prakilniausi Jo Šventenybės žodžiai, kuriuos aš 
buvau įgaliotas jam perduoti sausio 1 d. šifruote nr. 2, tai yra, kad „Šventa- 
sis Tėvas gali pasikliauti p. Smetonos atsidavimu Katalikų bažnyčiai“, pada- 
rę jam tokį gražų ir gilų įspūdį, kad kritinis momentas galėjo būti laikomas 
įveiktu, o nauja atmosfera leido vėliau su derama ramybe atnaujinti derybas 
ir ne be pagrįstų vilčių dėl jų baigties. 

VII Vyriausiasis karo kapelionas. Kun. Vladislovas Mironas iš Kai- 


šiadorių vyskupijos, jau daugelį metų atsidavęs politiniam gyvenimui, o 
šiandien vienas didžiausių tautininkų partijos veikėjų, kad netgi buvo nu- 
matytas jo skyrimas Ministrų Tarybos Pirmininku, tačiau neaišku, ar jis 
pasižymi tokiu uolumu, pamaldumu ir dorybėmis, kokiomis galima būtų 
apibūdinti pavyzdingą kunigą. Vis dėlto jo vyskupas, kai aš jo pasiteiravau, 
vos pajutęs, kad arkivyskupas ketina paskirti jį vyriausiuoju kariuomenės 
kapelionu, pareiškė neturįs ypatingų motyvų skųstis jo elgesiu. Tai mane 
sulaikė nuo pasipriešinimo jo skyrimui. 

Be to, man teigiama, kad arkivyskupas iš principo visai nebuvo linkęs 
į tokį pasirinkimą, tačiau pamažu buvo paveiktas primygtinių p. Smetonos, 
kuris, brangindamas Mironą kaip brolį, tuo labai rūpinosi, reikalavimų ir 
prašymų. Vis dėlto nominacija vyko visiškai taip, kaip nustatyta konkor- 
dato VII str., ir sutinkant ordinarui, kuris galbūt ir nenoromis tam pritarė, 
atsižvelgdamas į ryškiai matomą kandidato politinę šlovę. 

Mironui priskiriamas apgailėtinas gestas p. Voldemaro atžvilgiu aten- 
tato proga, deja, yra tiesa, ir šitai yra eskaluojama jo politinių priešų, sie- 
kiant iš to padaryti skandalą ir skleisti gandus. 

Nuo tol, kiek man žinoma, Mironas visuomet elgiasi rimtai ir labai 
gerai vykdo savo tarnybines pareigas. 

*X* 4 

Taigi išdėsčiau, Jūsų Eminencija, esamą padėtį pagal tai, kas man žino- 

ma, ir visiškai sąžiningai. 

Neišsipildę lūkesčiai: nuncijaus R. Bartoloni istorija 


Išnagrinėjęs tai, Jūsų Eminencija pamatysite, kad nors iš arkivyskupo 
pusės būtų pageidautina daugiau energijos prižiūrint kunigus ir didesnio 
pastoracinio užmojo, jam keliami kaltinimai didele dalimi neatitinka tikro- 
vės, yra perdėti ir, kaip jau minėjau, akivaizdžiai inspiruoti politinio pobū- 
džio sumetimų. 

Ir kadangi, mano kuklia nuomone, nepaisant tam tikrų trūkumų, ar- 
kivyskupas tarp visų savo kolegų Lietuvos vyskupų yra labiausiai vertas 
pagarbos dėl savo išsimokslinimo, atsargaus ir išmintingo vadovavimo, 
manau, jog nereikėtų jam duoti tiesioginių Šventojo Sosto įspėjimų, netgi 
paprasčiausių sugestijų forma. 

Atsižvelgiant į itin kaprizingą charakterį, būdingą visai šiai tautai, kuri 
iš pažiūros yra drovi ir nereaguoja atvirai, tačiau visuomet linkusi užsida- 
ryti ledinės ir neramios tylos kiaute, tai jį pražudytų. 

Man susidarė įspūdis, kad mons. Skvireckas, regis, pasižymintis nuo- 
širdžiu atsidavimu Romai, ir nepaisant to, kad sielos gilumoje slepia tam 
tikrą nedidelę nuoskaudą, yra pasirengęs vis geriau ir darys viską, kad su 
vis didesniu stropumu pateisintų Šventojo Sosto pasitikėjimą, ypač jei rei- 
kiamu momentu būtų padrąsintas tam tikru Popiežiaus geranoriškumo 
ženklu. 

Lenkdamasis pabučiuoti šventąjį Purpurą, turiu garbės pareikšti gi- 
liausią pagarbą Jūsų Eminencijai. 


ASV, Arch. Nunz. Lituania, b. 44, I. 148-166. Mašinraštis, versta iš italų k. 


305 


Neišsipildę lūkesčiai: nuncijaus R. Bartoloni istorija 


93. R. BARTOLONI RAŠTAS KARD. E. PACELLI APIE PROTESTUS 
PRIEŠ TERORĄ SOVIETŲ SĄJUNGOJE IR LIETUVOS VYRIAUSY- 
BĖS POZICIJĄ 


1150 
Objektas: Protestas prieš religijos persekiojimą 
Rusijoje ir Vyriausybės pozicija 
1930 m. vasario 27 d. 


Didžiai Gerbiamas Eminencija, 


Šventojo Tėvo laiškas iškiliausiajam kardinolui vikarui dėl prievartinio 
religijos persekiojimo Rusijoje!“ Lietuvoje, kaip ir visose šalyse, sukėlė gilų, 
jaudinamą atgarsį. 

Čionykščiai ordinarai, skubiai reaguodami į prakilniausius Jo Švente- 
nybės pageidavimus, jau kreipėsi su reikiamais atsišaukimais į visuomenę 
ir išsiuntinėjo instrukcijas klebonams, idant šv. Juozapo šventei skirtą die- 
ną visi tikintieji susirinktų savo bažnyčiose ir gaubiami artimo meilės vie- 
nytųsi su Vyriausiuoju Ganytoju ir melstųsi už tai, kad Dievas nutrauktų 
šventvagiškas žudynes ir atsiskyrusius brolius sugrąžintų į bendrą, tikrąją 
Kristaus avidę. 

Vis dėlto su apgailestavimu turiu pranešti Jūsų Didžiai Gerbiamam 
Eminencijai, kad čionykštė Vyriausybė uždraudė bet kokias viešas mani- 
festacijas. 

Krikščioniškos darbo partijos vadovas dr. [Kazimieras] Ambrozaitis, 
kuris iškėlė iniciatyvą visų partijų vadus sukviesti į parengiamąjį susirinki- 
mą, kad būtų suderinta tautinės manifestacijos programa, buvo įspėtas, o 
po kelių dienų 6 savaitėms išsiųstas į tremtį. 

Tokia Vyriausybės nuostata tik patvirtina tai, ką turėjau neseniai pra- 
nešti Šventajam Sostui: tai yra, kad ją inspiruojantys užsienio politikos kri- 
terijai vis aiškiau linksta į tvirtos draugystės su sovietais ir jų paramos prieš 
Lenkiją išsaugojimą. 


7 LOsservatore Romano laiškas buvo išspausdintas 1930 m. vasario 9 d. 

Neišsipildę lūkesčiai: nuncijaus R. Bartoloni istorija 


Tai labai pavojinga politika, ne be susirūpinimo čia sekama kai kurių 
diplomatinių atstovų, kurie šiomis dienomis man sakė gavę specialias ins- 
trukcijas iš savo vyriausybių atidžiai stebėti paskutinius įvykius. 

Lenkdamasis pabučiuoti šventąjį Purpurą, turiu garbės patvirtinti savo 
giliausią pagarbą Jūsų Eminencijai. 


ASV, Arch. Nunz. Lituania, b. 41, I. 343-344. Mašinraštis, versta iš italų k. 

Neišsipildę lūkesčiai: nuncijaus R. Bartoloni istorija 


94. R. BARTOLONI RAPORTAS KARD. E. PACELLI APIE PROTES- 
TUS DĖL TIKINČIŲJŲ PERSEKIOJIMO SSRS 


1176/1194 


Objektas: Protestai prieš religinį 
persekiojimą Rusijoje 
1930 m. kovo 25 d. 


Didžiai Gerbiamas Eminencija, 


Ankstesniame savo raporte nr. 1150, išsiųstame praėjusio mėnesio 
27 d., informavau Jūsų Garbiausiąjį Eminenciją apie šios Vyriausybės po- 
ziciją dėl planuojamų protesto manifestacijų prieš religijos persekiojimą 
Rusijoje. 

Dabar turiu progą pratęsti tąjį raportą, pranešdamas Jūsų Eminencijai 
šiuos faktus. 

Kadangi čia įprasta, kad [diplomatinių] misijų vadovai kiekvienais me- 
tais ruošia pietus Respublikos Prezidento garbei, šis sovietų pasiuntinys ne 
be klastingų ketinimų ir nepaaiškinamai nuolaidžiaujant Užsienio reikalų 
ministerijai, pasiekė, kad p. Smetona priimtų jo kvietimą susitikti šio mė- 
nesio 19 dieną. 

Vos tik tai paaiškėjo, vertindamas tai kaip įžeidimą katalikams ir Šven- 
tajam Sostui, mat tautos vadas nuvyko į banketą sovietų diplomatinėje at- 
stovybėje būtent tą dieną, kurią Šventasis Tėvas paskyrė atsiteisimo maldai 
prieš religinį persekiojimą Rusijoje (nedalyvaujant užsienio reikalų minis- 
trui, kuris tomis dienomis buvo Prahoje), aš slapčiomis suskubau imtis pro- 
testo demaršo prieš patį p. Smetoną. 

Tie, kurie aiškiai suvokė reikalo esmę, suprato jo rimtumą ir nepriim- 
tinumą, kvietimo iš karto atsisakė, perkeldami į kitą dieną. 

Tačiau kartu pasitaikė palanki proga leisti jam suprasti, kaip Vyriau- 
sybės draudimas rengti bet kokias viešas manifestacijas kertasi ne tik su 
didžiosios tautos dalies katalikiškais jausmais bei jiems prieštarauja, bet ir 
su visų civilizuotų tautų laikysena. 

Neišsipildę lūkesčiai: nuncijaus R. Bartoloni istorija 


Tokios pačios mintys panašiu laiku turėjo pasiekti Vyriausybę ir iš kitų 
pusių, kadangi visai netikėtai, keletą dienų prieš 19 d., mieste buvo platina- 
mas kvietimas jungtis į protestą, tos iniciatyvos ėmėsi viena politinė katali- 
kų draugija, artima tautininkų partijai, viskas turėjo vykti rotušėje. 

Po viso to, be jokios abejonės, ir Katalikų akcija pasiskubino surengti 
tokias pačias manifestacijas, kurios vyko jau kitą sekmadienį, 23 dieną, Ka- 
talikiško jaunimo, Universiteto studentų ir Šv. Zitos draugijos patalpose. 

Tuo tarpu iš provincijos atėjo žinių, jog visose vyskupijose buvo au- 
kojamos Mišios bei vyko religinės permaldavimo ceremonijos pagal Jo 
Šventenybės didžiai gerbtiną troškimą, ir kas tikrai džiugina — jose mielai 
dalyvavo tikintieji. 

Lenkiuosi pabučiuoti šventąjį Purpurą, reikšdamas savo giliausią ir 
nuoširdžiausią pagarbą 

Jūsų Garb. Ekscelencijai 


ASV, Arch. Nunz. Lituania, b. 56, I. 153-155. Mašinraštis. Versta iš italų k. 

Neišsipildę lūkesčiai: nuncijaus R. Bartoloni istorija 


95. R. BARTOLONI RAŠTAS J. PIZZARDO DĖL POPIEŽIAUS PRE- 
LATO TITULO SUTEIKIMO J. MAČIULIUI-MAIRONIUI 


1259 
1930 m. gegužės 19 d. 


Didžiai Gerbiamas Ekscelencija, 


Praėjusį pavasarį man būnant Romoje, Jūsų Didžiai Gerbiamo Eksce- 
lencijos padrąsintas, savo kuo nuolankiausiame pareiškime Jo Šventenybei 
išdėsčiau motyvus, kurie, mano kukliu požiūriu, pateisintų tai, kad Šventa- 
sis Sostas suteiktų Rūmų prelato titulą, kurio čionykštis arkivyskupas prašo 
savo didžiosios seminarijos rektoriui, kun. Jonui Mačiuliui- Maironiui. 

Prieš man išvykstant, Jūsų Ekscelencija pranešėte, kad Šventasis Tėvas 
teikėsi su tam tikru geranoriškumu priimti tuos mano svarstymus ir sutiko, 
kad jie būtų išanalizuoti. 

Turiu pasakyti, kad per šį laiką aš turėjau dar ne vieną progą patirti, 
kaip toks Popiežiaus geranoriškumo aktas čia laukiamas ir kokią meilę bei 
pripažinimą tai sukeltų arkivyskupui, kunigams ir pačioje seminarijoje, kur 
Maironis yra apsuptas visuotinės šlovės ir pagarbos. 

Tai, kad dviejų mažesnių seminarijų Telšiuose ir Vilkaviškyje rektoriai 
jau yra pagerbti tokiu titulu, suprantama kaip savotiškas Kauno arkivysku- 
pijos pažeminimas, dėl kurio ypač sielvartauja arkivyskupas. 

Iš kitos pusės galiu dar kartą patvirtinti, kad Maironis ne vien tarp vys- 
kupų, bet ir tarp savo mokinių gerbiamas už išsilavinimą, turi išskirtinių 
nuopelnų šiai seminarijai, kuriai užrašė visą savo turtą ir kurios labui uoliai 
bei atsidavusiai dirba. 

Jis iš tikrųjų gaivina pagarbos Romai jausmą ir man buvo džiugu ne 
vieną kartą dalyvauti meilės Šventajam Tėvui manifestacijose seminarijoje, 
kur nuolat prisimenamas prakilnus Jo Šventenybės vizitas, kuris visiems 
yra paskata išlaikyti jo tėviško palankumo viltį. 

Atsižvelgdamas į tai, kas išdėstyta aukščiau, drįstu iš naujo prašyti Jūsų 
Ekscelenciją teiktis autoritetingai pasidomėti šiuo reikalu, būdamas tikras, 
kad palanki baigtis duotų gerų rezultatų. 

Neišsipildę lūkesčiai: nuncijaus R. Bartoloni istorija 


Pasinaudojant palankia proga, man malonu perduoti Jūsų Ekscelenci- 
jai kuo nuoširdžiausius linkėjimus. 


ASV, Arch. Nunz. Lituania, b. 44, I. 187-188. Mašinraštis, versta iš italų k. 

Neišsipildę lūkesčiai: nuncijaus R. Bartoloni istorija 


96. R. BARTOLONI ATSAKYMAS Į G. PIZZARDO RAŠTĄ DĖL BŪ- 
TINYBĖS AKTYVIAU GINTI KATALIKŲ AKCIJOS LAISVĘ 


1258 
1930 m. gegužės 19 d. 


Didžiai Gerbiamas Ekscelencija, 


Nustatyta tvarka gavau Jūsų Didžiai Gerbiamo Ekscelencijos š. mėn. 
10 d. pagarbos vertą laišką nr. 1529/30 su priedu. 

Pirmiausia turiu malonią progą nuraminti Jūsų Ekscelenciją dėl Ka- 
talikų akcijos ir katalikų mokyklų, kadangi po praeito gruodžio incidentų, 
kurie privertė episkopatą užimti griežtą poziciją, ir po mano kreipimosi į 
Vyriausybę (žr. mano gruodžio 18 d. ataskaitą nr. 1036) jokių pažymėtinų 
faktų neįvyko. 

Priešingai, iš mane pasiekusių skirtingų vyskupijų ataskaitų, taip pat 
naujausių, galima daryti išvadą, kad nuo tada katalikų mokyklos, nors 
didžioji dalis jų priklauso privačioms pasaulietinėms draugijoms, kurios 
tikrai nėra priklausomos nuo bažnytinės vyresnybės, tad nėra įtrauktos 
į konkordatą, toliau netrukdomai gauna įstatymo numatytas subsidijas 
ir Katalikų akcija gali laisvai vystyti savo veiklą. Jeigu vis dėlto pasitaiko 
kokia reta išimtis, kuomet atsiskleidžia aiškiai nedraugiška Vyriausybės 
tarnautojų pozicija, tai šitai galima pateisinti vietinės reikšmės konflik- 
tais ir gan dažnai kraštutiniu draugijų vadovų ir dvasininkijos politiniu 
agresyvumu. 

Pereidamas prie man Jūsų Ekscelencijos atsiųsto priedo turinio, nega- 
liu nepastebėti perdėto bėdų ir pavojų išdėstymo, kurių didžioji dalis egzis- 
tuoja tik rašančiojo vaizduotėje. 

Jeigu tai, kas ten sakoma apie krikščionių demokratų partijos vado- 
vaujamas organizacijas, ypač ekonomines, t. y. tai, kad jas engia dabartinė 
tautininkų Vyriausybė, nurėždama joms visus kreditus ir valstybines sub- 
sidijas, kurios buvo vienintelė jų parama, galėtų būti tiesa, tai šito, kol neiš- 
aiškėjo priešingai, negalima pasakyti apie jokią be išimties instituciją, kuri 
tiesiogiai priklauso nuo Bažnyčios ir rūpinasi religiniu krašto gyvenimu. 

Neišsipildę lūkesčiai: nuncijaus R. Bartoloni istorija 


Vis dėlto reikia pripažinti, kad kovodama prieš krikščionių demo- 
kratų partiją valdžia gan dažnai peržengia visas ribas ir, kaip visada būna 
tokiais atvejais, keletą kartų pažeidė katalikų teises. Akivaizdūs perdėji- 
mai, esantys šiame rašte, ir išvados, kurias norima iš to padaryti, mano 
nuomone, yra susiję - kaip jau turėjau progos pažymėti savo š. m. vasario 
25 d. ataskaitoje nr. 1149 - vien su atkakliu išankstiniu politiniu nusista- 
tymu, t. y. bet kokia kaina daryti įtaką episkopatui, idant šis pasmerktų 
dabartinę Smetonos Vyriausybę, taip paremdamas opozicinę krikščionių 
demokratų partiją. 

Ši partija, kuriai simpatizuoja didžioji dalis dvasininkijos ir kai kurie 
vyskupai (ypač mons. Reinys ir Telšių vyskupas (minėtoji šifr. ataskaita), 
nesusitaiko su savo galios praradimu ir norėtų bet kokia kaina ir nedera- 
momis priemonėmis įtraukti episkopatą užsiimti jų reikalais, o tai sukeltų 
didžiausią sumaištį žmonių sąmonėje ir galėtų iššaukti sąmyšį, kurio pasek- 
mes nėra lengva nusakyti. 

Todėl episkopatas, nors ir garbingai gindamas prigimtines Bažny- 
čios teises, iki šiol nepaskelbė valdžiai karo, nepakvietė žmonių atsisaky- 
ti mokėti mokesčius, ko buvo atėję atvirai prašyti krikščionių demokratų 
partijos vadai, kurie pamiršo savo bjaurystes, kai būdami valdžioje de- 
monstravo priešiškumą tuometiniam Apaštaliniam delegatui mons. 
Zecchini, priversdami jį pabėgti, kai skyrė Memelio gubernatoriumi 
vedusį kunigą atskalūną, kai atkakliai priešinosi santykių atnaujinimui 
ir konkordato sudarymui su Šventuoju Sostu, o dabar kaltina vyskupus 
sutartinių veiksmų trūkumu ir prašo aktyvesnio Apaštalinio nuncijaus 
įsikišimo! 


Dar turiu pridurti, kad niekas iš didžiųjų šios partijos veikėjų, kurie 
šiandien Romoje tiesiogiai ar per tarpininkus prisistato kaip smarkūs Baž- 
nyčios gynėjai, tarp jų ir buvęs Respublikos Prezidentas Stulginskis, nejautė 
pareigos aplankyti su pagarbos vizitu nunciatūros, bent jau Šventojo Tėvo 
šventės proga. 

Nenoriu tuo sumenkinti didelės žalos, už kurią atsakinga dabartinė 
valdžia ir apie kurią ne kartą pranešiau Šventajam Sostui. 

Tačiau galbūt reikėtų, kad aš išaiškinčiau, kaip daugelis supranta Baž- 
nyčios teisių gynybą ir ko tikimasi iš episkopato, o taip pat iš nuncijaus. 
Pavyzdžiui, vertas dėmesio toks faktas: 

Neišsipildę lūkesčiai: nuncijaus R. Bartoloni istorija 


Prieš keletą mėnesių toks Narijauskas, Telšių vyskupijos kancleris, kurį 
Jūsų Ekscelencija galbūt pažįsta, kadangi jis giriasi esąs Jūsų draugas, atėjo 
pas mane ir, reikalaudamas apsaugoti šią seminariją nuo valdžios, prašė 
manęs važiuoti į tą miestą, kuriame būsiąs organizuotas susirinkimas pro- 
testuoti prieš tą pačią valdžią, pridurdamas, kad mano dalyvavimas suteik- 
tų manifestacijai daugiau reikšmingumo. 

Man mandagiai atsisakius, nepagarbiai pasakė, kad nereikia sėdėti 
rankas sudėjus, bet atėjo laikas parodyti kumščius. 

Aš apsiribojau pastebėdamas ir primindamas jam, jog Šventasis Tėvas 
nesiunčia savo pasiuntinių vadovauti revoliucijoms! 

Kadangi tai vienintelė ir visa tiesa, esu tikras, kad Jūsų Ekscelencija 
negalės nepritarti kriterijams, kuriais aš vadovaujuosi, beje, jais vadovaujasi 
ir didžioji dalis šių vyskupų. 

Vyriausybė, be jokios abejonės, nėra palanki Bažnyčiai, o ir episkopa- 
tas neabejotinai turi trūkumų. 

Jau esu sakęs (aukščiau minėta šifruota ataskaita nr. 1149), kad tam tikrais 
atvejais būtų pageidautina, ypač iš Kauno arkivyskupo bei iš senojo Vilkaviškio 
vyskupo pusės, daugiau energijos bei aiškesnės pozicijos, nekalbant apie griež- 
tesnę dvasininkijos disciplinos priežiūrą bei draudimą tam tikriems kunigams 
užsiimti politine veikla, kuri gali sukelti sumaištį ir netvarką. Tiesiog būtina 
papriekaištauti, kad arkivyskupas dėl kai kurių savo neįveikiamų nusistatymų, 
užsispyrusiai atsisako pasidomėti Katalikų akcijos veikla ir kad nepadarė nie- 
ko, kas padėtų jai eiti teisingu keliu ir ji vystytųsi laikydamasi popiežiškųjų di- 
rektyvų, laikydamasi toliau nuo visų politinių partijų. Tačiau daryti spaudimą 
tiek episkopatui, tiek Vyriausybei, mano nuomone, būtų neapdairu. 

Šis kraštas, kuris tebeskendi gan dideliame chaose ir labai rūpinasi 
savo politine situacija, yra sykiu ir savo religinio gyvenimo organizavimo 
pradinėje stadijoje. 

Prieš pasiekdami tikrą stabilumą, jiems teks praeiti ilgą ir daug darbo 
reikalaujantį atrankos ir aiškinimosi procesą, kuris, pageidautina, turėtų 
įvykti be stipresnių sukrėtimų. 

Prie to turės prisidėti iš esmės nauja dvasininkija, teisingai išauklėta, 
žinanti savo pareigas, uoliai besirūpinanti sielų ganymu, bet ne politiniais 
interesais, giliai atsidavusi Romai ir nenutraukiamai susisaisčiusi su katali- 
kus vienijančiu centru. 

Neišsipildę lūkesčiai: nuncijaus R. Bartoloni istorija 


Šiam skubiam poreikiui ir nelengvam uždaviniui šiuo metu pirmiausia 
savo dėmesį turi skirti vyskupai, palaikomi Šventojo Sosto padrąsinimo ir 
palaiminimo. 

Čia pat laukia ir dideli pavojai, su kuriais šiam kraštui teks susidurti, 
jie pernelyg gerai žinomi Šventajam Sostui, kad aš čia per daug išsiplėsčiau, 
tiesiog reikės turėti daug kantrybės ir pakantumo. 

Tikėdamasis, kad Jūsų Ekscelencija pripažins šiuos mano išaiškinimus 
teisingais ir patenkinamais, bučiuoju Jūsų šventąjį Žiedą ir patvirtinu savo 
giliausią pagarbą. 


ASV, Arch. Nunz. Lituania, b. 77, I. 176-181. Mašinraštis. Versta iš italų k. 

Neišsipildę lūkesčiai: nuncijaus R, Bartoloni istorija 


97. R. BARTOLONI RAPORTAS KARD. E. PACELLI APIE ATEITI- 
NINKŲ KONGRESĄ 


1281 
Objektas: Studentų katalikų Nacionalinis kongresas 
1930 m. birželio 3 d. 


Didžiai Gerbiamas Eminencija, 


Lietuvos universitetų ir vidurinių mokyklų studentų katalikų federaci- 
ja prašo manęs perduoti Jūsų Didžiai Gerbiamam Eminencijai pridedamą 
kreipimąsi, kuriuo ji prašo Jūsų Šventenybės palaiminimo artėjančiam Na- 
cionaliniam kongresui. 

Labai tikiuosi, kad šis troškimas sulauks palankaus Jūsų Eminencijos 
dėmesio, kartu pristatydamas kai kurias aplinkybes ir argumentus, kurie, 
mano asmenine nuomone, pateisintų ypatingą Pontifiko padrąsinimo ir 
palaiminimo ženklą. 

Studentų katalikų draugija (ateitininkai), kuri jungia 800 Kauno uni- 
versiteto studentų ir apie 8 000 vidurinių mokyklų moksleivių!“, yra vie- 
na geriausių ir daugiausia žadančių katalikų organizacijų Lietuvoje. Tačiau 
būtent dėl to prieš ją kurstomas valdžios priešiškumas, ir tuo ypač rūpinasi 
tautininkų partija, kuri daro viską, kad išplėštų iš jos mūsų jaunuolius ir 
priverstų įstoti į savo draugijų narių gretas. 

Prieš juos vykdomas tikras boikotas, kai baigę studijas dalyvauja kon- 
kursuose į dėstytojų ar valstybės tarnautojų vietas, ir man pasakojo, kad netgi 
jų prašymai priimti į Karo akademiją būna sistemingai atmetami, lyg priklau- 
symas katalikų draugijoms uždėtų tam tikro menkavertiškumo žymę. 

Gaila, tačiau šioje kovoje vargšas jaunimas negauna net moralinės vie- 
tinės bažnytinės valdžios pagalbos ir palaikymo, į kurį turi teisę. 

Jūsų Eminencijai žinomas visiškas arkivyskupo nesidomėjimas tuo, 
kas susiję su Katalikų akcija, ir, deja, esama netgi kai kurių kunigų, karštų 
tautininkų partijos šalininkų, kurie neslepia savo pašaipų ir sarkazmo. 


168 Skaičiai kiek padidinti, kituose šaltiniuose nurodoma, kad 1930 m. moksleivių ateiti- 
ninkų buvo 5 400, o studentų - apie 600. 

Neišsipildę lūkesčiai: nuncijaus R. Bartoloni istorija 


Pavyzdžiui, prieš kurį laiką toks kanauninkas Juozas Tumas, apie kurio 
elgesį tikrai daug būtų galima pasakyti, drįso viešame pokalbyje tvirtinti, 
kad norint būti geru kataliku, nebūtina priklausyti katalikų draugijoms ir 
kad tie, kurie jas remia, yra ne kas kitas, kaip katalikiški šventeivos! 

Nepaisant to, džiugu matyti, kaip mūsų jaunuoliai laikosi prieš šitą prie- 
šiškumą ir, remiami nevengiančių aukotis vadovų atkaklumo, užuot silpę, 
stiprėja ir jų gretos gausėja. 'Taip pat yra ir su religiniu bei dvasiniu ugdymu; 
nors jo organizavime netrūksta defektų ir šiek tiek jaučiama krikščionių 
demokratų partijos įtaka, man susidarė įspūdis, kad jis pradėjo daryti pa- 
žangą ir mėgina vis labiau laikytis aukščiausių Šventojo Sosto direktyvų. 

Dėl visų šių priežasčių paramos ir padrąsinimo žodis iš Šventojo 
Tėvo didžios malonės turėtų labai teigiamos įtakos ir atneštų geriausių 
rezultatų. 

Kadangi kongresas, kuris prasideda šv. Liudviko, jaunimo globėjo, die- 
ną, sutampa su šiais metais švenčiamu penkių šimtų metų Vytauto, kuris 
laikomas Lietuvos įkūrėju ir kartu sudariusiu palankias sąlygas atsiverti- 
mui į krikščionybę ir Katalikų bažnyčią, jubiliejumi, visa atrodytų puikiai 
ir nacionaliniais sentimentais suviliotų žmones, kurie mato šiame herojuje 
sėkmingai realizuotą dvigubo idealo, tikėjimo ir tėvynės, sąjungą. 

Vildamasis, kad Jūsų Eminencija maloniai priims ir tėviškai globos 
karštą šių jaunuolių troškimą, lenkiuosi pabučiuoti šventąjį Purpurą ir tu- 
riu garbės išreikšti giliausią pagarbą 


Jūsų Didžiai Gerbiamam Eminencijai 


ASV, Arch. Nunz. Lituania, b. 53, I.277-279. Mašinraštis. Versta iš italų k. 

Neišsipildę lūkesčiai: nuncijaus R. Bartoloni istorija 


98. J. PIZZARDO ATSAKYMAS Į R. BARTOLONI RAŠTĄ DĖL POPIE- 
ŽIAUS PRELATO TITULO SUTEIKIMO J. MAČIULIUI-MAIRONIUI 


ŠVENTOJI BAŽNYČIOS NEPAPRASTŲJŲ 
REIKALŲ KONGREGACIJA 


Prot. Nr. 2029/30 
Vatikanas, 
1930 m. birželio 19 d. 


Didžiai Gerbiamas Ekscelencija, 


Perdaviau Šventajam Tėvui Jūsų prašymą, buvusį gegužės 19 d. raporte 
nr. 1259 apie Rūmų prelato titulą kun. Jonui Mačiuliui-Maironiui. 

Su liūdesiu turiu Jums pasakyti, kad Jo Šventenybė nemano galįs dabar 
grįžti prie šios problemos. Vis dėlto tikiuosi, kad atvykęs į Romą Jūsų Eks- 
celencija turėsite galimybę pateikti kokių nors papildomų motyvų išgirta- 
jam dvasininkui paremti, jeigu Jūsų Ekscelencija nepakeitėte nuomonės dėl 
suteikimo galimybės, kas būtų tikrai svarbu. 

Patvirtinu išskirtinę pagarbą Jūsų Ekscelencijai. 


[J. PIzzARDO parašas] 


ASV, Arch. Nunz. Lituania, b. 44, I. 189. Mašinraštis, versta iš italų k. 

Neišsipildę lūkesčiai: nuncijaus R. Bartoloni istorija 


99. R. BARTOLONI RAPORTAS KARD. E. PACELLI APIE KUNIGŲ 
DISCIPLINĄ IR KUN. I. TAMOŠAIČIO ATVEJĮ 


1346 
Objektas: Dvasininkijos disciplina ir 
kun. prof. Tamošaičio atvejis 
1930 m. liepos 19 d. 


Didžiai Gerbiamas Eminencija, 


Daug kartų, taip pat ir anksčiau, turėjau progos užsiminti Šventajam 
Sostui žodžiu ir raštu apie šio krašto dvasininkijos disciplinoje atsisklei- 
dusias kai kurias sunkias ydas, kurių dabar būtų pats laikas imtis ir, mano 
nuomone, kurias neturėtų būti sunku ištaisyti, jeigu tam su stipriu noru ir 
įsitikinimu šito būtinumu atsidėtų episkopatas. 

Negrįžtant prie priežasčių, kurios praeityje prisidėjo negatyviai paveikiant 
kunigų auklėjimą ir jų dvasią, - tai yra nelemto rusų dominavimo, apleidimo 
karo metais ir dėl prasto valdymo pokariu, vyskupu būnant mons. Karevičiui, 
dėl kurio, deja, skiname karčius vaisius matydami daugybę atskilėlių, kama- 
vusių Lietuvos Bažnyčią ankstesniais metais ir dėl kelių garsių skandalų, kaip 
antai kanauninko [Konstantino] Olšausko, nuteisto dėl vienos moters, su ku- 
ria turėjo neleistinų ryšių, žmogžudystės, - dar ir šiandien neabejotinai išlieka 
ir yra išplitę nemažai pažeidimų, kuriems būtinai reikia padaryti galą. 

Turiu galvoje tai, kad kunigai lankosi teatre ir viešuose renginiuose ir, 
dar daugiau, kai kurie jų visiškai atsisakė bažnytinių rūbų ir bet kokių savo 
šventosios tarnystės pareigų bei darbų; nepaisant to, kompetentinga valdžia 
nesiima aktyvaus ir veiksmingo įsikišimo. 

Kaune yra bent 4 ar 5 kunigai, kai kurie už Kauno ribų, kurie papras- 
tai rengiasi visiškai pasaulietiškai, nešvenčia šv. Mišių ir užsiima veiklomis, 


kurios niekaip nesiderina su jų bažnytine padėtimi. Apie kai kuriuos iš jų 
sakoma, kad jiems tai leido jų vyskupas. 

Toks pavyzdys lemia, kad sykiu ir kiti, ypač atvykę į Kauną iš provin- 
cijos su reikalais, rengiasi civiliniais rūbais, kad taip galėtų laisviau nueiti į 
teatrą, kiną ir viešąsias vietas. 

Neišsipildę lūkesčiai: nuncijaus R. Bartoloni istorija 


Aš nesilioviau prašęs pavienių ordinarų ir ypač mons. arkivyskupo 
atkreipti daugiau dėmesio į šiuos faktus, kadangi Kaune sukuriamos len- 
gviausios sąlygos tokiam nederamam elgesiui, nepraleisiu progos grįžti prie 
šio klausimo ateityje, ypač būsimos vyskupų konferencijos proga. 

Tačiau, jeigu apskritai dar galima laukti, ko nuspręs imtis vyskupai, aš 
manau turįs būtiną ir neatidėliotiną pareigą pranešti Šventajam Sostui apie 
išskirtinį ir juo sunkesnį ir skaudesnį kun. prof. Izidoriaus Tamošaičio atve- 
jį, kuriam kartais turėjau reikšti pastabas ir kurio elgesys čia ne tik rodo 
blogą pavyzdį, bet dargi per dažnai tampa tikro viešo skandalo priežastimi. 

Per tuos dvejus metus, kai aš esu čia, ne kartą bandžiau išreikšti jam 
maloningą netiesioginį susirūpinimą, bet tai nedavė jokios naudos; kita 
vertus, nesugebėjau pasiekti, nepaisant griežtai ir ne kartą išsakytų pri- 
mygtinių reikalavimų, kad arkivyskupas įdėtų nors kiek pastangų ir nu- 
spręstų paraginti jį suvokti savo pareigos reikšmę ar bent jau sutrukdytų 
skandalams, kurie, likdami be atsako, gniuždo dorųjų dvasią ir skatina 
bloguosius. 

Kun. prof. Tamošaitis, kuris baigė studijas Fribūre, Šveicarijoje, čia yra 
laikomas protingu ir neabejotinai gabiu žmogumi. 

Man pasakojo, kad rektorius Maironis, bijodamas blogu pavyzdžiu 
užkrėsti jaunimą, kurį laiką buvo nušalinęs profesorių nuo darbo šioje se- 
minarijoje ir sugebėjo juo atsikratyti, parūpindamas jam vietą universitete, 
Filologijos fakultete'?, 

Nuo tada jo kunigiškas elgesys dar labiau suprastėjo. Jis liovėsi nešio- 
ti bažnytinį rūbą, pradėjo rečiau aukoti šv. Mišias, kol galiausiai visai to 
atsisakė, ir davė pagrindo sklindantiems gandams apie ryšius su įtakingu 
asmeniu, kurių teisingumą būtų per sunku patikrinti. 

Vėliau, 1927 m., Smetonai atėjus į valdžią, Tamošaitis, kurį su juo sieja 
artima draugystė ir priklausymas tautininkų partijai, tapo savotišku jo vė- 
liavnešiu ir drauge su kitu kunigu Mironu buvo pakviestas dalyvauti minė- 
tosios partijos vadovybėje. 

Būdamas tokioje padėtyje, dabar jis užsiima aktyvia politine veikla ir 
dalyvauja visose manifestacijose, taip pat ir triukšmingiausiose, garsėda- 
mas nepaprastu priešiškumu katalikų organizacijoms ir draugijoms. 


19 Turimas galvoje Humanitarinis fakultetas. 

Neišsipildę lūkesčiai: nuncijaus R. Bartoloni istorija 


Valdant Voldemarui ir netrukus po jo nuvertimo, kai čia praėjo an- 
tiklerikalinės politikos banga dėl privačių katalikų mokyklų, dėl Teologi- 
jos-filosofijos fakulteto reformos, dėl dvasininkų asignavimo ir t. t., viešoji 


kad vieningai jis -buvo laikomas ir nuodingų straipsnių, nukreiptų prieš 
vyskupusi iriuosę to meto režimo laikraščiuose, autoriumi, 


nors jis ir dangstėsi imo skraiste. 

Nepaisydamas jokių įsipareigojimų ir nežiūrėdamas praktinių sumeti- 
mų, jis kartu su Mironu priėmė oficialius sovietų diplomatinės atstovybės 
kvietimus tuo metu, kai dar nenutilo Šv. Tėvo protesto prieš religijos per- 
sekiojimą Rusijoje ir katalikiško pasaulio maldų aidai. Tai, žinoma, išpro- 
vokavo čia didelį skandalą ir pasipiktinimą. Prieš keletą dienų jis dalyvavo 
misijoje į Romą, ku kuri buvo oficialiai pasiųsta lietuvių tautininkų partijos 


Tim 


kurioje j jis matomas, S kaip įprasta, apsirengęs civiliniais rūbais.) 

Tačiau šalia savo smerktino elgesio ir politinės veiklos Tamošaitis pa- 
skutiniu metu taip pat užsiėmė veikla teorinės minties ir filosofijos srityje, 
kuri kelia mažų mažiausiai nerimą ir susirūpinimą. Ketindamas suteikti 
savo partijai ir ypač jos jaunimo organizacijoms („Jaunoji Lietuva“) tam 
tikrą ir labiau deramą religinį turinį, jis žurnaluose ir brošiūrose rašo apie 
išskirtinę ideologiją, turinčią įkvėpti jaunimą, kurioje be nepagrįstų teigi- 
nių nesunku įžvelgti neabejotinas klaidas. 

Kaip galima pastebėti iš kai kurių jo naujųjų rašinių ištraukų, kurias 
pridedu prie teksto, ir iš atitinkamos lotyniškos versijos, kuri buvo man pa- 
teikta, jis tvirtina, kad katalikų jaunimas neteisingai pasirinko savo devizu 


šūkį LDievas ir Tėvynė , tuo paniekindami nacionalinį jausmą prieš religi- 


nį, irįkaltina katalikus nepakankamai vertinant žmogiškąjį elementą, tai yra 
žmogų; Kurisišgyvena religiją ir be kurio tai neegzistuotų ir, jo nuomone, 


neegzistuotų net ir Dievas. Kitur jis tvirtina, kad pagal etikos principus, ku- 
riais remiasi jo nacionalistinė ideologija, nereikia ir neprivaloma būti prie- 
šiškai nusiteikus nei vienos, nei juolab kitos religinės konfesijos atžvilgiu!! 
Taigi susidūrus su šia pavojinga kultūrine veikla, kaip ir matant ne- 
leistiną jo kunigišką elgseną, bažnytinė vyresnybė, nepaisant mano pakar- 
totinio spaudimo ir reikalavimų, ir toliau lieka beveik abejinga. Išskyrus 
keletą švelnių rekomendacijų, arkivyskupas išsisukinėja ir iki šiol vengia 

Neišsipildę lūkesčiai: nuncijaus R. Bartoloni istorija 


imtis kokių nors priemonių. Jis galbūt dar tikisi, kad Tamošaitis galų gale 
pasitaisys pats, nors panašiau, kad jis bijo, kaip jau turėjau progos pažymėti 
Šventajam Sostui, jog ryžtingos priemonės iššauktų atvirą Tamošaičio, kuris 
galėtų sulaukti slapto valdžios užtarimo, maištavimą; jis turėtų užtikrintas 
savo partijos simpatijas ir absoliutų bei atvirą Lietuvos apostatų pritarimą, 
kuriems būtų malonu matyti jį pagausinus jų gretas. 

Nepaisant to, ne mažiau tikra ir tai, kad šie faktai gana stipriai sujaudi- 
no visuomenę, kad bažnytinės vyresnybės neveiklumas yra griežtai smer- 
kiamas ir kad skandalas, liūdinantis gerųjų sąžinę, galbūt sykiu pasitarnauja 
blogųjų kurstymui jų kelyje į blogį. 

Atvejis, kaip, Jūsų Eminencija, matote, yra sunkus ir be abejonės sudė- 
tingas dėl jį supančių aplinkybių. 

Gaila, kad iki šiol negalėjau pataisyti padėties vien savo varganomis 
jėgomis, todėl man neliko nieko kito, kaip pranešti tai Šventajam Sostui, 
laukiant deramų aukščiausių sprendimų ir instrukcijų. 

Lenkiuosi pabučiuoti šventąjį Purpurą su giliausia pagarba. 


ASV, Arch. Nunz. Lituania, b. 63, I. 218-224. Mašinraštis. Versta iš italų k. 

Neišsipildę lūkesčiai: nuncijaus R. Bartoloni istorija 


100. ŠV. SUSIRINKIMO KONGREGACIJOS PREFEKTO KARD. G. SE- 
RAFINI RAŠTAS R. BARTOLONI DĖL JO LIEPOS 19 D. RAPORTE 
IŠKELTŲ PROBLEMŲ 


ŠVENTOJI BAŽNYČIOS SUSIRINKIMO 
KONGREGACIJA 
Prot. Nr. 4094/30 
Roma, 
1930 m. spalio 11 d. 


Didžiai Gerbiamas Ekscelencija, 


Pranešimas nr. 1346, rašytas š. m. liepos 19 d., kurį J. E. pasiuntė Jo 
Šv. Valstybės sekretoriatui, buvo perduotas šios Šventosios Kongregacijos 
kompetencijai. 

Perskaičius šį pranešimą, iš karto atsiskleidžia Lietuvos dvasininkijos 
padėties sudėtingumas bažnytinės disciplinos požiūriu, kuri, be abejonės, 
reikalauja imtis atitinkamų ir gan ryžtingų priemonių. Todėl ši Šventoji 
Kongregacija, pasilikdama teisę vėliau duoti tikslesnius nurodymus, tuo 
tarpu labai pageidauja, kad J. E. pačiu tinkamiausių būdu rekomenduotų 
Lietuvos ordinarams dėmesingai prižiūrėti ir kontroliuoti dvasininkijos 
discipliną, kad ji atitiktų Kanonų [teisės] kodekso III sk. De obligatione cle- 
ricorum reikalavimus. 

O kalbant apie kun. Izidorių Tamošaitį iš Kauno arkivyskupijos, J. E. Šven- 
tosios Kongregacijos vardu paprašys arkivyskupą griežtai įspėti minėtąjį kuni- 
g3, paprašydamas jį grįžti prie savo kunigiškų pareigų ir perspėti jį, kad jeigu 
jis nuoširdžiai nepasitaisys, Šventoji Kongregacija imsis griežtų priemonių. 

Naudojuosi palankia proga išreikšti J. Garb. E. savo ypatingą pagarbą. 


Myliu kaip br. 
Kard. G. SERAFPINI!?? 
Prefektas 


ASV, Arch. Nunz. Lituania, b. 63, I. 227rv. Mašinraštis. Versta iš italų k. 


170 Giulio Serafini (1867-1938) - Šv. Susirinkimo kongregacijos sekretorius (nuo 1923 m.), 
prefektas (nuo 1930 m.). 

Neišsipildę lūkesčiai: nuncijaus R. Bartoloni istorija 


101. R. BARTOLONI RAPORTAS ŠV. KONSISTORIJOS SEKRETO- 
RIUI KARDINOLUI C. ROSSI APIE KLAIPĖDOS PRELATŪROS 
REIKALUS 


1508 
Objektas: Apie Klaipėdos prelatūrą 
1930 m. lapkričio 9 d. 


Didžiai Gerbiamas Eminencija, 


Gerbtiname spalio 13 d. laiške nr. 145/30 Jūsų Didžiai Gerbiamas Emi- 
nencija malonėjo paklausti mano asmeninės nuomonės apie mons. Stau- 
gaičio, Telšių vyskupo ir Klaipėdos prelato, pateiktą prašymą būti atleistam 
nuo vyskupijos patarėjų, numatytų pagal 326-ąjį kanoną, skyrimo minėtoje 
prelatūroje. Kiek pavėluotai atsakau, jausdamas pareigą teikti šiai Šventajai 
Kongregacijai visas tas žinias, kurios yra būtinos tinkamai nušviesti minė- 
tąjį klausimą. 

Remiantis 1926 m. balandžio 4 d. Apaštaline Konstitucija Lituanorum 
gente, kuria Šventasis Sostas įsteigė naują Lietuvos bažnytinę provinciją, 
Memelio (arba Klaipėdos) teritorija, kuri iki tol (nors ir Versalio sutartimi 
buvo priskirta Lietuvos Respublikos pavaldumui) priklausė vokiškos Var- 
mijos vyskupijos jurisdikcijai, nuo tos dienos buvo atskirta ir įkurta Prela- 
tura nullius, o jos administravimas buvo patikėtas Telšių vyskupui, kuris 
kartu yra ir prelatas servatis, juxta locorum adjuncta et ad normam juris, 
servandisV!, 

Atskyrimas nuo senosios vyskupijos, be abejo, nebuvo maloniai pri- 
imtas nei gyventojų, nei Memelio teritorijos katalikų dvasininkų, kurių di- 
džioji dalis vokiečiai, kaip ir likusioji protestantiška gyventojų dalis, kurios 
aštuntadalį sudaro [katalikai]. 

Besididžiuojantys savo tautybe ir įsisąmoninę, jog jų kultūra aukštes- 
nio lygio, jie pasijuto tarsi pažeminti, kad buvo prijungti ir tapo pavaldūs 
lietuviškai bažnytinei valdžiai. 


"i besivadovaujantis vietos ypatybėmis ir teisės normomis (Jot.). 

Taigi, kai tokia nuotaika, santykiai su prelatu, ypač dvasininkijos, nuo 
pat pirmųjų akimirkų pasirodė labai keblūs ir sudėtingi. 

Iš kitos pusės mons. Staugaitis, nebūdamas visiškai laisvas nuo tam 
tikro šovinistinio išankstinio nusiteikimo, - kadangi praeityje, būdamas 
politikas, suvaidino gan svarbų vaidmenį atkuriant Lietuvos nepriklauso- 
mybę, - užuot natūraliam savo ganomųjų pasipriešinimui įveikti pasitelkęs 
meilės meną bei ganytojišką atlaidumą ir taip sušvelninęs situaciją, manė 
esant geriau pasitelkti jėgos ir valdžios priemones. 

Užuot pasirūpinęs sukurti kokią prelatūros organizaciją (kiek leidžia 
galimybės, žinoma), savotiškai atskirą ir nepriklausomą, laikydamas ją pa- 
prastu jo vyskupijos dekanatu, jis liepė to krašto dvasininkijai kreiptis į Tel- 
šių kuriją dėl bet kokio smulkiausio reikaliuko, net nepasirūpindamas, kad 
prireikus su specialiu įgaliojimu būtų pasiųstas generalinis vikaras, taigi tie 
klebonai pamanė galį pareikšti abejones net dėl dispensų galiojimo. Jis, be 
to, atsisakė sušaukti specialiąsias parapijų klebonų konferencijas Klaipė- 
dai ir tiesiog liepė Memelio klebonui dalyvauti Telšių [vyskupijos] dekanų 
pasitarimuose, kuriuose, jei ir rūpinamasi pastarosios vyskupijos reikalais, 
nėra tyrinėjami ypatingi prelatūros poreikiai, o ir visai kitokia tvarka, taip 
parodant, jog ji laikoma diasporos žeme. 

"Tačiau įvykis, sukėlęs dar didesnį sielų atšiaurumą, buvo toks: mons. 
Staugaitis, prieš trejetą metų pasiekęs, kad būtų įkurta ypatingų privilegi- 
jų turinti vyskupijos kapitula, plačiais mostais išdalijo visas tas privilegijas 
savo kunigams, nominuodamas garbės kanauninkais beveik visus Telšių 
vyskupijos dekanus ir visiškai aplenkdamas bei palikdamas nuošalyje pre- 
latūros dvasininkus. 

Nepasitenkinimas, kurį išprovokavo šis nepaisymas, sukėlė atgarsį, tad 
dar praėjusių metų pradžioje į šią nunciatūrą buvo atsiųstas laiškas, kuriuo 
buvo prašoma ištaisyti neteisybę, tiesiogiai iš Šventojo Sosto gaunant pripa- 
žinimo raštą, skirtą Memelio klebonui dekanui. 

Įsitikinęs, jog tai būtų dar labiau paaštrinę situaciją ir suerzinę vysku- 
pą, pirmiausia pasiūliau siekti susitaikymo ir suartėjimo. Iš vienos pusės 
bandžiau daryti įtaką tenykštei dvasininkijai, kad ji pasirodytų pagarbesnė 
prelato atžvilgiu ir pasiekiau, nors ir sunkokai, kad Klaipėdos dekanas, ku- 
ris anksčiau visokiais pretekstais prisidengdamas visad atsisakydavo priim- 
ti kvietimą į Telšių [vyskupijos] dekanų konferencijas, čia dalyvautų. 

Iš kitos pusės, - kadangi tai tikrai nebuvo tas atvejis, kad būtų gali- 
ma galvoti apie vietinės kapitulos steigimą Memelyje ar kokią tikrą atskirą 
kuriją, turint galvoje tai, kad prelatūrą tesudaro vos keturios parapijos su 
vienuolika kunigų, - pasiūliau mons. Staugaičiui paskirti jai vyskupijos de- 
legatą, kuris gyventų Memelyje ar bent jau nuvyktų ten keletą kartų per 
mėnesį, idant priimtų dvasininkus bei patenkintų jų poreikius ir pastarieji 
nebūtų priversti kiekvieną kartą kreiptis į Telšius, kurie yra už 60 kilomet- 
rų, sunkiai pasiekiami negausiomis transporto priemonėmis. 

Šis pasiūlymas man atrodė didžiai parankus dar ir dėl šių priežasčių. 

Remiantis Versalio sutartimi, Memelio teritorijai pagal ypatingą tarp- 
tautinį statutą buvo garantuota plati autonomija, kuri apima ir tikėjimo bei 
mokyklos reikalus. Tie reikalai, be kita ko, yra administruojami vietinės 
valdžios, tad bažnytinė valdžia - sykiu ir katalikų - yra priversta nuolat 
palaikyti ryšį su ta direktorija, kurios daugumą sudaro vokiečiai iš kraš- 
to seimelio. Taigi visiškai aišku, jog vyskupo atstovo paskyrimas Memeliui 
tikrai be galo palengvintų bendravimą su minėtąja valdžia, juolab kad tos 
valdžios atstovai kreipėsi su tokiu prašymu į mons. Staugaitį. 

Tačiau pastarasis buvo tvirtai nusistatęs nepriimti mano nuolatinių 
siūlymų šia tema. 

Todėl tuo metu, kai Memelio dvasininkija leido suprasti, jog liautųsi 
praktikavusi tiesioginį kreipimąsi į Romą, o ši nunciatūra su vis didesniu 
rūpesčiu ir primygtiniais reikalavimais spaudė mons. Staugaitį, manau, jog 
pastarasis, siekdamas užkirsti kelią jam nepalankiam sprendimui, kreipėsi 
su savo laišku į šią Šv. Kongregaciją. 

Jame mons. Staugaitis tvirtina, kad keturių patarėjų skyrimas, kurį nu- 
mato 326 kanonas, jam neatrodo priimtinas, kadangi dvasininkijos gretos 
nėra gausios (4 parapijos su 11 kunigų), beje, dar ir dėl to, jog vyskupo 
sostui esant neužimtam prelatūra gali išsirinkti kapitulinį vikarą (tiksliau 
tariant — vokietį) ir taip sukelti didžiulį atsimetimo pavojų (kalbant iš es- 
mės, nepasitenkinimą, ypač iš lietuvių nacionalistų pusės). 

Be abejonės, čia esama dalis tiesos. Tačiau, mano asmenine nuomone, 
neteisinga ir tai, kad jis užsispyrė atsakyti Klaipėdos prelatūrai bet kokias 
prerogatyvas, kurios pagal kanoninę teisę jai leistų tapti sub nomine Dioece- 
sis. Nei iš kitos pusės yra naudinga, kad taip toji dvasininkija ir tie katalikai 
netenka didelių privalumų, kuriuos, be jokios abejonės, galėtų gauti, jei tik 

vietinis bažnytinis vyresnysis imtųsi darbo ir užmegztų su minėtąja direk- 
torija didesne draugyste ir nuoširdumu grįstus ryšius. 

Jei vis dėlto ši Šventoji Kongregacija rastų pateisinamų priežasčių, ku- 
rias mons. Staugaitis įvardija savo laiške, kad išvengtų patarėjų skyrimo, 
manyčiau, kad jam reikėtų bent jau patarti skirti vyskupo delegatą, kuris 
jam atstovautų paskubinant reikalus su vietine valdžia, tebūnie jis ir ribotą 
laiką įgaliotas eiti pareigas, jis tuoj pat galėtų prižiūrėti dvasininkijos discip- 
liną ir suaktyvinti religinį gyvenimą. 

Jei vokiečių dvasininkai iš esmės yra geri, orūs ir kilnūs, deja, Meme- 
lyje lizdelius susisuko keletas lietuvių, kurie yra Bažnyčios gėda ir sielų pa- 
piktinimas. 

Be keturių nelemtų atsimetėlių, kaip antai Trukanas, Huberis, Žilius, 
Gudelis, kurie jau prieš keletą metų persikėlė į tą miestą iš įvairių Lietuvos 
vyskupijų, kad galėtų sudaryti civilinę santuoką, leidžiamą vietinės įstatymų 
leidybos, ten yra dar trys kiti kunigai - Lapelis, Bartuška ir Petkus, kilę iš 
Lietuvos, keletą metų pabuvę Amerikoje ir prakutę, kurie grįžo ir įsikūrė čia, 
įsigydami vilas ir namus. Du iš jų dar jauni, Lapelis'"* ir Bartuška!", gyvena 
beveik pasaulietiškai, retai aukoja Mišias ir nesirūpina niekuo, kas susiję su 
šventąja tarnyste. Kun. Petkus, paskui kurį ir Memelyje velkasi moraliniai 
praeities nuklydimai, būdamas vyresnio amžiaus, gyvena labiau atsiskyręs ir 
aukoja Mišias privačioje koplyčioje, patikėtoje jam mons. Staugaičio. 

Aš daug kartų prašiau minėtąjį prelatą atkreipti dėmesį į šiuos piktnau- 
džiavimus, tačiau jis nepadarė nieko. 

Kalbant apie katalikų religinio gyvenimo plėtotę, taip pat būtina, kad 
kam nors būtų suteikta teisė imtis reikalingos iniciatyvos nuveikti vis nau- 
jus darbus ir patenkinti vis didėjančius poreikius. Kiekvieną dieną gausėjant 
katalikų gretoms, taip pat ir dėl besitęsiančios lietuvių imigracijos į Me- 
melio teritoriją, kurią skatina centrinė Vyriausybė, reikia naujų bažnyčių, 
koplyčių, mokyklų ir t. t., kuriomis apsirūpinti neužtenka pavienių kunigų 
iniciatyvos, būtina, kad įsikištų bažnytinė valdžia ir, glaudžiai bendradar- 
biaudama su civiline, užtikrintų savo paramą. 


"2 Kun. Petras Lapelis (1889-1950) - kunigu įšventintas JAV, į Lietuvą grįžo 1927 m., 
1931-1944 m. buvo Švėkšnos Saulės gimnazijos kapelionu. 


"3 Kun. Vincas Bartuška (1881-1956) - kunigu įšventintas JAV, į Lietuvą grįžo 1926 m., 
dirbo karo kapelionu Klaipėdoje, aktyviai reiškėsi kaip publicistas. 

Iš to, ką išdėsčiau, Jūsų Eminencija lengvai supras, kad mons. Staugai- 
čio iškeltas klausimas, nors ir yra juridinio-kanoninio pobūdžio, turi iš es- 
mės politinį pagrindą ir yra išskirtinai keblus, kadangi kertasi su tautinėmis 
nuostatomis, vienodai gyvomis ir giliomis abiejose pusėse. 

Atkakliam pasipriešinimui, kurio laikosi vokiečiai, religiniu pagrindu 
gindami savo pilietinę ir politinę autonomiją (tai iššaukė, kaip neseniai pra- 
nešiau Valstybės sekretoriatui š. m. spalio 15 d. ataskaitoje nr. 1472, tūžmin- 
gą pareiškimą Tautų Sąjungai, nukreiptą prieš centrinę Lietuvos valdžią), 
lietuviai atsako ne mažiau atkakliai stiprindami šios teritorijos lietuvinimą, 
todėl nesuklysiu sakydamas, kad bažnytinė valdžia mąsto sutartinai su po- 
litine. Todėl bet koks spaudimas iš Šventojo Sosto pusės, pasireiškęs priešiš- 
ku požiūriu arba jeigu jis būtų per klaidą tokiu palaikytas, mažų mažiausiai 
sukeltų čia gana nepageidaujamą įspūdį. 

Idant būtų aiškiau, pranešu, kad prieš kurį laiką Telšių kurijos kan- 
cleris, kalbėdamas su grupele Bažnyčios draugų apie nunciatūros rūpestį 
ir spaudimą vyskupui dėl Memelio dvasininkijos, sugebėjo pareikšti, kad 
jeigu nuncijus ir toliau į tai kišis, tai parodys, kad jis yra didesnis vokiečių, 
o ne lietuvių draugas. 

Mano pakantumo ir laukimo pagrindas yra viltis, kad laikas nors iš 
dalies sugebės sušvelninti šių sunkumų kartėlį. 

Matant bendrą krašto padėtį ir ypač laikotarpį, kurį jis išgyvena, ka- 
dangi šiuo metu dvasininkija ir katalikai yra pakviesti į nelengvą kovą 
ginant konkordatą nuo Vyriausybės, kuri stengiasi bet kokia kaina jį sulau- 
žyti, tad, esant kraštutinei būtinybei, kad jie išliktų tvirti, vieningi ir paklus- 
nūs Romos valdžiai, drįsčiau Jūsų Eminencijos prašyti, kad ir kokie bebūtų 
aukštesni sprendimai anksčiau minėtu klausimu, jų bet kokiu atveju būtų 
imamasi su kuo didesniu nuosaikumu, išvengiant bet kokio nepageidauti- 
no įspūdžio. 

Lenkiuosi pabučiuoti šventąjį Purpurą ir turiu garbės išreikšti giliausią 
pagarbą 

Jūsų Garbiausiajam Eminencijai 


ASV, Arch. Nunz. Lituania, b. 65, I. 29-36. Mašinraštis, versta iš italų k. 

102. R. BARTOLONI RAŠTAS G. PIZZARDO APIE SKAUTUS IR KI- 
TAS PROBLEMAS 


1535 
Objektas: Dėl skautų 
1930 m. gruodžio 5 d. 


Ekscelencija, 


Savo š. m. spalio 25 d. raporte nr. 1483, pildydamas Jūsų Didžiai Ger- 
biamo Ekscelencijos pageidavimą, turėjau garbės Jums pranešti apie šio 
episkopato užimtą poziciją dėl grėsmingo skautų suvaržymo ir kartu pridė- 
ti arkivyskupo laiško, pasiųsto šiuo klausimu švietimo ministrui, kopiją. 

Minėtasis p. ministras šiomis dienomis atsakė mons. arkivyskupui 
laišku, kurio kopiją pridedu (pr. nr. 1), kuriame grubiai atmetami epis- 
kopato iškelti reikalavimai. Vyriausybė mano, kad religinė dvasia, apie 
kurią kalba Baden-Powello sistema ir kuri įkvepia naująją Lietuvos tau- 
tinę skautų sąjungą, jau pati savaime nustato daugiau nei pakankamą ga- 
rantiją, taip pat ir katalikams, kad dar reikėtų įtraukti į įstatymo tekstą 
atitinkamą straipsnį, įpareigojantį dvasinį auklėjimą, kad skautų ugdy- 
mas, kuris visų pirma remiasi vieningumu, negali ir neturi įvesti atskirų 
konfesinių grupių. 

Mons. arkivyskupas, perduodamas man šį ministro atsakymą, išreiškė 
nuomonę, kad episkopatas ateityje jokiu būdu negalės pakeisti prisiimtos 
priešingos laikysenos ministerijos projekto atžvilgiu. 

Jis mano, kad Lietuvoje neturėtų būti leidžiamos mišrios arba įvairių 
konfesijų sąjungos, kuriose mūsų jaunimas galėtų susidurti su rimtais pa- 
vojais tikėjimui, ypač miestuose ir labiau apgyvendintuose centruose, kur 
protestantai, stačiatikiai ir ypač judėjai galėtų juos pranokti ir gausumu 
(pvz. Kaune yra 100 000 gyventojų, iš kurių 50 000 žydai!*). Dėl to numa- 
toma, kad gali tekti netgi įpareigoti tėvus katalikus neleisti savo vaikų stoti 
į tokias sąjungas, sakant, kad tai baustina nuodėmė. 


14 Iš tikrųjų tuo metu žydai sudarė tik apie trečdalį miesto gyventojų. 

Iš kitos pusės, kadangi ministras, kaip paaiškėjo iš laiško, ėmėsi atsako- 
mybės ir įsakė religijos mokytojams kunigams mokyklose užsiimti dvasiniu 
skautų ugdymu, mons. arkivyskupas jiems nurodė vengti paklusti tokiam 
įsakymui, kuris viršija civilinės valdžios įgaliojimus ir priklauso išskirtinai 
bažnytinei jurisdikcijai. 

Taigi aišku, kad ir čia bręsta naujas sunkus konfliktas, kuris iššauks 
vis didesnę sumaištį sielose ir sukurs naujų kliūčių religinei taikai šiame 
krašte. 

Apie paskutiniųjų savaičių įvykius pranešu Jūsų Ekscelencijai, kad po 
kolektyvinio episkopato laiško!“ ir Ministrų Tarybos Pirmininko Tūbelio 
atsakymo žymiajame interviu (apie kurį rašiau š. m. lapkričio 5 d. ataskai- 
toje nr. 1498) prasidėjo, bent jau taip atrodė, ramybės periodas, kurio metu 
Vyriausybė paleido gandus, kad ministras Šaulys iš Romos leido suprasti, 
jog Šventasis Sostas nesuteikė per didelės reikšmės draugijų klausimui, net 
priešingai - atrodė, kad netgi pilnai nepalaikė episkopato laikysenos. 

Nors šią žinią man patvirtino ir kai kurie diplomatai, kurie ją išgirdo 
tiesiogiai iš užsienio reikalų ministro, neabejodamas ėmiausi raminti kai 
kuriuos vyskupus, kurie atrodė bepradedą dėl to jaudintis. 

Tuo pat metu Vyriausybė pradėjo itin greitai statyti namą nunciatūrai, 
o ponas Tūbelis pasiūlė mons. Faidutti tam laikotarpiui, kol bus baigtos 
statybos, išnuomoti naują erdvų butą, kur Šv. Sosto atstovybė galėtų nedel- 
siant persikelti. 

Tačiau 26 d., likus vos keletui akimirkų iki nustatytos valandos, ku- 
rią turėjo būti pasirašytas kontraktas, Užsienio reikalų ministerija perspėjo 
namo savininką, kad Vyriausybė pakeitė savo nuomonę! Ir nuo tada spauda 
vėl ėmėsi savo įnirtingų atakų prieš vyskupus ir Katalikų akciją, pateikdama 
naujus Vidaus reikalų ministerijos interviu, tautininkų partijos pareiški- 
mus, kurių turinys toks beprasmiškas ir be jokios logikos, jog net nematau 
reikalo persiųsti jų kopijų Šv. Sostui. 

Kadangi į tas publikacijas negalėjo atsakyti katalikiška spauda - jai 
tai draudė cenzūra -, sureagavo katalikai universitetų studentai, slaptai at- 
spausdinę atsišaukimus, dėl ko septynetą iš jų areštavo. 


"5 Turimas galvoje 1930 m. rugsėjo 17 d. vyskupų laiškas Ministrui Pirmininkui, kuriame 
protestuota prieš švietimo ministro aplinkraštį, draudžiantį mokyklose veikti ateitininkams. 

Taigi padėtis kasdien darosi vis aštresnė ir vis labiau įtempta; tačiau 
viešosios nuomonės spaudimas, kuris su kiekviena diena tampa vis dides- 
nis, įsakmesnis, pasireiškiantis per nuolatines manifestacijas bei protestus, 
organizuojamus dvasininkijos bei katalikų, nelieka be rezonanso Vyriausy- 
bėje, kur, man teko girdėti, ministrų tarpe lyg ir pradeda reikštis nuomo- 
nių nesutapimas ir po truputį skinasi kelią įsitikinimas, jog būtina pasiekti 
susitarimą. 

Šią liūdną valandą yra vienas raminantis dalykas - matome, jog kata- 
likai vis labiau glaudžiasi prie savo vyskupų, vieningu sutarimu palaikyda- 
mi juos bei bendradarbiaudami su aiškiu ir tvirtu tikslu - bet kokia kaina, 
netgi nepaisant galimų aukų, ginti šventąsias Bažnyčios teises. Dėl to gali- 
ma pagrįstai daryti prielaidą, kad šis Viešpaties neįžvelgiamuose planuose 
leistas ar siųstas išbandymas Lietuvos Bažnyčiai atneš ir naudingų pokyčių, 
ypač dvasininkijos disciplinos bei tautos religinio gyvenimo stiprinimui, 

Mielai pasinaudodamas vėl pasitaikiusia proga, reiškiu Jums kuo gi- 
liausią pagarbą, su kuria patvirtinu esąs 


Atsidavęs Jūsų Didžiai Gerbiamam Ekscelencijai 

P. S. Tuo metu, kai jau buvau beišsiunčiąs Jums šį raportą, Užsienio 
reikalų ministerija telefonu perdavė, kad Ministrų Tarybos Pirmininkas 
pakartotinai nurodė, jog būtų būtinai pasirašyta nuomos sutartis dėl buto, 


skiriamo nunciatūros reikmėms. 


ASV, Arch. Nunz. Lituania, b. 69, I. 571-574. Mašinraštis, versta iš italų k. 

103. R. BARTOLONI RAŠTAS KARD. E. PACELLI APIE NAUJAS VY- 
RIAUSYBĖS PRIEMONES PRIEŠ KATALIKŲ AKCIJĄ 


1561 
Objektas: Šifruotės nr. 29 tęsinys 
1930 m. gruodžio 29 d. 


Didžiai Gerbiamas Eminencija, 


Pratęsdamas šio mėn. 22 d. šifruotę nr. 29, manau, būtina pranešti Jūsų 
Didžiai Gerbiamam Eminencijai kai kurias naujienas, kurios padės geriau 
paaiškinti reikalo esmę. 

Kaip jau pranešiau savo nesenoje ataskaitoje (nr. 1535, šio mėn. 5 d.), 
skirtoje Jo Ekscelencijai mons. Pizzardo, praėjus keletui dienų po p. mi- 
nistro Šaulio grįžimo į Romą, ši Vyriausybė paleido gandą, gavusi patvir- 
tinimą, jog Šventasis Sostas neteikia išskirtinės svarbos katalikų draugijų 
klausimui, ir netgi priešingai, atrodo, jog galutinai nė nepritaria episkopato 
elgesiui. . 

Šis atkakliai kartojamas gandas pradėjo neraminti katalikus, o taip pat 
ir kai kuriuos vyskupus, kuriuos reikėjo nuraminti, primenant jiems anks- 
tesnes aiškias ir tikslias instrukcijas, gautas iš Šventojo Sosto, kurios jiems 
perduotos. Tačiau vis dėlto abejonei, nors ir nepagrįstai, kelias jau atviras, 
juolab kad Vyriausybė, užuot nutraukusi savo veiksmus prieš Katalikų ak- 
ciją, imasi kitų vis sunkesnių ir neteisėtų veiksmų. 

Be jau paskelbtų potvarkių prieš skautus, ji šiomis dienomis uždrau- 
dė katalikų jaunuomenei („Pavasaris“) surengti metinį Tautinį kongresą, 
numatytą pačiame draugijos statute, nepadėjo nė mano primygtiniai pra- 
šymai, kuriuos Ministrų Tarybos Pirmininkas atmetė. Draudimas juolab 
yra nemalonus ir slegiantis, nes lapkričio ir gruodžio mėnesiais tautiniam 
ir socialistiniam jaunimui buvo suteikta visiška laisvė rengti panašius susi- 
rinkimus. 

Be to, tuo metu, kai p. ministras Šaulys Romoje tvirtino, jog jo Vyriau- 
sybė niekada nesiekė sukurti kliūčių Katalikų akcijos veikimui Lietuvoje, 
tomis pačiomis dienomis vidaus reikalų ministras pasiuntė visų apskričių 

valdžios atstovams cirkuliarą, kuris dar nepaskelbtas viešai, bet aš gavau 
kopiją (priedas nr. 1), kuris, jeigu bus įgyvendintas, man regis, atves prie 
visiškos destrukcijos. 

Iš kitos pusės, valstybinė spauda, suprantama, palaikoma kairiųjų, visą 
šį laiką tęsia savo atkaklią šmeižikišką kampaniją prieš Katalikų akciją, dva- 
sininkiją ir vyskupus, kuriuos kaltina užsiimant tik politine agitacija, su- 
laukiančia išskirtinės krikščionių demokratų partijos paramos, ir ne kartą 
pabrėžė, jog šį teiginį tik patvirtina Šventojo Sosto tyla. 

Taigi arkivyskupas visai neseniai leido man suprasti, kad būtų pagei- 
dautinas tiesioginis ir veiksmingas Romos įsikišimas, siekiant viską išsi- 
aiškinti, užkirsti kelią bet kokioms dviprasmybėms ir paremti episkopato 
autoritetą, autoritetingai ginant jo siekių tyrumą saugant religijos interesus. 

Tai, ką išdėsčiau aukščiau, paaiškins Jūsų Eminencijai mano šifruotės 
turinį. 

Papildydamas šias naujienas, turiu pridurti, kad, kaip man buvo pra- 
nešta, nors tarp Vyriausybės narių ir yra kai kurių norinčių pasiekti su- 
sitaikymą, atrodo, vis dar vyrauja kairiųjų kryptis, nusiteikusi žūtbūtinei 
kovai su Bažnyčia, kryptis, kuri dabar jau yra pilnai Respublikos Prezidento 
rankose. 

Lenkiuosi pabučiuoti šventąjį Purpurą ir turiu garbės išreikšti giliausią 
pagarbą 

Jūsų Garbiausiajam Eminencijai 


ASV, Arch. Nunz. Lituania, b. 71, I. 212-214. Mašinraštis, versta iš italų k. 

104. R. BARTOLONI PARENGTI PAAIŠKINIMAI DĖL LIETUVOS 
ATSTOVO PRIE ŠV. SOSTO J. ŠAULIO PRO MEMORIA IR NOTOJE 
IŠDĖSTYTŲ FAKTŲ 


[1930 m. gruodis] 


Pastabos dėl aide-mėmoire!"S 


I) Neteisinga tvirtinti, kad lietuvių kunigai vykdė ir tebevykdo siste- 
mingą politinės opozicijos prieš esamą Vyriausybę kampaniją nuo pirmos 
jos valdymo dienos. Kita vertus, tiesa yra tai, kad didžioji dauguma lietuvių 
kunigų, įskaitant episkopatą, nerodė esamai Vyriausybei pasitikėjimo ir juo 
labiau nėra nusiteikę jį rodyti šiandien. 

Nei abejotini, vien kalbomis apsiribojantys p. Smetonos įsitikinimai, 
nei daugkartiniai p. Voldemaro, jo bendražygių ir įpėdinių Vyriausybėje 
patikinimai dėl jų katalikiškumo, gana dažnai prieštaraujantys gyvenimo 
tikrovei, nesugebėjo pakeisti bendro įsitikinimo, kad dabartinė Vyriausybė 
yra priešiška Bažnyčiai. 

Faktas, kad ji sudarė konkordatą su Šventuoju Sostu, interpretuojamas 
ne kaip nuoširdus noras užtikrinti šalyje religinę taiką ir sukurti harmo- 
ningą bendradarbiavimą tarp valstybės ir Bažnyčios, bet kaip paprasčiau- 
sias politinis manevras, kuriuo siekiama susilpninti krikščionių demokratų 
partiją, išreiškiančią daugumos katalikų valią, ir ja atsikratyti. Čia prisime- 
nama ir niekada nebuvo pamiršta, kad tą pačią dieną, kai buvo oficialiai 
pranešta apie konkordato sudarymą, vidaus reikalų ministras per radiją 
išplatino komunikatą, kuriame tarp kitko buvo tvirtinama, jog „konkor- 
datu lietuvių kunigija buvo padaryta visiškai priklausoma nuo Vyriausybės 
malonės“. Nereikia tad stebėtis, kad kunigija atsargiai žiūri į Vyriausybę, 
galima sakyti, netgi su išankstiniu nepasitikėjimu faktiniais įrodymais ir 
yra pasirengusi visuomet rodyti tvirtą pasipriešinimą, - kiekvienąsyk, kai 
ji [vyriausybė] pažeidžia religinius interesus, pirmiausiai išardydama ka- 
talikų ekonomines institucijas, o po to mėgindama kėsintis į konkordato 


"6 Pro memoria su nota Šv. Sostui buvo įteikta 1930 m. gruodžio 5 d. 

įpareigojimus, pakartotiniais grasinimais savo nuožiūra reformuoti Katali- 
kų fakultetą, uždaryti privačias mokyklas, neteisėtai sumažinti asignacijas 
diecezijoms ir pagaliau uždaryti vidurinių mokyklų mokinių katalikiškas 
draugijas. 

Kunigijos opozicija Vyriausybei dažnai būna, kaip teisingai tvirtina pro 
memoria, tantot plus forte, tantot plus faible selon les circunstances occasio- 
nelles gui lui ont etee donnees du materiel et des impulsions"". Tačiau nėra 
abejonių, kad šios aplinkybės ir šie motyvai visada būna subtiliai išprovo- 
kuoti Vyriausybės. 

2) Žemiau tvirtinama, kad „didelė dalis kunigų, ypač jaunų, priklauso 
krikščionių demokratų partijai“. 

Tiesa, ir tai turėjau daug kartų atskleisti Šventajam Sostui, ypač savo 
1930 m. vasario 25 d. raporte nr. 1149, kad didelė dalis kunigų simpatizuo- 
ja krikščionių demokratų partijai, tačiau nėra taip, kad atvirai kovotų jos 
gretose, Juo labiau netiesa, kad Šventojo Tėvo patarimas, išdėstytas 1928 m. 
birželio 25 d. laiške lietuvių vyskupams, liko visiškai neišgirstas. Mane už- 
tikrino, kad nuo tol nei vienas dvasininkas neįsirašė į tą partiją ir kad daug 
iš tų, kurie jai priklausė, praktiškai nusišalino. 

Jei ir gali būti, kad kai kurie klebonai, skaitydami vyskupų laišką!"s, 
pasireiškė ypač energingai ir kovingai, sykiu ir dėl jų pabrėžtinos politi- 
nės antipatijos Vyriausybei, neteisinga tvirtinti, kad visi Lietuvos kunigai, 
iš sakyklų gindami katalikiškas draugijas, vadovavosi išimtinai partiniais 
sumetimais vien tam, kad vykdytų politinę agitaciją. 

3) Nėra abejonių, kad ankstesnė mons. Staugaičio ir Reinio veikla 
lengvai sukelia įtarimų ir suteikia pretekstų tam, kad jų veikla kartais būna 
blogai suprantama arba neteisingai pristatoma. 

O dėl mons. Paltaroko, netiesa, kad jis aktyviai dalyvavo politikoje. 
Jis tik prieš daugelį metų, kai dar buvo paprastas seminarijos profesorius, 
laikinai ir labai trumpai užėmė krikščionių demokratų partijos iždininko 
pareigas!". Pagaliau iki paskutinių mėnesių mons. Paltarokas buvo Vyriau- 


"7 Kartais stipriau, kartais silpniau pagal atsitiktines aplinkybes, kurios jai suteikia me- 
džiagą ir impulsą (pranc. k.). 

"š Turimas galvoje 1930 m. spalio 11 d. bendras visų vyskupų ganytojiškas laiškas atei- 
tininkų klausimu. 


1? 1920-1923 m. K. Paltarokas priklausė krikščionių demokratų partijos Centro komi- 
tetui. 

sybės labai vertinamas asmuo, o p. Smetona ir p. Tūbelis jį man daug kartų 
apibūdino kuo maloniausiais terminais. 

Taigi iš to, kas išdėstyta aukščiau, darytina išvada, kad teiginys, jog visi 
Lietuvos vyskupai pernelyg atlaidžiai leidžia kunigams įsitraukti į nežaboto 
juodinimo darbą, nukreiptą prieš Vyriausybę ir patį Respublikos Preziden- 
tą, yra paprasčiausias šmeižtas. 

Per trejus metus, kuriuos aš esu čia, tik vienintelį kartą p. Voldemaras 
man nurodė keturių kunigų, kuriems buvo iškelti pagrįsti kaltinimai, atvejį. 
Tarp kitko aš paraginau jį kreiptis į atitinkamus vyskupus, o pastariesiems 
rekomendavau imtis deramų priemonių. Tačiau pastarieji, tarp jų ir Kauno 
arkivyskupas, man pranešė, kad negalėjo nubausti tų dvasininkų, kadangi 
p. Voldemaras nenorėjo atskleisti faktų pobūdžio ir priešinosi tam, kad jie 
savo nuožiūra atliktų atitinkamą bažnytinę apklausą teisybei išsiaiškinti, 
reikšdamas pretenzijas į tai, kad kaltinamieji būtų nubausti pagal papras- 
čiausią policijos nuosprendį. 

4) Kalbant apie mons. Reinį, sunku būtų paneigti, kad keletą kartų jis 
pasielgė ne taip atsargiai ir galbūt ne taip išmintingai, kaip to reikalauja jo 
titulas ir užimamos pareigos, o aš daug kartų turėjau progą pareikšti jam 
broliškų priekaištų. Tačiau tvirtinti, kad jis nuolat keliauja po Lietuvą, vyk- 
dydamas politinę propagandą, yra tiesiog šmeižtas. Jis daug dirba, su vi- 
sišku atsidavimu aukodamasis ypač darbui su jaunimu, dalyvauja visuose 
susirinkimuose. Tačiau tai iš esmės yra religinis kultūrinis darbas. O dėl 
jo kelionių drauge su krikščionių demokratų partijos sekretoriumi, kunigu 
Krupavičiumi, šitai taip pat yra grynas prasimanymas. Užtenka pasakyti, 
kad Krupavičiaus pastaruosius dvejus metus nebuvo Lietuvoje ir grįžo į tė- 
vynę tik praeito liepos mėnesio pabaigoje. 

Kita vertus, pastarojo dvasininko pavardė verčia mane duoti Jūsų Emi- 
nencijai keletą retrospektyvių pastabų jo atžvilgiu. 

Jo atvejui, kuris man buvo nurodytas pačiose Šventojo Sosto instruk- 
cijose mano misijos pradžioje, skyriau ypatingą dėmesį. Šis dvasininkas, 
pasižymintis ydingu ir galbūt smerktinu bažnytiniu elgesiu, tačiau dėl savo 
nepaneigiamų oratorinių sugebėjimų gebantis būti minios, o ypač jaunimo 
stabu, krikščionių demokratų partijos siela ir atrama, man greitai pasirodė 
esąs tikroji kliūtis sielų nuraminimui ir katalikų suartinimo darbui, kurį 
aš turėjau atlikti. Todėl daug dirbau, kad jį įtikinčiau kuriam laikui palikti 


336 


Neišsipildę lūkesčiai: nuncijaus R. Bartoloni istorija 


Lietuvą, ir man pavyko. Iš tikrųjų nuo 1928 metų gruodžio jis išvyko į 
Prancūziją, į Lilį, kur lankė specialius politinės ekonomikos kursus ir su- 
sipažino su katalikų darbininkų organizacijomis. Ten išbuvo iki praėjusių 
metų liepos mėnesio. 

Sprendžiant iš informacijos, kurią aš karts nuo karto surinkdavau jo 
atžvilgiu, atrodytų, kad per tą laiką jis elgėsi gerai ir kad tai išėjo į naudą 
jo kunigiškai dvasiai. Tai įrodo faktas, jog pranešdamas savo vyskupui apie 
grįžimą į tėvynę, jis parodė ketinąs pasišvęsti kunigiškai tarnystei ir prašė, 
kad jam būtų paskirta parapija. 

Sužinojęs apie šiuos jo ketinimus, skubiai paraginau senyvo Vilkaviškio 
vyskupo koadjutorių mons. Reinį, kurio diecezijai priklauso Krupavičius, kad 
tas jo noras būtų nedelsiant patenkintas. Tačiau mons. Reinys, kuris tuo mo- 
mentu atrodė pritariąs man, ne tik neatsižvelgė į mano rekomendaciją, tačiau 
dėl neišmintingo palankumo savo seniems politiniams bičiuliams, Krupavi- 
čiui grįžus į tėvynę, kaip sužinojau po to, patarė vyskupui Karosui leisti Kru- 
pavičiui grįžti į savo senąjį partijos sekretoriaus postą; šis reikalas, vos apie jį 
buvo sužinota, Vyriausybės aplinkoje išprovokavo stiprų nepasitenkinimą. 

Nustebęs dėl to, nedelsdamas pasiunčiau į Vilkaviškį mons. Faidutti, ir 
mons. Karosas, paklusdamas mano valiai, po kurio laiko atšaukė Krupavi- 
čių iš Kauno ir, jam sutinkant, paskyrė vikaru į vieną diecezijos parapiją; dėl 
šio reikalo, žinoma, patekau į krikščionių demokratų ir paties mons. Reinio 
nemalonę, kuris net išdrįso atvykti skųstis į nunciatūrą. 

Tačiau tuo tarpu, o tiksliai rugpjūčio 31 d., mons. Reinys tikrai labai 
neišmintingai kartu su Krupavičiumi dalyvavo Katalikų jaunimo kongrese 
Ukmergėje, kurio metu abudu pasakė kalbas, kuriose nacionalistinė spauda, 
kaip įprasta, nors ir akivaizdžiai persūdydama, buvo linkusi įžvelgti politi- 
nės agitacijos prieš Vyriausybę bruožų. Dėl sukelto sąmyšio grėsė teisminės 
priemonės pačiam vyskupui, kuris kartu su Krupavičiumi buvo perduotas 
tribunolo prokurorui. Mons. Reinys, kuris paneigė jam iškeltus kaltinimus, 
tačiau cenzūrai neleidžiant negalėjo apsiginti ir paaiškinti reikalą spaudoje, 
buvo priverstas pasitenkinti aštriu protestu Ministrų Tarybos Pirmininkui, 
kurį čia pridedu (pr. nr. 1). Po to vyko tyrimas, kuriuo buvo nustatyta, kad 
jam priskirti žodžiai neatitinka tikrovės, taigi byla nebebuvo tęsiama. Štai ir 
viskas! Kaip tada galima tvirtinti, kad mons. Reinys ir Krupavičius išsirengė 
į ilgalaikę politinės propagandos turnė po Lietuvą? 

5) Komentarai, su kuriais didelė dalis klebonų palydėjo vyskupų gany- 
tojinio laiško skaitymą, daugeliu atvejų buvo ganėtinai karšti. Tai aiškintina 
aukščiau aprašyta kunigų dvasia ir iš dalies kaip reakcija į negailestingą cen- 
zūrą, Vyriausybės taikomą katalikų spaudai, kuriai neleidžiama net mini- 
mali gynyba, tuo tarpu kai provyriausybiniams ir kairiesiems laikraščiams 
suteikta nevaržoma laisvė pulti ir netgi įžeidinėti kunigus ir vyskupus. Prieš 
keletą savaičių nacionalinės gynybos ministras laikraščio Rytas direktoriui, 
pasiskundusiam dėl neteisingo katalikų spaudos traktavimo, atsakė tokiais 
žodžiais: „Kunigai turi sakyklas, tegu jas ir naudoja. Mes norime spaudos, 
kuri yra visiškai mūsų kontroliuojama.“ Natūralu, kad kunigija nelaukė pa- 
kartotinio kvietimo. Čia pridedu atitinkamos kurijos man atsiųstą rašytinį 
pranešimą apie kalbas, pasakytas kun. Varno, Baltrušaičio ir Syriaus, kurios 
pro memoria išskirtos kaip stipriausiai nukreiptos prieš Vyriausybę. Vis dėlto 
turėtina galvoje, kad, kaip mane informavo arkivyskupas ir kiti vyskupai, la- 
bai dažnai policijos agentai, paprastai gana menkai išprusę, gerai nesupranta “ 
arba netgi iškraipo savo pranešimuose dvasininkų žodžius bei mintis. 

6) Kunigams priekaištaujama dėl protesto laiškų Vyriausybei ir Res- 
publikos Prezidentui siuntimo. Man taip pat patvirtino, jog visose diece- 
zijose į dekanatų konferencijas susirinkę dvasininkai perdavė Respublikos 
Prezidentui savo apgailestavimą dėl neteisėto katalikų draugijų uždarymo 
ir išpuolių prieš vyskupus spaudoje. Nemanau, kad tai neteisėtas veiksmas. 
Žinoma, galima numanyti, jog būta ir protestų, parengtų pernelyg aštria 
forma. Pridedu (pr. nr. 3) Utenos dekanato pareiškimą, kuris Vyriausybės 
nurodomas kaip tiesiog ardomasis. 

7) Tai, kas buvo pasakyta apie kunigus, bendrais bruožais tinka ir Ka- 
talikų akcijai, Daug kartų turėjau progų pranešti, kad didžioji dauguma ak- 
tyviai veikiančių jos gretose simpatizuoja krikščionių demokratų partijai. 
Tačiau turėti politines pažiūras ar preferencijas dar nereiškia užsiimti poli- 
tika. Politinė veikla turi būti įrodyta faktais, o Vyriausybės pateikti faktai ne 
visada atitinka tikrovę arba nėra labai įtikinami. 

a) Visų pirma, netiesa, kad didelė dalis katalikiškų draugijų buvo įkur- 
tos krikščionių demokratų partijos. Stipriausią Katalikų akcijos branduolį 
sudaro ateitininkai (akademikų, universitetų studentų ir vidurinių mokyk- 
lų moksleivių sekcijos, kuriose yra apie 7 000 narių) ir „Pavasaris“ (kata- 
likiškas kaimo jaunimas, apie 60 000 bendradarbių). Pirmieji buvo įkurti 

1909 m., o antrieji - 1910 m.: taigi jie atsirado epochoje, kai ne tik neegzis- 
tavo krikščionių demokratų partija, bet ir nebuvo galima įsivaizduoti, kad 
Lietuva turės parlamentą ir kad politinės aistros pasieks tokias audringas 
aukštumas. Iš tikrųjų krikščionių demokratų partija buvo įkurta tik karo 
pabaigoje. 

b) Faktas, kad per 1926 m. politinius rinkimus krikščionių demokratų 
partijos sąrašuose figūravo katalikų draugijų narių pavardės, man regis, ne- 
turi didelės vertės Vyriausybės tezėms, kadangi tuo metu, dar nepasirašius 
konkordato, nebuvo aiškiai nustatytų Katalikų akcijos veikimo ribų ir įsi- 
pareigojimo išlikti apolitiškiems Vyriausybės atžvilgiu. Ir tik atsižvelgiant į 
ypatingas išskirtines sąlygas, numatytas Katalikų akcijai konkordate, pasta- 
roji prisiėmė įsipareigojimą Vyriausybės atžvilgiu susilaikyti nuo politikos. 

c) Taip pat netiesa, kad ji, kaip tvirtinama pro memoria, nuo tada nei 
kiek nepasikeitė. Nuo tada, kai atvykau į Lietuvą, aš įkyriai spaudžiu ir įti- 
kinėju, kad visi suvoktų, kaip netinkama ir prieštarauja popiežiškoms ins- 
trukcijoms derinti vadovaujančius postus Katalikų akcijoje su politiniais 
mandatais arba vadovaujančiomis funkcijomis partinėje sferoje. Nors Ka- 
talikų akcijos gretos yra atviros visiems, prisitaikant prie aukštųjų Šventojo 
Sosto direktyvų ir siekiant išvengti nesusipratimų dėl jų politinės veiklos 
afišavimo, jie susitaikė su tuo, kad Katalikų akcijoje turės tik garbės parei- 
gas. Šios mano deklaracijos buvo taip pat viešai paskelbtos spaudoje. 

Nors šiuo metu, kada katalikų stovykloje trūksta ar netgi, galima sa- 
kyti, nėra politiškai nesusikompromitavusių žmonių, kuriems būtų galima 
pavesti vadovaujančias pareigas Katalikų akcijoje, kada vyrauja įsisenėję 
stereotipai, o arkivyskupas visiškai abejingas šiam reikalui, dėl ko negalėjau 
iš jo sulaukti jokios pozityvios pagalbos, regis, iškyla neįveikiamų kliūčių, 
vis dėlto kai kas šiuo reikalu nuveikta. 

Pereidamas prie pavardžių, iš tikrųjų galiu užtikrinti, kad nors ir tie- 
sa, jog Centro valdybos pirmininkas, adv. Tumėnas prieš keletą metų buvo 
Ministru Pirmininku krikščionių demokratų Vyriausybėje ir kad jis tebėra 
ištikimas atitinkamoms senoms idėjoms, taip pat tiesa, kad prieš ketverius 
metus jis visiškai pasitraukė iš politinio gyvenimo ir nusišalino nuo bet ko- 
kios politinės veiklos. 

"Tos pačios Centro valdybos generalinis sekretorius mons. Kuraitis yra 
pavyzdingas dvasininkas, visada besilaikantis atokiai nuo politikos. 


339 


Neišsipildę lūkesčiai: nuncijaus R. Bartoloni istorija 


Generaliniu „Pavasario“ (katalikų jaunimo) pirmininku nuo 1929 m. 
išrinktas toks dr. [Juozas] Leimonas, šaunus jaunuolis, taip pat visada buvęs 
nuošalyje nuo visų partijų, taip eliminuojant prof. [Juozą] Eretą, pasižymė- 
jusį krikščionį demokratą. 

Netiesa, kad dabartinis ateitininkų vadas prof. Pakštas tebėra krikščionių 
demokratų partijos Centro komiteto narys. Toks buvo, tačiau praėjusį birželį, 
prieš perimdamas šias pareigas iš prof. Šalkauskio, iškiliausios ir visada nuo- 
šalyje nuo politikos besilaikančios asmenybės, atsistatydino iš šio posto. 

Tą patį nuo praėjusio rugpjūčio padarė diecezijos valdybos pirminin- 
kas dr. [Petras] Karvelis. 

Taigi pro memoria žinios yra visiškai nepagrįstos. 

Dar daugiau - padedamas Centro valdybos sekretoriaus mons. Kurai- 
čio, visad stengiausi kiek įmanoma pastūmėti Katalikų akciją link geresnio 
sutarimo su Vyriausybe. Įvairiomis progomis skatinau ją pademonstruo- 
ti pagarbą Respublikos Prezidentui. Praėjusiais metais, spalio pradžioje, 
netrukus po to, kai krito p. Voldemaras, kuris buvo laikomas didžiausia 
kliūtimi suartėjimui, vykstant minėtajam Nacionaliniam kongresui, tikė- 
damasis suteikti malonumą p. Smetonai, pasiekiau, veikdamas iš užkulisių, 
kad kongresas vieningai ir su plojimais balsuotų už jam adresuotą pagarbos 
telegramą ir kad būtų sudaryta speciali komisija, kuriai pavesta asmeniškai 
jį aplankyti ir pasveikinti Katalikų akcijos vardu. Deja, p. Smetona atsisakė 
ją priimti. Dėl šio katalikus nepalankiai nuteikusio fakto negalėjau nepa- 
reikšti savo nusistebėjimo p. Zauniui, kuris tuo metu ėjo laikinojo užsienio 
reikalų ministro pareigas ir dar nebuvo paveiktas savo asmeninių ir šei- 
myninių aplinkybių; pastarasis, apgailestaudamas dėl p. Smetonos politinės 
nuovokos trūkumo, pažodžiui išsireiškė taip: „Koks stuobrys.“ 

Taigi būtų neteisinga sakyti, kad jeigu Katalikų akcija nerodo simpatijų 
Vyriausybei, visa kaltė gula vien ant jos pečių. 

8) Pro memoria dažnai minima visuotinė Katalikų akcijos asamblėja, 
vykusi 1927 metų balandžio mėnesį, kurios pobūdis neva buvęs labiau pa- 
našus į politinį „mitingą“ nei į religinį susirinkimą. Apie tą faktą, kuris taip 
pat įvyko dar prieš įsigaliojant konkordatui, pranešė tuometinis reikalų pa- 
tikėtinis mons. Faidutti. 

9) Pereidamas prie visuotinio susirinkimo, kitaip Tautinio kongreso, 
vykusio šių metų spalio pradžioje, turiu pažymėti štai ką: 

Visų pirma, būtina prisiminti, kad ateitininkų uždarymas, įvykdytas 
švietimo ministro rugsėjo 5 d. cirkuliaru, sukėlė didelį sąmyšį. 

Rugsėjo 27 d. Kaune vyko universiteto studentų katalikų kongresas. Pa- 
kviestas dalyvauti inauguraciniame posėdyje kartu su arkivyskupu ir kitais 
čia dalyvavusiais vyskupais ir pastebėjęs, kad programoje kaip oficialus kal- 
bėtojas figūruoja kun. Krupavičius, pareiškiau draugijos bažnytiniam asis- 
tentui, kun. prof. [Stasiui] Ūsoriui, savo nuostabą ir, atkreipęs dėmesį į tokio 
pasirinkimo netinkamumą, sykiu ir dėl tuometinių aplinkybių, leidau jam 
suprasti, kad aš nedalyvausiu, jeigu oratorius nebus pakeistas; ir dargi pri- 
dėjau, kad, siekiant išvengti kokių nors neišmintingų poelgių iš jaunuolių, 
garbinančių Krupavičių, pusės, būtų geriau, kad šis visiškai susilaikytų nuo 
dalyvavimo susirinkime. Krupavičius, nors ir nenoromis, pakluso tam mano 
reikalavimui. Tačiau arkivyskupas neslėpė nuo manęs savo nepasitenkinimo, 
sakydamas, kad jis nemato priežasčių uždrausti dvasininkui dalyvauti kata- 
likų susirinkime. 

Atsižvelgiant į tai, man buvo gana sunku dar kartą raginti Krupavičių 
nedalyvauti Tautiniame kongrese, kuris turėjo vykti spalio mėnesio 7-9 d. 
ir kuris minimas pro memoria. Be to, neradęs, kad jis figūruotų programoje 
kaip oficialus oratorius, apsiribojau visiškai konfidencialia rekomendacija 
generaliniam Centro valdybos sekretoriui mons. Kuraičiui, kad jis su di- 
džiausiu atidumu stebėtų ir sustabdytų bet kokį nukrypimą į politiką. Bū- 
tent dėl to Kuraitis (kaip sakoma pro memoria) tuoj pat įsikišo ir nutraukė 
Krupavičiaus kalbą, kai ši, nors ir praradusi aistrą, bet ne ydingą prasmę, 
nukrypdama nuo religinės sferos, perėjo prie Vyriausybės ekonominės ir 
užsienio politikos kritikos. 

Taigi jei ir būta piktnaudžiavimo iš Krupavičiaus pusės, bet kokiu atve- 
ju lieka faktas, kad atsakingi Katalikų akcijos vadovai buvo pasirengę vyk- 
dyti savo pareigas. 


Pastabos dėl notos 
1) Dėl pirmojo punkto, t. y. dėl Vyriausybės teikiamos reikšmės ko- 
lektyviniam vyskupų laiškui ir komentarams, su kuriais jį kunigai skaitė 


bažnyčiose, manau, pakanka to, kas išdėstyta dėl pro memoria. 
2) Dėl neseniai episkopato Katalikų akcijai nustatytų direktyvų, kurios, 

Vyriausybės manymu, neatitinka Šventojo Sosto nuostatos, nelieka nieko 
kita, kaip persiųsti jo kopiją Jūsų Didžiai Gerbiamam Eminencijai, kad Jūs 
pats galėtumėte nuspręsti (pr. nr. 1). 

3) Dėl kaltinimo, kad Katalikų akcijos organizuotuose kongresuose ir 
susirinkimuose, kuriuose dalyvauja vyskupai, skelbiami des paroles incitant 
les fidėles contre le Gouvernement, sa politigue et lordere d Etat ėtabli par la 
Constitution'*?, turiu pažymėti štai ką. 

Joks susirinkimas ar kongresas, net ir dalyvaujant visiems vyskupams, 
negali įvykti nedalyvaujant dviem ar daugiau policijos pareigūnų, kurie 
sėdi tiesiai priešais prezidiumo stalą. Jie turi teisę - ir nėra abejonių, kad ja 
negailestingai naudojasi - įspėti oratorius laikytis tvarkos kiekvienu atveju, 
kai mano tai esant reikalinga, ir įgaliojimus nutraukti susirinkimą po tre- 
čiojo įspėjimo. 

Kai kartu su visais vyskupais dalyvaudamas Katalikų kongreso inau- 
guraciniame posėdyje pirmą sykį susidūriau su tokio pobūdžio policijos 
įsikišimu, pasijutau giliai įžeistas ir dėl to išsakiau savo nuostabą arkivys- 
kupui, pažymėdamas, kad vyskupų dalyvavimo turėtų užtekti, kad būtų ga- 
rantuojama tvarka ir teisėtumas. Prislėgtas jis man atsakė, kad tai yra senos 
rusų sistemos reliktas. Vėliau dėl to išreiškiau savo apgailestavimą ir pačiam 
p. Voldemarui, kuris atrodė suprantąs, kad tai nepridera, ir žadėjo man tai 
ištaisyti. Vėlesnės aplinkybės atėmė galimybę išspręsti šį reikalą. 

Atsižvelgiant į tai, turiu Jūsų Eminenciją užtikrinti, kad bent jau tuo- 
se susirinkimuose, kuriuose aš dalyvavau - o tokių buvo daugybė - visad 
išminties dėlei lydimas vieno ar kelių vyskupų, kol kas neteko matyti, kad 
pareigūnai turėtų progos įsikišti. 

Tik paskutiniajame kongrese, vykusiame praėjusio spalio pradžioje 
Kaune, būta šiokio tokio incidento. Štai kaip viskas klostėsi. 

Gausiai susirinkę katalikai - apie tūkstantį - be to, 600 įvairių draugijų 
delegatų iš visos Lietuvos, tuo metu buvo labai susijaudinę ne tik dėl ateiti- 
ninkų uždarymo ir visų kitų nesiliaujančių išpuolių prieš Katalikų akciją, bet 
ir dėl aštrios spaudoje vykstančios polemikos bei vyskupų įžeidinėjimo. 

Jam prasidėjus, po atidarymo kalbų ir sveikinimų, kada sutiktas au- 
dringais plojimais į tribūną užlipo uždarytosios moksleivių draugijos 


180 Šūkiai, kurstantys tikinčiuosius prieš Vyriausybę, jos politiką ir Konstitucijos nustaty- 
tą valstybės santvarką (pranc. k.). 

pirmininkas, tuojau pat, jam ištarus vos keletą žodžių, viešojo saugumo 
atstovas atsistojo pareikšti pirmąją pastabą. Kadangi dėl šio įsikišimo kon- 
greso dalyviai pradėjo trypti kojomis, iškeldamas ranką aš padariau nura- 
minimo gestą, dėl ko salėje tuoj pat įsiviešpatavo visiška tyla. Pasiklausęs 
arkivyskupo sužinojau, kad jaunuolis išsireiškęs apytiksliai tokiais žodžiais: 
„Mūsų draugija yra uždaryta. Vis dėlto mes, ateitininkai, iki šiol visada iš- 
tikimai tarnavę Bažnyčiai ir Tėvynei, pasitikime vyskupų ir katalikų globa 
bei tikimės, kad ši neteisybė bus ištaisyta.“ Po to į tribūną įlipus dvasinin- 
kui iš Telšių diecezijos, buvo išprovokuotas dar vienas pareigūno įsikišimas. 
Nors arkivyskupas mane dar kartą nuramino, sakydamas, kad tai tebuvo 
ironiškas pasakymas Vyriausybės atžvilgiu, sukėlęs kongreso dalyvių juoką, 
pasiūliau arkivyskupui pasišalinti, juolab kad mūsų dalyvavimas nebebuvo 
reikalingas, mat kongresą jau buvo galima laikyti atidarytu. 

Išeidamas mane lydėjusiems Katalikų akcijos pirmininkui ir genera- 
liniam sekretoriui išsakiau priekaištą dėl incidento ir primygtinai paragi- 
nau rodyti didžiausią išmintį ir nuosaikumą. Jie man pakartojo, kad tiek 
jaunuolio, tiek dvasininko pasakytuose žodžiuose nebuvo nieko neteisėto: 
kad čia kalbama apie pernelyg didelį pareigūno uolumą, kurį jie pažįsta 
kaip agentą provokatorių, ir kad buvo telefonu susisiekta su vidaus reikalų 
ministru prašant jį pakeisti. Galiausiai tai buvo sutarta ir padaryta. Kitas 
dvi dienas kongresas vyko visiškai ramiai ir iki pat pabaigos neiškilo nė 
mažiausio incidento. 

Ir tai yra, Eminencija, bent jau kiek man žinoma, vienintelė ir auten- 
tiška faktų tikrovė. 


ASV, Arch. Nunz. Lituania, b. 71, I. 216r-221v, 224rv-225r. Mašinraštis, versta iš 
italų k. 

105. R. BARTOLONI RAŠTAS KARD. E. PACELLI APIE KUN. V. MI- 
RONO ELGESĮ SU PRIEDU - KUN. J. VAIŠNORO RAPORTU KAI- 
ŠIADORIŲ VYSKUPUI 


Nr. 1673 
VI 
ROMA, 
1931 m. vasario 27 d. 


Didžiai Gerbiamas Eminencija, 


Po raporto, kuriuo turėjau pranešti Šventajam Sostui keletą grėsmin- 
gų žinių apie „Geležinius vilkus“ (Lietuvoje egzistuojanti slapta draugija) 
ir apie kai kurių dvasininkų dalyvavimą joje, dabar turiu garbės persiųsti 
Jūsų Garb. Eminencijai anksčiau man mons. Kaišiadorių vyskupo per- 
duotus du dokumentus, kuriuose gerai atsispindi kun. Vladislovo Mirono 
elgesys ir veikla. 

Šis dvasininkas priklauso mons. Kuktos diecezijai, tačiau jo santykiai 
su savo vyskupu nėra geri; jis ne tik yra vienas iš tautininkų partijos lyderių, 
bet ir artimas Respublikos Prezidento draugas bei toks patikimas patarėjas, 
kad jam priskiriama žymi įtaka lemiant dabartinę viešųjų reikalų kryptį 
Lietuvoje. 

Pasilenkęs bučiuoti šventąjį Purpurą, reiškiu giliausią pagarbą Jūsų 
Didž. Gerb. Eminencijai. 


Visiškai slaptai 
Jo Ekscelencijai Kaišiadorių Vyskupui 


Raportas 
Jaučiu pareigą pranešti Jūsų Ekscelencijai apie dalykus, liečiančius 
Bažnyčios padėties klausimus Lietuvoje, su kuriais man teko susidurti prie 
sekančių aplinkybių. Rugsėjo mėn. 30 d. šių metų Kirdeikių bažnytkaimio 
klebonas kun. J. Breiva, kaipo tautininkų skyriaus veikėjas savo parapijoj, 
atvyko Kaunan ir apsistojo porai dienų pas mane. Tikslas atvykimo - gauti iš 

savo Šefo kun. V. Mirono, kuris turi didelę įtaką tautininkų partijoje ir duo- 
da jai kryptį, žinių ir nurodymų tolimesniam savo veikimui. Kun. J. Breiva 
ir aš nuėjome pas kun. V. Mironą. Kun. J. Breiva uždavinėjo įvairius klausi- 
mus, tarp kitų tokius: 


1) 


2) 


3) 


4 


— 


5 


— 


6 


— 


7 


— 


Kodėl kun. M. Krupavičius liko paskirtas Garliavos vikaru? Kun. 
Mironas atsakė: „Negerai reiškia, nes ir manęs panašus likimas lau- 
kia, kaip mane įspėjo Italų pasiuntinys Amadori“. 

Ką mano daryti kun. I. Tamošaitis, jei iš jo dvasinė vyresnybė parei- 
kalaus apleisti tautininkų partiją? Kun. Mironas atsakė: „Ką gi, kun. 
I. Tamošaitis dvasinės vyresnybės įsakymų neklausysiąs“. 

Ar tiesa, kad Nuncijus Bartoloni įteikė mūsų vyriausybei dvi no- 
tas - dėl ateitininkų organizacijos uždarymo ir Dr. Zauniaus inter- 
viu? Kun. Mironas atsakė: „Žinau, notos yra švelnaus turinio ir jos 
mums nesudaro jokių nemalonumų". 

Kas būtų, jei būtų nutraukti santykiai su Apaštalų Sostu ir išvažiuo- 
tų Nuncijus? Kun. Mironas nusišypsojęs pareiškė: „Tai mums yra 
menkos vertės dalykas, mes tik pasinaudotumėme kaip nelyginant 
Čekoslovakija; Nuncijui išvažiavus valdžia sukonfiskavo kokį tai 
vienuolyną ir jo negrąžino, nors vėliau Nuncijus ir grįžo. Panašų 
dalyką ir mes galėsime padaryti pagąsdinimui Vatikano“. 

Kas bus su Kaišiadorių Vyskupija? Ar ji bus panaikinta, ar tuo rei- 
kalu kas norint daroma? Kun. Mironas, pažvelgęs į mane su nepa- 
sitikėjimu, pasakė: „Daroma“. Bet ar Apaštališkasis Sostas sutiks tą 
padaryti? - „Čia gali lengvai pasisekti, mes derybų keliu su Vatikanu 
kokiais norint klausimais primygtinai reikalausime už kompromisą 
panaikinti Kaišiadorių Vyskupiją. Tik reikia laukti gražios progos“. 
Prašau pasakyti, koks skirtumas tarp Voldemaro politikos ir dabar- 
tinės vyriausybės? Kun. Mironas atsakė: „Jokio esminio skirtumo 
nėra: ten buvo diktatūra ir čia diktatūra, ten buvo fašistinė valdžia 
ir čia tas pats. Tik nelaiminga Voldemaro ambicija mus skiria“. 

Ar įvyks prezidento rinkimai? Kun. Mironas atsakė: „Dabar nepa- 
togus laikas. Patogiausias laikas prezidento rinkimų buvo 1927 m., 
kuomet prezidentas lankėsi provincijose, bet tuomet Voldemaras 
pasipriešino“. 

Prašau Jūsų Ekscelenciją laikyti šį mano raportą ir kitus priedus griež- 
čiausioje paslaptyje; išėjus aikštėn, aš ir daug kitų asmenų smarkiai nuken- 
tėsime. 

Kaunas, 1930 m. spalių mėn. 8 d. 

(pas) kun. J. VAIŠNORAS 


De concordantia textus lituani et versionis latinae cum orginalis atte- 
sor**!, 


Kaišiadorys, 1930 m. lapkričio 14 d. 
Nr. 2880 


Kaišiadorių vyskupijos kurijos kancleris 
[Kun. S. KIškKIs|!82 


ASV, Arch. Nunz. Lituania, b. 43, I. 299, 303-304. Mašinraštis, versta iš italų k. 


18 Lietuviško teksto ir lotyniškos versijos atitikimas originalui patikrintas (lot. k.). 
12 Priedo tekstas parašytas lygiagrečiai lietuvių ir lotynų kalbomis. Jo kalba netaisyta. 

106. L. EAIDUTTI RAPORTAS APIE DERYBAS SU VYRIAUSYBE 


Nr. 1641 
Objektas: Derybų su Vyriausybe tęsinys 
Kaunas, 
1931 m. kovo 23 d. 


Didžiai Gerbiamas Eminencija, 


Per trečiąjį susitikimą šio mėnesio 21 d. ponas užsienio reikalų mi- 
nistras man pranešė, kad po keleto dienų į Romą bus išsiųstas Vyriausybės 
atsakymas į sausio 29 d. ir vasario 15 d. Šventojo Sosto pro memoria. 

Į mano klausimą, ar po jo pokalbio su ponu Prezidentu Smetona 
(mano kovo 11 d. raportas nr. 1632) galima tikėtis greito sprendimo dėl 
ateitininkų veikimo už mokyklos sienų, kurio reikalauja Šventasis Sostas, 
atsakė, kad Vyriausybė nori išspręsti šį klausimą, tačiau prieš tai būtina iš- 
siaiškinti dėl Katalikų akcijos apolitiškumo, kaip to pageidaujama konkor- 
date, o konkrečiai dėl KA veikimo Lietuvoje - išaiškinti vyskupų, su kuriais 
KA tik „palaiko ryšį , direktyvų pobūdį, ir pagaliau KA bei jai priklausančių 
draugijų registravimo formalumus. 

Remdamasis minėtomis Šventojo Sosto pro memoria ir mūsų ankstes- 
niais pokalbiais, pažymėjau, kad šie punktai turėtų būti traktuojami kaip 
visiškai aiškūs, jog Šventasis Sostas vis dar laukia nesklandumų, kuriais 
Vyriausybė yra nepatenkinta, išdėstymo ir kad niekuo negalima pateisinti 
priešiškumo ir atidėliojimo ateitininkų reikalavimo atžvilgiu. 

Be to, dėl KA priklausomybės nuo vyskupų ir draugijų priėmimo į 
KA priminiau kai kuriuos kolektyvinius episkopato laiškus, paskelbtus 
1928 m. (Tiesos kelias), ir po to vykusios registracijos Vidaus reikalų mi- 
nisterijoje faktą. 

Ponas Ministras atkakliai neigė Katalikų akcijos Lietuvoje tapatumą KA, 
numatytai konkordatu, kuris reikalauja, kad draugijos siektų išimtinai religi- 
nių tikslų; jų deklaruota priklausomybė nuo centro ir jų pavaldumas ordina- 
rams, jo teigimu, yra tos sąlygos, kurios dar nesuderintos su Vyriausybe, o 
XXV str. yra užfiksuota [Katalikų] akcijos programa, kuri nuolat vystosi. 

Oponavau jam, nurodydamas į ankstesnes diskusijas, KA istoriją Lie- 
tuvoje, konkordato ir pačios Katalikų akcijos statutų raidę bei dvasią, ir 
išreiškiau nuostabą dėl atkakliai pabrėžiamo skirtumo, kuriuo nesiekiama 
jokio kito tikslo, kaip tik atverti kelią kišimuisi, kuris yra priešingas visiškai 
organizacijos laisvei ir funkcionavimui, garantuotam konkordatu. 

"Toks kategoriškas katalogų ignoravimas, nepaisant faktų akivaizdumo, 
ne tik parodo supratimo stoką, bet ir yra didelė kliūtis plėtojant diskusijas. 
Leidau sau mandagiai pastebėti p. ministrui, kuris teisindavosi negalįs tam 
skirti pakankamai laiko, kad dabar bus laisvesnis, jei į pagalbą iš Paryžiaus 
atvyks p. ministras Klimas, kuriam pavedami įvairūs svarbūs užsienio po- 
litikos reikalai. Ponas Klimas tikrai neatsisakys dosniai duoti patarimų dėl 
Vyriausybės teiginių. 

Pokalbio metu p. ministras pareiškė nuomonę, kaip ir jo kolega iš Švie- 
timo ministerijos, kad konkordato XIII str. buvo visiškai sureguliuotas mo- 
kyklų klausimas; draugijos už mokyklos sienų tik blaškytų mokymąsi, be 
to, taip atimdamos galimybę kontroliuoti mokinius prižiūrėtojams, kurie 
tam turi teisėtą pareigą. Tai, kas pasiekiama mokykloje, už jos sienų nueina 
veltui. Vyriausybės pretenzija sutelkti jaunimo auklėjimą vien mokykloje 
yra absurdiška: KA misija yra bendradarbiaujant su Bažnyčia, mokykla bei 
valstybe formuoti charakterį, ugdyti ir vystyti ypač religinę kultūrą ir auklė- 
ti dorus piliečius. .Išdėstyta teorija prieštarauja amžių tradicijai, viso pasau- 
lio praktikai, daugybei už mokyklos sienų egzistuojančių iniciatyvų. 

Tačiau, kalbėjo ministras, galbūt reikėtų rasti būdą, kaip susitarti dėl šių 
draugijų programos, pavyzdžiui, nustatant mokinių pažangumo kriterijų ir 
tik jį atitinkantiems leidžiant dalyvauti draugijose už mokyklos sienų... 

Tai klaidingas kriterijus, oponavau, kadangi neteisinga atskirti nuo 
kultūros naudos tuos, kuriems to reikia labiausiai, ir dargi pragaištingas, be 
jokios priežasties suskaldantis mokinius į dvi kategorijas. 

Teiginiui dėl Vyriausybės kišimosi paremti pažymėjo, kad tų nuostatų, 
kurioms dar reikalinga interpretacija, ir mišraus pobūdžio klausimų (čia 
pacitavo konkordato XVIII str. I dalį, kurioje kalbama apie bažnytines be- 
neficijas ir kurios koncepcija iš esmės būtų priimtina) atžvilgiu reikėtų pra- 
dėti nuo mišrios, arba, kaip jis sakė, susitaikymo, komisijos sudarymo. 

Dėl beneficijų pasiūliau jam pasiskaityti Kanonų [teisės] kodekso III 
knygą, o dėl komisijos leidau sau paklausti, kaip čia atsitiko (jei teisybė tai, 

ką man teikėsi pasakyti Vyriausybei labai artimas asmuo), kad iš sausio 
31 d. Vyriausybės notos Šventajam Sostui analogiškas pasiūlymas dėl ko- 
misijos buvo išbrauktas. Atrodė šiek tiek nustebęs, tačiau užtikrino, kad tai 
atsitiko jam nesant ir kad bus progos prie to sugrįžti. 

Reziumuodamas savo mintis apie Katalikų akciją, p. ministras pakar- 
tojo, ką jau buvo sakęs p. Prezidentas Smetona, t. y. kad būtų sveikintina, jei 
KA Lietuvoje atitiktų kryptį, nubrėžtą Šventojo "Tėvo, ir sampratas, išreikš- 
tas dviejose J. E. mons. Pizzardo kalbose. Neberaginau jomis ir vadovautis, 
bet atsisveikinau kartu su juo džiaugdamasis didele pagarba, kuri teikiama 
prakilniausiems Šventojo Tėvo žodžiams ir autoritetingam komentarui to, 
kuris turi galimybę iš arti pažinti Jo mintis, palinkėjau, kad tie žodžiai ir 
komentaras taptų vedliu priimant svarbius sprendimus. 

Atsiklaupęs bučiuoti šventąjį Purpurą, reiškiu giliausią pagarbą. 


ASV, Arch. Nunz. Lituania, b. 41, I. 4307-431v. Mašinraštis, versta iš italų k. 

107. R. BARTOLONI RAPORTAS ŠV. KONSISTORIJOS KONGRE- 
GACIJOS SEKRETORIUI KARD. C. ROSSI APIE KLAIPĖDOS PRE- 
LATŪROS REIKALŲ SPRENDIMĄ 


Į nr. 1678 
X 
Roma, 
1931 m. kovo 27 d. 


Didžiai Gerbiamas Eminencija, 


Paklusdamas Jūsų Didžiai Gerbiamo Eminencijos nurodymams, turiu 
garbės čia pareikšti savo kuklią nuomonę apie du paskutinius mons. Stau- 
gaičio laiškus, perduotus man šios Šventosios Kongregacijos, datuotus šio 
mėnesio 13 ir 21 d. nr. 145/30. 

Heidekrugo klebono, kun. Schachto paskyrimas vyskupo delegatu 
Klaipėdos prelatūrai reiškė labai nepalankų, beveik demonstratyvų Meme- 
lio dekano, daugiau nei 20 metų buvusio šio miesto klebonu, nušalinimą; 
toks elgesys, kiek man žinoma, sunkiai suvokiamas ir labai paveikė ne tik 
katalikus, bet ir protestantus, o ypač valdžią. Toks nušalinimas negalėjo ne- 
išprovokuoti nepasitenkinimo tarp prelatūros dvasininkų ir dar kartą aki- 
vaizdžiai atskleidė tarp jų ir vyskupo esančius ne itin draugiškus santykius 
(mano lapkričio mėnesio raportas šiai Šv. Kongregacijai). 

Todėl man nesunku nuspėti, kad būtent dėl šios priežasties kun. 
Schachtas nusprendė atsisakyti jam pasiūlytos nominacijos; šiuo atsisaky- 
mu galbūt noriai pasinaudojo vyskupas, sugrįždamas prie savo ankstesnio 
sprendimo deleguoti į šias pareigas Telšių generalinį vikarą. 

Kita vertus, pastarasis, kuris, kiek man žinoma, yra kilni asmeny- 
bė, apdovanota išmintimi ir bažnytine dvasia, atsižvelgęs į visas aplin- 
kybes, laikėsi nuostatos, kad šiuo momentu reikia susitaikyti su įvykusiu 
faktu, vis dėlto rekomenduojant vyskupui, kad jis nurodytų, jog naujasis 
delegatas porą kartų per mėnesį vyktų į Memelį, idant priimtų čia kuni- 
gus ir jiems nereikėtų kiekvienu atveju vykti į Telšius, greitai sutvarkytų 


PT 


prelatūros kompetencijai priklausančius praktinius reikalus, prižiūrėtų 

bažnytinę discipliną ir, priklausomai nuo vietos galimybių, įkurtų bei or- 
ganizuotų autonominę administraciją, kuri teisėtai priklauso prelatūrai 
kaip juridiniam vienetui, savarankiškam ir nepriklausomam nuo Telšių 
diecezijos. 

Grąžindamas Jūsų Eminencijai minėtuosius laiškus, lenkiuosi bučiuoti 
šventąjį Purpurą ir turiu garbės pareikšti giliausią pagarbą. 


ASV, Arch. Nunz. Lituania, b. 65, I. 47-48. Mašinraštis, versta iš italų k. 

108. R. BARTOLONI PRO MEMORIA APIE „GELEŽINIO VILKO“ 
ORGANIZACIJĄ 


Apie draugiją „Geležiniai vilkai“ 

Kadangi pagal priesaiką „Geležiniai vilkai“ turi aklai paklusti savo vadų 
įsakymams, priklausantiems tik nuo jų sąžinės, o ne nuo dogmatinių, mo- 
ralinių ar religinių įsitikinimų, ir taip pat yra pasižadėję neišduoti, aiškiai 
ir nedviprasmiškai sutikdami, kad nepaklusimas šioms taisyklėms gali būti 
baudžiamas bet kokiomis represijomis ir netgi mirtimi, tai, žinoma, nepa- 
lieka jokių abejonių apie draugijos pobūdį; vis dėlto reikėtų žinoti, kad jos 
atsiradimą lėmė išskirtinai patriotiniai ir politiniai tikslai: t. y. žūtbūtinai 
apginti Vilnių ir Lietuvos nepriklausomybę. 

Bandant įvertinti tikrąjį pavojų, kurį ši draugija gali sukelti šaliai, tik- 
riausiai vertėtų apsvarstyti kai kurias aplinkybes, kurios, bent jau šiuo mo- 
mentu, atrodo, turėjo įtakos jos sudėties susilpnėjimui ir pavojingos veiklos 
apribojimui. 

Vadovaujant ponui Voldemarui, ypač jo diktatūros laikotarpiu, kiek 
supratau, draugija buvo suvokiama kaip tam tikra slaptosios milicijos rūšis, 
palaikanti režimą; ir ja, buvo kalbama, Vyriausybė slapta tiesiogiai naudo- 
josi represijoms ir savo politinių priešininkų, socialistų, krikščionių demo- 
kratų, katalikiškų organizacijų gąsdinimui. 

Pamenu, kad kartą Voldemaras man miglotai užsiminė apie tam tikrus 
grasinimus monsinjorui Staugaičiui, Telšių vyskupui. 

Bet kai ponas Voldemaras 1929 rugsėjį buvo pašalintas iš Vyriausy- 
bės, jo ypač globojami, todėl aktyviausi, pavojingiausi ir jam ištikimiausi 
„geležiniai vilkai“ buvo įtariami norėję suruošti jam palankų separatistinį 
judėjimą, kad sugrąžintų jį į valdžią. 

Naujoji Vyriausybė tada ėmėsi uoliai juos persekioti, kai kuriuos su- 
imdama, kitus pašalindama iš reikšmingų postų ar perkeldama į tolimą 
periferiją, kad padarytų juos nepavojingus. Taip pat tomis aplinkybėmis 
pasigirdo kalbų, kad draugija oficialiai buvo uždrausta ir kad buvo galvoja- 
ma ją atkurti kitu vardu: negalėčiau teigti, kad šis dalykas pasitvirtino!**. 


15 „Geležinio vilko“ organizacija oficialiai buvo uždaryta 1930 m. gegužės 24 d., o 
A.Voldemarui ištikimi organizacijos nariai toliau veikė pogrindyje. 

Žinoma, kad tada draugija pasidalino į dvi grupes: viena su Voldema- 
ru, kita, mažiau pavojinga, liko ištikima Smetonai. 

Prieš vilkus, priklausančius Voldemaro grupei, Vyriausybė praėjusį 
rugpjūtį atnaujino savo veiksmus su didesne jėga, todėl kaip Voldemaro 
deportacijos pasekmė šalyje prasidėjo įvairūs teroristiniai aktai, jų kulmi- 
nacija galima laikyti žiaurų pasikėsinimą į policijos vyriausiąjį komisarą!**. 

Aukščiau išvardyti įvykiai lėmė, kad, žinoma, draugija patyrė stiprų 
smūgį ir, manau, nesuklysiu sakydamas, kad šiandien jos svarbumas ir įta- 
ka yra labai sumažėję. 

Taip pat reikėtų pastebėti, kad „Geležiniai vilkai“, nors ir turėjo įtakos 
gausiai apgyvendintose vietovėse bei tarp studentų, neturi jokių pasekėjų 
arba yra beveik nežinomi kaimo vietovėse, kurios yra tolimos nuo poli- 
tikos. 

Jei šie paskutinieji pasvarstymai galėtų kaip nors įtikinti atsisakyti viešo 
draugijos pasmerkimo, mano kuklia nuomone, vis dėlto daug labiau derėtų 
apskritai atkreipti Bažnyčios valdžios dėmesį, kad visomis išgalėmis kviestų 
tikinčiuosius išlikti budriems pavojų, kuriuos kelia visos slaptos draugijos, 
akivaizdoje, turint galvoje, kad įvairios masonų sektos, veikiančios Vakarų 
Prūsijos Dancige ir Baltijos respublikose (Švedija, Suomija, Latvija, Estija) 
paskutiniu metu, kiek teko girdėti, sustiprino pastangas tiesti savo čiuptu- 
vus ir į katalikišką Lietuvą. 

Roma, 1931 m. kovo 28 d. 


ASV, Arch. Nunz. Lituania, b. 43, L. 305-307. Mašinraštis, versta iš italų k. 


1 1930 m. vasarą voldemarininkai mėgino įvykdyti net tris perversmus. Pasikėsinimas į 
Kriminalinės policijos direktorių Stepą Rusteiką buvo surengtas rugpjūčio 19 d. 

109. L. FAIDUTTI RAPORTAS KARD. E. PACELLI APIE TOLESNES 
DISKUSIJAS DĖL KAI KURIŲ KONKORDATO STRAIPSNIŲ INTER- 
PRETAVIMO 


Nr. 1659 
Kionigsbergas, 
1931 m. balandžio 12 d. 


Didžiai Gerbiamas Eminencija, 


Vakarykštėje konferencijoje užsienio reikalų ministras, p. Zaunius, 
spaudžiamas pagaliau aiškiai išsakyti Vyriausybės požiūrį dėl reikalaujamos 
moksleivių ateitininkų draugijų laisvės, pasiliko teisę kuo skubiau duoti at- 
sakymą raštu su konkrečiais pasiūlymais. Tuo tarpu dar kartą nurodė sun- 
kumus, kurie kyla dėl minėtųjų draugijų nepakankamos priklausomybės 
nuo bažnytinės valdžios, dėl silpno jų ryšio su Katalikų akcija, kuriai atsto- 
vauja šiosios Centras, ir dėl nevisiškai aiškiai apibrėžtos jų veiklos sferos. 

Remdamasis draugijų ir Katalikų akcijos Centro statutais, parodžiau, 
kad šios jo abejonės neturi pagrindo, kadangi draugijos ir Centras sudaro 
vieną organišką kūną, priklausomą nuo vyskupų ir Šventojo Sosto direkty- 
vų. Padariau išvadą, kad negali būti kitokio atsakymo, kaip vidaus reikalų 
ministro cirkuliaro ateitininkų atžvilgiu atšaukimas, pripažįstant jiems tei- 
sę laisvai organizuotis už mokyklos sienų. Pridūriau, kad dabar, kai keičiasi 
šios ministerijos pavadinimas, toks atšaukimas būtų paprastesnis. Pripa- 
žino, kad pastaroji aplinkybė jam palengvintų uždavinį, tačiau sakė labai 
nuogąstaująs dėl nesiliaujančios antivyriausybinės agitacijos, kurią vykdo 
kunigai ir studentai, taip pat ir vidurinių mokyklų. Paaiškinau jam, kad di- 
džiausią sielų sumaištį kelia teismo procesai ir tardymai, ir dar kartą papra- 
šiau jo, kad padėtų juos sustabdyti. Man tai pažadėjo. 

Taip pat užsiminė apie naują konfliktą tarp švietimo ministro ir Pa- 
nevėžio vyskupo (kuris man apie tai jau pasakojo) dėl katecheto nomi- 
navimo vienoje vidurinėje mokykloje; ministras toliau savinasi šią teisę, 
nepaisant aiškios konkordato XIII str. nuostatos, kuri pristatymo teisę 
palieka vyskupams! 

[Sunkiai įskaitomas teksto fragmentas. 

Pabaigoje grįžo prie vyskupų pareigos laikytis konkordato XVIII str. 
nuostatos dėl beneficijų skirstymo tvarkos, kuri neseniai jiems buvo pri- 
minta Ministrų Tarybos Pirmininko cirkuliaru. Atsakiau, kad vyskupų el- 
gesyje neįžvelgiu nusižengimo pėdsakų. Šis įpareigojimas, anot Voldemaro 
komentaro, būtų turėjęs galioti galimiems konkurentams lenkams iš Vil- 
niaus krašto, jei jis būtų prijungtas: tačiau kol tai nutiks, vyskupai sutarė su 
Voldemaru, kad jie turi susilaikyti nuo šios pareigos vykdymo. 

O dėl asmenų, kurių veikimas galbūt buvęs priešingas valstybės sau- 
gumui, klausimo, kuris kartas nuo karto jau buvo iškilęs vyskupų valdžios 
plotmėje, atsakiau analogiškai. 

Ministras norėjo pabaigti konstatuodamas, kad konkordate esant ke- 
letui punktų, kurie nėra aiškiai apibrėžti, tai duoda Vyriausybei pretekstą 
siūlyti Šv. Sostui juos persvarstyti (pakeisti?). 

Savo ruožtu aš dar kartą paraginau, atsižvelgdamas ir į man šiandien 
duotą pažadą, kuo greičiau atkurti ateitininkus, kurių reikalas yra labai 
opus ir pakankamai aiškus. 


ASV, Arch. Nunz. Lituania, b. 41, I.450r-452v. Rankraštis, versta iš italų k. 

110. ŠV. OFICIJOS RAŠTAS R. BARTOLONI PRAŠANT DAR KAR- 
TĄ PAREIKŠTI NUOMONĘ DĖL „GELEŽINIO VILKO“ ORGANI- 
ZACIJOS 


Šv. Oficija 
Šv. Aukščiausioji Kongregacija 
Protokolo Nr. 1262/30. 
(Atsakyme prašome nurodyti šį numerį) 
Šv. Oficijos rūmai, 
1931 m. balandžio 15 d. 


Didžiai Gerbiamas Ekscelencija, 


Ši Šventoji Aukščiausioji kongregacija susipažino su Jo Šventenybės 
Valstybės sekretoriato kovo 28 d. jai perduota atmintine apie lietuvių drau- 
giją „Geležiniai vilkai“, kurioje Jūsų Didžiai Gerbiamas Ekscelencija siūlėte 
„atsisakyti viešo draugijos „Geležiniai vilkai“ pasmerkimo“ ir, priešingai, 
pasiūlyti, kad „daug labiau derėtų apskritai atkreipti Bažnyčios valdžios dė- 
mesį, kad visomis išgalėmis kviestų tikinčiuosius išlikti budriems pavojų, 
kuriuos kelia visos slaptos draugijos, akivaizdoje“. 

Dabar, kai Jūsų Ekscelencija grįžote į būstinę!s, Šv. Kongregacija prašo 
Jūsų dar kartą išnagrinėti klausimą ir išdėstyti, ar, atsižvelgiant į dabartines 
aplinkybes, Jūs vis dar laikotės aukščiau išdėstytos nuomonės. 

Su ypatinga pagarba Jūsų Garbiausiajam Ekscelencijai atsidavęs 


Kardinolas SBARRETTI 
Šv. Sabinos ir Poggio Mirteto vyskupas 
Sekretorius 


ASV, Arch. Nunz. Lituania, b. 43, I. 308. Mašinraštis, versta iš italų k. 


15 Nepaisant Lietuvos vyriausybės diplomatiniais kanalais pareikšto prieštaravimo, 
R.Bartoloni 1931 m. balandžio 13 d. grįžo į Kauną, praleidęs Romoje tris mėnesius. 

111. R. BARTOLONI ATSAKYMAS Į ŠV. OFICIJOS RAŠTĄ DĖL 
„GELEŽINIO VILKO“ ORGANIZACIJOS 


1697 
1931 m. gegužės 2 d. 


Didžiai Gerbiamas Eminencija, 


Dar kartą su reikalinga atida ir atsargumu išnagrinėjau Jūsų Didžiai 
Gerbiamo Eminencijos paskutiniajame balandžio 15 d. gerbiamame laiške 
nr. 1262/30 iškeltą problemą. 

Taip pat turėjau galimybę kalbėtis apie tai su dauguma garbingiausių 
vyskupų ir esu pasirengęs pareikšti Jūsų Eminencijai, kad jie pilnai sutinka 
su mano nuomone, kad, turint galvoje dabartines aplinkybes, taip pat ir dėl 
kitų priežasčių, nurodytų mano paskutiniojoje atmintinėje, pritiktų šiuo 
momentu atsisakyti viešo draugijos „Geležiniai vilkai“ pasmerkimo, apsi- 
ribojant griežtu, bet bendru kreipimusi į Bažnyčios valdžią, kad visomis 
išgalėmis kviestų tikinčiuosius išlikti budriems pavojų, kuriuos kelia visos 
slaptos draugijos, akivaizdoje. 

Tas pats Kaišiadorių vyskupas, kuris, kaip Jūsų Eminencija gerai žino, 
pirmasis iškėlė problemą Jūsų Šventojoje Aukščiausioje kongregacijoje, be 
išlygų sutiko su šia nuomone, laikydamas ją tinkamiausia. 

Su gilia pagarba lenkdamasis šventosios purpurinės Mantijos pabu- 
čiavimui, turiu garbės patvirtinti liekąs Jūsų Garbiausiojo Eminencijos 
[tarnas]. 


ASV, Arch. Nunz. Lituania, b. 43, I. 310-311. Mašinraštis, versta iš italų k. 

112. R. BARTOLONI RAŠTAS KARD. E. PACELLI APIE LIETUVOS 
VALDŽIOS POZICIJĄ DĖL JO GRĮŽIMO 


1694 
Objektas: Atvykimas į Kauną. - 
Atsakoma audiencija pas 
Respublikos Prezidentą. - 
1931 m. balandžio 25 d. 


Didžiai Gerbiamas Eminencija, 


Norėdamas papildyti ankščiau telegrafu perduotas naujienas, laikau 
reikalinga pateikti Jūsų Didžiai Gerbiamam Eminencijai kai kurias žino- 
mesnes detales apie paskutiniuosius įvykius. 

Kitą dieną po mano atvykimo į Kauną, tiksliau 13 dienos rytą, apie 10 
valandą, per mons. Faidutti Užsienio reikalų ministerijai nusiunčiau notą 
raštu, kuria įprasta forma pranešiau apie savo grįžimą. 

Kartu mons. Faidutti turėjo nurodymą prašyti man audiencijos pas 
p. Respublikos Prezidentą, nes turėjau įteikti jam Šventojo Tėvo dovaną ir 
leisti ministrui suprasti, kad nuncijus džiaugtųsi, jei pradėti pokalbiai tarp 
jų (Faidutti ir ministro) ir toliau tęstųsi. 

Tos pačios dienos 13.30 val. užsienio reikalų ministras telefonu mons. 
Faidutti pranešė, kad Vyriausybė nusprendė, jog Prezidentas neturėtų ma- 
nęs priimti. 

Vėliau Didžiai Gerbiamas t. Kippas, jėzuitų provincijolas, Smetonos 
draugas ir patikėtinis, pasisiūlė nuvykti pas pastarąjį ir pasikalbėti. Jis pa- 
teikė man pokalbio aprašymą, kurį čia pridedu (priedas nr. 1). 

Atsižvelgdamas į ten minimo Italijos ministro išsakytos paslapties rim- 
tumą (aprašyme t. Kippas nutyli jo vardą ir prašė manęs absoliučiai apie tai 
nekalbėti), maniau, reikėtų apie tai telegrafu informuoti Jūsų Eminenciją. 

Gavęs nurodymą įrodyti Prezidentui šios absurdiškos žinios klaidin- 
gumą, mons. Faidutti su paneigiančiu telegramos tekstu nuvyko pas jo 
Ypatingąjį sekretorių, kad jį parodytų p. Smetonai. Tomis aplinkybėmis 
minėtasis sekretorius pažodžiui mons. Faidutti persakė, kad visi sunku- 

mai ir visas priešiškumas priklausė tik nuo vieno: t. y. nuo užsienio rei- 
kalų ministro. 

16 dieną, arkivyskupui patarus, pas Prezidentą nuvyko senasis Vilka- 
viškio vyskupas mons. Karosas. Atrodo, ir jam p. Smetona patvirtino tam 
tikrą geranoriškumą, bet primygtinai tvirtino, kad kol nuncijus yra Kaune, 
mons. Faidutti galėtų mažai ką padaryti. 

Baimindamasis, kad užsienio reikalų ministras tyčia nutylėjo Prezi- 
dentui tai, ką aš jam sakiau perduoti, t. y. kad džiaugčiausi, jeigu pokalbiai 
tarp jo ir mons. Faidutti tęstųsi, prašiau pastarojo asmeniškai nuvykti pas 
p. Smetoną, kad iš naujo išsiaiškintume šį dalyką, bet jam nebuvo suteikta 
audiencija. 

17 dieną iš Užsienio reikalų ministerijos mane pasiekė nota raštu, ku- 
rią aš telegrafavau su šifruote nr. 42. 

Su giliausia pagarba lenkdamasis šventojo Purpuro pabučiavimui, tu- 
riu garbės pareikšti esąs Jūsų Didžiai Gerbiamo Eminencijos [tarnas]. 


ASV, Arch. Nunz. Lituania, b. 41, I. 488-490. Mašinraštis, versta iš italų k. 

113. R. BARTOLONI RAŠTAS KARD. E. PACELLI APIE VISUOME- 
NĖS IR DIPLOMATŲ REAKCIJĄ Į VYRIAUSYBĖS VEIKSMUS NUN- 
CIJAUS ATŽVILGIU 


1696 
Objektas: Situacijos komentarai. 
1931 m. gegužės 2 d. 


Didžiai Gerbiamas Eminencija, 


Mano audiencijos pas p. Prezidentą prašymo atmetimasir žinia, kad Vy- 
riausybė norėjo atimti mano agrėement, visiems paliko gilų ir slogų įspūdį. 

Katalikai dėl to jaučiasi įskaudinti ir suerzinti. Visi vyskupai specialiai 
atvyko į nunciatūrą, kad išreikštų savo nuoskaudą, o kai kurie netgi bandė 
įtikinti p. Smetoną atsisakyti savo poelgio, bet šis, kaip paprastai, nors ir 
rodydamas tuo momentu tam tikras susitaikymo nuotaikas, iki šiol nesu- 
gebėjo ir nesugeba išsilaisvinti nuo pražūtingos savo artimų žmonių įtakos, 
kuriems visada pavyksta išlaikyti prieš jį savo pranašumą. 

Šis Vyriausybės poelgis liberalų ir socialistų opozicijoje taip pat yra 
komentuojamas nepalankiai; netgi Voldemaras, būdamas tremtyje, jautė 
pareigą reaguoti laišku, kuris policijos buvo konfiskuotas, kad toks Vyriau- 
sybės elgesys nuncijaus ir Šventojo Sosto atžvilgiu yra precedento neturin- 
tis storžieviškumas ir užtraukia Lietuvai negarbę. 

Tarp diplomatų ryškus vienbalsis nepritarimas: bet jie verčiau link- 
tų viską paversti tik kalbomis, kadangi šioje šalyje nuncijaus atvejis, tiesą 
sakant, nėra niekuo naujas nei ypatingas. Užtenka, kad diplomatas jaustų 
būtinybę su tam tikru įsitikinimu ginti savo šalies interesus, kad čia būtų 
griebiamasi patogaus būdo juo atsikratyti pavadinant persona non grata. 


Iš tikrųjų galima prisiminti, kad vadovaujant Voldemarui buvo parei- 
kalauta atšaukti Prancūzijos ambasadorių p. Puyau!“s, šiuo metu Bukarešte, 
o vėliau ir jį pakeitusius ponus Eybertą ir Henry, ėjusius chargės dafjaires 
pareigas. 


'6 Prancūzijos pasiuntinys Gabrielle'is Puaux į A. Voldemaro nemalonę pateko po to, kai 
1927 m. fiasko patyrė jo diplomatinė misija, kuria siekta sutaikyti Lietuvą su Lenkija. 

Kai vadovavimas Užsienio reikalų ministerijai buvo patikėtas p. Zau- 
niui, pasitaikė ir kitų panašių atvejų, iš kurių išsiskyrė Italijos ambasado- 
riaus atvejis, dėl kurio atšaukimo buvo kreiptasi į Romą (tarp kitko, Italijos 
Vyriausybė nesiteikė net atsakyti), nes jis dėl protokolo pažeidimo atsisakė 
dalyvauti Respublikos Prezidento garbei surengtuose pietuose; ir Anglijos 
reikalų patikėtinio p. Prestono atvejis, kuris iš dalies susijęs su p. Zauniaus 
santuokos istorija, kurią, manau, vertėtų čia papasakoti, kaip ją girdėjau 
tiesiai iš jo paties. 

Kada 1929 m. lapkritį laikraščiai paviešino žinią, kad p. Zaunius išsi- 
tuokė, jo teisėta žmona, tuomet buvusi Berlyne, suskubo atvykti į Kauną, 
kad paneigtų davusi tam sutikimą. Ponia, savo kilme anglė, radusi visas 
Vyriausybės ir valdžios duris užtrenktas, manė galinti kreiptis į p. Prestoną, 
prašydama jo įsikišimo. 

Ji jam pranešė, kad prieš kelias dienas buvo pakviesta į Lietuvos misiją 
Berlyne ir jai buvo įteikti pinigai, kuriuos ji kaip savo dalį atsinešė ištekė- 
dama už p. Zauniaus ir kuriuos jau kuris laikas po atsiskyrimo ji reikalavo 
grąžinti: taigi buvo paprašyta pasirašyti dokumentą lietuvių kalba (kurios ji 
gerai nemoka), kuris, jai buvo pasakyta, yra paprastas pinigų gavimo kvitas, 
kai tuo metu iš tikrųjų buvo ir sutikimas ištuokai. 

Reaguodamas į pasakojimą, p. Prestonas manė kaip nors galįs jai padė- 
ti; tačiau kadangi ponia ištekėdama atsisakė anglų pilietybės, idant priimtų 
lietuviškąją, jo pastangos liko bevaisės ir lėmė tik p. Zauniaus labai stiprų 
pasipiktinimą. Šis pasipiktinimas buvo išreikštas praėjus trupučiui laiko, 
kai p. Prestonas, pardavęs savo seną mašiną ir pirkdamas naują, buvo at- 
leistas nuo mokesčių, tada anas įžūliai apkaltino jį spekuliacija ir nelegalia 
prekyba ir kreipėsi į Londoną dėl jo atšaukimo. 

Foreign Office, išsiaiškinęs dalykus ir suvokęs kaltinimų nepagrįstumą, 
atsakė neturįs jokių sunkumų atšaukti Prestoną, tačiau Lietuvos Vyriausybė 
turėtų žinoti, jog tokiu atveju Anglija daugiau niekuomet nebesiųstų savo 
atstovo į Kauną. 

Po to p. Prestonas ne tik liko Kaune ir dar šiandien čia yra, bet minis- 
terija dargi turėjo jo atsiprašyti. 

Tuo tarpu su Šventuoju Sostu, neturinčiu nei patrankų, nei armijos - 
ironiškai pastebi diplomatai - p. Zaunius stengsis išlaikyti savo pozicijas. 
Apskritai dominuoja nuomonė, kad jo asmeniškos nuoskaudos lėmė, jog 

santykiai su Šventu Sostu atsidūrė tokiame kritiškame taške, dėl to jam ten- 
ka didžiausia atsakomybė ir kaltinimai. 
Su giliausia pagarba lenkdamasis šventojo Purpuro pabučiavimui, tu- 


riu garbės pareikšti esąs Jūsų Didžiai Gerbiamo Eminencijos [tarnas]. 


ASV, Arch. Nunz. Lituania, b. 41, I. 491-493. Mašinraštis, versta iš italų k. 

114. L. EAIDUTTI PRANEŠIMAS KARD. E. PACELLI APIE POKAL- 
BĮ SU J. ŠAULIU DĖL VYRIAUSYBĖS NOTŲ ŠV. SOSTUI 


Nr. 1744 
Objektas: Pokalbis su ponu ministru Šauliu 


Kaunas, 
1931 m. liepos 6 d. 


Didžiai Gerbiamas Eminencija, 


Šiandien iš p. ministro Šaulio sužinojau, kad šiomis dienomis Lietu- 
vos Vyriausybė Šventajam Sostui išsiuntė keletą verbalinių notų dėl daly- 
kų, kurie buvo svarstyti derybose su užsienio reikalų ministru Zauniumi 
kovo mėnesį: katechetų skyrimo (konkordato XIII str.), parapijų beneficijų 
skirstymo (XVIII str.), dvasininkų, nubaustų piniginėmis baudomis ar ka- 
lėjimo bausmėmis (XX str.). Pažymėjau, kad Vyriausybė yra įsipareigojusi 
visų pirma išspręsti moksleivių ateitininkų klausimą, tačiau p. Šaulys man 
pakartojo užsienio reikalų ministro tezę, kad derėtų siekti susitarimo dėl 
viso klausimų komplekso. 

„Nėra pagrindo kalbėti apie santykių nutraukimą, - pakartojo jis, - Vy- 
riausybė to nenori ir būtų džiugu, jei abipusiu geranoriškumu pavyktų iš 
kelio pašalinti kliūtis ir nesusipratimus. Kaip visada, aš esu už susitaikini- 
mą, - tęsė, - ir šia nuostata paremtas visas mano elgesys su Šventuoju Sostu.“ 

Iš jo taip pat sužinojau, kad Vyriausybėje esama skirtingų nuomonių, 
ar duoti atsakymą į Šventojo Sosto birželio 5 d. notą; šio skirtumo pagrin- 
das, regis, yra Prezidento asmuo. Tačiau sritis, kur tikrai ir artimiausiu 
metu lauktinas Vyriausybės aktas - tai Prezidento dovanos grąžinimas!*?, 
Pastarasis, p. Šaulio teigimu, būtų linkęs tylėti, kita vertus, esama pagrindo 
nuogąstauti, kad nugalės svarūs motyvai dėl prestižo, asmeninis įsižeidi- 
mas ir radikalių elementų darbas. 

Čia suskubau pastebėti, kokią vertę turėtų spontaniškas sūniško ir pri- 
deramo atsidavimo Šventajam Tėvui gestas, parodytas Prezidento, kuriam 


'*7 Atsakydamas į nuncijaus R. Bartoloni išvarymą iš Lietuvos, Šv. Sostas 1931 m. birželio 
20 d. grąžino konkordato ratifikavimo proga popiežiui įteiktą prezidento A. Smetonos dovaną. 

šitai patarti visų pirma turėtų būtent jis, p. Šaulys. Vis dėlto iš jo elgesio 
neatrodo, kad galėčiau daryti išvadą, jog norės tuo užsiimti. 

Daug kartų aš pats jaučiausi tarsi stumiamas pamėginti žengti šį žings- 
nį Prezidento atžvilgiu, žingsnį, kuris šioje sunkioje padėtyje, kaip matau, 
yra keblus bei su labai neaiškia baigtimi ir kuriam nesiryžčiau iš anksto 
nepasitaręs su Jūsų Didžiai Gerbiamu EĖminencija. 


ASV, Arch. Nunz. Lituania, b. 41, I.476rv. Rankraštis, versta iš italų k. 

115. KARD. E. PACELLI RAŠTAS L. EAIDUTTI APIE VYRIAUSY- 
BĖS ĮTEIKTAS NOTAS ŠV. SOSTUI 


JO ŠVENTENYBĖS VALSTYBĖS 
SEKRETORIATAS 
Nr. 1857/31 
IŠ VATIKANO, 
1931 m. liepos 19 d. 


Gerb. Pone, 


Savo šio mėnesio 6 d. raportu nr. 1744, kuriuo pranešėte apie pokalbį 
su J. E. ministru Šauliu, Jūs be kita ko informavote sužinojęs, kad Valstybės 
sekretoriatui Lietuvos atstovybės būsiantys išsiųsti trys dokumentai. 

Jie iš tikrųjų buvo perduoti ir yra tokie: 

I. Verbalinė nota nr. 243, liepos 9 d.; 

II. Verbalinė nota nr. 244, liepos 11 d.; 

III. Pro memoria, taip pat liepos 11 d. 

Tų dokumentų kopijas siunčiu J. G., idant Jūs susidarytumėte tikrą 
vaizdą apie jų turinį ir po to kiek įmanoma greičiau atsiųstumėte tikslią 
informaciją. 

Šiuo metu vis dėlto turiu Jums perduoti Šviesiausiojo Pontifiko inten- 
ciją, kad tenykščiai Eksc. vyskupai, ten, kur kalbama apie aiškias konkor- 
dato nuostatas, pasirūpintų ištikimai jų laikytis. Taip elgdamiesi nesuteiks 
jokios dingsties ar preteksto prieš Bažnyčią; tačiau galės veiksmingiau tei- 
sėtai protestuoti prieš tuos konkordato pažeidimus, kuriuos galimai pada- 
rys Lietuvos Vyriausybė. 

O dėl liepos 11 d. pro memoria, kurioje rašoma apie balandžio 16 d. 
vykusį mano pokalbį su J. E. dr. Šauliu, skubu pažymėti, kad Jūs teiktu- 
mėtės perduoti kam reikia, jog tada, kai tą dieną ponas Lietuvos ministras 
protestavo prieš vyskupų poziciją, pasireiškiančią tuo, kad skirstydami pa- 
rapijų beneficijas jie nesilaiko konkordato XVIII str. 3 dalies reikalavimo 
ir ignoruoja kovo 20 d. pono Ministrų Tarybos Pirmininko raštą, aš jam 
nurodžiau, kad derėtų pateikti konkrečius faktus, kuriuos būtų galima išna- 

grinėti. Tačiau ministras nesugebėjo jų pateikti, todėl aš negalėjau pradėti 
šio reikalo. 
Baigdamas dėkoju J. G. už kitas minėtuoju raportu suteiktas žinias ir 


mielai naudojuosi proga patvirtinti savo nuoširdžią pagarbą. 


Jūsų nuolankus tarnas 
Kard. E. PACELLI 


ASV, Arch. Nunz. Lituania, b. 44, I. 337rv-338. Mašinraštis, versta iš italų k. 

116. L. FAIDUTTI ATSAKYMAS Į KARD. E. PACELLI RAŠTĄ APIE 
VYRIAUSYBĖS ĮTEIKTAS NOTAS ŠV. SOSTUI 


Nr. 1827 
Kaunas, 
1931 m. rugsėjo 5 d. 
Objektas: Keletas pretenzijų Lietuvos Vyriausybės 
1931 m. liepos 11 d. notoje nr. 244 


Didžiai Gerbiamas Eminencija, 


Dėl šios Vyriausybės pretenzijų, išdėstytų cituotoje verbalinėje notoje, 
kuri man buvo perduota kopijos pavidalu su garbingu 1931 m. liepos 19 d. 
raštu nr. 1857/31, surinkau šias žinias: 

Nesusipratimas remiasi klaidinga konkordato XIII str. 1 dalies inter- 
pretacija: Vyriausybė savinasi nominacijos teisę ir mano, kad bažnytinės 
valdžios teisės pakankamai apsaugotos prezentacijos aktu. 

Šis p. Zauniaus 1931 m. balandžio 11 d. pokalbio metu gintas teiginys 
buvo mano užginčytas (žr. nuolankų raportą nr. 1659, datuotą balandžio 
12 d.), ir pats ponas ministras tada pasiliko galimybę pasikalbėti apie tai su 
švietimo ministru, kad būtų rastas sutarimas. 

O dėl kun. Strazdo, kaltinamo pažeidus Ukmergės kalėjimo, kurio 
kapelionu jis yra, vidinį reglamentą, bylos, Kauno arkivyskupas nepripa- 
žįsta, kad ji yra pagrįsta įstatymiškai, kadangi ministras negali remtis nei 
šventaisiais kanonais, nei konkordatu. Atleidimo teisė priklauso ordinarui, 
kuris paskirtajam suteikia jurisdikciją. Kun. Strazdo atleidimas, neteisėtas 
netgi formaliai, kadangi paskelbtas jam kalėjimo pasiuntinio, davė progą 
arkivyskupijos vadovybei atlikti skubų tyrimą dėl šio fakto ir arkivyskupas 
nemato pagrindo reikalavimui atšaukti, o juo labiau pačiam atšaukimui. 

Jeigu šioje institucijoje šiuo metu nukenčia dvasinė pagalba, dėl to, ar- 
kivyskupo žodžiais, visa atsakomybė tenka teisingumo ministrui. 

Dar vienas minėtosios notos pretenzijų motyvas yra tikybos mokytojo 
kun. Lomano atleidimas iš Utenos licėjaus. Šį atleidimą Panevėžio vyskupas 
mons. Paltarokas atsisako pripažinti teisėtu ir nenori siųsti kito dvasininko, 

kuris pakeistų Lomaną tame licėjuje, kaip to reikalauja švietimo ministras 
savo 1931 m. balandžio 2 d. notoje nr. 6371. Į šią notą mons. vyskupas atsa- 
kė gegužės 2 d. nota nr. 1875, kurią pridedu kaip priedą A. 

Tuo tarpu nauja švietimo ministro 1931 m. rugpjūčio 1 d. nota nr. 
14700 ragina mons. Paltaroką priimti kun. Lomano atleidimą ir nurodyti 
naujus kandidatus į postą Ukmergės gimnazijoje. Tačiau mons. vyskupas 
1931 m. rugpjūčio 6 d. laišku nr. 3150, kurį pridedu kaip priedą B ir kurį 
gavau vos prieš kelias dienas, atsakė p. ministrui, atsisakydamas pripažinti 
abu postulatus ir pareikšdamas priimsiąs tik tai, ką šiame ginče nuspręs 
Šventasis Sostas. 

Lenkdamasis bučiuoti šventąjį Purpurą, leidžiu sau nuolankiausiai iš- 
reikšti kuo didžiausią pagarbą Jūsų Eminencijai. 


ASV, Arch. Nunz. Lituania, b. 44, I. 3497-350v. Rankraštis, versta iš italų k. 

117. L. EAIDUTTI RAPORTAS KARD. E. PACELLI APIE TEOLOGI- 
JOS-FILOSOFIJOS FAKULTETO REFORMĄ 


Nr. 1813 
Objektas: Po Katalikų fakulteto reformos dekreto 
Kaunas, 
1931 m. rugpjūčio 29 d. 


Didžiai Gerbiamas Eminencija, 


Teologijos-filosofijos fakulteto reformos dekretas, apie kurį iki šiol 
nebuvo jokio Vyriausybės pranešimo ir kurį turėjau pareigą išsiųsti 
Jūsų Didžiai Gerbiamam Eminencijai kartu su savo nuolankiu raportu 
nr. 1800, datuotu šio mėnesio 18 d., netruko sukelti nuostabą ir reakciją 
tarp katalikų. 

Apie Vyriausybės ketinimus buvo žinoma ir spauda apie tai karts nuo 
karto užsimindavo, tačiau tokį nemalonų faktą, kaip šis atsimetimas nuo 
ankstesnės sutarties su Šventuoju Sosto, buvo sunku nuspėti ir jį galima 
paaiškinti tik jau kurį laiką naudojamu metodu veikti savo nuožiūra, nepai- 
sant įsipareigojimų ir neatsižvelgiant į nieką. 

Vis garsėjant kalboms apie šią reformą, o man niekaip neįstengiant 
priartėti prie valdžios asmenų, paprašiau, kad ja pasidomėtų prorektorius 
mons. Čėsnys ir fakulteto dekanas mons. Kuraitis. Tačiau jų žinios, gautos 
iš švietimo ministro, ministro Zauniaus ir Ministrų Tarybos Pirmininko, 
nors ir patvirtino projekto rengimo faktą, dar paliko abejonių dėl reformos 
tikrumo ir jos [paskelbimo] laiko; todėl jie buvo labai nustebinti, kai jiems 
pasakiau, kad dekretas iš esmės buvo aprobuotas dar rugpjūčio 4 d., taigi 
kelios dienos iki jų tyrimo. Sunerimę mėgino kažko imtis, tačiau sako pa- 
tyrę, kad tai nėra įstatyminis aktas, o projektas, kuriam dar galima pateikti 
pakeitimų. Likus keletui dienų iki dekreto paskelbimo, kuris įvyko šio mė- 
nesio 14 d., tačiau dar keletą dienų buvo slepiamas, apie tai kalbėjausi ir 
su J. E. arkivyskupu. Buvo pageidautina jo intervencija, bet J. E. apsiribojo 
suteikdamas įgaliojimus Čėsniui ir Kuraičiui toliau tęsti derybas, kaip aukš- 
čiau nurodyta. 

Dėl šio dekreto įsigaliojimo nuo rugsėjo 21 d. ir semestro pradžios 
universitete, taigi ir Katalikų fakultete, to paties mėnesio 15 d. J. E. arkivys- 
kupas, dekanas ir visas dėstytojų korpusas yra labai susirūpinę tų jaunuolių, 
kurie priklausė uždarytosioms katedroms!“, padėtimi. Paliekant nuošalyje 
teisėtumo klausimą, jie mano, kad reikėtų stengtis išsireikalauti pereina- 
mąjį likvidavimo laikotarpį, o tuo tarpu ieškoti privačių lėšų uždarytoms 
katedroms išlaikyti. Kiti eina dar toliau ir kelia Katalikų universiteto idėją, 
žinoma, turėdami galvoje sunkumus, su kuriais susidurtų toks projektas. 

J. E. arkivyskupas, atrodo, laikosi nuomonės, kad būtų toliau tęsiamas 
dėstymas fakultete, kuris dėl reformos veiktų ne kaip pripažintas Švento- 
jo Sosto, bet kaip privatus, kol bus išspręsti nesutarimai dėl reformos tarp 
Šventojo Sosto ir Vyriausybės. Taip pat, atrodo, yra pasirengęs kaip kan- 
cleris parašyti šiuo klausimu švietimo ministrui. Leidau sau išsakyti kele- 
tą pastebėjimų ir bet kokiu atveju nurodžiau būtinybę pirmiausia sužinoti 
Šventojo Sosto nuomonę. 

Tuo tarpu Teologijos-filosofijos fakulteto taryba surengė šiuo klausimu 
kelis posėdžius. Man apie tai pranešė dekanas mons. Kuraitis, kurio papra- 
šiau pateikti trumpą jų diskusijų aprašą. 

Iš pradžių gavau lapus Ą ir B, datuotus šio mėnesio 22 d., o paskui C, 
datuotą šio mėnesio 29 d., kuriuos leidžiu sau pridėti prie šio nuolankaus 
raporto. Iš lapo C, kuris apibendrina ir du ankstesniuosius, matyti, kad iš 
Vyriausybės reikalaujama išlaikyti ar atstatyti tokį dėstytojų skaičių, kuris 
reikalingas tęsti studijas nepatiriant nuostolių; tuo atveju, jeigu Vyriausybė 
atsisakytų, reikėtų pasitelkti privačias lėšas, tačiau tik su Vyriausybės su- 
tikimu, 

Paliekant nuošalyje sunkumus, kylančius dėl tokio keblaus teisėtumo 
klausimo, ir tebelaukiant, kokią poziciją Vyriausybė užims Šventojo Sosto 
protestų atžvilgiu, reikia žavėtis pareiškėjų drąsa ir pasitikėjimu Vyriausy- 
bės, kuri neslepia savo reformos tikslų, t. y. atimti iš pasauliečių galimybę 
mokytis Katalikų fakultete, apribojant jį tik teologinėmis studijomis, aki- 
vaizdoje. 


185 Po šios reformos Teologijos-filosofijos fakultete vietoj iki tol veikusių 22 katedrų liko 
17. Buvo uždarytos Psichologijos, Sociologijos, Ankstyvosios krikščionybės istorijos, Lietuvos 
tikybų istorijos, dar dvi Bažnyčios istorijos katedros sujungtos į vieną. Beveik per pusę suma- 
žinti ir etatai, skirti vyresniajam mokslo personalui (daugiausiai filosofijos skyriuje). 

Mėginti galima, ir jie mano, kad Vyriausybė galbūt nusileis dėl visiškai 
pagrįsto reikalavimo palikti pereinamąjį laikotarpį. Vis dėlto dėstytojų sky- 
rimas, kuris liktų jos rankose, be to, paralelinių katedrų egzistavimas iškels 
ir personalijų klausimą. 

Su deramu kruopštumu fiksuosiu reikalo eigą. Nedelsdamas suteiksiu 
Jūsų Didžiai Gerbiamam Eminencijai naujausias žinias, kurios galėtų do- 
minti, ir kuo skubiau vykdysiu direktyvas, kurias Jūsų Eminencija duosite. 

Pasilenkęs bučiuoti šventąjį Purpurą, siunčiu giliausios pagarbos liu- 
dijimą. 


ASV, Arch. Nunz. Lituania, b. 44, I. 297rv-301. Rankraštis, versta iš italų k. 

DERYBŲ MARATONAS IR Šv. SOSTO REIKALŲ 
PATIKĖTINIO A. ARATOS REZIGNACIJA 


NUNZIAT APOST. se KAUNAS | 


DAL VATICANO,..51. Dioembrs 19532 


| arr TEN 
DI SVA SANTITA Ei = 
—==- Part. il 
Posiz.= 2 į 
N:3745/32 | 
DA CITARBI NELLA RISPOSTA 


Iil.mo e Rev.mo Signore, 


Accuso ricevimento alla 5. V, Ill.ma e Rev.ma del Suo 
Rapporto N. 529 del 19 corrente, c0l guals m'informa del 
l'andamento delle sus difficili e laboriose conversažioni 
col Signor Lozoraitis, 

Mi compiaocio che si sia giė venuto ad una gualehe intesa 
circa l'applicazione di alcuni srticoli del Goncordato e che, 
sebbene lentamente, si proceda inmnanzi. Cid fa sperare che 
si potrė al fine Traggiungsre 1'accordo che si .desiūera, 

L'aasicuro intanto del mio costante ricoTū0 all'altiare, 
non mancherė,come Ella domanda, di Tichiedere aliresi le 
preghiere di gualche pia Comunita religiosa, 

Profitto volentievri dell'incontro per raffermarmi con 


sensi di distinta € sincera atima 


di V. S. Ili.ma e Rev.ma 
Aff.mo per servirLa 


Iil.mo e Rev.mo Signora 
MONSIGNOR ANTONINO ARATA 
Incaricato d'Affari 
KAUNAS . 

118. ŠV. SOSTO REIKALŲ PATIKĖTINIO A. ARATOS!S? RAPORTAS 
KARD. E. PACELLI APIE VYRIAUSYBĖS PASTANGAS PRADĖTI 
DERYBAS IR APIE BENDRĄ PADĖTĮ 

Objektas: 
Vyriausybės derybinė valia 
- Situacija — 
Katalikiškas universitetas 
1932 m. sausio 12 d. 


Didžiai Gerbiamas Eminencija, 


Nuo pat pirmojo pokalbio su ponu užsienio reikalų ministru (1931 m. 
gruodžio 4 d.), jis man aiškiai, nors ir bendrais bruožais, kalbėjo apie būti- 
nybę sureguliuoti kai kuriuos sunkius klausimus, kurių atsirado pritaikius 
konkordatą ir kurie pavertė (ministro tvirtinimu) santykius tarp Šventojo 
Sosto ir Lietuvos Vyriausybės labai kebliais. 

Vėlesniuose mūsų pokalbiuose (gruodžio 12, 16, 29 d.) jis daug kartų 
grįžo prie tos pačios temos ir, sutikdamas, kad man reikėtų tam tikro laiko, 
idant pilnai suvokčiau situaciją, primygtinai pabrėžė būtinybę skubiai pa- 
siekti kai kurių konkordato straipsnių vieningą „interpretaciją ir patikslini- 
mą“, „nes be šito galėtų atsitikti nemalonių dalykų“. Viename šių pokalbių 
man dargi buvo pasakyta, kad tarp praėjusio rugsėjo ir spalio Vyriausybė jau 
ketino denonsuoti konkordatą (tačiau pridurdamas, kad jei tai būtų įvykę, 
aktas nebūtų reiškęs diplomatinių santykių nutraukimo), tačiau tai nebuvo 
padaryta dėl tuo metu įvykdyto Šv. Sosto prašymo atsiųsti naująjį reika- 
lų patikėtinį į Kauną. „Tačiau, - tęsė ponas ministras, - norint, kad būtų 
gautas Vyriausybės sutikimas dėl siūlomo asmens, ji kėlė aiškią sąlygą, kad 


5 Antonino Arata (1883-1948) - 1931 m. rudenį paskirtas laikinuoju reikalų patikė- 
tiniu Lietuvoje, iki tol dirbo Šv. Sosto atstovybėse Čekoslovakijoje ir Portugalijoje. 1935 m. 
pašventintas vyskupu ir paskirtas apaštaliniu nuncijumi Latvijai bei Estijai. 

jis atvyktų į Kauną, būdamas pasiruošęs pašalinti neišspręstus klausimus.“ 

Prisipažįstu Jūsų Garbingiausiajam Eminencijai, kad likau nemenkai 
nustebęs dėl šių ministro pareiškimų, kuriuos patvirtindamas jis man vė- 
liau įteikė 1931 m. lapkričio 2 d. notos nr. 267, kurią Lietuvos misija nu- 
siuntė Valstybės sekretoriatui, kopiją. 

Pakartotinai atsakiau ponui ministrui, kad aš neturiu specialaus 
mandato svarstyti tą ar kitą ypatingą klausimą; kad Šv. Sostui nesunku 
rasti sutarimą kai kuriais neišspręstais klausimais, tačiau būtina, kad Vy- 
riausybė susilaikytų ir neveiktų vienašališkai. Taip pat sakiau ponui mi- 
nistrui, kad labai norėčiau sužinoti, kokie konkrečiai būtų Vyriausybės 
pageidavimai. 

Tad atsitiko taip, kad prieš pat Kalėdas jis man persiuntė galimų dery- 
bų tarp Vatikano ir Lietuvos Vyriausybės programos apmatus (lydimojoje 
notoje tai įvardyta kaip esguisse de programme), kuriuos šiandien persiun- 
čiau Jūsų Eminencijai. 

Raštu informuodamas poną ministrą, kad gavau notą, lydėjusią pro- 
gramos projektą, nepraleidau progos žodžiu ir be jokios žalos tam, ką šiuo 
reikalu atsakys Šv. Sostas, išdėstyti kai kurias išlygas. 

Pirmoji šių išlygų buvo susijusi su universiteto Filosofijos-teologijos 
fakulteto klausimu. Nuo pat savo atvykimo į Kauną skyriau šiam klausi- 
mui, kaip pačiam skubiausiam, išskirtinį dėmesį, nepaisant to, kad 1931 m. 
rugpjūčio 14 d. dekretu jis jau buvo pasmerktas. Tačiau Vyriausybė buvo 
suteikusi fakultetui dekreto įsigaliojimo termino pratęsimą iki gruodžio 
15 d., idant fakulteto auklėtiniai galėtų užbaigti egzaminus prieš 1-ojo 
semestro pabaigą (gruodžio 15 d.). Visos mano kuklios pastangos buvo 
skirtos (pritariant mons. arkivyskupui ir fakulteto dekanui) pasiekti, kad 


dekreto vykdymas būtų sustabdytas, ir, artėjant Kalėdų atostogoms, prasi- 
dedančioms gruodžio 15 d. ir trunkančioms iki sausio 15 d., parašiau šiuo 
klausimu asmenišką laišką ponui užsienio reikalų ministrui. Viskas buvo 
veltui: 9 d. gavau galutinį atsakymą, kuris, kaip Jūsų Eminencija jau yra 
informuotas, buvo neigiamas, nors užsienio reikalų ministras buvo pareiš- 
kęs, jog „1931 m. rugpjūčio 14 d. dekreto įsigaliojimas nesutrukdytų siekti 


susitarimo tuo pačiu klausimu su Šv. Sostu“. 
Kitos išlygos susijusios su trimis programos projekte esančiomis fra- 


zėmis: 1. [...] ėtant donnė gue cette action sacomplit sur Vordre exprės de 

UEpiskopat““; 2. [...] des actes dėloyaux commis par le clergė lithuanien"!; 
3. [...J ce Gouvernemeni [...] ne saurait se laisser restreindre dans son drait 


d'intervenir lui*? etc. Pirmasis ir antrasis teiginiai atrodė aiškiai neteisingi, 
nes buvo neapibrėžti ir prieštaraujantys tam, ką tas pats ponas ministras 
man buvo sakęs daugelio pokalbių metu: kad turėjo pagrindą skųstis tik 
dėl dviejų vyskupų politinio elgesio - mons. Reinio ir mons. Paltaroko, 
ir tik dėl dalies dvasininkijos, t. y. jaunųjų dvasininkų, elgesio; trečiasis, 
t. y. paskutinysis programos apmatų sakinys, atrodė slepiantis klastingą 
išimtinę teisę, kurią Vyriausybė savintųsi net ir po to, jei galimas suta- 
rimas būtų pasiektas. Dėl pirmos išlygos ministras atsakė, kad nenorint 


suteikti konkrečių užuominų apie du anksčiau minėtus asmenis, buvo 
sąmoningai pasirinktas neapibrėžtas kalbėjimo stilius; į antrąją atsakė, 
patvirtindamas jau balsu išsakytą nuomonę apie dalies jaunųjų dvasinin- 


kų elgesį; į trečiąją atsakė pareikšdamas, kad tai turėjo galioti tik tol, kol 
truks derybos! 

Pridursiu, kad patvirtinęs notos gavimą, pasakiau ponui ministrui, kad 
susisieksiu su juo tik sulaukęs Šv. Sosto nurodymų tais klausimais. 


II. 


Taip susiklosčius reikalams, man pasirodė būtina šio mėnesio 10 d. iš- 
siųsti šifruotą telegramą Jūsų Eminencijai. Kad situacija lieka komplikuota, 
įrodo tokios aplinkybės: 

1) Vyriausybė absoliučiai įsitikinusi, kad Šv. Sostas sutiks derėtis su ja 
dėl kai kurių konkordato straipsnių įgyvendinimo: vien šiuo tikslu leido, 
kad būtų atsiųstas reikalų patikėtinis. Jeigu Šv. Sostas šito taip ir nesuprato, 
Vyriausybė suprato būtent taip; o priešingu atveju denonsuotų konkordatą 
ir kartu būtų pasiruošusi (tai man leido suprasti ponas Zaunius: prašau, 
Jūsų Eminencija, patikėti, kad tai nėra mano asmeninės tuščios baimės)... 
atšaukti reikalų patikėtinį. Šie žmonės geba padaryti bet ką. 


50 „[...] laikant, kad šis veiksmas vykdomas vyskupams aiškiai išreiškus savo įsakymą“ 
(pranc. k.). 


M „[...] dėl nelojalių lietuvių dvasininkų veiksmų“ (pranc. k.). 
52 „[...Įši Vyriausybė [...] nenorėtų, kad kiti ribotų jos tiesioginio sprendimo teisę“ 
(pranc. k.). 

2) Nors metams baigiantis man dar buvo suteikta viltis, kad Filosofijos 
fakultetui iki gruodžio 15 d. duotas „provizoriumas“ bus tęsiamas (ir paskui 
pratęstas iki sausio 15 d.), deja, per pokalbį (lemiamą fakulteto klausimu), 
įvykusį su ponu ministru šio mėnesio 9 d., buvo pasielgta priešingai ne tik 
žodžiais, bet ir darbais. Ministras buvo itin suirzęs, t. y. blogos nuotaikos: 
nenutylėjo savo ir kitų (Prezidento Smetonos!) nepasitikėjimo Vatikanu; 
labai aštriai skundėsi dėl Vatikano neatsakymo į liepą siųstas notas, nepai- 
sant mano daug kartų išsakytų pareiškimų šiuo klausimu; skundėsi, kad 
nuo mano atvykimo į Kauną vis dar nepakito dvasininkų politinis elgesys 
etc. Susilaikysiu neperteikęs Jūsų Eminencijai savo atsakymų ministrui; bet 
pastarasis akcentavo, - išskirtinai fakulteto klausimu, - „kad Lietuvos Vy- 
riausybė net ir tuo atveju, jei Vatikanas būtų aiškiai kėlęs sąlygą, kad tam, 
jog atsiųstų reikalų patikėtinį į Kauną, reikėtų atšaukti 1931 m. rugpjūčio 
14 d. dekretą, Vyriausybė (kartojo ministras) būtų nesuteikusi agrėment 
skiriamam asmeniui. Iš kitos pusės, padaryti, kad dekretas liktų galioti, 


buvo tapę Vyriausybės savigarbos reikalu“. 

Dėl kokios priežasties pirmosiomis naujųjų metų dienomis pasikei- 
tė ministro elgesys? Negalėčiau paaiškinti šito niekuo kitu, kaip išreikštu 
noru savo bloga nuotaika išprovokuoti greitą Šventojo Sosto sprendimą 
dėl derybų. 

3) Pats ministras neslėpė nuo manęs, kad situacija komplikuota: Vy- 
riausybė nebegali daugiau laukti, kol baigsis dalies dvasininkų pasiprieši- 
nimas; ir jeigu Šv. Sostas neapsispręs dėl derybų, gali atsitikti blogų dalykų 
(pavyzdžiui, kai kurių dvasininkų areštai ir kitos griežtos priemonės). Šiuo 
klausimu galiu pridurti, kad mons. arkivyskupas yra pesimistiškai nusi- 
teikęs dėl esamos situacijos ir galvoja, jog Vyriausybė gali uždaryti ir or- 
ganizaciją „Pavasaris“: periferijoje apie tai jau kalbama. Tai būtų skaudus 
smūgis, nes šita kaimo katalikiško jaunimo organizacija šiuo metu jungia 
70 000 narių 680 filialuose. 

Išstudijavęs situaciją kituose sektoriuose, trumpai pristatysiu savo 
įspūdžius iš pirmųjų savaičių informacinio darbo su rimtais, atsargiais ir 
ištikimais Šv. Sostui asmenimis. 

Nepaneigiama, kad kai kurie iš jaunųjų dvasininkų išreiškė priešišką 
nusiteikimą Vyriausybės atžvilgiu net ir per Mišias, o ypač organizacijų, 
prisijungusių prie Katalikų akcijos, konferencijose ir susirinkimuose. Šis 

priešiškumas susijęs su paaštrėjimu, ypač po 1930 m. spalio pabaigoje pa- 
skelbto žymiojo kolektyvinio ganytojiško vyskupų laiško. 

Vis dėlto negalima apskritai kaltinti dvasininkų ar juo labiau vyskupų 
naudojant religiją ar kunigų funkcijas politiniais tikslais ir juo labiau vyk- 
dant sistemingą opozicinę veiklą, nukreiptą prieš Vyriausybę. Kita vertus, 
galima priekaištauti dėl mons. Reinio tam tikro didelio neatsargumo (kai 
kas man tvirtina, kad dvasininkams skirtame pamoksle [vyskupas] tvirtino, 
kad dabartinė Vyriausybė nelegali!); taip pat galima apkaltinti mons. Pal- 
taroką kiek per kietu elgesiu Vyriausybės atžvilgiu (taip pat ir savo dvasi- 
ninkų akivaizdoje), ypač švietimo ministro atžvilgiu dėl parapijų valdytojų 
skyrimo ir Utenos gimnazijos atveju. 

Vis dėlto tiesa, kad dauguma organizacijų, priklausančių (prisijungusių, 
kaip čia sakoma) Katalikų veikimo centrui, narių ne visuomet korektiškai el- 
gėsi Vyriausybės ir netgi Prezidento atžvilgiu. Pavyzdžiui, daugelis ateitinin- 
kų organizacijai priklausančių studentų praėjusiais metais atvirai išplatino 
anonimiškas brošiūras, parsivežtas iš Šveicarijos ir nukreiptas prieš Vyriau- 
sybę ir Respublikos Prezidentą, jose pastarasis buvo vadinamas Lietuvos 
Neronu; tiesa ir tai, kad kai kurie Filosofijos fakulteto dėstytojai pasauliečiai 
studentų katalikų susirinkime priešiškai pasisakė prieš Vyriausybę. 

Taigi būtina, kad šiame sektoriuje Vyriausybė neturėtų jokio pre- 
teksto pateikti kaltinimus Bažnyčiai, Šv. Sostui ir ypač Katalikų veikimo 
centrui. Ryžtingesnė ir vieningesnė episkopato pozicija šiuo atžvilgiu (ži- 
noma, Šv. Sostui nurodžius) ir Vyriausybės akimis atrodytų gerai. Dau- 
gelis dvasininkų skundžiasi, kad iš vyskupų pusės šioje veikloje trūksta 
vieningos direktyvos. 

Taip pat reikia turėti galvoje (ir šio dalyko daugelis dvasininkų ir dau- 
gelis katalikų, priklausančių krikščionių demokratų partijai, nenori suvok- 
ti) vieną aplinkybę, kuri atrodo esminė dabartinėje Lietuvos situacijoje 
žvelgiant iš politinio žiūros taško: t. y. kad dabartinis diktatoriškas režimas, 
grįstas Prezidento Smetonos asmeniniu autoritetu, yra patvarus. Preziden- 
tas prieš akis turi septynerius Vyriausybės metus; Parlamentas, kuris bus 
sudarytas (ar, švelniai kalbant, išrinktas) artimiausiu metu, bus sudarytas 
jau ne politiniu, o, aišku, korporaciniu pagrindu: vadinasi, absoliutus par- 
tinės kovos ir žaidimo pašalinimas; tad vadinamoji nacionalinė Vyriausy- 
bė bus kaip niekada stipri. Todėl Bažnyčios interesams nenaudinga, netgi 

kenksminga, kad kai kurie karingi katalikai ir tam tikri jaunieji dvasininkai 
yra priešiškai nusiteikę dabartinės Vyriausybės atžvilgiu. 
Deja, su pasimėgavimu save vadindama nacionaline Vyriausybe, bet 


neigdama pagarbą Bažnyčiai, Vyriausybė nepatvirtina esanti katalikiška. 
Vis dėlto tai Vyriausybė, į kurią neabejotinai reikia atsižvelgti: ji nepadarys 
nieko gera Bažnyčiai, tačiau galės padaryti - ir jau padarė - daug žalos. 
Suteikdami jai progą derėtis, - su būtinomis garantijomis (viena jų - nesi- 
imti žygių prieš jokią katalikišką organizaciją), - dėl kai kurių konkorda- 
to straipsnių pritaikymo, galėsime konstatuoti, ar tikrai iš jos pusės esama 
rimtų ketinimų siekti taikos su Bažnyčia. 


III. 


Klausimas, tapęs dienos aktualija po to, kai dėl pono ministro Zauniaus 
negatyvios nuomonės dar kartą laikinai nebuvo sustabdytas 1931 m. rugpjū- 
čio 14 d. dekreto įsigaliojimas, yra katalikiško universiteto ar instituto steigi- 
mas. Katalikai, labai pasibjaurėję sąlygomis, kurios buvo neteisėtai sudarytos 
universitete jų Filosofijos fakultetui (ir Vyriausybė, šitaip papiktinusi katali- 
kus, dar nori, kad Šv. Sosto atstovas palaikytų tarp jų taiką!) iš tikrųjų norėtų 
nieko nelaukdami atitaisyti tokią netektį, įsteigdami katalikišką universitetą. 

Idėja puiki, ir nuo praėjusio spalio, nors ir palaipsniui, pradėta veiks- 
mingai dirbti dėl jos realizavimo. Bet kaipgi tokiais laikais kaip dabartiniai 
įveikti įvairaus pobūdžio sunkumus, kurie kliudo? Taip, visos priemonės, 
kad būtų pradėti kursai ir kad universitetas veiktų bent metus, yra (50 000 
dolerių kapitalo); bet kur rasti tuos, kurie išlaikytų jį gyvą ir gyvybingą, 
nepaisant to, kad, iš principo, jį tesudaro Filosofijos fakultetas, kurio tikslas 
ugdyti katalikus mokytojus ir auklėtojus, vėliau jį papildytų kitas fakultetas 
(kuris čia būtų absoliučiai naujas), Komercijos fakultetas? 

Be finansinių išteklių stygiaus egzistuoja dar ir žmonių stygius. Vals- 
tybinio universiteto Filosofijos fakultete turėjo dirbti 36 dėstytojai, bet jų 
tėra 22. Kur ir kaip rasti būtinus dėstytojus naujam universitetui? Pradžiai 
nebūtų galima pasitelkti nieko kito, kaip tik dėl 1931 m. rugpjūčio 14 d. 
dekreto atleistus devynis dėstytojus (tarp jų mons. Reinį). 

Kad ir kokie būtų šie sunkumai, nors, be abejo, jų svoris justi, keturi 
vyskupai sutinka iš karto bandyti įveikti problemą, nesutinka tik vienas — 

Kauno arkivyskupas. Kiek man žinoma, požiūrio taškai tarp Kauno arkivys- 
kupo ir kitų keturių prelatų (neskaičiuojant mons. Karoso) dažnai išsiskiria; 
mažų mažiausiai, jei nuspręsto dalyko vykdymas paskiriamas arkivyskupui, 
pastarasis beveik visada ima jį vilkinti. Taip ir katalikiško universiteto steigi- 
mo atveju: kai tuo tarpu visos kitos vyskupijos įsteigė finansinius vyskupijų 
komitetus, turėsiančius kiekvienų metų pirmaisiais trimis mėnesiais rinkti 
tikinčiųjų aukas, Kauno arkivyskupas kol kas nepadarė nieko panašaus. 

Man taip pat buvo pasakyta, kad pagal čia galiojančius įstatymus, no- 
rint atidaryti Švietimo ar Kultūros institutą, yra būtinas Vyriausybės leidi- 
mas (susiduriame su diktatorinio režimo sąlygomis!) Jei taip yra iš tikrųjų, 
ar Vyriausybė dabartinėmis aplinkybėmis norės duoti šį leidimą? 

Kaip bebūtų, pati blogiausia 1931 m. rugpjūčio 14 d. dekreto pasekmė 
yra būtinybė rasti būdą, kaip seniems ir naujiems Filosofijos fakulteto auk- 
lėtiniams (nepaisant anksčiau minėto dekreto, įstojo nuo 70 iki 80 naujų 
studentų, nors buvo numatyta ne daugiau nei 30-40) užtikrinti dėstymą tų 
dalykų, kurių neliko panaikinus tam tikras katalikiško Filosofijos fakulteto 
katedras. Labai tikėtina, kad tam tikrų dalykų jie turės klausyti Humanita- 
riniame fakultete, taigi negaus katalikiško išsilavinimo. 

Vis dėlto katalikiško universiteto steigimo problema nusipelno didelio 
Šv. Sosto dėmesio; ir jei pastarasis nuspręs, kad turi padėti šių dorų katalikų 
drąsiai iniciatyvai, yra vilties ją sėkmingai įvykdyti, visgi žinant, kad teks 
susidurti su rimtu Vyriausybės pasipriešinimu. 


Baigiant šią ilgą ataskaitą, man atrodo savaime suprantama, kad jei ne- 
bus pasiektas abipusis priimtinas susitarimas su Vyriausybe dėl įvairių anks- 
čiau minėtų neišspręstų klausimų, katalikiškai Lietuvai gresia sunkūs laikai. 
Sunkiausia, deja, bus pasiekti susitarimą su Vyriausybe, kuri, motyvuodama 
kai kurių dvasininkų ir žinomų pasauliečių katalikų priešiškumu, ieško ir 
daro viską, kad sutrukdytų vilčių teikiantį katalikiškumo augimą Lietuvoje. 

Laukdamas Jūsų Eminencijos garbingų nurodymų ir nuolankiai pra- 
šydamas kaip galima skubiau juos man atsiųsti, lenkiuosi bučiuoti šventąjį 
Purpurą ir, reikšdamas savo ištikimiausią ir giliausią atsidavimą, turiu gar- 
bės patvirtinti liekąs 

Jo Didžiai Gerbiamo Eminencijos [tarnas] 


ASV, Arch. Nunz. Lituania, b. 73, I. 258-268. Mašinraštis, versta iš italų k. 


381 


Derybų maratonas ir Šv, Sosto reikalų patikėtinio A. Aratos rezignacija 


119. KARD. E. PACELLI RAŠTAS A. ARATAI SU INSTRUKCIJOMIS 
DĖL DERYBŲ SU VYRIAUSYBE 


JO ŠVENTENYBĖS VALSTYBĖS 
SEKRETORIATAS 
Nr. 550/32 
IŠ VATIKANO, 
1932 m. kovo 1 d. 
[Spaudas ant dokumento: 
Apaštal. nunciat. - Kaunas 
Prot. Nr. 169 
Gautas 1932 03 06 (į Kionigsbergą)] 


Didžiai Gerbiamas Pone, 


Mane tvarkingai ir laiku pasiekė raportai nr. 94 ir nr. 95, abu praėjusio 
sausio 12 d. ir abu susiję su derybų, skirtų harmonizuoti santykius tarp Lie- 
tuvos Vyriausybės ir Šv. Sosto, programa, perduota pono užsienio reikalų 
ministro Jūsų Didžiai Gerbiamam Malonybei. 

Sudėtingoji: problema, kaip Jums telegrafavau sausio 18 d. šifruote 
nr. 46, buvo prakilniausiu Šv. Tėvo sprendimu pateikta Šv. Nepaprastųjų 
Bažnyčios reikalų kongregacijos nagrinėjimui; pastaroji, susirinkusi š. m. 
vasario 12 d., priėmė žemiau išvardintus sprendimus, kurie Jo Šventenybės 
taip pat buvo aukštai įvertinti. 


Garbingiausieji Tėvai visų pirma pabrėžė tikrai sunkią padėtį, kurioje 
Šv. Sostas atsidūrė dėl Lietuvos Vyriausybės vienašališkų priemonių, su- 
sijusių tiek su Teologijos-filosofijos fakultetu, tiek ir su Katalikų veikimo 
centru. 

Taigi, nepaisant to, kad konkordato XIII straipsnio 1 dalis ir Kano- 
nų teisės normos, pripažintos to paties konkordato, garantuoja fakultetui, 
apie kurį kalbama, juridinį egzistavimą ir absoliučią veikimo bei vystymosi 
laisvę, ir nepaisant Šv. Sosto prašymo, kad nieko nebūtų sprendžiama be 
išankstinio susitarimo su Juo, Vyriausybė praėjusio rugpjūčio 14 d. dekretu 

atliko Filosofijos skyriuje radikalią reformą, kuri buvo tolygi jo sugriovimui 
ir netgi palietė Teologijos skyrių. 

Panašiai yra ir dėl dalykų, susijusių su Katalikų veikimo centru, nors 
konkordato XXV straipsnis garantuoja organizacijoms, priklausančioms 
Katalikų veikimo centrui, absoliučią steigimo ir veikimo laisvę, Vyriausy- 
bė, visiškai nepaisydama Šv. Sosto, ir nežiūrėdama vyskupų bei to paties 
Šv. Sosto protestų, vykdė mokyklinių organizacijų uždarymą ir kitomis 
priemonėmis grasino Katalikų veikimo centrui priklausančioms organiza- 
cijoms. 

Todėl Šv. Sostas, prieš pradėdamas derybas, turėtų visišką teisę reika- 
lauti, kad Vyriausybė atstatytų dalykus į statu guo ante. 

Tačiau siekdamas parodyti susitaikymo dvasią ir turėdamas vilties iš 
Lietuvos Vyriausybės pusės sutikti tą patį geranoriškumą, idant būtų pa- 
siektas patenkinamas ir ilgalaikis susitarimas, sutinka su Vyriausybės pra- 
šymu toliau tęsti derybas. 

Akivaizdu, kad tokios derybos turėtų prasidėti nuo anksčiau pažymėtų 
punktų, t. y. nuo Teologijos-filosofijos fakulteto sutvarkymo ir nuo Katalikų 
veikimo centro. 


Kalbant apie anksčiau minėtą fakultetą, Jo Malonybė turės pasirūpin- 
ti pareikalauti, kad konkordato taikymas remtųsi išsamia mano gerbiamo 
pirmtako garbingiausiojo kardinolo Pietro Gasparri, tuomet Valstybės sek- 
retoriaus, 1929 m. rugsėjo 14 d. nota nr. 1944/29. 

Vyriausybė tvirtina, kad kelios minėtojo fakulteto katedros buvo ta- 
pusios nereikalingomis dėl tų pačių katedrų įsteigimo valstybiniame Hu- 
manitariniame fakultete ir ne tik dubliavosi su jau esamomis, bet ir tapo 
pernelyg didele finansine našta. Kalbant apie šiuos ar kitus sunkumus, ku- 
riuos jai gali tekti nugalėti, reikia iš karto pažymėti, kad užuot panaikinusi 
katedras, Vyriausybė turėjo pirma pasiekti susitarimą su Šv. Sostu, kokiais 
būdais galimus sunkumus šalinti ar įveikti. Be to, į pirmąjį prieštaravimą 
nesunku atsakyti, kad, nepaisant kitų argumentų, katedros, apie kurias kal- 
bama, nebuvo nereikalingos, kadangi jas sudarė dėstytojai katalikai, tuo 
tarpu Humanitarinio fakulteto katedros yra ar gali būti sudaromos dėstyto- 
jų ateistų ar bent jau indiferentų religijos atžvilgiu. Toks tam tikrų katedrų 
panaikinimas neleidžia pasauliečiams gauti katalikiškos dvasios literatūri- 

nio išsilavinimo ir, atvirkščiai, skatina mokymąsi, įkvėptą indiferentišku- 
mo, ar galbūt netgi religijai priešišką, žalingą tiek Bažnyčiai, tiek šaliai, ir 
tai akivaizdžiai prieštarauja tautininkų partijos, dabar esančios valdžioje, 
pareiškimams rodyti pagarbą katalikų religijos atžvilgiu. 

O dėl finansinės naštos, nors valstybė pagal konkordatą yra įsipareigo- 
jusi ją pakelti, Bažnyčia, pagal Jo Šventenybės aukščiausiąją mintį, išreikštą 
mano anksčiau pašlovinto pirmtako laiške nr. 2033/29, taip pat galėtų pa- 
gelbėti, taip parodydama didelį nuolankumą, kad tik būtų pasiektas paten- 
kinantis susitarimas. 

Taigi Jūsų Malonybė galės stebėti, kiek Vyriausybė galvoja priešintis 
savo konkordatiniams įsipareigojimams ir paskui išnagrinėti, kaip katalikai 
gali kompensuoti mažesnį Vyriausybės indėlį, kad fakultetui būtų garan- 
tuotas reguliarus veikimas. 

Garbingiausiųjų nuomone, Jūsų Malonybė taip pat galėtų, jeigu nepa- 
vyktų pasiekti didelių nuolaidų, pasiūlyti ponui ministrui, kad Vyriausybė 
duotų tą pačią sumą, kurią dabar perveda Filosofijos fakultetui; pastaroji 
vėliau būtų pasidalinta visų dėstytojų, kurie, kaip neseniai pranešė monsin- 
joras Telšių vyskupas, būtų pasirengę patirti kai kurių finansinių nuostolių, 
kad tik išsaugotų fakulteto visumą. 

Kitos lėšos galėtų būti gautos, pavyzdžiui, išnaudojant 50 000 dolerių, 
skirtų suplanuotam katalikiškam universitetui, kurio įsteigimas, kaip paste- 
bėjo Garbingiausieji Tėvai, tampa, bent jau dabar, visiška iliuzija, juolab kad iš 
Vyriausybės pusės sunkiai įmanomas leidimas ir jo diplomų pripažinimas. 


Kalbant apie konkordato XXV straipsnį, t. y. Katalikų akciją, Garbin- 
giausieji Tėvai sutarė dėl tokių punktų: kaip ir visose kitose šalyse, taip ir 
Lietuvoje, Šv. Sostas jokiu būdu negali atsisakyti Katalikų akcijos egzista- 
vimo bei jos augimo ir veikimo laisvės, suprantamos pagal Šv. Tėvo duo- 
tą apibrėžimą: „Pasauliečių dalyvavimas Apaštalinėje hierarchijoje“. Ir Jo 
Šventenybė nuo pat pirmosios savo enciklikos rekomendavo ją kaip „pri- 
klausančią pastoracinei tarnystei ir krikščioniškajam gyvenimui“, o 1931 m. 
balandžio 26 d. laiške didžiai gerbiamam Milano arkivyskupui pavadino ją 
„teisėta, būtina ir nepakeičiama“. 

Taip pat Jūs turėsite kuo skubiau pasirūpinti, kad Katalikų akcijos veikla 
būtų atribota nuo bet kokių politinių partijų, kurios, nors ir semiasi įkvė- 

pimo iš krikščioniškų principų, vis dėlto siekia gerokai skirtingų tikslų nei 
šis, Sykiu Šv. Tėvas išreiškė besąlygišką ir aiškų pageidavimą, kad žmonės, 
negalintys neteikti pirmenybės politikai ir nepajėgiantys savo veiklai semtis 
impulsų iš žinomų įsakytų nuostatų, kurias Jis daug kartų davė, taip pat 
objektyviai ir ramiai bendradarbiauti su vyresnybe, siekiant didinti mūsų 
Viešpaties Jėzaus Kristaus Karalystę, nustotų vadovauti Katalikų akcijai. 

Jūsų Malonybė taip pat turės pasirūpinti, kad korektiška ir oria forma 
būtų išlaikytas teisingas ir reikiamas religinių interesų apgynimas, išven- 
giant galimų užgaulių išpuolių prieš Vyriausybę ir prieš žmones, kurie jai 
atstovauja. 

Nė žodžiu nesmerkdamas vyskupų, dvasininkų ir Katalikų akcijos, 
Jūsų Malonybė gali užtikrinti poną užsienio reikalų ministrą, kad Šventasis 
Sostas duos nurodymus, kaip pagal katalikiškus principus ir paisant teisė- 
tos Bažnyčios teisių apsaugos, nebūtų parodyta nepagarba valdžiai, ir kad 
Katalikų akcija griežtai liktų toje srityje, kurią jai nustatė popiežiškosios 
direktyvos. Kad tik užtikrintų taikingą gyvavimą, Šventasis Sostas taip pat 
pritartų lietuviškos Katalikų akcijos statuto peržiūrai. 

Tačiau būtų reikalinga, kad Šventajam Sostui savo ruožtu darant vis- 
ką, jog iš Katalikų akcijos vadovų pusės būtų išvengta bet kokios antivals- 
tybinės veiklos, sykiu ir Vyriausybė pareikalautų iš nuo jos priklausančių 
struktūrų, kad liautųsi bet koks priešiškumas Katalikų akcijos narių atžvil- 
giu ir būtų toleruojamas, kaip to reikalauja teisingumas, jų indėlis siekiant 
bendrojo gėrio. 

Be viso šito Jūsų Malonybė turės ponui ministrui subtiliai pabrėžti, 
kad norint efektyviai grąžinti religinę taiką valstybėje, visų pirma būtina 
pašalinti trikdžius ir leisti organizacijoms, ypač moksleivių katalikų (atei- 
tininkai), organizuotis bent jau už mokyklos ribų, kaip buvo Vyriausybės 
prašoma 1930 m. gruodžio 20 d. laišku nr. 3867/30; be to, ateityje nebe- 
priimti vienašališkų sprendimų, kurie, darydami žalą konkordatui, vien tik 
provokuoja stiprią ir neišvengiamą katalikų, kurie sudaro didžiąją tautos 
daugumą, reakciją, taip darydami įtaką jų nepalankiam požiūriui į pačią 
Vyriausybę. 


Galiausiai, nors nėra pagrindo abejoti Jūsų Malonybės atsargumu, Jūs 
turėsite vengti bet kokio įtarimo šešėlio, kurį galėtų susidaryti Vyriausybė, 

ir susilaikyti, pavyzdžiui, nuo dalyvavimo katalikų kongresuose ir viešuose 
renginiuose, jeigu Jums būtų pagrindo baimintis, kad gali įvykti politinių 
išpuolių ir atakų prieš Vyriausybę. 


Pasiekus susitarimą aukščiau minėtais fundamentaliais klausimais, ne- 
bus sunku suprasti vienas kitą kitais aukščiau minėtais punktais, nurodytais 
Vyriausybės, dėl kurių Garbingiausieji Ponai Kardinolai išreiškė pastabas, 
kurias Jums perteikiu. 


O dėl konkordato XX straipsnio, t. y. kunigų teismo bylų ir bausmės 
atlikimo, nesuprantama, ko Vyriausybė klausia: neįmanoma, kad ji būtų 
turėjusi galvoje kunigus, kurie - pagal velionio monsinjoro Faidutti rug- 
pjūčio 22 d. raportą nr. 1805 - yra civilinių teismų neteisėtai nuteisti ne dėl 
nusikaltimų, įvykdytų civilinėje plotmėje, bet dėl kaltinimų, kurie susiję su 
jų, kaip dvasininkų, pareigų atlikimu. Būtent prie to raporto yra pridėtas 
laiškas, kurį Jo Ekscelencija garbingiausiasis monsinjoras Kauno arkivys- 
kupas 1931 m. balandžio 16 d. visų vyskupų vardu siuntė ponui teisingumo 
ministrui, kad įrodytų, jog pagal nacionalinę Konstituciją ir pagal konkor- 
dato I straipsnį officia sacerdotalia s. canonibus, non vero codice poenali Sta- 
tus ordinantur"**; o Kanonų teisės kodekso 1160 ir 1322 kan. 2 par., Lietuvai 
garantuoti ir konkordato XXVI straipsniu, nustato: „Jei kunigai, kaip ir kiti 
piliečiai, įvykdo nusikaltimą, kuomet neatlikinėja savo pareigų, tuomet turi 
atsakyti prieš civilinį teismą, kaip yra daroma ir kaip yra numatyta Konkor- 
dato XX straipsnyje. Jei, priešingai, kunigai atlikdami savo pareigas, pavyz- 
džiui, sakydami pamokslus, kokiu nors būdu įvykdo nusikaltimą, tuomet 
turi atsakyti prieš savo Vyskupą, kuris gali pašaukti kaltuosius prieš baž- 
nytinį teisėją, tačiau iki šiol nė vieno Vyskupo nepasiekė tiesus ir aiškus 
skundas apie kunigų pamokslininkų nusikaltimus nė iš Vyriausybės pusės, 
nė iš tikinčiųjų pusės“ [dokumente citata lotynų k.] 

Šiuo klausimu Garbingiausieji mano, kad Šventasis Sostas negalėtų su- 
tikti nei su tokio teisingo ir priimtino XX straipsnio anuliavimu, nei galėtų 
pripažinti Vyriausybės kišimąsi į kunigų pareigų vykdymą, kuris priklauso 
išskirtinai bažnytinės valdžios kompetencijai. 


53 „Dvasininkų tarnystę reguliuoja šv. Kanonai, o ne valstybės baudžiamieji kodeksai“ 
(lot. k.). 

Minėtųjų nesutarimų teisingas ir veiksmingas sprendimas būtų, jei 
Vyriausybė, kiekvieną kartą, kai turi svarių motyvų imtis veiksmų prieš 
kokio nors kunigo poelgius, kreiptųsi, kaip tai daroma visose šalyse, har- 
moningai sugyvenančiose su Bažnyčia, į kompetentingus vyskupus ar į 
patį Šventąjį Sostą; neabejotina, kad jei kaltinimai po reikalingo tyrimo 
būtų patvirtinti, bažnytinė valdžia pati imtųsi priemonių, reikalingų tam 
atvejui. 


Kalbant apie parapijų beneficijų skyrimą, numatytą XVIII straipsny- 
je, Garbingiausieji pastebi, kad konkordato tekstas pats savaime palankus 
interpretacijai, kurią pateikia Vyriausybė; juolab kad analogiški potvarkiai 
galioja ir kituose konkordatuose, pavyzdžiui, itališkajame (XXI straipsnis). 
Tačiau kadangi vyskupai, kaip monsinjoras Faidutti išdėstė 1931 m. rug- 
pjūčio 12 d. raporte nr. 1791, remiasi žodiniu susitarimu, įvykusiu tuojau 
pat po konkordato pasirašymo tarp episkopato ir Lietuvos Vyriausybės, rei- 
kalinga, kad Jūsų Malonybė, sutartinai su aukščiau pašlovintais vyskupais, 
pasirūpintų sutarimu su Vyriausybe dėl galimo palankesnio minėtojo kon- 
kordato punkto interpretavimo. 


Garbingiausieji nesupranta, kaip XIII straipsnis, kurį taip pat nurodo 
Vyriausybė, gali būti diskusijų objektu, nes yra nustatyta „kad religinio mo- 
kymo priežiūra, kiek tai susiję su mokslo turiniu ir dėstančiųjų dora, bus 
atliekama laikantis Kanonų teisės“. Taigi derybos tikriausiai galėtų vykti tik 
dėl mokytojų nušalinimo nuo jų darbo vietų, kaip adekvačiai neįvykdžiusių 
savo, kaip mokytojų, misijos. 

Dabar, remiantis Kanonų teise, pašalinimo teisė priklauso tam, kas turi 
paskyrimo teisę, t. y. religinei valdžiai. 

Šventasis Sostas, norėdamas visais būdais, taip pat ir šiuo parodyti savo 
nuoširdžią ir tvirtą valią siekti susitarimo, sutinka svarstyti tuos pasiūlymus 
dėl mokytojų pašalinimo, tačiau Lietuvos Vyriausybė turėtų pateikti juos su 
rimtais pagrindžiančiais argumentais. 


Pagaliau, kalbant apie paskutiniąją aptariamos programos pastraipą ir 


Jūsų Malonybės pokalbį su ponu užsienio reikalų ministru, apie kurį Jūs 
pranešėte praėjusio sausio 12 d. raporte nr. 95, Garbingiausieji Tėvai pa- 

brėžia, kad būtų visiškai nepriimtina, jei Vyriausybė derybų metu imtųsi 
vienašališkų priemonių. 


Reikšdamas pasitikėjimą, kad Lietuvos Vyriausybė mokės deramai 
įvertinti Šventojo Sosto pastangas pasiekti laimingą ir ilgalaikį susitarimą 
ir kad Jūsų Malonybės rūpestis, parodytas Jums patikėtų derybų metu, sup- 
rantama ad referendum, bus apvainikuotas pasisekimu, mielai naudojuosi 
galimybe patvirtinti gilią ir nuoširdžią pagarbą. 


Atsidavęs Jūsų Didžiai Gerbiamo Malonybės tarnas 
Kard. E. PACELLI 


ASV, Arch. Nunz. Lituania, b. 73, I. 272-280. Mašinraštis, versta iš italų k. 

121. KARD. E. PACELLI RAŠTAS A. ARATAI DĖL PAPILDOMŲ DE- 
RYBŲ OBJEKTŲ 


JO ŠVENTENYBĖS VALSTYBĖS 
SEKRETORIATAS 


Nr. 551/32 
IŠ VATIKANO, 
1932 m. kovo 2d. 


[Spaudas ant dokumento: 

Apaštal. nunciat. - Kaunas 

Prot. Nr. 170 

Gautas 1932 03 06 (į Kionigsbergą)] 


Didžiai Gerbiamas Pone, 


Be klausimų, keltų šio mėnesio 1 d. laiške nr. 550/32, dėl kurių ponas 
užsienio reikalų ministras norėtų derėtis ir kuriuos pageidautų išspręsti, 
yra ir kitų, kurie, monsinjoro Telšių vyskupo nuomone, turėtų būti skubiai 
įvardyti, kaip antai: 

1. Kad autonominio Klaipėdos krašto biudžete Katalikų bažnyčiai būtų 
nustatyta nuolatinė ir proporcinga suma, idant dvasininkų ir katalikų kulto 
išlaikymas nebūtų priklausomas, kaip šiandien atsitinka, nuo to krašto pro- 
testantų direktorijos; 

2. Kad Telšių kunigų seminarijai, dabar jau reguliariai veikiančiai, kaip 
ir Kauno bei Vilkaviškio, būtų skirtas išlaikymas septyniems kursams, nes 
šiandien tegaunamas tik žemesniesiems keturiems, arba vadinamajai ma- 
žajai seminarijai; 

3. Kad Vyriausybė skubiai paskirtų sumas, reikalingas mažosioms se- 
minarijoms įkurti Panevėžio ir Kaišiadorių vyskupijose, remiantis konkor- 
dato XIII straipsniu. 

Sykiu prašau Jūsų Didžiai Gerbiamą Malonybę nuspręsti, ar galite 

veikti monsinjoro Telšių vyskupo trokštama prasme, ir mielai naudojuosi 
šia proga, kad patvirtinčiau gilią ir nuoširdžią pagarbą. 


Atsidavęs Jūsų Didžiai Gerbiamo Ekscelencijos tarnas 
Kard. E. PACELLI 


ASV, Arch. Nunz. Lituania, b. 73, I. 282rv. Mašinraštis, versta iš italų k. 

122. G. PIZZARDO RAŠTAS A. ARATAI DĖL KATALIKŲ UNIVER- 
SITETO STEIGIMO GALIMYBIŲ 


Šventoji Nepaprastųjų Bažnyčios reikalų 
kongregacija 


Protokolo Nr. 640/32 
Vatikanas, 
1932 m. kovo 8 d. 
[Spaudas ant dokumento: 
Apaštal. nunciat. - Kaunas 
Prot. Nr. 176 
Gautas 1932 03 12 (į Kionigsbergą)) 


Didžiai Gerbiamas Pone, 


Vos tik gavęs Jūsų malonų laišką, kaip atsakymą suskubau pasiųsti štai 
tokią telegramą, kurią šią valandą Jūsų Didžiai Gerbiamas Malonybė bus 
tikrai gavęs: 

„Jūsų šio mėnesio 2 d. [raštas] gautas. Laišką, kurio Jūs laukiate, jau 
išsiuntėme per pažįstamą draugą. Tačiau laukite kito. Broliški linkėjimai.“ 

Tikiuosi, taip pat būsite gavęs nurodymus, pažadėtus Jums sausio 18 d. 
šifruotėje nr. 46, susijusius su žinomais Lietuvos Vyriausybės pasiūlymais. 
Jie buvo išsiųsti šio mėnesio 3 d. ir pagal Jūsų pasiūlytą adresą buvo nusiųsti 
monsinjorui Stefano Schulzui, Ziegelstrasse 4-6, Kėnigsberg i. Pr. 

Dėl katalikiško universiteto įkūrimo Iškiliausieji Ponai Kardinolai 
plenariniame posėdyje, įvykusiame vasario 22 d., parodė, kaip Jūsų Ma- 
lonybė jau bus supratęs, menkai tepasitikintys vykusiu projekto įgyvendi- 
nimu ir tai dėl trijų pagrindinių priežasčių: 1) dėl sunkumų rasti reikiamą 
skaičių tinkamų dėstytojų; 2) dėl reikalingų pinigų stygiaus; 3) kadangi 
yra pagrindo baimintis, kad Vyriausybė, kai bus laikas, gali atsakyti būti- 
ną pripažinimą. 

Tačiau iš to, ką Jūs man šiomis dienomis rašote, galima suprasti, kad 
katalikų ryžtingas elgesys kelia rūpestį Vyriausybei, kuri, anot Jo Eksce- 

lencijos garbingiausiojo monsinjoro Kauno arkivyskupo, būtų pasirengusi 
grąžinti beveik statu guo ante tam, kas susiję su Filosofijos fakultetu. 

Taip susiklosčius situacijai, Jūsų Malonybė supranta, kad iš taktinės 
pusės tikriausiai nėra gerai, kad Vyriausybė sužinotų apie Iškiliausiųjų nors 
ir pateisinamas mintis, bet, priešingai, labai praverstų iškelti aikštėn ryžtin- 
gą katalikų valią, kad būtų galima įvykdyti minėtojo fakulteto atstatymą, 
bent jau būtiniausias katedras. 

Todėl Šventasis Sostas pasitiki gerai žinomais Jūsų Malonybės sugebė- 
jimais pakreipti derybas, apie kurias kalbame, ta linkme, kuri Jums atrodys 
naudingiausia katalikų interesams ir kuriai bus palankiausios vietos aplin- 
kybės. 

Tuo tarpu pakartodamas Jūsų Malonybei nuoširdžiausius linkėjimus 
greitai ir visiškai pasveikti, maloniai naudojuosi proga, kad patvirtinčiau 
gilią ir nuoširdžią pagarbą. 

Jūsų Didžiai Gerbiamo Malonybės 
Atsidavęs Dievui 
G. PIZZARDO 


Tikrasis Nikėjos arkivyskupas 


ASV, Arch. Nunz. Lituania, b. 73, I. 285rv-286. Mašinraštis, versta iš italų k. 

123. A. ARATOS RAŠTAS G. PIZZARDO APIE KATALIKŲ UNIVER- 
SITETO STEIGIMO PROJEKTĄ 


Lietuvos Apaštalinė nunciatūra 


Nr. 258 
Kaunas, 
1932 m. gegužės 14 d. 


Didžiai Gerbiamas Ekscelencija, 


Leidžiu sau Jūsų Didžiai Gerbiamam Ekscelencijai perduoti dokumen- 
tų kopijas, kurias šviesiausiasis Kauno arkivyskupas šios dienos data išsiun- 
tė Šv. Seminarijų ir Universitetų kongr.: 

1. Laiškas šviesiausiajam kardinolui Bisleti, kuriame prašoma leidimo 
steigti katalikišką universitetą Kaune; 

2. Parengiamųjų darbų, susijusių su tuo pačiu universitetu, ataskaita; 

3. To paties universiteto statutas ir Ratio studiorum. 

Jūsų Ekscelencija neabejotinai ras būdą informuoti Šv. Dikasteriją, 
kaip susiklostė reikalai. Konfidencialiai galiu Jums pranešti, kad šviesiau- 
siasis mons. arkivyskupas yra bent jau dabar (asmeniškai) priešiškai nusi- 
teikęs dėl katalikiško universiteto steigimo; tačiau, ypač patyręs kai kurių 
pasauliečių katalikų spaudimą, galvojo esant reikalinga perduoti aukščiau 
minėtus dokumentus kompetentingai kongregacijai. 

Man taip pat atrodo, kad šviesiausiasis mons. Reinys pasisiūlė ateinantį 
mėnesį atvykti į Romą, kad apgintų neatidėliotiną katalikiško universiteto 
steigimo reikalą. 

Jaučiu pareigą pranešti apie tai Jūsų Ekscelencijai dar prieš mano ga- 
limą atvykimą į Romą, kuomet asmeniškai su Em. Vyriausiuoju ir su Jūsų 
Ekscelencija galėsime pasikalbėti; lenkdamasis bučiuoti šventąjį Žiedą, pra- 
šau priimti pačią giliausią pagarbą ir laikyti mane 


Jūsų Didžiai Gerbiamo Ekscelencijos [tarnu] 


ASV, Arch. Nunz. Lituania, b. 66, I. 578rv. Mašinraštis, versta iš italų k. 

124. KARD. E. PACELLI ATSAKOMOJI TELEGRAMA Į A. ARATOS 
RAŠTĄ APIE KATALIKŲ UNIVERSITETO STEIGIMO PROJEKTĄ 


Kauno nunciatūra 
Šifruota telegrama nr.48 


Gauta 1932 05 18 


Gautas raportas nr. 258, Manau, reikia konfidencialiai Jums pranešti, 
kad projektas man atrodo geras ir vykdytinas. 
Kard. PACELLI 


ASV, Arch. Nunz. Lituania, b. 66, I. 579. Mašinraštis, versta iš italų k. 

125. A. ARATOS RAŠTAS KARD. E. PACELLI APIE SANTYKIUS SU 
VALDŽIA, NEOFICIALŲ SUSITIKIMĄ SU PREZIDENTU 


Nr. 275 
Objektas: Apie Kaišiadorių įvykius 
Kaunas, 
1932 m. gegužės 25 d. 
[ĮSpaudas ant dokumento: 
Išsiųstas 1932 05 29 (įteiktas į rankas Romoje) 
Apaštal. nunciat. - Kaunas] 


Didžiai Gerbiamas Eminencija, 


Sprendžiant iš pažiūros, galima sakyti, kad buvo laukiama mano grįži- 
mo iš Kionigsbergo, kad būčiau nustebintas netikėčiausiomis staigmenomis. 

Kaip Jūsų Didžiai Gerbiamas Eminencija gerai žino, grįžau į būstinę 
balandžio 20 d. po ilgų 45 dienų gydymosi Pilkųjų seserų"* klinikoje. 21 
dieną buvau iš karto informuotas, kad oficiozinis laikraštis Lietuvos aidas 
prieš dieną buvo išspausdinęs straipsnelį, kuriame, - pasinaudojant neįvy- 
kusiu sąmokslu prieš Vyriausybę, neva surengtu (!) grupelės krikščionių 
demokratų pasauliečių ir kunigų bei policijos išaiškintu (!), - buvo puolami 
vyskupai ir Vatikanas, keliamas klausimas, egzistuoja konkordatas ar ne, 
sykiu cituojant šekspyriškąjį devizą: To be 07 not to bel*5 

Kai balandžio 26 d. buvau priimtas audiencijoje pas užsienio reikalų 
ministrą, pareiškiau savo protestą dėl tokio spaudos elgesio Vatikano at- 
žvilgiu, sakydamas ponui Zauniui, kad konkordato XX str. suteikia Vyriau- 
sybei galimybę imtis priemonių ir prieš kunigus, įvykdžiusius nusikaltimus 
civilinėje plotmėje. Ministras atsiprašė sakydamas,... kad net neskaitė Lie- 
tuvos aido straipsnio! Po penkiolikos dienų sužinojau, kad „neįgyvendin- 
tas sąmokslas“ tebuvo suplanuota dingstis sukelti šurmulį: pastarąją frazę 
teisingumo ministras pažodžiui pasakė per pokalbį su Vilkaviškio vyskupu 


*4 Taip populiariai buvo vadinamos XVIII a. įkurtos Monrealio gailestingųjų seserų 
kongregacijos vienuolės. 


95 „Kas toliau?... “, Lietuvos aidas, 1932 04 20, p. 1. 

mons. Karosu! Tiesiog provokacija ir niekas kita: tačiau turėsianti tęsinį 
karo teisme! 

Visa tai buvo ne kas kita kaip pasiruošimas... tam, kas turėjo įvykti po to. 

Mano didelei nuostabai balandžio 30 d. gavau užsienio reikalų minist- 
ro notą, - kurią Jūsų Eminencija ras kaip priedą nr. 1 ir kuria rėmiausi savo 
pagarbioje šifruotoje telegramoje nr. 3, išsiųstoje šio mėnesio 4 d., - prasi- 
dedančią gražiais pareiškimais apie sutarimą ir pasibaigiančią pranešimu 
apie grėsmingas, nepadedančias siekti susitarimo priemones, kurių Vyriau- 
sybė ėmėsi (nors ir laikinai) prieš visą Kaišiadorių vyskupiją ir prieš tos 
vyskupijos kunigą katechetą. 

Kadangi kalba ėjo apie įvykius, kuriuos buvo reikalinga patikrinti ir 
interpretuoti, man atrodė, kad patikint tokį uždavinį mišriai komisijai (tris 
asmenis skirtų nunciatūra ir tris Užsienio reikalų ministerija), būtų sukur- 
tas precedentas galimiems ateities įvykiams ir ypač Vyriausybė būtų įtikin- 
ta ateityje elgtis su didžiausiu atsargumu. Tačiau ne tik - toks pasiūlymas 
būtų dar kartą parodęs (dabarties sunkiomis aplinkybėmis, kai reikia ieš- 
koti palankios susitarimui su Vyriausybe dirvos) gerą valią, kurios iki pat 
aukščiausios įmanomos ribos kupinas Šv. Sostas. Suprantama, kad Vyriau- 
sybė savo ruožtu turėjo sustabdyti nurodytų priemonių vykdymą. 

Pasiūlymas dėl tokios mišrios komisijos, - apie jį ponui užsienio reika- 
lų ministrui užsiminiau audiencijos metu, kurios savo iniciatyva siekiau ir 
ją gavau šio mėnesio 3 d., - pelnė jo pritarimą; jis netgi atsiminė, kad ir pats 
buvo minėjęs kažkokį panašų dalyką savo derybų programoje, padėsiantį 
išspręsti galimus konfliktus (kaip ir paskutinįjį, pagarsintą ir blogai nušvies- 
tą (Bažnyčios atžvilgiu) ilgame Lietuvos aido straipsnyje šio mėnesio 5 d.). 


Taip susiklosčius reikalams, be to, gavus visišką ir nuoširdų mons. Kai- 
šiadorių vyskupo pritarimą, leidau sau telegrafuoti šiais klausimais Jūsų Emi- 
nencijai šio mėnesio 4 d.; ir kol Jūs parodėte man dėmesį pranešdamas, kad 
Šventasis Tėvas visiškai pritaria pasiūlymui dėl mišrios komisijos steigimo, 
atsakiau į ministro balandžio 30 d. notą gegužės 7 d. nota (priedas nr. 2). 

Norėčiau čia J. E. pažymėti, kad nurodymai, duoti Kaišiadorių vysku- 
pijai, - apie kuriuos kalbama šio mėnesio 7 ir 25 d. notose, - konfidencia- 
liai pateikti po to, kai buvo pasiektas susitarimas su mons. vyskupu ir, kaip 
galima matyti iš gegužės 7 d. notos teksto, priėmus pasiūlymą dėl mišrios 
komisijos: tai beveik reiškia, kad Vyriausybei buvo pasiūlyta do ut des. 

Praėjo beveik savaitė, kol supratau, ką Vyriausybė galvoja apie pasiū- 
lymo dėl mišrios komisijos sudarymo priėmimą. Norėdamas kaip nors pa- 
aiškinti gaišatį, užsienio reikalų ministras šio mėnesio 13 d. man pasiuntė 
asmeninį laišką, parašytą labai draugiškų tonu, kuriame tarp kitko rašė: 
„[-..] problema, sudaranti Jūsų laiško objektą, ir toliau traukia mano minis- 
terijos dėmesį, tačiau man reikia šiek tiek laiko, kol galėsiu atsakyti Jums 
raštu. 

Tačiau dabar galiu Jus savo vardu informuoti, kad mums kils tam tikrų 
sunkumų dėl Jūsų minėtame laiške išdėstyto pasiūlymo kaip tokio priė- 
mimo. Šiuo metu ieškau formuluotės ar sprendimo, kurie būtų priimtini 
abiems pusėms ir tikiu galėsiantis pasiekti susitarimą.“ [Laiško citata doku- 
mente pateikta prancūzų k.] 

Vėliau sužinojau, kad Vyriausybė nemanė esant tinkama priimti šį pa- 
siūlymą, vien tik ... prestižo sumetimais. 

Tuo tarpu vienoje Kauno priemiesčio parapijoje įvykęs kitas inciden- 
tas - dėl tos pačios skautų problemos - suteikė užsienio reikalų ministrui 
dar vieną progą atsiųsti man informacijos pagrindu dar vieną pro memo- 
ria (priedas nr. 3). Siekdamas kiek nuraminti šitą... pro memoria maniją, ir 
kaip atsakymą į paskutiniąją, palikau ponui ministrui aide-mėmoire, susi- 
jusią su paskutiniaisiais dviem mėnesiais įvykdytais sunkiais policijos pikt- 
naudžiavimais prieš Katalikų akciją Kauno arkivyskupijoje (priedas nr. 4), 
pasakydamas ponui ministrui - vieno pokalbio, neužilgo įvykusio su juo, 
metu, - kad tokių pro memoria galėčiau atsiųsti jam bent po vieną kiek- 
vieną savaitę! Ministras, gavęs reikiamą informaciją, pareiškė pasirengęs 
nutraukti tokius piktnaudžiavimus. 

Pagaliau šio mėnesio 20 d. ponas Zaunius man asmeniškai įteikė atsa- 
kymą į mano gegužės 7 d. notą (priedas nr. 5), į kurią maniau, prieš palik- 
damas Kauną, turįs atsakyti kita, čia pridedama kaip priedas nr. 6. 

* * 4 

Šančių incidentas, apie kurį kalbama priede nr. 3, buvo išspręstas drau- 
giškai. Tuo tarpu Kaišiadorių incidentui vis dar turi būti rastas sprendimas. 

Teisybės dėlei turiu pasakyti, kad tiek kun. Kiškis!“, tiek kun. Laus- 
kauskas nesielgė išmintingai, tad jiems negali būti pilnai atleista. Kun. 


"6 Kun. Stanislovas Kiškis (1900-1995) - nuo 1929 iki 1945 m. Kaišiadorių vyskupijos 
kancleris ir katedros vikaras. 

Kiškis savo kalboje, pasakytoje Kaišiadorių katedroje, išsireiškė taip, lyg 
norėdamas padaryti užuominą apie vyriausiąjį skautų vadą, kuriuo yra pats 
Prezidentas Smetona. Štai inkriminuoto fragmento vertimas į lotynų kalbą, 
man įteiktas vyskupo: „Žinau, kad kažkas iš jūsų priklauso neseniai mo- 
nopolizuotai skautų organizacijai. Bažnyčia neturi nieko prieš jus ar prieš 
skautų organizaciją, tačiau šios organizacijos vado ryšiai su Bažnyčia nėra 
reguliarūs, dėl šios priežasties jai priklausyti yra pavojinga. Bažnyčios užda- 
vinys yra nuspręsti, kas jums pavojinga. Apie šiuos dalykus šiandien kalbu 
jums atvirai ir aiškiai. Todėl kol jūsų vadas nepradės palaikyti ryšių su Baž- 
nyčia, jūs palaukite, laikinai nutraukite savo veiklą.“ 

Respublikos Prezidentas atpažino save šiuose kun. Kiškio žodžiuose ir, 
turėdamas galvoje tą aplinkybę, kad vyskupas taip pat dalyvavo, taip įsižei- 
dė, jog pareikalavo viešo atsiprašymo! 

Prof. Lauskausko atvejis, deja, pavirto asmenine problema tarp jo ir Kai- 
šiadorių mokyklos direktoriaus, kuris iškėlė dilemą: išeis jis arba išeisiu aš! 

Kad būtų išspręstas šis konfliktas, Vyriausybė norėtų: 

1) kad vietoj prof. Lauskausko būtų paskirtas kitas katechetas; 

2) kad būtų imtasi priemonių prieš kun. Kiškį; 

3) kad nacionalinės skautų organizacijos atžvilgiu iš Kaišiadorių vys- 
kupijos pusės būtų išlaikytas faktiškas neutralus elgesys. 

Skautų Lietuvoje klausimu viena yra teisinė padėtis ir visai kas kita 
faktinė padėtis. Teisinė padėtis J. E. gerai žinoma iš J. E. mons. nuncijaus 
Bartoloni raportų nr. 1483 ir nr. 1535, datuotų atitinkamai 1930 m. spalio 
25 d. ir gruodžio 5 d. 

Dabartinę faktinę padėtį leidžiu sau apžvelgti pateikdamas tolimesnę 
informaciją: 

Kada dar egzistavo vidurinių mokyklų ateitininkai (teisiškai ir faktiš- 
kai), skautai buvo didžia dalimi įsipynę į pastarųjų gretas. Tikybos mokyto- 
jas ar katechetas turėjo tarp didžiosios dalies skautų grupių stiprią įtaką ar 
bent jau buvo laikomas jaunųjų dvasiniu patarėju. Kaip ateitininkai, taip ir 
skautai turėjo Bažnyčioje savo religines šventes ir savo oficialias ceremoni- 
jas. Dėl jų išskirtinai katalikiško auklėjimo nebuvo retas atvejis, kad iš skau- 
tų gretų išeidavo kandidatų į seminariją ar kokią kitą religinę draugiją. 

Situacija radikaliai pasikeitė - ypač kai kuriose vietovėse -, kai ateiti- 
ninkų organizacija buvo uždaryta, o skautų organizacija tapo nacionaline. 

Kaip šito nacionalizavimo pasekmė senieji skautų vadovai arba spontaniš- 
kai pasitraukė patys, arba buvo priversti pasitraukti. Ir kai žlugo derybos 
tarp episkopato ir Vyriausybės skautų klausimu, kai kurie pavieniai vysku- 
pai ėmė elgtis kaip aiškiai esantys opozicijoje: vienoje ar kitoje vyskupijoje 
buvo nueita iki draudimų - ar beveik - mokiniams katalikams priklausyti 
skautams. Tad atsitiko taip, kad kai kurie naujos valstybinės skautų orga- 
nizacijos mažai tikintys nariai tam tikrose savo grupėse pradėjo formuoti 
reakcinę ir nepagarbią tendenciją Bažnyčios žmonių atžvilgiu. Tuo tarpu 
kitose vyskupijose, - kuriose kunigas katechetas pagal tylų ar išreikštą vys- 
kupo įsakymą išsaugojo ir išsaugo skautų atžvilgiu tik tam tikrą atsargu- 
mą, - tikybos mokytojai neatsisako pašventinti jų vėliavų; ir tose vietovėse, 
kur praktiškai visi skautai yra katalikai, jiems leidžiama in corpo su organi- 


zacijos vadovais ir su jų atitinkamomis vėliavomis įeiti į bažnyčią ir taip pat 
in corpo priimti Šv. Komuniją. 

Kaišiadorių vyskupijoje skautų organizacija faktiškai yra daugiau ar 
mažiau uždrausta; netgi buvo atvejų, kai koks nors kunigas iš sakyklos per- 
spėjo jaunimą, kad jiems nebus atleistos nuodėmės, jeigu jie ir toliau nu- 
spręs priklausyti skautams! 

Toks nevienodas elgesys skirtingose vyskupijose akivaizdžiai kuria 
painiavą, skatina Vyriausybę imtis priemonių prieš tuos, kurie aktyviai ir 
atvirai reiškia priešiškumą nacionaliniam skautų organizavimui ir kuria 
konfliktus. 

Šv. Sosto nurodymai šiuo klausimu lietuvių episkopatui, atsargių žmo- 
nių nuomone, galėtų turėti kaip tik teigiamą efektą. Ne tik teorijoje, bet 
sykiu ir praktikoje tarp katalikų būtų galima išskirti du skirtingus elgimosi 
būdus, susijusius su dabartiniu skautų organizavimu: vienas neutralus (nihil 
contra, nihil pro), efektyvus būtent dabartinėmis sąlygomis, ir kitas pripaži- 
nimo (aliguid pro), kada Vyriausybė suteiks reikiamas garantijas, kad visa 
skautų organizacija bus orientuojama pagarbos Bažnyčiai ir dvasininkams 
linkme: ir ypač, kada bus pasirūpinta, Šv. Sostui pritariant, skautų katalikų 
religiniu švietimu ir auklėjimu. 

* * 4 

Prieš baigdamas šią savo pagarbią ataskaitą, manau esant reikalinga 
pranešti Jūsų Eminencijai, kad, kai kurių žmonių iniciatyvos dėka, buvo su- 
rengtas susitikimas (intymių pietų forma) tarp arkivyskupo ir Respublikos 


399 


Derybų maratonas ir Šv. Sosto reikalų patikėtinio A. Aratos rezignacija 


Prezidento seminarijos rektoriaus, nacionalinio poeto mons. Maironio- 
Mačiulio namuose. Užsienio reikalų ministras paprašė kelioms dienoms 
atidėti mano išvykimą, nes manė, kad aš ten dalyvausiu išvien su juo. Taip 
pat dalyvavo Ministras Pirmininkas, ponas Tūbelis, krašto apsaugos mi- 
nistras (Prahos laikų mano senas pažįstamas ir geriausias iš dabartinės Vy- 
riausybės ministrų) ir Kauno generalinis vikaras. 

Po pietų tarp arkivyskupo ir Respublikos Prezidento įvyko tam tikra 
rami polemika - ypač skautų klausimu. Pokalbis vyko lietuviškai, tačiau 
Respublikos Prezidentas panoro paskutines dvidešimt susirinkimo minu- 
čių skirti išskirtinai man, kad pasikeistume kai kuriomis mintimis apie si- 
tuaciją. 

Jis skundėsi opozicija, bent jau regima, teigė, kad jos ženklų esama taip 
pat iš kai kurių vyskupų, o ypač iš jaunų dvasininkų pusės, nors ir pripa- 
žindamas, kad tokių kunigų nėra daugiau nei dešimt: išties nedaug, tačiau 
jie, jo supratimu, daro didelę įtaką kitiems. Primygtinai pabrėžė siekį, kad 
iš dvasininkų pusės nebūtų daromos kliūtys skautų organizacijai, kol šiuo 
klausimu nebus pasiektas susitarimas su Šv. Sostu. 

Pareiškė įsitikinęs būtinybe, tiek iš valstybės, tiek iš Bažnyčios pusės 
pasiekti abipusį susitarimą; pasisakė nusiteikęs derėtis dėl žinomų diskusi- 
nių dalykų, bet reikalaudamas pirmiau palankesnės atmosferos toms dery- 
boms iš dvasininkų pusės. 

Baigė sakydamas, kad galų gale Šv. Sostas turi daugiau interesų susitar- 
ti su dabartine Vyriausybe nei su socialdemokratų Vyriausybe, kuri galėtų 
ateiti vėliau. 

Kaip Jūsų Eminencija gali įsivaizduoti, bandžiau apginti vyskupų el- 
gesį, pagarbiai atkreipdamas dėmesį, kad jų poelgiai dažnai buvo nulemti 
Vyriausybės atvirai antireliginių ir vienašališkų darbų. O dėl tų pavienių 
kunigų, kurie yra nusistatę prieš Vyriausybę, atkreipiau dėmesį, kad tam 
tikri vyskupai jau iškvietė juos pasiaiškinti dėl savo veiksmų, tačiau galimo 
konflikto dvasia ir priežastys išnyktų, jei Vyriausybė būtų išsprendusi, Šv. 
Sostui pritariant, principinius, vis dar neišspręstus klausimus. Pridūriau, 
kad Šv. Sostas derėjosi su Mussolinio Vyriausybe, tad neturėtų sunkumų 
derėtis ir su pono Smetonos Vyriausybe. Pagaliau išreiškiau tikėjimą, kad 
Lietuvos Vyriausybė atsižvelgs į teisingus Šv. Sosto norus ir į būtinybę ap- 
ginti asmenines katalikų teises. 

Pirmą kartą per šešis mėnesius turėjau galimybę dalyvauti debatuo- 
se politiniais-bažnytiniais klausimais su pačiu Respublikos Prezidentu. Jis 
buvo labai mandagus su manimi ir, jau susiruošęs išvykti, sugrįžo, kad pa- 
prašytų manęs perduoti Šventajam Tėvui savo pagarbą ir linkėjimus. 

Lenkdamas pabučiuoti šventąją purpurinę Mantiją, reiškiu ištikimiau- 
sią ir giliausią atsidavimą ir turiu garbės patvirtinti liekąs 


Jūsų Garbingiausiojo Eminencijos [tarnas] 


ASV, Arch. Nunz. Lituania, b. 69, I. 579-586. Mašinraštis, versta iš italų k. 

126. G. PIZZARDO LAIŠKAS ARKIVYSK. J. SKVIRECKUI DĖL LAI- 
KYSENOS SKAUTŲ KLAUSIMU 


Kopija italų kalba 
Iš Vatikano, 1932 m. liepos 1 d. 
Nr. 1864/32 


Jo Didžiai Gerbiamam Ekscelencijai 
MONSINJORUI JUOZAPUI SKVIRECKUI 
Arkivyskupui 

KAUNAS 


Didžiai Gerbiamas Ekscelencija, 


Buvo kruopščiai išnagrinėta situacija, susidariusi Lietuvoje po skautų 
uždarymo, prieš kurį nebuvo galima oficialiai protestuoti, nes jie nepriklau- 
sė Katalikų akcijos draugijoms. Tačiau vyskupai susirūpino, ir pagrįstai: 
1) dėl gerų draugijų uždarymo, kurioms Bažnyčia teikė palaikymą ir kurios 
buvo labai naudingos moraliniam bei religiniam jaunimo auklėjimui; 2) dėl 
valstybinio monopolio, kuris buvo įsteigtas šioje labai subtilioje srityje, 
pirmiausiai priklausančioje Bažnyčiai ir vaikų tėvams, juo labiau kad da- 
bartinė skautų organizacija, buvusi paskelbta nacionaline, reiškiasi vienos 
politinės partijos srovėje; 3) kadangi dabartinis tautinis auklėjimas neatro- 
do teikiantis visas pakankamas garantijas religijai ir katalikiškai moralei. 

Vis dėlto, kol tokios draugijos egzistuoja ir vystosi, Bažnyčia nega- 
li nesirūpinti daugelio mielų jaunuolių religiniu auklėjimu ir, atrodo, kad 
šiuo tikslu galima pritaikyti analogiškus principus, išdėstytus garsiajame 
1927 m. sausio 24 d. Popiežiaus laiške, skirtame šviesiausiajam kardinolui 
Pietro Gasparri, apie Italijos Esploratori Cattolici“? paleidimą. Tame laiške 
Šventasis Tėvas po to, kai Valstybės sekretoriui perdavė savo „tėvišką rū- 
pestį dėl klausimo, kuris visiems, žinoma, yra pats svarbiausias, tai didelės 
dalies mums ypač mielo jaunimo, kurį įstatymas šaukia tapti Opera Nazio- 


57 Italijos katalikų skautų draugija, įkurta 1916 m. 

nale Balilla“* nariais, religinio auklėjimo ir religinio mokymo klausimas, ir 
pareiškęs, kad jaunimo religinis auklėjimas ir religinis mokymas yra pats 
brangiausias ir esminis visų dalykas, Šventasis Tėvas patikėjo vyskupams šį 
auklėjimą, sakydamas: „Vyskupai, geriausiai pažindami savuosius kunigus, 
nurodys tinkamiausius šiam tikslui ir galės iš daug arčiau ir daug efektyviau 
juos stebėti ir vadovauti jų atliekamam darbui.“ 

Sykiu prašau Jūsų Malonybę rasti progą sukviesti šviesiausiuosius vys- 
kupus, kad drauge būtų išnagrinėta subtili situacija ir būtų rasta vieninga 
elgesio kryptis. 

Siekiamo taikingumo su Vyriausybe perspektyvoje galima numatyti 
du momentus: 

1. Norint parodyti Bažnyčios gerą valią, netgi maksimalų nuolaidumą 
Vyriausybei, reikėtų tuoj pat susilaikyti nuo viso to, kas galėtų paaštrinti 
situaciją, tai reiškia, nerodyti opozicijos skautams tik todėl, kad tai yra Vy- 
riausybės sukurtos draugijos. Praktiškai galima būtų laikytis ir tokių nor- 
mų: a) jei skautai savo šventėms prašytų Mišių Bažnyčioje, jas būtų galima 
leisti; b) taip pat būtų galima pasakyti kalbą, neužsimenant apie jų šventę; 
c) skautai galėtų dalyvauti religinėse apeigose vilkėdami uniformas. 

2. Jei Vyriausybė susitartų su vyskupais ir duotų visas garantijas, kad re- 
liginis auklėjimas būtų atliekamas kunigų, turinčių pilną vyskupų pasitikėji- 
mą, ir produktyviai (t. y. kad kunigo darbui pasauliečiai vadovai nesudarys 
kliūčių), šviesiausieji vyskupai kiek galėdami rems šių kunigų ir kapelionų 
skyrimą bei darbą, efektyviai vykdydami Švenčiausiojo Tėvo išsakytus nuro- 
dymus (cituotasis laiškas) ir viešai Bažnyčioje pripažins oficialų skautų ug- 
dymą, teisę šventinti jų vėliavas suteikdami taip pat ir kunigams. 

Tikėdamas, kad Jūsų Ekscelencijai pasitelkiant savo gerai žinomą iš- 
mintį ir taktą pavyks pasiekti požiūrio ir įgyvendinimo vieningumą tokiu 
svarbiu ir subtiliu klausimu, naudojuosi [...] 

GIUSEPPE PIZZARDO 
Nikėjos arkivyskupas 


ASV, Arch. Nunz. Lituania, b. 69, I. 593-595. Mašinraštis, versta iš italų k. 


58 Opera Nazionale Balilla (Tautinis Balillos veikimas) - 1926-1937 m. veikusi fašistinė 
jaunimo organizacija, pavadinta pagal pravardę berniuko, kuris, anot legendos, XVIII a. vidu- 
ryje Genujoje pradėjo sukilimą prieš miestą užėmusią austrų kariuomenę. Vienijo vaikus nuo 
8 iki 14 m., vyresni jaunuoliai sudarė atskirą avangardistų padalinį. 

127. A. ARATOS RAŠTAS ŠV. SEMINARIJŲ IR UNIVERSITETŲ 
KONGREGACIJOS PREFEKTUI KARD. G. BISLETI DĖL SUSIDA- 
RIUSIŲ SUNKUMŲ PASKIRIANT NAUJĄ MORALINĖS TEOLOGI- 
JOS PROFESORIŲ VDU 


1932 m. liepos 25 d. 
[Spaudas ant dokumento: 
Apaštal. nunciat. - Kaunas 
Prot. Nr. 320 
Išsiųsta 1932 07 29] 


Didžiai Gerbiamas Eminencija, 


Grįžęs į Kauną iš savo nesenos kelionės į Romą, nustebau sužinojęs 
apie Teologijos seminarijos rektoriaus mons. Maironio-Mačiulio (čia laiko- 
mo didžiausiu nacionaliniu poetu) mirtį, - ištikusią apie birželio pabaigą, - 
kuris sykiu buvo moralinės teologijos ordinariniu profesoriumi Valstybinio 
universiteto Filosofijos-teologijos fakultete. 

Dėl rektoriaus vietos užėmimo šviesiausiasis mons. arkivyskupas jau 
pasirūpino šiomis dienomis su pagirtina skuba. Tuo tarpu dėl moralinės te- 
ologijos profesoriaus vietos užėmimo iškilo kai kurių rimtų sunkumų, apie 
kuriuos laikau savo pareiga pranešti Didžiai Gerbiamam Eminencijai. 

Kaip Jūs gerai žinote, dėl praėjusiais metais šios Vyriausybės vienaša- 
liškai įvykdytos reformos universiteto Filosofijos-teologijos fakultete (apie 
tą reformą mano pirmtakas mons. Faidutti daug kartų ir plačiai informavo 
Valstybės sekretoriatą), ordinarinių, ekstraordinarinių profesorių ir laisvai 
samdomų dėstytojų skyrimas Pilosofijos-teologijos fakultete, kaip ir visuo- 
se kituose fakultetuose, taip pat paliktas Respublikos Prezidentui. 

Skyrimo procedūra vyksta tokiu būdu: 

a) Fakultetas išrenka savo kandidatą ir nusiunčia vadinamajam Uni- 


versiteto senatui dokumentus, kuriais jis grindžia savo pasirinkimą (kandi- 
dato universiteto diplomas, jo publikuoti darbai, motyvai etc.). 
b) Senatas išrenka komisiją, sudarytą iš trijų fakultetų dekanų, kuriai 


pavedama ištirti, ar buvo paisoma visų teisės formalumų ir rekvizitų, ir pa- 
teikti ataskaitą tam pačiam senatui. 

c) Ta ataskaita, nepaisant to, yra ar nėra palanki kandidatui, yra nu- 
siunčiama švietimo ministrui. 

d) Švietimo ministras išsako savo nuomonę Respublikos Prezidentui, 
pagal kurią Prezidentas skiria atitinkamai ordinarinį ar ekstraordinarinį 
profesorių arba laisvai samdomą dėstytoją. 

Kadangi Šventasis Sostas ne tik nepripažino Vyriausybės savavališkai 
universiteto katalikiškame fakultete įvykdytos reformos, bet taip pat išreiš- 
kė formalų protestą, kita vertus, kadangi dar neprasidėjo derybos, kad būtų 
rastas bendras susitarimas dėl įvykdytos reformos peržiūrėjimo, vykdyti 
naujojo profesoriaus skyrimą pagal vienašališkai Vyriausybės sukurtą pa- 
dėtį reikštų, bent jau faktiškai, tokios padėties pripažinimą. 

Idant šiems sunkumams būtų užkirtas kelias, garbingiausiajam arki- 
vyskupui atrodo įmanomi du sprendimai - tegu laikini ir norint laimėti lai- 
ko: 1) visi Teologijos fakulteto profesoriai išsidalija tarpusavyje moralinės 
ir pastoracinės teologijos valandas (taigi būtų pavaduojami du, o ne vienas 
profesorius); 2) arba Jūsų Eminencija, nepaisant priešingų argumentų, ma- 
lonėtų vėl pratęsti 44 annum prof. Česaičiui teisę dėstyti pastoracinę teolo- 
giją universitete, ir tuo atveju jis taip pat prisiimtų pareigą dėstyti moralinę 
teologiją, donec aliter provideatur“". 

Pirmasis sprendimas praktiškai būtų sunkiai įgyvendinamas, kadangi 


profesoriai, turintys tam tikrą pasirengimą dėstyti moralinę teologiją - ypač 
po to, kai buvo sumažintas dėstytojų skaičius, jau nekalbant apie katedrų 
skaičiaus sumažinimą - yra perkrauti dėstytinų paskaitų valandomis, todėl 
būtų prarastas tokio svarbaus dalyko kaip moralinė teologija dėstymas: tai- 
gi, trumpai tariant, būtų prarasti auklėtiniai. 

Bet ką Jūsų Eminencija benuspręstų, būčiau Jums tikrai dėkingas, jei 
teiktumėtės malonėti atsiųsti telegrafu šifruotą atsakymą Valstybės sekretori- 
ato vardu. Atsakymą pasirūpinčiau persakyti garbingiausiajam arkivyskupui. 
Koks nors sprendimas yra skubiai reikalingas, nes liko maždaug tik mėnuo iki 
naujų mokslo metų paskaitų pradžios. Tuo atveju, jei telegramą turėtų lydėti 
Jūsų Eminencijos atsakymas laišku, prašyčiau Jūsų pasiųsti jį taip pat Valsty- 
bės sekretoriato vardu, kuris man jį išsiųs per Kionigsbergą, per tarpininką. 

Lenkdamasis bučiuoti šventosios Mantijos purpurą - 


ASV, Arch. Nunz. Lituania, b. 66, I. 359-360. Mašinraštis, versta iš italų k. 


5 Kol bus rastas kitas sprendimas (lot. k.). 

128. KARD. PACELLI ATSAKOMOJI TELEGRAMA 

Kauno nunciatūra 

Vatikano Miestas Valstybė 

Šifruota telegrama nr. 49 


Gauta 1932 m. rugpjūčio 14 d. 


Seminarijų kongregacija gavo raportą nr. 320. Sutinka pratęsti metams 
kunigo Česaičio dėstymą Teologijos fakultete. 
Kard. PACELLI 


ASV, Arch. Nunz. Lituania, b. 66, I. 361. Mašinraštis, versta iš italų k. 

129. A. ARATOS RAPORTAS KARD. E. PACELLI APIE PADĖTĮ 
KRAŠTE 


Lietuvos Apaštalinė internunciatūra 


Nr. 321 
Kaunas, 
1932 07 25 
Objektas: 
Laiško, skirto Šv. Sem. ir Univ. k., 
kopija 
Apie padėtį 


Didžiai Gerbiamas Eminencija, 


Leidžiu sau išsiųsti Didžiai Gerbiamam Eminencijai čia pridėtą laiško, 
mano siųsto šviesiausiajam kardinolui, Šv. Seminarijų ir Universitetų kon- 
gr. prefektui, kopiją. 


Apie padėtį čia galiu pranešti Jūsų Eminencijai mažai dalykų - ir ne- 
džiuginančių. 

Kaip Jūs žinote, Vyriausybė uždraudė jubiliejinį „Pavasario“ sąjungos 
kongresą, turėjusį įvykti Kaune šio mėnesio 9 ir 10 dienomis, bet leido tos 
pačios organizacijos regioninius ar vyskupijų kongresus. Vienas jų įvyko tą 
pačią liepos 10 dieną Marijampolėje. Pasekmės: po kelių dienų buvo suimti 
ir to paties regiono karo komendanto nubausti trims mėnesiams kalėti - 
Sąjungos Prezidentas dr. Leimonas, viešai išreiškęs apmaudą, kad Vyriausy- 
bė iš savo pusės uždraudė visuotinį kongresą; senasis sąjungos prezidentas 
prof. Eretas ir prof. Dovydaitis iš universiteto katalikiško fakulteto dėl savo 
kalbose išreikštos nepagarbos Vyriausybės adresu. 

Po šių įvykių neturėjau progos susitikti su užsienio reikalų ministru; 
tačiau jį buvau sutikęs šiek tiek anksčiau, t. y. šio mėnesio 13 d., ir negalė- 
jau nutylėti savo nuostabos, kad Vyriausybė uždraudė Katalikų akcijos or- 
ganizacijos visuotinį kongresą, nors šioji, būdama katalikiška ir apolitiška, 

turėjo naudotis visa susirinkimo laisve. Pridūriau, kad man nesuprantama, 
kaip Vyriausybė gali pretenduoti, kad Švento Sosto atstovas darytų katalikų 
elgesiui įtaką, kai su jais ta pati Vyriausybė blogai elgiasi tiek tinkamomis, 
tiek netinkamomis progomis. Ponas Zaunius man atsakė, kad visuotinis 
pavasarininkų kongresas buvo uždraustas viešojo saugumo ir... higienos 
sumetimais, kaip buvo uždrausti visi visuotiniai kongresai, įskaitant ir tau- 
tininkų, t. y. dabar valdančiosios partijos. 

Su ministru taip pat turėjau progos pakalbėti neišspręstais klausimais 
ir dar kartą pakartoti, kad Šv. Sostas yra pasiruošęs bet kokiam įmanomam 
nuolaidumui, kad tik būtų pasiektas nuoširdus ir ilgalaikis susitarimas. Mi- 
nistras savo ruožtu manęs paklausė, ar man nebūtų sunku atvykti į Palan- 
gą, - kur šiuo metu apsistojęs Respublikos Prezidentas, - kad būtų galima 
aptarti aktualiąsias problemas. Atsakiau jam, kad man ne tik nebūtų sunku, 
bet dargi būtų malonu priimti tokį Vyriausybės kvietimą. 

Manau, kad tokio kvietimo, jeigu jis bus įvykdytas, teks ilgai laukti, - 
kad ir dėl to, jog nusimato kai kurių rimtų pokyčių Vyriausybėje. Čia kal- 
bama apie tikrai greitą užsienio reikalų ministro atsistatydinimą tuo atveju, 
jei Hagos tribunolo nuosprendis - į šį tribunolą su kaltinimu Lietuvai dėl 


Memelio statuto pažeidimų kreipėsi keturios didžiosios jį pasirašiusios 
valstybės (Anglija, Prancūzija, Italija, Japonija) - bus nepalankus Lietuvai. 
Iš visko sprendžiant, nuosprendis, - kuris bus paskelbtas šio mėnesio pa- 


baigoje, kito pradžioje, - bus labai nepalankus Lietuvai??, 

Tuo atveju ponas Zaunius vyktų kaip diplomatas į Paryžių, o užsienio 
reikalų ministro poste jį pakeistų - bent jau oficialiai - dabartinis Ministras 
Pirmininkas, ponas Tūbelis, kuriam visi pripažįsta daug taikingesnį cha- 
rakterį ir būdą nei pono Zauniaus. Tačiau pirmo svarbumo uždavinys tektų 
ir dabartiniam reikalų patikėtiniui prie Šv. Sosto, ponui Lozoraičiui, kuris 
būtų paskirtas Užsienio reikalų ministerijos generaliniu sekretoriumi ar, 
kaip čia sakoma, „politikos direktoriumi“. 

Jau numatyta, kad jį, kaip reikalų patikėtinį prie Vatikano, pakeis dr. 
Kazimieras Graužinis, iki šiol užsienio reikalų ministro sekretorius. Jis ge- 


20 A. Aratos prognozės nepasitvirtino. 1932 m. rugpjūčio 11 d. Hagos tribunolo sprendi- 
mas Lietuvai buvo palankus: pripažino, kad Klaipėdos krašto gubernatorius Lietuvos teritori- 
jos integralumui bei valstybės saugumui pavojingais atvejais turi teisę nušalinti krašto direkto- 
rijos pirmininką. D. Zaunius po tokio sėkmingo bylos finalo taip pat išsaugojo savo postą. 

ras žmogus; palyginti drovaus charakterio ir pats nesugebantis imtis jokios 
iniciatyvos, todėl gryniausiai ir paprasčiausiai vykdys įsakymus, ateisian- 
čius iš Kauno. Be kita ko, praktikuojantis katalikas, kaip ir jo ponia. 


Šio mėnesio 20 d., remdamasis išmintingų man duotu šviesiausiojo 
mons. Pizzardo patarimu, turėjau galimybę suburti nunciatūroje Lietuvos 
vyskupus, kad jiems pristatyčiau naujo Lietuvos Katalikų akcijos statuto 
projektą, kartu su mašinraščiu apie Katalikų akcijos esmę ir tikslus; taip 
pat pasinaudojau proga perskaityti (adresatui sutikus) du Šv. Nepaprastųjų 
Bažnyčios reikalų kongr. laiškus, adresuotus šviesiausiajam mons. arkivys- 
kupui, kurių vienas susijęs su KA, o kitas - su skautų reikalais. 

Vyskupai labai jautriai reagavo į Šv. Sosto susidomėjimą Lietuvos rei- 
kalais, taip pat itin maloniai priėmė dovanotus sidabro medalius, Švento 
Tėvo vardu įteiktus kiekvienam jų kuklių pusryčių metu, kuriais buvo pa- 
gerbtas jų atvykimas į nunciatūrą. 

"Ta proga kiek įmanoma subtilesniais būdais turėjau galimybę Šv. Sos- 
to vardu išsakyti kai kurias rekomendacijas dėl apdairaus atsargumo takti- 
kos, kurią, ypač jauniesiems dvasininkams ir pasauliečiams, užimantiems 
vadovaujančias pareigas KA, dabartinėmis sunkiomis aplinkybėmis de- 
rėtų naudoti Vyriausybės atžvilgiu, ir apie vieningą kryptį, kurią pačiais 
svarbiausiais ir subtiliausiais klausimais reikėtų išlaikyti kiekvienoje vys- 
kupijoje. 

Vyskupai, įpareigoję mane jų vardu padėkoti Šv. Tėvui už neapsakomą 
gerumą, taip pat išreiškė norą išversti į lietuvių kalbą ir plačiai paskleisti 
mašinraštį apie KA esmę ir tikslus ir, jei Šv. Sostas laikys tinkama, būtų 
įgalioti pratarmėje pareikšti, kad tie principai ir turinys „išreiškia Šv. Sosto 
mintis: jo perskaityti ir patvirtinti, yra laikomi naudingais ne tik Italijai, bet 
sykiu ir visiems kitiems kraštams“. 

O dėl naujojo KA statuto projekto pareiškė esantys pasiruošę grąžinti 
jį su galimomis pastabomis rugsėjo 15 d. 

Lenkdamasis bučiuoti šventosios Mantijos Purpurą etc. 


ASV, Arch. Nunz. Lituania, b. 66, I. 361. Mašinraštis, versta iš italų k. 

130. A. ARATOS RAPORTAS KARD. E. PACELLI APIE KATALIKŲ 
UNIVERSITETO REIKALUS 


387 
Objektas: 
Katalikiško universiteto 
Klausimas - Situacija 
1932 m. rugsėjo 1 d. 


Didžiai Gerbiamas Eminencija, 


Tęsdamas savo rugpjūčio 25 d. šifruotą telegramą nr. 4, turiu garbės in- 
formuoti Jūsų Didžiai Gerbiamą Eminenciją, kad ši Vyriausybė rugpjūčio 
26 d. per užsienio reikalų ministrą man pranešė daugiau nebereikalaujanti, 
kad aš susilaikyčiau ir nedalyvaučiau naujojo katalikiško universiteto inau- 
guracijoje, todėl bet koks mano dalyvavimas nebūtų laikomas nekorektišku 
Vyriausybės atžvilgiu. Ministras pridūrė, kad Vyriausybė, nors ir nenorė- 
dama uždrausti naujojo universiteto, vis dėlto nusprendė švietimo minis- 
tro vardu adresuoti laišką arkivyskupui, kuriame episkopato sprendimui 
atidaryti universitetą be išankstinio Vyriausybės pritarimo būtų keliamos 
didelės teisinio pobūdžio kliūtys. 

Ponas Zaunius man pateikė to laiško (kaip sužinojau vėliau, parašyto 
jo paties ir Respublikos Prezidento) žodinę santrauką ir tą patį vakarą jis 
buvo pristatytas į arkivyskupiją. 

Mons. arkivyskupas, kuris buvo kaime, apie jį sužinojo tik rytojaus 
ryte, rugpjūčio 27 d., ir, sutaręs su mons. Reiniu, naujojo universiteto rekto- 
riumi (kuris tuo tarpu Kaune susirgo sunkiu inkstų uždegimu), nusprendė, 
kad įvyks tik religinė ceremonija katedroje, o oficialus naujojo universiteto 
atidarymas bus nukeltas vėlesniam laikui. 

Katedroje, pilnoje tikinčiųjų ir rinktinės publikos, praėjusį sekmadienį 
mons. arkivyskupas celebravo, kaip buvo paskelbta, šv. Mišias, kad gautų 
Dievo palaiminimą naujajam institutui. Dalyvavo dauguma Lietuvos vys- 
kupų ir Šv. Sosto atstovas. Atlikus šventinimą Švenčiausiuoju, mons. ar- 
kivyskupas kreipėsi į dalyvaujančiuosius pranešdamas - visų nuostabai -, 

kad „norint geriau įvykdyti būtino pasirengimo darbą, akademinis naujojo 
universiteto inauguracijos aktas po pietų neįvyks, jo atidarymas nukelia- 
mas kitam laikui“. 

Labai mažai kas iš esančiųjų suvokė tikrąją mons. arkivyskupo pa- 
reiškimo prasmę (t. y. tik tie, kurie žinojo tikrąją padėtį); dauguma nieko 
apie tai nežinojo iki Mišių pabaigos ir nusiteikė prieš arkivyskupą, kad jis 
nepaaiškino, kaip iš tikrųjų buvo susiklostę reikalai. Daugeliui kitų, vėliau 
atvykusių iš provincijos ir nuvykusių tiesiai į nurodytą vietą, kur turėjo 
įvykti akademinis inauguracijos aktas, teko karčiai nusivilti, skaitant ant 
durų pakabintą skelbimą, teigiantį, kad „dėl priežasčių, nepriklausančių 
nuo universiteto komiteto, jo inauguracija yra nukeliama tam laikui, kada 
bus pašalinti trukdymai, dabartiniu metu kliudantys jo veikimui“. 

Žinoma, visiems tai padarė gilų įspūdį. 

Po poros dienų, 29 dieną, švietimo ministras oficioziniame laikraštyje 
Lietuvos aidas paskelbė tokį pareiškimą: 

„Katalikiško universiteto atidarymo komitetas pranešė nusprendęs 
atidaryti naująjį universitetą ir nurodė atidarymo dieną, iš anksto dėl to 
nesusitaręs su Bažnyčios reikalus kuruojančiu ministru. Taip pat paskelbė, 
kad naujajame universitete būsiąs Komercijos fakultetas ir Katalikų akcijos 
institutas. 

1. Lietuvoje aukštąsias mokyklas galima atidaryti tik priėmus specialų 
įstatymą. Kad būtų priimtas specialus įstatymas dėl aukštosios mokyklos 
steigimo, reikia turėti statutus, iš kurių matytųsi tos mokyklos specifika, 
studijų programa etc. Katalikiško universiteto steigėjai nepateikė jokio sta- 
tuto, bet tik pranešė apie universiteto atidarymą. Dar daugiau, sprendžiant 
iš to, kas buvo pranešta, jame bus tik tiek fakultetų, kad vos užtektų liaudies 
universiteto atidarymui. 

2. Taip pat ta aplinkybė, kad naujasis universitetas gautų lėšų tik iš 
laisvų aukų, yra nelabai aiški ir verčia abejoti, ar universitetas tokiu būdu 
išsilaikys. 

3. Be kita ko esama techninių sunkumų. Patalpos, kurios buvo išsirink- 
tos kaip universiteto būstinė („Saulė“), nėra tinkamos šiam tikslui. Rūmuo- 
se „Šaulė“ jau veikia trys mergaičių mokyklos, išlaikomos valstybės: t. y. 
gimnazija ir Mokytojų seminarija; dar daugiau, ten įsikūręs moterų vie- 
nuolynas; viskam vadovauja Šv. Kazimiero vienuolės. Žvelgiant iš ugdymo 

ir higienos pusės, negalima leisti atidaryti dar vieną mokyklą, kurią galės 
lankyti išskirtinai vyrai.“ 

Tokia yra faktų kronika, aiški ir paprasta. 

* * 4 

Jau metai, kai kalbama apie katalikišką universitetą, ir visose Lietuvos 
vyskupijose buvo surinktos didelės sumos šio projekto įgyvendinimui. Ta- 
čiau viskas rodo, kad Vyriausybė nepasitiki katalikų žygiu; todėl, kai buvo 
pranešta, kad rugpjūčio 28 d. įvyks oficialus naujojo universiteto atidary- 
mas, visa spauda, kokių pažiūrų ji bebūtų (išimtį sudarė... žydų spauda, 
džiugiai pasveikinusi katalikų bandymą!), buvo priešiška. 

Episkopatas, su mons. arkivyskupu priešakyje (tikrasis visko inicia- 
torius iš tiesų yra mons. Reinys), nemanė, kad reikėtų iš anksto tartis dėl 
to su Vyriausybe, kadangi: 1. Buvo žinoma, jog pagal įstatymus ir pagal 
konkordatą užtenka paprasto pranešimo; 2. Tikriausiai buvo manoma, jog 
išankstinės derybos nebūtų nieko pakeitę. 

(Man paprašius buvo atliktas vos pakenčiamas laiško, kurį arkivysku- 
pas parašė švietimo ministrui, vertimas, kurį turiu garbės pridėti kaip prie- 
dą nr. 1.). 

Nustebusi dėl šios taktikos, Vyriausybė iš pradžių bandė įtraukti į be- 
prasidedantį konfliktą Šv. Sostą. Iš asmens, kuriuo pasitikiu, - jis rugpjū- 
čio 21 d. dalyvavo kaime vykusiame pasitarime tarp Ministro Pirmininko 
ir švietimo, krašto apsaugos bei susisiekimo ministrų, - sužinojau, kad ta 
proga ponai ministrai išsakė nelabai man palankius vertinimus, priskirda- 
mi man atsakomybę dėl to, jog tyčia nuslėpiau nuo Vyriausybės katalikų 
ketinimus, tuo siekdamas, kad jai beliktų konstatuoti jau įvykusį faktą. 

Kadangi aukščiau minėtų ministrų elgesys mano atžvilgiu man pasirodė 
nekorektiškas, jau nekalbant apie tai, kad neatitinka tiesos, nusprendžiau pa- 
rašyti užsienio reikalų ministrui - į Palangą, kur jis šiuo metu yra - asmenišką 
laišką, kad paaiškinčiau dalykus. Tuo pačiu metu jis buvo iškviestas į Kauną 
universiteto klausimu, todėl aš pats įteikiau jį jam rugpjūčio 25 dieną. 

Jame, priminęs ministrui savo žodinį pareiškimą dėl katalikiško uni- 
versiteto, išsakytą jam po mano grįžimo iš Romos, kuriuo buvo siekta nu- 
statyti tai, kas priklauso Šv. Sosto kompetencijai ir tai, kas buvo palikta 
laisvai spręsti vyskupams, pridūriau: „Žurnalo Tiesos Kelias 7-8 numery- 
je (1932 m. liepos mėnuo) pasirodė laiškas (pilnas), kurį Šv. Seminarijų ir 

Universitetų kongregacija buvo ką tik nusiuntusi Kauno arkivyskupui kata- 
likiško universiteto tema. Šis laiškas, aišku, pasiekė ir Vyriausybę. 

Nuo šių metų kovo mėnesio Vidaus reikalų ministerija mons. arkivys- 
kupo laišku buvo informuota apie katalikiško universiteto steigimą. Rea- 
guodama į tai, ministerija įsakė, kad aukų rinkimas numatytam institutui 
neperžengtų šalies įstatymais nurodytų ribų ir kad aukų rinkėjai dėl to ne- 
būtų trukdomi. Tai prilygo nihil obstat, kuris Vyriausybės duotas episkopa- 
tui numatytam projektui įgyvendinti. 

Visai neseniai Jo Eminencija mons. arkivyskupas Švietimo ministerijai 
pranešė tiek naujojo instituto atidarymo datą, tiek būdus, sulaukdamas jos 
geranoriško palaikymo. 

Po šių paaiškinimų, manau, mano asmuo neturėtų būti laikomas susi- 
klosčiusios situacijos priežastimi. 

Šventojo Sosto atstovas niekada tiesiogiai ir savo valia nesikišo į Lie- 
tuvos bažnytinės provincijos vidaus reikalus, kad nurodytų vyskupams tam 
tikrą veikimo liniją ar kad primestų jiems savo asmeninę nuomonę. 

Manau, esu parodęs daug nuoširdumo ir lojalumo Respublikos Vy- 
riausybės atžvilgiu, - prašydami iš manęs dar daugiau, reikalautų, kad aš 
viršyčiau savo jėgas. 

Prašyčiau Jo Ekscelencijos, kad pirmai progai pasitaikius savo Didžiai 
Gerbiamiems Kolegoms nurodytumėte mano aiškų elgesį šiuo klausimu.“ 
[Citata dokumente pateikta prancūzų kalba.] 

Šis mano laiškas, skirtas ponui ministrui, ir priežastys, kurias turėjau 
garbės nurodyti Jūsų Eminencijai savo šifruotėje nr. 4, atrodo, lėmė, kad 
laikotarpiu tarp pirmojo ir antrojo pokalbių, vykusių su ponu Zauniumi 
katalikiško universiteto klausimu, Vyriausybė atsisakytų savo užsispyrimo 
dėl mano dalyvavimo naujojo universiteto inauguracijos ceremonijoje. 

Išvengus tiesioginio konflikto su Šv. Sostu, prasidėjo tas su episkopatu: 
konfliktas, kuris lieka atviras dėl švietimo ministro atsakymo mons. arki- 
vyskupui (priedas nr. 2). 

Dabar, guid agendum? 

Katalikai - ypač organizuotieji - įžvelgia Vyriausybės laikysenoje ir iš 
pažiūros silpname arkivyskupo elgesyje didelį smūgį katalikiško universi- 
teto idėjai, kadangi yra įsitikinę Vyriausybę darysiant viską, net ir sudarant 
legalumo regimybę, kad sutrukdytų universiteto atidarymui. Jie prašo, kad 

būtų toliau renkamos aukos universitetui visose Lietuvos bažnyčiose. Tai 
gali sudaryti sąlygas tam tikram pernelyg dideliam uolumui ir šen bei ten 
lemti naujas represijas iš vidaus reikalų ministro pusės (o jis daugiau nei bet 
kuris kitas riboja organizuotų katalikų laisvę); bet tai negąsdina katalikų, 
įpratusių kentėti dar nuo rusų priespaudos laikų. Apskritai padėtis tampa 
vis sudėtingesnė ir vis labiau gilėja vaga, skirianti katalikus - ypač organi- 
zuotus katalikus - nuo Vyriausybės. 

Apžvelgus viską: ar, nepaisant visų sunkumų, verta toliau darbuotis 
vardan katalikiško universiteto idėjos triumfo? Atrodytų, taip, ir stengian- 
tis kuo geriau pasirengti - iš finansinės, kultūrinės (1) ir techninės pusės - 
naujojo instituto atidarymui, kuomet laikas bus pribrendęs. Mano kuklia 
nuomone, mons. Reinys labai paskubėjo ir, nepaisydamas mano aiškiai 
išsakyto patarimo, manė turįs absoliučiai nepaisyti civilinės valdžios, lyg 
aukštosios mokyklos atidarymas - nors ir palaimintas bažnytinės val- 
džios - iš tam tikro žiūros taško, netgi iš daugelio žiūros taškų, neturi tapti 


mišrios sandaros objektu. 

Antra, atrodytų labai tinkama - dėl orumo ir dėl logikos motyvų —, kad 
vyskupai atsakytų laišku, kuris, jei reikalinga, galėtų būti viešai išplatintas, 
į švietimo ministro argumentus, išdėstytus jo laiške arkivyskupui ir į spau- 
dos pareiškimus: kadangi Vyriausybė, regis, ima abejoti vyskupų, sudarančių 
Lietuvos bažnytinę provinciją, teisine galia bendrai įkurti aukštąją mokyklą. 

Prašyčiau Jūsų Eminencijos nepagailėti man kuo daugiau savo išmin- 
tingų patarimų ir autoritetingų nurodymų, kuriuos aš pasirūpinčiau konfi- 
dencialiai perduoti vyskupams. 


* 4 

Kita Lietuvos katalikų pasipiktinimo priežastis yra ta, kad Vidaus reika- 
lų ministerijai priklausantys organai riboja katalikiškų organizacijų laisvę. 

Neseniai vidaus reikalų ministras paskelbė įstatymą, pagal kurį visos 
politinio pobūdžio draugijos negali rengti susirinkimų, jeigu nėra gavusios 
aiškaus policijos leidimo. Tuo tarpu katalikiško pobūdžio draugijos yra at- 
leistos nuo būtinybės gauti tokį leidimą. Taigi turėtų būti leidžiami Katalikų 
akcijos draugijų rengiami susirinkimai: teoriškai, taip, tačiau beveik visur 
tokie susirinkimai yra draudžiami. 

Išsakiau šiuo reikalu savo protestą ministrui Zauniui: jis man atsakė, 
kad Katalikų akcijos organizacijoms galioja konkordato XXV straipsnis. 

Replikavau, kad vidaus reikalų ministras neatrodo į tai atsižvelgiantis. Tada 
jis pradėjo kalbėti apie savo šalies, kurioje vis dar yra „karo padėtis“, vidaus 
sunkumus etc. Ir iš tikrųjų apribojimų režimas tebesitęsia. 

Tokiomis aplinkybėmis daugelis šios nunciatūros teiraujasi, ar kata- 
likiškoms organizacijoms negalima būtų suteikti teisę rengti jų visuotines 
asamblėjas ir jų kongresus bažnyčiose - Švenčiausiąjį trumpam išnešant 
kur kitur (pavyzdžiui, į zakristijas). 

Palieku Jūsų Eminencijai spręsti apie šią galimybę; taip pat ir šiuo klau- 
simu prašyčiau Jūsų duoti man savo nurodymus. Aišku viena: jeigu nebus 
numatyta, kaip pakelti organizuotų katalikų „moralę“, negalima atmesti 
galimybės, kad ištiks tam tikra gausių Lietuvos Katalikų akcijos draugijų 
veiklos ir sutelktumo „krizė“. 

Atvirai, Eminencija: keblumų be išeities perspektyvų yra daug, bet jų 
pobūdis toks, kad belieka jaustis apimtam nevilties. Praėjo tik penkiolika 
dienų, o ministras Zaunius, - nepaisant neigiamų prognozių, vis dar pa- 
sipūtęs ir pilnas puikybės dėl patirtos sėkmės Hagos tarptautiniame teis- 
me Memelio klausimu, - pažodžiui man pasakė: „Dabar, kai ši sudėtinga 
Memelio problema yra išspręsta mūsų naudai, Lietuvos Vyriausybė yra 
nusprendusi kiek įmanoma greičiau išspręsti ir santykius su Vatikanu. Iki 
mano išvykimo į Ženevą rugsėjo 20 d. viskas turės būti išspręsta!“ 

Neužilgo... štai katalikiško universiteto konfliktas, belieka laukti kitų, 
tikrai iškilsiančių netrukus! 


Klaupdamasis pabučiuoti šventąją purpurinę Mantiją, perduodu savo 
ištikimiausią ir giliausią atsidavimą ir turiu garbės patvirtinti liekąs 


Jūsų Didžiai Gerbiamo Eminencijos [tarnas] 
(1) Reikėtų pastebėti, kad dviejų semestrų trukmės naujojo universiteto 


Komercijos fakulteto 15 dalykų, sudarančių Ratio studiorum, yra paskirti 
iš viso keturi profesoriai. Proporcijos akivaizdžiai per mažos: vis dėlto vi- 


sos užsienio spaudos agentūros paskelbė žinią apie katalikiško universiteto 
Kaune atidarymą! 


ASV, Arch. Nunz. Lituania, b. 66, I. 631-639. Mašinraštis, versta iš italų k. 

131. G. PIZZARDO RAŠTAS A. ARATAI DĖL KATALIKŲ UNIVER- 
SITETO PROBLEMŲ 


Šv. Nepaprastųjų Bažnyčios reikalų 
kongregacija 


Protokolo Nr. 2846/32 
Vatikanas, 
1932 m. rugsėjo 28 d. 


Didžiai Gerbiamas Pone, 


Sekretoriatas laiku gavo Jūsų Didžiai Gerbiamo Malonybės šio mėne- 
sio raportą nr. 387 ir nesant Šviesiausiojo Vyresniojo, nedelsdamas pada- 
riau pilną ataskaitą Šventajam Tėvui. 

Jo Šventenybė labai nuliūdo, matydamas katalikiško universiteto idė- 
jos sukompromitavimą dėl aiškios būtino atlikti darbo vizijos neturėjimo ir 
be jai reikalingo pasirengimo. 

Šventojo Sosto mintis buvo pritarti, kad Lietuvos vyskupai pasireng- 
tų katalikiško universiteto steigimui tegu ir pradėdami - jei taip norė- 
jo - nuo Komercijos aukštosios mokyklos. Tačiau, žinoma, netgi šitos 
Komercijos mokyklos atidarymas turėjo vykti prideramais būdais, t. y. 
reikėjo pirmiausia atlikti tinkamą teisinį ir praktinį pasirengimą, išsamiai 
sutarti su Šv. Seminarijų ir Universitetų kongregacija ir kalbėti apie tai 
tik kaip apie pirmąjį būsimojo katalikiško universiteto žingsnį, o ne jau 
iš pat pradžių pavadinti tokiu pernelyg skambiu vardu kaip „katalikiškas 
universitetas“. 

Iš tikrųjų katalikiško universiteto vardas suponuoja daugiau fakultetų 
su atitinkamu katedrų skaičiumi. Be kita ko, nėra reikalo pažymėti, kad 
Katalikų akcijos institutas negali figūruoti tarp mokslinių universitetinių 
fakultetų ir todėl nebuvo tikslinga taip jį pristatyti: juolab kad nemenki 
sunkumai, su kuriais čia susiduria Katalikų akcija, turėjo padėti suprasti, 
jog nereikia suteikti dar ir šito preteksto jau išreikšto priešiškumo katalikiš- 
kam universitetui sustiprinti. 

O dėl nepakankamo pasiruošimo tai Jūs pats jį iškėlėte aikštėn: patalpų 
trūkumas ir profesorių stoka - dvi, be abejonės, didžiulės spragos. 

Toks pasirengimo nepakankamumas, suteikęs pagrindą pagrįstai kriti- 
kai, turėjo priversti gerokai pamąstyti, ar tikrai buvo pasirinkta gera taktika 
Vyriausybės atžvilgiu. Vietoj atsargių žvalgybų ir reikalingų aiškinimųsi, 
organizatoriai apsiribojo paprastu pranešimu, nepristatydami (kaip atro- 
do) statutų ir programų, nors konkordato XII str. 5 paragrafas kalba apie 
mokyklas, atitinkančias Švietimo ministerijos programas. 

Visa tai tikrai leido susidaryti išankstinę nuomonę apie katalikiško 
universiteto idėją ir nėra lengva sugalvoti, kaip tai pataisyti. 

Atrodo, kad šiuo metu nebereikia daugiau kalbėti (kaip Jūs pats siūlote) 
apie katalikiško universiteto inauguraciją, bet reikia palaukti palankesnio 
meto (ir ypač mažiau priešiškos Vyriausybės) ir sykiu parengti taisyklingą 
Komercijos aukštosios mokyklos veikimo planą su geromis patalpomis, rei- 
kalingu profesorių skaičiumi ir atitinkamomis programomis. Taip pavyks 
atsargiai išlaikyti gyvą katalikiško universiteto idėją ateičiai, kurios pirma- 
sis žingsnis turės būti toji aukštoji mokykla. Bet nereikia daryti specifinių 
aliuzijų į patį universitetą, priešingai, reikia padaryti taip, kad patys įvykiai 
palaipsniui vestų prie tinkamo jo įsteigimo. 

Dėl Jūsų raporto 2-ojo punkto, t. y. dėl sunkumų, su kuriais susiduria 
Katalikų akcija, nugalėjimo būdo, reikėtų labai atsargaus veikimo, plačiai 
paskleisti tikrosios Katalikų akcijos idėją (kaip aiškėja iš enciklikoje Ubi 
Arcano esančio apibrėžimo, su aiškiomis iš to išplaukiančiomis išvadomis), 
o ypač vengti bet kokio pavienių asmenų neatsargumo. 

Priešingai, būtų labai pavojinga rengti susirinkimus bažnyčiose, kurias 
reikia ginti visais būdais ir vengti, kad jos būtų galimai įtrauktos į priešiš- 
kumą prieš Katalikų akciją ar prašomos jų suvažiavimams. 

Maloniai naudojuosi susitikimu, kad patvirtinčiau savo išskirtinę ir 
nuoširdžią pagarbą. 

Didžiai Gerbiamam Malonybei 
be galo atsidavęs Jūsų tarnas 
G. PIZZARDO 

Tikrasis Nikėjos arkivyskupas 


ASV, Arch. Nunz. Lituania, b. 66, I. 656r-657v. Mašinraštis, versta iš italų k. 

132. A. ARATOS RAPORTAS KARD. E. PACELLI APIE DERYBAS 
DĖL KONKORDATO INTERPRETAVIMO IR VISUOMENĖS NUO- 
TAIKAS 


Nr. 409 


Objektas: 
Derybos dėl konkordato interpretacijos 
Kaunas, 
1932 m. spalio 5 d. 


Didžiai Gerbiamas Eminencija, 


Skubu persiųsti Jūsų Didžiai Gerbiamam Eminencijai dviem egzem- 
plioriais kopiją vadinamųjų vyriausybinių tezių dėl konkordato su Šv. Sostu 
įgyvendinimo. Jas, kaip turėjau garbės pranešti Jūsų Eminencijai savo šif- 
ruote nr. 6, man asmeniškai neoficialia forma įteikė ponas ministras Zau- 
nius, t. y. be lydimosios diplomatinės notos ir su pareiškimu, kad šios tezės 
yra daugiau Vyriausybės nurodymai ponui Lozoraičiui deryboms su Apaš- 
taline nunciatūra. 

Ponas ministras atsiprašė manęs, kad iki šiol negalėjo - dėl didelio už- 
imtumo kitais reikalais savo ministerijoje - atsidėti neišspręstų klausimų su 
Šv. Sostu nagrinėjimui; bet džiaugiasi, kad ponas Lozoraitis, kaip Politinio 
departamento direktorius ir buvęs reikalų patikėtinis prie Vatikano, dabar 
sugebės užsiimti tuo iš esmės. Pridūrė, kad grįžęs iš Ženevos kartas nuo 
karto dalyvaus mūsų diskusijose; ir, be kita ko, kvietė numatyti mūsų pir- 
mąjį susitikimą. 

Remdamasis prieš tai gauta informacija, man patvirtino, kad ponas 
Respublikos Prezidentas iš tiesų laukė pono Lozoraičio grįžimo iš Romos, 
kad būtų pradėtos derybos su Šv. Sostu, nes jam neatrodė tinkama, kad 
pastarosioms vadovautų ministras protestantas. 

Kaip klostysis derybos, - nepaisant visos Šv. Sosto geros valios, pakar- 
totinai išreikštos ir parodytos, - sunku numatyti. Jei reikėtų spręsti pagal 
dalies viešosios katalikų nuomonės nuotaikas ir pagal du mano pokalbius 

su ponu Lozoraičiu, kurių vienas įvyko rugsėjo 30 d., o kitas šio mėnesio 
4 d., yra pagrindo būti pesimistais. 


Dėl viešosios katalikų nuomonės, t. y. vienos jos dalies, turiu pasakyti, 
kad atmosfera tikrai nėra palanki deryboms ir kad katalikai, užuot padėję, 
kliudo - nors ir nelinkėdami blogo - ir šiaip sunkiam Šv. Sosto atstovo 
uždaviniui. 

Užimtų per daug vietos cituoti žinomus faktus ir epizodus, patvirti- 
nančius šį mano teiginį: apsiribosiu nurodydamas kai kuriuos faktus. 

Šv. Sostui jau žinoma situacija tarp Lietuvos katalikų. Nesutarimai 
episkopate, dėl Vyriausybės atžvilgiu būtinos užimti pozicijos, savaime at- 
sispindi tarp dvasininkų ir tarp vadinamųjų karingųjų katalikų. Paskutiniu 
metu į nunciatūrą atvyko daug kunigų - man taip pat buvo atsiųsti me- 
morandumai -, idant pasakytų, jog norima vienybės tarp vyskupų. Vieni, 
kurių klausiau: „Kokia prasme norite vienybės tarp vyskupų*“, atsakė: „Kad 
sudarytume vieningos kovos prieš Vyriausybę frontą!“, kiti, kuriems užda- 
viau tą patį klausimą, teigė: „Kad pagaliau sutartume su Vyriausybe!“ 

Jau nekalbu apie susirinkimus ir „sueigėles“, surengtus šen ir ten dva- 
sininkijos atstovų ir pasauliečių, prisijungusių prie krikščionių demokratų 
partijos. Tose „sueigėlėse“ vieni ir kiti atrodo besisavinantys teisę diskutuo- 
ti apie Bažnyčios ir Lietuvos Valstybės santykius ir netgi siūlyti episkopatui 
direktyvas dėl santykių su Vyriausybe. Tos pačios emocijos iškyla - ir visai 
nepagarbia forma - viename memorandume, man neseniai adresuotame ir 
pasirašytame devynių Vilkaviškio vyskupijos dekanų. 

Viename neseniai Kauno arkivyskupijos Piligrimystės centre įvykusia- 
me susirinkime kun. Krupavičius (taip pat iš Vilkaviškio vyskupijos), buvęs 
krikščionių demokratų partijos sekretorius, savo karštą kalbą baigė tokiais 
žodžiais: „Ši Vyriausybė turi... padvėsti!“ Dalyvaujantis policijos atstovas jį 
nutraukė, sakydamas: „Aš negaliu leisti, kad Jūs taip kalbėtumėte apie Vy- 
riausybę.“ Į tai anas replikavo: „Baigiau!“ Taip sukeliamos aistros tam tikros 
politikuojančių kunigų kategorijos gretose; ir tas, kas privalėtų pasirūpinti 
santūrumu, neatrodo labai besistengiantis tai padaryti. 

Dauguma jaunųjų dvasininkų, prieš kelerius metus baigę seminariją, 
jaučiasi stačiai... pašaukti vesti Bažnyčią Lietuvoje: dedasi religinių laisvių 
gynėjai, jų žodžiais, pamintų Vyriausybės, ir vaikšto kartodami, kad „jei 

visi vyskupai būtų tokie kaip Panevėžio, Vyriausybė nedrįstų daryti to, ką 
dabar daro prieš Bažnyčią“. 

Taip pat ir draugijų, priklausančių Katalikų veikimo centrui, susirin- 
kimuose pasigirsta ne visuomet atsargių ir santūrių balsų apie vieną ar kitą 
problemą, liečiančią Bažnyčios ir valstybės santykius. Antai ateitininkai ne- 
seniai vykusioje visuotinėje asamblėjoje patvirtino dienotvarkę, reikalau- 
jančią katalikiško universiteto atidarymo ir ateitininkų draugijų atstatymo 
vidurinėse mokyklose. 

Tiesa, kad viešojo saugumo valdžia davė leidimą artėjančiam visuo- 
tiniam Katalikų veikimo centro suvažiavimui, bet uždraudė vienam iš už- 
sirašiusių kalbėtojų — Panevėžio vyskupijos kurijos kancleriui - skaityti 
pranešimą tema „Katalikų akcijos teorija ir praktika“ ir dėl bet kokio prie- 
šiško akto prieš Vyriausybę atsakingais paskelbė Katalikų veikimo centro 
pirmininką ir generalinį sekretorių. 

Apskritai čia vyrauja abipusio įtarumo atmosfera, aistrų, kurios ne- 
rimsta, sistemų ir metodų, labiau aštrinančių nesutarimus, nei juos malši- 
nančių, ir taip tiek iš vienos pusės, tiek iš kitos: t. y. iš tos pusės, kuri palanki 
Vyriausybei, ir iš tos, kuri, taip pat ir dvasininkų gretose, bet kokia kaina 
spiriasi veikti kaip politinė opozicija. 

Taip pat nenutylėsiu (ir Jūsų Ekscelencija teatleis man šį... juokingą nukry- 
pimą), kad buvo pažadėti... supuvę kiaušiniai dabartiniam Šv. Sosto atstovui 
(kaip jais kita proga jau buvo pamalonintas kitas daug aukštesnis atstovas!), 
jei taika su Vyriausybe, pagal tam tikrų kunigų kriterijus, būtų netikusi. Ir taip 
pat pridursiu, kad vienas kunigas, universiteto profesorius, neseniai atvyko 
pas mane, - tvirtino kalbantis šimto ar dviejų šimtų kunigų vardu, - kviesda- 
mas sustabdyti derybas su Vyriausybe (kurios dar nebuvo prasidėjusios!), nes 
pastaroji, jo teigimu, „jei ir pasirašys susitarimą, paskui jo nesilaikys“. Stropia- 
jam profesoriui atsakiau, kad įsakymus ir direktyvas gaunu iš Šv. Sosto. 


Tokioje atmosferoje, aiškiai įkaitintoje paskutiniojo neįvykusio kata- 
likiško universiteto atidarymo epizodo, prasidėjo derybos su Vyriausybe. 
Abiejų iki šiol įvykusių pasitarimų su ponu Lozoraičiu tikslas buvo diskusi- 
ja dėl konkordato XII straipsnio. 

Prieš pradedant diskusijas pareiškiau: „Visa tai, ką man teko tvirtinti 
ar siūlyti kaip konkordato interpretaciją, turi būti laikoma kaip mano as- 

meninis pareiškimas ir todėl neoficialus ir neįpareigojantis, kol Šv. Sostas 
nepasisakys tais klausimais.“ Be kita ko, pareiškiau (pridurdamas, kad da- 
rau tai Šv. Sosto vardu), „kad Šv. Sostas, remdamasis konkordato XXV str., 
garantuojančiu Katalikų akcijai veikimo laisvę, negalėjo pripažinti vidaus 
reikalų ministro 1932 m. rugpjūčio 5 d. įsakymo nr. 393, apie kurį turėjau 
garbės išdėstyti J. E. savo pagarbiame rugsėjo 1 d. raporte nr. 387. 

O dėl konkordato XII str. svarstymų turiu pasakyti, kad per pirmąjį 
pokalbį prireikė net dviejų valandų..., kad galų gale abu atsidurtume pir- 
minėse pozicijose. Kalbant konkrečiai, Vyriausybė savo pirmąja teze prašo 
dviejų dalykų: 1. Kad būtų atšauktas 1930 m. spalio ganytojiškas vyskupų 
laiškas ir pavieniai cirkuliarai, susiję su jo įgyvendinimu; 2. Kad būti paša- 
linti kunigai, pažeidę ar ateityje pažeisiantys konkordato XII str. 

Atsakiau (ir, tikiuosi, Jūsų Eminencija leis vien dėl trumpumo reziu- 
muoti mano pokalbius), kad esu Kaune ne diskutuoti apie praeitį, bet rasti 
susitarimą ateičiai. Galima būtų kalbėti apie ganytojiško laiško atšaukimą, 
jei Vyriausybė atšauktų priemones, davusias tam prielaidas. Jei po to būtų 
reikalaujama būtinai diskutuoti apie praeitį, Šv. Sostas galėtų pareikalauti 
daug dalykų, kad būtų atstatyta statu guo antea. 

Dėl siūlymo šalinti kunigus, prasižengusius nepagarbiu elgesiu Vy- 
riausybės atžvilgiu, atkreipiau dėmesį, kad XII str. nesuteikia Vyriausybei 
šios teisės; nei Šv. Sostas galėtų dabar ją suteikti dėl tų pačių priežasčių, dėl 
kurių Vyriausybė „negalėtų priimti, kaip yra pasakyta tezių įvade, didesnio 
savo teisių apribojimo nei to, kuris yra praktikuojamas kituose katalikiš- 
kuose kraštuose“: t. y. Šv. Sostas nemato jokios priežasties suteikti šiai Vy- 
riausybei platesnių teisių nei kitų katalikiškų šalių vyriausybėms. 

Šiuo punktu ponas Lozoraitis argumentavo taip: „Yra kai kurių vys- 
kupų (reikėtų suprasti, Panevėžys!), kurie leidžia savo dvasininkams ne- 
gerbti Vyriausybės, kaip juos įpareigoja XII str.; tad Vyriausybei trūksta 
būdų sutramdyti šį „nusikaltimą“ pagal Respublikos baudžiamojo kodek- 
so įstatymus. 

Idant šiuo klausimu būtų išpurenta supratimo dirva, t. y. ateityje būtų 
išvengta, kad koks nors kunigas nuo altoriaus (kaip, deja, atsitiko praeityje) 
nepagarbiai pasisakytų apie Vyriausybę, pasakiau ponui Lozoraičiui, kad 
numačiau tinkamą būdą, kaip išvengti panašių teisės pažeidimų iš kunigų 
pusės, jei tik, kaip gerai suprantama, Šv. Sostui tai pasirodytų priimtina. 

Būdas, numatytas bendru sutarimu su mons. arkivyskupu ir paviešin- 
tas ponui Lozoraičiui mūsų antrojo pokalbio metu šio mėnesio 4 dieną, 
būtų toks: 

„Šv. Sostas, norėdamas parodyti gerą valią susitaikyti, yra pasiruošęs, 
jei Vyriausybė pateiks jam tam tikrų priešingų būtinai pagarbai veiksmų 
įrodymus: 1. Pateikti tiems dvasininkams, kurie iš sakyklos pavadino Vy- 
riausybę „masonais“ arba „Bažnyčios persekiotojais“, „kanoninius per- 
spėjimus“; 2. Jei svarstomi dvasininkai nusikalstų antrą kartą atlikdami tą 
patį veiksmą, vyskupas imtųsi prieš juos kanoninių bausmių, pirmiausia 
uždrausdamas sakyti pamokslus vyskupijos bažnyčiose. Jei kalbama apie 
kleboną, recidyvo atveju vyskupas, remdamasis kanoninės teisės aktais, ga- 
lės imtis netgi nušalinimo nuo parapijos tvarkymo; 3. Jei koks kunigas at- 
sisakytų melstis už Respubliką ir jos Prezidentą, tai toks elgesys galėtų būti 
laikomas nelojaliu valstybės atžvilgiu ir vyskupas imsis priemonių prieš jį 
pagal Vyriausybės pateiktus įrodymus.“ (1) [Cituojamas fragmentas doku- 
mente pateiktas prancūzų k.) 

Antrajame šio mėnesio 4 d. pokalbyje ši geros valios manifestacija, iš- 
reikšta anksčiau minėtomis formuluotėmis, buvo bergždžia. Vyriausybė, 
pono Lozoraičio tvirtinimu, ketina vis dėlto pasilikti teisę vykdyti Respu- 
blikos įstatymus ir teismų nuosprendžius prieš kunigus, parodžiusius di- 
delę nepagarbą Vyriausybei, ypač (pabrėžė jis) jeigu tai įvyktų atliekant 
pastoracinę tarnybą. 

Akivaizdu, kad čia į diskusiją įtraukiami konkordato XX ir XXVI str.; 
ar, kitais žodžiais tariant, tampa aktualiais Šv. Sosto pareiškimai, jau išsaky- 
ti tuo klausimu mano pristatytoje 1932 m. balandžio 21 d. notoje nr. 210, 
anot kurių: „Šv. Sostas negalėtų priimti kaip teisėtą civilinės teisės kišimąsi 
į kunigo pareigų vykdymą, kas savo esme priklauso išskirtinai bažnytinės 
valdžios kompetencijai; šį pareiškimą pokalbio metu pakartojau ponui Lo- 
zoraičiui. 

Pastarasis savo ruožtu išreiškė absoliutų principingą Vyriausybės ne- 
norą pripažinti Šv. Sosto nuomonę; aš replikavau, kad Šv. Sostas yra ne ma- 
žiau principingas išlaikyti savąją teisę tokio esminės svarbos ir išskirtinės 
dvasinės valdžios kompetencijos klausimu. 

Taip ir išsiskyrėme, nors aš ir sutikau vėl susitikti su juo ateinantį pir- 
madienį, šio mėnesio 10 d. 

"Taip susiklosčius reikalams, būtų svarbu nedelsiant gauti šviesius ir iš- 
mintingus J. E. patarimus ne tik dėl šių pirmųjų Vyriausybės „tezių“, bet ir 
dėl visų kitų, kurios yra patikėtos geležinei pono Lozoraičio gynybai. 

Iš mano pusės stengsiuos - kiek leidžia mano menkos jėgos - veikti 
apsiginklavęs atsargumu ir ištikimybe; ir mano derybos, kaip liepia par- 
eiga, visuomet bus tik ad referendum, kiekvieną kartą lauksiu iškilių J. E. 
nurodymų. 

Matau (ir matau jau beveik metai), kad čia reikalinga nepaprastai dide- 
lė kantrybė! Šių žmonių mentalitetas, pasakysiu taip, primityvus: jų politi- 
nis išsilavinimas menkas, jų metodai tokie... rusiški, kad reikia itin didelio 
pakantumo, prieš akis visuomet turint aukštesnį ir pagrindinį tikslą, t. y. 
Katalikų bažnyčios ir Lietuvos sielų didžiausią gėrį ir vienos bei kitų ma- 
žiausią blogį. 

Klaupdamasis bučiniui etc. 


(1) Mons. arkivyskupas norėjo pridėti dar ir šį punktą: „Šv. Sostas taip pat 
yra linkęs leisti vyskupams paskelbti potvarkį visų vyskupijų dvasininkams, 
kad klebonai susilaikytų ir nekalbėtų pasitelkdami apibendrinimus, - ku- 
riems pretekstą suteiktų koks nors antireliginis faktas, įvykęs ne jų parapi- 
joje, o bet kokioje kitoje Respublikos vietoje, - apie neutralias draugijas iš 
sakyklos ir religinių ceremonijų metu. Tačiau klebonai galės reikšti viešas 
pastabas apie vietinių organizacijų padarytus piktnaudžiavimus.“ Tačiau 
nemaniau, jog būtų tinkama, bent jau šiuo momentu, išsakyti šį punktą 
ponui Lozoraičiui. 


ASV, Arch. Nunz. Lituania, b. 70, I. 29-36. Mašinraštis, versta iš italų k. 

133. A. ARATOS RAŠTAS G. PIZZARDO APIE VALDŽIOS PLANUS 
ĮVYKDYTI ALGŲ KUNIGAMS MOKĖJIMO REFORMĄ 


Objektas: 
Išmokų dvasininkams 
reformos projektas 
Kaunas, 
1932 m. spalio 20 d. 


Didžiai Gerbiamas Ekscelencija, 


Gavęs iškilų Jūsų Didžiai Gerbiamo Ekscelencijos šio mėnesio 14 d. 
raštą nr. 2954/32, skubu Jums išsiųsti čia pridėtą šviesiausiojo arkivyskupo 
pro memoria, atskleidžiančią priežastis, kodėl Lietuvos episkopatas mano, 
jog reikia atmesti Lietuvos Vyriausybės paskelbtą dvasininkų apmokėjimo 
reformos projektą. 

Norėdamas informuoti Jūsų Ekscelenciją, pasakysiu, kad rusų režimo 
laikais buvo naudojama kita nei dabartinė sistema, kuri tačiau gynė vysku- 
pijos kurijų kompetencijas ir teises. Kiekviena vyskupijos kurija periodiš- 
kai siuntė kompetentingai ministerijai prašymą, kad valstybės iždas skirtų 
pavieniams dekanams (teritoriniai vikarai) sutartas sumas. Sumos iš tiesų 
buvo siunčiamos jiems, o vėliau jie savo ruožtu persiųsdavo jas pavieniams 
dekanato kunigams. 

Taip pat ir dabar Lietuvos vyskupai išmoka pavieniams kunigams rei- 
kalingas sumas per atitinkamą dekaną, kuris paskui privalo atsiųsti ordina- 
rui įvykdytų mokėjimų kvitus. 

Buvo atvejis, kuris galėjo duoti Vyriausybei progą pademonstruoti 
(kaip jau pademonstravo, sustabdydama šiemet jam skirtus mokėjimus) 
savo antipatiją vienam šios Lietuvos provincijos ordinarui; o buvo taip: Kai- 
šiadorių vyskupas iki šio momento didžiąją dalį sumos, skirtos pavieniams 
šios vyskupijos kunigams (šiems tyliai pritariant), skyrė kurijai ir kitiems 
centro įrengimams; kalbama apie vyskupiją, kuriai, ją įkūrus, trūko visko: 
kurijos patalpų, vyskupo rezidencijos (kuris vis dar gyvena mediniame na- 
melyje, bet jau statosi plytinę rezidenciją) etc. 

Vis dėlto likdamas laukti Jūsų Ekscelencijos nurodymų dėl galimo at- 
sakymo, kurį ši nunciatūra turi duoti ponui užsienio reikalų ministrui, drįs- 
čiau pasiūlyti, ar nebūtų efektyviau, jei pats Valstybės sekretoriatas nusiųstų 
šiuo klausimu Lietuvos atstovui prie Vatikano notą. Tai aiškiai padarytų 
didesnį įspūdį ir daug labiau paženklintų naujojo fakto, kurį Vyriausybė 
siekia įvesti, svarbą, kaip ir Šv. Sosto pasipriešinimas, susijungęs su tuo, 
kurį, galimas daiktas, pradės Lietuvos vyskupai (1). 

Lenkdamasis pabučiuoti šventąjį Žiedą, kupinas gilaus atsidavimo iš- 
pažįstu esąs 


Jo Garbingiausiojo Ekscelencijos [tarnas] 


ASV, Arch. Nunz. Lituania, b. 72, I. 193-194. Mašinraštis, versta iš italų k. 


(1) Jau vadovaujant Voldemarui, buvo bandyta pavieniams kunigams iš- 
mokėti jiems privalomus atlyginimus. Mons. Panevėžio vyskupas mane 
informavo, kad nei vienas jo kunigų tuo atveju nepriėmė kvietimo atvykti 
į paštą atsiimti pinigų. Kas tai padarė per klaidą, paskui juos atidavė savo 
dekanui. 

134. KARD. E. PACELLI RAŠTAS A. ARATAI DĖL ŠV. SOSTO POZI- 
CIJOS KUNIGŲ ALGŲ MOKĖJIMO REFORMOS KLAUSIMU 


JO ŠVENTENYBĖS VALSTYBĖS 
SEKRETORIATAS 
Iš Vatikano, 
1932 m. spalio 29 d. 


Nr. 3124/32 

[Spaudas ant dokumento: 
Apaštal. nunciat. - Kaunas 
Prot. Nr. 466 

Gauta 1932 11 02] 


Didžiai Gerbiamas Pone, 


Vos tik gavęs Jūsų garbingą šio mėnesio 21 d. raportą nr. 438, pasirū- 
pinau pranešti Šventajam Tėvui apie tai, ką J. Didžiai Gerbiamas M. man 
rašote apie išmokų dvasininkams reformos projektą, sykiu tai, kaip tuo 
klausimu pro memoria, pridėtoje prie Jūsų raporto, pasisakė Jo Ekscelencija 
garbingiausiasis monsinjoras Kauno arkivyskupas. 

Atsakydamas pranešu J. M., kad Prakilniausiasis Popiežius apgailes- 
tauja negalėdamas priimti Vyriausybės požiūrio, išsakyto Jums pono už- 
sienio reikalų ministro notoje nr. 20538 rugsėjo 24 d., kurios kopiją su 
raportu nr. 410 man persiuntėte, ir įgalioja J. M. tinkamais būdais atmesti 
tokį projektą. 

Sykiu Jūs turėsite pasirūpinti pabrėžti Vyriausybei, kad konkordato 
XXIII str. aiškiai nustato, jog valstybės pervedamos pinigų sumos turi būti 
išmokamos vyskupijoms; jokiu būdu nekalbėkite apie tiesioginius mokėji- 
mus dvasininkams. Dabar vyskupijoms atstovauja - ir negali būti kitaip - 
atitinkami ordinarai, todėl mokėjimai, skirti jų vyskupijoms, turi būti atlikti 
jiems. Dėl to negali būti abejonių, ypač Lietuvoje, kur cituoto konkordato 
straipsnio prasmė yra geriau išaiškinta, nei būtų reikalinga, ir patvirtinta iki 
šiol vykdyto naudojimo ir galiojančių įstatymų. 

Kadangi užsienio reikalų ministro nota skirta J. M., būtų geriau, kad 
Jūs pats jam atsakytumėte, savaime suprantama, Šventojo Sosto vardu. 


Sykiu naudojuosi proga patvirtinti gilią ir nuoširdžią pagarbą. 


Atsidavęs Jūsų Didžiai Gerbiamo Malonybės tarnas 
Kard. E. PACELLI 


ASV, Arch. Nunz. Lituania, b. 72, I. 197rv. Mašinraštis, versta iš italų k. 

135. KONFIDENCIALUS G. PIZZARDO LAIŠKAS A. ARATAI, PRA- 
ŠANT GERIAU IŠTIRTI PADĖTĮ IR PATEIKTI PASIŪLYMUS DĖL 
TOLESNĖS ŠV. SOSTO LAIKYSENOS SANTYKIUOSE SU VALDŽIA 
STRATEGIJOS 


ASMENIŠKAI - VISIŠKAI SLAPTAI 


1932 m. spalio 29 d. 


Didžiai Gerbiamas Monsinjore, 


Kaip savo laiku buvo pranešta Jo Didžiai Gerbiamam Malonybei, išsa- 
mus pranešimas, kurį Jūs turėsite padaryti sudėtingu Lietuvos konkordato 
interpretavimo ir įgyvendinimo klausimu, bus pateiktas, siekiant geriausio 
sprendimo, Šviesiausiųjų Ponų Kardinolų, sudarančių Šventąją Neparastų- 
jų Bažnyčios reikalų kongregaciją, teismui. 

Dabar, idant Šviesiausieji susidarytų tikslią ir išsamią nuomonę apie 
klausimus, kuriais turės pasisakyti (ir Jūs žinote, kaip tai yra sunku tam, 
kuris nėra vietoje), reikia, kad Jūsų Malonybė šiuo savo raportu kuo aiškiau 
nušviestų tikrąją dalykų padėtį, ankstesnius įvykius, dėl kurių ji susidarė, 
dabartinio konflikto pobūdį ir reikšmę bei pasekmes, kurias vienos ar kitos 
tendencijos tarp katalikų įsitvirtinimas gali lemti sielų gerovei ir Bažnyčios 
ateičiai. 

Bus geriau, jei Jūs pirmiausia atvirai nusakytumėte dabartinę Lietuvos 
religinę bei politinę situaciją, pateikdamas - net jei pakartotumėte Jūsų ar 
Jūsų pirmtakų jau pasakytus dalykus - katalikų politinę praeitį, jų priklau- 
somybę ir jų veiklą partijose, jų elgesį, susijusį su naujojo režimo atėjimu 
ir jo atžvilgiu; antra, aprašydamas dabartinę Vyriausybę ir jos tikruosius 
jausmus Katalikų religijos atžvilgiu: ar ji tikrai turi rimtų ketinimų išlaikyti 
gerus santykius su Bažnyčia, ar, priešingai, - kaip kai kurie norėtų, - ketina 
žingsnis po žingsnio vystyti priešiškumo ir nukrikščioninimo programą; 
galiausiai pateikdamas, kokia yra dabartinė episkopato, dvasininkų, orga- 
nizuotų katalikų padėtis Vyriausybės atžvilgiu. 

Nusakęs bendrą padėtį, Jūsų Malonybė aprašysite teisiškai ir faktiš- 


kai neišspręstus klausimus, duodamas plačią ataskaitą, kaip jau šlovingai 

padarėte apie iki šiol iškilusius klausimus ir pokalbius, vykusius tais klau- 
simais, aiškiai nusakydamas, kaip konkordatą interpretuoja Vyriausybė ir 
katalikai. 

Pabaigoje - ir tai, žinoma, subtiliausia dalis - turėsite pasirūpinti pa- 
aiškinti, koks, Jūsų nuomone, būtų sprendimas, šiuo atveju labiausiai tinka- 
mas Bažnyčiai ir lietuvių tautai: geriau susitaikymo ir nuolankumo dvasios 
paženklintas elgesys ar, priešingai, bent jau pasyvus pasipriešinimas. To- 
kiu atveju - ir Jūsų Malonybei žinomas ypatingas tokio būdo sudėtingu- 
mas - geriau, kad Jūs, be savo asmeninės nuomonės, aprašytumėte taip pat 
ir vyskupų bei tų katalikų nuomones, kurie dėl savo meilės Bažnyčiai, dėl 
sugebėjimų ir blaivaus proto gali duoti rūpimais klausimais tikrų žinių ir 
išmintingų patarimų. 

Be mano išvardintų punktų, gali būti ir kitų, kuriuos būtų gerai žino- 
ti, norint sąžiningai priimti būtinus sprendimus: jei Jūs tokių žinote, esate 
prašomas pateikti juos savo nuožiūra, dėl kiekvienos žinios būsiu Jums dė- 
kingas. 

Pakartodamas nuoširdų linkėjimą, kad Jūsų vargai būtų apvainikuoti 
trokštama sėkme, mielai naudojuosi proga patvirtinti jaučiąs gilią ir nuo- 
širdžią pagarbą. 


Didžiai Gerbiamam Malonybei 
Atsidavęs Dievuje 


ASV, Arch. Nunz. Lituania, b. 70, I. 457-46v. Mašinraštis, versta iš italų k. 

136. PRIVATUS A. ARATOS LAIŠKAS G. PIZZARDO PRAŠANT LEI- 
DIMO ATLIKTI SLAPTĄ TYRIMĄ 


193211 18 


Didžiai Gerbiamas Ekscelencija, 
Asmeniškai - visiškai slaptai 


Nepavyko anksčiau nei šiandien atsakyti į garbingą Jūsų Didžiai Ger- 
biamo Ekscelencijos laišką (asmenišką ir visiškai slaptą), nes turėjau laukti 
galimybės išsiųsti Jums jį už Lietuvos ribų. 

Nuoširdžiai dėkoju Jūsų Ekscelencijai, man atsiuntusiam tokius iš- 
mintingus ir tinkamus nurodymus, iš visų jėgų pasistengsiu jais sekti, ka- 
dangi iš manęs reikalaujamas darbas yra pernelyg sudėtingas, sunkus ir 
subtilus. 

Norint iš tiesų supažindinti Šv. Sostą su visomis detalėmis, tuo siekiant 


aiškaus ir pilno čionykštės padėties suvokimo, reikėtų, kad aš pats galėčiau 
susivokti pilnai ir... be nesusipratimų. Dabar čia sunku - netgi drįstu sakyti, 
sunkiausia - susivokti situacijoje, kur tie patys faktai vienų (atsargiausių ir 
rimtų žmonių!) yra interpretuojami ir vertinami vienaip, o kitų (ne mažiau 
atsargių ir rimtų!) absoliučiai priešingai. Kas gali viską suprasti, tas... tikras 
šaunuolis. 

Vis dėlto, siekiant plačiai ir giliai atlikti tyrimą visais Jūsų Ekscelencijos 
man nurodytais punktais ir visais atžvilgiais, man absoliučiai būtina gauti 
įgaliojimą, kol bus reikalinga, apklausti žmones sub secreto S. Officcii. "Tik 
su šia sąlyga galėsiu iš tiesų dirbti su tam tikra nauda: antraip rizikuojame 


leisti sužinoti mūsų intencijas tiems, kas net iš tolo neturi apie jas įtarti, 
taigi viską sugadinti. Nereikėtų pamiršti, kad čia esame mažame mieste, 
kur lengva sužinoti dalykus (kaip kaime!), turinčius likti didžiausioje pa- 
slaptyje; lygiai kaip ši Vyriausybė meistriškai vykdo šnipinėjimą kaip kad 
senosios Rusijos laikais ir... naujosios! 

Pokalbiai vyksta lėtai: vis dar esame ties konkordato XIII str. Manau, 
kad bus tęsiama visą gruodį ir netgi gerą dalį sausio. Taigi nepavyks atsiųsti 

Šv. Sostui mano pilnos ataskaitos konkordato interpretavimo ir įgyvendini- 
mo klausimu anksčiau kaip iki 1933 m. vasario. 

Prašau Jūsų Ekscelencijos man telegrafuoti šifruote pranešant įgalioji- 
mą apklausti sub secreto S. Officcii. 

Nėra reikalo sakyti, kad aš vėlei reikalingas Jūsų Ekscelencijos gailes- 
tingų maldų: našta tokia sunki, kad mano silpni pečiai linksta patys! 

Vėl išreikšdamas Jums savo gilią pagarbą ir pripažinimą, su giliu at- 
sidavimu bučiuoju Jūsų šventąjį Žiedą ir reiškiu pagarbą patvirtindamas 
liekąs 


Jūsų Didžiai Gerbiamo Ekscelencijos [tarnas] 


ASV, Arch. Nunz. Lituania, b. 70, I. 47rv. Mašinraštis, versta iš italų k. 

137. A. ARATOS RAPORTAS KARD. E. PACELLI APIE KATALIKŲ 
UNIVERSITETĄ IR SUSIRINKIMŲ ORGANIZAVIMĄ BAŽNYČIOSE 


493 
Objektas: 
Katalikiškas universitetas, 
Katalikų akcijos susirinkimai bažnyčiose 
1932 m. lapkričio 12 d. 


Didžiai Gerbiamas Eminencija, 


Pagarbiai atsakydamas į šių metų rugsėjo 28 d. laišką nr. 2846/32, man 
atsiųstą Šv. Neparastųjų Bažnyčios reikalų kongregacijos mons. sekretoriaus, 
turiu garbės pranešti Jūsų Didžiai Gerbiamam Eminencijai, kad nedelsdamas 
žodžiu pranešiau minimo laiško turinį šviesiausiajam mons. arkivyskupui 
bei šviesiausiajam mons. Reiniui, Vilkaviškio koadjutoriui, kuriam episko- 
patas buvo patikėjęs vadovauti būsimajam katalikiškam universitetui. 

Bandydamas kuo geriau parodyti mons. Reiniui, kad dalykai galbūt 
būtų galėję susiklostyti kitaip, jei jis būtų paraidžiui laikęsis nurodymų, ku- 
riuos Šv. Sostas savo laiku buvo davęs dėl numatytos atidaryti Aukštosios 
katalikiškos mokyklos, jam dar kartą perskaičiau tai, ką turėjau garbės skai- 
tyti visiems vyskupams - tarp kurių buvo ir mons. Reinys - susirinkime, 
sukviestame nunciatūroje liepos 20 d., po mano grįžimo iš Romos. 

Ana proga laikiau esant mano pareiga pranešti tokius nurodymus dėl 
numatyto katalikiško universiteto atidarymo: 

„Šiuo klausimu turiu garbės Šv. Sosto vardu pranešti Jūsų Ekscelenci- 
joms šiuos dalykus: 

1. Ketinimas įsteigti aukštąją mokyklą, siekiant išlaikyti gyvas katali- 
kiškas studijas ir vykdyti katalikiškų disciplinų mokymą, yra absoliučiai pa- 
girtinas. Šv. Seminarijų ir Universitetų kongregacija pasiuntė šiuo klausimu 
laiškus šviesiausiajam arkivyskupui metropolitui. 

2. Šv. Sostas kol kas neturi nuomonės apie tai, kaip turėtų būti įkur- 
tas katalikiškas universitetas, taip pat neprisiima atsakomybės dėl būsimo 
jo pobūdžio, bet palieka visišką laisvę šviesiausiesiems vyskupams numa- 

tyti tiek studijų programas, tiek spręsti dėl specifinio naujojo universite- 
to fakultetų pobūdžio bei jų skaičiaus. Juo labiau, jei šviesiausieji vyskupai 
pageidauja, numatomas institutas gali pradėti veiklą ir nuo vadinamojo 
Komercijos fakulteto. 

3. Šv. Sostas trokšta, kad, siekiant kaip galima greičiau įsteigti šį nau- 
ją studijų institutą, būtų paisoma absoliučiai visų aplinkybių: tarp kurių 


svarbiausia yra ta, kad Vyriausybė duotų aiškų sutikimą kaip nors įsteigti 
institutą. 

4. Jei bandymas, kurį Šv. Kongregacija palaiko tiek teisiškai, tiek iš es- 
mės, gavus civilinės valdžios leidimą, išsipildys su geriausiais linkėjimais ir 
tęs savo veiklą kelerius metus, tuomet Šv. Sostas įsikiš pritardamas kūriniui ir 
savo globoje bei priežiūroje vesdamas institutą link katalikiško universiteto. 

5. Laiškuose, skirtuose šviesiausiajam arkivyskupui metropolitui, pava- 
dinimas „katalikiškas universitetas“ yra sąmoningai nutylimas, idant būtų 
suprasta, jog jei yra naudinga, turint galvoje dabartines aplinkybes, bent jau 
oficialiai, gali būti panaudotas kitas pavadinimas, iš esmės reiškiantis tą patį 
dalyką.“ [Citata dokumente pateikta lotynų k.] 

Neįvykusį universiteto atidarymą svarstė vyskupų konferencija, įvykusi 
Kaune praėjusį spalį. Kaip gerai suprantama, vyskupai nenorėjo atsisakyti tar- 
ti žodį šiuo klausimu katalikų publikai, jo laukusiai; ir šio mėnesio Katalikų 
fakulteto žurnalo Tiesos kelias numeryje jie paprašė įterpti tokį pranešimą: 

„1932 m. rugpjūčio 5 d. aktu arkivyskupas ir vyskupai įsteigė aukštąją 
mokyklą, arba katalikišką universitetą; įkūrė jo vadovybę ir išrinko organi- 
zatorius. 

Jie dėkoja katalikiško universiteto steigimo komitetui už atliktą darbą 
ir atleidžia komiteto narius nuo jų užduoties. Įduoda mandatą katalikiško 
universiteto vadovybei ir fakultetų organizatoriams tęsti darbą, kiek lei- 
džia dabartinės aplinkybės. Taip pat dėkoja katalikiško universiteto gerb. 
Centriniam komitetui, įgaliotam rinkti aukas, už jau atliktą darbą ir prašo 
jo toliau tęsti savo veiklą. Dėkoja iškiliesiems dvasininkams už nuoširdu- 
mą, su kuriuo jie sutiko idėją įsteigti katalikišką universitetą Lietuvoje, už 
kruopštumą propaguojant ir platinant šią idėją tarp žmonių, taip pat už jau 
paaukotas dosnias aukas. 

Vyskupai tikisi, kad dvasininkai padės įgyvendinti katalikiško univer- 
siteto idėją vedami to paties nesavanaudiškumo ir dėkoja geriesiems tikin- 

tiesiems, taip nuoširdžiai priėmusiems į širdį katalikiško universiteto idėją 
ir taip širdingai aukojusiems tokiu ekonomiškai sunkiu laiku. Vyskupai 
tikisi, kad tikintieji visada taip pat dosniai padės visiems katalikams bran- 
giam darbui kaip švietimas. 

Vyskupai pareiškia, kad aukos, paaukotos katalikiškam universitetui, 
bus panaudotos išskirtinai šiam tikslui; kad darbas dėl katalikiško univer- 
siteto bus tęsiamas ir kad reikia melsti Aukščiausiąjį, jog mums padėtų 
skleisti mokslo, mokymo ir švietimo uždavinį, tokį reikalingą Bažnyčiai ir 
mūsų brangiai Tėvynei.“ 

Toje pačioje konferencijoje vyskupai taip pat svarstė - ir patvirtino - 
kolektyvinį atsakymą švietimo ministrui: atsakymą, parengtą to paties 
mons. Reinio (bendradarbiaujant su kažkokiu katalikiškų pažiūrų advoka- 
tu), kuris turėjo būti pasirašytas viso episkopato vardu mons. arkivyskupo, 
atlikus kai kuriuos pakeitimus, kuriuos jis manė esant tinkama įterpti. 

Tačiau dar prieš tai, kai dokumentas buvo pasirašytas, mons. Reinys 
leido jį publikuoti - beveik pažodžiui - laikraštyje Rytas, krikščionių demo- 
kratų organe, taip pakurstydamas polemiką su Lietuvos aidu, Vyriausybės 
oficioziniu laikraščiu. Dėl šios priežasties mons. arkivyskupas, manydamas, 
jog yra netinkama ir nepagarbu siųsti švietimo ministrui laišką, kuris be- 
veik visas jau buvo publikuotas laikraščių, jo visai neišsiuntė. Ir apie tai 
daugiau nebuvo kalbama. 

Taigi apgailestauju turėdamas pabrėžti, - nors ir pripažindamas švie- 
siausiojo mons. Reinio doras intencijas, - kad pastarasis dėl savo netin- 
kamo uolumo, nevykusiai slepiamos antipatijos dabartinei Vyriausybei ir 
charakterio, linkusio gal pernelyg akcentuoti savo asmeninę nuomonę, pa- 
darė neįmanomą ne tik katalikiško universiteto idėjos realizavimą, bet taip 
pat Komercijos aukštosios mokyklos ar instituto įkūrimą. 


Iš šviesiausiojo Vilkaviškio vyskupo mons. Karoso man slapta pateik- 
tos informacijos aiškėja, kad teisingumo ministras viename pokalbyje su 
to paties mons. vyskupo patikimu žmogumi pareiškė tiksliai taip: „Vyriau- 
sybė niekada nepritars katalikiško universiteto ar kokio kito katalikiško 
instituto, kuriam vadovautų mons. Reinys, įsteigimui, pastarojo politinis 
elgesys yra žinomas kaip priešiškas Vyriausybei. Bet koks kitas asmuo, 
net jeigu būtų nepageidaujamas, galėtų būti toleruojamas, tačiau mons. 
Reinys - ne.“ 

Taip susiklosčius reikalams, nemanau, jog būtų įmanoma - bent jau 
šiuo momentu - rengtis Komercijos aukštosios mokyklos veikimui reikia- 
ma forma. 

** 34 

O dėl anksčiau cituoto sekretoriato laiško antrosios dalies, susijusios 
su Katalikų akcijos susirinkimais bažnyčiose, turiu informuoti Jūsų Emi- 
nenciją, kad mano iškelta problema yra susijusi su jau įvykusiais ir vis dar 
galinčiais įvykti atvejais. 

Antai Panevėžio vyskupas, po naująja katedra pastatęs erdvią kriptą, 


papuoštą altoriumi ir su įėjimu iš lauko, leidžia, kad ten periodiškai vyktų 
Katalikų akcijos susirinkimai, kurie iš esmės paverčia bažnyčią sale. 

Štai Kaišiadorių vyskupas grąžino tikintiesiems kai kurias senas baž- 
nyčias ir koplyčias, daug metų apleistas, kad ten jie galėtų rengti Katalikų 
akcijos susirinkimus. 

Šiuose įvykiuose Vyriausybė - ypač nepatenkinta tam tikrais dvasinin- 
kais iš dviejų minėtų vyskupijų, kurie daugiausiai rūpinasi Katalikų akcija, 
bet nėra iš atsargiausių - įžvelgia didelį korektiškumo stygių, netgi piktnau- 
džiavimą, kadangi mano, jog taip norima pasinaudoti šventoms vietoms 
priklausiančiu neliečiamumu, idant būtų sutrukdyta politinės valdžios at- 
stovams vykdyti reikalingas teises. 

Po viso šito lieku laukti iš Jūsų Eminencijos žinios, ar ši nunciatūra 
turi supažindinti minėtuosius vyskupus, kad ir šiems atvejams galioja man 
atsiųsti Šv. Sosto nurodymai cituotamne laiške, jog yra būtina susilaikyti nuo 
Katalikų akcijos susirinkimų rengimo minėtose vietose, nebent nebūtų kal- 
bama apie normaliai veikiančias bažnyčias (1). 

Lenkdamasis pabučiuoti šventąją purpurinę Mantiją, siūlau Jums savo 
giliausią pagarbą ir turiu garbės pareikšti esąs 

Jūsų Didžiai Gerbiamo Eminencijos [tarnas] 
(1) Šie šviesiausieji vyskupai ginasi sakydami, kad Šiaurės Amerikoje po 
parapijinėmis bažnyčiomis yra didelės susirinkimų salės. Tačiau, kiek aš 
žinau, tos susirinkimų vietos iš tiesų nėra nei skiriamos, nei iš esmės tinka- 


mos kulto reikalams, ir neturi kokio specialaus imuniteto. 


ASV, Arch. Nunz. Lituania, b. 66, I. 666-671. Mašinraštis, versta iš italų k. 

138. KARD. E. PACELLI RAŠTAS A. ARATAI APIE KATALIKIŠKĄ 
UNIVERSITETĄ IR KATALIKŲ AKCIJOS ORGANIZACIJŲ SUSI- 
RINKIMŲ ORGANIZAVIMĄ BAŽNYČIOSE 


JO ŠVENTENYBĖS VALSTYBĖS 


SEKRETORIATAS 
Iš Vatikano, 
1932 m. gruodžio 5 d. 
Nr. 3443/32 
Cituoti atsakant 


[Spaudas ant dokumento: 
Apaštal. nunciat. - Kaunas 
Prot. Nr. 522 

Gauta 1932 12 14| 


Didžiai Gerbiamas Pone, 


Atidžiai išnagrinėjau ir taip pat plačiai papasakojau Šventajam Tėvui 
apie tai, ką Jūsų Didžiai Gerbiamas Malonybė man rašo savo lapkričio 12 d. 
raporte nr. 493 dviem temomis: apie sumanytą katalikišką universitetą ir 
Katalikų akcijos susirinkimus bažnyčiose. 

Dėl katalikiško universiteto, visų pirma, pažymiu, kad pagal galiojantį 
konkordatą, norint jį įsteigti, iš Vyriausybės pusės iš tikrųjų nėra reikalin- 
gas koks nors leidimas; pagal konkordato XIII str. 5 paragrafą mokyklos, 
priklausomos nuo ordinaro, jei jos bus suderintos su Švietimo ministerijos 


programomis, bus prilygintos, kai kalbama apie diplomų vertę, valstybi- 
nėms mokykloms. Vien tik todėl yra būtina, jei vis dėlto norima, jog Vy- 
riausybė pripažintų akademinius laipsnius, kad studijų programos atitiktų 
Švietimo ministerijos programas, ir, jei būtų reikalinga, siekiant anksčiau 
minėto tikslo, būtų pateiktos kompetentingoms valdžios įstaigoms. 

Antra vertus, tikriausiai Jūsų Malonybei neprasprūdo pro akis, koks 
netinkamas išsireiškimas pavartotas vyskupų komunikate: „1932 m. rug- 
pjūčio 5 d. aktu arkivyskupas ir vyskupai įsteigia [...] katalikišką universite- 

tą“ kadangi teisiškai negalima kalbėti apie universiteto įsteigimą, kol pagal 
Kanonų teisės kodekso 1376 kanono 1-ąjį paragrafą nėra Šventojo Sosto 
dekreto, susijusio su jo įsteigimu. 

Todėl nebus prošal, jei Jūsų Malonybė, pasitaikius progai, labai atsar- 
giai iškels aikštėn šiuos netikslumus, idant ateityje būtų išvengta nemalo- 
numų ar nesusipratimų. 

Dėl to, kas susiję su antrąja Jūsų raporto dalimi, o tiksliau dėl Katalikų 
akcijos susirinkimų maldai skirtose vietose, negaliu pasakyti nieko kito, kaip 
tik Jums patvirtinti, kas jau buvo pranešta rugsėjo 28 d. laiške nr. 2846/32, 
be kita ko siekiant išvengti pavojaus, jog minėtų vietų rytoj neprašytų kiti, 
ir taip vyskupai neatsidurtų nepatogioje padėtyje jiems atsakydami. 

Mielai naudojuosi proga patvirtinti gilią ir nuoširdžią pagarbą. 


Atsidavęs Jūsų Didžiai Gerbiamo Malonybės 
tarnas kard. E. PACELLI 


ASV, Arch. Nunz. Lituania, b. 66, I. 684-685v. Mašinraštis, versta iš italų k. 

139. A. ARATOS RAPORTAS KARD. E. PACELLI APIE POKALBIŲ 
SU S. LOZORAIČIU EIGĄ 


529 
Objektas: 
Apie pokalbius su ponu Lozoraičiu 
1932 m. gruodžio 19 d. 


Didžiai Gerbiamas Eminencija, 


Manau atliekąs prideramą dalyką informuodamas Jūsų Didžiai Ger- 
biamą Eminenciją apie žinomų pokalbių tarp manęs ir pono Lozoraičio 
eigą. 

Iki šios dienos iš viso įvyko 17 pokalbių. Iki šio laiko baigta XII ir XIII 
straipsnių diskusija; dabar yra diskutuojama dėl XVIII straipsnio. Dar lieka 
aptarti XX, XXIII, XXV straipsnius. 

Numanau, kad šių straipsnių diskusijos truks mažų mažiausiai du ar- 
timiausius, t. y. sausio ir vasario, mėnesius; po to imsiuosi surašyti bendrą 
raportą. 

Mūsų pokalbiai, nors ir vyksta ramioje atmosferoje, yra labai sunkūs. 
Kada buvo diskutuojama dėl XIII straipsnio, ponas Lozoraitis norėjo atsi- 
sakyti nagrinėti tai, ką Šv. Sostas norėtų įgyti mokyklos srityje, argumen- 
tuodamas, kad toks motyvas nebuvo įtrauktas į Vyriausybės tezes. Maniau 
esant reikalinga apginti savo požiūrį; ir pokalbiai toliau vyko reguliariai, 
vieną ar du kartus per savaitę, priklausomai nuo konkretaus atvejo. 

Pasitaiko daug sunkumų: todėl drįstu prašyti Jūsų Eminencijos ne tik 
Jūsų išmintingų patarimų ir naudingų maldų, bet taip pat malonės gerano- 
riškai rekomenduoti Lietuvos Bažnyčios interesus dar kokios nors uolios 
vienuolių bendruomenės maldoms. 

Lenkdamasis pabučiuoti šventąją purpurinę Mantiją, siūlau Jums savo 
giliausią pagarbą ir turiu garbės pareikšti esąs 


Jūsų Didžiai Gerbiamo Eminencijos [tarnas] 


ASV, Arch. Nunz. Lituania, b. 72, I. 384-385. Mašinraštis, versta iš italų k. 

140. KARD. E. PACELLI ATSAKYMAS Į A. ARATOS RAPORTĄ APIE 
DERYBŲ SU S. LOZORAIČIU EIGĄ 


JO ŠVENTENYBĖS VALSTYBĖS 
SEKRETORIATAS 
Iš Vatikano, 
1932 m. gruodžio 31 d. 
Nr. 3746/32 
Cituoti atsakant 


[Spaudas ant dokumento: 
Apaštal. nunciat. - Kaunas 
Prot. Nr. 583 


Gauta 1933 01 10] 


Didžiai Gerbiamas Pone, 


Patvirtinu, kad gavau Jūsų Didžiai Gerbiamo Malonybės šio mėnesio 
19 d. raportą nr. 529, kuriuo mane informavote apie savo sunkių ir vargi- 
nančių pokalbių su ponu Lozoraičiu eigą. 

Reiškiu pasitenkinimą, kad jau yra pasiektas tam tikras susitarimas 
dėl kai kurių konkordato straipsnių pritaikymo ir kad, nors ir lėtai, ju- 
dama į priekį. Tai leidžia tikėti, kad galų gale bus galima pasiekti norimą 
susitarimą. 

Tuo tarpu patikinu Jus, kad prie altoriaus nuolat tai prisimenu, sykiu 
neužmiršiu, kaip Jūs prašote, paprašyti dar kokios nors dievobaimingos 
vienuolių bendruomenės maldų. 

Mielai naudojuosi susitikimu, kad galėčiau patvirtinti savo gilią ir nuo- 
širdžią pagarbą. 


Atsidavęs Jūsų Didžiai Gerbiamo Malonybės tarnas 
Kard. E. PACELLI 


ASV, Arch. Nunz. Lituania, b. 72, I. 386. Mašinraštis, versta iš italų k. 

141. KUN. E. KEMĖŠIO?“! LAIŠKAS A. ARATAI APIE POKALBIUS 
SU VYSKUPAIS IR PREZIDENTU 


Gerbiamas Monsinjore Arata, 


Po mūsų paskutinio pokalbio sausio 4 d. (šiais metais) aš turėjau progos 
lankytis pas vyskupą Kuktą Kaišiadoryse ir vyskupą Paltaroką Panevėžyje. 
Aš gana ilgai kalbėjausi su Jų Šviesybėmis. Panevėžyje buvau ypač maloniai 
priimtas ir praleidau daugiau nei dieną labai gyvai ir įdomiai šnekėdamasis 
su vyskupu Paltaroku. 

Abu šie vizitai mane pagaliau įtikino, kad iš mūsų hierarchijos pusės 
nėra jokio noro tęsti konfliktą su Vyriausybe. Vyskupai rimtai siekia taikaus 
bendradarbiavimo su Vyriausybe. Tiesa, vyskupas Paltarokas yra šiek tiek 
nepatenkintas ir nekantrauja dėl taip ilgai trunkančių svarstymų ir pokalbių 
su Vyriausybės atstovais. Jo nuomone, laikas dabar nėra Bažnyčios naudai, 
kadangi vyskupų rankos yra surištos, o Vyriausybės agentai visur stiprina 
tautininkų partijos pozicijas; nepaisant to, netgi vyskupas Paltarokas aiš- 
kiai suvokia, jog šios Vyriausybės žlugimo atveju, kitą greičiausiai sudarytų 
socialistai, kurie padarytų kur kas daugiau bėdų Bažnyčiai. Abu vyskupai, 
Kukta ir Paltarokas, netgi simpatizuoja dabartinei Vyriausybei, vienintelė 
jų sąlyga sine gua non - turėti visišką laisvę katalikiškam darbui šalyje. 

Su visomis šiomis džiugiomis prielaidomis aš sausio 17 d. nuvykau pas 
Jo Ekscelenciją Prezidentą A. Smetoną. Apibūdinęs aukščiau minėtą tai- 
kingą vyskupų nusiteikimą, išdrįsau jam suformuluoti pakankamai drąsų 
teiginį, o būtent: „Aš esu giliai įsitikinęs, p. Prezidente, kad Jūsų Eksce- 
lencijos Vyriausybė neturi jokių priešų tarp mūsų šalies katalikų, išskyrus 
pavienius krikščionių demokratų lyderius, kurie šiuo metu yra pakrikę; nei 
mūsų hierarchai, nei kunigai, nei katalikų inteligentai, nei paprasta liaudis 
nėra Jūsų varžovai. Visi trokšta taikos ir bendradarbiavimo. Dabar status 


belli ar status pace yra visiškai Jūsų rankose.“ 


*! Kun. Fabijonas Kemėšis (1880-1954) - 1924 m. Amerikos katalikų universitete įgijo 
ekonomikos daktaro laipsnį, nuo tol iki 1944 m. dėstė Lietuvos žemės ūkio akademijoje. Kar- 
tu su Vaižgantu rėmė glaudesnio katalikų bendradarbiavimo su tautininkų režimu politiką. 
1946 m. buvo suimtas ir nuteistas, mirė lageryje. 

Deja, turiu konstatuoti, kad man susidarė įspūdis, jog p. Prezidentas 
nenori užsikrauti tokios didelės moralinės atsakomybės ant savo pečių. Jis 
yra linkęs manyti, kad Vatikanas sąmoningai stato daug bereikalingų kliū- 
čių, trukdančių sėkmingai vesti dabartines derybas, idant susikurtų geres- 
nes sąlygas konkordato realizavimui; kad netgi istorija patvirtina nuoseklią 
Vatikano politikos tendenciją, kurią jis apibūdina bendru terminu „cezariz- 
mas“, t. y. kėsinimasis į pasaulietinės valdžios prerogatyvas. Šiuo atžvilgiu 
mūsų Prezidentas smarkiai nesiskiria nuo daugumos pasauliečių inteligen- 
tų, išsilavinimą įgijusių Katalikų bažnyčiai priešiškoje aplinkoje. Jis yra lin- 
kęs vertinti Bažnyčią tik kaip politinį veikėją. Bažnyčia jam yra tik svetima 
jėga, bet visiškai ne motina, kuri galėtų būti mylima ir branginama, į kurią 
būtų galima žvelgti su pasitikėjimu. 

Ir ši aplinkybė, žinoma, apsunkina visą situaciją. Mano vienintelė viltis 
yra pagalba iš viršaus, Dievo Apvaizdos Malonė, kuri mūsų tautos lyderių 
širdis pripildys šiltesnių jausmų Bažnyčios atžvilgiu. Ir dėl to mes, lietu- 
viai, turime nuoširdžiai melstis. Prie viso to aš turiu pridurti tik tą faktą, 
kad mūsų dvasininkija ištikimai paklūsta vyskupų instrukcijoms dėl susi- 
laikymo nuo karingos taktikos. Visi jie su pasitikėjimu laukia, kad derybos 
duotų gerų rezultatų. Tai aiškiai parodė pavasarininkų konferencija. Netgi 
mūsų jaunų kunigų bendras nusiteikimas ir taktika akivaizdžiai pasikeitė į 
gerąją pusę. 

Su didžiule pagarba 
Jūsų FABIJONAS KEMĖŠIS 
1933 01 25 Kaunas 


P. S. Per pokalbį su dekanu Mironu sausio 18 d. aš paprašiau, kad jis 
visomis įmanomomis priemonėmis darytų įtaką Prezidentui šiuo tikslu. 


ASV, Arch. Nunz. Lituania, b. 77, L. 238rv. Rankraštis, versta iš anglų k. 

142. A. ARATOS RAPORTAS G. PIZZARDO APIE TELŠIŲ VYSKU- 
PO PASIPRIEŠINIMĄ, KAD KLAIPĖDOS KLEBONUI BŪTŲ SU- 
TEIKTAS GARBĖS TITULAS 


702 
Objektas: Memelio klebonas 
1933 m. vasario 27 d. 
[ĮSpaudas ant dokumento: 
1933 m. vasario 27 d. 
Apašt. nunciatūra - Kaunas 
Išsiųsta 1933 03 03] 


Didžiai Gerbiamas Ekscelencija, 


Turėjau abejonių, kad Eksc. Telšių vyskupas sugebės gerai įvertinti 
Popiežiaus palankumo ženklo parodymą kun. Dannelautzkiui?*, Memelio 
klebonui, apie kurį man kažkas jau užsiminė prieš tai, kai mane pasiekė 
Jūsų Didžiai Gerbiamo Ekscelencijos konfidencialus 1932 m. gruodžio 
15 d. laiškas. Vis dėlto, norėdamas kuo greičiau patirti jo požiūrį, praėjusį 
sausį pakviečiau jį asmeniškai atvykti į nunciatūrą. 

Tokiomis aplinkybėmis mons. vyskupas, neslėpdamas savo nepasiten- 
kinimo, nedavė man aiškaus atsakymo, pasilikdamas sau galimybę vėliau 
jį atsiųsti raštu. O dabar turiu garbės persiųsti Jūsų Ekscelencijai čia pri- 
dedamą kopiją laiško, kurį jis man įteikė. Manau, būtina jį palydėti keliais 
komentarais prie kiekvieno punkto, į kuriuos jis suskirstytas. 

1 punktas. ...Clerus antigua Praelaturae... iurisdictionem Episcopi aegre 
Jerre videtur...20 

Vyskupas tvirtina, tačiau nepagrindžia. Jis tikrai nemanė pranešti apie 
kokį nors bažnytinės disciplinos pažeidimą iš dvasininkijos pusės, priešin- 
gu atveju būtų buvęs suinteresuotas pacituoti faktus, idant tai įrodytų. Taigi 
jo tvirtinime pirmiausia reikia įžvelgti jo paties asmeninę nuomonę apie 


*2 Adalbertas Dannelautzki (1876-1950) - Klaipėdos katalikų parapijos klebonu buvo 
iki 1945 m., vėliau pasitraukė į Vokietiją. 


* Senieji prelatūros dvasininkai... yra nepatenkinti vyskupo jurisdikcija... (lot. k.). 

politines nuotaikas Memelio teritorijos dvasininkų, kurie pagal Taikos su- 
tartį išskirti iš Ermlando, arba Varmijos, vyskupo (vokiečio) jurisdikcijos ir 
priskirti Telšių vyskupui (lietuviui), šiuo metu Memelio teritorijos prelatui. 

Atsižvelgiant į tai, kad kalbama apie dalykus, kur politinis veiksnys vai- 
dina reikšmingą vaidmenį, suprantama ir, netgi sakyčiau, žmogiška, kad 
Memelio teritorijos dvasininkai vokiečiai, išugdyti kitoje dvasioje, kitų tra- 


dicijų ir kito mentaliteto, skaudžiai išgyvena atplėšimą nuo savo gimtosios 
vyskupijos. Tam, kad ši dvasinė būklė pasikeistų, mano požiūriu, reikės dar 
kelerių metų. 

Tai konstatavus, galima paklausti, ar Telšių vyskupas iš tikrųjų pada- 
rė viską, kas buvo jo jėgoms, kad paskatintų Memelio teritorijos kunigus 
vokiečius prisitaikyti prie pasikeitusios padėties. Atsakymas į šį klausimą, 
remiantis faktais, negali būti kitoks kaip tik neigiamas. Šiuo atžvilgiu ne- 
lieka nieko kito, kaip apeliuoti į 1930 m. lapkričio 9 d. raportą nr. 1509, 
kurį Eksc. nuncijus Bartaloni nusiuntė Šv. Konsistorijai, o kopiją Valsty- 
bės sekretoriatui. Jei toks raportas nebūtų buvęs parašytas, reikėtų para- 
šyti jį lygiai tokį patį, nieko nekeičiant Eksc. nuncijaus tuomet pateiktame 
situacijos apibūdinime, ypač apie tai, kas susiję su santykiais tarp pre- 
latūros kunigų ir prelato; mons. nuncijaus ataskaita ir šiandien išsaugo 
objektyvią vertę. 

Papildant tai, kas pasakyta tame raporte, vis dėlto turėčiau pridėti šias 
pastabas: 

a) Mons. Telšių vyskupas nepadarė nieko, kad Memelio teritorijos ku- 
nigams vokiečiams būtų suteiktos teisės, kurios jiems priklausytų dėl to, 
kad teritorijoje įsteigta Prelatura Nullius. 

b) Jis net nesiteikė paskirti vyskupo delegatą, kurį paskirti jį įpareigojo 
Šv. Konsistorija 1931 m. kovo 13 d. laišku nr. 145/30. 

c) Vietoj vyskupo delegato prelatūros teritorijai jis paskyrė savo gene- 


ralinį vikarą. Pastarasis tuo tarpu nenuvyksta į Memelį net „bent pora kartų 
per mėnesį“, kaip jam savo laiku buvo pasiūliusi ši nunciatūra, atsižvelg- 
dama į tai, kad nėra paskirtas vyskupo delegatas (šifr. raportas nr. 1678, 
1931 m. kovo 27 d.). 

Bendrai tariant, Telšių vyskupas, užuot traktavęs Memelio teritoriją 
kaip tikrą Prelatura Nullius, toliau traktuoja ją kaip paprastą Telšių vysku- 
pijos dekanatą. Taigi nėra nieko stebėtino, jei prelatūros kunigai vokiečiai 


443 


Derybų maratonas ir Šv. Sosto reikalų patikėtinio A. Aratos rezignacija 


tuo skundėsi ir iki šiol tebesiskundžia: būtent tai mons. Staugaitį skatina 
teigti, kad tie kunigai iurisdictionem Episcopi aegre ferre videtur! 

2 punktas. ...Sac. Dannelautzki... deficiens aestimatur propter caren- 
tiam... iustitiae libratae erga omne genus catholicorum....20, 

Šios nunciatūros archyve saugoma keletas dokumentų iš vokiečių pu- 
sės, kritikuojančių vyskupo požiūrį į prelatūrą, tačiau čia nėra nei vieno 
skundo iš lietuvių pusės apie tai, kad Memelio klebonas rodytų mažesnį 
teisingumą šioje teritorijoje gyvenantiems lietuviams. 

Jeigu mons. vyskupas vis dėlto iškelia aikštėn kai kuriuos Klaipėdos 
klebono trūkumus (trūkumai matomi politinių-tautinių prieštaravimų 
šviesoje), teisybė reikalautų, kad būtų iškelti aikštėn ir kai kurie jo nuo- 
pelnai: pavyzdžiui, kad jis sugebėjo įgyti gyventojų protestantų pagarbą; 
dirbo, kad būtų sutvirtintas katalikų religijos prestižas ir gavo iš Memelio 
direktorijos, sudarytos vien iš protestantų, dotaciją šešiems katalikų kuni- 
gams, kai tuo tarpu iki tol buvo numatyta dotacija tik trims dvasininkams; 
kelis kartus gavo iš centrinės vyriausybės dosnias subsidijas naujai katalikų 
bažnyčiai Pagėgiuose, o šiuo metu tuo pačiu tikslu stengiasi dėl katalikų 
bažnyčios statybos Priekulėje?" etc. 

Vyskupas taip pat tvirtina, kad klebonas neturi ypatingų nuopelnų 
lyginant su kitais diecezijos ir prelatūros klebonais. Mano kuo kukliausia 
nuomone, jis buvo neteisus, lygindamas jį su kai kuriais labiausiai vertais 
savo diecezijos dvasininkais (tai įprastas kriterijus Memelį traktuoti kaip 
Telšių diecezijos dekanatą). Teisingiau būtų buvę lyginti su kitais prelatūros 
dvasininkais. Šiuo atveju itin atsakingai reikėtų patvirtinti, kad kun. Dan- 
nelautzkiui, lyginant su bet kuriuo kitu šios teritorijos dvasininku, netrūks- 
ta nuopelnų, idant jis būtų įvertintas Popiežiaus pagarbos ženklu. 

3 punktas. Satis supergue... cum ad Canonicatum honorarium die 11 
Octobris anni elapsi... sit promotes.*6 

Po to, kai beveik visi Telšių diecezijos dekanai buvo nominuoti kate- 
dros garbės kanauninkais (ką Jūsų Ekscelencija galėsite patikrinti šių metų 


4 Kunigas Dannelautzkis... laikomas netinkamu dėl stokos... teisingumo jausmo visai 
katalikų bendruomenei (lot. k.). 


*5 Nauja mūrinė bažnyčia Pagėgiuose buvo pastatyta 1930 m., o Priekulėje - 1938 m. 


*6 Užtenka ir to, kad praėjusių metų spalio 11 d. buvo nominuotas garbės kanauninku 
(lot. k.). 

Elenchus omnium Ecclesiarum et Universi Cleri Provinciae Ecclesiasticae Li- 


tuanae, kurį turėjau garbės Jums pasiųsti praėjusį mėnesį), mons. vyskupas 
pagaliau prisiminė garbės kanauninku nominuoti ir Memelio dekaną, dėl 
kurio nominavimo savo laiku veltui stengėsi Memelio katalikai vokiečiai. 
Tačiau niekas iki šiol nei galvojo, nei kalbėjo, kad ši nominacija, įvykusi 
1932 m. spalio 11 d., buvo padaryta atsižvelgiant į klebonavimo 25-metį, 
kurį kun. Dannelautzki švęs tik šių metų liepos mėnesį. 

4 punktas. Ouerelae, susurrationes, apertae forsan protestationes*" tru- 
putį primena baubą, dirbtinai sukurtą tam, kad būtų užkirstas kelias nepa- 
togiai nominacijai. 

Šiai nunciatūrai iš tikrųjų buvo pranešta, kad vyskupas iš esmės nesutin- 
kąs su pasiūlymu suteikti Popiežiaus pagarbos ženklą kun. Dannelautzkiui, 
nes tai rezervuotų Memelio parapinės beneficijos skyrimą Šv. Sostui. Vieną 
kartą rezervavus, būtų sutrukdyta vyskupo ketinimui (jį tikrai remia ir Kauno 
Vyriausybė) į šią beneficiją, jai atsilaisvinus, nominuoti dvasininką lietuvį. 

Nežinau, kiek patikima yra ši informacija, kuri atėjo ir iš vokiško šalti- 
nio, t. y. iš kun. prof. [Peterio] Wermterio, kuris iki tol šešerius metus buvo 
kapelionu Memelio parapijoje, o dabar dėsto Kanonų teisę Telšių seminari- 
joje. Vis dėlto neatmetu, kad vyskupas turėjo galvoje šią rezervo aplinkybę: 
tokiu atveju tai būtų pakankamas motyvas nepaisyti Jo pasipriešinimo. Iš 
tikrųjų Šv. Sostui rezervuota nominacija - sudėtingomis politinėmis aplin- 
kybėmis, kurios gresia Memelio parapijos aptarnavimui — tikrai suteiktų 
visišką garantiją, kad bus laikomasi nuošalyje nuo nacionalistinių prietarų, 
kurie negali nekenkti sielų gerovei. 

Bet kokiu atveju, palikdamas Šv. Sosto nuožiūrai sprendimą šiuo klau- 
simu, leidžiu sau reziumuoti motyvus, kurie būtų už ir prieš popiežiškojo 
garbės titulo suteikimą kun. Dannelautzkiui. 

Motyvai už. a) Kun. Dannelautzkis ne tik asmeniškai vertas popiežiš- 
kojo garbės titulo (kuris savo laiku, siekiant išvengti dviprasmybės, turėtų 
išaugti iki nominavimo slaptuoju nepaprastuoju kamerheru, ne prelatu), 
bet ir, viską pasvėrus, yra vertas jo dėl to, kad jo nuopelnai didesni nei vien 
gero klebono, kuris dvidešimt penkerius metus stropiai dirbo jam patikė- 
toje parapijoje. 


*7 Skundai, intrigos, netgi atviri protestai (lot. k.). 

b) Jo paaukštinimą labai gerai įvertintų krašto katalikai vokiečiai, o 
taip pat ir protestantai: juolab kad visoje prelatūros teritorijoje nėra nei vie- 
no vokiečių dvasininko, kuriam būtų suteiktas popiežiškasis garbės titulas. 

c) Jo paaukštinimas rezervuotų Šv. Sostui Memelio parapijos beneficiją: 
tai užtikrintų galimybę nominuoti jo įpėdinį ir bet kokiu atveju įpareigotų 
tiek vietos bažnytinę valdžią, tiek Vyriausybę prieš tai susitarti su Šv. Sostu; 
o būsimo Memelio klebono nominacija dėl vietos politinių aplinkybių gali 


tapti sudėtingu klausimu. 

Motyvai prieš. a) Visų svarbiausias - vyskupo pasipriešinimas, vis dėl- 
to nepagrįstas griežtu teisingumu. 

b) Antroje vietoje - galimi protestai, į kuriuos tokia nominacija gali pa- 
stūmėti Kauno centrinę Vyriausybę, kuri čia įžvelgtų kliūtį Memelio para- 
pijos atsilaisvinimo atveju paskirti ten dvasininką lietuvį. Jei iš Vyriausybės 
pusės kiltų protestai, žinoma, nepagrįsti, teisiniu atžvilgiu atsakymas yra 
aiškus ir nekelia dviprasmybių. (Be to, galima pridurti, kad kaip praėjusiais 
metais, atsilygindamas už 25-erius Vilkaviškio vyskupo - labai palankaus 
Vyriausybei - ganytojiško darbo metus, Šv. Sostas suteikė šiam vyskupui 
Šv. Sosto asistento titulą, taip, hipotetiškai, norėjo kaip nors atsilyginti ir už 
25-erius Memelio dekano klebonavimo metus, suteikdamas jam slaptojo 
nepaprastojo kamerhero titulą; juolab kad pastarasis nėra Vyriausybės lai- 


komas persona ingrata). 

Pasikliaudamas tuo, kad šios mano žinios suteiks Jūsų Ekscelencijai 
pakankamą pagrindą priimti sprendimą, lenkiuosi bučiuoti šventąjį Žiedą, 
turėdamas garbę patvirtinti kuo giliausią pagarbą 


Jūsų Didžiai Gerbiamam Ekscelencijai 


ASV, Arch. Nunz. Lituania, b. 65, I. 63-70. Mašinraštis, versta iš italų k. 

143. G. PIZZARDO RAŠTAS A. ARATAI SU PASTABA DĖL BAŽNY- 
ČIOS IR VALSTYBĖS LYGYBĖS INTERPRETUOJANT KONKORDATĄ 


JO ŠVENTENYBĖS VALSTYBĖS 
SEKRETORIATAS 
IŠ VATIKANO, 
1933 m. kovo 3 d. 
Konfidencialus 


Didžiai Gerbiamas Monsinjore, 


Prie Eksc. viršininko rašto nr. 521/33 pridedu šį savo konfidencialų 
laišką, kad supažindinčiau Jus su viena maža pastaba. 

Jūsų raporto nr. 660, kuriuo pranešate apie savo pokalbį su p. užsienio 
reikalų ministru, 3 punkte skaitome, kad konkordatą sudarančios Aukš- 
tosios Šalys yra vienodai kompetentingos jį interpretuoti, par le fait gue ce 
sont deux Parties egalement souverains gui le concluent. Suprantama, kad 
Jūs pavartojote tokį išsireiškimą kaip argumentą ad hominem prieš p. mi- 
nistro motyvus; tačiau tai nereiškia, kad frazė nėra akivaizdžiai neteisinga, 
kadangi Bažnyčia ir valstybė, net ir sudarydamos konkordatus, nėra lygios 
bendrijos lyg kokios nors dvi valstybės, tačiau skiriasi laipsniu ir tvarka, 
Bažnyčiai, tikslų atžvilgiu, esant aukštesne bendrija. 

Pamaniau būsiant gerai atkreipti Jūsų dėmesį, kad tai yra tinkama nor- 
ma pokalbiuose, kurie dar gali vykti šiuo klausimu. 

Mielai naudojuosi proga, kad patvirtinčiau savo nuoširdžią pagarbą 
Didž. Gerbiamajam. 


Atsidavęs Viešpatyje 
+ G. PIZZARDO 
Nikėjos arkivysk. 


ASV, Arch. Nunz. Lituania, b. 72, I. 264rv. Mašinraštis, versta iš italų k. 

144. KOMISIJOS RUSIJAI PREZIDENTO VYSK. M. D'HERBIGNY 
RAŠTAS A. ARATAI, KURIAME IŠDĖSTYTAS JO POŽIŪRIS Į MISI- 
JOS TARP SLAVŲ PRINCIPUS LIETUVOJE 


POPIEŽIŠKOJI KOMISIJA RUSIJAI 
Prot, Nr. 725/1928 


Konfidencialus ir slaptas 
Vatikanas, 1933 m. kovo 9 d. 


Didžiai Gerbiamas Pone, 


Jums neturėtų sukelti nuostabos atsakymas, kurį pridedamame laiške 
Pop. komisija siunčia, reaguodama į J. E. mons. Skvirecko pasiūlymą dėl 
religinės globos, kuri, jo pageidavimu, apsiribotų vien Lietuvoje gyvenan- 
čiais rusais. 

Minėtoji komisija negali pritarti tokiam varžančiam arkivyskupo kri- 
terijui dar ir dėl to, kad apaštalavimas vien tarp rusų (negausių ir išsisklai- 
džiusių po visą respubliką) praktiniu atžvilgiu būtų sunkesnis ir mažai 
efektyvus, be to, tai atneštų išties pavojingų nuostolių sielų sveikatai. 

Kaip Jums gerai suprantama, negalima tikėtis, kad Rytų apeigų krikš- 
čionys atskilėliai pasidarys katalikais masiškai priimdami lotyniškas apei- 
gas, ir Šv. Sostas, sykiu ir iš patirties, visuomet manė turįs palikti maksimalią 
laisvę Rytų atskilėliams priimant katalikybę išsaugoti jų gerbiamas apeigas, 
nors ir paliekant jiems teisę pereiti prie lotyniškų apeigų viešai išsižadėjus 
savo ankstesnių įsitikinimų, jei to spontaniškai pageidaujama. 

Dabar atrodo, kad mons. Skvireckas, o su juo galbūt ir kiti vyskupai, 
siūlomu apsiribojimu linksta atsisakyti apaštalavimo Rytų apeigomis tarp 
minėtųjų lietuvių atskilėlių, puoselėdami iliuzijas, kad jie visi bendrai pri- 
ims lotynų apeigų katalikybę. 

Puikiai suprantu ordinarų susirūpinimą, kad nebūtų užgauti tautiniai 
jausmai, tačiau Bažnyčia, kuri visų pirma privalo siekti sielų (kurios kitaip 
nepasidarytų katalikiškomis) išganymo, neturi atsisakyti apaštalavimo tarp 
visų rytiečių, išsaugodama jų apeigas. 

Kita vertus, nuo tada, kai Respublikos Vyriausybė pripažįsta Lietuvos 
stačiatikių hierarchiją, kuri morališkai tebėra susijusi su didžiosios Rusijos 

hierarchais, nėra priežasčių atsisakyti apaštalavimo, idant atsirastų bran- 
duoliai Rytų apeigų katalikų, kurie visuomet bus ištikimi lietuviai, nors 
dvasiškai ir priklausomi nuo Popiežiaus. 

Kadangi komisija kovo 6 d. laiške sąmoningai kalba „apie atskilėlių 
grįžimą Lietuvoje“, Jūs, tinkamu būdu aiškindamas ordinarams cituoto 
laiško prasmę, leisite suprasti, kad jie atsakingi už atvertimą visų atskilėlių, 
kurie gyvena jų diecezijose ir sudaro jų kaimenės dalį, taip pat išaiškinsite, 
kokia yra tikroji Šv. Sosto nuomonė šiuo klausimu. 


Naudojuosi proga pakartotinai pareikšti didžiausią pagarbą Jūsų Didž. 
Gerb. Malonybei. 


Atsidavęs Dievui 
+ MICHELE D'HERBIGNY 


ASV, Arch. Nunz. Lituania, b. 63, I. 297rv-280. Mašinraštis, versta iš italų k. 

145. IŠTRAUKA IŠ A. ARATOS GENERALINĖS ATASKAITOS 


APAŠTALINĖ LIETUVOS 
NUNCIATŪRA 


Nr. 765 
Objektas: Generalinė ataskaita 
Kaunas, 
1933 m. balandžio 15 d. 


Didžiai Gerbiamas Eminencija, 


Pradėdamas ataskaitą Jūsų Didžiai Gerbiamam Eminencijai apie po- 
kalbius, kurie vyko tarp manęs ir pono Lozoraičio (nuo 1932 m. rugsėjo 
pabaigos iki šių metų kovo) dėl kai kurių konkordato straipsnių interpre- 
tavimo ir taikymo, manau padarysiąs būtiną darbą, informuodamas Jus ne 
tik apie tai, kas sudarė tiesioginį minėtų pokalbių turinį, bet ir apie tuos is- 
torinius ar politinius faktus bei precedentus, kurie tiesiogiai ar netiesiogiai 
prisidėjo sukuriant dabartinę religinę-politinę situaciją Lietuvoje. 

Situacija iš tikrųjų yra tokia sudėtinga - dėl įvairių priežasčių -, jog tam, 
kas nori susidaryti objektyvų požiūrį apie tikrąją padėtį, yra labai sunku. To- 
dėl būtina imtis ilgo ir kantraus informacijos rinkimo darbo, kuriam tačiau 
iškyla nemažai kliūčių tiek dėl uždaro ir tylaus lietuvių būdo, tiek dėl tam 
tikro įtarumo Popiežiaus Atstovybės atžvilgiu ir pagaliau dėl to, kad sunku 
įvertinti faktus, kuomet juos skirtingai interpretuoja vieni ir kiti, priklauso- 
mai nuo asmeninių pažiūrų tų, kurie yra pakviesti pareikšti savo nuomonę. 

Vis dėlto turiu užtikrinti Jūsų Eminenciją, kad informacijos rinkimo 
darbas, kurio tikslia išraiška siekia būti šis pagarbus raportas, buvo atlik- 
tas - slaptai ir diskretiškai - tarp tų asmenų, kurie dėl savo kvalifikacijos, 
meilės Bažnyčiai, gabumų ir blaivaus proto, patirties ir žmonių bei dalykų 
išmanymo buvo pajėgūs atskleisti man situacijos tendencijas - vyskupai, 
dvasininkai, vienuoliai ir katalikai pasauliečiai. Tad jei Jūsų Eminencija 
šioje ataskaitoje sutiks mano minčių, tai tik dėl to, kad vykdžiau užduotį 
skrupulingai pasverti kiekvieną gautą informaciją. 

Taigi, kad galėčiau pateikti kuo visapusiškesnį vaizdą Bažnyčios ir ka- 
talikybės situacijos, kuri nusistovėjo Lietuvoje prieš keletą metų, maniau 
reikalinga suskirstyti šią savo kuklią ataskaitą į tris dalis: 

I dalis 

a) politinės religinės sąlygos Lietuvoje 

1) nuo 1919 m. pradžios iki 1926 m. pabaigos 

2) nuo 1927 m. pradžios iki mūsų dienų (tai yra tas pat, kaip kalbėti 
apie dabartinės Vyriausybės laikyseną Katalikų bažnyčios atžvilgiu) 


b) religinės sąlygos Lietuvoje 

Vyskupai - Kunigai - Liaudis 

II dalis 

Konkordatas ir sunkumai, iškilę jį taikant (pokalbiai dėl kai kurių kon- 


kordato straipsnių interpretavimo) 
III dalis 


Motyvai už ir prieš naują sutartį su Lietuvos Vyriausybe 


Prašau Jūsų Eminenciją man atleisti, jeigu šio raporto skaitymas parei- 
kalaus iš Jūsų paaukoti pakankamai daug laiko. 

[...] 

Iš šio taip gausių nuomonių skirtumų išdėstymo Jūsų Eminencija tu- 
rėjo galimybę iš lietuviškų šaltinių suvokti motyvus už ir prieš naują sutartį 
su Kauno Vyriausybe. 

Jeigu Jūsų Eminencija norėtų sužinoti ir mano asmeninę nuomonę dėl 
Vyriausybės atžvilgiu užimtinos pozicijos, deklaruodamas savo nesugebė- 
jimą spręsti apie tokią sudėtingą ir komplikuotą situaciją, drįstu pareikšti 
šias kelias mintis, į kurias Jūs atsižvelgsite, jeigu jos to nusipelno. 

Padarius prielaidą, kad Vyriausybė - be to, kad, kiek tai leidžia galimy- 
bės, ištaisys padarytą žalą - pasiūlys bent minimalią ilgalaikio susitarimo 
garantiją (o minimumas, mano kuklia nuomone, būtų įsipareigojimas kar- 
tu su kita puse draugiškai šalinti nuomonių skirtumus, kurie galėtų iškilti 
ateityje dėl kai kurių konkordato nuostatų interpretavimo), taikai, netgi pu- 
sėtinai taikai, visuomet būtų teiktina pirmenybė prieš bet kokią kitą elgesio 
liniją, taip pat ir prieš pasyvios rezistencijos laikyseną. Ir tai yra savaime 
suprantama. Pati Bažnyčios misija yra taikos misija taip pat ir tose vietose, 
kur vyriausybės yra linkusios į laicistines programas, kurioms pasipriešinti 

Bažnyčiai netrūksta atitinkamų priemonių, visų pirma tuomet, kai katalikai 
yra aktyvūs, vieningi ir ištikimai vykdo Romos nurodymus ir direktyvas. 

Jeigu taika - taip pat ir pusėtina taika - nebūtų įmanoma, netgi ir tokiu 
atveju nereikėtų duoti kelio agresyviai ir kovingai laikysenai iš čionykščių 
katalikų pusės: daugiausia tai pasyvi rezistencija. Kova, kaip ji čia supranta- 
ma tų, kurie, nors ir vedami gerų intencijų, nėra atsikratę išankstinių politi- 
nių nuostatų ir naudoja tuos pačius metodus kaip ir Vyriausybei opozicinės 
partijos, mano kuklia nuomone, būtų kenksminga Lietuvos religiniams in- 
teresams. 

Lietuvai, kaip besivystančiai šaliai, reikalingas taikos ir ramybės pe- 
riodas, - idant ji galėtų progresuoti religine prasme, - kuris turėtų trukti 
kiek įmanoma ilgiau. Tiesa, Bažnyčia nuo 1928 m. iki dabar kai ką prarado 
dėl pozicijos, kurios jos atžvilgiu laikėsi čionykštė Vyriausybė; šiuos prara- 
dimus būtų galima įvertinti teigiant, kad prarasta mažiausiai ketvirtadalis 
konkordato įsipareigojimų, kuriuos prisiėmė Vyriausybė. Dar lieka, taip 
sakant, kiti trys ketvirčiai. Ar norime rizikuoti prarasti dar daugiau, nei 
jau prarasta, leisdami čionykščiams katalikams įsitraukti į atvirą kovą prieš 
Vyriausybę?.. 

Šiandien dar galima tvirtinti, kad Lietuvoje, nepaisant įvykusių skau- 
džių incidentų, nepaisant siekių nacionalizuoti jaunimą, pastarasis didžiąja 
dalimi dar yra kunigų rankose, pradedant didžia auklėjamąja misija, kurią 
dvasininkas gali atlikti mokykloje. Kapelionas iš tikrųjų gali ne tik laisvai 
dėstyti tikybą (135), bet ir nustatyti jaunimui dvasinio susikaupimo dienas, 
kada mano esant geriausia, sykiu, kada mano esant geriausia, gali per metus 
skirti Komunijos dienas moksleiviams. Taigi jo autoritetas mokykloje dar 
yra nepaliestas ir tarp jaunuolių vykdytino sveiko bei vaisingo darbo gali- 
mybės tebėra didelės. Ar norime, kartoju, rizikuoti prarasti šias pozicijas, 
primesdami kovą, kurios metodai nėra visiškai švarūs dėl tos aplinkybės, 
kad čia pernelyg reguliariai iš katalikų pasauliečių, jiems vadovaujančių ir 
kunigų pusės, - nepaisant visų gerų intencijų, - kartojasi dideli elgesio Vy- 
riausybės atžvilgiu trūkumai? 

Žinoma, iš pono Smetonos Vyriausybės nėra ko laukti - rebus sic stan- 
tibus - nei mentaliteto ir metodų katalikų atžvilgiu pasikeitimo, neigi šiltų 
santykių su Šventuoju Sostu: jie yra ir liks sunkūs žmonės, kaip kadaise 
pranašavo velionis mons. Matulevičius. Visgi man atrodo, kad reikėtų dar 

ir šiandien prisiminti išmintingus žodžius, kuriuos mons. Bartoloni vie- 
ną dieną parašė Valstybės sekretoriatui: „Šis kraštas, kuris tebeskendi gan 
dideliame chaose ir labai rūpinasi savo politine situacija, yra sykiu ir savo 
religinio gyvenimo organizavimo pradinėje stadijoje. Iki pasieks tikrą sta- 
bilumą, jie turės praeiti ilgą ir daug darbo reikalaujantį atrankos ir aiški- 
nimosi procesą, kuris, pageidautina, turėtų įvykti be stipresnių sukrėtimų. 
Prie to turės prisidėti iš esmės nauja dvasininkija, teisingai išauklėta, ži- 
nanti savo pareigas, uoliai besirūpinanti sielų ganymu, o ne politiniais in- 
teresais, giliai atsidavusi Romai ir nenutraukiamai susisaisčiusi su katalikus 
vienijančiu centru. Šiam skubiam poreikiui ir nelengvam uždaviniui šiuo 
metu pirmiausia savo dėmesį turi skirti vyskupai, palaikomi Šventojo Sosto 
padrąsinimo ir palaiminimo. O tuo tarpu [...] reikės turėti daug kantrybės 
ir pakantumo“ (1930 m. gegužės 15 d. raportas nr. 1258). 

Kukli 18 mėnesių patirtis Lietuvoje mane tik įtikino, kad šios šalies 
religinis atsinaujinimas šiomis aplinkybėmis yra aktualiausias ir reikalin- 
giausias uždavinys. Ir būtent tam, kad būtų pradėta ta plati ir svarbi progra- 
ma, nubrėžta mons. Bartoloni, kaip niekad iki šiol reikia bent jau sąlyginės 
taikos periodo. Kaip ten bebūtų, negalima manyti, jog kova gali prisidėti 
prie taip reikalingos Lietuvos religinės konsolidacijos. 


Ir čia pagaliau dedu tašką, prašydamas Jūsų Eminencijos, dėl didžio 
savo gerumo malonėti man atleisti tai, kas buvo blogai padaryta, ir pataisyti 
tai, kas buvo blogai išreikšta; užtikrindamas Jus, kad jei man trūko ir trūks- 
ta gabumų gerai padaryti, tai netrūko geros valios ir pastangų išanalizuoti 
šią painią situaciją, idant galėčiau objektyviai pristatyti ją Šv. Sostui. 

Nuolankiai pasilenkęs bučiuoti šventąjį Purpurą, perduodu Jums pa- 
maldžios ir gilios pagarbos jausmus Jūsų Didžiai Gerbiamam Eminencijai. 
(135) Kažkuris vyskupas atsakė: „Bet tai yra įtvirtinta taip pat ir Konstituci- 
ja!“ Ir neįsivaizduojama, kad jeigu Vyriausybė ir gali pasikėsinti į tarptauti- 
nį paktą, koks ir yra konkordatas, galėtų taip lengvai sulaužyti Konstituciją, 


kurią ji pati sukūrė. 


ASV, Arch. Nunz. Lituania, b. 77, I. 370-372, 555-558. Mašinraštis, versta iš italų k. 

146. G. PIZZARDO RAŠTAS, PRAŠANT IŠTIRTI KARMĖLAVOS 
LENKŲ SKUNDUS DĖL JŲ TEISIŲ VARŽYMO BAŽNYČIOJE 


JO ŠVENTENYBĖS VALSTYBĖS 
SEKRETORIATAS 
Iš VATIKANO, 
1933 m. gegužės 31 d. 


Didžiai Gerbiamas Monsinjore, 


Lenkijos ambasada prie Šventojo Sosto šio mėnesio 20 d. nauja ai- 
de-mėmoire nr. 27/33, kurios kopiją pridedu, kurioje kalbama apie kliūtis, 
daromas lenkų kalbos vartojimui Lietuvos bažnyčiose, praneša Šventajam 
Sostui apie neseniai J. Eksc. monsinjoro, tenykščio Kauno arkivyskupo pri- 
imtą potvarkį dėl Karmėlavos parapijos. 

Būčiau dėkingas J. Didž. Gerb., jei, kaip ir savo balandžio 5 d. raportu 
nr. 754 jau esate padaręs Vilkaviškio diecezijos Liubavo parapijos atveju, 
galėtumėte man suteikti informacijos šiuo klausimu. 

Mielai naudojuosi susitikimu, kad patvirtinčiau savo nuoširdžią pagar- 
bą J. Didž. Gerb. 


Jūsų tarnas 
+ G. PIZZARDO 


Nikėjos arkivysk. 


ASV, Arch. Nunz. Lituania, b. 73, I. 791rv. Mašinraštis, versta iš italų k. 

147. ŠV. SOSTO ATSTOVYBĖS KAUNE SEKRETORIAUS ATSAKY- 
MAS Į G. PIZZARDO RAŠTĄ DĖL LENKŲ SKUNDŲ 


Nr. 831 1933 m. birželio 29 d. 


Didžiai Gerbiamas Ekscelencija, 


Nesant didž. gerb. mons. reikalų patikėtinio Aratos, gavau Jūsų Didžiai 
Gerbiamo Ekscelencijos gegužės 31 d. laišką su prie jo pridėta Lenkijos am- 
basados prie Šventojo Sosto aide-mėmoire nr. 27/33 kopija. 

Man buvo pavesta skubiai surinkti prašomą informaciją šiuo klausimu 
ir aš dėl to kreipiausi į Kauno diecezijos generalinį vikarą mons. Šaulį, ka- 
dangi Eksc. arkivyskupas buvo išvykęs į pastoracinį vizitą. 

Manęs paprašė išsiųsti čia pridedamą kopiją notos, kurią mons, Šaulys 
man įteikė šio mėnesio 21 d. 

Vis dėlto, norėdamas surinkti visas naudingas detales, kurios galėtų 
padėti geriau išsiaiškinti skundo aplinkybes, pamaniau, kad prieš išsiun- 
čiant šį raportą, reikia sulaukti, kol į Kauną grįš Eksc. mons. arkivyskupas, 
idant būtų galima sužinoti ir jo nuomonę šiuo reikalu. 

Monsinjoras Skvireckas vakar grįžo į sostinę ir aš tuoj pat nuvykau jo 
aplankyti bei aptarti Karmėlavos atvejo. 

Bendrais bruožais jis man patvirtino tai, kas išdėstyta pridedamoje jo 
generalinio vikaro notoje, tačiau pabrėždamas šiuos aspektus: 

1) Jo vikaras, žinoma, nesąmoningai, klysta, rašydamas, kad neliturgi- 
nės giesmės ir maldos lenkų kalba buvo panaikintos visais sekma- 
dieniais ir švenčių dienomis; jis gi, priešingai, davė nurodymą, jog 
tokia lenkų mažumos teisė būtų išsaugota, kol kas mažų mažiausiai 
trečią kiekvieno mėnesio sekmadienį; 

2) Nors širdyje ir labai nenoromis, buvo priverstas imtis tokios prie- 
monės dėl didelio sąmyšio ir skandalų, kuriuos bažnyčioje provo- 
kuoja nacionalistiniai elementai, tęsiantys grasinimų kampaniją, ir 
siekdamas išvengti didesnių nelaimių; 

3) Vis dėlto reikia pripažinti, jog iš lenkų pusės taip pat netrūksta 
agentų provokatorių bei intrigantų, kurie neatsisako jokių priemo- 

nių, kad išjudintų ir dirbtinai išpūstų varganas mažumas, kur tik 
jų esama, kurstydami skundus ir protestus, apie kuriuos kitaip ir 
nebūtų pagrindo kalbėti; 

4) Pagaliau gegužės mėnesį jis savo rūmuose priėmė keletą Karmė- 
lavos lenkų mažumos atstovų, kuriems sąžiningai pareiškė, kad 
pripažįsta jų reikalavimų pagrįstumą, tačiau sykiu, atsižvelgdamas 
į esamas sąlygas, ragino juos būti kantriais, idant būtų išvengta blo- 
gesnių dalykų ir laukiant geresnių laikų, kurie leistų pilnai ir lais- 
vai naudotis jų teisėmis. Ir, pridūrė mons. arkivyskupas, manau, 
kad mano žodžiai buvo išklausyti, kadangi iki šiol, kaip matyti ir 
iš mons. generalinio vikaro pranešimo, Karmėlavoje yra visiškai 
ramu ir nepasireiškė joks tokio pobūdžio sąmyšis. 

Tokios tad žinios, kurias man pavyko gauti apie Karmėlavos atvejį. 
Pateikdamas jas Jūsų Ekscelencijos įvertinimui, lenkiuosi bučiuoti šventąjį 
Žiedą ir turiu garbės patvirtinti giliausią pagarbą Jūsų Didžiai Gerbiamam 
Ekscelencijai. 


Jūsų nuolankiausias tarnas 


ASV, Arch. Nunz. Lituania, b. 73, I. 795-797. Mašinraštis, versta iš italų k. 

148. A. ARATOS LAIŠKAS G. PIZZARDO DĖL BŪSIMO UŽSIENIO 
REIKALŲ MINISTRO VIZITO Į ROMĄ IR VALDŽIOS PLANŲ ĮVES- 
TI CIVILINĘ SANTUOKĄ 


Karlsbadas, 
1933 m. liepos 3 d. 


Didžiai Gerbiamas Ekscelencija, 


Būčiau mielai palaukęs iki kito vykimo į Romą, kad galėčiau su Em. 
viršininku ir Jūsų Ekscelencija aptarti vieną svarbų reikalą, paskutiniu 
metu iškilusį į paviršių greta kitų klausimų, kurie yra žinomų pokalbių 
Kaune objektas. Tačiau viena ypatinga aplinkybė - t. y. būsima užsienio 
reikalų ministro, pono Zauniaus, kelionė į Romą (kaip Jūs galėsite pamatyti 
iš laiško, kurį pridedu) - mane įpareigoja dar iki tol parašyti apie tai Jūsų 
Ekscelencijai privačia forma. 

Kai Vyriausybė rengė savo pasiūlymus susitarimui (*) su Roma, buvau 
įspėtas (didelei savo nuostabai), kad į atitinkamą projektą norima įtraukti 
naują klausimą, susijusį su konkordato XIV str. Aš ryžtingai atsisakiau pri- 
imti tokį intarpą, kadangi minėtasis klausimas nebuvo žinomų „pokalbių“ 
objektas. Iš mandagumo sutikau vien tik aptarti tai privačiu pagrindu Vals- 
tybės sekretoriate, kai nuvyksiu į Romą; ir su aiškia sąlyga, kad tai neturėtų 


suteikti juridinio pagrindo vertinti kaip „oficialų pranešimą“ popieriaus 
lapą be antrašo, kurį čia pridedu. 

Kaip Jūsų Ekscelencija pamatysite, Vyriausybė norėtų turėti teisę atei- 
tyje įvesti „civilinę santuoką“ ne katalikams, kadangi iki šiol Lietuvoje nėra 
jokios kitos santuokos išskyrus religinę visoms tikyboms: katalikų, protes- 
tantų, žydų, mahometonų ir t. t. 

Nekalbant apie kitus akivaizdžius motyvus, vien todėl, kad pasiūly- 
mas - tokia forma, kokia jis buvo pateiktas Vyriausybės - gali slėpti spąs- 
tus, negalėjau neprieštarauti, kad jis būtų įtrauktas į Vyriausybės „projektą“, 
kurį su oficialiu raportu persiunčiau Em. viršininkui. 

O dėl užsienio reikalų ministro, pono Zauniaus (kurio šeimyninė pa- 
dėtis, kaip Jūs žinote, susitvarkė), viešnagės Romoje, man atrodytų - subor- 

dinariai - būtų tinkama ir naudinga, jeigu J. E. galėtumėte su juo susitikti, 
nors ir neoficialiai. Tai negalėtų atnešti nieko daugiau kaip tik naudą, mat 
reikia konstatuoti, jog didžiausios kliūtys susitarimui su Lietuva kyla jau ne 
iš min. Zauniaus, bet iš... Prezidento Smetonos! Netikiu galimybe, kad mi- 
nistras pats asmeniškai prašytųsi būti priimtas ar sueiti į kontaktą su J. E., 
atsižvelgiant į griežtai privatų jo kelionės pobūdį ir... baimę, kad katalikai 
Lietuvoje sakys, jog jis išvyko į... Kanosą! 

Man taip pat atrodytų (visuomet išlaikant subordinaciją), kad ponia 
Zaunius galėtų būti priimta Šventojo Tėvo, tai neišvengiamai išeitų į gera. 
Ponia Zaunius, kuri yra nuoširdi katalikė, dabar yra laiminga galėjusi su- 
tvarkyti savo padėtį savo sąžinės ir Bažnyčios atžvilgiu; ir būtų nepapras- 
tai laiminga atsidūrusi prakilnioje Popiežiaus akivaizdoje. Bet kokiu atvejų 
tiek vienu, tiek kitu klausimu palieku didžiai J. E. išminčiai nuspręsti taip, 
kaip manysite esant naudinga Šv. Sosto interesų labui. 

Jei J. E. manysite, jog reikalinga suteikti man kokių nors žinių šiuo rei- 
kalu, noriu pranešti, jog nuo šio mėnesio 14 d. ir vėliau aš būsiu Pjačencoje 
(Šv. Antonino aikštė 5). 

Lenkdamasis bučiuoti šventąjį Žiedą, dar sykį reiškiu pagarbą ir sūniš- 
ką atsidavimą. 


ASV, Arch. Nunz. Lituania, b. 69, I. 646-647. Mašinraštis, versta iš italų k. 

149. A. ARATOS LAIŠKAS G. PIZZARDO APIE SLAPTĄ VYSKUPŲ 
PASITARIMĄ 


APAŠTALINĖ NUNCIATŪRA 
LIETUVOJE 
Kaunas, 
1933 m. lapkričio 23 d. 


Didžiai Gerbiamas Ekscelencija, 


Prašyčiau Jus, kad diskretiškai paklaustumėte Eksc. Kaišiadorių vys- 
kupą (šio mano laiško įteikėją, kurio tačiau negalėjau pamatyti prieš jam 
išvykstant), ar tiesa, kad vakar (ar šiandien) Marijampolėje vyko slapta 4 
vyskupų konferencija (išskyrus senąjį Vilkaviškio vyskupą ir Kauno ar- 
kivyskupą), t. y. po spalį įvykusios metinės konferencijos Kaune. Ši būtų 
trečioji, kai tai vyksta mano misijos Lietuvoje metu; ir šis vyskupų separa- 
tizmas (apie tai, tarp kitko, jau pranešiau Šv. Sostui) negali būti nekenks- 
mingas bendrai bažnytinei disciplinai. 

Daugiau negrįšiu prie šios problemos, tačiau dėl savo sąžinės ramybės 
norėjau Jūsų Ekscelencijai pranešti dar ir apie šį atvejį. 

Priimkite, Ekscelencija, mano dievobaimingos ir didžios pagarbos iš- 
raišką, kurią patvirtinu lenkdamasis bučiuoti šventąjį Žiedą. 


Dievobaimingas tarnas [A. ARATA|] 


ASV, A.E.S. Paesi Baltici, b.13, I. 22rv. Mašinraštis, versta iš italų k. 

150. A. ARATOS RAPORTAS KARD. G. BISLETI APIE NEGEROVES 
KAUNO KUNIGŲ SEMINARIJOJE 


Nr. 979 1933 m. gruodžio 15 d. 


Didžiai Gerbiamas Eminencija, 


Iš patikimo dvasininko, netgi prelato, kuris myli Dievą ir Bažnyčią, 
konfidencialiu keliu gavau pridedamą trumpą pro memoria, kurioje mini- 
mi kai kurie dideli trūkumai ugdant jaunus kunigus, besimokančius Kau- 
no seminarijoje ir lankančius čionykštį universitetą. Minėtoji pro memoria 
patvirtina tai, ką turėjau parašyti apie tą pačią problemą (tiesa, tik apiben- 
drinta forma) savo generalinėje ataskaitoje apie religinę padėtį Lietuvoje 
nr. 765, kurią šių metų balandžio 15 d. išsiunčiau Em. kardinolui Valstybės 
sekretoriui. 

Idant Jūsų Didžiai Gerbiamas Eminencija susidarytumėte pilnesnį 
vaizdą, leidžiu sau toliau pateikti keletą pastabų prie kiekvieno čia pride- 
damo rašto punkto. 

Dėl 1) punkto. Dabartinis Kauno didžiosios seminarijos dvasios va- 
dovas yra kun. Jonas Aleksa, priklausantis marijonų kongregacijai. Jis yra 
gimęs 1896 m., o į kunigus įšventintas 1925 m. Jis, be abejonės, yra pati- 
kimas kunigas ir vedamas gerų intencijų, tačiau be to, kad yra sąlyginai 
truputį per jaunas, neturi tinkamo pasirengimo, kad galėtų sėkmingai dva- 
siškai vadovauti tokiai skaitlingai seminarijai kaip Kauno, kurioje jaunuo- 
lių bažnytinis ugdymas (į šią aplinkybę reikia atsižvelgti) yra ypač sunkus 
dėl susiformavusių netikusių tradicijų ir iki šiol tebeegzistuojančių didelių 
piktnaudžiavimų. Dar daugiau, dabartinis dvasios vadovas, kartu būdamas 
t. marijonų Lietuvos provincijos (provincija dar jauna ir besivystanti) pro- 
kuratoriumi, yra įpareigotas domėtis daugybe materialinio pobūdžio reika- 
lų ir dėl to negali su visu stropumu atsidėti vien tik sudėtingai Teologinės 
seminarijos dvasios vadovo tarnybai. 

Apskritai galima apgailestauti, kad šioje Kauno seminarijoje trūksta 
glaudaus ryšio tarp seminaristų ir dvasios vadovo. Dėl to, atrodo, kaltas 
faktas, jog dvasios vadovo pareigos visuomet buvo laikomos formaliomis ir 

didesnė svarba buvo ir šiandien tebėra teikiama jaunųjų seminaristų kultū- 
rai, tuo tarpu pamaldumas yra nustumtas į antrą planą. 

Skaudus tokios padėties padarinys yra visiškai nesenas įvykis, kuomet 
buvo suspenduoti du diakonai, vienas dviem, kitas trim mėnesiams; dar 
labiau stebina tai, kad šiuo atveju visi seminaristai su jais solidarizavosi, 
kaip protestą prieš tuodu kolegas panaudotas priemones reflektoriuje pa- 
skelbdami vienos dienos bado streiką. 

Dėl 2) punkto. Tai, kas yra pasakyta antruoju punktu, visiškai atitinka 
tikrovę, ir turiu pasakyti, kad tie piktnaudžiavimai tęsiasi pernelyg ilgai. 
Man pasakojo, kad dar visai neseniai keletas jaunų kunigų baigė seminari- 
ją, neparašę traktato de gratia ar kokio kito svarbaus traktato, kadangi per 
mokslo metus nebuvo pakankamai laiko tokių dalykų studijoms. Tai lengvai 
paaiškinama, jei atsižvelgtume į tai, jog dogmatinės teologijos profesorius 
sugeba praleisti pusę numatytų paskaitų arba, jeigu jas ir skaito, nuolat pra- 
deda ketvirčiu valandos vėliau, taip sutrumpindamas dėstymo laiką nuo trijų 
ketvirčių iki pusės valandos. Kitas profesorius, vėlgi, nors ir pradeda pas- 
kaitą laiku, turi įprotį nuolat nutraukti ją mažiausiai dešimt minučių anks- 
čiau laiko. Ir visa tai vyksta be jokio įsikišimo tų, kurie turi pareigą įsikišti. 

Nuo mokymo pareigų atlikimo pereinant prie kai kurių Teologinės se- 
minarijos profesorių moralinio elgesio aptarimo, reikia konstatuoti, kad jis 
iš tikrųjų nėra toks, kad duotų gerą pavyzdį seminaristams. Vienas profeso- 
rių yra baisus girtuoklis..., dvokiantis alumi kiekvieną mielą rytą; alumnai 
stengiasi nuo jo laikytis kuo toliau. Kitas neaukoja Mišių nei sekmadieniais, 
nei per šventes — ir tik retsykiais kurį šeštadienį - kadangi... teikia pirme- 
nybę miegui. Ekonomas neaukoja kiekvieną sykį, kuomet naktį praleidžia 
už seminarijos ribų! Tai yra visiems žinoma. Ko gali pasimokyti iš tokių 
pavyzdžių alumnai? 

Būtina, kad būtų atleisti bent trys ar keturi dabartiniai Kauno semi- 
narijos profesoriai; dar man sakė, kad arkivyskupas jau trejus ar ketverius 
metus ketina juos pakeisti, tačiau negali to padaryti, kol nebus parengti 
nauji šioms pareigoms tinkami asmenys. Vis dėlto jaunuolių ugdymo labui 
reikėtų imtis kažkokių priemonių, bent jau paraginant minėtuosius profe- 
sorius susitvarkyti. 

Dėl3) punkto. Tai, kas pasakyta šiame punkte, taip pat atitinka tikrovę; 
ir apie tai turėjau progos rašyti aukščiau cituotoje ataskaitoje. Dabartinis 

rektorius, subrendęs velionio rektoriaus Maironio-Mačiulio mokykloje, 
puikiai sugeba vykdyti, taip sakant, reprezentacines didžiosios seminarijos 
rektoriaus funkcijas, tačiau yra silpnas savo kolegų dėstytojų atžvilgiu ir 
dažnai nepasako arkivyskupui to, ką turėtų pranešti apie kai kurių profe- 
sorių elgesį?9. 

Dėl 4) punkto. Taip pat ir čia tegaliu patvirtinti šio punkto turinį, tie- 
siog pranešdamas tai, ką turėjau šiuo atžvilgiu parašyti savo aukščiau ci- 
tuotoje generalinėje ataskaitoje. Reikia priminti, kad tie dvasininkai, kurie 


studijuoja Kauno universitete, paprastai negali užimti vadovaujančių par- 
eigų Katalikų akcijoje beigi profesoriaus etato mokytojų seminarijose ar 
valstybinėse gimnazijose. Universitetinių studijų laikotarpiu palikti patys 
sau — be dvasinio ugdymo ir vadovavimo, taip pat be reikiamos priežiū- 
ros - vargu ar galės vieną dieną tapti tokiais, kokių nori Bažnyčia. Tiesa, 
šiuo metu trūksta finansinių priemonių, kad būtų galima atidaryti tinkamą 
namą, kuriame būtų apgyvendinti šie dvasininkai; vis dėlto reikia įpareigoti 
juos gyventi kuriuose nors Kauno vienuolijų namuose, užuot praktikavus 
ar toleravus, kad jie gyventų privačiuose namuose. 

Viską apibendrinant, jaunų kunigų ugdymas Kauno seminarijoje ir 
universitete smarkiai nepateisina lūkesčių; po to, apie ką turėjau pareigą čia 
pranešti, Jūsų Eminencija, remdamasis didžia savo išmintimi, tenuspren- 
džia, kokių priemonių reikia imtis, siekiant išvengti apgalėtinų piktnau- 
džiavimų. 

Atsiklaupęs bučiuoti šventąjį Purpurą, turiu garbės patvirtinti jaučiąs 
giliausią pagarbą Jūsų Didžiai Gerbiamam Eminencijai. 


ASV, Arch. Nunz. Lituania, b. 66, I. 45-49. Mašinraštis, versta iš italų k. 


28 1932-1940 m. Kauno kunigų seminarijos rektoriumi buvo Pranas Penkauskas. 

151. G. PIZZARDO RAŠTAS A. ARATAI PRAŠANT IŠSIAIŠKINTI 
DOMINIKONŲ JURIDINĮ STATUSĄ LIETUVOJE 


JO ŠVENTENYBĖS VALSTYBĖS 
SEKRETORIA'TAS 


Nr. 643/34 
IŠ VATIKANO, 
1934 m. vasario 28 d. 


Didžiai Gerbiamas Pone, 


Lietuvos konkordatas vienuolijų ordinų ir kongregacijų Lietuvoje at- 
žvilgiu X str. nustato: 

„Kongregacijos ir Vienuolynai galės laisvai steigtis ir būti Lietuvoje, 
jeigu jie, Kanonų Teisės taisyklėmis, sudaro Respublikoje atskirą provinciją. 

Jeigu jie nėra išpildę šitos sąlygos ir betgi yra jau įsigyvenę valstybės te- 
ritorijoje, tai namai, kurie šį Konkordatą ratifikuojant jau įsikūrę, bus Vals- 
tybės pripažinti, tačiau be ypatingo Šv. Sosto leidimo, nebus galima steigti 
naujų namų.“?? 

Iš to aiškėja, kad ordinai, kurie buvo įkūrę provinciją Lietuvoje kon- 
kordato sudarymo metu, gali laisvai atidaryti naujus namus; priešingu atve- 


ju negali atidaryti naujų namų be specialaus Šventojo Sosto leidimo. 

Gerb. tėvai dominikonai, pateikdami prašymą, kurio kopiją pridedu, 
aiškiai taikosi pakliūti į pirmąją kategoriją. Jūsų Didž. Gerb. P. galėsite te- 
nai matyti argumentus, kuriuos jie pateikia savo naudai; šiuos argumentus 
Valstybės sekretoriate žodžiu patvirtino ir t. Caterini, generalinis ordino 
prokuratorius. 

Valstybės sekretoriatas neturi galimybės nei patvirtinti, nei atmesti šių 
argumentų, kadangi mūsų archyve šiuo atžvilgiu nieko nėra. Lietuvos baž- 
nyčių ir kunigų Elenchus, kurio 1934 m. laidą J. P. buvote malonus man 


2 Dokumente konkordatas cituojamas prancūzų k. Lietuviškas vertimas pagal kn. S. A. 
Bačkis, Lietuvos ir Šventojo Sosto konkordatas, Vilnius, 2007, p. 261. Citatos pabaigoje ranka 
vokiečių k. pridėta frazė „ir vyriausybės“ (žr. kitą dok.). 

atsiųsti, p. 207 kalba apie vienus dominikonų namus (praėjusių metų lai- 
doje iš viso nėra jokio paminėjimo); tačiau nieko nenurodoma nei apie eg- 
zistuojančią provinciją, nei apie titulinį provincijolą. Taigi Jūs suprantate, 
kokių galėtų kilti nesklandumų, Šventajam Sostui paskelbus deklaraciją, 
kuri negali būti patvirtinta lietuviškos kilmės dokumentais. 


Todėl prašau J. P. kuo greičiau atsiųsti man kokios nors informacijos ir, 
jeigu įmanoma, kažkokį įrodymą šiuo atžvilgiu, kad aš galėčiau Šv. Vienuo- 
lijų kongr. nusiųsti savo nuomonę, kurios esu prašomas. 

Mielai naudojuosi proga patvirtinti savo nuoširdžią pagarbą Jūsų Didž. 
Gerb. Ponybei. 


Jūsų tarnas 


G. PIZZARDO 
T. Nikėjos arkivysk. 


ASV, Arch. Nunz. Lituania, b. 67, L. 21rv-22. Mašinraštis, versta iš italų k. 

152. A. ARATOS ATSAKYMAS Į G. PIZZARDO RAŠTĄ DĖL DOMI- 
NIKONŲ JURIDINIO STATUSO LIETUVOJE 


Nr. 1114 1934 m. kovo 13 d, 


Didžiai Gerbiamas Ekscelencija, 


Dėl klausimų, kuriems skirtas Jūsų Didžiai Gerbiamo Ekscelencijos 
laiškas nr. 643/34, datuotas vasario 28 d., turiu garbės atsakyti štai ką: 

1) Gerb. t. dominikonų generalinio prokuratoriaus išdėstyti istoriniai 
argumentai, siekiant pagrįsti prašymą Šv. Vienuolijų kongregacijai išduoti 
žinomą dokumentą, yra visiškai teisingi. Vis dėlto dera pažymėti, kad jeigu 
dominikonų provincija Lietuvoje visuomet egzistavo de jure, ne visada eg- 
zistavo ir šiandien neegzistuoja de facto pagal Kanonų teisės taisykles, kaip 
yra pasakyta konkordato X str. 

2) Be to, man atrodo: a) kad nereikia įpareigoti Šv. Vienuolijų kongr., — 
kuri tokio pobūdžio klausimais laikytina paskutine instancija, - išleisti mi- 
nimą dokumentą; b) kaip ir nereikia kelti konkordato X str. interpretavimo 
klausimo. 

Paaiškinu. Dėl a). Manau turįs informuoti Jūsų Ekscelenciją, kad kai 
buvo svarstoma Lietuvoje kanoniškai įsteigti t. jėzuitų provinciją, pastaro- 
ji buvo įsteigta t. generolo 1930 m. kovo 19 d. dekretu, To dekreto kopi- 
ja reikalingam patvirtinimui buvo perduota Užsienio reikalų ministerijai 
kartu su lydimąja didž. gerb. mons. nuncijaus Bartoloni nota. Nuo to laiko 
t. jėzuitų provincija funkcionuoja normaliai ir praktiškai yra Vyriausybės 
pripažinta. Taigi šiuo atveju ir tokiomis aplinkybėmis Šv. Vienuolijų kongr. 
nebuvo įtraukta. 

Visai neseniai t. pranciškonai prašė Vyriausybės pripažinti jų Lietu- 
vos komisariatą, jo steigimo akto kopiją pristatydami tiesiai Vyriausybei 
(t. pranciškonų atvejis truputį sudėtingesnis, kadangi konkordatas kalba 
apie provinciją, o ne apie tokią pereinamąją formą kaip komisariatas). Taigi 
ir šiuo antruoju atveju Šv. Vienuolijų kongr. buvo palikta nuošalėje. 

Dėl b). Man atrodo, kad konkordato X str. 1-oji pastraipa taikytina vei- 
kiau provincijoms, kurios „teisėtai“ galės įsikurti ateityje, nei provincijoms, 
galimai egzistuojančioms konkordato sudarymo metu; antraip Šventajam 

Sostui būtų užkirstas kelias steigti bet kokių vienuolių ordinų ir kongrega- 
cijų provincijas, mat konkordato ratifikavimo metu Lietuvoje neegzistavo 
nei viena kanoniškai įsteigta vienuolių provincija (1). Taigi galima daryti 
prielaidą, kad tokia buvo ir Šv. Sosto intencija sudarant konkordato X str. 
Grįžtant prie dominikonų provincijos Lietuvoje klausimo, 1) man atro- 
do mažai tikėtina, kad Vyriausybė kaip egzistuojančią pripažintų tokią pro- 
vinciją, kuri faktiškai neegzistuoja. Taip t. dominikonai rizikuoja pakenkti 
pačiam reikalui. Atrodytų (Eksc. mons. arkivyskupo manymu), labiau pa- 
tartina, kad jie apsiribotų kanoniškai įsteigti vienus namus Raseiniuose. 
Kauno kurija būtų nusiteikusi šiuo tikslu imtis reikiamų žingsnių Vyriau- 
sybėje*!?. Sakau Vyriausybėje, nes atrodo (visgi man nepavyko rasti šiame 
archyve jokio dokumento šiuo reikalu), kad prieš ratifikuojant konkordatą 
tarp Šv. Sosto ir Vyriausybės buvo žodžiu sutarta, jog paliekant nepakeistą 


rašytinį tekstą prie paskutiniųjų X str. žodžių „be specialaus Šventojo Sosto 
leidimo“ turėtų būti pridėti dar ir šie: „ir Vyriausybės“. 

2) Be to, turiu Jūsų Ekscelenciją konfidencialiai informuoti, jog be- 
tarpiškas dabartinio Šv. Dominyko ordino generalinio magistro pirmtakas 
Lietuvos t. marijonams išdavė dokumentą, pagal kurio turinį ordinas at- 
sisakė ne tik nuosavybės teisių į senąjį dominikonų konventą ir bažnyčią 
Kalvarijoje (Telšių diecezijoje, šiuo metu priklausantis t. marijonams, kurie 
jo prašė), bet ir į visus ordino konventus bei fundacijas (o jų buvo daugybė) 
Lietuvoje! Tiesa, generalinis magistras, taip darydamas, įvykdė greičiausiai 
niekinį aktą Kanonų teisės atžvilgiu; tačiau dokumentas egzistuoja ir visai 
įmanoma, kad su juo buvo supažindinta ir Lietuvos Vyriausybė. O tai tik 
dar labiau sukomplikuotų klausimą. 

Tikėdamasis, kad šios mano pateiktos žinios kaip nors padės Jūsų Eks- 
celencijai susidaryti nuomonę, kurios esate prašomas Šv. Vienuolijų kongr., 
lenkiuosi bučiuoti šventąjį Žiedą ir patvirtinu savo dievobaimingą pagarbą 
Jūsų Didžiai Gerbiamam Ekscelencijai. 


(1) Tėvų marijonų provincija kanoniškai taip pat buvo įsteigta 1930 m. ba- 
landžio 29 d. 


ASV, Arch. Nunz. Lituania, b. 67, I. 24-27. Mašinraštis, versta iš italų k. 


20 Dominikonų vienuolynas Raseiniuose faktiškai veikė jau nuo 1932 m., o 1935 m. kovo 
4d. ordino vadovybė paskelbė ir apie provincijos atnaujinimą. 

153. A. ARATOS RAPORTAS KARD. E. PACELLI APIE REAKCIJAS 
Į Šv. sOSTO PARENGTĄ SUSITARIMO PROJEKTĄ 


APAŠTALINĖ LIETUVOS 
NUNCIATŪRA 
Nr. 1107 
Objektas: Konvencijos projekto įteikimas 
Kaunas, 
1934 m. kovo 10 d. 


Didžiai Gerbiamas Eminencija, 


Vasario 13 d. grįžęs į Kauną, kitą dieną turėjau audienciją pas užsienio 
reikalų ministrą, poną Zaunių, kurios metu įteikiau jam tam tikrų konkor- 
dato straipsnių interpretavimo konvencijos projektą. Tačiau, kadangi dar prieš 
grįžtant į Kauną buvau informuotas apie švietimo ministro įvykdytą savava- 
lišką dar vienos privačios katalikų gimnazijos, esančios Kybartuose, Vilka- 
viškio diecezijoje (priklausančios „Žiburio“ draugijai: šifr. šios nunciatūros 
raportas nr. 765, 1933 m. balandžio 15 d., L. 14), „suvalstybinimą“, prista- 
tydamas konvencijos projektą, negalėjau nepareikšti ponui ministrui aštrių 
pastabų dėl Lietuvos Vyriausybės veikimo būdo, tokio priešingo tai susitai- 
kymo dvasiai, kurią iki šiol ne kartą patvirtino Šventasis Sostas. Ir pasilikau 
sau galimybę vėliau imtis tokių veiksmų, kurių pareikalaus aplinkybės, kai tik 
turėsiu visą informaciją (1). Ponas ministras man atsakė nieko apie tai neži- 
nąs! Man atsisakius tuo patikėti, jis pridūrė: „Tuo nenoriu teigti, kad Vyriau- 
sybė nėra su tuo susijusi, tačiau užtikrinu, kad aš asmeniškai apie tai nebuvau 
informuotas; ir kai tik būsiu [informuotas], dar kartą apie tai pakalbėsim.“ 

Vasario 15 d. su kitais diplomatais dalyvaujant oficialiuose pietuose, 
kuriuos užsienio reikalų ministras surengė nacionalinės šventės proga, po- 
nas Zaunius pasikvietė mane atskirai po pietų aptarti Šventojo Sosto pro- 
jekto, teigdamas (apytiksliai reziumuoju jo žodžius): 

a) kad projektas jį labai nuvylė; 

b) kad, jo manymu, dar lieka įveikti ilgą kelią; 

c) ir kad jam labiausiai nepakankami atrodo Šventojo Sosto pasiūly- 

mai dėl konkordato XII ir XXV str. 

Jam atsakiau: 

a) kad Šventasis Sostas savo konvencijos projektu Lietuvos Vyriausy- 
bei pripažino tai, ką yra pripažinęs kitoms vyriausybėms, nors aki- 
vaizdu, jog Lietuvos Vyriausybė savo ruožtu iki šiol nepadarė nieko 
daugiau, tik siaurino Bažnyčios ir katalikų teises Lietuvoje; 

b) Vyriausybė turėtų atsisakyti minties, kad Šventasis Sostas gali jai 
pripažinti tai, ko nėra pripažinęs kitoms vyriausybėms arba tai, kas 
reikštų fundamentalių teisių atsisakymą; 

c) ir kad pagaliau, jeigu Lietuvos Vyriausybė turėtų geros valios suda- 
ryti sutartį su Šventuoju Sostu, nelieka nieko kito, kaip pasiųsti ką 
nors į Romą, kad būtų suderintas galutinis konvencijos tekstas. 

Šią savaitę grįžus į Taliną, man pavyko iš patikimų informatorių suži- 
noti: 1) kad ponas Zaunius „susitaikęs su Vatikano projektu“; 2) kad Vy- 
riausybė konstatavusi, jog abu projektai vienas nuo kito taip smarkiai 
nesiskiria, kaip manyta iš pradžių; 3) tačiau Lietuvos Vyriausybė, turėjusi 
šešis mėnesius laukti Šventojo Sosto atsakymo į savo projektą, nesiskubin- 
sianti atnaujinti derybų, juolab, kad dabar Lietuva turi spręsti kitas dideles 
užsienio ir vidaus problemas. 

Norėjau šią paskutinę informaciją perduoti Jūsų Didžiai Gerbiamam 
Eminencijai, kadangi ji sutampa su tuo, ką prieš išvykstant iš Romos man 
sakė tenykštis Lietuvos reikalų patikėtinis. Ir esu tvirtai įsitikinęs, kad čia 
kelis mėnesius bus tylu dėl Šventojo Sosto projekto. 

Atsiklaupęs bučiuoti šventąjį Purpurą, reiškiu pamaldžią ir kuo giliau- 
sią pagarbą Jūsų Didžiai Gerbiamam Eminencijai. 


(1) Man teigė, kad toje katalikų gimnazijoje ne viskas buvo tvarkoje ir kad 
būta tam tikrų didelių trūkumų, ypač iš direkcijos pusės, tačiau tai nepatei- 
sina Vyriausybės veiksmų. Mons. Vilkaviškio vyskupas, kurio šiuo reikalu 
teiravausi, kol kas neatsiuntė ataskaitos apie tai, kaip klostėsi įvykiai. Taip 
pat gerai žinoma, kad visos privačios katalikų gimnazijos čia, Lietuvoje, gali 
išsilaikyti tik dėl to, kad yra gausiai subsidijuojamos Vyriausybės; jei šios 
subsidijos dėl vienos ar kitos priežasties būtų sumažintos, tų gimnazijų eg- 
zistavimas pakibtų ant plauko. 


ASV, Arch. Nunz. Lituania, b. 73, .3457-346v. Mašinraštis, versta iš italų k. 

154. A. ARATOS PRANEŠIMAS NEPAPRASTŲJŲ BAŽNYČIOS REI- 
KALŲ KONGREGACIJOS SEKRETORIUI D. TARDINI“*' APIE KUN. 
J. GRONSKIO GRĮŽIMĄ IŠ RUSIJOS 


1934 m. kovo 19 d. 


Mieliausiasis Monsinjore, 


Vienam aukštam čionykštės Užsienio reikalų ministerijos pareigū- 
nui, kuris neseniai buvo nuvykęs į Maskvą, sovietų valdžia perdavė kun. 
J. Gronskį?!, idant jis būtų repatrijuotas į Lietuvą. Pastarasis atvyko į Kauną 
šio mėnesio 16 d., niekam prieš tai negirdėjus apie jo atvykimą. 

Štai galbūt dar vienas dvasininkas Šv. Sosto žinioje! Kadangi man sakė, 
kad jis norėjęs vykti į Charbiną, galėčiau pasiūlyti jį, - jei tenykštė Popiežiš- 
koji komisija sutinka, - Kinijos rusų dvasiniam aptarnavimui. Ką apie tai 
pasakytų J. Didž. Gerb. M.?.. Ar geriau būtų rezervuoti jį Amerikai?.. Pasta- 
ruoju atveju man atrodytų truputį... keista, kad asmuo, apie kurį kalbama, iš 
generalinio vikaro pasidarytų... parapijos vikaru. Prašau, pamąstykite tru- 
putį apie tai ir teikitės po to pranešti man savo nuomonę šiuo klausimu. 

Su nuoširdžiais ir pagarbiais linkėjimais pasilieku J. Didž. Gerb. 
M. [tarnas] 


ASV, Arch. Nunz. Lituania, b. 63, I. 747. Mašinraštis, versta iš italų k. 


2! Domenico Tardini (1888-1961) - vienas artimiausių E. Pacelli bendradarbių, nuo 
1929 m. Šv. Sosto Nepaprastųjų Bažnyčios reikalų kongregacijos sekretoriaus pavaduotojas, 
nuo 1937 m. - sekretorius. Po II Pasaulinio karo buvo Šv. Sosto Valstybės sekretoriato Už- 
sienio reikalų sekcijos vadovas, 1958 m. pašventintas vyskupu, gavo kardinolo titulą ir buvo 
paskirtas Valstybės sekretoriumi. 


22 Kun. Julijonas Gronskis (1877-7) - nuo 1920 m. kunigavo Tomske, 1926 m. buvo 
paskirtas Vakarų Sibiro apaštalinio vikariato administratoriumi, 1931 m. buvo suimtas ir nu- 
teistas 10 metų lagerio. Grįžęs į Lietuvą dirbo įvairiose Kauno arkivyskupijos parapijose. 

155. D. TARDINI ATSAKYMAS Į A. ARATOS LAIŠKĄ APIE KUN. 
J. GRONSKIO GRĮŽIMĄ IŠ RUSIJOS 


POPIEŽIŠKOJI KOMISIJA RUSIJAI 


Prot. Nr. 30:1932 
Vatikanas, 
1934 m. kovo 24 d. 


Didž. Gerb. Monsinjore, 


Iš J. Didž. Gerb. M. šio mėnesio 19 d. laiško supratau, kaip kun. Juli- 
jonas Gronskis grįžo į Lietuvą. Dėl to skubu pranešti, kad Jūs teiktumėtės 
tenykštei Vyriausybei parodyti, jog Šventasis Tėvas nenori, - išskyrus spe- 
cialius invalidumo ar ligos atvejus, - kad dvasininkai paliktų Rusiją, kur 
vien pats jų buvimas gali duoti gero, tuo tarpu būtų didžiulis nuostolis, jei 
visi dvasininkai pasišalintų. Todėl bet koks asmenų ir vyriausybių rūpes- 
tis, siekiant, nors ir turint geriausių intencijų, sugrąžinti iš Rusijos katalikų 
dvasininkus, negali būti sveikinamas Šventojo Sosto. 

Kalbant apie galimą kun. Gronskio vykimą į Charbiną, ši komisija ne- 
seniai išsiuntė į tenykštį ordinariatą vizitatorių tėvą Jaworką?“, taigi prieš 
imantis kažkokių priemonių dera palaukti šio vizito rezultatų. 

Mielai naudojuosi šiuo susitikimu, kad pakartočiau jaučiąs gilią pagar- 
bą J. Didž. Gerb. M. 


DoMENICO TARDINI 


ASV, Arch. Nunz. Lituania, b. 63, I. 748rv. Mašinraštis, versta iš italų k. 


213 Vendelin Javorka SJ (1882-1966) - Popiežiškosios kolegijos Russicum pirmasis rekto- 
rius, nuo 1934 m. dirbo Mandžiūrijoje. 1941m. atvyko į Bukoviną, kur 1944 m. buvo sovietų 
suimtas ir nuteistas 10 metų lagerio. Iš lagerio grįžo į gimtąją Čekoslovakiją. 

156. A. ARATOS POKALBIO SU UŽSIENIO REIKALŲ MINISTRU 
APIE KUNIGŲ GRĄŽINIMĄ IŠ RUSIJOS UŽRAŠAI 


1934 m. kovo 28 d. 


Iš užsienio reikalų ministro, kuris man atsakė privačiai, pasilikdamas 
teisę pateikti oficialų atsakymą, sužinojau: 

1) Vyriausybė nebūtų rūpinusis apsikeitimu kaliniais, jei mons. Kare- 
vičius prieš tai nebūtų pateikęs ilgo repatrijuotinų asmenų sąrašo. 

2) Kad galutinis sąrašas (iki šiol vienintelis) buvo sudarytas Kauno ku- 
rijoje, taigi arkivyskupo. 

3) Kad Gronskis, kaip lietuvis ir kaip asmuo, kuriuo asmeniškai rū- 
pinosi Respublikos Prezidentas, buvo įtrauktas į ankstesnįjį sąrašą (antras 
sąrašas iš tikrųjų nėra rengiamas), tačiau Vyriausybė nesirengia reikalauti 
repatriacijos tų asmenų, kurie nėra lietuvių kilmės, - juolab kad jau įvykusi 
repatriacija Vyriausybei kainavo daugybę sunkumų. Šis klausimas gali liesti 
daugiausiai vieną ar du Lietuvos piliečius, įtrauktus į pirmąjį ir vienintelį 
sąrašą. 

4) Vyriausybė buvusi nepatenkinta turėdama konstatuoti, kad į Kauno 
arkivyskupijos kurijos parengtą sąrašą buvo įtraukti keli latviai. 

5) Pats užsienio reikalų ministras t. marijonų generolui Cikotai, kuris jį 
buvo aplankęs, patarė surasti Amerikoje lietuvių dvasininkų, tačiau Ameri- 
kos piliečių, kurie galėtų vykti į Rusiją ir vykdyti sielovadą pagal sutartį tarp 
Sovietų [Sąjungos] ir Amerikos. 

6) Ministras pasiliko teisę „oficialiai“ atsakyti, kad bus galima daugiau 
nerepatrijuoti, išskyrus du ar tris lietuvius, kurie figūravo pirmajame ir vie- 
ninteliame pateiktame sąraše. O dėl kitų, ne lietuvių, Vyriausybė deklaruos 
absoliučiai nenorinti jais rūpintis. 


ASV, Arch. Nunz. Lituania, b. 63, L. 751rv. Mašinraštis, versta iš italų k. 

157. D. TARDINI RAŠTAS A. ARATAI APIE KUNIGŲ GRĄŽINIMĄ 
IŠ RUSIJOS 


POPIEŽIŠKOJI KOMISIJA RUSIJAI 


Prot. Nr. 134/28 
Vatikanas, 
1934 m. balandžio 11 d. 


Didž. Gerb. Monsinjore, 


Mus tvarkingai pasiekė maloningas J. M. raportas nr. 1112, datuotas 
kovo 10 d., apie paskutinįjį pasikeitimą kaliniais tarp Lietuvos ir Rusijos?“ 

Šventasis Tėvas, - kuriam nedelsdamas papasakojau, ką Jūs pranešė- 
te, - visiškai sutiko su svariomis pastabomis, taip aiškiai išsakytomis J. M. 
Jo Šventenybė vis dėlto pabrėžė, kad J. E. monsinjorai Sloskanas ir Matu- 
lionis, o ir mons. Gronskis sutartinai pareiškė, jog jeigu jiems būtų leista 
pasirinkti, jie būtų labiau linkę likti kalėjime, nei išvykti iš Rusijos: toks pa- 
reiškimas ne tik teikia didžiulę garbę minėtųjų tikėjimo liudytojų uolumui 
ir pasiaukojimo „dvasiai, bet ir rodo, kokie gilūs yra herojiškiausių kalintų 
dvasininkų jausmai. Kita vertus, Šviesiajam Pontifikui negali nekelti susi- 
rūpinimo faktas, kad jeigu greitai didės repatrijuotų dvasininkų skaičius, 
gali būti atimta, galbūt visam laikui, bet kokia galimybė religinei tarnystei 
tarp Rusijoje dar esančių tikinčiųjų, kuriems šiandien labiau nei bet kada 
reikalinga jų dvasininkų globa. 

Tai, kita vertus, nereiškia, kad ypatingomis aplinkybėmis vienas ar ki- 
tas dvasininkas negalėtų būti sugrąžintas į tėvynę: kaip, pavyzdžiui, ligos ar 
invalidumo atveju arba kuomet dėl svarių priežasčių patys suinteresuotieji 
to norėtų. Pagaliau niekas neturėtų sutrukdyti, kad apie tokius atvejus kuo 


24 Pagal 1933 m. spalio 5 d. pasirašytą protokolą to paties mėnesio pabaigoje į Lietu- 
vą atvyko 18 Sovietų Sąjungoje kalintų asmenų mainais į 24 Lietuvos kalėjimuose kalintus 
komunistus. Tarp atvykusiųjų dauguma buvo kunigai. Daugiau apie tai žr.: J. Švilpa, „Vatika- 
nas-Kaunas-Maskva: apsikeitimas politiniais kaliniais (1933 ir 1935 m.)“ , Istorija, t. 67, 2007, 
p. 36-43. 

greičiausiai būtų pranešta Šventajam Sostui, kuris galbūt galėtų suteikti in- 
formaciją ar sugestijuoti ar kaip nors pareikšti savo nuomonę dėl įvairių 
galimų atvejų. Idant Jūs susidarytumėte vaizdą apie žinias ir vertinimus, 
kuriais disponuoja Šventasis Sostas, pridedamame lape slapta Jums prane- 
šu, kas žinoma apie repatriaciją tų kalinių, kurių pavardės figūruoja Jūsų 
įdomiame raporte. 

Didžiausias Šventojo Sosto troškimas būtų, kad įkalinti dvasininkai 
būtų ne tik išlaisvinti, bet ir atgautų galimybę vykdyti savo šventą tarnybą; 
jei tenykštei Vyriausybei, — atsižvelgiant į gerus politinius santykius su Ru- 
sija, apie kuriuos Jūs nurodote, - pavyktų pasiekti, panašiai kaip jau pavyko 
Jungtinių Valstijų Vyriausybei, kad lietuvių dvasininkams būtų suteikta jų 
tėvynainių Rusijoje religinio aprūpinimo laisvė, tai, be abejonės, būtų dide- 
lis nuopelnas civilizacijai, Tėvynei ir Katalikų bažnyčiai. 

Mielai naudojuosi proga patvirtinti jaučiąs gilią pagarbą J. Didž. Geb. M. 


DoMENICO '"TARDINI 


P. S. Jau buvo parengtas šis raštas, kai mane pasiekė kitas Jūsų raportas 
nr. 1150, datuotas šio mėnesio 6 d.. Padėka ir linkėjimai. 


ASV, Arch. Nunz. Lituania, b. 63, I. 752rv-753. Mašinraštis, versta iš italų k. 

158. A, ARATOS LAIŠKAS G. PIZZARDO APIE KAI KURIUOS SAN- 
TYKIŲ SU LIETUVOS VALDŽIA NIUANSUS 


1934 m. gegužės 9 d. 


Didž. Gerbiamas ir Mylimas Ekscelencija, 


Pridedamame raporte, adresuotame Em. Viršininkui, J. E. rasite atsa- 
kymą į du klausimus, iškeltus Jūsų šio mėnesio 2 d. laiške, kuris mane pasie- 
kė tą pačią dieną, kai buvau pakviestas pas užsienio reikalų ministrą. 

Iš to, ką ponas Graužinis?“ pranešė savo ministrui, atrodytų, jog 
Šv. Sostas nori žinoti, si on est fixės sur la possibilitė dun accord?“. Aki- 
vaizdu, kad tai Lietuvos Vyriausybė turėtų pasisakyti šiuo klausimu; iki šiol 
man nebuvo pasakyta nei už, nei prieš tokią galimybę. Vis dėlto oficialus 
žingsnis, kurio jis norėtų, pasitarnautų šiai galimybei. 

Papildydamas tai, ką išdėsčiau raporte Jo Eminencijai, leidžiu sau at- 
kreipti J. E. dėmesį į šias aplinkybes: 

1) Tolesnis derybų pabaigos atidėliojimas gali pakenkti katalikybės in- 
teresams Lietuvoje. Šiai tautai dėl savo būdo esant lėtai ir... apsnūdusiai, 
katalikai dėl neapibrėžto laukimo bus linkę apsnūsti vis labiau! 

2) Kol ministro prie Vatikano nominacija išlieka nepribrendusi, vietoj 
to galėtų būti priimtinas Vyriausybės patikėtinio atsiuntimas, kuris vėliau 
būtų paskirtas Lietuvos ministru prie Šv. Sosto (dr. Graužinio kandidatūra 
negali būti svarstoma). 

3) Kadangi ateinantį rugpjūtį Prezidentui Smetonai sukanka 60 metų, 
šia proga rengiamos specialios iškilmės. Iki tol reikėtų numatyti, ar Šv. Sos- 
tui dera - tuo atveju, kad iki šios datos susitarimas, bent jau jo didžioji dalis, 
nebus pasiektas - šį poną Prezidentą traktuoti skirtingai, negu tokiomis pat 
aplinkybėmis buvo traktuojamas kaimyninės Estijos Respublikos Preziden- 
tas ir taip nepabloginti santykių tarp Šv. Sosto ir Lietuvos Vyriausybės. 


"5 Kazimieras Graužinis 1932-1939 m. ėjo Lietuvos reikalų laikinojo patikėtinio prie 
Šv. Sosto pareigas. 


216 Ar yra galimybė pasiekti susitarimą (pranc. k.). 

Lenkiantis bučiuoti šventąjį Žiedą, man malonu patvirtinti nuolankią 
pagarbą J. E. 


ASV, Arch. Nunz. Lituania, b. 73, I. 362rv. Mašinraštis, versta iš italų k. 

159. KARD. E. PACELLI RAŠTAS A. ARATAI DĖL TOLESNIŲ DE- 
RYBŲ VIETOS IR POBŪDŽIO 


JO ŠVENTENYBĖS VALSTYBĖS IŠ VATIKANO, 
SEKRETORIATAS 1934 m. gegužės 27 d. 
Nr. 1682/34 


ĮSpaudas ant dokumento: 
Apašt. nunc. Kaunas 
Prot. Nr. 210 

Išsiųsta 1934 05 30) 


Šviesiausiasis ir Garbusis Pone, 


Itin įdėmiai perskaičiau šio mėnesio aštuntosios dienos Jūsų raportą 
nr. 1188, kurio tema - pokalbis su užsienio reikalų ministru. 

Jūs žinote, kaip Šventasis Sostas trokšta dėl abipusės Bažnyčios ir vals- 
tybės naudos kuo greičiau pasiekti susitarimą šiuo metu Lietuvoje neiš- 
spręstais religiniais klausimais. 

Tačiau, kadangi, regis, esama pernelyg didelių skirtumų tarp Šventojo 
Sosto ir Vyriausybės nuomonių ir esu tikras, kad klausimas vėliau bus ap- 
svarstytas ir išspręstas Romoje, reikėtų, kad Jūs, kuris jau tiek dėl to stengė- 
tės, pasirūpintumėte šių dalykų sėkminga baigtimi. 

Taigi visų pirma būtų reikalinga, kad J. P., remdamasis Jums pateiktais 
dokumentais, t. y. Projet de Convention pour Vintėrpretation et prėcisation 
de guelgues articles du Concordat ir su jais susijusiomis Declarations expli- 
cative, pasistengtų sužinoti esminę Vyriausybės nuomonę. 

Be šito nauji pokalbiai, kurių Vyriausybė vėl norėtų imtis čia, Romoje, 
per savo atstovą, sunkiai leistų pasiekti galutinį susitarimą, neužtrunkant 
pernelyg ilgai. 

Mielai pasinaudodamas naujai pasitaikiusia proga, reiškiu kuo giliau- 
sią pagarbą 

Jūsų Garbiausiajam Šviesybei 
Jūsų nuolankus tarnas 
Kard. E. PACELLI 


ASV, Arch. Nunz. Lituania, b. 73, I. 359rv. Mašinraštis, versta iš italų k. 

160. A. ARATOS RAŠTAS KARD. G. BISLETI SU PASIŪLYMAIS, KAIP 
SPRĘSTI TINKAMŲ DĖSTYTOJŲ TRŪKUMO PROBLEMĄ TEOLO- 
GIJOS-FILOSOFIJOS FAKULTETO TEOLOGIJOS SKYRIUJE 


1934 m. gegužės 30 d. 
1209 


Didžiai Gerbiamas Eminencija, 


Leidžiu sau prašyti Jūsų Didžiai Gerbiamo Eminencijos malonėti pra- 
tęsti ad annum, jau trečiąjį ir, tikimės, paskutinį kartą, gerb. kun. Ignui Če- 
saičiui leidimą dėstyti moralinę ir pastoracinę teologiją Kauno Teologijos 
fakultete. 

Ir toliau išlieka tos pačios aplinkybės, apie kurias savo laiku pranešiau 
šiai Šv. Kongregacijai laiške nr. 320, datuotame 1932 m. liepos 25 d., - aplin- 
kybės dėl kurių ir pati Šv. Kongregacija ryžosi suteikti minėtajam kunigui 
leidimą tęsti dėstymą. Iš kitos pusės, netrukdo jokios moralinio nevertumo 
priežastys, dėl kurių jam nebūtų atnaujintas toks leidimas. Papildysiu, kad 
jeigu ši Šv. Kongregacija dėl principinių priežasčių turėtų jį atleisti, Kauno 
universiteto Teologijos fakultetas atsidurtų sunkioje padėtyje. 

Šiuo klausimu manau turįs pareigą atkreipti Jūsų Eminencijos malo- 
ningą dėmesį į vieną aplinkybę, apie kurią jau pranešiau Šv. Sostui 1933 m. 
balandžio 15 d. raporte nr. 765 dėl bendros situacijos Lietuvoje. Tai yra, 
kad Kauno universiteto Teologijos fakultetas, kuriam labai stinga aukštes- 
nio laipsnio dėstytojų (privatdocentų, asistentų ir t. t.), yra atsidūręs tokioje 
padėtyje, kad neįmanoma pakeisti tų dėstytojų, kurie dėl vienos ar kitos 
priežasties turėjo apleisti dėstymą. 

Būtų nesunku užkirsti kelią tokiems nemaloniems dalykams, jeigu 
minėtasis Teologijos fakultetas paruoštų tam tikrą skaičių diplomantų, iš 
kurių pasirinktų vieną ar kitą universitetiniam dėstymui. Deja, daugiau nei 
per dešimt savo, kaip valstybinio fakulteto, egzistavimo metų, buvo paruoš- 
ti tik du, kurių vienas baigė blogai moralės požiūriu, o kitas... mirė. Taip pat 
buvo paruošta daugybė teologijos licenciatų, tačiau, kaip žinoma, jie negali 


dirbti universitetinėse katedrose. 

Tokiam ekstremaliam teologijos daktarų trūkumui paaiškinti buvo su- 
rasta priežastis, kad baigti Kauno universitetą yra... per brangu. Iš tikrųjų, 
be reikalavimo (norintiems baigti teologiją) mokytis metais ilgiau taip pat 
reikalaujama, ir tai pagal universitetinį reglamentą, kad diplominiai darbai 
būtų atspausdinti. Tai reikalauja išlaidų, kurių dauguma neturtingų semi- 
naristų, besimokančių valstybiniame universitete, negali pakelti. Dar dau- 
giau, jiems trūksta galimybės remtis teologijos srities moksliniais darbais, 
tai sąlygoja menki jauno universiteto, koks yra Kaune, resursai. 

Vis dėlto išlieka kita išeitis, tai yra siųsti gabius ir turinčius polinkį dės- 
tymui jaunus kunigus mokytis į užsienį, ypač į Romą. Tačiau jei du didž. 
gerb. Telšių ir Vilkaviškio vyskupai tikrai pagirtinai gerai tuo pasirūpino 
bei toliau rūpinasi (susijaudinę, kad nepritrūktų gerų dėstytojų jų teologi- 
nėse seminarijose), deja, turiu konstatuoti, kad šis didž. gerb. arkivyskupas 
nepasirūpino niekuo. Kiek man žinoma, nei vienas kunigas iš šios arki- 
vyskupijos šiuo metu nesimoko užsienyje Teologijos fakultete ir nesiruošia 
baigti aukštųjų teologijos studijų. 

Mano kukliu požiūriu, reikia neatidėliojant užpildyti šią didelę spragą. 
Nepadarius šito, Kauno Teologijos fakultete ir toliau išliks dėstytojai, kurie 
turėtų būti pakeisti, ir vyks progresuojantis nuosmukis. 

Esant tokiems reikalams, man atrodytų labai pageidautina, kad ši 


Šv. Kongregacija tiesioginiu laišku paskatintų didž. gerb. arkivyskupą pasi- 
rūpinti, kad jau kitais mokslo metais galėtų pasiųsti į Romą keletą gabių ir 
geros valios kunigų pasiruošti diplominiams egzaminams ir tapti habilituo- 
tais daktarais, taip pasirengiant universitetiniam dėstymui šiame Teologijos 
fakultete. Šių kunigų pasiuntimas į Romą atneštų naudos būtent dėl to, kad 
jie taip būtų išugdyti Romos dvasioje, kuri taip reikalinga čia, tarp dvasi- 
ninkijos ir ypač Teologijos fakulteto dėstytojų. 

Tikiu, kad Jūsų Eminencija suteiks man savo maloningą pagalbą šiame 
svarbiame darbe, nuo kurio priklauso ir dvasininkijos ugdymas Lietuvoje. 
Tuo tarpu turiu garbės patvirtinti jaučiąs Jums didžiulę pagarbą ir lenkiuosi 
pabučiuoti 

Jūsų Garbiausiojo Eminencijos šventąjį Purpurą 


ASV, Arch. Nunz. Lituania, b. 66, I. 378-381 . Mašinraštis, versta iš italų k. 

161. A. ARATOS RAPORTAS KARD. E. PACELLI APIE NAUJOS VY- 
RIAUSYBĖS SUDARYMĄ IR ATEITIES PERSPEKTYVAS 


1934 m. birželio 15 d. 
1228 
Objektas: Naujoji Lietuvos Vyriausybė 


Didžiai Gerbiamas Eminencija, 


Tiek iš itališkos, tiek ir iš užsienio spaudos bei iš įvairių prieštaringų 
pranešimų, kuriuose atsispindi tikslios informacijos trūkumas, Jūsų Didžiai 
Gerbiamas Eminencija galėjo sužinoti apie bandymą sukelti karinį pervers- 
mą, įvykusį Kaune naktį iš šio mėnesio 6 į 7 d., kurio pagrindiniai veikėjai 
buvo Vyriausiojo štabo viršininkas, generolas Kubiliūnas ir buvęs Ministrų 
Tarybos Pirmininkas prof. Voldemaras. 

Šiomis aplinkybėmis netelegrafavau Jūsų Eminencijai, kadangi iš 
bendro pobūdžio ir gan prieštaringų pranešimų, atsiradusių tarptautinėje 
spaudoje, net ir tiems, kurie buvo vietoje, nebuvo galima gauti tikslios ir 
tikros informacijos apie šį įvykį, kuris, laimei, apsiėjo be kraujo ir truko ne 
ilgiau nei dvylika valandų, tačiau nulėmė Ministro [Pirmininko] Tūbelio 
atsistatydinimą, kurio, kaip kalbama, pareikalavo maištininkai. 

Dabar jaučiu pareigą perduoti Jūsų Eminencijai kai kurią retrospekty- 
vinę informaciją apie šį įvykį arba tiksliau, apie priežastis, kurios jį nulėmė 
ir apie bažnytinės politikos perspektyvas, paskyrus naują užsienio reikalų 
ministrą. 

I 

Negaliu apsakyti nuostabos, kad pono Smetonos Vyriausybė tapo ban- 
dymo įvykdyti karinį perversmą auka, turint galvoje, kad dabartinis Res- 
publikos Prezidentas paėmė valdžią tik padedamas kariuomenės ginkluotų 
pajėgų. Tačiau dalis kariuomenės niekada jam neatleido dėl prof. Voldema- 
ro pašalinimo iš Vyriausybės, kuris ir toliau turi daugybę šalininkų, ypač 
tarp jaunų karininkų iš aviacijos ir kitų techninių korpusų, taip pat tarp tos 
pačios tautininkų partijos studentų (1), kurie mano, kad dabartinėmis sun- 
kiomis aplinkybėmis jis gebėtų valdyti kraštą žymiai geriau už Tūbelį. 

Taigi buvo pasinaudota kai kuriomis palankiomis aplinkybėmis (2) ir 
ypač bendru nepasitenkinimu, tvyrančiu visuose visuomenės sluoksniuose 
dėl siautėjančios ekonominės krizės, ir pabandyta suruošti karinį pervers- 
mą, jau siekiantį ne atimti valdžią iš pono Smetonos, kuris yra pripažintas 
per daug nusipelnęs tautos labui, kad būtų nuverstas, bet tam, kad būtų 
paskelbta stipresnė ir veiklesnė vyriausybė, kuriai vadovautų būtent prof. 
Voldemaras. 

Iš esmės ponui Tūbeliui buvo prikaišiojamas veiklos ir energijos trūku- 
mas Vyriausybėje, sprendžiant visuomeninius klausimus, be to, tendencija 
globoti kliką asmenų, kurie tesugebėjo traukti iš valdžios privilegijas (3). 
Taip pat jis buvo kaltinamas įvedęs kariuomenėje slaptą sekimą, tuo iššauk- 
damas demoralizaciją ir didindamas nepasitenkinimą tarp karininkų. Taip 
pat nelengvų ir nemažai kliūčių jam sukūrė grubi kampanija, kurios pasku- 
tiniu metu ėmėsi opozicinės partijos, paremdamos susitaikymą su Lenkija 
ir didesnį Baltijos kraštų suartėjimą. 

Prezidentas Smetona, paskelbdamas (kaip kalbama) vis dėlto esantis 
pasirengęs pakeisti Vyriausybę, galutinai atmetė sutikimą bendradarbiauti 
su tuo, kurį jis laiko savo didžiausiu priešu, t. y. prof. Voldemaru, pasirink- 
damas verčiau jau atsisakyti Respublikos Prezidento pareigų. 

Taigi, įvykus krizei, visi manė, kad ponas Tūbelis nebebus daugiau 
kviečiamas vadovauti Vyriausybei. Todėl buvo didelė staigmena visai visuo- 
menei ir šios sostinės diplomatų ratui, kai ponas Smetona jį vėl patvirtino 
Ministrų Tarybos Pirmininku, apsiribodamas keleto Vyriausybės ministrų 
pakeitimu. 

Po įvykusio pavojingo bandymo įvykdyti perversmą, buvo pasielgta 
visiškai priešingai, nei būtų reikėję padaryti siekiant nuraminti sielas ir 
stengiantis sutvirtinti paties Smetonos padėtį. Manoma, kad anksčiau ar 
vėliau gali vėl atsitikti koks nors pavojingas vidaus politinis įvykis. 

Naujieji ministrai, sudarantys antrąjį Tūbelio [Ministrų] Kabinetą, 
yra šie: švietimo ministras - prof. Juozas Tonkūnas, teisingumo minist- 
ras — ponas Stasys Šilingas, susisiekimo ministras - inž. Jokūbas Stani- 
šauskas, nacionalinės gynybos ministras — generolas Petras Šniukšta, 
užsienio reikalų ministras - ponas Stasys Lozoraitis. Iš viso penki nauji 
ministrai. Iš senųjų išliko ponas Tūbelis, taip pat vidaus reikalų ir žemės 
ūkio ministrai. 

I 

Bažnytinės politikos ateities atžvilgiu, lietuvių Vyriausybės sudėties 
pakeitimas greičiausiai neatneš jokių juntamų pakitimų. Naujasis [Minis- 
trų] Kabinetas įgyvendins tik tą politiką, kurią parengs ponas Smetona. 
Tarp naujųjų ministrų esantis nacionalinės gynybos ministras, laikomas 
itin griežtu žmogumi, turės išvystyti uolaus sekimo veiklą, idant sukliudytų 
dabartiniam režimui prieštaraujančiai politinei propagandai kariuomenės 
gretose. Susisiekimo ministras neturi jokios vertos dėmesio politinės pra- 
eities, tačiau teisingumo, švietimo ir užsienio reikalų ministrai kelia susi- 
domėjimą. 

Naujasis teisingumo ministras iki šiol buvo vadinamosios Valstybės 
Tarybos pirmininku ir jam priskirtinos dvi iniciatyvos: civilinės metrika- 


cijos projekto, kurį jis siekia įgyvendinti bet kokia kaina, paruošimas bei 
jo „patarimas“, duotas Vyriausybei dėl bažnytinių paskyrimų, pagal kurį 
vyskupai privalėtų atsiklausti Vyriausybės ne tik prieš skirdami klebonus, 
bet ir skirdami parapijų koadjutorius bei vikarus! 

Naujasis švietimo ministras, nors ir yra žinomas kaip padorus žmogus, 
praeityje visada reiškė socialistines tendencijas. 

Pagaliau ponas Lozoraitis, gerai Jūsų Eminencijai žinomas asmuo, yra 
pono Tūbelio kūrinys, ir nors jam netrūksta pasiruošimo užsiimti bažny- 
tinės politikos problemomis, bijau, kad jo „cezaristinis“ mentalitetas ne- 
sudarytų kliūčių pasiekti susitarimą galimose baigiamose derybose (jeigu 
pabaiga ateis) tarp Šv. Sosto ir Lietuvos Vyriausybės. 

Per pirmąjį mano vizitą pas jį, jo paskyrimo užsienio reikalų ministru 
proga, netruko atsiskleisti, kad praėjus keturiems mėnesiams po žinomo 
konvencijos projekto pristatymo ir nepaisant paskutiniojo formalaus įsi- 
pareigojimo, priimto ankstesniojo ministro Zauniaus (mano šifr. raportas 
nr. 1188, 1934 m. gegužės 8 d.), jis jo nesilaikė ir Šv. Sostas iki šiol laukia, 
norėdamas sužinoti Vyriausybės nuomonę šiuo klausimu. 

Ponas Lozoraitis man paaiškino, kad vienas pirmųjų jo rūpesčių, - po 
to, kai bus užbaigtas Užsienio reikalų ministerijos pertvarkymas, - bus ne- 
išspręstų reikalų su Vatikanu sureguliavimas, be to, jis yra pasirengęs atvyk- 
ti į Romą siekti galutinio susitarimo. Taip pat paprašė manęs išreikšti Jūsų 
Eminencijai savo ypatingą giliausią pagarbą. 

Pažiūrėsime, ar žodžiai atitiks darbus. 

Nesename pokalbyje su šiuo garb. mons. arkivyskupu kalbėjausi apie 
dabartinę politinę-bažnytinę situaciją ir „pasyvią“ Vyriausybės elgseną 
Šv. Sosto atžvilgiu po minėtojo projekto pristatymo. Mons. Skvireckas su 
visišku įsitikinimu mane užtikrino, kad galėtų būti naudinga, siekiant pa- 
galiau priversti Vyriausybę paskelbti, turi ji ar neturi noro pasiekti sutarimą 
su Šv. Sostu, nustatyti galutinį terminą; jam pasibaigus Šv. Sostas atsisakytų 
nuolaidų, kurias pareiškė esantis pasirengęs suteikti projekte Projet de Con- 
vention. 

Mano visiškai subjektyvia nuomone, atrodytų, kad mons. arkivyskupo 
išreikšta idėja verta svarstymo. Jeigu Lietuvos Vyriausybė žinotų, pavyz- 
džiui, kad „jei per šiuos metus nebus priimtas sprendimas dėl nutrauktų 
derybų, Šv. Sostas nebesijaus įsipareigojęs dėl nuolaidų, kurias buvo pa- 
siskelbęs esąs pasirengęs suteikti“, gal, o greičiausiai be „gal“, nuspręstų 
priimti galutinį susitarimą, kitaip reikalai dėl tų išskirtinių motyvų, apie 
kuriuos jau aiškinau savo ankstesniame raporte nr. 1188, vilksis sine die. 

Atsiklaupęs bučiuoti šventąjį Purpurą, turiu garbės patvirtinti savo gi- 
liausią pagarbą Jūsų Didžiai Gerbiamam Eminencijai. 


(1) 8096 universiteto studentų, esančių Naujosios Lietuvos sąjungoje (są- 
junga, sukurta priešinant ją ateitininkams), sudaro prof. Voldemaro šali- 
ninkai. 

(2) Kurį laiką Kauno miestas buvo nesaugomas kariuomenės, kurios dalis 
buvo pasiųsta sustiprinti Memelio teritorijos (kurioje visąlaik baiminamasi 
nacionalsocialistų kirčio) įgulą, o dalis dalyvavo įprastinėse vasaros ma- 
nevrų pratybose. 

(3) Yra žinoma apie ponią Smetonienę, Ministrų Tarybos Pirmininko žmo- 
nos seserį. Dvi seserys daro svarią asmeninę „užkulisinę“ įtaką vietinėje 
politikoje. Tai tapo bendro nepasitenkinimo priežastimi ir meta šešėlį ir 
pačiam Respublikos Prezidentui. 


ASV, Arch. Nunz. Lituania, b. 73, I. 366-372. Mašinraštis, versta iš italų k. 

162. KARD. E. PACELLI RAŠTAS A. ARATAI DĖL TOLESNIŲ DE- 
RYBŲ SU LIETUVOS VYRIAUSYBE PERSPEKTYVOS 


JO ŠVENTENYBĖS VALSTYBĖS 
SEKRETORIATAS 


Nr. 2161/34 
Nurodyti atsakant 
IŠ VATIKANO, 
1934 m. liepos 11 d. 


Šviesiausiasis Didžiai Gerbiamas Pone, 


Savo raporte nr. 1228 pavadinimu „Naujoji Lietuvos Vyriausybė“ Jūsų 
Švies. ir Garb. Malonybė, tarp kitko, man pranešate apie savo apsilankymą 
pas naująjį užsienio reikalų ministrą, Jo Eksc. Lozoraitį ir gautą pareiškimą 
„kad vienas pirmųjų jo rūpesčių, - po to, kai bus užbaigtas Užsienio reikalų 
ministerijos pertvarkymas, - bus sureguliuoti neišspręstus reikalus su Vati- 
kanu, taip pat jis pasirengęs atvykti į Romą siekti galutinio susitarimo “. 

Pono ministro žodžiai, be jokios abejonės, atskleidžia jo ketinimą pa- 
galiau pasiekti sprendimą, tą sprendimą, kuris neturėtų būti sunkus jam, 
puikiai žinančiam šiuos neišspręstus klausimus, tačiau, kadangi jis sieja de- 
rybų atnaujinimą su ketinamu atlikti nauju Užsienio reikalų ministerijos 
pertvarkymu ir užsimena apie pasirengimą atvykti į Romą siekti galutinio 
susitarimo, dar neatrodo visiškai pašalintas pavojus, kad dėl vieno ar kito 
motyvo derybų atnaujinimas bus atidėtas neribotam laikui. 

Taigi derėtų, kad J. M. nesiliautumėte daryti spaudimą, primindamas, 
jeigu reikės, ponui ministrui, kad Šventasis Sostas nebegali daugiau laukti, 
nedarydamas žalos Bažnyčiai, ir kad jeigu bus pernelyg vėluojama atnau- 
jinti derybas, Jis turės atsisakyti bet kokios atsakomybės dėl žalos ir paken- 
kimų, kurie kiltų nesant būtino sutarimo tarp dviejų valdžių, o susitarimas 
yra naudingas ne tik Bažnyčiai, bet ir Lietuvių tautai. Todėl, kai pranešama 
apie nuolaidas konvencijos projekte, kurioms Šventasis Sostas yra pasiren- 
gęs, yra aišku, kad Jis negalės jų laikytis, nebent tik galutinai priėmus susi- 
tarimą. 


483 


Derybų maratonas ir Šv. Sosto reikalų patikėtinio A. Aratos rezignacija 


Kalbant apie pono ministro ketinimą pačiam atvykti į Romą siekiant 
sudaryti galutinį susitarimą, galiu tik patvirtinti J. M. šių metų gegužės 27 d. 
rašte nr. 1682/34 Jums siųstas instrukcijas, tai yra, kad „pirmiausia būtų 
reikalinga, kad J. M, remdamasis Jums perduotais dokumentais, pasirū- 
pintumėte sužinoti esminę Vyriausybės nuomonę. Be šito nauji pokalbiai, 
kuriuos Vyriausybė ketina atnaujinti čia, Romoje, per savo atstovą, vargiai 
leistų per nelabai ilgą laiką pasiekti galutinį susitarimą.“ 


Iš Jūsų raporto galiausiai supratau ir su malonumu priimu, kad Jo Eksc. 
Lozoraitis Jums suteikė įgaliojimą būti jo sentimentų mano atžvilgiu tarpi- 
ninku. Noriu per Jus jam perduoti, kad man itin malonus toks jo dėmesys 
ir grąžinsiu jį visa širdimi. 

Mielai naudojuosi proga patvirtinti tikrą ir nuoširdžią pagarbą 


Jūsų Švies. ir Garb. Malonybei 
Jūsų nuolankus tarnas 
Kard. E. PACELLI 


ASV, Arch. Nunz. Lituania, b. 73, I. 374rv-375. Mašinraštis, versta iš italų k. 

163. A. ARATOS RAPORTAS KARD. E. PACELLI APIE KATALIKIŠ- 
KAS VIDURINES MOKYKLAS LIETUVOJE 


1387 
Objektas: 
Katalikiškos vidurinės mokyklos Lietuvoje 
1934 m. rugpjūčio 6 d. 


Didžiai Gerbiamas Eminencija, 


Savo š. m. kovo 10 d. raporte nr. 1107 turėjau progą pranešti Jūsų Di- 
džiai Gerbiamam Eminencijai apie įvykusį Kybartų katalikiškos gimnazijos 
(tiksliau prekybos mokyklos) „suvalstybinimą“ ir apie mano žodinį protes- 
tą dėl to čionykščiam užsienio reikalų ministrui. Pridūriau, kad ne viskas 
šioje mokykloje yra tvarkoje. 

Kad Šventasis Sostas galimai nesuklystų vertindamas, kai klausimas 
liečia šios Vyriausybės darbų, kurie iš pirmo žvilgsnio atrodytų visiškai ne- 
leistini, svarstymą manau, kad mano pareiga yra vėl pakalbėti apie Kybartų 
katalikišką gimnaziją, kartu pranešant Jūsų Eminencijai kai kurią informa- 
ciją apie katalikiškų vidurinių mokyklų būklę Lietuvoje, taip labiau paaiški- 
nant Kybartų gimnazijos ir kitus galinčius iškilti panašius klausimus. 

Apie minėtąją gimnaziją mons. Vilkaviškio vyskupas, mano paprašy- 
tas, man pateikė tokią informaciją: 

Kybartų mokykla, dabar Vyriausybės „suvalstybinta“, negali vadintis 
katalikiška griežtąja prasme, bet, Bažnytinės teisės požiūriu, tai yra mišri 
mokykla. Kadangi joje iš 323 mokinių, kurie buvo priimti į šią mokyklą 
1933-1934 mokslo metais, nekatalikų proporcija yra tokia: 36 protestantai, 
10 stačiatikių, 10 judėjų, 1 adventistas. 

Vyriausybė galėjo konstatuoti, kad jos studijų programos, ypač susiju- 
sios su lietuvių kalbos mokymu, nebuvo vykdomos. 

Direkcijos ir mokytojų komandoje buvo tokių asmenų, kurie neturėjo 
reikiamos pedagoginės kvalifikacijos. Gimnazijos direktorius kun. Pranas 
Jakštys daugeliu atveju neatitiko kriterijų ir nemokėjo parodyti savybių, rei- 
kalingų mokyklos direktoriui; o kai kurie mokytojai viešai reiškė priešiškus 

jausmus Vyriausybei, - dėl šios priežasties po įvykusio „suvalstybinimo“ 
jie kartu su direktoriumi buvo atleisti (nors jam visgi buvo paskirta kita 
vieta). 

Kybartų mokykla galėjo funkcionuoti tik Vyriausybės teikiamų subsi- 
dijų dėka. 

Savo informacijoje mons. Karosas priduria, kad „Kybartų katalikai ir 
vadinamasis Mokyklinis tėvų komitetas fere seguo animo?" priėmė Vyriau- 
sybės nustatytas priemones (ta prasme, kad įvykęs privačios mokyklos pa- 
keitimas valstybine vix perceptibilis populo evasiP*) tiek dėl to, kad su tuo 
pačiu rūpesčiu ir uolumu kaip ir anksčiau buvo tęsiamas mokinių religinis 


lavinimas, tiek ir dėl to, kad mokyklos direktoriumi buvo paskirtas geras 
katalikas pasaulietis, kuris dėl daugelio savo savybių atrodė esantis geresnis 
nei kun. Jakštys“. 

Suteikęs šią informaciją, mons. Vilkaviškio vyskupas man padėjo su- 
prasti, kad, nežiūrint trūkumų, nustatytų Kybartų katalikiškoje gimnazijoje 
(privačioje), sunkiai galima remtis, kaip tai daro švietimo ministras, Lie- 
tuvos vidurinių ir aukštesniųjų mokyklų įstatymo 60 paragrafu, leidžiant 
šios gimnazijos, kaip privačios mokyklos, uždarymą ir „suvalstybinimą“, 
kadangi iš tikrųjų neatrodo, kad būtų padarytas sunkus minėtojo įstatymo 


pažeidimas. 

Deja, Lietuvoje privačių katalikiškų mokyklų suvalstybinimas nėra 
naujiena. Tai sakau ne tiek norėdamas priminti, ką turėjau garbės išdėstyti 
šiuo klausimu savo 1933 m. balandžio 15 d. raporte nr. 765 (p. 14-15), kiek 
siekdamas pabrėžti, jog ir valdant buvusiai krikščionių demokratų Vyriau- 
sybei buvo nustatytas panašus atvejis dėl Marijampolės katalikiškos gim- 
nazijos. 

Kaip ir kitos Lietuvos privačios katalikiškos mokyklos (kaip ir anksčiau 
minėta Marijampolės gimnazija), taip ir Kybartų katalikiška gimnazija pri- 
klausė vadinamajai „Žiburio“ draugijai, nors pastatai ir supanti žemė buvo 
valstybės, iš kurios draugija ją nuomojo nustatytomis sąlygomis (kurios, 
kaip man buvo tvirtinama, dėl reikiamų pašalpų bus prižiūrimos Vyriau- 
sybės). 


27 Visiškai ramiai (lot. k.). 


2iš Įvyko žmonėms beveik nepajutus (lot. k.). 

II 

Čia, Lietuvoje, egzistuoja dvi draugijos, kurios siekia skleisti tarp žmo- 
nių religinį auklėjimą, ypač padedant vidurinių ir aukštesniųjų mokyklų 
institucijoms. Viena iš jų plėtoja savo veiklą senosios Žemaitijos teritorijoje 
ir vadinasi „Saulė“, kita veikia senosios Seinų [vyskupijos] teritorijoje (ku- 
rios dalį sudaro dabartinė Vilkaviškio vyskupija) ir vadinasi „Žiburys“. Abi 
šios draugijos yra Lietuvos Katalikų akcijos dalis (sic). 

Pirmajai priklauso Kauno mergaičių mokytojų mokykla (seminarija), 
Švėkšnos gimnazija ir Šeduvos progimnazija. Antrajai priklauso viena gim- 
nazija Prienuose, kita Šakiuose ir trečia Lazdijuose. 

Visgi šių mokyklų negalima pavadinti katalikiškomis tikrąja to žo- 
džio prasme, - remiantis Bažnytinės teisės kodekso 1374 kan., jos turi būti 
laikomos mišriomis mokyklomis. Visos šešios minėtos mokyklos priima, 
kaip reikalauja taisyklės, visų religinių konfesijų mokinius. Pavyzdžiui, pas- 
kutiniaisiais (1933-1934) mokslo metais Prienų gimnazijoje iš viso buvo 
245 mokiniai, iš kurių 33 buvo judėjai, 8 protestantai, 2 stačiatikiai. Šakių 
gimnazijoje iš 198 mokinių 30 buvo judėjai ir protestantai. Ne tik Kauno 
mokytojų mokykloje, bet ir visose šiose mokyklose, padaryta išimtis, lei- 
džianti bendrą mokymą, kuris neatitinka katalikų principų, o vienoje iš jų 
(Švėkšnos gimnazija) tarp mokytojų yra netgi mokytojas žydas. 

Tai dėl pedagoginės ir tikėjimo pusės. Iš materialinės pusės šios gim- 
nazijos ir mokyklos negyvena vien iš katalikų paramos, jei turėtų gyventi 
vien iš jų, jų durys jau būtų turėjusios užsiverti. Jos gyvena vien iš didelių 
subsidijų, kurias, lietuviškos Konstitucijos galių dėka, iš Vyriausybės gauna 
privačios mokyklos, atitinkančios valstybės programas. Taip, pavyzdžiui, 
Švėkšnos gimnazija 1933 m. iš Vyriausybės gavo 79 061,55 litų subsidiją, o 
iš „Saulės“ draugijos tik 3000 litų. Šeduvos progimnazija iš Vyriausybės, vis 
tais pačiais 1933 m., gavo 30 651,25 litus, o iš „Saulės“ draugijos tik 2 000 
litų. Šakių gimnazija iš Vyriausybės gavo 64 906,61 litus, o iš kitų šaltinių — 
37 472,76. 

Pabaigai: Lietuvoje vidurinės mokyklos, kurias tikrai galima vadinti 
katalikiškomis pagal Bažnytinę teisę, yra šios: Kauno tėvų jėzuitų berniukų 
gimnazija, Marijampolės tėvų marijonų gimnazija, Kretingos tėvų pranciš- 
konų gimnazija, Plungės tėvų kapucinų gimnazija, Kauno Šv. Kazimiero 
seserų mergaičių gimnazija ir Kauno Šv. Širdies Tarnaičių seserų mokytojų 

mokykla ir gimnazija. Visų kitų vidurinių mokyklų negalima vadinti katali- 
kiškomis, netgi lato sensu, ir reikia pridurti, kad joms visada gresia pavojus 
patirti savavališkas Vyriausybės priemones, kadangi lėšų pragyvenimui jos 
gauna beveik tiktai iš jos. 

Kol lietuvių katalikai neaprūpins savo lėšomis (kai ateis geresni laikai), 
bentjau didžiąja dalimi, savo mokyklų išlaikymo, nesvarbu, jos būtų viduri- 
nės, pradinės ar aukštesniosios, ir nekurs jų vien tik pagal Bažnytinės teisės 
nurodymus, be to, išlaikydami jas viename kultūriniame ir didaktiniame 
lygyje su valstybinėmis mokyklomis, visada išliks pavojus, kad dabartinė 
Vyriausybė, dėl vienos ar kitos priežasties, perims jas ir transformuos iš 
privačių mokyklų į valstybines mokyklas. Popiežiškoji atstovybė, žinoma, 
galės reikšti protestus kiekvienu atskiru atveju, tačiau neturės galimybės at- 
šaukti atvirų ir nediskutuotinų katalikų teisių pažeidimų. 

Lenkdamasis pabučiuoti šventąjį Purpurą, reiškiu Jums kuo giliausią ir 
nuoširdžiausią pagarbą ir pareiškiu esąs 


Jūsų Didžiai Gerbiamo Eminencijos tarnas 


ASV, Arch. Nunz. Lituania, b. 69, I. 335-340, Mašinraštis, versta iš italų k. 

164. A. ARATOS RAPORTAS G. PIZZARDO APIE VOKIETIJOS PI- 
LIETYBĘ TURINČIO KATALIKŲ KUNIGO IŠVARYMĄ IŠ VIEŠVILĖS 


Nr. 1427 
Objektas: Klebono iš Memelio prelatūros pašalinimas 


1934 m. spalio 11 d. 


Didžiai Gerbiamas Ekscelencija, 


Memelio gubernatorius, ponas [Jonas] Navakas, š. m. rugsėjo 24 d. pa- 
skelbė potvarkį, perduotą visuomenei per telegramų agentūrą ELTA, pagal 
kurį vienam katalikų klebonui šioje teritorijoje, o taip pat ir kitiems de- 
vyniems protestantų klebonams, visi jie Vokietijos piliečiai, buvo atimtas 
„leidimas dirbti ir draudžiama Lietuvos ribose eiti klebono pareigas“ (1). 


Čia minimas katalikų klebonas yra kun. Leone Olschewskis, gimęs 
1884 m. balandžio 14 d., įšventintas į kunigus 1919 m. gruodžio 7 d. Var- 
mijos vyskupijoje, Viešvilės, esančios Memelio teritorijoje, klebonas, taigi 
teisėtai priklausantis to paties pavadinimo prelatūrai. Turiu pastebėti, kad 
jis, turėdamas progą 1923-1924 m. pasirinkti Lietuvos pilietybę, to nepa- 
darė ir liko Vokietijos pilietis. 

Vokiečių piliečių, paskirtų eiti visuomenines pareigas, pašalinimas iš 
Memelio teritorijos, kaip Jūsų Didžiai Gerbiamas Ekscelencija gerai žino, 
nėra naujiena, tai, taip sakant, eilinė priemonė, taikoma nuo tada, kai 
p. Navakas užima šios teritorijos gubernatoriaus vietą, kuris, nors yra sa- 
varankiškas, tačiau valdomas Lietuvos. Pono Navako metodai neseniai net 
lėmė oficialų didžiųjų valstybių, pasirašiusių Memelio konvenciją ir šios te- 
ritorijos statuto garantijas, žingsnius Lietuvos Vyriausybės atžvilgiu. 

Bendras naujausio p. Navako priimto potvarkio motyvas yra išvalyti 
Memelio teritoriją nuo vokiečių tautybės piliečių, pakeičiant juos lietuviais. 
Savitas motyvas yra šių piliečių iš kaimyninės Vokietijos (su kuria Lietuvos 
santykiai dėl šio klausimo jau metus yra pakankamai įtempti) varoma stipri 
nacionalsocializmo propaganda. 

Vos tik sužinojęs apie Memelio gubernatoriaus priemones, pasiun- 
čiau telegramą Telšių vyskupui, šios teritorijos prelatui, prašydamas pa- 
sirūpinti, kad klebonas Olschewskis liktų savo vietoje. Vyskupas man 
atsakė, kad visai nėra informuotas ir tik visai neseniai man pranešė, jog 
parašė šiuo klausimu Memelio gubernatoriui, tačiau atsakymo negavo. 
Taip pat parašiau laišką pačiam klebonui Olschewskiui, prašydamas jį 
kreiptis į savo ordinarą ir paprašyti pagalbos šiuo klausimu. Olschewskis 
man neatsakė. 

Tad rugsėjo 25 d. kreipiausi į Užsienio reikalų ministerijos politinį di- 
rektorių, atstovavusį ministrui Lozoraičiui, kuris tuo metu buvo Ženevoje, 
išreikšdamas jam savo protestą dėl Memelio gubernatoriaus, kuris drįso 
pašalinti katalikų kleboną, nors tai yra išskirtinė ordinaro kompetencija, 
nepasakęs nei žodžio bažnytinei vyresnybei, elgesio. Prašiau, kad potvarkis 
būtų atšauktas ir bažnytinei vyresnybei būtų suteikta galimybė patikrinti 
kaltinimus ir galbūt pasielgti pagal bažnytinius kanonus. 

Ministrui Lozoraičiui grįžus iš Ženevos, audiencijos, kuri įvyko šio 
mėn. 10 d., metu primygtinai paprašiau atsakymo į mano anksčiau padary- 
tą žingsnį. Ponas Lozoraitis man atsakė: 

Kad konkordato XVIII str. draudžia užsienio piliečiams turėti parapiją 
be Vyriausybės pritarimo. 

Kad Memelio gubernatorius paprasčiausiai nutraukė kun. Olschews- 
kio „leidimo būti Lietuvos teritorijoje“ galiojimą. 


Ponui ministrui atsakiau: 

1) Konkordatas, turint galvoje, kad jis galioja ir Memelio teritorijoje 
(2), negalėjo galioti atgaline data, nes Olschewskis buvo paskirtas klebonu 
keletą metų prieš sudarant konkordatą. 

2) Memelio gubernatorius pagal oficialų pranešimą nuo š. m. spalio 
18 d. kun. Olschewskiui aiškiai uždraudė eiti klebono pareigas, nepripažin- 
damas jo darbo leidimo. (Tas darbo leidimas yra naujas Lietuvos Vyriau- 
sybės išradimas, kuriuo siekiama dvasinę kunigo ar vienuolio užsieniečio 
vykdomą veiklą prilyginti paprasto darbininko ar specialisto pasauliečio 
emigranto atliekamam darbui.) 

3) Net jei būta tariamų sunkių kaltinimų dėl politinės kun. Olschews- 
kio elgsenos, geriausias sprendimas būtų informuoti apie tai vietinę bažny- 
tinę vyresnybę, o taip pat Šv. Sosto atstovą ir taip išvengti konfliktų. 

4) Pagaliau prašiau, kad būtų atidėtas Memelio gubernatoriaus potvar- 
kio vykdymas iki tol, kol bus informuotas Šv. Sostas. 

Ponas ministras apsiribojo pažadėdamas man atsakyti šiuo klausimu, 
tačiau be įsipareigojimo. 

"Tuo tarpu prašyčiau Jūsų Ekscelencijos teiktis man pranešti, ar vėliau 
reikėtų daryti spaudimą šiam užsienio reikalų ministrui, galimai pateikiant 
jam žodinę notą. Esu įsitikinęs, kad Vyriausybė nenusileis ir pašalins kun. 
Olschewskį. Patikslindamas informaciją, turiu pridurti, kad man susidarė 
įspūdis, jog prelatūros ordinaras nesiėmė jokių veiksmingų priemonių, kad 
apgintų minimo kunigo teises. Juolab kad jis, kaip man atrodo, yra nelabai 
priimtinas mons. vyskupui, tiek dėl savo polinkio į nesaikingą gėrimą, tiek 
dėl to, kad nekalba gerai lietuviškai (3). 

Būčiau Jūsų Ekscelencijai dėkingas, jeigu, progai esant, teiktumėtės pra- 
nešti šifruota telegrama savo pagerbtinas instrukcijas. Lenkiuosi bučiniui... 


(1) Štai tikslus pranešimo tekstas: „Memelio gubernatoriaus, dr. Navako 
sprendimu išvardytiems užsieniečiams atimamas leidimas dirbti ir jie ne- 
galės Lietuvoje vykdyti kunigo pareigų: 

Vokietijos Reicho pilietis, katalikų kunigas Leo Olschewskis nuo šių metų spa- 
lio 18 d...“ [Cituojamas teksto fragmentas dokumente pateiktas vokiečių k.) 
(2) Galima paklausti, ar konkordatas turi galios Memelio teritorijoje, ka- 
dangi vienoje iš klauzulių ir principų, liečiančių santuoką (nekalbant apie 
kitus straipsnius), jis nėra taikomas, išlaikant ten galiojančius senuosius 
germaniškus įstatymus. 

(3) Bendrai paėmus, mons. Staugaitis nejaučia didelės simpatijos vokiečių 
klebonams Klaipėdos teritorijoje, kadangi jie nėra pakankamai uolūs lietu- 
viškai kalbančių tikinčiųjų atžvilgiu. 


[Prierašas ranka: 
1934 m. spalio 12 d. 


P. S. Šią akimirką gavau kun. Olschowskio atsakymą į savo laišką: pri- 
dedu jį prie savo laiško, kad Jūsų Ekscelencija galėtų jį peržiūrėti. ] 


ASV, Arch. Nunz. Lituania, b. 65, I. 91-94. Mašinraštis, versta iš italų k. 

165. G. PIZZARDO ATSAKYMAS A. ARATAI Į JO RAŠTĄ APIE 
VIEŠVILĖS KLEBONO IŠVARYMĄ IŠ LIETUVOS 


ŠVENTOJI NEPAPRASTŲJŲ BAŽNYČIOS 
REIKALŲ KONGREGACIJA 


Protokolo nr. 3367/34 
Vatikanas, 
1934 m. spalio 19 d. 


Švies, ir Garb. Pone, 


Pamačiau tai, ką Jūs man rašėte šį mėnesį savo raporte nr. 1427 ir pra- 
nešiau apie tai Šventajam Tėvui. 

Po žingsnių, kuriuos Jūsų Švies. ir Garb. M. padarė būdamas tikras, jog 
nepavyks, man neatrodo, kad reikėtų vėl primygtinai reikalauti, juolab kad 
kalbama apie dalykus, kurie išskirtinai priklauso vyskupijos ordinarui. 

Mielai pasinaudodamas naujai pasitaikiusia proga, reiškiu kuo giliau- 
sią pagarbą 

Jūsų Garbiausiajam Šviesybei 
Jūsų nuolankus tarnas 


G. PIZZARDO 


ASV, Arch. Nunz. Lituania, b. 65, I. 95. Mašinraštis, versta iš italų k. 

166. A. ARATOS RAŠTAS G. PIZZARDO APIE VYRIAUSYBĖS PLA- 
NUS ĮVESTI MOKESTĮ NUO MIŠIŲ AUKŲ 


Nr. 1248 
Objektas: Vyriausybės mokestis Mišių intencijoms 


Kaunas, 
1934 m. spalio 11 d. 


Didžiai Gerbiamas Ekscelencija, 


Čionykštis didž. gerb. mons. arkivyskupas perdavė man raštą, kurio 
kopiją pridedu Jūsų Didžiai Gerbiamam Ekscelencijai, apie naują mokesčių 
potvarkį kunigams, išleistą šios Vyriausybės administracinių organų. Pagal 
šį potvarkį kiekvienam kunigui būtų paskaičiuota bendra apibrėžta suma, 
priklausanti nuo aukojimo šv. Mišioms, ir nuo šios sumos būtų nustatytas 
proporcinis mokestis (1). 


Pateikęs argumentus, kurie padėtų oponuoti prieš minėtąjį mokesčių 
potvarkį, mons. arkivyskupas Lietuvos episkopato vardu klausia Šv. Sosto 
num Sacerdotes possint et debeant tuta conscientia solvere tributum super 
ellemosynis Missarum sive manualium sive fundatarum?". 

Būsiu dėkingas Jūsų Ekscelencijai, jeigu tiesiogiai ar per Šv. Susirinki- 
mo kongregaciją teiksitės man maloningai atsakyti, taip pat nurodydamas, 
jei reikia, pasitaikius progai pakalbėti ir su p. užsienio reikalų ministru. 

Lenkiuosi bučiniui... 


(1) Pažymėtina, kad didelė Lietuvos dvasininkų dalis dėl bendros varganos 
būklės negauna daug Mišių intencijų iš tikinčiųjų. 


ASV, Arch. Nunz. Lituania, b. 69, I. 233. Mašinraštis, versta iš italų k. 
29 Ar kunigai gali ir privalo su visa sąžine mokėti mokestį nuo Mišių aukų, tiek rankinių 


(aukojamų per Mišias, atsitiktinai), tiek fundacinių (aukojamų nuolatos) (lot. k.). 

167. A. ARATOS RAPORTAS KARD. E. PACELLI APIE TOLESNES 
DERYBAS SU S. LOZORAIČIU DĖL NAUJO SUSITARIMO 


1593 
1935 m. kovo 5 d. 


Objektas: Derybos su ponu Lozoraičiu 
[ĮSpaudas ant dokumento: 

Apaštal. nunciat. - Kaunas 

Prot. Nr. 1593 

Išsiųstas 1935 03 16] 


Didžiai Gerbiamas Eminencija, 


siekti preliminarų susitarimą dėl visų tų klausimų, kuriais siekiama inter- 


pretuoti ir patikslinti kai kurių konkordato straipsnių prasmę; vis dėlto 
buvo labai sunku įsivaizduoti, kad 40 posėdžių (sakau keturiasdešimt: 28 
pirmos serijos ir 12 antros) su ponu Lozoraičiu rezultatas gali būti visiškai 
neigiamas (neigiamas Šventajam Sostui ir santykių tarp Jo ir Lietuvos Vy- 
riausybės sureguliavimui), kaip Jūsų Didžiai Gerbiamas Eminencija galėsi- 
te konstatuoti, skaitydamas čia pridėtus lapus (1). 

Vengdamas eufemizmų, tinkamų realybės sušvelninimui, ir norėda- 
mas vadinti daiktus jų tikraisiais vardais, turėčiau pasakyti, kad visame šia- 
me reikale buvau vedžiojamas už nosies užsienio reikalų ministro, taigi ir 
Lietuvos Vyriausybės. Ir man atrodo, kad tai įrodo šie faktai. 


Paskutiniųjų derybų metu - kaip ir per ankstesniąsias - visuomet sten- 
giausi veikti sąžiningai ir nuoširdžiai (tikėdamasis tokios pat nuostatos ir 
iš kitos pusės), siekdamas rasti pagrindą, kuris padėtų pasiekti susitarimą. 
Taigi, bet kokį sprendimą palikdamas Šventajam Sostui, maksimaliai nusi- 
leidau iki to, ką, mano požiūriu, pastarasis galėtų suteikti Lietuvos Vyriau- 
sybei, tikėdamas užsienio reikalų ministro pažadu, kad vedant derybas (tai 
buvo visiškai aišku!) man bus duotas atsakymas dėl kai kurių Šventąjį Sostą 
ypač dominančių ir laikinai atidėtų klausimų. 

Tarp daugybės diskusijų tik dviem klausimais kiekvienas likome prie 
savo pozicijų, nors ir šiuo atveju pateikiau ponui Lozoraičiui keletą konkre- 
čių pasiūlymų: 6 paragrafo klausimai nr. 3 ir 4, susiję su konkordato XXV 
str. (Katalikų akcija). 

Kokia tad buvo mano nuostaba, kai vasarį nuvykęs pas Lozoraitį ap- 
žvelgti atlikto darbo, palyginti tekstus ir susipažinti su Vyriausybės spren- 
dimais, paskutiniajame posėdyje negavau jokio atsakymo tais klausimais, 
dėl kurių jis man buvo pažadėtas, kaip anksčiau dėl daugelio kitų, kurie jau 
buvo sutartinai išspręsti, išgirsdavau sakant: „Dėl to nebuvo sutarta!“ 

Po to vyko skausmingas pokalbis, kurio metu negalėjau bent jau neiš- 
reikšti ponui ministrui apmaudo dėl tokio Lietuvos Vyriausybės veikimo 
būdo; pastaroji akivaizdžiai pasinaudojo tuo faktu, jog kai kuriais klausi- 
mais buvo neįmanoma (dėl pačios Vyriausybės nelankstumo) pasiekti susi- 
tarimo, netgi ne didžiausio, idant galėtų vilkinti Šventajam Sostui palankių 
klausimų sprendimą. 

Ponas Lozoraitis mėgino nusikratyti atsakomybės už tokį savo Vyriau- 
sybės veikimo būdą (2), tvirtindamas, kad „dėl viso to, kas liko atidėta, jis 
kol kas nėra pasirengęs duoti galutinio atsakymo“ ir „kad dėl ko nėra su- 
tarta, galioja atitinkamai Vyriausybės ir Šventojo Sosto projektai“ (sic)! Ga- 
liausiai man pasiūlė, kad Vyriausybė pateiksianti trečią projektą. 

Aš atsisakiau pritarti šiam pasiūlymui (nebent Šventasis Sostas būtų 
skirtingos nuomonės), kadangi juo Lietuvos Vyriausybė nesiekia nieko 
kito, kaip tik toliau vilkinti laiką, formuluoti naujus nepriimtinus pasiūly- 
mus, keisti tai, dėl ko jau sutarta, ir pretenduoti į naujas nuolaidas. 

Tad prieš man išvykstant į Taliną, vasario 18 d. nuvykęs atsisveikinti 
su ponu Lozoraičiu ir žinodamas, kad jo taip greit vėl nepamatysiu (jam 
ketinant imti atostogų), jo paklausiau, kokį galutinį atsakymą turiu pranešti 
Jūsų Eminencijai apie Lietuvos Vyriausybės intencijas. Į tai jis atsakė: „Yra 


nuspręsta, kad mūsų Vyriausybė nori tęsti derybas ir su Jumis čia, Kaune, 
arba, jeigu kitaip neįmanoma, galbūt Romoje“ (3). 

Jūsų Eminencija teisėtai paklaus, kaip per tokį trumpą laiką nuo pono 
Lozoraičio viešai padarytų deklaracijų, apie kurias pranešiau sausio 7 d. 
raportu nr. 1515 (4), buvo galima pasiekti panašų rezultatą. 

"Tam, kad paaiškinčiau, - kiek tai yra įmanoma, - tokį Lietuvos Vyriau- 
sybės elgesį (sakau Vyriausybės, nes ponas Lozoraitis tikrai veikė kaip kitų 

[Ministrų] Kabineto narių ir paties Respublikos Prezidento valios įrankis), 
turiu informuoti Jūsų Eminenciją, kad jau sausio 25 d., kai buvo atnaujinti 
mėnesiui dėl mano ligos nutrūkę pokalbiai, konstatavau akivaizdų pono 
Lozoraičio pasikeitimą. Ta proga jis ne tik pasirodė toks užsispyręs, koks 
iki tol nebuvo, bet ir atkakliai siekė atsitraukti nuo to, kas jau buvo sutarta, 
pavyzdžiui, dėl tikybos dėstytojų skyrimo ir atleidimo, tvirtindamas, 1) kad 
jų skyrimas ir atleidimas privalo būti vykdomas be išankstinio suderinimo 
su ordinaru, remiantis tuo faktu (pasak jo), jog tikybos dėstytojas mokyklos 
viduje ir už jos ribų priklauso tiktai nuo švietimo ministro; 2) kad jie neturi 
būti vadinami kapelionais, o vien tikybos mokytojais, tuo turint galvoje, jog 
turi būti eliminuota bet kokia jų pastoracinė veikla mokinių tarpe! 

Toks pono Lozoraičio pozicijos pasikeitimas didele dalimi sietinas su 
švietimo ministro (5) įtaka ir su priešiška jo politika, kurią šis jau kurį laiką 
daugiau ar mažiau atvirai vykdo Bažnyčios ir ypač kunigų katechetų pasto- 
racinės veiklos (mokyklos viduje ir už jos ribų) atžvilgiu, siekdamas, kad jų 
tarnyba būtų apribota vien paprasčiausiu tikybos dėstymu mokykloje (6). 

Jei prie šios principinės priežasties pridėsime įtaką, kurią antiklerika- 
linė tautininkų partijos srovė daro ypač Ministrų Tarybos Pirmininkui ir 
netiesiogiai pačiam Respublikos Prezidentui (7), daugiau nekels nuostabos 
tai, kad reikalai yra tokioje padėtyje, kurioje esame dabar ir turėsime likti 
dar ilgą laiką. 

Kita specifinė problema (ir, mano manymu, sunkesnė) įžvelgtina anti- 
tezėje, egzistuojančioje tarp Šventojo Sosto norimos Katalikų akcijos kon- 
cepcijos ir tos koncepcijos, kurią turi Lietuvos Vyriausybė. Esant dabartinei 
padėčiai nesuderinamomis laikytinos dvi tezės, - kaip Jūsų Eminencija ga- 
lės tai suprasti iš pastabų, pridėtų prie konvencijos projekto 6 paragrafo, - 
Lietuvos Vyriausybė nei priima, nei pripažįsta tokios Katalikų akcijos (ypač 
katalikų mokiniams suteiktinų laisvių atžvilgiu), kokia yra ir turi būti, bet 
nori laikyti ją visiškai savo rankose. Šiuo atžvilgiu nepastebėjau, kad iki šiol 
iš Vyriausybės pusės būtų kitokių nuostatų. 

Viską apibendrinant, man susidaro toks įspūdis, kad, nepaisant visų 
tam prieštaraujančių žodinių deklaracijų, Lietuvos Vyriausybė rimtai neke- 
tina sudaryti naujos sutarties su Šv. Sostu. Ji teikia pirmenybę laiko vilkini- 
mui: nenori daryti nuolaidų ir pripažinti katalikams specialių teisių, jeigu 
tai nėra naudinga (eufemistiškai tai įvardijama kaip Valstybės interesai) 

šiuo metu valdančiai tautininkų partijai. Dar daugiau, Lietuvos Vyriausy- 
bė, - kaip ne kartą turėjau galimybę tai konstatuoti, - nepasitiki nei katali- 
kų kaip tokių lojalumu, nei vyskupų lojalumu, ir, turiu pridurti, nepasitiki 
netgi Šventuoju Sostu. Kaip tad tokiomis aplinkybėmis įmanoma pasiekti 
abipusį sutarimą? 

Prieš keletą metų, kai, trumpai tariant, Lietuvos Vyriausybei rūpėjo, 
kad katalikai būtų nuraminti (kaip matyti iš pirmojo dokumento, kurį vos 
man atvykus į Kauną įteikė užsienio reikalų ministras Zaunius), buvo ragi- 
nama kuo skubiau derėtis su Šventuoju Sostu. Dabar, kai katalikai yra sąly- 


ginai ramūs, Vyriausybė žaidžia savo žaidimą, vilkindama reikalus sine die. 
Tai verčia prisiminti buvusios Rusijos imperijos laikus, kuomet neramiais 
momentais buvo sakoma: „Pirmiausia reikia nuraminti liaudį, tada dary- 
sime reformas.“ O kai ramybė grįždavo, buvo sakoma priešingai: „Dabar 
liaudis yra rami ir reformos daugiau nereikalingos.“ 

Ar ir kaip įmanoma, nepaisant šių pesimistinių prognozių, paskutinį 
sykį pabandyti čionykštę Vyriausybę įtikinti susitarti, palieku spręsti Jūsų 
Eminencijos didžiai išminčiai. Galbūt leisčiau sau, Jums pritariant, atvykti 
pasitarti šiuo klausimu su pačiu Jūsų Eminencija, kai tik gausiu leidimą 
telegrafu ar paprastu raštu. 

Pasilenkęs bučiuoti šventąjį Purpurą, turiu garbės patvirtinti jaučiąs 
gilią ir nuolankią pagarbą Jūsų Didžiai Gerbiamam Eminencijai. 


(1) Jūsų Eminencijos patogumui iš naujo perrašiau (priede) Vyriausybės ir 
Šventojo Sosto projektų tekstus, po kurių eina tai, kas bendru sutarimu su 
ponu Lozoraičių buvo suredaguota nesenų derybų metu. Šiam paskutiniam 
tekstui akomponuoja paaiškinančios pastabos, kurios papildo šį mano pa- 
garbų raportą. 

(2) Remiantis patikima informacija, žinoma, kad sprendimai dėl elgesio 
linijos derybose su Šventuoju Sostu, siekiant sudaryti konvenciją, buvo 
priimti nepilnos sudėties [Ministrų] Kabineto posėdyje, vykusiame vasario 
4 d., dalyvaujant Respublikos Prezidentui, užsienio reikalų, vidaus, švieti- 
mo ir karo ministrams. 

(3) Savo ruožtu esu įsitikinęs, kad, rebus sic stantibus, Lietuvos Vyriausybė 
pasinaudos bet kokiu pretekstu, kad tik temptų laiką ir atsisakytų vykti už- 
baigti derybų Romoje. 

(4) Audiencijoje, kurią pas užsienio reikalų ministrą turėjau vasario 18 d., 
keldamas klausimą „kokį galutinį atsakymą turiu pranešti Jūsų Eminenci- 
jai, daviau jam paskaityti Jūsų Eminencijos 1935 m. sausio 12 d. raštą nr. 
132/35. Jis, būdamas akivaizdžiai susierzinęs, iš gėdos išraudo. 

(5) Pastarojo atžvilgiu, nurodydamas į savo 1934 m. birželio 15 d. raportą 
nr. 1228, turiu pasakyti, kad jis sielos gilumoje ne tik išsaugojo seną socia- 
listinį pagrindą, dabar pridengtą nacionalizmu, bet ir naudojasi tarnybine 
padėtimi, kad, kaip ir kur tik gali, pademonstruotų šiuos savo sentimentus 
katalikų nenaudai??? 

(6) Čia išvardiju kai kuriuos faktus: 

1) Jau praėjusį gruodį jis pradėjo viešai pulti vidurinių ir aukštesniųjų 
mokyklų ateitininkų draugiją, tvirtindamas, kad jos egzistavimas 
daro gėdą mokyklai. Iš čia jo įvestas draudimas kai kuriems kape- 
lionams (dėstantiems tikybą) už mokyklos ribų domėtis Katalikų 
akcija; jo nurodymu įvykdytas kelių katalikų mokinių pašalinimas 


iš gimnazijų, remiantis faktu, kad jie dalyvavo ateitininkų susirinki- 
muose; sustiprinta vidurinių ir aukštesniųjų mokyklų alumnų prie- 


žiūra, idant jie už mokyklos ribų neturėtų kontaktų su kapelionu ir 
t. t. Visa tai sukėlė stiprią reakciją katalikų aplinkoje ir pastūmėjo 
Panevėžio vyskupą vienoje neseniai tenykštėje katedroje pasakytoje 
kalboje, didelės žmonių minios ir mokinių ateitininkų akivaizdoje 
paneigti neteisingus ministro teiginius, nors ir švelnia forma ir ne- 
minint pavardžių. 

2) Betarpiškas dviejų kunigų katechetų atleidimas be pagrįstų priežas- 
čių vėliau vienam iš jų pakeistas perkėlimu į kitą vietą. 

3) Neteisėtas kišimasis į Kauno seminarijos reikalus, konkordato XIII 
str. 5 paragrafo pagrindu reiškiant pretenzijas, „kad seminarijoje ne 
tik licėjiniai dalykai būtų mokomi pagal švietimo ministro patvir- 
tintą pamokų grafiką, bet ir dėstytojai turėtų kvalifikaciją, nustatytą 
ir patvirtintą paties ministro“; leidžiant suprasti, kad būtų įmano- 
mas valstybės subsidijų seminarijai ir seminaristams sustabdymas, 
kol nebus įvykdyti minėtieji reikalavimai. 


20 Nuo 1934 m. birželio iki 1939 m. kovo švietimo ministro pareigas ėjo Juozas Tonkū- 
nas, 1922-1923 m. vadovavęs Žemės reformos departamentui, o nuo 1928 m. - Žemės ūkio 
akademijai Dotnuvoje. 

(7) Respublikos Prezidento aplinką sudaro nuosaikesni ir mažiau Bažnyčiai 
priešiški tautininkai, visgi nedarydami jam lemiamos įtakos; tuo tarpu la- 
biau antiklerikališkai nusiteikę tautininkai ir masonai (paprastai seni socia- 
listai ir t. t.) sėkmingai daro įtaką, ypač Ministrų Tarybos Pirmininkui. Dėl 
to pastarasis duoda ponui Lozoraičiui (savo statytiniui) tokias instrukcijas, 
kurios visiškai skiriasi nuo tų, kurias jam galėtų duoti Respublikos Prezi- 
dentas, jeigu jis būtų ryžtingos valios žmogus. 


ASV, Arch. Nunz. Lituania, b. 71, I. 566-574. Mašinraštis, versta iš italų k. 

168. A. ARATOS RAPORTAS KARD. E. PACELLI APIE Į AKLAVIE- 
TĘ PATEKUSIAS DERYBAS SU S. LOZORAIČIU 


Nr. 1680 
Objektas: Apie derybas su p. Lozoraičiu 
Ryga (Kaunas), 
1935 m. gegužės 6 d. 


Didžiai Gerbiamas Eminencija, 


Atvykus iš Kauno į Rygą, mane čia pasiekė Jo Ekscelencijos Šv. A. E. S. 
kongr. sekretoriaus balandžio 26 d. laiškas nr. 1276/35. 

Remdamasis pastaruoju, prašyčiau, kad Jūsų Didžiai Gerbiamas Emi- 
nencija malonėtumėte man nurodyti: 

1) ar turiu jo turinį oficialiai pranešti ponui ministrui Lozoraičiui. Sa- 
kau „oficialiai“, kadangi tam, kad padaryčiau tai oficialiai, turėčiau nors tam 
tikram laikui grįžti į Kauną ir perimti tos nunciatūros reikalų valdymą, ku- 
ris nuo kovo 18 d. - taigi prieš išvykstant į Rygą ir apie tai žodžiu pranešant 
Užsienio reikalų ministerijai - buvo pavestas sekretoriui mons. Samorė'i?2; 

2) ar galbūt pranešdamas minėtojo laiško turinį ponui ministrui, turiu 
pabandyti pakviesti poną Lozoraitį, - idant jis turėtų progą įrodyti ne kartą 
pareikštą jo norą pasiekti santarvę su Šventuoju Sostu, — atvykti į Romą 
pratęsti ir užbaigti derybas. 

Jeigu mano informacija, surinkta po to, kai Jūsų Eminencijai buvo iš- 
siųstas kovo 5 d. mano nuolankus raportas nr. 1593, yra teisinga, šis ban- 
dymas greičiausiai nebūtų sėkmingas. Iš tikrųjų vienas Kauno klebonas, 
kun. Vincentas Mieleška, savo reikalais būdamas čia, Rygoje, balandžio 1 d. 
atėjo į šią nunciatūrą man pranešti, kad „iš patikimų šaltinių sužinojęs, jog 
šių metų vasario 4 d. Ministrų Tarybos posėdyje (apie kurį rašoma mano 


21 Antonio Samorė (1905-1983) - Šv. Sosto nunciatūros Kaune sekretorius (1932-1937), 
nuo 1937 m. gegužės 1 d. ėjo reikalų patikėtinio pareigas. 1950 m. pašventintas vyskupu ir 
paskirtas Šv. Nepaprastųjų Bažnyčios reikalų kongregacijos sekretoriumi bei Popiežinės ko- 
misijos Rusijai pirmininku. Nuo 1967 m. paskirtas kardinolu ir Sakramentų kongregacijos 
prefektu, nuo 1974 m. ėjo archyvisto ir bibliotekininko pareigas. 

aukščiau minėtame raporte) ponas Lozoraitis ir teisingumo ministras (taigi 
dar vienas Vyriausybės narys, dalyvavęs tame posėdyje) buvo vieninteliai, 


balsavę už tai, kad probleminiuose reikaluose su Šventuoju Sostu būtų išlai- 
kytas status guo: priešingai kitų [Ministrų] Kabineto narių balsams, pasisa- 
kiusiems už derybų baigimą“. 

Jeigu ši informacija, kartoju, pasitvirtintų, reikėtų daryti išvadą, kad 
ponas Lozoraitis tiesiog vaidina komediją, savo reikalų patikėtiniui dr. 
Graužiniui liepdamas sakyti, „kad jis su nuoširdžiu troškimu reikalauja 
tęsti pastangas, jog būtų pasiektas susitarimas su Šventuoju Sostu“! [Citata 
dokumente pranc. k.] 

Nesenos savo „velykinės“ viešnagės Kaune metu, man paklausus J. E. 
arkivyskupą, ar jis klebono Melieškos informaciją vertinąs kaip patikimą, 
atsakė: „Šios informacijos jis negalėjo gauti iš nieko kito kaip tik iš vidaus 
reikalų ministro, su kuriuo susijęs draugystės ryšiais ir dažnai su juo mato- 
si. Aš, - pridūrė mons. arkivyskupas, - manau, kad ji atitinka tikrovę.“ 

Bet kokiu atveju naujas bandymas patikrinti Lietuvos Vyriausybės va- 
lią nepakenktų. Mano požiūriu, po to, kai „Šventasis Sostas su savo pateik- 
tais pasiūlymais įrodė savo ilgalaikę gerą valią“, nežinau, ko dar imtis, kad... 
ši gentis būtų grąžinta ad bonam frugem! 


Tuo tarpu situacija tarp katalikų ir Vyriausybės, deja, vis labiau aštrėja, 
ir tai lemia sąmoningas derybų pabaigos atidėliojimas. Arba štai prieš ke- 
lias savaites buvo pradėta agresyvi spaudos (nacionalistų) kampanija prieš 
Panevėžio vyskupą, kadangi šis laikosi aiškios pozicijos ir gina iš vidurinių 
mokyklų išstumtą ateitininkų draugiją: prie šios kampanijos anoniminiu 
rašiniu, publikuotu žurnale Vairas, prisidėjo pats Respublikos Preziden- 
tas! (1) 

Tos kampanijos iniciatorius - vienas kunigas, suspenduotas a divinis 
ir atskirtas nuo Bažnyčios jau prieš keletą metų: kun. prof. Izidorius Tamo- 
šaitis (minėtojo žurnalo atsakingasis redaktorius), apie kurį jaučiu pareigą 
artimiausiu metu informuoti Šv. Oficiją. 

Baigdamas pridursiu (vien informacijos dėlei ir, kaip visad, dėl to, kad 
tai susiję su situacija Lietuvoje), kad užtrukusi mano viešnagė Rygoje Kau- 
no diplomatiniuose ir vyriausybiniuose sluoksniuose interpretuojama kaip 
Šventojo Sosto „demonstracija“ Lietuvos Vyriausybei dėl nepasiekto susi- 
tarimo. 

Derybų maratonas ir Šv. Sosto reikalų patikėtinio A. Aratos rezignacija 


Lenkdamasis bučiuoti šventąjį Purpurą, perduodu Jums kuo giliausią 
pagarbą, kurią turiu garbės patvirtinti 


Jūsų Didžiai Gerbiamam Eminencijai 
ASV, Arch. Nunz. Lituania, b. 73, I. 401-404. Mašinraštis, versta iš italų k. 


(1) Tame straipsnyje vartojamas stilius ir argumentai išduotų pono Smeto- 
nos autorystę. 

Iš Kaišiadorių vyskupo švietimo ministras taip pat neseniai pareikalavo 
(sic) iš katedros bažnyčios pašalinti ateitininkų draugijos vėliavą, kuri tam 
tikromis progomis išstatoma kartu su kitų katalikų draugijų vėliavomis. 
Vyskupas, žinoma, atsisakė. 

Derybų maratonas ir Šv. Sosto reikalų patikėtinio A. Aratos rezignacija 


169. KARD. E. PACELLI RAŠTAS A. ARATAI APIE DERYBŲ SU LIE- 
TUVOS VYRIAUSYBE PERSPEKTYVAS 


JO ŠVENTENYBĖS 
VALSTYBĖS SEKRETORIATAS 


Nr. 1544/35 
Iš Vatikano, 
1935 m. gegužės 21 d. 


Sviesiausiasis ir Garbingiausiasis Pone, 


Savo raporte nr. 1680, išsiųstame man iš Rygos šio mėnesio 6 d., J. Švies. 
ir Garb. M. vėl iškeliate idėją pakviesti užsienio reikalų ministrą dr. Lozo- 
raitį, kad jis atvyktų į Romą tęsti ir užbaigti derybų. Mielai pritarčiau Jūsų 
pasiūlymui, jeigu pokalbiai, kuriuos Jūs prieš tai vedėte su p. ministru, leis- 
tų tikėtis, kad įmanoma per nelabai ilgą laiką pasiekti galutinį susitarimą. 

Deja, sprendžiant iš to, ką Jūs pranešate, reikalai nėra tokie: ir kol jie 
nepakryps kita vaga, Šventajam Sostui nelieka nieko kito, kaip toliau laiky- 
tis požiūrio, J. M. išdėstyto 1934 m. gegužės 27 d. raštu nr. 1682/34 ir liepos 
11 d. raštu nr. 2161/34. 

O dėl galimybės supažindinti poną ministrą su mano ankstesniu raštu, 
pasikliaunu J. M. sveiku protu, kadangi būdamas vietoje galite geriau maty- 
ti, ką dera daryti Šventojo Sosto interesų labui. 

Mielai naudojuosi susitikimu, kad patvirtinčiau nuoširdžią pagarbą 
J. Švies. ir Garb. M. 


Ištikimai Jums tarnaująs 
Kard. E. PACELLI 


ASV, Arch. Nunz. Lituania, b. 73, |. 405rv. Mašinraštis, versta iš italų k. 

tylą A Įeibias 


Ricevuto 3. Digednbre 1938 


ATI 

pLŠvA SANTITĄ S dr uk 


UFFICIO CIFRA Taa Ads 40 dats ili 


| pe Afera Bio A wa 6 A „K bk k 
sie Į -Peski pir Usėlis“ chato [or dinist 


Non El 


4 buoddių 6 A iai ie 


Aba Fas 
x (53) 56 Nuovo Kinistro Lied intrattėšiūūdsi moco occa= 


Mun Ueda 
p ind BA 


Sione prima udienza Corpo diplomatico, mi ha espresso proposito 


ūi continuare subito trattative e mi ha pregato richiedere pen= 


vbržyi Nk 


2 Ža mov 


+ 14 


wi. siero S.Seūe circa ides sua personale che ė la aėguente: "Se 


Santa Sede disposta trattare paralilelamente guestione ripristi= 
no relazioni diplomatiche normali et guestionė relativa Con= 
corūato, senza subordinare necessariamente la prima alla solu= 
zione delle seconde", 

In bocca del suo predecesso7e tale proposta mi sa= 
Tebbe sembTata molto sospetta: ma attuale Ministro Nsteri ė 
ritenuto „persona či caratiere apzrto, sibcero. Pertanto, pur 
facendogii rilevare che gli increšciosi precedenti (espulsione 
del Nunzio Apostolico) che determinarono presente stato di cose 
rickiederebbero come condizione preliminare alla Tipresa delle 
normali relazioni diplomatūche, non dico una formale riparazios 
Re, ma £lweno Una prova di būona volontė Ga parte del Governo 
c01 čecidersi finalmente ad osservare gli impogni assunti col 
Concordato; gli ho promesso či far presente alla Santa Sečė ii 


suo Šesiderio cnūes potergli dares una Tisposta concreta, Ministrc 


Esteri mi ha pregato tornavre da lui settimana per undlunga con= 
! 


versazione. Pregherei inviarmi sollecita risposta Ke 


Giuseppe Burzio 


Permainų nuojauta: paskutinieji Pijaus XI pontifikato metai 


170. A. ARATOS RAPORTAS KARD. E. PACELLI APIE PASIKEITI- 
MUS VYRIAUSYBĖJE 


1769 
Objektas: Politinė-religinė situacija 
1935 m. rugsėjo 18 d. 


Didžiai Gerbiamas Eminencija, 


Š. m. 6 d., - kaip Jūsų Didžiai Gerbiamam Eminencijai yra gerai žino- 
ma, - įvyko pokyčių čionykštės Vyriausybės sudėtyje. 

Apie krizę nebuvo pranešta prieš jai įvykstant. Iš tikrųjų, iš tos pačios 
dienos telegramų agentūros ELTA komunikato buvo sužinota apie p. Tūbe- 
lio pasiūlytus atleidimus, patvirtintus jo įgaliojimus ir apie generolo Juliaus 
Čapliko paskyrimą vidaus reikalų ministru bei p. Stasio Putvinskio - žemės 
ūkio reikalų ministru. 

Nors Ministras Pirmininkas, tą pačią dieną duodamas interviu Eltos 
korespondentui, pareiškė, kad pokyčiai buvo numatyti jau nuo praėjusio 
pavasario, neatmestina prielaida, kad jie buvo įvykdyti siekiant nors kaž- 
kiek patenkinti valstiečius, kurie, prislėgti ekonominės krizės, yra ypač 
nepatenkinti. Rugpjūčio pabaigoje įvykę incidentai tarp kaimo liaudies ir 
policijos baigėsi kelių asmenų žūtimi??, 

Dviejų naujų ministrų paskyrimas vis dėlto nerodo nei kitokios poli- 
tinės orientacijos, nei, kaip man tvirtinama, pokyčių santykiuose su kata- 
likais. Vienintelis skirtumas tas, kad abu nominantai kur kas labiau nei jų 
pirmtakai ištikimi bendrai Vyriausybės politikai ir Respublikos Prezidento 
bei Ministro Pirmininko asmenims, o p. Putvinskis yra daugiau socialisti- 
nės pakraipos. 

Kad Vyriausybė ketina toliau laikytis savo požiūrio religiniuose rei- 
kaluose, galima spręsti iš vieno visiškai neseno Kauno apskrities viršaičio 
potvarkio. Iš tikrųjų pastarasis - kompetentinga valdžia draugijų statutams 
registruoti - paskutinėmis dienomis išsiuntė Ateitininkų federacijos valdy- 


22 Turimas galvoje Suvalkijos ūkininkų maišto numalšinimas, per kurį buvo sunkiai su- 
žeisti keli policininkai ir nušauti trys maištininkai. 

bai (1) nurodymą iki spalio 30 d. pakeisti statutą, t. y. pašalinti iš federacijos 
ir daugiau nebelaikyti egzistuojančia moksleivių ateitininkų draugiją, ku- 
rią Vyriausybė, kaip Jūsų Eminencija gerai žinote, siekia uždaryti jau gerus 
penkerius metus (švietimo ministro cirkuliaras, 1930 m. rugpjūtis). Jeigu 
praėjus nustatytam terminui statutai nebus pakeisti taip, kaip pageidauja- 
ma, jie oficialiai nustos galioti. 

Nuolankiai lenkdamasis bučiuoti šventąjį Purpurą, turiu garbės pa- 
tvirtinti kuo didžiausią pagarbą Jūsų Didžiai Gerbiamam Eminencijai. 


(1) Taip pat ir praėjusią liepą Telšiuose vykusiame kongrese Ateitininkų fe- 
deracija viešai pareiškė susidedanti iš trijų draugijų: moksleivių ateitininkų 
(vidurinių mokyklų alumnai), studentų ateitininkų (universiteto klausyto- 
jai) ir ateitininkų vyresniųjų. Apie skaudų vidurinių mokyklų ateitininkų 
klausimą čionykštė nunciatūra turėjo garbės visai neseniai pranešti Jūsų 
Eminencijai (1935 m. liepos I d. raportas nr. 1736). 


ASV, Arch. Nunz. Lituania, b. 69, I. 214-216. Mašinraštis, versta iš italų k. 

171. šv. KONSISTORIJOS KONGREGACIJOS RAŠTAS A. ARATAI, 
PRAŠANT SUTEIKTI INFORMACIJOS APIE ARKIVYSK, J. SKVI- 
RECKO PAJAMAS 


ŠVENTOJI KONSISTORIJOS 
KONGREGACIJA 


Nr. 1059/33 


Roma, 
1935 m. rugsėjo 27 d. 


Didžiai Gerbiamas Ekscelencija, 


Šioji Šv. Konsistorijos kongr., nagrinėdama penkiametę Kauno arki- 
vyskupijos ataskaitą, sužinojo, kad J. E. mons. Skvireckas yra ordinarinis 
Šventojo Rašto ir biblinės archeologijos profesorius seminarijos Teologijos 
fakultete. 

Kadangi tokios pareigos reikalauja laiko ir energijos, J. Didž. Gerb. 
Eksc. išsiaiškins, ar tai nekenkia mons. Juozapo Skvirecko pastoraciniam 
darbui svarbioje Kauno arkivyskupijoje. 

Turint galvoje tai, kad penkiametėje ataskaitoje arkivyskupas tvirtina, 
jog vyskupo kasos pajamų esą vix sufficientes ad honestem sustentationem?s, 
galbūt būtinybė pagerinti savo ekonomines sąlygas privertė mons. Skvirec- 
ką imtis dėstymo. 

Šioji Šv. Kongregacija pageidautų būti nuraminta šiuo atžvilgiu, kadan- 
gi iš duomenų, kuriais disponuojama, matyti, kad Kauno vyskupo kasa turi 
daugiau pajamų ir paramos valdišku atlyginimu negu tos, kurias turi kitų 
Lietuvos vyskupų kasos. Bet kokiu atveju J. Eksc. teišsiaiškina ir po to pra- 
neša apie tai šiai Šv. Kongregacijai. 

Ir kadangi toje pačioje penkiametėje ataskaitoje yra pasakyta, jog paja- 
mų ex bonis ecclesiasticis vix aut ne vix sufficiant ad honestem Cleri susten- 


223 Vos užtenka padoriam pragyvenimui (lot. k.). 

tationem?“, Jūs malonėsite pateikti ataskaitą ir apie Kauno klero ekonominę 
padėtį. 

Ypatingu būdu J. Eksc. teiksis sužinoti, ar galimi ekonominiai nepri- 
tekliai tarp dvasininkų neskatina disciplinos susilpnėjimo bei veiklų, ken- 
kiančių sielų gerovei. 

Reiškiu ypatingą pagarbą J. Didž. Gerb. Eksc. 


Kaip mylintis brolis 
[Už. Em. kard. sekr. pasirašo V. SANTOSO] 


ASV, Arch. Nunz. Lituania, b. 65, |. 431rv. Mašinraštis, versta iš italų k. 


3 Iš bažnyčios nuosavybės vos ne vos užtenka padoriam kunigų pragyvenimui (lot. k.). 

172. G. PIZZARDO RAŠTAS A. ARATAI APIE ŠV. BAŽNYČIOS NE- 
PAPRASTŲJŲ REIKALŲ KONGREGACIJOS POSĖDYJE PATVIR- 
TINTAS INSTRUKCIJAS DĖL TOLESNIŲ DERYBŲ 


ŠVENTOJI BAŽNYČIOS NEPAPRASTŲJŲ 
REIKALŲ KONGREGACIJA 


Protokolo nr. 3334/35 
Vatikanas, 
1935 m. spalio 1 d. 


Didžiai Gerbiamas Ekscelencija, 


Persiunčiu Jūsų Didžiai Gerbiamam Ekscelencijai čia pridedamus nu- 
tarimus, priimtus Šventosios A. E. S. kongregacijos Em. Kardinolų rugpjū- 
čio 26 d. posėdyje, dėl kai kurių lietuvių konkordato straipsnių pakeitimo 
naujo projekto, kuris Jūsų Ekscelencijos buvo atsiųstas su šių metų kovo 
5 d. raportu nr. 1593, 

Tie Šventojo Tėvo patvirtinti nutarimai sudaro Jūsų Ekscelencijos pra- 
šytas instrukcijas dėl tolesnės šių taip ilgų ir sunkių derybų eigos. 

Mielai naudojuosi susitikimu, kad patvirtinčiau savo išskirtinę pagar- 
bą Jūsų Didžiai Gerbiamam Ekscelencijai. 

Atsidavęs tarnas 
G. PIZZARDO 
Nikėjos arkivysk. 


Reikalų patikėtiniui Lietuvoje A. Aratai duotos instrukcijos (1935 m. spalis) 


Lietuva 
Derybos dėl kai kurių konkordato straipsnių pakeitimo 


Manytina, kad, turint galvoje p. Lietuvos reikalų patikėtinio pareiški- 


mus, Šventajam Sostui dera iš savo pusės deklaruoti pasirengimą atnaujinti 
derybas, tvirtai ir iš esmės pasiliekant prie Šventojo Sosto kontraprojekto. 

Žinoma, jos turi būti atnaujintos Kaune, taip pat ir dėl to, kad Šventasis Sos- 
tas nebūtų pastatytas į sunkią padėtį, jeigu derybos žlugtų būtent Romoje. 

Paskutiniojo projekto analizė, 

Pastebėtina, kad iš principo toks projektas negali būti priimtas, kadan- 
gi įvairūs jo punktai neatitinka būtinų Šv. Sosto reikalavimų ginant savo 
teises ir sielų gerovę. 

Paragrafo I nr. 1 analizė 

Pažymėtina: 

1) kad Šv. Sosto projekte pasakyta On evite [...) les attague personelles 
contre les membres du Governement?s, 

Taigi buvo kalbama apie puolimus prieš asmenis, Vyriausybės narius. 
Tuo tarpu dabar sakoma: Ou contre le Gouvernement?“. Tai pernelyg ap- 
riboja: suprantama, kad negalima asmeniškai užsipulti Vyriausybės narių, 
bet kad negalima subtiliai ir išmintingai kritikuoti ir Vyriausybės, kai ji to 
nusipelno, to jau per daug. 

2) kad Šv. Sosto buvo sakoma: Oborder des guestions de partis poli- 
tigue“".'Yuo tarpu dabar yra pasakyta: des guestions politigues"*, 

Toks išsireiškimas yra kur kas tinkamesnis. Be kita ko, pats Šv. Tėvas 


ne kartą pareiškė, kad viena yra partijų politika, o kita - politika bendrąja 
prasme, tai yra domėjimasis ir bendradarbiavimas dėl p o Li o gėrio, taigi 
dėl bendro, visuomenės gėrio. Šia, antrąja reikšme, suprantama politika ne- 
gali jokiu būdu ir dėl jokios priežasties būti uždrausta kunigams; 

Pastebėtina, kad Vyriausybės ketinimai nėra aiškūs: kadangi 1933 m. 
konkordate su Vokietija yra du su šia tema susiję punktai. Tai yra XXXII str., 
kuriame yra pasakyta, kad „esant ypatingoms aplinkybėms [...], Šventasis 
Sostas paskelbs nurodymus, kurie neleidžia dvasininkams ir vienuoliams 
priklausyti politinėms partijoms ir veikti jų labui“. Kita vertus, baigiama- 
jame protokole dėl XXXII str. sakoma: „XXXII str. turinys, įpareigojantis 
dvasininkus ir vienuolius, nereiškia jokių apribojimų viešai mokyti ir aiš- 
kinti, kaip to reikalauja jų pareiga, Bažnyčios doktriną ir tiesas, ne tik dog- 
matines, bet ir moralines.“ 

25 Vengiama asmeninių puolimų prieš vyriausybės narius (pranc. k.). 

26 Arba prieš Vyrausybę (pranc. k.). 


*7 Vengti partinės politikos klausimų (pranc. k.). 
28 Politinių klausimų (pranc, k.). 

Jeigu Lietuvos Vyriausybė norėtų vien tik pakeisti šią paskutinę formu- 
luotę ta, kuri yra antrojoje nagrinėjamos nr. 1 I dalies pusėje, būtų lengva 
ją patenkinti. 

Tačiau jeigu Vyriausybė ketina reikalauti iš Šventojo Sosto, kad jis išleistų 
instrukcijas dvasininkams ir vienuoliams, draudžiančias jiems priklausyti 
politinėms partijoms, susidurtume su kita ir nelengva Šv. Sosto nuolaida, 
dėl kurios tada reikėtų derėtis, siekiant kokio kito dalyko iš Vyriausybės. 

Bet kokiu atveju visada geriau remtis ne konkordato su Vokietija XXXII 
str., bet VIII str. neseniai sudaryto konkordato su Jugoslavija, kuriame pa- 
sakyta: „Atsižvelgiant į garantijas, išplaukiančias iš dabartinio konkordato 
reikalavimų ir susijusias su įstatymų leidyba, kuri gina Katalikų bažnyčios 
teises ir laisves Jugoslavijos karalystėje, Šventasis Sostas paskelbs reikalavi- 
mus, pagal kuriuos kunigams, kurie rūpinasi sielomis nuolatos ar laikinai, 
bus draudžiama priklausyti jų aktyvios veiklos metu politinėms partijoms 
ir kovoti už jas.“ [Cituojamas fragmentas dokumente pateiktas pranc. k.] 

Panašia forma: 

1) tokie nurodymai lieka galioti dvasininkams tik sielovadoje ir tada, 
kai jie vykdo panašias pareigas; 

2) tokie nurodymai yra motyvuojami konkordato egzistavimo faktu, 
taigi nustotų galios kartu su juo. 

Pagaliau pastebėtina, kad kaip konkordate su Vokietija ir konkordate 
su Jugoslavija, taip ir šiame paskutinių susitarimų su Lietuvos Vyriausybe 
projekte būtina tvirtai laikytis aiškios deklaracijos, kad paliekama visiška 
laisvė kunigams viešai mokyti, dėstyti, ginti Bažnyčios doktriną, - tiek do- 
gmatinę, tiek moralinę. 

Ties šiuo punktu netgi būtina labai aiškiai reikalauti, kad neatsitiktų 
taip, kaip šiuo metu pasitaiko Vokietijoje, kai net ir tai, kas priklauso grynai 
katalikiškai dogmatikai ir moralei, civilinės valdžios yra savavališkai laiko- 
ma kaip politinis politinių doktrinų traktavimas. 


Paragrafo I nr. 2 analizė 


Panašu, kad Vyriausybė nori atsisakyti intarpo apres mūr examen?“, 
Pastebėjus, kad toks intarpas, net jeigu neišreikštas, visuomet lieka 


29 Po išsamaus tyrimo (pranc. k.). 

numanomas, kadangi negalima imtis kanoninių priemonių prieš dvasinin- 
ką be pamatuoto sprendimo, manoma, jog geriau tuos žodžius išsaugoti 
tekste. 


Paragrafo I nr. 3 analizė 


Manoma, kad būtų naudinga jį išsaugoti. 

Reikia išsaugoti viską, kas Šv. Sosto jau buvo išdėstyta jo kontraprojek- 
te, tiek tai, kas liečia profesorių skyrimą, tiek tai, kas liečia jų atleidimą. 

Taip pat ir punktas (b) neturi būti pašalintas. 

Galima priimti nebent Vyriausybės pageidavimą išimti pirmąją saki- 
nio dalį: La nomination des Professeur de la Theologie [...] sera laissie au 
Gouvernement Lithuanien?“", 


Paragrafo II nr. 2 analizė 


Pastebėtina, kad Istorijos katedra negali būti panaikinta. Dera tvirtai 
laikytis Šv. Sosto projekto. 


Paragrafo II nr. 3 analizė 


Reikia primygtinai reikalauti to, ką Šv. Sostas įrašė į savo projektą. 
Pažymėtina, kad tada, kai pastarajame buvo kalbama apie Jois en vigeur 
an moment de la ratification du Concordat?*!, „paskutiniajame projekte“, at- 


siųstame mons. Aratos, trumpai pasakyta „galiojantys įstatymai“. O tai la- 
bai skirtingi dalykai. 


Paragrafo II nr. 4 analizė 


Lietuvos Vyriausybė norėtų, kad vietoj kapelionų būtų rašoma moky- 
tojai. Em. mano, kad galima priimti tokį pakeitimą, atsižvelgiant į tai, kad 
ir kituose konkordatuose kalbama apie mokytojus. 

Pastebėtina, kad jokiu būdu negalima priimti to, kas yra užfiksuota 
punktu (b). Tai būtų truputį žeminantis dalykas. 

Taip pat ir dėl punkto (c) manytina, kad reikia laikytis redakcijos, pa- 
siūlytos Šv. Sosto. 


20 Teologijos profesorių skyrimas bus paliktas Lietuvos Vyriausybei (pranc. k.). 
3! Tstatymai, galiojantys konkordato ratifikavimo momentu (pranc. k.). 

O dėl punkto (d) manytina: a) kad nagrinėjamame projekte yra pa- 
sakyta, jog vyskupų vykdomų mokyklų vizitų ar tikybos dėstymo inspek- 
cijų programa sera fixe de commun accord entre VAutoritė ecclėsiastigue et 
IAutoritė civile compėtente?*. Tuo tarpu Šv. Sosto projekte yra pasakyta 
vien: Le programme [...] sera communiguė au Ministere compėtenP““; o tai 
gana skirtinga; b) kad nagrinėjamame projekte yra pasakyta, jog civilinės 
valdžios atstovas pourra ėtre prėsent 4 Vinspection*“, Tuo tarpu Šv. Sosto 
projekte buvo sakoma, kas kompetentingas ministras pourra se son cėtė en- 
voyer un visiteur pour Vinspection de la disciplina scolaire, visiteur gui naura 
toutefoys aucun droit inspecter Vensegnement rėligieux““. Tokiais žodžiais 
yra eksplicitiškai patikslinta, kad Vyriausybės paskirtas inspektorius negali 
domėtis niekuo kitu kaip mokyklos disciplina ir neturi nieko bendra su 
tuo, kas susiję su tikybos dėstymu. Ši, tokia aiški ir preciziška, redakcija 
turi likti. 


Paragrafo IV analizė 


Atrodo geriau reikalauti to, ką Šv. Sostas įtraukė į savo projektą, vis dėl- 
to rodant, - kur dera, - nuolaidumą Vyriausybei (pvz. dėl vienuolynų, kur 
būtų kalinami kunigai, skaičiaus; dėl to, įtraukti ar ne į tekstą Vyriausybės 
įsipareigojimą padengti tų vienuolynų pritaikymo išlaidas, ar gal tik siekti, 
kad Vyriausybė užtikrintų, jog tai padarys). 


Paragrafo V analizė 


Nieko pažymėtino dėl nr. 1 ir nr. 2. Nr. 3, buvęs Šv. Sosto projekte, yra 
išbrauktas. Šiuo atžvilgiu pastebėtina, kad tokios Vyriausybės išmokos Baž- 
nyčiai yra numatytos konkordatu, taigi, kaip buvo nustatytos susitarimu su 
Šv. Sostu, yra visiškai teisinga, kad nebūtų pakeistos kitaip nei susitarus su 
tuo pačiu Šv. Sostu. Galbūt būtų galima pridėti intarpą, kuriame būtų pa- 
sakyta, jog Šv. Sostas atsižvelgs į galimus Lietuvos Vyriausybės patiriamus 


22 Bus nustatyta bendru sutarimu tarp bažnytinės ir kompetentingos civilinės valdžios 
(pranc. k.). 


** Apie programą bus pranešta kompetentingam ministrui (pranc. k.). 
24 Gali dalyvauti atliekant inspekciją (pranc. k.). 


25 Galės savo ruožtu pasiųsti vizitatorių mokyklų disciplinos inspekcijai, kuris tačiau 
neturės jokios teisės inspektuoti tikybos dėstymo (pranc. k.). 

ekonominius sunkumus, svarstydamas valstybės teikiamų mokėjimų, taigi 
ir kunigų atlyginimų, sumažinimą. 


Paragrafo VI analizė 


Pastebėtina, kad: 1) be Katalikų akcijos draugijų tikrąja to žodžio pras- 
me būtina garantuoti egzistavimą ir laisvę ir kitoms draugijoms, turinčioms 
didelių nuopelnų ugdymo srityje (Marijos kongregacijos, oratorijos ir t. t.), 
ir kartu darbo, profesinėms, sporto draugijoms. Pastarosios taip pat yra 
labai vertingos priemonės švietimui ir apaštalavimui; 2) tikslesnis negu 
participation yra terminas collaboration organisėe des laigues 4 lapostolat 
hierarchigue““; 3) dera taip pat tvirtai laikytis Šv. Sosto projekto ginant stu- 
dentų organizacijų laisvę. O dėl kunigų apostatų nušalinimo nuo dėstymo, 
esama nuomonės, kad reikia primygtinai laikytis reikalavimo. 


ASV, A.E.S. Paesi Baltici, b. 87, I. 20-26. Mašinraštis, versta iš italų k. 


*35 Pasauliečių organizacijų bendradarbiavimas hierarchiniame apaštalavime (pranc. k.). 

173. A. ARATOS RAPORTAS KARD. E. PACELLI APIE NAUJĄJĮ 
DRAUGIJŲ ĮSTATYMĄ 


1900 
Objektas: 
Naujasis draugijų įstatymas. 
Ryga, 
1936 m. vasario 15 d. 


Didžiai Gerbiamas Eminencija, 
Skubu persiųsti Jūsų Didžiai Gerbiamam Eminencijai čia pridėtą nau- 


jo įstatymo apie draugijas tekstą, šio mėnesio 1 d. paskelbtą Lietuvos Vy- 
riausybės oficioze Vyriausybės žinios nr. 522. 


Kaip Jo Eminencija turės progos pamatyti, šis įstatymas tiesiogiai 
smogs Katalikų akcijai. 

Kad būtų galima geriau įvertinti šio reikalo svarbą, leidžiu sau priminti 
Jūsų Eminencijai, ką turėjau garbės pranešti savo 1933 m. balandžio 15 d. 
raporte nr. 765. 

Kaip išdėsčiau minėtame raporte (p. 135-137 ir tolesniuose), matyti, 
kad, kuomet buvo susitarta dėl lietuviško konkordato XXV str., visos Kata- 
likų akcijos draugijos ir konfederacijos Lietuvoje jau buvo įgijusios juridinį 
statusą pagal 1919 m. lapkričio 24 d. įstatymą, publikuotą oficiozo Valsty- 
bės žinios nr. 15. Kadangi to įstatymo reikalavimai episkopato ir katalikų 
buvo įvertinti kaip priimtini, jų buvo laikomasi taip pat ir po konkordato 
sutarties. 


Tačiau naujasis įstatymas, nuo šio mėnesio 1 d. panaikindamas aną, 
1919 m. lapkričio 24 d. įsigaliojusijį, absoliučiai keičia faktinę, jei ne juridi- 
nę Katalikų akcijos situaciją Lietuvoje. Minėtasis įstatymas ne tik nepaiso 
konkordato XXV str. ir apsimeta ignoruojantis Katalikų akciją, bet ir ke- 
lia tam tikrus reikalavimus, - kurių turėtų laikytis visos be išimties orga- 
nizacijos (1), - kurie prieštarauja Katalikų akcijos prigimčiai ir tikslams, 
nepripažįsta Bažnyčios laisvės ir autoriteto Katalikų akcijos srityje, riboja 
švietėjišką jos paskirtį tarp jaunimo. 

Tad, - kadangi naujasis įstatymas visoms Lietuvos organizacijoms 
duoda itin mažai laiko, kad prisiderintų prie jo reikalavimų (str. 67 par- 
agr.), - karštai prašyčiau Jūsų Eminenciją kaip galima skubiau duoti man 
nurodymus: 

1. Tiek apie žingsnius, kuriuos derėtų atlikti Lietuvos Vyriausybėje; 

2. Tiek apie poziciją, kurią Lietuvos vyskupai ir katalikai turėtų 
užimti naujojo įstatymo akivaizdoje. Bijau, kad Lietuvos katalikai 
nebūtų pastūmėti aplinkybių (turint galvoje sykiu ir apverktiną 
tikro vadovavimo stygių episkopate) aklai paklusti naujojo įstaty- 
mo reikalavimams (kaip buvo įpratę paklusti ankstesnių įstatymų 
reikalavimams), neatsižvelgdami į Lietuvos Vyriausybės prisiimtą 
tarptautinį įsipareigojimą, susijusį su Katalikų akcija. 

Jei vis dėlto Šv. Sostas nuspręstų imtis oficialų žingsnių Vyriausybės at- 
žvilgiu, įteikdamas diplomatinę notą, prašyčiau Jūsų Eminencijos malonėti 
nurodyti jos pobūdį. 

Reikėtų pastebėti, kad naujojo įstatymo 64 str. 2-paragr., atrodo, palie- 
kąs galimybę, atsižvelgiant į konkordato XXV str., išsikovoti iš Vyriausybės, 
kad Katalikų akcija galėtų būti atleista nuo naujojo įstatymo reikalavimų. 

Persiųsdamas iš Kauno šio įstatymo tekstą, ponas Samorė man leido 
sužinoti, kad „vidaus reikalų ministras kalbėjo apie būtinybę (ir pageidavi- 


mus) rasti ypatingą susitarimą dėl Katalikų akcijos draugijų“. 

Norėdamas papildomai informuoti Jūsų Eminenciją, pridursiu, kad 
per neseną mano pokalbį Kaune su užsienio reikalų ministru (2) man iš- 
reiškus savo būgštavimus dėl rengiamo naujojo įstatymo, jis man atsakė 
„kad yra numatęs kiekvieną dalyką“; ir pridūrė: Pacta sunt servanda! 

Jūsų Eminencija nuspręs - iš įstatymo teksto, kurį turiu garbės Jums 
nusiųsti —, iki kokio lygio buvo paisyta susitarimų! 

Tuo tarpu lieku laukti Jūsų Eminencijos iškilių nurodymų; ir tuo pačiu 
lenkdamasis pabučiuoti šventąją purpurinę Mantiją, siūlau Jums giliausios 
pagarbos jausmus ir turiu garbės patvirtinti liekąs 


Jūsų Didžiai Gerbiamo Eminencijos [tarnas] 


(1) Išimtis padaryta tik toms organizacijoms, „kurių tikslas yra dalyvauti 
religinėse apeigose arba maldose“ (str. 64,1). 

(2) Tai įvyko sausio 24 d. Per praėjusį pokalbį, įvykusį 1935 m. gruodžio 
18 d., kėliau klausimą dėl derybų atnaujinimo. Jis man atsakė, kad tikisi 
jas atnaujinsiąs antroje vasario pusėje, nors per paskutinį pokalbį kalbėjo... 
apie spalio 15 d.! 


ASV, Arch. Nunz. Lituania, b. 73, I. 39-42. Mašinraštis, versta iš italų k. 

174. KARD. E. PACELLI RAŠTAS A. ARATAI SU INSTRUKCIJOMIS 
DĖL VEIKSMŲ NAUJO DRAUGIJŲ ĮSTATYMO AKIVAIZDOJE 


JO ŠVENTENYBĖS VALSTYBĖS 
SEKRETORIATAS 


Nr. 634/36 IŠ VATIKANO, 
1936 m. vasario 27 d. 

[Spaudas ant dokumento: 

Apaštal. nunciat. - Kaunas 

Prot. Nr. 1928 

Gauta 1936 03 05] 


Didžiai Gerbiamas Ekscelencija, 


Kartu su priedu šio mėnesio 15 d. gavau Jūsų Didžiai Gerbiamo Eksce- 
lencijos raportą nr. 1900 dėl naujojo įstatymo apie draugijas. 

Naujienos, esančios minėtame raporte, sukėlė tikrą skausmą ne tik 
man, bet ir Šventajam Tėvui, kuriam jas perpasakojau, kadangi, jei toks 
įstatymas būtų pritaikytas ir Katalikų akcijos organizacijoms, paralyžiuotų 
jų vystymąsi ir veiklą. 

Jūsų Ekscelencija pats nurodė kai kuriuos straipsnius, parodančius 
perdėtą valstybės kišimąsi į sritį, kuri pagal konkordato nuostatus turi nau- 
dotis pilna organizavimosi ir veiklos laisve; kuri pagal savo prigimtį yra 
religinė ir dvasinė ir pagal to paties Popiežiaus apibrėžimą bendradarbiauja 
su apaštaline hierarchija bei nuo jos tiesiogiai priklauso. 

Netgi paviršutiniška tų straipsnių analizė rodo, kad jie trukdo draugi- 
jų veiklai ir netgi draudžia stoti į jas jaunimui, neturinčiam aštuoniolikos 
metų, bei studentams. 

Todėl būtina, kad Jūs iš Vyriausybės pusės gautumėte patvirtinimą, 
kad nuo to įstatymo vykdymo yra atleidžiamos Katalikų akcijos draugijos, 
įkurtos pagal konkordato XXV straipsnį. 

Tarp kitko, šiam patvirtinimui gali padėti ir minimo įstatymo 64 
straipsnio 2-asis poskyris, kuris nurodo, kad jis „nėra taikomas organizaci- 
joms, kurios yra reglamentuojamos kitais įstatymais“. 

Iš tikrųjų Katalikų akcija vadovaujasi statutais, patvirtintais bažnytinės 
valdžios ir siekia tikslų, kurie savo prigimtimi nėra materialūs, bet dva- 
siniai, ir siekia to paties antgamtiško tikslo, t. y. skleisti Mūsų Viešpaties 
Jėzaus Kristaus Karalystę. 

Kad Lietuvos Katalikų akcijos (ir jai priklausančių draugijų) pagrin- 
dai yra tokie, matyti ne tik iš Popiežiaus laiško, adresuoto šiam episkopa- 
tui 1930 m. gruodžio 27 d., bet taip pat ir iš statutų, kurie buvo specialiai 
pakeisti, kad atitiktų tikslus ir normas, nustatytus Šviesiausiojo Popiežiaus 
Jam tokiai brangiai veiklai. 

Neigi Vyriausybė galėtų galvoti, kad šis atleidimas leistų katalikų drau- 
gijoms ir jų politinei bei socialinei veiklai išsprūsti iš valstybės kontrolės, 
kadangi civilinei valdžiai liks pavaldžios visos katalikų draugijos ir veikla, 
kuri tiesiogiai nepavaldi hierarchijai, o ypač tos, kurios veikia politinių par- 
tijų rungtyniavimo, profaniškos kultūros ar ekonominėje-socialinėje srityje. 

Kaip daug kartų buvo kartota, Katalikų akcija, nors ir yra neatsiejama 
nuo bendrojo gėrio bei jį veiksmingai skatina, ypač mokyklinėje, profesi- 
nėje ir šeimos srityse, nevykdo partinės veiklos, nei prisiima ekonominę ir 
finansinę atsakomybę. 

Kadangi draugijos yra tiesiogiai nuo jos priklausomos, ta pati baž- 
nytinė vyresnybė prižiūri, kontroliuoja jų programas ir jų veiklą, vien tai 
teikia Vyriausybei pakankamai garantijų, kad jos veikia pagal įstatymus ir 
prisideda prie tautos gėrio. Jei kas nors iš jų narių bandytų pakreipti drau- 
gijų veiklą siekiant partijos tikslų, vyskupai ir Šventasis Sostas neužtruktų 
patraukti jį drausmėn. Taigi niekas neturėtų kliudyti tokiam patvirtinimui 
apie atleidimą. 

Tačiau jei Lietuvos Vyriausybė nenorėtų pareikšti, kad Katalikų akcija 
atleidžiama nuo įstatymo vykdymo ir norėtų eiti kitu keliu, galėtų pateikti 
tikslų žodžių „kitos religinės organizacijos“ aiškinimą, kuriuos galima per- 
skaityti 64 straipsnio 1-ajame poskyryje. T. y. galėtų pasinaudoti formuluo- 
te, esančia konkordato XXV straipsnyje, kur kalbama apie „organizacijas, 
kurių tikslai išskirtinai religiniai, kurioms valstybė palieka „pilną orga- 
nizavimosi ir veiklos laisvę“ ir patvirtinti, kad naujasis įstatymas neliečia 
tvarkingai įsteigtų Katalikų akcijos draugijų, kadangi jos, turėdamos aiškiai 
religinius tikslus, laikomos priklausančiomis „kitų religinių organizacijų“ 
[kategorijai], kurioms naujasis įstatymas nėra taikomas. 

Noriu tikėti, kad Jo Ekscelencijai pavyks gauti iš šios Vyriausybės vieną 
ar kitą patvirtinimą. 

Tačiau tuo atveju, jeigu bus norima pritaikyti naująjį įstatymą sykiu ir 
Katalikų akcijai, Šventasis Sostas protestuos, ir ne tik dėl konkordato nesi- 
laikymo, bet ir dėl to, kad tuo tarpu, kai [Šventasis Sostas] jau keletas metų 
daro viską, kad būtų pasiektas susitarimas, o nuo 1931 m. davė griežtus 
nurodymus, kad Lietuvos Katalikų akcija būtų tokia, kokios Šventasis Tėvas 
pageidauja, Vyriausybė su savo nuolatiniais atidėliojimais padarė taip, kad 
niekuomet nebūtų pasiektas koks nors susitarimas. 

Mielai naudojuosi susitikimu, kad patvirtinčiau jaučiąs gilią ir nuošir- 
džią pagarbą. 


Atsidavęs Jūsų 


Didž. Gerbiamo Ekscelencijos tarnystei 
Kard. E. PACELLI 


ASV, Arch. Nunz. Lituania, b. 73, I. 47-51. Mašinraštis, versta iš italų k. 

175. NUNCIATŪROJE VYKUSIO PASITARIMO SU VYSKUPAIS DĖL 
VEIKSMŲ DRAUGIJŲ ĮSTATYMO ATŽVILGIU STENOGRAMA 


Susirinkimas su episkopatu 

Nunciatūroje 1936 m. kovo 16 d. 

Dalyvauja: Mons. Arkivyskupas, Mons. Staugaitis, 
Mons. Paltarokas, Mons. Kukta, Mons. Reinys 


Pasiūlyti klausimai: 

1) Ar Lietuvos Katalikų akcija turi 1 omnibus paklusti naujojo įstaty- 
mo reikalavimams ir nepaisyti vidaus reikalų ministro pasiūlymo diskusi- 
jai, ar priimti pasiūlymą diskusijai. 

Mons. arkivyskupas norėtų, kad Šv. Sostas pirmiau padarytų pareiški- 


mą, kuriame būtų pasakyta, kad derybos (tarp Šv. Sosto ir Vyriausybės) yra 
nutraukiamos dėl įstatymo apie draugijas. 

Mons. Staugaitis būtų tos nuomonės, kad reikėtų pradėti derybas su 
Vidaus reikalų ministerija dar prieš balandžio 1 d. ir šiuo tikslu turėtų būti 
sudaryta komisija. 

Mons. Reinys: Telšių pasiūlytas kelias būtų geras, tačiau labai pavo- 
jingas, kadangi Vyriausybės intencija šiuo atveju yra atskirti episkopatą 
nuo Šv. Sosto; tuo tarpu kitais atvejais Vyriausybė siekė priešingo tikslo: 
derėtis ne su vyskupais, o su Šv. Sostu. Tuo tarpu antras kelias galėtų būti 
šis: kad iki mėnesio pabaigos kiekviena centrinė draugija suderintų savo 
statutus - kiek tai įmanoma iš katalikiško požiūrio taško — su įstatymo rei- 
kalavimais. Antroje vietoje - t. y. po balandžio 1 d., jei Šv. Sostas nematys 
dėl šito sunkumų, galbūt bus galima sudaryti komisiją, kuri palaikys ryšius 
su vyskupais. Šiuo tikslu dalyvaujantys vyskupai įpareigoja Kauno arkivys- 
kupą, Kaišiadorių vyskupą ir Vilkaviškio vyskupą koadjutorių sekti galimų 
diskusijų su vidaus reikalų ministru eigą etc. 

Panevėžio ir Kaišiadorių vyskupai pritaria Vilkaviškio vyskupo koa- 
djutoriaus nuomonei, nukeldami bet kokį galutinį sprendimą tam laikui, 
kol bus gautas Šv. Sosto atsakymas. 


2) Ar pateikiant statutus reikėtų atsižvelgti į naujuosius statutus, pasiū- 
lytus Šv. Sosto, ar pasilikti prie senųjų. 

Vyskupai vienbalsiai atsakė, kad nenorint įpainioti Šv. Sosto prestižo, - 
kuris pasiūlė naujuosius statutus tik susitarimo su Vyriausybę atveju, - ge- 
riau kiekvienai iš centrinių draugijų vėl pateikti senuosius statutus. 


3) Ką galvoja daryti vyskupai prieš paklusdami neteisėto įstatymo rei- 
kalavimams? 


Vyskupas Staugaitis yra tos nuomonės, kad reikia paskelbti ganytojišką 
laišką tautai. 

Vyskupas Reinys laikosi nuomonės, kad pirmiausiai reikia nusiųsti 
memorandumą Vyriausybei; jei tai neduos jokių rezultatų, tuomet reikės 
pasirūpinti publikuoti ganytojišką laišką. 


Mons. arkivyskupas būtų tos nuomonės, kad reikėtų palaukti Šv. Sosto 
diplomatinio veikimo rezultatų. 
Panevėžio ir Kaišiadorių vyskupai pritaria mons. Reinio pasiūlymui. 


Telšių vyskupas taip pat pritaria ir pagaliau arkivyskupas sutinka prisi- 
jungti prie kitų keturių. 

Į memorandumo redakciją yra paskiriami Panevėžio vyskupas ir Vil- 
kaviškio vyskupas koadjutorius. Memorandumas turi būti parengtas per 24 
valandas. [Jis turi būti] neilgas; trumpas, bet esmingas; be pykčio ir aistrų. 


4) Ar vyskupai mano perduoti kolektyviniu laišku Šv. Sostui, ar netgi 
tiesiai Šventajam Tėvui, savo išgyvenimus, susijusius su šiuo įstatymu, ir 
taip pat jų pasiūlymus kitais būdais intensyvinti religinę jaunimo priežiūrą, 
prašydami savo ruožtu žodinio padrąsinimo ir Šv. Tėvo palaiminimo. 

Vyskupai sutarė pareikšti, kad, vos tik paaiškės tikroji situacija, mielai 
išpildys šį pareigos aktą prieš Šv. Sostą. 


ASV, Arch. Nunz. Lituania, b. 73, I. 59-61. Mašinraštis, versta iš italų k. 

176. A. ARATOS RAPORTAS KARD. C. ROSSI APIE PADĖTĮ KAU- 
NO ARKIVYSKUPIJOJE 


2024 1936 m. balandžio 16 d. 


Didžiai Gerbiamas Eminencija, 


Pareiga atsakyti į iškilų 1935 m. rugsėjo 27 d. laišką nr. 1059/33, kuriuo 
Jūsų Didžiai Gerbiamas Eminencija man kėlė klausimą, ar Jo Ekscelencijos 
mons. Skvirecko dėstymas seminarijos Teologijos fakultete nedaro žalos 
jo pastoraciniam darbui svarbioje Kauno arkivyskupijoje, mane paskatino 
praplėsti savo žinias, siekiant pasiūlyti Jūsų Eminencijai galimybę suprasti 
ne tik dabartines Kauno arkivyskupijos religines sąlygas, bet taip pat ir kitų 
vyskupijų, kurioms ji turėtų būti pavyzdžiu ir modeliu. 

Šiuo tikslu leidžiu sau nusiųsti Jūsų Eminencijai kaip priedą nr. 1 iš- 
rašą iš raporto, kurį turėjau garbės nusiųsti kaip nr. 765, datuotą 1933 m. 
balandžio 15 d., šviesiausiajam kardinolui Valstybės sekretoriui. Minėtame 
priede išdėstyta: a) politinė-religinė situacija ir b) išskirtinai religinė Lietu- 
vos situacija iki 1933 m. balandžio mėn. 


Jei tokia dokumentinė medžiaga privers Jūsų Eminenciją (jei panorės 
malonėti susipažinti su ja) paskirti šiek tiek savo brangaus laiko, vis dėlto 
galiu patikinti, kad tai nebus tuščiai praleistas laikas. 

Nuo tos dienos, kai parašiau savo ataskaitą, apie kurią kalbu šio laiško 
priede nr. 1, jau praėjo treji metai. Per šį laikotarpį Lietuvos politinė-re- 
liginė situacija, žinoma, nepagerėjo: ir tai dėl blogos dabartinių Lietuvos 
valdančiųjų valios Šv. Sosto ir katalikų atžvilgiu. Tuo tarpu religinė situacija 
apskritai gana pagerėjo. Per šį laiką, - po to, kai buvo įsteigta Lietuvos baž- 
nytinė provincija, - buvo sušaukti (keturiose iš penkių lietuviškų vyskupi- 
jų) pirmieji vyskupijų sinodai; neilgai trukus bus sušauktas ir Kaišiadorių 
vyskupijoje. Tai aiškiai padės pagerinti Lietuvos dvasininkų drausmę, nes 
tai pati skubiausia ir didžiausia problema. 

Ar situacija labai pagerėjo ir Kauno arkivyskupijoje, palieku spręsti 
Jūsų Eminencijai po to, kai susipažins su informacija apie arkivyskupą ir jo 
arkivyskupiją, kurią ruošiuosi Jums pateikti. 

Norėdamas tęsti iš eilės ir turėdamas prieš akis klausimus, pasiūlytus 
Jūsų Eminencijos anksčiau minėtame laiške, papasakosiu: 

1) apie asmeninę Kauno arkivyskupo situaciją; 

2) apie materialines ir moralines Kauno arkivyskupijos dvasininkų są- 
lygas; 

3) apie santykius, kurie sieja Kauno arkivyskupą ir jo kolegas episko- 
pate; 

4) pabaigoje apie galimybes, kuriomis būtų galima pasinaudoti norint 
pagerinti religinę situaciją Kauno arkivyskupijoje. 


I. Kalbant apie asmeninę Kauno arkivyskupo situaciją, man atrodo, tri- 
mis klausimais galima apimti tai, kas prašoma pateikti anksčiau minėtame 
Jūsų Eminencijos laiške, ir tai yra: 

1-asis klausimas: ar būtinybė pabandyti pagerinti savo ekonomines są- 
lygas pastūmėjo mons. Skvirecką pradėti dėstyti universiteto katalikiškame 
fakultete; 

2-asis klausimas: ar tas dėstymas daro žalą pastoraciniam arkivyskupo 
darbui jo arkivyskupijoje; 

3-iasis klausimas: ar atsisakydamas dėstymo, jis užtikrins, kad pradės 


geriau rūpintis savo sunkiomis pastoracinėmis pareigomis. 
Remdamasis turimomis žiniomis, į pirmąjį klausimą privalau atsaky- 


ti neigiamai. Kauno arkivyskupijos kasa yra slegiama šiokių tokių skolų, 
kurios sudaro apie 20 000 litų (apie 40 000 itališkų lirų), tas tiesa; tačiau 
asmeninė mons. arkivyskupo alga, - kurią jis gauna iš Lietuvos Vyriausy- 
bės, - siekia 2 500 litų per mėnesį (atskaičius 2096). Tai nėra didelė suma, 
tačiau ji pakankama, kad gyventum oriai tokioje kuklioje šalyje kaip Lie- 
tuva ir tokioje kuklioje sostinėje kaip Kaunas. Visi kiti vyskupai gauna ne 
daugiau kaip 1 200 litų per mėnesį; taigi, asmeninės mons. Skvirecko sąly- 
gos nėra - netgi santykinai - blogesnės nei jo kolegų. 

Iš kitos pusės, nepaisant skolų, kurių yra slegiama arkivyskupijos kasa, 
mons. Skvireckas išleido nemenką sumą, kad prieš trejus metus iš pagrindų 
suremontuotų senąją arkivyskupijos rezidenciją; ir nuo praėjusio rudens 


pradėjo statyti - savomis išlaidomis - naują, gražią ir erdvią rezidenciją, 
kuri, baigus darbus (tai atsitiks dar šiais metais), kainuos mažiausiai 300 000 
litų (apie 600 000 itališkų lirų). 

Taigi tikrai nepanašu, kad [arkivyskupas] būtų slegiamas sunkios eko- 
nominės padėties, nes, kaip atrodo, pinigų jam netrūksta; todėl ne būtinybė 
jį pastūmėjo pradėti dėstymą (kuris prie valstybinės algos jam kas mėnesį 
prideda dar apie 1 100 litų). 

Be to, mons. Skvireckas yra Šv. Rašto profesorius ne tik nuo to laiko, 
kai tapo arkivyskupu, bet yra juo, galima drąsiai sakyti, jau trisdešimtmetis. 
Anksčiau buvo profesoriumi Žemaičių vyskupijos seminarijoje (Kaunas), 
o nuo 1923 m. šio universiteto katalikiškame fakultete. Sukakus (tai įvyks 
netolimoje ateityje) dėstymo trisdešimtmečiui, jis turės teisę gauti pensiją, 
lygią 7096 dabartinės algos, t. y. apie 800 litų kas mėnesį. Kaip dėstytojas ir 
kaip mokslo žmogus jis pilnai pateisino viltis: pirmiausiai išvertė į lietuvių 
kalbą Naująjį Testamentą (dabar ruošiamasi publikuoti antrąjį leidimą), po 
to Senąjį Testamentą. 

Į antrąjį klausimą negaliu atsakyti kitaip, kaip tik teigiamai. Tokio svar- 
baus dalyko kaip Šv. Raštas ir Biblijos archeologija dėstymas valstybiniame 
universitete negali nereikalauti, kaip gerai pastebi Jūsų Eminencija, daug 
laiko ir darbo; a fortiori, kai prie dėstymo prisideda kiti moksliniai darbai, 
ilgai trunkantys ir reikalaujantys didelio susitelkimo, kaip antai Senojo ir 
Naujojo Testamentų vertimas į tokią kalbą kaip lietuvių, kuri išgyvena nuo- 
latinį filologinį vystymąsi. 

Taigi didelės Kauno arkivyskupijos labui būtų akivaizdžiai naudinga ir 
pageidautina, kad mons. Skvireckas atsisakytų dėstymo - bent jau suėjus 
30 metų. Sakau: bent jau suėjus 30 metų, nes iš tikrųjų dabar būtų sun- 
ku rasti, kas jį galėtų pakeisti, kadangi jis pats niekuomet nesirūpino pa- 
rengti Romoje kokį nors jauną ir gabų kunigą, kuris paskui galėtų pakeisti 
jį katedroje. Tik praėjusį lapkritį du jauni kunigai savo iniciatyva išvyko į 
Romą, - baigę teologijos kursą Kauno universiteto katalikiškame fakulte- 
te, — kad galėtų specializuotis Šv. Rašto studijose (Romos) Popiežiškajame 
Biblijos institute. 

Į trečiąjį klausimą labai nenoromis turiu atsakyti, kad mons. Skvirec- 
kas, jei ir paliktų universitetinę katedrą, labai galimas daiktas, nepradėtų 
rūpintis savo didele ir svarbia arkivyskupija daugiau, nei ja rūpinasi dabar. 

Remdamasis tuo, ką turėjau garbės rašyti anksčiau minėtame raporte 
šviesiausiajam kardinolui Valstybės sekretoriui, turiu patvirtinti, kad mons. 
Skvireckas visuomet liko, net ir tapęs arkivyskupu, knygos žmogumi ir nie- 

kad netapo veiksmo žmogumi. Galima sakyti, kad negali juo tapti dėl savo 


prigimties ir charakterio. Jis yra žmogus, apskritai labiau mėgstantis už- 
sidaryti savo darbo kabinete - mieste, o ypač kaime -, nei kontaktuoti su 
savo parapijiečiais: tiek su savo dvasininkais, tiek su žmonėmis. Vieną die- 
ną (dabar jau bus praėję apie trejus metus) jis pats naiviai man išpažino, kad 
„sunkiausias dalykas - atlikti parapijų vizitacijas savo vyskupijoje“ (šios vi- 
zitacijos, gerai pagalvojus, jam užima ne daugiau nei mėnesį per metus!). 

Turiu dar pridurti, kad jau metai, kaip jis net negyvena Kaune. Lauk- 
damas, kol bus baigta naujoji arkivyskupijos rezidencija, dabar jis nuolat 
pasilieka savo namuose kaime, esančiuose 4-5 kilometrai nuo Kauno??? 
atvyksta į Kauną tik kelis kartus per savaitę į paskaitas seminarijoje ir pasi- 
rašyti aktų kurijoje. 

Reikia pastebėti, kad jo namų kaime ir miesto nejungia joks viešasis 
transportas; tad kunigai, norintys pasimatyti su savo arkivyskupu, turi arba 
nueiti atstumą pėsčiomis (8-10 kilometrų), arba savomis išlaidomis pasi- 
rūpinti kokiu nors transportu. Praktiškas rezultatas: beveik niekas nevyksta 
pas arkivyskupą! 

Be to, jis natūraliai dėl tokio savo charakterio nemėgsta priiminėti 
[svečių]: kaip nepalaiko ryšių nei su Vyriausybės žmonėmis, nei su savo 
paties kolegomis, išskyrus tuos kartus, kai tai neišvengiama. Apie vysku- 
pijos reikalus yra informuojamas tik savo generalinio vikaro (taip pat ir 
jis universiteto katalikiško fakulteto profesorius ir uždarą gyvenimą gyve- 
nantis žmogus) ir ypatingojo sekretoriaus, gyvenančio mieste. Dvasininkai 
skundžiasi, ir turi tam pagrindo, dėl tokios padėties, o ypač negalėdami 
bendrauti, tik retkarčiais, su savuoju arkivyskupu asmeniškai. Katalikai pa- 
sauliečiai taip pat skundžiasi, nes ir jiems sunku gauti audienciją pas arki- 


vyskupą. Jis, galų gale, niekur nedalyvauja: nei arkivyskupijos gyvenime, 
nei Katalikų akcijos kolektyvinėse demonstracijose - vyskupijoje ar kur 
kitur; jis nedalyvauja ir tada, kai reikia tarti nors pusę žodžio (labai retas 
atvejis, kad jis kreiptųsi į savo tautą ar pasakytų pamokslą per pagrindines 
metų šventes ar su ganytojišku laišku); nedalyvauja seminarijos gyvenime, 
kur dar daug reikėtų padaryti, kad klierikų ugdymas būtų tinkamesnis (1). 


*37 Didžiąją laiko dalį arkivyskupas praleisdavo savo užmiesčio rezidencijoje Linkuvėlės 
dvare. 

Todėl nėra ko stebėtis, kad tokiomis aplinkybėmis dvasininkų draus- 
mė prastėja, kad katalikiškas arkivyskupijos gyvenimas, užuot klestėjęs, 
nyksta, kad karingieji Katalikų akcijos pasauliečiai palikti patys sau užsiima 
dalykais, kurie nepriklauso jų kompetencijai, o kai kada pasirenka kryptį, 


priešingą sensus catholicus (2), ir pagaliau blogieji naudojasi arkivyskupo 
nebuvimu, kad dar atviriau kovotų prieš Bažnyčią ir katalikus. 


II. O dėl klausimo, kelto Jūsų Eminencijos anksčiau minėtame laiške 
(apie ekonominę Kauno arkivyskupystės dvasininkų padėtį ir apie galimus 
atgarsius jų moralei), galiu pateikti tuta conscientia tokius dalykus: 

Dėl suprastėjusios bendros ekonominės šalies situacijos, sykiu ir Kauno 
arkivyskupijos dvasininkų ekonominė padėtis tapo sunkesnė ir skurdesnė 
nei ta, kuri buvo iki 1933-ųjų. Tačiau man neatrodo, kad mons. arkivys- 
kupo teiginiai jo penkerių metų pranešime atspindi tiesą, t. y. kad pajamų, 
„gaunamų iš bažnytinio turto, vos ne vos užtenka oriam dvasininkų pra- 
gyvenimui“. Išskyrus labai retus atvejus, paprastai arkivyskupijos klebonai 
valdo turtą, siekiantį nuo 20 iki 40 hektarų žemės, iš jo derliaus jie gali 
padoriai pragyventi, jei tik sugeba tvarkytis. O mažuose miestuose kunigai, 

Kartoju: pablogėjusi Lietuvos ekonominė situacija pablogino kartu ir 
dvasininkų ekonominę padėtį. Nežiūrint to, Kauno arkivyskupijos dvasi- 
ninkų pajamos yra vis dar didesnės (apskritai kalbant) nei dvasininkų ki- 
tose vyskupijose: pavyzdžiui, Kaišiadorių ir Vilkaviškio. Be to, visi klebonai 
gauna iš Vyriausybės mėnesinę apie 100 litų algą už tai, kad tvarko civilinės 
būklės Registrų knygas (tokiomis laikomos krikštynų, jungtuvių, mirties 
etc. parapijinės registrų knygos). 


Pats arkivyskupas, prieš keletą metų atsakydamas į mano pastabą dėl 
Lietuvos dvasininkų skurdžios padėties, mane patikino, kad šios padėties 
negalima vadinti skurdžia: kadangi, priešingai nei kitų šalių dvasininkai, 
lietuviai yra nepriklausomi tiek nuo Vyriausybės, tiek nuo tautos, nes visi 


klebonai gali padoriai pragyventi iš savo parapijos turto pajamų. 

Taigi dėl ekonominių sunkumų, kurie šiuo metu egzistuoja tarp Lie- 
tuvos dvasininkų, atsiradusių dėl bendros ir gilios žemės ūkio krizės, ne- 
galima daryti išvados, kad tai susilpnino Kauno arkivyskupijos dvasininkų 
drausmę ir darbą. Drausmės ir darbo silpnumas, deja, egzistuoja, ir yra 

skaudu tai pripažinti; tačiau tai nulemta kitų priežasčių: pagrindinė iš 
jų - rimto dvasininkų pasirengimo stygius praeityje ir nepakankamas da- 
bartinis pasirengimas Kauno didžiojoje seminarijoje, o ypač arkivyskupo 
nedalyvavimas, kuris toleruoja - savo tylėjimu - sunkius pažeidimus tarp 
kai kurių dvasininkų: jo pastoracinio darbo stygius ir arkivyskupijos prie- 
žiūros palikimas generaliniam vikarui bei kitiems arkivyskupijos kurijos 
tarnautojams. 

Galų gale nuodugnesnes žinias apie Kauno arkivyskupijos ir apskritai 
Lietuvos dvasininkų būklę bus galima rasti priede nr. 1, pridėtame prie šios 
mano ataskaitos. 


III. Dėl santykių, kurie egzistuoja tarp arkivyskupo ir episkopato kole- 
gų, manau, yra tikslinga pateikti čia tai, ką rašiau šviesiausiajam kardinolui 
Valstybės sekretoriui savo nesename raporte (nr. 2017, šio mėnesio 6 d.). 

„Jo Eminencijai žinoma, kaip, deja, Lietuvos episkopate bendrų inte- 
resų klausimais nėra nei bendro požiūrio, nei būdų, nei, sakyčiau, abipusio 
pasitikėjimo. Vyskupai yra pasidalinę į dvi stovyklas: iš vienos pusės - Kau- 
no arkivyskupas ir senasis Vilkaviškio vyskupas; iš kitos pusės — kiti trys 
vyskupai ir Vilkaviškio vyskupas koadjutorius. Ne kartą buvo taip, kad 
sprendimai, priimti vyskupų konferencijose, metropolito sprendimu vėliau 
nebuvo įgyvendinti (3). 

Vyriausybė, labai gerai žinanti apie šiuos nesutarimus episkopate, jais 
naudojasi savo tikslams; tai šviesiausiajam arkivyskupui patvirtino Lietuvos 
pasiuntinys, akredituotas Rygoje (ir kuris jau buvo Vyriausybės narys)! 

Mano darbo Lietuvoje metu daug kartų turėjau galimybę subtiliai pa- 
kviesti šviesiausiuosius vyskupus tarpusavio vienybei ir sutarimui, ypač tais 
klausimais, kurie turėtų ginti bendrąjį religinį interesą Vyriausybės akivaiz- 
doje, prie šios ir kitų temų grįžau ir šių metų pradžioje viename aplinkraš- 
tyje episkopatui. Tačiau jei Kauno arkivyskupas ir mons. Karosas galvoja, 
kad jų „santūrus“ elgesys Vyriausybės atžvilgiu gali duoti gerų rezultatų (tai 
galėjo būti tinkama tuo metu, kada Šventasis Sostas derėjosi su Vyriausybe 
ir buvo tikimasi, kad pastaroji pademonstruos gerą valią), tačiau jų kolegos 
įsitikinę, kad toks elgesys dabartinėmis sąlygomis yra lygus silpnadvasišku- 
mui ir atsitraukimui, ir tarnauja vien tam, kad sustiprintų jau ir taip didelį 
jos įžūlumą. 

Bendrai paėmus, šviesiausieji Lietuvos vyskupai verčia kaltę metropoli- 
tui: 1) kad daugeliu atvejų neįgyvendino vienbalsiai vyskupų konferencijo- 
se priimtų sprendimų; 2) kad nesušaukia kolegų, kai esama visų svarstymo 
reikalaujančių sudėtingų ir skubių reikalų (4); 3) kad tais klausimais, kurie 
turi bendrą interesą Vyriausybės akivaizdoje, užima priešingą poziciją nei 
jo kolegos (5). 

Siekdamas plačiau informuoti Jūsų Eminenciją, leidžiu pridėti čia laiš- 
ko, nusiųto episkopatui praėjusį sausį, kopiją (priedas nr. 2). Tai daryda- 
mas, leidžiu sau paaiškinti, kad jis, nors ir buvo adresuotas visiems Lietuvos 
vyskupams, iš esmės buvo skiriamas, - kadangi yra susijęs su dvasininkų 
drausme, - Kauno arkivyskupijai. 


IV. Kokių priemonių reikėtų imtis, kad religinė Kauno arkivyskupijos 
situacija pagerėtų - štai problema, kurią, jei būtų norima išspręsti radika- 
liomis priemonėmis, būtų labai sunku jas rasti. 

Lietuvoje tiek nedaug žmonių, kad jeigu, tarkime, rytoj atsilaisvintų 
Kauno arkivyskupija, nežinočiau, kokį tinkamą undeguague Žmogų pasiū- 
lyti Šventajam Sostui kaip įpėdinį! Tarp Lietuvos vyskupų tebūtų tik vienas, 
kuris galėtų užimti tą vietą: tai Panevėžio vyskupas (nors jis ir nestokoja kai 
kurių didelių elgesio ydų ir jam nėra būdinga ta romaniška dvasia, kurią 
tegali turėti tik kurį laiką Romoje studijavęs asmuo). Tačiau jis - Vyriausy- 
bės nepageidaujamas žmogus, ir dabartinėmis ar panašiomis politinėmis 
aplinkybėmis absoliučiai negalima apie jį galvoti. 

Jei būtų galvojama apie koadjutorių cum jure successionis, mūsų lauktų 


kitokie sunkumai. Šiuo metu tematyčiau labai mažai „galimų“ žmonių, ku- 
rie galėtų būti pasirinkti, ir tai yra dabartinis Kauno seminarijos vicerekto- 
rius (6) kanauninkas Stanislovas Jokubauskis; Telšių seminarijos rektorius 
mons. Vincentas Borisevičius; Panemunės klebonas Vilkaviškio vyskupijo- 
je, universiteto katalikiško fakulteto profesorius mons. Aleksandras Grigai- 
tis; ir galbūt koks nors vienuolis, kuriam tačiau būtų reikalinga Popiežiaus 
dispensa. Tačiau nebūtų aišku, kaip išlaikyti tokį koadjutorių, be to, būtų ri- 
zikuojama pakartoti bis in idem Vilkaviškio atvejį, kur vyskupas koadjutas, 
aštuoniasdešimtmetis mons. Antanas Karosas, nepalieka jokios galimybės 
vyskupui koadjutoriui dalyvauti vyskupijos reikaluose: nebent pats Šventa- 
sis Sostas aiškiai apibrėžtų būsimojo koadjutoriaus (7) darbo lauką. 

Jei vis dėlto reikėtų pasinaudoti kita priemone, kuri galėtų, taip sakant, 
truputį „galvanizuoti“ mons. Skvirecką, ir tai būtų apaštalinis vizitas, vis 
vien tektų susidurti su kitais dideliais sunkumais - tiek politiniais, tiek baž- 
nytiniais; nors aplinkybė, kad šiais metais (ir šį mėnesį) sueina 10 metų nuo 
tos dienos, kai įsteigta Lietuvos bažnytinė provincija, iš pirmo žvilgsnio at- 
rodo palanki šiam projektui, kurio tikslas - konstatuoti kiek sustiprėjo reli- 
ginis gyvenimas tokioje jaunoje provincijoje. 

"Taigi, kukliu mano pastebėjimu ir išskyrus meliori iudicio, reikia apsi- 
riboti, pasakysiu, „įprasto valdymo“ priemonėmis. Šiuo požiūriu, manau, 


reikėtų informuoti Jūsų Eminenciją, kad nuo to laiko, kai tvarkau šią nun- 
ciatūrą kaip Šventojo Sosto reikalų patikėtinis, t. y. jau daugiau kaip ketveri 
metai, daug kartų leidau mons. arkivyskupui suprasti apie būtinybę vykdyti 
aktyvesnį pastoracinį gyvenimą; kiekvieną kartą, kai tik sužinodavau, at- 
kreipdavau jo dėmesį į sunkius pažeidimus, kuriuos buvo galima konsta- 
tuoti čia ir ten tarp jo arkivyskupijos dvasininkų ir dėl kurių reikėjo taikyti 
priemones. Paskutinis iš daugelio mano išmėgintų bandymų buvo aplink- 
raštis, kurio kopija čia pridedama (priedas nr. 2). 

Turiu pasakyti, kad mons. Skvireckas, nepaisant savo asmeninio ypač 
uždaro būdo, visuomet rodė nunciatūrai didelį mandagumą, didelę pagar- 
bą ir sykiu tam tikrą pasitikėjimą. Jis, be jokios abejonės, yra ištikimas, — 
tiek jausmais, tiek atsidavimu, — Šventaj am Sostui. 

Todėl, manau, kad jei ši Šventoji Kongregacija jam pasiųstų laišką, 
subtilų, bet aiškų, iš kurio būtų matyti, ką Šventasis Sostas norėtų, kad jis 
realizuotų Lietuvoje šiuo sunkiu santykių tarp Bažnyčios ir Vyriausybės 
metu, - mano nuomone, sakau, toks laiškas padarytų jam įspūdį ir priverstų 
jį kaip nors reaguoti. Bet kokiu atveju, jam nebūtų taip nemalonu, kaip gau- 
ti jį tiesiai iš manęs, nei mano menką asmenį pastatytų į keblią padėtį prieš 
mons. arkivyskupą, su kuriuo esu priverstas dažnai susitikti asmeniškai. 

Dėlinformacijos tikslumo ir nuoširdumo pridursiu, kad leisdamas sau 
pasiūlyti šiai Šv. Dikasterijai anksčiau minėtus dalykus, elgiuosi priešingai, 
nei siūlė šviesiausiasis mons. Bartoloni, buvęs nuncijus Lietuvoje, Šv. Sosto 
Sekretoriatui viename savo 1930 m. vasario 25 d. raporte (nr. 1149), susi- 
jusiame su vienu „memorandumu“, kurį kažkoks mons. Skvirecko kolega 
buvo nusiuntęs Šventajam Sostui. Jis taip užbaigė tą savo raportą: „[...] Jūsų 
Eminencija pamatysite, kad, nors iš arkivyskupo pusės būtų pageidautina 


532 


Permainų nuojauta: paskutinieji Pijaus XI pontifikato metai 


daugiau energijos prižiūrint dvasininkus ir didesnio pastoracinio užmojo, 
jam keliami kaltinimai, didele dalimi neatitinka tikrovės; yra perdėti [...]. Ir 
kadangi, mano kuklia nuomone, nepaisant tam tikrų trūkumų, arkivysku- 
pas tarp visų savo kolegų Lietuvos vyskupų yra labiausiai vertas pagarbos 
dėl savo išsimokslinimo, atsargaus ir išmintingo vadovavimo, manau, jog 


nereikėtų pateikti jam tiesioginių Šventojo Sosto įspėjimų, netgi papras- 
čiausių sugestijų forma. Atsižvelgiant į itin kaprizingą charakterį, būdingą 


visai šiai tautai, kuri iš pažiūros yra drovi ir atvirai nereaguoja, bet visuomet 
linkusi užsidaryti ledinės ir neramios tylos kiaute, tai jį pražudytų. Man 
susidarė įspūdis, kad mons. Skvireckas, regis, pasižymintis nuoširdžiu at- 
sidavimu Romai, ir nepaisant to, nors sielos kamputyje ir slepia tam tikrą 
nedidelę nuoskaudą, yra pasirengęs vis geriau ir darys viską, kad su vis di- 
desniu stropumu pateisintų Šventojo Sosto pasitikėjimą, ypač jei reikiamu 
momentu būtų padrąsintas tam tikru Popiežiaus geranoriškumo ženklu.“ 
Kartoju: priešingai nei mano šviesiausiasis mons. Bartoloni, aš esu tos 
nuomonės, kad būtų reikalinga, jog mons. Skvireckui tiesiai iš Šventojo 


Sosto būtų pateikti įspėjimai, bent jau paprastų pasiūlymų forma. 

Jo Eminencija padarys su šiomis Jums pateiktomis žiniomis ir pastebė- 
jimais tai, kas pagal Jūsų išmintį Jums pasirodys geriausia; tuo tarpu lenk- 
damasis pabučiuoti šventąjį Purpurą ir reikšdamas giliausią pagarbą, turiu 
garbės patvirtinti esąs 


Jūsų Didžiai Gerbiamo Eminencijos [tarnas] 


(1) Ne kartą turėjau progos atkreipti Šv. Seminarijų ir Universitetų kongre- 
gacijos dėmesį į sunkius pažeidimus, kurių buvo (ir kurie iš dalies tebėra) 
Kauno (didžiojoje) seminarijoje. Ši Šv. Dikasterija galėtų peržiūrėti mano 
laiškus nr. 979, 1933 m. gruodžio 15 d., ir nr. 1118, 1934 m. kovo 15 d., 
adresuotus šiai Šv. Dikasterijai. 

(2) Neseniai skaityti pranešimo (konferencijų cikle apie krikščioniškąsias 
korporacijas, kurį organizavo universitetinės katalikiškos ateitininkų drau- 
gijos) buvo pakviestas ekskunigas, Humanitarinių mokslų fakulteto profe- 
sorius dr. Vladislovas Jurgutis! 

(3) Reaguodami į įstatymo apie abortus publikavimą (1935 m. rugsėjis) ir į 
nacionalistinės organizacijos „Jaunoji Lietuva“ kongresą (1935 m. lapkritis) 

(kurio metu buvo paskelbta kovos prieš Bažnyčią ir katalikus programa), 
vyskupai nusprendė paskelbti kolektyvinį ganytojišką laišką. Tačiau paskui 
arkivyskupas apsiribojo parašydamas pirmuoju klausimu protesto laišką 
Ministrui Pirmininkui, tačiau apie jį niekas nieko nežino; antruoju klausi- 
mu ganytojiškas laiškas, paruoštas Telšių vyskupo ir aprobuotas kitų vysku- 
pų, nebuvo paskelbtas, nes buvo „per daug polemiško pobūdžio“. Jo kolegos 
skundėsi ir skundžiasi, argumentuodami, kad pats arkivyskupas galėjo iš to 
laiško pašalinti poleminį pobūdį ir paskui jį paskelbti, taip pademonstruo- 
damas savo kolegoms solidarumą, o viešajai katalikų nuomonei pasitenki- 
nimą, kurio buvo laukiama. 

(4) Reikia pastebėti, kad Lietuvoje - dėl palyginus nedidelio šalies ploto — 
visi vyskupai gali būti nesunkiai sušaukti per 24 valandas. 

(5) Šviesiausiasis mons. Reinys, Vilkaviškio koadjutorius, viename laiške, 
neseniai atsiųstame į nunciatūrą, tarp kitų išreiškė tokius pasiūlymus: 

1) Nustatyti taisykles vyskupų konferencijai (supažindinant pavienius 
vyskupus), pagal kurias būtų griežtai apibrėžti susirinkimų rengi- 
mo, problemų pateikimo būdai, kad sprendimai būtų priimami re- 
miantis balsų dauguma, įvesta prievolė vykdyti sprendimą. 

2 


— 


Prieš blogio sėklą, kuri su Vyriausybės parama yra intensyviai sė- 
jama prieš tikėjimą, moralę, Bažnyčios ir katalikų teises, būtina iš 
karto reaguoti sušaukiant susirinkimus bažnyčiose arba paskelbiant 
ganytojiškus laiškus ar raštus Vyriausybei, kad tauta nenusiviltų 
Bažnyčios tyla. 

(6) Nuo tada, kai jis užėmė šias pareigas, į seminariją pateko ir kitokios 
dvasios. 

(7) Mons. arkivyskupas, be to, nepriimtų koadjutoriaus, nebent tuo atveju, 
jei tai būtų įsakyta Šventojo Sosto, teikdamas pirmenybę augziliarui (ir ne- 
sistebėčiau, jei toms pareigoms jis greitu laiku pasiūlytų šviesiausiąjį mons. 
Teofilių Matulionį), kuris jį išvaduotų nuo parapijų lankymo „naštos“ ir 
nuo „reprezentacinių“ pareigų. 


ASV, A.E.S. Paesi Baltici, b. 87, L. 41-57. Mašinraštis, versta iš italų k. 

177. A. ARATOS RAPORTAS KARD. G. BISLETI APIE KAUNO KU- 
NIGŲ SEMINARIJĄ 


2038 Ryga, 
1936 m. gegužės 18 d. 


Didžiai Gerbiamas Eminencija, 


Gavęs Jūsų Eminencijos praėjusio balandžio 4 d. iškilų laišką nr. 
641/33/14, susijusį su santykių tarp Kauno seminarijos ir Panevėžio bei 
Kaišiadorių vyskupijų klausimu, jaučiu pareigą pranešti, kad šiuo klausimu 
neišryškėjo naujų faktinių ir juridinių elementų, kurie būtų verti dėmesio. 

Vis dėto, siekdamas pateikti Jūsų Eminencijai visą medžiagą, kuri pa- 
dėtų pažinti Kauno metropolinės seminarijos tikrąją padėtį, manau esant 
reikalinga persiųsti Jums tos pačios metropolinės seminarijos vidaus statu- 
tus (priedas nr. 1): statutus, kurie arkivyskupo mons. Skvirecko iniciatyva 
buvo patvirtinti tik šiais mokslo metais ir buvo man pristatyti visai neseniai 
mano paties prašymu. 

Be to, laikau savo pareiga persiųsti Jūsų Eminencijai taipgi ir korespon- 
dencijos tarp Kauno seminarijos vadovybės ir švietimo ministro (priedas 
nr. 2) kopiją. Iš šios korespondencijos, man regis, galima padaryti išvadą 
apie neteisėtą politinės valdžios kišimąsi į seminarijos reikalus ir galbūt 
perdėtą arkivyskupo nuolaidžiavimą tai pačiai valdžiai: tai leidžia galvoti, 
kad būtų gerai, jei tam tikrą Kauno seminarijos priežiūrą galėtų vykdyti 
ir Panevėžio bei Kaišiadorių vyskupai, - tačiau tam turėtų būti nustatytos 
aiškios ribos. 

Pagaliau norėdamas papildyti savo anksčiau, t. y. 1934 m. kovo 15 d. 
laišku nr. 1118, atsiųstą statistinę informaciją, leidžiu sau čia pateikti pa- 
lyginamąją 1934-1935 ir 1935-1936 mokslo metų mokinių metropolinėje 
seminarijoje statistiką. Pagal ją galima patvirtinti, kad Panevėžio ir Kaišia- 
dorių vyskupijose seminaristų skaičius, bendrai paėmus, yra didesnis nei 
Kauno arkivyskupijos seminaristų. Didesnis skaičius galėtų būti tam tikru 
argumentu, kad Panevėžio ir Kaišiadorių vyskupai įgautų kai kurių teisių 
sprendžiant Kauno seminarijos reikalus. 

Štai statistika svarstomu klausimu: 


1934-1935 m. Iš viso mokinių: 223 


Kaunas........ 98 
Panevėžys... 78 
Kaišiadorys..33 
Marijonai.....13 
OFM. Las 1 


1935-1936 m. Iš viso mokinių: 200 


Panevėžys......70 
Kaišiadorys.....33 
Marijonai........ 9 


Su dievobaiminga ir gilia pagarba lenkiuosi bučiuoti šventąjį Purpurą 


ir turiu garbės patvirtinti liekąs 


Jūsų Didžiai Gerbiamo Eminencijos [tarnas] 


ASV, Arch. Nunz. Lituania, b. 66, I. 92-94. Mašinraštis, versta iš italų k. 

178. A. ARATOS RAŠTAS KARD. E. PACELLI APIE SIŪLOMUS 
NAUJUS BAŽNYČIAI NEPALANKIUS ĮSTATYMUS 


2092 
Objektas: 
Priešiškų Bažnyčiai įstatymų pasiūlymai 


Ryga, 
1936 m. birželio 25 d. 


Didžiai Gerbiamas Eminencija, 


Balandžio 30 d. raporte nr. 2025 turėjau garbės aprašyti Jūsų Didžiai 
Gerbiamam Eminencijai laisvamanių veiklą Lietuvoje. Ši veikla, deja, ir to- 
liau linkusi plėstis. 

Neseniai laikraščiai išspausdino, kad iš naujo bus siūlomas svarstyti 
įstatymo apie civilinę metrikaciją projektas. Dabar jie rašo, kad ponas Res- 
publikos Prezidentas gegužės 22 d. priėmė laisvamanių ir neopagoniško 
judėjimo (kurio pavadinimas kilęs iš senos vietinės dievybės Visuomis) 
atstovus, kurie, be kita ko pretenduodami kalbėti Romos katalikų ir nepri- 
klausomų katalikų (sic!) vardu, įteikė memorandumą, kuriuo be civilinės 
metrikacijos reikalauja religinių konfesijų įstatymo, kuris pripažintų minė- 


tąjį neopagonių ir laisvamanių judėjimą; [taip pat reikalauja] civilinių kapi- 
nių; užsieniečių pašalinimo iš religinių ordinų ir mokyklų. Be viso šito, dar 
reikalauja, kad „Popiežius panaikintų celibatą kunigams ir įtrauktų lietuvių 
kalbą į Mišių laikymą“! 

Respublikos Prezidentas atsakė, kad šie klausimai bus pristatyti Par- 


lamentui. Laikraščiai prideda, kad religinių konfesijų įstatymas jau yra 
rengiamas; kaip yra rengiamas įstatymas apie mokyklas, kuris palengvins 
atleidimą nuo religijos pamokų, o iš visų privačių mokyklų (taipgi ir ka- 
talikiškų mokyklų) mokytojų atims teisę vadintis valstybės tarnautojais ir 
gauti pensiją. Pagal tą patį įstatymą privačios mokyklos nebegaus jokios 
valstybinės paramos, nors ir išlaikys teisę numatytomis aplinkybėmis teikti 
valstybės pripažįstamus diplomus. 

Klaupdamasis bučiuoti šventąją purpurinę Mantiją ir reikšdamas gi- 
liausią ir ištikimiausią pagarbą, turiu garbės patvirtinti liekąs 


Jūsų Didžiai Gerbiamo Eminencijos [tarnas] 


ASV, Arch. Nunz. Lituania, b. 69, I. 694-696. Mašinraštis, versta iš italų k. 

179. KARD. E. PACELLI ATSAKYMAS Į A. ARATOS RAŠTĄ APIE 
SIŪLOMUS NAUJUS BAŽNYČIAI NEPALANKIUS ĮSTATYMUS 


Jo Šventenybės Valstybės 
Sekretoriatas 


Nr. 2438/36 
Iš Vatikano, 
1936 m. liepos 7 d. 


Didžiai Gerbiamas Ekscelencija, 


Birželio 25 d. gavau garbingą raportą nr. 2092, ir nedelsdamas apie tai 
papasakojau Šventajam Tėvui. 

Jūsų Didžiai Gerbiamas Ekscelencija gali gerai įsivaizduoti, su kokiu 
sielos skausmu Didysis Popiežius priėmė tai, kad Lietuvos laisvamaniai 
rengiasi primesti šiai, jau daug prisikamavusiai, tautai naujus antikrikščio- 
niškus įstatymus, taip įžeidžiančius religinį jausmą. 

Vis dėlto pravartu tikėtis, kad ponas Respublikos Prezidentas, kuris 
patvirtina savo katalikišką tikėjimą, nenorės pasiduoti jų žaidimams ir 
sklindantys gandai nebus įgyvendinti realybėje. 

Vis dėlto nuo to momento, kai Bažnyčios priešai nebeslepia savo siekių 
ir kai minėti įstatymų projektai tapo viešais, Jūsų Ekscelencija suvokia, kad 
tylėti tokiomis aplinkybėmis būtų didelis trūkumas. 

Todėl per mane Jo Šventenybė Jums rekomenduoja kreiptis tiesiai į Vy- 
riausybę, kad būtų iškelta aikštėn, jog jos nuolaidžiavimas ne tik nuodija 
santykius tarp Šventojo Sosto ir Respublikos, bet ir yra labai pavojingas 
pasikėsinimas į liaudies tikėjimą ir religinę tautos taiką, su visomis tomis 
liūdnomis pasekmėmis, kurias tokie neramumai šiandien gali lengvai su- 
kelti visuomenėje. 

Be kita ko, turint galvoje atvejo sudėtingumą, būtų reikalinga, kad 
Jūs gautumėte audienciją pas patį poną Prezidentą, idant jam išsakytumė- 
te skaudžią Šventojo Sosto nuostabą dėl laisvamaniams padarytų pažadų. 
Apeliuodamas į jo išreikštus religinius jausmus, paprašykite jo nepritarti re- 
ligijos priešų, kurie taipgi yra ir blogiausi civilizacijos priešai, projektams. 

Siųsdamas nuoširdžiausius linkėjimus, kad su Jūsų Ekscelencijos įsi- 
pareigojimu gali būti panaikintos šios naujos grėsmės ir pinklės Lietuvos 
katalikų tikėjimui, naudojuosi proga, kad patvirtinčiau gavęs birželio 24 d. 
raportą nr. 2090 apie naują draugijų įstatymo atidėjimą ir mielai naudojuo- 
si susitikimu, kad patvirtinčiau jaučiąs gilią ir nuoširdžią pagarbą. 


Atsidavęs Jūsų Didžiai Gerbiamo Ekscelencijos tarnystei 


Kard. E. PAcELLI 


ASV, Arch. Nunz. Lituania, b. 69, I. 697-698. Mašinraštis, versta iš italų k. 

180. Šv. SEMINARIJŲ IR UNIVERSITETINIŲ STUDIJŲ KONGRE- 
GACIJOS RAŠTAS A. ARATAI APIE SUMANYMĄ SIŲSTI Į BALTI- 
JOS ŠALIS APAŠTALINĮ SEMINARIJŲ VIZITATORIŲ 


Kopija 
Šventoji Seminarijų ir 
Universitetinių studijų kongregacija 
Roma, 
1936 m. liepos 14 d. 
Prot. Nr. 950/36/1 


Didžiai Gerbiamas Ekscelencija, 


Ši Šv. Dikasterija turi intenciją paskirti Apaštalinį vizitatorių į Latvijos 
ir Lietuvos seminarijas. 

Todėl prašome Jūsų Didžiai Gerbiamą Ekscelenciją maloniai nurodyti 
kai kurių asmenų vardus, kuriuos pats Jūsų Didžiai Gerbiamas Ekscelencija 
laikytų tinkamais tokios subtilios užduoties vykdymui. 

Mielai naudojamės proga, kad patvirtintume jaučią Jūsų Ekscelencijai 
didžiausią pagarbą. 


Jo Garbingiausiojo Ekscelencijos 
tarnystei atsidavęs 

[parašas| Kard. GAETANO BISLETI 
Prefektas 


ERNESTO RUFFINI, sekretorius 
[Originalas yra Rygos nunciatūros archyve] 


ASV, Arch. Nunz. Lituania, b. 66, I. 124. Mašinraštis, versta iš italų k. 

181. G. PIZZARDO PRIVATUS LAIŠKAS A. ARATAI APIE POKAL- 
BĮ SU LIETUVOS ATSTOVU PRIE Šv. sOSTO 


Šv. Nepaprastųjų Bažnyčios 
Reikalų kongregacija 


Protokolo Nr. PRIVATUS 
Vatikanas, 
1936 m. spalio 18 d. 


Didžiai Gerbiamas Ekscelencija, 


Ponas Lietuvos reikalų patikėtinis įteikė man pro memoria (kurią pri- 
dedu), susijusią su skundais prieš kunigus, daugiau ar mažiau boikotavu- 
sius paskutiniuosius rinkimus*s, Tuojau pat atsakiau, kad tai nepavykusio 
susitarimo tarp Šventojo Sosto ir Vyriausybės natūrali pasekmė, ypač dėl 
Katalikų akcijos. Jei dvasininkai būtų susidarę įspūdį, kad Vyriausybė yra 
Bažnyčios draugė, būtų susilaikę nuo panašių veiksmų. Pagaliau reikėjo 
juos (skundus) gerai patikrinti, ir dėl to būčiau klausęs naujienų Jūsų Di- 
džiai Gerbiamą Ekscelenciją. 

Paskui vėl pradėjau su apgailestavimu kalbėti apie nepavykusį susita- 
rimą tarp Vyriausybės ir Jūsų Ekscelencijos. Ponas ministras tvirtina, kad 
[Vyriausybė] visuomet kupina geros valios derėtis; tačiau iš tikrųjų niekuo- 
met neatnaujino derybų, vis jas atidėliodama. Patikėtinis man atsakė, kad 
taip atsitiko dėl nesusipratimų, iškilusių pokalbiuose tarp ministro ir Jūsų 
Ekscelencijos; nors Jūs buvote sutaręs su juo susitarimo tekstą, Šventasis 
Sostas jį pakeitė. Todėl Vyriausybė priėmė vyskupų pasiūlymą tartis tiesio- 
giai dėl Katalikų akcijos. 

Į tai atsakiau, kaip ir derėjo, remdamasis kai kuriomis Jūsų 1936 m. 
balandžio 6 d. raporto nr. 2017 vietomis, pagal kurias tas pats ministras 
buvo pakeitęs vadinamąją konkordatinę redakciją. Paskui pridūriau, kad 
jei Vyriausybė pašalino Šventąjį Sostą iš derybų, vis dėlto privalėjo palikti 


28 Kalbama apie 1936 m. birželio 9-10 d. vykusius nedemokratiškus Seimo rinkimus. 

jam laisvę protestuoti. Ir kartu pabrėžiau, kad vyskupai be aiškiai išreikšto 
Šventojo Sosto leidimo negalės išspręsti konkordatinio klausimo, dėl kurio 
buvo pradėtos derybos su ilgomis ir sunkiomis diskusijomis. 

Maniau esant reikalinga nedelsiant Jus apie tai informuoti ir prašau 
Jūsų man pranešti, ar galima padaryti ką nors, kad derybos vėl būtų at- 
naujintos, be kita ko, išreikškite ir savo nuomonę apie anksčiau minėtą 
pokalbį. 

Su gilia pagarba išpažįstu esąs 


Atsidavęs Jūsų Didžiai Gerbiamo 
Ekscelencijos tarnas 

G. PIZZARDO 

Nikėjos arkivyskupas 


ASV, Arch. Nunz. Lituania, b. 73, I. 678rv. Mašinraštis, versta iš italų k. 

182. A. ARATOS ATSAKYMAS Į PRIVATŲ G. PIZZARDO LAIŠKĄ 


2207 1936 m. spalio 31 d. 


Didžiai Gerbiamas Ekscelencija, 


Atsakydamas į Jūsų Didžiai Gerbiamo Ekscelencijos šio mėnesio 18 d. 
privatų laišką, - kuriuo Jūs man atsiuntėte vienos pro memoria kopiją, pri- 
statytą reikalų patikėtinio ir susijusią su skundais prieš kunigus, kurie dau- 
giau ar mažiau boikatavo politinius rinkimus, - leidžiu sau pateikti Jūsų 
dėmesiui tolesnius pastebėjimus, susijusius su ta pačia pro memoria: 

1) Deputatų skyrimo į Parlamentą (Seimą) rinkiminės kampanijos 
metu Lietuvos episkopatas susilaikė nuo pozicijos - tiek asmeninės, tiek 
kolektyvinės - išsakymo prieš ar už vienintelį sąrašą, pasiūlytą Vyriausy- 
bės ir tautininkų partijos, taip pat nedavė nurodymų nei dvasininkams, nei 
tautai (buvo akivaizdu, kad nereikia jų duoti) viena ar kita prasme. Kitais 
žodžiais: Lietuvos episkopatas išlaikė absoliutaus neutralumo liniją. 

2) Ši absoliutaus neutralumo linija, vyskupų išlaikyta rinkimų metu, 
nesutrukdė Kauno arkivyskupui dviem savo arkivyskupijos kunigams, o 
Vilkaviškio vyskupui vienam savo vyskupijos kunigui leisti priimti politinį 
mandatą po to, kai šie buvo pasirinkti vyriausybinės valdžios, nepaisant to, 
kad iš anksto tokio mandato nebuvo siekiama. Tai tam tikros tolerancijos iš 
šių šviesiausiųjų vyskupų pusės įrodymas. 

3) Rinkimai vyko jau po to, kai Vyriausybė buvo paskelbusi įžymųjį 
draugijų įstatymą, kuris visiškai atėmė iš Katalikų akcijos konkordatinę tei- 
sę, kad jai būtų pritaikyta bendroji teisė: šis įstatymas nusipelnė Šv. Sosto ir 
episkopato protestų ir sukėlė visų katalikų nepasitenkinimą, kurie, - iš šio 
paskutiniojo tiek Bažnyčiai, tiek bei katalikams žalingiausio teisių akto ir iš 
visos „bažnytinės politikos“, kurią iki šiol vykdo Vyriausybė, - įsitikino, kad 
dabartinė Vyriausybė visai nėra Bažnyčios ir katalikų draugė. Todėl nėra 
ko stebėtis, kad kai kurie kunigai leido sau nesantūriai pasisakyti rinkimų, 
ruošiamų ir įvykusių tokioje atmosferoje, atžvilgiu. 

4) Be kita ko, reikėtų pastebėti, kad nors rinkimų įstatymas teigia, jog 
„balsuoti buvo moralinė pareiga“, tačiau balsas civiline ir baudžiamąja žo- 

džio prasme nebuvo privalomas. Šia aplinkybe akivaizdžiai pasinaudojo 


dauguma dvasininkijos, susilaikydama nuo balsavimo. Todėl oficiali statis- 
tika (kuria vis dėlto nereikėtų pasitikėti!) rodo, kad balsavo tik 4896 dvasi- 
ninkų. 

Tai taręs, pereinu prie specifinio atvejo dėl 24 kunigų, kuriuos Vyriau- 
sybė Šv. Sostui nurodė kaip kaltus dėl „negatyvaus“ elgesio per nesenai vy- 
kusius rinkimus. 

Pirmiausiai noriu pastebėti, kad reikalų patikėtinis prie Vatikano būtų 
gerai padaręs, nurodydamas šių kunigų vardus ir specifikuodamas, ar kiek- 
vienu atskiru atveju turima galvoje kalbos, pasakytos Bažnyčioje ar už Baž- 
nyčios ribų. Aš kreipiausi į pavienius vyskupus, norėdamas sužinoti, kiek 
ir kurie kunigai jų vyskupijose buvo apkaltinti... dėl „negatyvaus elgesio“ 
(kokia pareiga remdamiesi lietuviai kunigai turėjo elgtis pozityviai?..) per 
rinkimus. Kai tik turėsiu prašytuosius rezultatus, pasirūpinsiu pranešti apie 
juos Jūsų Ekscelencijai. Be kita ko man atrodo, kad rinkiminės kampanijos 
metu spauda nurodė tik vieną didesnio dėmesio vertą atvejį. Kitu atveju 
Vyriausybė pati įvykdė teisingumą, iš karto atleisdama iš valstybinės gim- 
nazijos kapeliono pareigų kunigą, nusikaltusį žodiniu nesantūrumu rinki- 
mų metu. 

Netgi sutinkant, kad tie 24 kunigai yra kalti dėl „negatyvaus“ elgesio, 
galima pastebėti: 

a) 24 kunigai reprezentuoja 2,4 96 visų Lietuvos dvasininkų: tai labai 
maža dalis, beveik bereikšmė; ir, turint galvoje aplinkybes, kuriomis vyko 
rinkimai, ir tos pačios Vyriausybės katalikų gretose sukurtą atmosferą, Lie- 
tuvos Vyriausybė galėtų pasiskelbti... esanti patenkinta, kad dvasininkai 
neišreiškė stipresnės reakcijos į nedraugišką ir „nuolatinio gėlimo“ politiką, 
kurią Vyriausybė vykdė Bažnyčios ir katalikų atžvilgiu, nes proga tai pada- 
ryti buvo tinkama. 

b) Remiantis faktu, kad tie kunigai daugiau ar mažiau boikotavo rinki- 
mus, man atrodo, per anksti daryti išvadą, kaip tai daro Lietuvos Vyriausy- 


“| 


bė, „kad tie kunigai šitaip vykdė antivyriausybinę veiklą 


c) Vis dėlto Lietuvos Vyriausybė negalėtų apkaltinti nei Lietuvos epis- 
kopato, nei juo labiau Šv. Sosto, kad jie kaip nors atsakingi už šių kunigų 
elgesį. Lietuvos episkopatas negali būti apkaltintas dėl anksčiau išsakytų 
priežasčių; Šv. Sostas negali būti apkaltintas ne tik dėl daugelio savaime su- 

prantamų priežasčių, bet sykiu ir dėl tos, kurią Jūsų Ekscelencija atvirai 
išsakė ponui (Lietuvos) reikalų patikėtiniui, t. y.: „jei Vyriausybė pašalino 
Šventąjį Sostą iš derybų, turėjo palikti jam laisvę protestuoti“. 

O dėl šių derybų, turiu pasakyti Jūsų Ekscelencijai, kad vieno pokalbio 
su užsienio reikalų ministru metu, įvykusio šio mėnesio 27 d., bandžiau 
patikslinti du teiginius, išsakytus (Lietuvos) reikalų patikėtinio Jūsų Eksce- 
lencijai, kaip neatitinkančius tiesos. 

Pirmasis šių teiginių tas, kad derybos nebuvo atnaujintos dėl „nesu- 
sipratimų, atsiradusių pokalbiuose tarp ministro ir žemiau pasirašiusiojo“ 
(1). Į mano prieštaravimą ministras mandagiai atsakė pareikšdamas, kad 
tai neturi nieko bendro su derybų atnaujinimu. Šios, teigė jis, bus pradėtos 
reikiamu momentu. „Kas važiuoja lėtai, atvažiuoja sveikas“, - net du kartus 
pakartojo man tiesiai į veidą. Į tai aš replikavau: „... ir niekuomet neatva- 
žiuoja!“ 

Jei būtų nors truputį geros valios - sakau, nors truputį - iš Vyriausybės 
pusės, derybos galėtų būti atnaujintos bet kurią akimirką. Tačiau man su- 
sidarė įspūdis (tiksliau turėčiau sakyti, esu įsitikinęs), kad Lietuvos Vyriau- 
sybė, prieš jas atnaujindama, nori įgyvendinti gausybę post factum, kaip 
jau yra padariusi; kad nori laikyti katalikus ramius neapibrėžtą laiką, tikė- 
damasi geriau palaužti jų atkaklumą; kad sykiu nori atsirevanšuoti Šv. Sos- 
tui, kurio manosi esanti pažeminta dėl mano paskyrimo į Rygą. Štai, mano 
nuomone, tikroji pono Lozoraičio „kas važiuoja lėtai, atvažiuoja sveikas“ 
reikšmė. 

Tokiomis aplinkybėmis Jūsų Ekscelencija gerai supranta, kad negaliu 
priešintis valiai, kuri nenori pasiduoti ir atnaujinti anų derybų, kurių da- 
bar nenorima atnaujinti. Pagaliau, jei turiu nuoširdžiai pasakyti, ką galvoju, 
pridursiu, kad nebeturiu jokio pasitikėjimo ponu Lozoraičiu ir manau, jog 
būtų nenaudinga ir žeminama dar kartą į jį kreiptis. 

Antrasis pono dr. Graužinio teiginys, mano pataisytas pono ministro 
akivaizdoje, yra tas, kad Lietuvos Vyriausybė „priėmė vyskupų pasiūlymą 


derėtis tiesiogiai dėl Katalikų akcijos“. Pareiškiau ponui ministrui, kad, kiek 
man buvo žinoma, ne vyskupai tai pasiūlė: tačiau, kadangi diplomatiniai 
žingsniai ir Šv. Sosto protestai nieko nedavė, kad būtų panaikintas įstaty- 
mas apie draugijas, buvo priimtas vidaus reikalų ministro pasiūlymas tie- 
sioginių derybų būdu sureguliuoti Katalikų akcijos klausimą, kurį galutinai 

turėtų patvirtinti Šv. Sostas. Ir šiuo tikslu buvo sudaryta komisija tiek iš 
vienos, tiek iš kitos pusės, kuri iki šiol... nieko nepadarė! Tai tikri faktai. 

Jausdamas gilią pagarbą, turiu malonumo patvirtinti esąs Jūsų Didžiai 
Gerbiamo Ekscelencijos [tarnas] 


(1) Nėra reikalo kartoti Jūsų Ekscelencijai, kad daugelio pokalbių, praeityje 
vykusių tarp manęs ir pono Lozoraičio, metu jam daugybę kartų sakiau, 
kad bet koks tarp mūsų sutartas ir mūsų įvardintas „konkordatinis tekstas“ 
neįgautų jokios vertės, kol nebūtų patvirtintas Šv. Sosto. 


ASV, Arch. Nunz. Lituania, b. 73, I. 680-684. Mašinraštis, versta iš italų k. 

183. A. ARATOS RAPORTAS KARD. E. PACELLI APIE VALSTYBĖS 
POLITIKĄ MOKYKLŲ ATŽVILGIU 


2211 
Objektas: 
Vyriausybės mokyklų politika 
1936 m. spalio 31 d. 


Didžiai Gerbiamas Eminencija, 


Apie Lietuvos Vyriausybės tendenciją mokyklos srityje veikti nepri- 
klausomai nuo konkordato prasmės ir raidės, - kaip ir apsunkinti privačių 
katalikiškų mokyklų egzistavimą, - liudija gausybė įstatymų ir administra- 
cinių priemonių, taikomų jau keletas mėnesių. 

Šia proga pacituosiu du įstatymus, išleistus liepos 29 d.: vienas jų su- 
sijęs su pradinėmis mokyklomis, antrasis - su vidurinėmis mokyklomis. 
Nors ir nebuvo pritaikytos minėtų įstatymų priemonės, kurios palengvintų, 
kaip buvo baiminamasi (birželio 25 d. raporto nr. 2092), mokinių atleidimą 
nuo religijos pamokų, vis dar tebėra palikti kai kurie straipsniai (persakyti 
priede), kurie kėsinasi į konkordato XIII str., susijusį su religijos mokytojų 
skyrimu ir atšaukimu. 

Naujojo įstatymo apie pradines mokyklas 43 str. numato, kad Švietimo 
ministerija (1) skiria religijos mokytojus, - nesvarbu, būtų tai dvasininkai 
ar pasauliečiai, - pasirinkdama iš tų, kurie turi atitinkamos bažnytinės val- 
džios leidimą. Be to, iš pasauliečių reikalaujama turėti tam tikrą išsilavini- 
mo laipsnį. 

Vidurinių mokyklų kapelionų atranka ir skyrimas, remiantis antruoju 
įstatymu, yra palikti švietimo ministrui, kuris galės paskirti asmenis, turin- 
čius bažnytinės valdžios leidimą. 

Be to, atrodo, yra paskelbta, kad tik ministras yra kompetentingas (34 
str.) atleisti sykiu ir religijos mokytojus (2). 

Kiek man yra žinoma, Lietuvos episkopatas nepadarė nieko dėl šių 
naujų įstatymų. Mons. arkivyskupas mano, kad ministras galų gale nieko 
negali padaryti iš anksto nesutaręs su vyskupijos valdžia. 

Kiti faktai, patvirtinantys, kad dabartinis švietimo ministras iš Vyriau- 
sybės narių yra vienas labiausiai priešiškų Bažnyčiai, yra šie: 

Po to, kai Vyriausybė uždarė tas kelias katalikiškas pedagogines mo- 
kyklas, kurios ruošė gerus mokytojus pradinėms mokykloms, įsteigė Klai- 
pėdoje vienintelį Pedagoginį institutą visai šaliai, kuris pakeitė senąsias 


mokytojų seminarijas (3). Klaipėdos prelatas, Telšių vyskupas daug vargo, 
kad pasiektų, jog vadinamajame Pedagoginiame institute būtų vykdomas ir 
religinis mokymas. Ministras tam energingai pasipriešino, argumentuoda- 
mas, kad konkordatas numato religinį mokymą tik vidurinėse ir pradinėse 
mokyklose. Kadangi šį klausimą jis pasiūlė nagrinėti Parlamente (Seime), 
religinis mokymas buvo atmestas 17 balsų prieš 27. 

Iš šio fakto galima padaryti tokią išvadą: tarkime, kad Pedagoginis 
institutas gali būti laikomas aukštesniąja mokykla, - todėl neapsvarstyta 
konkordate, - tačiau jei Vyriausybė iš tiesų norėtų ugdyti religingus mo- 
kytojus tokiai giliai religingai šaliai kaip Lietuva, būtų buvę akivaizdu, kad 
uždariusi katalikiškas pedagogines mokyklas būtų leidusi religinį mokymą 
vieninteliame valstybiniame Pedagoginiame institute (4). 

2) Be to, neseniai pagal švietimo ministro potvarkį buvo panaikinta 
teisė gauti pensiją vidurinių ir aukštesnių privačių mokyklų mokytojams: 
šis potvarkis palietė ne tik etninių mažumų (lenkų, vokiečių, rusų) moky- 
klas, bet ir katalikiškas mokyklas. 

3) Prieš kelis mėnesius ministras priėmė kitą potvarkį, pagal kurį buvo 
uždarytos kitos dvi vidurinės katalikiškos mokyklos (Lazdijuose ir Kra- 
žiuose), šitai grindžiant tuo, kad jos buvo perteklinės toje teritorinėje švie- 
timo apygardoje: taip yra tęsiamas praeityje pradėtas Vyriausybės darbas 
(1934 m. rugpjūčio 6 d. rap. nr. 1387). 

4) Nors Lietuvos Vyriausybė vis dar teberemia egzistuojančias priva- 
čias katalikiškas mokyklas - tiek vidurines, tiek pradines -, neberemia tų, 
kurios yra naujai įsteigiamos; tad privačių mokyklų direkcijos verčiamos 
apkrauti mokinius, lankančius jų mokyklas, daug didesniais mokesčiais, 
nei moka valstybinių mokyklų mokiniai, idant taptų akivaizdus švietimo 
ministro užsibrėžtas tikslas: t. y. kuo daugiau privačių mokyklų mokinių 
nukreipti į valstybines mokyklas. 

Baigiant: tarp katalikų stiprėja įspūdis, kad Vyriausybė pamažu nori 
sunaikinti bet kokią išgyvenimo galimybę privačioms mokykloms, kol jas 


549 


Permainų nuojauta: paskutinieji Pijaus XI pontifikato metai 


visai uždarys, naudojantis daug kartų deklaruotu principu, jog jaunimo re- 
liginiam ugdymui užtenka religinio mokymo mokyklose, todėl nėra būti- 
nybės turėti privačias katalikiškas mokyklas. 

Galvojau apie tai, kuomet lapkričio 4 d. audiencijoje pas Respublikos 
Prezidentą šis, - kaip savo Vyriausybės religinių jausmų... įrodymą, - man 
minėjo daugybės bažnyčių, kurios buvo sugriautos per Didįjį karą ir kurias 
Vyriausybė atstatė savo lėšomis, faktą. Taigi galvojau: atstatomos bažnyčios, 
bet griaunamos mokyklos! 

Lenkdamasis pabučiuoti šventąją purpurinę Mantiją, turiu garbės iš- 
reikšti Jums giliausią pagarbą ir patvirtinti esąs 


Jūsų Didžiai Gerbiamo Eminencijos [tarnas] 


(1) Reikėtų pastebėti, kad, nors direktorių ir mokytojų skyrimas yra palik- 
tas ministrui, religijos mokytojų skyrimas yra ministerijos, t. y. praktiškai 
Pradinio mokslo departamento direktoriaus kompetencija. 

(2) Įstatyme tai nėra aiškiai pasakyta; bet vienintelis straipsnis, būtent 34 
str., kalbantis apie didaktinio personalo atšaukimą, eina tuoj pat po tų, ku- 
rie yra susiję su direktorių ir mokytojų skyrimu (32 str.) ir su kapelionų 
skyrimu (33 str.), todėl negali būti nesusijęs ir su juo. 

Taip Vyriausybė įžūliai savinasi daug daugiau, nei norėjo padaryti tai pa- 
teikdama 1935 m. projektą (1935 m. kovo 5 d. rap. 1593). 

(3) Vis dar tebeveikia dvi valstybinės mokyklos, vadinamos mokytojų se- 
minarijomis. 

(4) Tuo tarpu yra leidžiama tik religinio mokymo pedagoginė praktika (se- 
minarija) tiems, kurie jos prašė. Daugiau nei iš 130 studentų (apytiksliai), 
kurie mokosi Pedagoginiame institute, į ją užsirašė tik 23. 


ASV, Arch. Nunz. Lituania, b. 69, I. 363-366. Mašinraštis, versta iš italų k. 

184. A. ARATOS RAŠTAS KARD. E. PACELLI APIE AUDIENCIJĄ 
PAS PREZIDENTĄ 


2218 
Objektas: 
Audiencija pas Respublikos Prezidentą 
1936 m. lapkričio 6 d. 


Didžiai Gerbiamas Eminencija, 


Kadangi liepos ir rugpjūčio mėnesiais Respublikos Prezidentas vasaro- 
jo Palangoje (Baltijos pajūryje), negalėjau išpildyti Jūsų Didžiai Gerbiamo 
Eminencijos liepos 7 d. iškiliu laišku nr. 2438/36 man paskirto įpareigojimo, 
tačiau ką tik pasibaigusį spalį savo ruožtu grįžęs į Kauną (kur nebuvau nuo 
praėjusios liepos), pasirūpinau paprašyti audiencijos pas poną Respublikos 
Prezidentą. Audiencija, paprašyta spalio 27 d. per užsienio reikalų ministrą, 
man buvo suteikta lapkričio 4 d. 


Šį kartą ponas Prezidentas mane priėmė dalyvaujant užsienio reikalų 
ministrui. 

Išdėsčiau savo vizito priežastis, pateikdamas jam faktus, kuriuos jau 
turėjau garbės pateikti Jūsų Eminencijai birželio 25 d. rap. nr. 2092, ir išreiš- 
kiau Šventojo Sosto didelį susirūpinimą dėl pragaištingų pasekmių, kurias 
būtų sukėlę Lietuvos katalikiškai liaudžiai tam tikrų įstatymų projektų, re- 
miamų religijos priešų, įgyvendinimas. 

Ponas Prezidentas pripažino, kad gegužės 22 d. priėmė audiencijoje 
laisvamanių atstovus. Tačiau pareiškė (įpareigodamas tai persakyti Jūsų 
Eminencijai), kad „Lietuvos Vyriausybė nemano laikytis Lietuvos laisva- 
manių mažumos pozicijos, bet tik savo pozicijos“. Ir pridūrė, kad „Vyriau- 
sybė visuomet siekė pagerbti Bažnyčią, taip nori daryti ir ateityje ir dirbti 
sutariant su Katalikų bažnyčia prieš bolševizmą“. Pabaigoje prašė manęs 
perduoti Šventajam Tėvui savo pagarbą. 

Pasinaudodamas šia proga, pabrėžiau, kaip būtų pageidautina santarvė 
tarp Bažnyčios ir valstybės, kad būtų pasipriešinta bendriems priešams ir 
kad neišspręsti klausimai būtų suderinti bendru susitarimu, tačiau ponas 

Prezidentas nesureagavo į šį mano pastebėjimą, susilaikydamas nuo bet ko- 
kio pareiškimo. 

Pokalbis truko apie dešimtį minučių. 

Manau reikalinga šiuo tikslu pabrėžti Jūsų Eminencijai, kad įstatymo 
projektas apie vadinamąją civilinę metrikaciją, - pristatytas Parlamentui 
grupelės antiklerikalų ir laisvamanių, - vis dėlto nebuvo Vyriausybės pa- 
tvirtintas. Reikia pridurti: ne dėl prielankumo Katalikų bažnyčiai ar, kaip 
bebūtų, iš pagarbos religijai, bet todėl, kad toks projektas galėtų būti rea- 
lizuotas tik suvienodinus jį su Lietuvos Civiline teise. Dabar, kadangi Lie- 
tuvoje egzistuoja net 4 Civiliniai kodeksai*", suvienodinimo darbas būtų 
labai sudėtingas ir labai brangus žygis bei pareikalautų daug metų: dėl šios 
priežasties daug metų nebus galvojama vėl prikelti tokį projektą. 

Dar tuo klausimu turiu pridurti, kad, remiantis informacija, gauta iš 
patikimo šaltinio, aiškėja, kad ponas Lozoraitis pakartotinai siūlė ponui 
Respublikos Prezidentui, kad civilinės metrikacijos projektas būtų priim- 
tas; sakydamas, kad „jei Šventasis Sostas ir būtų protestavęs, paskui būtų 
turėjęs priimti jau įvykusį faktą“. 

Įrodymą, kad ši informacija atitinka tiesą, gavau audiencijos pas užsie- 
nio reikalų ministrą metu spalio 27 d.: ši audiencija truko apie pusantros 
valandos ir jos metu jis turėjo drąsos mano akivaizdoje ginti tiek civilinę 
metrikaciją, tiek civilinių kapinių instituciją etc. 

Klaupdamasis pabučiuoti šventąją purpurinę Mantiją, turiu garbės 
perduoti Jums mano ištikimiausio ir giliausio atsidavimo jausmus ir pa- 
tvirtinti liekąs 


Jūsų Didžiai Gerbiamo Eminencijos [tarnas] 


ASV, Arch. Nunz. Lituania, b. 69, I. 700-702. Mašinraštis, versta iš italų k. 


>? Lietuvoje tuo metu tebegaliojo 1922 m. papildytas Rusijos imperijos Civilinės teisės 
kodeksas, Užnemunėje - Lenkijos karalystės civilinis kodeksas, Klaipėdos krašte - Vokietijos 
civiliniai įstatymai, o buvusios Kuršo gubernijos teritorijoje (Palangos apylinkėse) - carinės 
Rusijos laikų civiliniai įstatymai Pabaltijo kraštams. 


552 


Permainų nuojauta: paskutinieji Pijaus XI pontifikato metai 


185. PASTABOS DĖL VALDŽIOS SANTYKIŲ SU BAŽNYČIA IR KO- 
MUNISTINĖS ARDOMOSIOS VEIKLOS PAVOJŲ SU G. PIZZARDO 
LYDRAŠČIU 


Vatikanas, 
1936 m. lapkričio 26 d. 


Mons. Giuseppe Pizzardo reiškia pagarbą J. E. Mons. Aratai ir siunčia 
Jam pastabas, kurios atskleidžia pasauliečio požiūrį į Lietuvos bažnytinę 
situaciją. 


PASTABOS 


Spalio 6-ąją ir 7-ąją Kaune vyko Lietuvos vyskupų konferencija. Iš pri- 
imtų nutarimų svarbiausi yra šie: dėl Katalikų akcijos ir dėl komunizmo. 

Dėl klausimo, susijusio su Katalikų akcija, ir, bendresne prasme, dėl 
santykių tarp valstybės ir Bažnyčios reikia pabrėžti, kad, nepaisant pa- 
kartotinų Apaštališkosios nunciatūros bandymų, situacija, egzistuojanti 
nuo tam tikro laiko, niekaip nepagerėjo. Draugijų įstatymas, publikuotas 
praėjusį vasarį, aiškiai paaštrino ir sustiprino bažnytinės aplinkos nepasi- 
tenkinimą Vyriausybe, kuri iš savo pusės rodo nenorinti daryti nuolaidų, 
kurios peržengtų ribą, laikomą būtina šalies valdžios prestižui ir drausmės 
bei garbingo elgesio ugdymo interesui. Bet koks bandymas susitarti šiuo 
klausimu liko bergždžias, o kai kuriais atvejais blogą įtaką tam padarė kai 
kurių kunigų kalbų nesantūrumas, kuris gali būti paaiškintas iš žmogiškos 
pusės, tačiau vyriausybinės valdžios buvo atmestas su gyvu pasipiktinimu 
ir aiškiai palaikytas neigiamu. 

Apaštalinė nunciatūra sunkiomis dabarties sąlygomis savo veiklą vys- 
to apsišarvavusi didele tvirtybe, kurią lydi didelis prideramas taktas, toks 
svarbus norint išvengti to, kas blogiausia. Neseniai net pats užsienio reikalų 
ministras, kalbėdamas su Italijos ministru, paminėjo tokiomis kebliomis 
aplinkybėmis Mons. Aratos atliktą išmintingą ir sutaikantį darbą. 

Tačiau, nepaisant juridinių ir konkordatinių nagrinėjamos problemos 
aspektų, reikėtų kelti klausimą, kokią įtaką jai turi didesnės dalies vyriausy- 
binės aplinkos masoninis-socialistinis mentalitetas. 

Kita vyskupų konferencijos svarstyta tema buvo susijusi su bolševikine 
propaganda Lietuvoje. 

Nors Lietuvos Vyriausybė jau kuris laikas yra išleidusi griežtus įstaty- 
mus prieš pragaištingos draugijos adeptus, dėl savo silpnumo, atsiradusio 
dėl ekonominių priežasčių ir dėl tarptautinės politikos poveikio, negalėjo 
išvengti, kad blogio sėkla pasklistų Lietuvoje didesnėmis ar mažesnėmis 
proporcijomis. Vyriausybė vis dėlto mėgsta girtis esanti saugi ir apsaugota 
nuo panašaus pavojaus; tačiau šiam optimizmui prieštarauja privatūs kai 
kurių tos pačios Vyriausybės narių pokalbiai. Policijos aplinkoje neslepia- 
ma, kad kova prieš komunistinę propagandą šalyje reikalauja vis didesnio 
dėmesio ir jėgų, ir ne visuomet yra lengva išaiškinti tamsias Maskvos ma- 
chinacijas. Aukštas savivaldybės pareigūnas prieš kurį laiką pasakojo, kad, 
pvz., šiuo metu iš bolševikų pusės yra dalijamos didelės pašalpos bedar- 
biams; tai sukuria galingą propagandos instrumentą, prieš kurį dabarti- 
nėmis šalies ekonominėmis sąlygomis valdžia nepajėgi gintis. Gyventojai 
žydai, ypač skaitlingi Kaune, sudaro geriausią maskviečių agentų aparatą. 

Belieka palinkėti, kad vyskupų žodis įgautų veiksmingą aidą, o jų dar- 
bas su gyventojais, ypač kaimo vietovėse, kur Bažnyčia vis dar turi dievo- 
baimingų sekėjų, padės pakelti dvasią ir jėgas, kurios būtinos, kad būtų 
nugalėtas apgaulingas žvėris. 


ASV, Arch. Nunz. Lituania, b. 71, I. 553-555. Mašinraštis, versta iš italų k. 

186. G. PIZZARDO RAŠTAS A. ARATAI APIE ĮVAIRIUS REIKALUS 


Šv. Nepaprastųjų Bažnyčios 
Reikalų kongregacija 
Protokolo Nr. 4861/36 
Vatikanas, 
1936 m. gruodžio 23 d. 


Didžiai Gerbiamas Ekscelencija, 


Patvirtinu gavęs spalio 31 d. raportą nr. 2211 apie Vyriausybės mo- 
kyklų politiką. Svarbios išsiųstos žinios įrodo stropų ir atsargų uolumą, su 
kuriuo Jūs šioje šalyje ginate mūsų gerąjį interesą, o drauge Jūsų moralines 
kančias, - taipgi ir jos vaisingos gėriu ir pagirtinos Dievo akivaizdoje, - ku- 
rias Jums kelia pasipriešinimas, sutinkamas Vyriausybėje, mielai atkišan- 
čioje savo ausį Bažnyčios priešams. 

Patvirtinu gavęs ir lapkričio 6 d. raportą nr. 2218 apie J. E. audienciją pas 
Respublikos Prezidentą. Gerai nesupratau, ką reiškia „civilinė metrikacija“. 

Galų gale siunčiu Jums čia pridėtą memorandumo kopiją, įteiktą po- 
nui Lietuvos reikalų patikėtiniui dėl dvasininkų elgesio nesenų rinkimų į 
Seimą metu. 

Meldžiu, kad Jūsų budrus ir nenutrūkstamas darbas būtų apvainikuotas 
pelnytos ir žadėtos sėkmės, konfidencialiai pridurdamas, kad norėčiau paska- 
tinti Italijos ambasadą (Vatikane), jog padėtų išaiškinti Katalikų akcijos padėtį 
Lietuvos Vyriausybei. Galiu pasakyti, kad bus pasiūlyta Katalikų akcijos statu- 
tų reforma pagal italų Katalikų akcijos pavyzdį. Ar tam pritartų vyskupai? 

Su malonumu siųsdamas nuoširdžius linkėjimus Kalėdų švenčių pro- 
ga, sykiu mielai naudojuosi susitikimu, kad patvirtinčiau gilią pagarbą. 


Atsidavęs Didžiai Gerbiamo 
Ekscelencijos tarnas 

G. PIZZARDO 

Tikr. Nikėjos arkivyskupas 


ASV, Arch. Nunz. Lituania, b. 69, I. 368rv. Mašinraštis, versta iš italų k. 

187. A. ARATOS PRANEŠIMAS KARD. G. BISLETI SU PASIŪLY- 
MAIS DĖL SEMINARIJŲ VIZITATORIAUS KANDIDATŪROS 


2279 


Ryga, 
1937 m. sausio 8 d. 


Didžiai Gerbiamas Eminencija, 


Šios Šv. Dikasterijos ketinimas paskirti apaštalinę Latvijos ir Lietuvos 
seminarijų vizitaciją, apie kurią Jūsų Didžiai Gerbiamas Eminencija prane- 
šėte savo praėjusių metų liepos 14 d. raštu nr. 950/36/1, mane nuoširdžiai ir 
giliai nudžiugino. Esu iš tikrųjų įsitikinęs, kad tokia vizitacija atneštų daug 
gėrio. 

Jūsų Eminencija darote man garbę, prašydamas pasiūlyti keletą pavar- 
džių asmenų, kuriuos laikyčiau tinkamais sėkmingai atlikti tokią misiją. Tie- 
są sakant, mano kuklus indėlis į šį reikalą negalėtų būti įneštas niekaip kitaip, 
kaip negatyvia forma: tai yra, apibendrintai nurodant daugiau tuos, kuriems 
tokia misija neturėtų būti pavesta, o ne tuos, kuriems ji turėtų būti pavesta. 

Šia prasme leisčiau sau pasiūlyti Jūsų Eminencijai: 1) kad vizitatorius 
nebūtų paimtas iš pačių Baltijos šalių: toks asmuo negalėtų nei veikti visiš- 
kai laisvai, nei atsikratyti gimtinės mentaliteto; 2) kad nebūtų kaimyninės 
Lenkijos pilietis (dėl politinių problemų ir politinės antipatijos Lenkijos 
pilietis nebūtų priimtinas asmuo nei Lietuvos, nei Latvijos vyskupams); 
3) tačiau sykiu negalima ignoruoti lenkų kalbos. Šią paskutinę sąlygą laikau 
absoliučiai būtina tiek dėl to, kad pasikliovimas vien lotynų kalba - kaip 
komunikavimo priemone - padarytų vizitatoriaus informacijos lauką tru- 
putį ribotą ir taip pat komplikuotą (lotynų kalba čia, deja, nėra labai varto- 
jama ir gerbiama netgi bažnytininkų tarpe!); tiek dėl to, kad abiejose šalyse 
(Latvijoje ir Lietuvoje) lenkiškai laisvai ir visuotinai kalba bažnytininkai, 
kurie baigė savo studijas prieš arba Didžiojo karo metu. 

Taigi būtų idealu rasti ką nors, kas gyvendamas Lenkijoje (čia Bažny- 
čios sąlygos smarkiai nesiskiria nuo dviejų minėtų Baltijos šalių, o ypač 
Lietuvos) ir puikiai ar beveik puikiai mokėdamas lenkiškai - ir, žinoma, 

turėdamas kvalifikaciją, būtiną sėkmingai atlikti seminarijų vizitatoriaus 
tarnybą -, būtų Prancūzijos, Belgijos, Čekoslovakijos ar Italijos pilietis. Dėl 
politinių priežasčių (visų pirma, turint galvoje Lietuvą) atmesčiau, kad tai 
būtų Vokietijos pilietis. 


Atsižvelgiant į šias aplinkybes, šiai Šv. Dikasterijai galbūt bus lengviau 
rasti seminarijų vizitatoriaus pareigoms tinkamą asmenį nei mano varganai 
personai. Visgi nevengiau pasidomėti šiuo reikalu (tai pareikalavo nemažai 
laiko) ir dabar leidžiu sau čia paminėti keletą pavardžių, kurios man buvo 
rekomenduotos autoritetingų ir patikimų asmenų, palikdamas šiai Šv. Di- 
kasterijai papildyti mano žinias. 

1) Pirmoje vietoje siūlyčiau t. Pijų Pelletier'ą OP iš Prancūzijos domi- 
nikonų provincijos, kuris keletą metų yra apsistojęs Lvove (Leopolis). Iš pa- 
tikimų šaltinių žinau, kad tiek dėl savo asmeninių savybių, tiek dėl lenkų 
kalbos mokėjimo minėtasis tėvas sugebėtų sėkmingai atlikti subtilią baltų 
seminarijų Apaštalinio vizitatoriaus misiją. 

Jeigu šios Šv. Kongregacijos pasirinkimas tektų jam, derėtų suderin- 
ti su t. H. Jakubiecu, Lenkijos provincijolu, kuris reziduoja tame pačiame 
Lvovo vienuolyne, dėl laiko, kuris atrodytų tinkamiausias jam pavesti apaš- 
talinę vizitaciją. 

2) Kitas asmuo, kuris būtų paminėtinas, yra t. Giuseppe Vrastilas SJ, 
kuris visai neseniai užėmė Jėzaus draugijos provincijolo pareigas Čekoslo- 
vakijoje. Šiuo metu jis yra Bubeneco (Praha) mažosios seminarijos profe- 
sorius ir turi didelę patirtį bei pasižymi geriausiais sugebėjimais, tinkamais 
pareigoms, kurioms galėtų būti paskirtas, moka lenkų kalbą ir taip pat rusų 
(kuri šiuose kraštuose praverstų). Jam yra tarp 55-60 metų. 

3) Kitas vienuolis, gyvenantis Lenkijoje, tačiau Olandijos pilietis, yra 
t. Kirilas iš Ternezeno, kapucinas, išskirtinių gebėjimų žmogus, kuris galėtų 
sėkmingai atlikti savo misiją. Puikiai moka lenkiškai (šiuo metu reziduoja 
Liubiešuve (Lubieszow), tačiau yra bizantiškų-slaviškų apeigų; tai aplinky- 
bė, kuri galėtų mažiau praversti apaštalinei vizitacijai lotyniškų apeigų se- 
minarijose. 

4) Man taip pat buvo pasiūlytas t. Schryvera C.Ss.R.2*, šiuo metu savo 
kongregacijos generalinis konsultorius Romoje: asmuo, kiek man pranešta, 


20 Congregatio Sanctissimi Redemptoris (kitaip redemptoristai). 

kuo tinkamiausias šiam tikslui. Vis dėlto man nežinoma, ar jis gerai moka 
lenkiškai. 

5) Iš pasaulietinių kunigų galėčiau paminėti monsinjorą dr. Frances- 
co Ondereką, čekoslovakų tautybės, Vidnavos (Weidenau) (Čekoslovakijos 
Silezija)?“ seminarijos profesorių. Jis gerai moka čekų, vokiečių ir lenkų 
kalbas. Man buvo rekomenduotas kaip puikių sugebėjimų turintis asmuo ir 
tinkamas vizitatoriaus pareigoms. 

Jūsų Eminencija pasinaudos šiais mano nuolankiais pasiūlymais, kaip 
manys reikalingiausia. Iš savo pusės negaliu dar kartą neišreikšti savo 
dėkingumo sumanymui baltų seminarijas pavesti apaštalinei vizitacijai. 
Būsimasis vizitatorius, kurį Jūsų Eminencija, remdamasis savo didžia iš- 
mintimi, paskirsite, - jei imsis kruopštaus informacijos rinkimo darbo, jei 
bus apginkluotas deramomis galiomis, jei turės didelę „specifinę“ patirtį ir 
jeigu mokės vykdyti savo misiją taktiškai bei išmintingai, - galės padaryti 
daug gero, siekiant įdiegti šiose baltų seminarijose deramą discipliną, pa- 
maldumo dvasią ir, visų pirma, deramą „integralų“ bažnytinį ugdymą pagal 
Romos dvasią. 

Pasilenkęs bučiuoti šventąjį Purpurą, turiu garbės patvirtinti jaučiąs 
giliausią pagarbą Jūsų Didžiai Gerbiamam Eminencijai. 


ASV, Arch. Nungz. Lituania, b. 66, I. 143-147. Mašinraštis, versta iš italų k. 


241 Vidnava - iki II Pasaulinio karo daugiausia vokiečių gyvenamas miestelis dabartinės 
Čekijos šiaurės vakaruose, 

188. A. ARATOS RAPORTAS KARD. E. PACELLI APIE NEOFICIA- 
LIAS DERYBAS TARP VYRIAUSYBĖS IR ARKIVYSK. J. SKVIREC- 
KO DĖL SUSITARIMO KATALIKŲ AKCIJOS KLAUSIMU 


2275 
Objektas: Susitarimo dėl Katalikų akcijos projektas 


Ryga, 
1937 m. sausio 7 d. 


Didžiai Gerbiamas Eminencija, 


Pratęsdamas savo pagarbų 1936 m. gruodžio 16 d. raportą nr. 2241 ir 
atsakydamas į tų pačių metų gruodžio 28 d. šifruotę nr. 8, turiu pranešti 
Jūsų Didžiai Gerbiamam Eminencijai štai ką. 

Atsižvelgdamas į neoficialų pobūdį konferencijos, kuri gruodžio 29- 


30 d. turėjo vykti pas Kauno arkivyskupą, ir turėdamas galvoje pasiūlymą, 
Jūsų Eminencijos man duotą minėtosios šifruotės pabaigoje, maniau esant 
reikalinga nevengti ten dalyvauti, - dar ir dėl to, kad nebūtų nuviltas arkivys- 
kupas, kuris yra vedamas gerų intencijų ir kuris, turėdamas Vyriausybės pa- 
sitikėjimą, šiuo klausimu sielų gerovę ir Šv. Sosto interesus iškelia virš viso kito. 

Tačiau konferencijos pradžioje, užsienio ir vidaus reikalų ministrų bei 
arkivyskupo akivaizdoje padariau tokį pareiškimą: 

Kadangi konferencija, anot ankstesnio užsienio reikalų ministro pa- 
reiškimo, yra neoficialaus pobūdžio, mielai sutikau čia dalyvauti stebėtojo 
statusu; aktyvus dalyvavimas reikštų žingsnį atgal, lyginant su oficialiomis 
derybomis, prieš tai vykusiomis tarp manęs ir užsienio reikalų ministro. 
Vis dėlto palinkėjau, kad artimiausiu metu galėčiau iš p. ministro gauti 
kvietimą atnaujinti oficialias derybas: tai yra iki tol, kai bus pasiektas esmi- 
nis susitarimas su vietos bažnytine valdžia Katalikų akcijos klausimu. 

Į tai p. Lozoraitis atsakė, patvirtindamas: a) kad ši konferencija nėra 
oficialaus pobūdžio ir b) kad artimiausiu metu aš būsiu pakviestas į Užsie- 
nio reikalų ministeriją oficialiai pratęsti nutrūkusias derybas. 

Ponas ministras, kuris į konferenciją atsinešė savo Katalikų akcijos pa- 
grindų projektą, padarė tokius preliminarius pareiškimus: 

1) Lietuvos Vyriausybė būtų linkusi netaikyti Katalikų akcijai draugijų 
įstatymo ir sutikti (I), kad, abiems pusėms susitarus, Katalikų akcijos veiki- 
mas būtų reguliuojamas jos pačios statutu; 

2) Visa tai vis dėlto priklauso nuo dviejų sąlygų: a) ar bus pasiektas prin- 
cipinis susitarimas dėl Katalikų akcijos, panašus į sudarytą tarp Šv. Sosto ir 
Italijos Vyriausybės 1931 m. rugsėjo 3 d., pritaikytas prie vietos aplinkybių; 
ir b) ar Vyriausybė iš anksto pripažins naują Katalikų akcijos statutą. 

Tris valandas trukusios konferencijos metu leidau sau padaryti keletą 
pastabų, žinoma, leisdamas arkivyskupui diskutuoti dėl pirmųjų p. Lozo- 
raičio projekto punktų. 

Turiu pridurti, kad pokalbis vyko esant nuoširdžiai atmosferai ir sie- 
kiant abipusio supratimo. 

Konferencijos tęsinys, numatytas kitą dieną, p. Lozoraičio, - kuris ži- 
nojo, kad aš turėsiu išvykti 30 d. vakare, - buvo numatytas 31 d.; taigi ne- 
galėjau jame dalyvauti. 

Kaip šio susitikimo rezultatą p. užsienio reikalų ministras įteikė ar- 
kivyskupui minėtąjį bendro susitarimo dėl Katalikų akcijos projektą (kai 
kurie jo punktai pažodžiui kartoja sudarytąjį tarp Šv. Sosto ir Italijos Vy- 
riausybės), kurį čia turiu garbės pridėti. 

Man yra žinoma, kad arkivyskupas turės pateikti savo kontrapasiūly- 
mus per kiek įmanoma trumpesnį laiką. Prieš tai, kol jis tą padarys, man at- 
rodo reikalinga, kad Jūsų Eminencija teiktųsi į čia pridėtą projektą atkreipti 
savo geranorišką dėmesį ir išsakyti man savo autoritetingas pastabas, su 
kuriomis aš slaptai supažindinčiau arkivyskupą, idant su jomis suderintų 
savo atsakymą. Manyčiau, kad būtų gerai, jog arkivyskupas pats privačiu 
būdu mėgintų pasiekti kuo daugiau, bent jau dėl esminių dalykų, kad vėliau 
būtų galima išgauti maksimumą per oficialias derybas. 

Jūsų Eminencija Lietuvos Vyriausybės projekte galėsite pamatyti keletą 
pasiūlymų, kurie atrodo sunkiai priimtini. Be kita ko atkreipiu dėmesį į: 
nr. 1 punktą (c) (dėl tokio išlygos platumo ilgainiui pasidarytų praktiškai 
neįmanoma rasti vadovų pasauliečių); nr. 2 punktą (b) („šiose dviejose or- 
ganizacijose nebus renkamų organų“) ir pastraipą („parapijų sekcijoms va- 
dovaus klebonai '); į nr. 3 punkto (b), kadangi antrasis sakinys prieštarauja 
punktui (g); nr. 6 punktus (a) ir (b) (perdėti Vyriausybės reikalavimai ir 
intervencijos) ir visų pirma nr. 7, kur, atrodytų, Vyriausybei palikta teisė 

uždaryti vieną ar kitą Katalikų akcijos organizaciją, dabar veikiančią kon- 
kordato XXV str. pagrindu. Pagaliau pažymiu, kad man atrodytų, jog tiems 
tikslams, kurių siekiama šiuo susitarimu dėl Katalikų akcijos, pernelyg to- 
limas procesijų už bažnyčios ribų minėjimas; juo labiau, kad neketinama 


kalbėti apie Katalikų akcijos teismus; sykiu man atrodytų reikalinga, kad 
maksimaliame projekte būtų atvirai paminėtos šešios didžiosios Lietuvos 
Katalikų akcijos organizacijos, taip būtų suvienytos pagrindinės senosios 
katalikų organizacijos. 

Ketinu įspėti Jūsų Eminenciją ir dėl vienos gana svarbios detalės, su- 
sijusios su kontrapasiūlymais, kuriuos arkivyskupas turės pateikti p. Lozo- 
raičiui. 

Priderėtų, kad prieš pateikdamas kontraprojektą, jis pasikonsultuotų 
su savo kolegomis episkopate. Tuo tarpu arkivyskupas mano, kad tai suda- 
rytų jam didelių sunkumų tiek siekiant išlaikyti reikalingą diskretiškumą 
vedant privačias derybas, tiek siekiant sudaryti kuo palankesnį susitarimą 
dėl Katalikų akcijos (1). Iš kitos pusės, kuomet savo veikimą priderina prie 
Šv. Sosto instrukcijų, manytina, kad turėtų prisiderinti ir prie savo kolegų 
episkopate. 

Pabaigai leisiu sau atkreipti Jūsų Eminencijos geranorišką dėmesį į dar 
vieną itin reikšmingą aplinkybę. Gali būti, kad Lietuvos Vyriausybė, jeigu 
pavyktų pasiekti susitarimą dėl Katalikų akcijos, norės pabandyti, - turint 
galvoje ir nustatytą terminą, kada įsigalios draugijų įstatymas, - visų pir- 
ma sudaryti sutartį su Šventuoju Sostu dėl šios fundamentalios problemos, 
kitų aktualių klausimų sureguliavimą paliekant vėlesniam laikui. Dėl šio 
punkto norėčiau sužinoti Jūsų Eminencijos nuomonę, idant atėjus laikui 


informuočiau apie ją čionykštį užsienio reikalų ministrą. 

Pasilenkęs bučiuoti šventąjį Purpurą, patvirtinu jaučiąs [pagarbą] ir t. t. 
(1) Tarp kitko, kai kurie vyskupai greičiausiai nesutiks atsisakyti senųjų tam 
tikrų katalikiškų organizacijų pavadinimų: tuo tarpu arkivyskupas teigia, 
kad universiteto studentai praktiškai visuomet buvę vadinami ateitininkais 


ir t. t. 


ASV, Arch. Nunz. Lituania, b. 71, I. 685-689. Mašinraštis, versta iš italų k. 

189. KARD. E. PACELLI RAŠTAS A. ARATAI, KURIAME IŠDĖSTY- 
TAS VALSTYBĖS SEKRETORIATO POŽIŪRIS Į SUSITARIMO DĖL 
KATALIKŲ AKCIJOS PROJEKTĄ 


JO ŠVENTENYBĖS VALSTYBĖS 
SEKRETORIATAS 


Nr. 168/37 
IŠ VATIKANO, 
1937 m. sausio 16 d. 


Didžiai Gerbiamas Ekscelencija, 


Gavau vertingą Jūsų Ekscelencijos šio mėnesio 7 d. raportą nr. 2275, 
pristatantį susitarimo dėl Katalikų akcijos projektą, ir skubu padėkoti už 
svarbų pranešimą bei išmintingas pastabas. 

Prieš pradedant, kaip J. E. pageidaujate, nagrinėti projektą, man atro- 
do, derėtų pateikti keletą bendro pobūdžio pasvarstymų. 

Lietuvos Vyriausybė norėtų pritaikyti kriterijus, 1931 m. nustatytus Ita- 
lijos Katalikų akcijai“, Laikantis šios idėjos, tektų aiškiai atkreipti dėmesį ir į 
atmosferą bei dvasią, kurioje jie taikomi Italijoje. Išmintingos direktyvos, ku- 
rias Šventasis Tėvas ir Italijos episkopatas davė ir tebeduoda Katalikų akcijai, 
kartu ir, - tam tikru mastu, - Vyriausybės laikysena padarė 1931 m. susita- 
rimų taikymą patenkinamą ar bent jau toleruotiną tiek, kad Katalikų akcija 
Italijoje gali vykdyti savo parengimo apaštalavimui ir paties apaštalavimo 
programą, kuri duoda naudą ne tik Bažnyčiai, bet ir valstybei, ugdydama 
uolius krikščionis ir ištikimus piliečius. Tuo tarpu kitoje tautoje, kaip Jūsų 
Ekscelencijai žinoma, nepaisant aiškių konkordato normų, deja, susidarė ne- 
toleruotina situacija?“?, kuri Katalikų akcijos gyvavimą daro neįmanomą. 


*2 1931 m. rugsėjo 2 d. pasirašytas susitarimas smarkiai apribojo KA veikimo erdvę: ji 
turėjo atsisakyti profesinių sąjungų, o katalikiškos jaunimo organizacijos negalėjo užsiimti 
sportine veikla. Susitarimas buvo pasirašytas esant gana sudėtingai situacijai, po to, kai po- 
piežius savo enciklikoje Non abbiamo bisogno („Mums nereikia“) labai kritiškai atsiliepė apie 
fašistų doktriną ir praktiką. 


23 Turima galvoje situacija nacių valdomoje Vokietijoje. 

Antra, reikia pastebėti, kad, remiantis Lietuvos konkordato XXV str., 
Katalikų akcija turėtų galėti vystytis laisvai, be apribojimų: naujas susitari- 
mas, kuris suvaržytų substancialias jos veiklas, prieštarautų konkordatui. 
Teisinga, kad Katalikų akcija vengia politinių partijų veiklos ir nesudaro 
progos manifestacijoms, nepalankioms veikiančiai Vyriausybei kaip tokiai, 
tai yra to, kas būtų nesuderinama su aiškiomis Šventojo Tėvo direktyvomis; 
tačiau negalima pripažinti to, kad, prisidengiant siekiu išvengti minėtų ne- 
sklandumų, Katalikų akcijai būtų nustatyta perdėta ir nederama kontrolė 
arba ji būtų paversta panašia į Marijos brolijas ar kongregacijas, kurių pa- 
grindinis tikslas yra individualus šventumas, rengiantis Sakramentų priė- 
mimui. Katalikų akcija pagal patį savo apibrėžimą yra apaštalavimo veikla 
bendradarbiaujant su hierarchijos vykdomu apaštalavimu; taigi jai yra bū- 
dinga išorinė veikla su organizacinėmis formomis ir ji turi galėti naudoti 
visas tas priemones, kurios padeda pritraukti jaunimą į Katalikų akciją ir 
suteikti jiems priklausomybės tikrai draugijai savimonę. 

Trečia, reikia remtis prielaida, jog Bažnyčia, kaip tobula bendruomenė, 
turi visišką teisę kurti gimnastikos, sporto ir panašias draugijas, juo labiau 
kad fiziniai pratimai kitomis sąlygomis išties gali lengvai sudaryti jaunimui 
progą pasiduoti nesaikingumui; tuo tarpu būdami gerai disciplinuoti, tam- 
pa kuo efektyviausia pagalba krikščioniškam ugdymui. 

Panašiai lietuviai katalikai, įkvėpiami Bažnyčios rūpesčio spręsti darbi- 
ninkų klausimą, turi turėti teisę plėtoti iniciatyvas, atitinkančias enciklikų 
Rerum Novarum ir Ouadragesimo Anno mokymą ir skirtas vargingiausių 
klasių globai, idant jos būtų apsaugotos nuo komunistinės doktrinos pa- 
vojų. 

Susitarimo projekte numatytas kompromisas veda link vienareikšmiš- 
ko atsisakymo veiklų, kurios laukia Bažnyčios ir lietuvių katalikų. Jei Šven- 
tasis Sostas jį priimtų, žinoma, darytų tai tik įžvelgdamas didesnį gėrį. 

Pereinant prie susitarimo projekto analizės, reikia pastebėti, kad jame 
yra didesnių suvaržymų nei tie, kurie paimti iš 1931-ųjų susitarimo su Ita- 
lija. 

Šiuo atžvilgiu visiškai teisingi yra Jūsų padaryti pastebėjimai, kuriuos 
čia referuoju, pridėdamas kitas pastabas. 

Nr. 1, punktas (c): [reikalavimas] pašalinti iš vadovaujančių postų tuos, 
kurie priklauso režimui priešiškoms partijoms, yra „pernelyg platus ir il- 

gainiui pasidarytų praktiškai neįmanoma rasti vadovų pasauliečių“. Visų 
pirma derėtų nustatyti, kokios yra tos partijos, o po to žiūrėti laiką, nuo 
kurio prasideda opozicija režimui, tai yra, ar ji buvo tik tuo momentu, kai 
režimas atsirado kaip nauja politinė partija, ar, priešingai, tęsiasi ir tada, 
kai režimas įgavo stabilią formą. Šiuo atžvilgiu tinka Italijos pavyzdys, kur 
toks pašalinimas, nors ir įteisintas, faktiškai galioja tik tiems, kurie buvo 
Liaudies partijos?“ vadovai arba propagandistai. 1918 m. visi dori katalikai 
laikė savo pareiga įstoti į Liaudies partiją, idant apgintų visuomenę nuo ko- 
munizmo. Jeigu 1924 m., kai Šventasis Tėvas davė naujas direktyvas KA, iš 
vadovaujančių postų būtų pašalinti visi, kurie 1918 m. priklausė Liaudies 
partijai, Katalikų akcija būtų galėjusi kliautis tik tais, kurie 1918 m. neturėjo 
18 metų ir akivaizdžiai nebuvo pasirengę vadovaujančioms pareigoms. 

Tautinė fašistų partija, kadangi pati priėmė žmones, atėjusius iš kitų 
partijų, gerai suprato, kad negalima pašalinti iš Italijos KA vadovybės tų 
asmenų, kurie atėjo iš Liaudies partijos, bet parodė toleranciją naujajam 
režimui, ypač kai pripažino jo legalumą. 

Kadangi reikalai Lietuvoje susiklostė kažkiek panašiai, reikia taikyti tą 
patį kriterijų arba modifikuojant anksčiau minėtą išsireiškimą, arba vadovų 
pareigybių išvardijime išbraukiant frazę „ir panašiai“, kuri yra pernelyg ne- 
apibrėžta, ir atsižvelgti į tai, kad Italijoje išimtys daromos tik Prezidento ir 
Bažnytinio globėjo (kurie sudaro vadinamąjį prezidiumą) atžvilgiu. 

Nr. 1, punktas (d): „neužsiims politika“. Žodis „politika“ yra pernelyg 
platus ir gali reikšti bet kokią visuomeninę veiklą. Reikia pridėti „partine“ 
ir patikslinti, kad ši reiškia „visa tai, kas yra būdinga politinėms partijoms 
ir atitinka jų papročius“. 

Jeigu norima pritaikyti Italijos pavyzdį, prisimintina, kad Italijos Ka- 
talikų akcija, nors ir turėdama religinius ir antgamtinius tikslus, naudoja 
žemiško pobūdžio priemones: tokias kaip susirinkimai, konferencijų kur- 
sai, narystė (su nedideliu metiniu mokesčiu), ženklai, vėliavos beigi speci- 
alizuota spauda. 

Nr. 1, punktas (e): laikantis to paties Italijos pavyzdžio, reikia pažymė- 
ti, kad Italijos Katalikų akcija neturi profesinių draugijų, tačiau skirtingoms 
savo narių kategorijoms profesinėse sekcijose teikia specializuotą religinę 


24 Krikščioniškosios demokratijos doktriną reprezentavusi partija, veikusi 1919-1926 m. 

paramą, mat, pavyzdžiui, studentams teiktinas religinis mokymas ir auklė- 
jimas skiriasi nuo to, kuris reikalingas žemdirbiui. 

Nr. 2, punktas (a): dėl šio punkto būtų panaikintos specializuotos 
draugijos, ypač universitetinės, kurios prieš tai, atrodo, buvo pripažįstamos 
kaip sekcijos. Reikia kažkokio išaiškinimo, kad ateityje būtų išvengta dvi- 
prasmybių. 

Nr. 2, punktas (b): 24 metų amžiaus sąlyga vietos vadovams atrodo 
pernelyg griežta: tam tikri jaunuoliai žavi savo branda ir būdami jaunesnio 
amžiaus. 

Lygiai taip pat nedera sakyti: „Šiose dviejose organizacijose nebus 
renkamų organų.“ Jeigu sektume Italijos pavyzdžiu, nekalbant apie vado- 
vų parinkimą, vykdomą vyskupų, reikia pažymėti, jog nariams leidžiama 
rinkti atstovus į žemesnes pareigybes (sekretorius, kasininkus, patarėjus) 
tam, kad nariai galėtų dalyvauti draugijų valdyme. Tokie rinkimai vis dėlto 
visuomet kontroliuojami Bažnytinio globėjo ir pirmininko, kurie, kaip sa- 
koma, yra vyskupo nominatai. 

Lygiai taip pat perdėtas yra sakinys: „Parapijų sekcijos yra vadovau- 
jamos klebonų.“ Vietoj žodžio „vadovaujamos“ reikėtų sakyti „priklauso- 
mos“. 

Panašiai toliau (nr. 3 (c)-(d)), kur kalbama apie studentų, kurie yra 
pasauliečiai, sekcijas, kapelionas turėtų būti asistentas, ne vadovas. Iš ti- 


krųjų bažnytinis asistentas, jeigu jis yra uolus ir gabus, lengvai formuoja 
draugijos dvasią. 

Nr. 2, punktas (c): bet kokios sportinės veiklos pašalinimas yra imitavi- 
mas to, kas buvo įvesta Italijoje, kur draugijos, kurių tikrieji tikslai yra susi- 
ję su gimnastika, sportu ir panašiai, pereina į tiesioginę priklausomybę nuo 
valstybės (Opera Nazionale Balilla (1), Italijos nacionalinis olimpinis komite- 
tas). Nežinau, ar tokios aplinkybės egzistuoja Lietuvoje, kad būtų pateisinama 
tokia nuostata. Bet kokiu atveju, reikės aiškiai užfiksuoti, kad rekreacinė vei- 
kla Katalikų akcijoje siekia religinio tikslo ir yra būtina priemonė, papildanti 
moralinį ir religinį ugdymą; to reikia, kad ateityje nebūtų incidentų. 

Nr. 3 kalba apie vidurinių mokyklų moksleivius. Net ir atsižvelgiant į 
praeityje Lietuvoje buvusią sistemą, neatrodo naudinga, kad kapelionas tuo 
pačiu metu galėtų būti ir naujų Katalikų akcijos draugijų asistentu. Juo labiau 
kad, kaip teigia punktas (g), KA moksleivių veikla vyksta už mokyklos sienų. 

Nr. 5: reikėtų patikslinti, ar Katalikų akcijos dariniais ir sekcijomis lai- 
kytinos tik tos, kurios sudaro Katalikų akciją griežtąja prasme, ar taip pat ir 
kitas, kurios dar nėra jai pasirengusios ir neturi jai būdingos dvasios. 

Nr. 6: dėl draugijų ir jų vadovų sąrašų pateikimo vidaus reikalų minist- 
rui reikia vengti, kad ji įgytų odiozinės priemonės aspektą. Italijoje tai daro 
vyskupas tiesiogiai prefektui, šiam jų paprašius; nors egzistuoja policijos 


įstatymas, kuris pateikti tokius pranešimus įpareigoja visas draugijas. 

Nr. 7: šioje vietoje būtų naudingas tam tikras paaiškinimas, idant Vy- 
riausybės valiai nebūtų perduota teisė panaikinti vieną ar kitą Katalikų 
akcijos organizaciją, šiuo metu egzistuojančią pagal konkordato XXV str., 
atitinkamai tam, kas sakoma nr. 5. 

Sykiu reikia kažkokio paaiškinimo nr. 8 punktui (b). Pavyzdžiui, drau- 
gijos negalėtų rengti susirinkimo vyskupo rūmų svetainėje, nepranešusios 
apie tai policijai prieš aštuonias dienas. 

Pritariant Jūsų Ekscelencijai, pažymėtina, kad siūlomo susitarimo tiks- 
lams būtų svetima nuoroda į procesijas už bažnyčios ribų; juo labiau kad 


neketinama kalbėti apie Katalikų akcijos teismus; kaip sykiu atrodytų rei- 


kalinga, kad projekte daugiausia būtų atvirai paminėtos didžiosios Lietuvos 
Katalikų akcijos organizacijos, kas apimtų pagrindines senąsias katalikų or- 
ganizacijas. 

1935 m. kovo 5 d. raporto nr. 1593 priede nr. 1 teigiama, kad Italijos Vy- 
riausybė peržiūrėjusi ir koregavusi net 7 Italijos KA generalinio statuto pro- 
jektus. Galiu Jus užtikrinti, kad toks tvirtinimas neatitinka tikrovės: kalbama 
tik apie tam tikrą pasikeitimą nuomonėmis, idant būtų išaiškinta kai kurių 


frazių reikšmė ir visų pirma įterptas papildymas 20 str. dėl „Profesinių sekcijų, 
kurios siekia religinių, moralinių ir kultūrinių tikslų“ (žr. pridedamą statutą). 

Jūsų Ekscelencija negalės nepažymėti, kad KA, nekeldama jokio pavo- 
jaus ar grėsmės valstybei, būtų vertingas pagalbininkas auklėjant geresnius 
piliečius, palaikančius konstitucinę tvarką, ir visų pirma kovojant su komu- 
nizmu. Kaip daug kartų mokė Šventasis Tėvas, šis yra tikrasis ir didžiausias 
nūdienos pavojus civilizuotoms tautoms. Būtų naudinga, jeigu J. E. šiuo 
tikslu primintumėte ištrauką iš Šventojo Tėvo kalbos 1936 m. gegužės 12 d. 
beigi kalėdinį kreipimąsi (žr. priedus). 

Jūsų Ekscelencija taip pat galėtų atkreipti dėmesį į tai, ką Popiežius 
Leonas XIII rašė apaštaliniame laiške Praeclara: „Bažnyčia, nors tiek dėl 

savo pačios esmės, tiek dėl savo prigimties deda pastangas gelbėti sielas bei 
siekti laimės danguje, vis dėlto ir žemiškųjų gėrybių srityje kuria daug ir 


didelę naudą, kuri nepasidarytų didesnė, jeigu ji būtų įsteigta pirmiausia 
tam, kad rūpintųsi šio žemiškojo gyvenimo klestėjimu.“ 

Pabaigoje Jūsų Ekscelencija klausiate, ar derėtų „visų pirma sudaryti 
sutartį su Šventuoju Sostu dėl šios fundamentalios problemos, kitų aktualių 
klausimų sureguliavimą paliekant vėlesniam laikui“. 

Atrodytų, galima atsakyti teigiamai, kadangi problema, kuri kelia 
dvasinę sumaištį Lietuvoje, yra išskirtinai politinio pobūdžio. Ginčas dėl 
Katalikų akcijos yra vienas iš jos epizodų. Nusistovėjus taikai šioje srity- 
je, atrodo, atsirastų būdas išspręsti kitus ginčytinus dalykus, kaip antai dėl 
konkordato XXI, XVIII ir XX straipsnių. 

Vis dėlto lieka atviras Filosofijos fakulteto klausimas, kadaise jau iš- 
spręstas p. Voldemaro vyriausybės laikais. 

Siunčiu kuo geriausius linkėjimus, kad Jūsų Ekscelencijai pavyktų 
užbaigti projektuojamą susitarimą, ir esu tikras, kad Amžinasis sielų Ga- 
nytojas Jus ves ir padės siekiant šio svarbaus ir sudėtingo tikslo, kadangi 
pasauliečių bendradarbiavimas hierarchijos apaštalavime yra daugiau nei 
būtinas šiandieninėje visuomenėje, kuriai gresia žlugimas. 

Naudojuosi susitikimu, kad patvirtinčiau jaučiąs didelę ir nuoširdžią 
pagarbą Jūsų Ekscelencijai. 

Jūsų tarnas 
Kard. E. PACELLI 


(1) Dėl ONB [Opera Nazionale Balilla] reikia pažymėti, jog atitinkamo įsta- 
tymo 5 str. numato kapelionų skyrimą tiek baliloms, tiek avangardistams ir 
kad ištisas VIII reglamento poskyris yra skirtas jų religiniam ugdymui ir 
globai (priedas nr. V). Paskutinė jo norma netgi nustato, kad priklausan- 
tieji ONB gauna 20 tikybos pamokų papildomai prie tų, kurios dėstomos 
valstybinėse mokyklose. 


ASV, Arch. Nunz. Lituania, b. 71, I. 694-704. Mašinraštis, versta iš italų k. 

190. A. ARATOS RAPORTAS KARD. E. PACELLI APIE TOLESNES 
DERYBAS DĖL SUSITARIMO KATALIKŲ AKCIJOS KLAUSIMU 


2363 
Objektas: Susitarimo dėl Katalikų akcijos projektas 


Ryga, 
1937 m. kovo 22 d. 


Didžiai Gerbiamas Eminencija, 


Patvirtindamas Jūsų Didžiai Gerbiamam Eminencijai, kad gavau svar- 
bų sausio 16 d. raštą nr. 168/37, - už kurį nuoširdžiai Jums dėkoju, - privalau 
Jus informuoti apie vadinamųjų „privačių derybų“ tarp Eksc. arkivyskupo 
ir dviejų ministrų, užsienio ir vidaus reikalų, dėl susitarimo Katalikų akci- 


jos klausimu tąsą. 
Vos gavęs aukščiau minėtą raštą, suskubau slaptai pranešti apie jo tu- 


rinį monsinjorui arkivyskupui. Tuo tikslu pasirūpinau, kad į Rygą skubiai 
atvyktų sekretorius, nemanydamas, kad būtų tikslinga man pačiam vykti į 
Kauną, nes taip būtų sukeltas įtarimas, jog arkivyskupas rengia savo atsa- 
kymą dėl susitarimo [projekto] kartu su nunciatūra (panašiai, kaip išven- 
giau susitikimo su juo tada, kai buvau Kaune sausio pabaigoje ir vasario 
pradžioje). 

Monsinjoras Skvireckas iš tikrųjų laukė direktyvų, nenorėdamas ri- 
zikuoti duoti atsakymą į Vyriausybės projektą, kuris galėtų kaip nors su- 
komplikuoti būsimąsias oficialias derybas dėl susitarimo Katalikų akcijos 
klausimu. Taigi buvo be galo patenkintas, galėdamas sužinoti Jūsų Eminen- 
cijos nuomonę. 

Sustiprintas šių direktyvų, jis būtų ketinęs paskutiniame pokalbyje su 
užsienio ir vidaus reikalų ministrais diskutuoti dėl Vyriausybės projekto, 
tačiau ponas Lozoraitis, - pas kurį jis šiuo tikslu apsilankė vasario pradžio- 
je, - paprašė raštu pateikti savo kontrargumentus. 

Monsinjoras arkivyskupas juos iš tikrųjų pateikė vasario 12 ar 13 d. (1), 
tiesa, ne tikro kontraprojekto, bet skirtingų Vyriausybės projekto pasiūly- 
mų kritikos forma: kritikos, surašytos aklai atkartojant pastabas, padarytas 

Jūsų Eminencijos, išskyrus šen bei ten įdėtas nedideles variacijas (2) ir iš- 
skyrus keletą baigiamųjų pasvarstymų apie „juridinio asmens teises“, kurias 
reikėtų suteikti Katalikų akcijos organizacijoms (3). 

Dabar Jūsų Eminencija lauktų žinių apie šio pasikeitimo „projektu“ ir 
„kontrapastabomis“ rezultatą. Turiu pasakyti, kad iki šiol nėra jokio rezul- 
tato, ir nuo tada, kai dokumentai, apie kuriuos kalbama, pateko į viešumą, 
reikalas pasibaigė tuo, kad virto tauškalais ir prarado bet kokį rimtumą. 

Kuomet derybos vyko tarp manęs ir pono Lozoraičio, viskas liko, kaip 
pridera, konfidencialu; tuo tarpu kai monsinjoras arkivyskupas įteikė savo 
raštą dviem kopijomis, vieną ponui Lozoraičiui, o kitą vidaus reikalų minis- 


trui, ponui Čaplikui, pastarasis savavališkai perdavė savo kopiją vienam iš 
Seimo (Parlamento) deputatų dvasininkų, kanauninkui [Juozui] Laukaičiui 
iš Vilkaviškio (4), kuris skubiai su mašina padarė kitas jo kopijas, išdalinda- 
mas jas kiekvienam vyskupui (kuriems arkivyskupas nepranešė apie jį, kaip 
nepranešė ir apie Vyriausybės projektą) ir keletui Katalikų akcijos vadovų. 
Su pastaraisiais ir su dvasininkais Parlamento deputatais jis surengė pri- 
vataus pobūdžio konferenciją (kuri turėjo likti slapta!), kurios metu buvo 
nagrinėjami ir aptariami Vyriausybės projektas ir arkivyskupo atsakymas. 

Telšių, Panevėžio ir Kaišiadorių vyskupai, kurie sekė šių įvykių eigą, 
paprašė arkivyskupą sukviesti episkopatą į konferenciją, kad būtų pasikeista 
idėjomis. Susirinkimas įvyko šio mėnesio 11 d. ir į jį atvykę vyskupai (trū- 
ko tik aštuoniasdešimtmečio Karoso) pasisakė prieš Vyriausybės projektą, 
kurį įvertino kaip pavojingą Katalikų akcijos ateičiai, o arkivyskupo atsa- 
kymą laikė nepakankamu, - sykiu ir dėl tos aplinkybės, kad tuo metu skli- 
do kalbos, jog Vyriausybė, savo projekto pagrindu pasiekusi susitarimą dėl 
Katalikų akcijos, nedelsdama uždarytų visas kitas draugijas, kurios neįeina 
į šešias pagrindines Katalikų akcijos organizacijas (kaip antai Šv. Vincen- 
to Pauliečio draugija, Katalikių moterų kultūros draugija ir kt.). Vyskupai 
parodė linkę į tai, kad tokiu atveju Seimui būtų pasiūlyta, - kun. Laukaičio 
ir kitų deputatų iniciatyva, - padaryti kai kuriuos pakeitimus garsiajame 
draugijų įstatyme: pakeitimus, kuriuos parengė dvasininkų deputatų ir Ka- 
talikų akcijos vadovų grupė. 


Šie pakeitimai tikrai buvo pateikti Seimui, tačiau be jokio pasisekimo. 
Šio mėnesio 19 d. posėdyje jie buvo atmesti didelės Seimo daugumos, kuri 

yra visiškai priklausoma nuo Vyriausybės, nes dabartinis Seimas yra niekas 
kitas kaip tik parlamento simuliakras! 

Kaip Jūsų Eminencija gerai matote, vėl esama pradiniame taške ar net 
dar blogiau. Tuo tarpu kovo 7 d. ministras Lozoraitis išvyko atostogų ir 
neatrodo, kad grįžęs turės noro iš naujo susitikti su arkivyskupu. 

Pastarasis, kalbėdamas su manimi, buvo nusiteikęs pesimistiškai, at- 
mesdamas galimybę susitarti su Vyriausybe. 


Tuo tarpu Lietuvos Vyriausybės elgesys katalikų atžvilgiu toliau klos- 
tosi įprastine prastai slepiamo piktavališkumo, jei ne atviro priešiškumo 
kryptimi. Čia paminėtos kelios Vyriausybės iniciatyvos dar kartą tai įrodo. 

1) Neseniai (vasarį) publikuotas įstatymas išdėstė taisykles, kuriomis 
nustatyta, kokia forma studentai, baigę universiteto Humanitarinio fakulte- 
to kursą, gali būti priimti dėstyti valstybinėse vidurinėse mokyklose. Tame 
įstatyme nėra jokios užuominos apie katalikišką Filosofijos fakultetą, kuris 


vien tam ir buvo įsteigtas, kad parūpintų katalikų mokytojų (pasauliečių) 
vidurinėms valstybinėms mokykloms. Jis yra paprasčiausiai ignoruojamas. 
Katalikų fakulteto protestai, kaip antai „memorandumas“, įteiktas švietimo 
ministrui ir Respublikos Prezidentui, siekiant, kad būtų pataisytas mini- 
mas įstatymas, argumentai, išdėstyti pas Prezidentą Smetoną nuvykusios 
delegacijos - viskas pasirodė veltui. Taigi juntamas akivaizdus noras eli- 
minuoti universiteto katalikišką Filosofijos fakultetą arba sutrukdyti, kad 
katalikiškai išauklėti mokytojai katalikai galėtų užimti etatus valstybinėse 
gimnazijose. 

2) Kad šiam fakultetui, - kuris be viso kito yra minimas konkordato 
XIII str., - būtų suduotas dar skaudesnis smūgis, nesena švietimo minis- 
tro instrukcija paragino universiteto Senatą, kad šis paskelbtų, jog Katalikų 
fakulteto Filosofijos sekcija nelaikytina legalia, remiantis faktu, kad apie 
ją nekalbama universiteto statute (turėtina galvoje, kad apie ją nekalbama 
nuo tada, kai statutas vienašališkai buvo Vyriausybės pakeistas, tuo atve- 
ju Katalikų fakultetas buvo sudarkytas, sumažinant katedrų ir profesorių 
skaičių!). 

3) Tyrimu, kurį Švietimo ministerija šiuo metu vykdo to paties Katali- 
kų fakulteto atžvilgiu, siekiama išsiaiškinti, kokiu pagrindu vienas ar kitas 
dalykas yra dėstomas to ar kito profesoriaus (ypač Teologijos sekcijoje): tai 

yra, ar atitinkamas dėstytojas turi reikalingą kvalifikaciją, kad galėtų dėstyti 
jam patikėtą dalyką. 

4) Dabar rengiamas įstatymas, — netgi jau perduotas atitinkamos 
Parlamento komisijos nagrinėjimui, - dėl vidurinių ir pradinių mokyklų 
mokytojų traktavimo yra linkęs sumažinti rangą ir atlyginimą tikybos mo- 
kytojams (kapelionams), kurie iki šiol visu kuo buvo laikomi lygiais su ki- 
tais mokytojais. 

5) Be to, turima žinių apie Vyriausybės ketinimą toliau uždarinėti kitas 
privačias katalikų gimnazijas (5). 

Į mano klausimą, ar visas šis darbas nėra sietinas su asmeninėmis švie- 
timo ministro, - pagarsėjusio priešiškumu Bažnyčiai ir katalikams, - pažiū- 
romis, arkivyskupas man atsakė, kad „visos šios akcijos vadžios sutelktos 
Respublikos Prezidento rankose“! 

Taigi reikėtų daryti išvadą, kad ponas Smetona, - kuris mėgsta vadin- 
tis kataliku, - buvo ir tebėra visos dabartinės politinės-religinės situacijos 
Lietuvoje „blogasis genijus“. 

Lenkiuosi ir t. t. 


(1) Užsienio reikalų ministras skundęsis, kad arkivyskupas atsakė į Vyriau- 
sybės projektą, kurį jis įteikė jam sausio 2 d., vėluodamas beveik pusantro 
mėnesio. Vis dėlto visa tai tėra pretekstas kitoms intencijoms maskuoti. Po- 
nas Lozoraitis kadaise jau ne kartą skundėsi, kad Šv. Sostas privertė jį laukti 
savo atsakymo šešis mėnesius; jį gavęs, dabar pats verčia Šv. Sostą laukti 
daugiau nei dvejus metus. Galiausiai esu įsitikinęs, kad mėginimas derėtis 
su arkivyskupu yra ne kas kita, kaip paprasčiausia paliatyvi priemonė. 


(2) Man atrodo, sunku įsivaizduoti, kad ponui Lozoraičiui nekilo įtarimas, 
jog arkivyskupas gavo, kaip sakoma, pamokymų iš Šv. Sosto. Pastabos, ku- 
rias šis daro, ponui Lozoraičiui turi atrodyti pernelyg aštrios, kad neatpa- 
žintų, iš kur jos kyla! 


(3) Štai visiškai savarankiška arkivyskupo dalis: „[...] Pabaigoje turiu pa- 
sakyti keletą žodžių apie vadinamąsias juridinio asmens teises, kurias šiuo 
metu turi Katalikų akcijos organizacijos ir kurios taip pat turėtų likti po su- 
sitarimo. Pagal Katalikų akcijos Lenkijoje pavyzdį dera numatyti, kad vys- 
kupai, remdamiesi 1489-uoju kanonu, gali suteikti juridinio asmens teises 

Katalikų akcijos centrinei organizacijai, o kiekvienas vyskupas - savo die- 
cezijos centrinei organizacijai. Šios juridinio asmens teisės yra pripažįsta- 
mos lenkų konkordato XVI str., kuris mūsų konkordate yra XVII str. Todėl 
ir pas mus turėtų būti pripažinti bent jau šeši juridiniai asmenys (centrinė 
Kauno organizacija bei kiekvienos iš penkių lietuviškų diecezijų centrinės 
organizacijos), kaip yra numatyta mūsų konkordate. - Ir dar keletas žodžių 
dėl mūsų konkordato XVII str. vertimo į lietuvių kalbą. Prancūziška frazė 
toutes les personnes juridigues ecclėsiastigues et religieuses lietuviškai buvo 
išversta „visi dvasininkų ir vienuolių juridiniai asmenys“, bet turėtų būti 
sakoma „visi bažnytiniai ir vienuolijų juridiniai asmenys“, kaip yra pasakyta 
ir lenkiškame tekste. 


(4) Pastarajam pavyko gauti ir pono Lozoraičio projektą anksčiau, negu 
jis buvo įteiktas arkivyskupui; ir kaip man pranešė patikimi šaltiniai, tame 
projekte buvo keletas iš tiesų blogų straipsnių, kurie vėliau paskutinę minu- 
tę buvo išbraukti iš arkivyskupui perduotos kopijos. 


(5) Kaip kompensacija vienai katalikiškai mergaičių gimnazijai, vadovauja- 
mai Šv. Jėzaus Širdies seserų, neseniai buvo suteiktos valstybinės gimnazijos 
teisės (prilyginimas). Toks pripažinimas buvo nelauktas. Katalikų sluoks- 
niuose šis faktas aiškinamas ta aplinkybe, kad kartu prilyginus kitą privačią 
berniukų gimnaziją, kurią lanko užsienio reikalų ministro sūnus*“, norėta 
išsaugoti gerą įvaizdį! 


ASV, Arch. Nunz. Lituania, b. 73, I. 168-174. Mašinraštis, versta iš italų k. 


25 Stasys Lozoraitis jaun. 1935-1939 m. lankė privačią Marijos Pečkauskaitės gimnaziją. 

191. A. ARATOS RAŠTAS KARD. E. PACELLI APIE VYRIAUSYBĖS 
NUSISTATYMĄ DĖL CIVILINĖS METRIKACIJOS 


2365 
Objektas: Civilinė metrikacija ir skyrybos 
1937 m. balandžio 11 d. 


Didžiai Gerbiamas Eminencija, 


Naujausią ir visiškai aiškų Lietuvos Vyriausybės netikusio nusistatymo 
Katalikų bažnyčios atžvilgiu įrodymą duoda įstatymo, - jau parengto per- 
duoti Ministrų Tarybai, - projektas dėl vadinamosios civilinės metrikacijos 
ir kartu dėl skyrybų įvedimo. 

Pagal žinias, kovo 31 d. paskelbtas kairės laikraštyje Lietuvos žinios 
(visada gerai informuoto tokio pobūdžio klausimais), kurios nebuvo pa- 


neigtos ir dargi buvo patvirtintos per pokalbį, kuris, nedalyvaujant užsienio 
reikalų ministrui, šio mėnesio 9 d. vyko su Užsienio reikalų ministerijos 
generaliniu sekretoriumi, ponu Urbšiu, to projekto charakteristikos būtų 
tokios: 

„[...] Naujasis įstatymo projektas numato dvigubą civilinę metrika- 
ciją. Metrikus galės užpildyti dvasininkai ir civilinės metrikacijos įstaiga. 
Vis dėlto metrikų archyvai bus saugomi civilinės metrikacijos įstaigoje (1). 
Gimimų ir mirčių metrikai bus išrašomi savivaldos įstaigose, o santuokos 
aktai - apskrities teisėjo. Pastarasis juos persiųs savivaldybei, idant su san- 
tuokine metrikacija susiję dokumentai būtų saugomi savivaldos įstaigose 
[...]. 

„Įstatymo projektas numato tokius motyvus, pakankamus skyryboms 
gauti: neištikimybė (užtenka, kad vienas iš sutuoktinių vos vieną kartą pasi- 
rodytų neištikimas), sunki chroniška liga, brutalus elgesys padarant skaus- 
mingus sužeidimus, nevaisingumas, neturėjimas vaikų per pirmus trejus 


santuokos metus arba jei vienas iš sutuoktinių yra nuteistas katorgai |...]“. 
„Kadangi valstybė turi pareigą skatinti santuoką ir dauginimąsi, visi šie 
dokumentai (metrikai) nebus apmokestinami!“ 
„Tik tribunolas yra kompetentingas tirti skyrybų bylas.“ 

Laikraštis pažymi, kad šis įstatymas bus paskelbtas dar prieš Civilinio 
kodekso paskelbimą (2). 

Nereikia Jūsų Didžiai Gerbiamam Eminencijai aiškinti, kad per nese- 
niai vykusį pokalbį su užsienio reikalų ministru pareiškiau protestą prieš 
šią Vyriausybės iniciatyvą (3); tačiau iš to paties pokalbio susidariau tvirtą 
įspūdį, jog Vyriausybė yra apsisprendusi realizuoti šį savo nelemtą projektą, 
kuris katalikiškoje Lietuvoje įvestų neteisingą santuokos įstatyminį regulia- 
vimą, prilygstantį - savo begėdiškumu -Šiaurės Amerikos arba (apsiribo- 
jant baltų aplinka) Latvijos ir Estijos praktikai. 

Tokio didelio pavojaus akivaizdoje ir atsižvelgdamas į besitęsiantį 
Lietuvos Vyriausybės piktavališkumą, laikiau savo pareiga kreiptis laišku- 
cirkuliaru (čia pridėta kopija) į čionykštės bažnytinės provincijos Eksc. vys- 
kupus, kad paraginčiau juos energingai ir skubiai veikti — visais leistinais 
būdais - prieš skyrybų įvedimą. 

Tačiau, turint galvoje didžiulį Eksc. arkivyskupo, - nuo kurio iš princi- 
po priklauso episkopato kolektyvinių veiksmų efektyvumas, - inertiškumą 
ir pastoracinio uolumo trūkumą, abejoju, kad mano žodžiai padarys rei- 
kiamą poveikį. Atsižvelgdamas į tai, palieku Jūsų Eminencijai nuspręsti, ar 
nebūtų tikslinga, kad Šventasis Sostas pasiųstų arkivyskupui aiškų ir atvirą 
žodį, kuris jam nuskambėtų kaip paskatinimas ir paraginimas šiomis sudė- 
tingomis aplinkybėmis. 

Lenkiuosi ir t. t. 

(1) Šiuo metu yra saugomi parapijų biuruose pagal konkordato XIV str. 
nuostatą. Mano šifr. 1933 m. liepos 3 d. laiškas Šv. A.E.S. kongregacijos Sek- 
retoriui. 


(2) Savo 1936 m. lapkričio 6 d. raporte nr. 2218 informavau Jūsų Emi- 
nenciją, kad civilinės metrikacijos projektas atrodė atidėtas sine die; da- 


bar jis vėl improvizuotai ištraukiamas ir norima jį paskelbti iki ateinančio 
rudens. Tai dar kartą patvirtina, kad „mėginimas derėtis su arkivyskupu 
yra ne kas kita, kaip paprasčiausia paliatyvi priemonė“ (šifr. kovo 22 d. 
rap. nr. 2363), siekiant sukliudyti jo atvirą ir ryžtingą opoziciją panašių 
projektų atžvilgiu. 


(3) Turiu pažymėti, kad jau daugiau nei metai beveik visi mano vizitai pas 
poną užsienio reikalų ministrą pavirsta protesto manifestacijomis, kurios, 

deja, neturėjo jokio poveikio, kaip nepadarė poveikio ir mano pakartoti- 
niai raginimai sudaryti taiką su Bažnyčia. Šifr. 1936 m. spalio 31 d. rap. 
nr. 2207, adresuotas Eksc. Šv. A.E.S. kongregacijos Sekretoriui. Civilinės 
metrikacijos klausimu taip pat šifr. 1936 m. birželio 25 d. rap. nr. 2092. 


ASV, Arch. Nunz. Lituania, b. 69, I. 722-724. Mašinraštis, versta iš italų k. 

192. KARD. E. PACELLI ATSAKYMAS Į A. ARATOS RAŠTĄ APIE 
VYRIAUSYBĖS NUSISTATYMĄ DĖL CIVILINĖS METRIKACIJOS 


JO ŠVENTENYBĖS VALSTYBĖS 
SEKRETORIATAS 


Nr. 1394/37 
Iš Vatikano, 
1937 m. balandžio 28 d. 


Didžiai Gerbiamas Ekscelencija, 


Paskyriau visą savo dėmesį išsamiam ir įdomiam Jūsų Ekscelencijos 
šio mėnesio 11 d. raportui nr. 2365, kuriuo Jūs supažindinate mane su įsta- 
tymo, kuriuo šioje katalikiškoje tautoje norima įvesti skyrybas, projektais. 

Pritariu cirkuliarui, Jūsų Ekscelencijos išsiuntinėtam tenykščiam epis- 
kopatui; ir, atsižvelgdamas į Jūsų išmintingą pasiūlymą, išsiunčiau monsin- 
jorui Skvireckui raginamąjį laišką Šventojo Tėvo vardu, kurio kopiją Jums 
pridedu. 

Palieku Jūsų Ekscelencijai pasirūpinti, energingai ir kartu išmintingai, 
kad episkopatas, dvasininkija ir visi dori katalikai, ypač priklausantys Kata- 
likų akcijai, vengdami aistrų ir pagarbiai, gyvai prisidėtų, idant būtų atito- 
lintas tokio žalingo sieloms įstatymo pavojus. 

Mielai naudojuosi proga patvirtinti jaučiąs didžią ir nuoširdžią pagar- 
bą Jūsų Ekscelencijai. 


Jūsų tarnas 
Kard. E. PACELLI 


ASV, Arch. Nunz. Lituania, b. 69, L. 725rv. Mašinraštis, versta iš italų k. 

193. ŠV. SOSTO ATSTOVYBĖS KAUNE SEKRETORIAUS RAPORTAS 
KARD. E. PACELLI APIE DRAUGIJŲ ĮSTATYMO ĮSIGALIOJIMĄ 


2397 
Objektas: Katalikų akcijos draugijos 
1937 m. gegužės 5 d. 


Didžiai Gerbiamas Eminencija, 


Draugijų įstatymas, paskelbtas oficialiame Lietuvos laikraštyje nr. 522 
1936 m. vasario 1 d., daug kartų buvęs atidėtas, galutinai įsigaliojo nuo 
gegužės 1 d. Čionykštis užsienio reikalų ministras apie tai žodžiu prane- 
šė J. E. monsinjorui Aratai balandžio 29 d. vykusioje audiencijoje, kurios 
metu buvau pristatytas kaip Šventojo Sosto reikalų patikėtinis a. i. Reaguo- 
damas į tokį ministro pranešimą, monsinjoras nuncijus gyvai protestavo, 
pareikšdamas, kad įstatymas atvirai pažeidžia konkordato XXV straipsnį. 
Ministras pridūrė, kad gausybė Katalikų akcijos draugijų jau prašėsi būti 
registruojamos pagal minėtojo įstatymo reikalavimus ir kad tokie prašymai 
būsią svarstomi ir perduoti išnagrinėti vyriausybinei komisijai, kuri per 
tris mėnesius turėtų pateikti savo sprendimą. Siekdamas sušvelninti blogą 
žinią, ministras, darydamas tai su ypatingu manieringumu ir žavesiu, pa- 
reiškė, jog šis faktas neturėtų sutrukdyti tęsti privataus pobūdžio pokalbius 
su arkivyskupu, stengiantis pasiekti galutinį susitarimą. J. E. nuncijus savo 
ruožtu pastebėjo, kad šis visiškai vienašališkas veiksmas nėra toks, kuris 
galėtų sumažinti Šventajam Sostui priklausančias teises, nei sukurti prece- 
dentą Vyriausybės naudai. 

Esu įsitikinęs, kad J. E. monsinjoras Arata savo laiku Jūsų Didžiai Ger- 
biamą Eminenciją informavo apie šio įstatymo tikslus, turinį ir pasekmes, 
nors ir neradau to pėdsakų tarp Apaštalinės nunciatūros archyvo doku- 
mentų. Taigi leidžiu sau ilgai nekalbėti apie tai Jūsų Eminencijai. Vis dėlto 
negalių Jūsų Eminencijai bent jau nepranešti, kad šis įstatymas, kuriame 
numatyti vėlesni žingsniai ir reglamentai jo vykdymui, yra laikomas, nė 
kiek neperdedant, malonės kirčiu Lietuvos Katalikų akcijai. 

Dabar kol kas lieka atviras klausimas, ar Katalikų akcijos draugijos, 
kurios Vidaus reikalų ministerijai iki gegužės pirmosios nepateikė prašymų 


577 


Permainų nuojauta: paskutinieji Pijaus XI pontifikato metai 


dėl įrašymo į civilinius registrus, jau yra už įstatymo ribų, taigi laikomos 
uždarytomis ir neegzistuojančiomis, ar dar turi laiko suskubti prisiregis- 
truoti, kaip to reikalaujama. Tuo pat metu čionykščiai Kauno bažnytiniai 
sluoksniai negali pasakyti, ar Katalikų akcijos draugijos, kurios jau paprašė 
būti užregistruotos, visos be išimties bus pripažintos, ar yra galimybė, kad 
kurią nors bus atsisakyta įrašyti ir suteikti pripažinimą. 

Ką tik laikraščiuose buvo paskelbta žinia, kad greitai bus išleistas de- 
kretas-įstatymas, kuris vidaus reikalų ministrui suteiks teisę sujungti pana- 
šaus pobūdžio draugijas; tad Katalikų akcijos draugija galės būti prijungta 
prie kitos neutralios ar protestantiškos draugijos, remiantis vien tuo faktu, 
kad abi draugijos siekia to paties kultūrinio ar sportinio tikslo. 

Pasilenkęs bučiuoti šventąjį Purpurą, turiu garbės pareikšti jaučiąs gi- 
lią pagarbą Jūsų Didžiai Gerbiamam Eminencijai. 


ASV, Arch. Nunz. Lituania, b. 73, I. 139-141. Mašinraštis, versta iš italų k. 

194. A. ARATOS RAPORTAS KARD. E. PACELLI APIE POKALBĮ 
SU S. LOZORAIČIU 


2477 
Objektas: Pokalbis su p. Lozoraičiu 
Talinas, 
1937 m. liepos 20 d. 


Didžiai Gerbiamas Eminencija, 


Pirmiausia dėkoju Jūsų Didžiai Gerbiamam Eminencijai už birželio 
23 d. raštą nr. 2365/37, su kuriuo malonėjote man atsiųsti kopiją ponui 
Graužiniui adresuotos notos, kuria protestuojama prieš draugijų įstatymo 
įsigaliojimą. 

Naudojuosi galimybe informuoti Jūsų Eminenciją, kad liepos 8 d., kai 
turėjau progos pasikalbėti su užsienio reikalų ministru, kalba vėl pakrypo 
prie minėtojo įstatymo. Ponas Lozoraitis patvirtino prieš kelias dienas ga- 
vęs nurodytą notą, tačiau skubindamasis paklausti, ar aš esu susipažinęs su 
Vyriausybės arkivyskupui įteiktu projektu (mano persiųstu Jūsų Eminen- 
cijai su raportu nr. 2275, 1937 m. sausio 7 d.) ir ar nemanau, kad jis liudija 
rimtą žingsnį į priekį dėl ten esančių nuolaidų. Atsakiau jam, kad projektas 
man yra žinomas, tačiau dėl jo negalėčiau nepareikšti tam tikrų didelių iš- 
lygų, - kaip Jūsų Eminencija malonėjote man duoti žinoti savo sausio 16 d. 
rašte nr. 168/37. 

Ponas Lozoraitis pridūrė, kad jis buvo norėjęs kalbėtis su arkivyskupu 
iškart po savo kelionės į Londoną, tai yra gegužę, tačiau tai nebuvo įma- 
noma; kita vertus, pažymėjo, jog derybų su arkivyskupu negalima laikyti 
oficialių derybų papildymu ir kad tai nereiškia regreso mūsų reikaluose; 
dar kartą pažadėjo galėsiąs skirti liepą pokalbiams dėl Katalikų akcijos ir 
ypač dėl jos pripažinimo „moraliniu asmeniu“. 

Nepuoselėju pernelyg didelių iliuzijų dėl šių pono ministro teiginių; 
tačiau mano pareiga pranešti apie tai Jūsų Eminencijai. (1) 

Pasilenkęs ir t. t. 

(1) Monsinjoras Todini*“, informuodamas Jūsų Eminenciją apie pokalbį, 
kuris, jam dalyvaujant, balandžio 29 d. vyko su ponu Lozoraičiu, prane- 
ša (šifr. rap. nr. 2397, gegužės 7 d.) tenykštės nunciatūros archyve neradęs 
mano raportų apie aptariamą įstatymą pėdsakų. Istorinės tiesos dėlei turiu 
pasakyti, kad to paties archyvo Pos. IX (pirmiau patikrinęs tuos Pozicijos 
stalčius, kuriuos jam rodžiau prieš išvykdamas) jis be didelių sunkumų 
būtų galėjęs rasti aptariamą įspūdingo dydžio segtuvą. 


ASV, Arch. Nunz. Lituania, b. 73, I.149-150. Mašinraštis, versta iš italų k. 


“5 Duomenų apie tokį Šv. Sosto atstovybės darbuotoją rasti nepavyko. 

195. A. SAMORĖ'S RAPORTAS KARD. E. PACELLI APIE VYRIAU- 
SYBĖS PASIŪLYTĄ KATALIKŲ AKCIJOS ĮSTATYMO PROJEKTĄ 


2530 


Objektas: Lietuvos KA įstatymo projektas 
1937 m. rugsėjo 11 d. 


Didžiai Gerbiamas Eminencija, 


Pagal instrukcijas, kurias, prieš išvykdamas gydytis į Karlsbadą man 
teikėsi duoti J. E. mons. nuncijus, turiu garbės kaip priedą išsiųsti Jūsų Di- 
džiai Gerbiamam Eminencijai Lietuvos Katalikų akcijos įstatymo projekto, 
kurį čionykštis užsienio reikalų ministras kartu su vidaus reikalų ministru 
paskutinę rugpjūčio savaitę įteikė mons. arkivyskupui, vertimą. 

J. E. mons. Skvireckas man sakė, kad Vyriausybė ketinanti pateikti šį 
įstatymo projektą Parlamentui tik tada, kai susipažins su nauju Lietuvos 
Katalikų akcijos statutu. Kaip dabar Vyriausybė supažindina, tiesa, tik neo- 
ficialiai, arkivyskupą su įstatymo projektu, taip mons. arkivyskupas turėtų 
supažindinti Vyriausybę su naujuoju statutu. Abiems valdžioms sutarus dėl 
abiejų projektų, episkopatas turėtų paskelbti naująjį statutą, o Vyriausybė — 
pateikti įstatymo projektą Parlamentui. 

Mons. arkivyskupas nežino, dėl kokios priežasties nuo susitarimo pro- 
jekto, įteikto praėjusį sausį (šifr. raportas nr. 2275, 1937 m. sausio 7 d.), 
pereita prie sumanymo skelbti įstatymą. Galima daryti prielaidą, kad Vy- 
riausybė buvo paveikta memorandumo, kurį praėjusiais metais čionykštis 
episkopatas įteikė p. Respublikos Prezidentui; pastarojo pabaigoje buvo pa- 
sakyta: „Iš tikrųjų mes manytume, kad Katalikų akcijai turėtų būti paskelb- 
tas atskiras įstatymas, suderintas su konkordato nuostatomis, kaip buvo 
padaryta kitose šalyse, kuriose kilo panaši problema kaip pas mus“ (šifr. 
čionykštės nunciatūros raportas nr. 2017, 1936 m. balandžio 6 d.). Kita ver- 
tus, gana akivaizdi Vyriausybės pastanga išstumti Šventąjį Sostą, nepaisant 
pareiškimų, kuriuos p. Lozoraitis padarė mons. nuncijui liepos 8 d., kaip 
pranešta liepos 20 d. raporte nr. 2477. 

Mons. arkivyskupas dabar reiškia abejones dėl galimybės priimti civi- 
linį Katalikų akcijos įstatymą ir, prieš duodamas atsakymą, norėtų sužinoti, 
koks Šventojo Sosto požiūris šiuo klausimu. 

Be to, aišku, kad Vyriausybė, - kaip galima konstatuoti perskaičius pri- 
dėtą projektą, - neatsižvelgė į visas pastabas, kurias, remdamasis Jūsų Emi- 


nencijos 1937 m. sausio 16 d. raštu nr. 168/37, mons. arkivyskupas padarė 
susitarimo dėl Katalikų akcijos projekto atžvilgiu (šifr. čionykštės nunciatū- 
ros raportas nr. 2363, 1937 m. kovo 22 d.). 

Mons. arkivyskupas, be to, norėtų žinoti, ar - tuo atveju, jei reikėtų iš 
esmės pritarti civilinio KA įstatymo idėjai - svarstytinas naujo Lietuvos KA 
statuto projektas turėtų būti tas, kuris jau buvo parengtas prieš maždaug 
ketverius metus (į čionykštę nunciatūrą patekęs per J. E. Šv. A. E. S. kongre- 
gacijos Sekretorių), ar reikėtų rengti visiškai naują. 

Taip pat mielai sužinotų, ar projektuojamame įstatyme turėtų būti pa- 
minėtos ir Katalikų akcijai giminingos draugijos, idant jos bent iš dalies 
būtų apsaugotos nuo praėjusiais metais paskelbto draugijų įstatymo nuos- 
tatų. 

Pasilenkęs bučiuoti šventąjį Purpurą, turiu garbės patvirtinti jaučiąs 
kuo giliausią pagarbą Jūsų Didžiai Gerbiamam Eminencijai. 


ASV, Arch. Nunz. Lituania, b. 73, I.188-191. Mašinraštis, versta iš italų k. 

196. KARD. E. PACELLI INSTRUKCIJOS A. SAMORĖ I DĖL LAIKY- 
SENOS VYRIAUSYBĖS PASIŪLYTO KATALIKŲ AKCIJOS ĮSTATY- 
MO PROJEKTO ATŽVILGIU 


JO ŠVENTENYBĖS VALSTYBĖS 


SEKRETORIATAS 
Nr. 3873/37 
IŠ VATIKANO, 
1937 m. rugsėjo 30 d. 
Kopija 
Gerb. Pone, 


Kartu su atitinkamu priedu mane tvarkingai pasiekė gerbtinas J. Didž. 
Gerb. M. raportas nr. 2530, datuotas šio mėnesio 11 diena, kurio tema „Lie- 
tuvos Katalikų Akcijos įstatymo projektas“. Reaguodamas į jį, skubu pridė- 
tame priede išsiųsti Jums keletą instrukcijų šiuo klausimu. 

Su jomis prašau malonėti supažindinti Eksc. mons. arkivyskupą, pri- 
duriant ir tuos pastebėjimus bei paaiškinimus, kuriuos Jūs manysite esant 
tinkamus, remiantis taip pat dokumentais, saugomais tenykštės Apaštalinės 
nunciatūros archyve. 

Mielai naudojuosi proga patvirtinti pagarbą J. Didž. Gerb. M. 


Jūsų tarnas 
Kard. E. PACELLI 


Nepaisant nesėkmingų daugkartinių Apaštalinės nunciatūros mėgini- 
mų, Šventasis Sostas negalėjo neteikti jokios reikšmės primygtinai karto- 
jamoms Lietuvos Vyriausybės deklaracijoms, pakartotoms taip pat reikalų 
patikėtinio Romoje, kad tikrai norima pasiekti susitarimą su Šventuoju 
Sostu tokiu sunkiu Katalikų akcijos klausimu. 

Dar praėjusį gruodį, pas Eksc. mons. Kauno arkivyskupą vykusios kon- 
ferencijos proga, pats ponas užsienio reikalų ministras Apaštaliniam nun- 
cijui pareiškė: „Lietuvos Vyriausybė būtų linkusi Katalikų akcijai netaikyti 

draugijų įstatymo ir sutikti, kad Katalikų akcijos veikla būtų reguliuojama 
pagal jos pačios statutą susitarimo pagrindu.“ 

Todėl Šventajam Sostui buvo didelis netikėtumas, kai iš Apaštalinės nun- 
ciatūros raporto nr. 2530, datuoto 1937 m. rugsėjo 11 d., buvo sužinota, kad 
Lietuvos Vyriausybė mons. Kauno arkivyskupui įteikė įstatymo projektą. 

Todėl Šventasis Sostas susidūrė su kankinama būtinybe pareikšti, kad 
veikimo būdas, kurį, atrodo, Vyriausybė ketina taikyti, - tai yra derėtis su J. 
E. mons. arkivyskupu, taip apeinant patį Šventąjį Sostą, - yra visiškai nepri- 
imtinas. Taigi būtų pravartu, kad mons. arkivyskupas savo pokalbiuose su 
Vyriausybe elgtųsi apdairiai, idant šie, užuot tarnavę išsiaiškinant situaciją 
ir parengiant abipusį sutarimą tarp dviejų Aukštųjų Šalių, kurias liečia šis 
klausimas, nepakryptų neteisingu ir pavojingu keliu. 

I. 

Vien tas faktas, kad su Katalikų akcija susijusį įstatymo projektą Vy- 
riausybė parengė visiškai be Šventojo Sosto žinios, pažeidžia Šv. Sosto teises 
ir liudija valstybės valdžios įsibrovimą į jai nepriklausančią sritį. 

Iš tikrųjų Katalikų akcija, siekdama religinio ir antgamtinio tikslo, - 
kaip tvirtinama pačiame įstatymo projekte, - priklauso tiesiogiai nuo baž- 
nytinės hierarchijos, o visų pirma nuo Šventojo Sosto, kadangi Šv. Tėvas yra 
bažnytinės hierarchijos viršūnė. Taigi valstybė, - taip pat ir dėl konkorda- 
to - negali skelbti įstatymų, nepasiekusi atitinkamų susitarimų su Šventuo- 
ju Sostu. 

Jeigu po to pereitume prie apibendrintos įstatymo projekto analizės, 
reikėtų prieiti prie išvados, kad jis tiesiogiai ir iš esmės prieštarauja konkor- 
dato XXV str., mat šis straipsnis garantuoja Katalikų akcijai visišką organi- 
zavimosi ir veikimo laisvę, tuo tarpu įstatymo nuostatos iš esmės pažeidžia 
jos prigimtį ir jos veiklą. 

II. 

Nesileidžiant į nuodugnų atskirų įstatymo projekto straipsnių nagri- 
nėjimą, užtenka kelių akcentų. 

2str., kurio formuluotė yra akivaizdžiai nepilna ir netobula, kalba apie 
Katalikų akcijos tikslą, tačiau nepasako, kokios yra veiklos, kurias ji gali 
vykdyti. Taip straipsnis lieka atviras prieštaringoms ir pernelyg siauroms 
interpretacijoms, mat siekiant „religinio ir antgamtinio tikslo“, kas siūloma 
Katalikų akcijai, yra būtinas ne tik religinis ir sakramentinis, bet ir kultūri- 


584 


Permainų nuojauta: paskutinieji Pijaus XI pontifikato metai 


nis, moralinis bei edukacinis veikimas, nors pastarasis ir turi būti apibrėž- 
tas bei derėti su tuo pačiu antgamtiniu tikslu. Kita vertus, pernelyg siaurą 
interpretaciją įgalina tai, ką skaitome 4 str., kad „išskirtinis draugijų tikslas 
yra suteikti deramas specialias religines paslaugas“. 

Lygiai taip pat teigiama, kad tos pačios organizacijos neužsiima „po- 
litika“. Tai yra netikslus terminas, kurio Šventasis Tėvas nepriima, kadangi 
Jis yra daug kartų atskyręs „didžiąją politiką“, „gerąją politiką“, kuri reiš- 
kia bendrojo gėrio visumą, susijusią su poliu, miestu, tauta, bendruomene 
pilnąja šio žodžio prasme, nuo „partinės politikos“, susijusios su daliniais 
gėriais; tad Katalikų akcija negali nesidomėti politika pirmąja prasme, apsi- 
ribodama vien griežta „socialinės pagalbos“ pareiga. 

Labai žalingas ir 7 str., kadangi jis Katalikų akcijai uždeda daug sunkių 
biurokratinių saitų ir apribojimų, nustatytų draugijų įstatymu; apribojimų 
ir suvaržymų, jau iškeltų tenykštės Apaštalinės nunciatūros ir šio Valstybės 
sekretoriato, kurie buvo įsitikinę, kad toks įstatymas negali būti taikomas 
Katalikų akcijai, nesuardant jos prigimties ir veiklos. 

Tuo tarpu dabar pagal 7 str. šie suvaržymai turėtų būti taikomi Katali- 
kų akcijai, kuri, užuot naudojusis plėtros ir veikimo laisve, į kurią ji turi tei- 
sę dėl savo religinės ir antgamtinės prigimties - teisę, suteiktą ir pripažintą 
konkordatu -, būtų baisiausiai sukaustyta, o ir pačiai jos egzistencijai kiltų 
rimta grėsmė, kadangi ji pasidarytų daugybės draugijų įstatymo suvaržymų 
objektu. 

Šiuo atžvilgiu užtenka prisiminti draugijų įstatymo 2 str., kuris nustato 
kiekvienos draugijos sudarymo ir funkcionavimo tvarką bei 10, 16, 18, 26 
str., kurie įstumtų Katalikų akciją į visišką priklausomybę nuo valstybinės 
valdžios; 39 str., kuris, atrodo, nori pasakyti, kad Katalikų akcija negali ver- 
tinti savo nario elgesio, nors ir peiktino pagal krikščionišką moralę, jeigu 
šis priklauso valstybės tarnybai; pagaliau 48 ir 55 str., kurie valstybinei val- 
džiai suteikia - įprasta tvarka - kuo didžiausias galias, netgi sustabdyti bet 
kokią veiklą. 

III. 

Be pretekstų, pateisinančių Katalikų akcijos reformos vykdymą, Lietu- 
vos Vyriausybė apeliavo į 1931 m. sutartis tarp Šventojo Sosto ir Italijos. 

Visų pirma pastebėtina, kad su Italija sutarta sistematizacija išsaugo 
Katalikų akcijai, jos esmei ir funkcionavimui priderančius požymius (pagal 

Popiežiaus, kuris yra vienintelis kompetentingas apibrėžti Katalikų akcijos 
prigimtį, požiūrį) ir priemones, reikalingas jos egzistavimui bei funkciona- 
vimui. 

Antra vertus, dar prisimintina, kad Katalikų akcijos sutvarkymas Ita- 
lijoje buvo įvykdytas ne įstatymu, bet įprastine sutartimi, priimtina abiems 
Aukštosioms Šalims. 

Pagaliau tokia sutartis yra apibendrinta, o ne kaip įstatymo projekte 
specifikuota 22 straipsniais, taip pat nesiremia bendru draugijų įstatymu 
kaip Lietuvoje. 

IV. 

Be to, Šventasis Sostas turi pažymėti, kad Lietuvos Vyriausybės laikyse- 
na kelia didelį susirūpinimą, pastarajai neparodžius geros valios sprendžiant 
klausimus, kurie kartas nuo karto iškyla dėl katalikiškų organizacijų. 

Iš tikrųjų pradedant nuo 1930 m., kuomet paprastu švietimo ministro 
cirkuliaru buvo sustabdyta ateitininkų veikla, baigiant ilgomis ir kankinan- 
čiomis derybomis su Popiežiaus atstovu, esama gausybės vienašališkų aktų, 
kurie atnešė didžiulę žalą Bažnyčios teisėms ir sielų gerovei, todėl Šventasis 
Sostas yra labai neužtikrintas dėl to pasitikėjimo pagrindo, kuris yra būti- 
nas kiekvienam ilgalaikiam susitarimui, ir kita vertus, yra labai neužtikrin- 
tas dėl galimų nuolaidų, darytinų Lietuvos Vyriausybei Katalikų akcijos 
reikaluose. 

Pagaliau dar reikia priminti Eksc. Kauno arkivyskupui, kad „Lietuvos 
Vyriausybės projektui dėl susitarimo Katalikų akcijos klausimu“, kurį po- 
nas Lietuvos užsienio reikalų ministras įteikė aukščiau minėtos konferen- 
cijos proga, Jo Šventenybės Valstybės sekretoriatas tenykštei Apaštalinei 
nunciatūrai išsiuntė savo pastabas raštu nr. 168/37, datuotu 1937 m. sausio 
16 d., idant pastaroji savo ruožtu supažindintų su jomis Vyriausybę. Kaip 
teisingai pažymi nunciatūra, Vyriausybė ne tik savavališkai perėjo prie įsta- 
tymo projekto, bet net ir minimaliai neatsižvelgė į minėtame rašte padary- 
tas pastabas. 

Todėl Šventasis Sostas ne tik išreiškia savo rezervuotumą dėl paskuti- 
niųjų pokalbių tarp J. E. mons. Kauno arkivyskupo ir Lietuvos Vyriausybės 
Katalikų akcijos klausimu, bet ir negali pritarti tam, kad tas pats prelatas 
eitų į derybas su Vyriausybe dėl šio įstatymo projekto, kadangi šis yra ydin- 
gas tiek dėl savo kilmės, tiek iš formalios bei turinio pusių. 

Šventasis Sostas verčiau lauktų, kad Lietuvos Vyriausybė atsisakytų 
daug kartų skelbto įstatymo projekto idėjos ir pademonstruotų pasirengi- 
mą siekti, įprastu susitarimu, tokio Katalikų akcijos Lietuvoje sistematiza- 
vimo, kuris, tiek atsižvelgiant į padarytas pastabas, tiek į tai, kas išdėstyta 
naujojo statuto projekte, patenkintų abi Aukštąsias Šalis. 


ASV, Arch. Nunz. Lituania, b. 71, I. 715-722. Mašinraštis, versta iš italų k. 

197. A. ARATOS RAPORTAS KARD. E. PACELLI APIE NAUJOJO 
UNIVERSITETO STATUTO PLIUSUS IR MINUSUS 


1937 m. lapkričio 11 d. 
2628 
Objektas: Naujasis universiteto statutas 


Didžiai Gerbiamas Eminencija, 


Kaip jau turėjau garbės Jūsų Didžiai Gerbiamam Eminencijai pranešti 
telegrafu, šio mėnesio 4 d. Lietuvos Parlamentas 30 balsų už ir 16 prieš 
patvirtino įstatymą, kuriuo Kauno universitetui buvo suteiktas naujas sta- 
tutas. Minėtame įstatyme netikėtai, - įgaliotos jį išnagrinėti parlamentinės 
komisijos iniciatyva, - buvo padaryta svarbi pataisa dėl Katalikų fakulteto. 
9 str. iš tikrųjų aiškiai pasakyta, kad fakultetas turi dvi sekcijas: Teologijos ir 
Filosofijos. Taigi taip pripažįstamas juridinis Filosofijos sekcijos egzistavi- 
mas, sekcijos, kuri, nors ir normaliai funkcionavo iki šiol, nebuvo paminėta 
1931 m. statute, kai čionykštė Vyriausybė pirmą kartą ėmėsi universiteto 
statuto reformos, ir jos nenorėta minėti (akivaizdžiai siekiant ją uždaryti) 
vėlesniuose statutuose (1). 

Šis oficialus pripažinimas, teikiantis realią naudą Katalikų fakultetui, 
atrodo, sietinas su asmeniniu Respublikos Prezidento įsikišimu, reaguojant 
į Šv. Sosto pro memoria ir į pakartotinius episkopato žingsnius (šifr. rapor- 
tas nr. 2569, spalio 8 d.): ir, taip sakant, sudaro pozityviąją šio naujojo įsta- 
tymo pusę fundamentalių universiteto Katalikų fakulteto teisių atžvilgiu. 

Vis dėlto jaučiu pareigą atkreipti Jūsų Eminencijos dėmesį į keletą 
aplinkybių, kurios sudaro negatyviąją minėto įstatymo pusę. 

1) Rekomenduodamas Parlamentui balsuoti už naująjį įstatymą, švie- 
timo ministras padarė pareiškimų, - kuriuos Jūsų Eminencija galėsite per- 
skaityti čia pridėtame priede, - pastebimai siekiančių sumažinti reikšmę ir 


vertę padarytos nuolaidos, kuri tinkamu momentu galėtų atimti iš Pilosofi- 


jos sekcijos galimybę funkcionuoti taip, kaip ji funkcionavo iki šiol. 
Ministras iš tikrųjų leido suprasti, kad Katalikų fakulteto Filosofi- 
jos sekcija turėtų apimti tik filosofijos ir su ja glaudžiai susijusių mokslų 

studijas ir atsisakyti literatūros bei istorijos studijų. Jei tai pasitvirtintų, 
Filosofijos sekcija nebefunkcionuotų taip, kaip iki šiol, kadangi pasaulie- 
čiams (dėl kurių iš esmės ir buvo sukurta Filosofijos sekcija) pasidarytų 
nebeįmanoma gauti istorijos ir literatūros mokytojų vidurinėse mokyklose 
diplomą (2). 

Taigi prastai slepiamas švietimo ministro tikslas būtų tas, kad Filosofi- 


jos sekcija tarnautų beveik išimtinai teologijos alumnams, kaip tai pažymė- 
jo ir parlamentinės komisijos, įgaliotos pristatyti įstatymą, pirmininkas. 

2) Greitai patvirtintame įstatyme reikia nurodyti ir tą aplinkybę, kad 
nėra paminėtas (kaip čionykštė nunciatūra jau buvo informavusi 1937 m. 
rugsėjo 25 d. raporte nr. 2556) konkordato XIII str., susijęs su dėstytojų 
skyrimu, nors toks paminėjimas būdavo daromas ankstesniuose universi- 
teto statutuose. 

Jei taip norėta - iš čionykščių valdovų, o ypač iš naujojo įstatymo ini- 
ciatoriaus, švietimo ministro Tonkūno pusės - demonstratyviai ir nelabai 
mandagiai ignoruoti iškilmingą paktą, kuris, galima sakyti, yra tapęs našta, 
vis dėlto neatrodo, kad toks faktas padarytų kokios nors praktinės žalos 
sudarytam paktui, kai naujasis įstatymas bus pritaikytas Katalikų fakulteto 
Filosofijos sekcijos atžvilgiu. 

3) Kitas naujojo įstatymo minusas glūdi 53 str., kuriuo reikalauja- 
ma, kad kiekvienas etatinis universiteto dėstytojas per savaitę išdėstytų 
ne mažiau 4 valandų savo dalyko. Ši nuostata palies tris Katalikų fakulteto 
(Teologijos sekcijos) katedras: Patristikos, Religijų istorijos ir Krikščio- 
nybės archeologijos, tai yra šios trys katedros turėtų būti uždarytos, jei 
nerastų būdo, kaip iki keturių savaitinių valandų išplėsti atitinkamų daly- 
kų dėstymą. Kito sprendimo nesimato. Ir iš tikrųjų, anksčiau studijų pro- 
gramą laisvai tvirtindavo atitinkami fakultetai, kurie dažnai vieno dalyko 
dėstytojui paskirdavo papildomas kito dalyko valandas, tuo tarpu dabar 
pagal naujojo statuto normas studijų programa turės būti patvirtinta mi- 
nistro, kuris, be abejonės, integraliai taikys skubiai patvirtinto įstatymo 
reikalavimus. 

Prie šios informacijos privalau pridėti kitą. Seimas šiomis dienomis 
patvirtino naują, ankstesnįjį papildantį įstatymą, kuris nustato aukštesnio- 
jo ir žemesniojo personalo etatų sąrašus atskiroms kiekvieno universiteto 
fakulteto katedroms. Šis įstatymas numato nedidelį Katalikų fakulteto etatų 

padidinimą, pridėdamas naują žemesnio personalo etatą Pedagogikos ka- 
tedrai. 

Ši malonė akivaizdžiai nepatenkina visų Katalikų fakulteto poreikių, 
kuriam, kaip Jūsų Eminencijai gerai žinoma, reikia dar ir Psichologijos bei 
Sociologijos katedrų (3). 

"Tai galbūt bus galima pasiekti derybų keliu, kai šios... bus atnaujin- 
tos! Pats Respublikos Prezidentas ir švietimo ministras privačių pokalbių 
metu yra kalbėję apie tokią galimybę ir pripažinę tam tikrų pakeitimų 
būtinybę. 


Vakar nuvykau pas čionykštį užsienio reikalų ministrą Lozoraitį, kurio 
nebuvau matęs keturis mėnesius. Kalbėdamas apie įstatymą, kuriuo buvo 
patvirtintas naujasis universiteto statutas, parodžiau jam savo pasitenkini- 
mą tuo, kad buvo oficialiai pripažintas juridinis Katalikų fakulteto Filosofi- 
jos sekcijos egzistavimas. Tačiau sykiu laikiau savo pareiga padaryti išlygas: 
a) dėl švietimo ministro kalbos turinio ir b) dėl tam tikrų šio įstatymo 
nuostatų, kurios neatsižvelgia į bažnytinės valdžios teises Katalikų fakulteto 
studijų programos atžvilgiu. 

Ponas Lozoraitis mėgino pateisinti savo kolegą tuo, jog šis turėjęs 
įveikti daug sunkumų, kad įtikintų Parlamentą pripažinti juridinį Katalikų 
fakulteto Filosofijos sekcijos egzistavimą; ir pridūrė, kad vėliau bus galima 
galvoti apie kitus spręstinus klausimus. 

Po to, kas išdėstyta, palieku Jūsų Eminencijai nuspręsti, ar reikėtų, kad 
Šv. Sostas, — tokia forma, kuri atrodytų tinkamiausia, ir pratęsiant vadina- 
mąjį memorandumą, kurį Valstybės sekretoriatas jau įteikė tenykščiam Lie- 
tuvos reikalų patikėtiniui, - priimtų kaip įvykusį faktą Filosofijos sekcijos 
pripažinimą, nors ir padarydamas reikiamas išlygas dėl švietimo ministro 
pareiškimų bei dėl fakto, kad Vyriausybė nepanoro prieš tai susitarti su kita 
Šalimi dėl viso to, kas susiję su Katalikų fakultetu. 


Neslėpsiu nuo Jūsų Eminencijos, kad čia katalikų sluoksniai labai pesi- 
mistiškai nusiteikę dėl švietimo ministro intencijų, išreikštų ir paskutinio- 
joje jo kalboje, pasakytoje šiandien Seime, iš kurios dar kartą matyti planas 
numarinti Filosofijos sekcijos funkcionavimą. Dėl visų šių aplinkybių nu- 
sprendžiau turįs atsisakyti planuotų vizitų pas p. Respublikos Prezidentą 
ir p. Ministrų Tarybos Pirmininką, neįžvelgdamas juose tos būtinybės ir 

naudos, į kurią Jūsų Eminencija atkreipėte mano dėmesį šio mėnesio 11 d. 
šifruotėje nr. 18, už kurią nuoširdžiai dėkoju. 

Klaupdamasis bučiuoti šventąjį Žiedą, turiu garbės patvirtinti jaučiąs 
gilią ir pamaldžią pagarbą Jūsų Didžiai Gerbiamam Eminencijai. 


(1) Iki 1931 m. galiojusiuose statutuose nurodytos abi Katalikų fakulteto 
sekcijos. 


(2) Dera pažymėti, jog Filosofijos sekcija niekada nebuvo tapusi parengia- 
maisiais kursais į teologiją Kauno seminarijos alumnams: nors vienas ar ki- 
tas jų su bažnytinės valdžios sutikimu galėjo ją lankyti, kad, jei to prireiktų, 
galėtų užimti dėstytojo vietą kokioje nors valstybinėje gimnazijoje. 


(3) Pažymėtina, kad susitarimo projekte, kurį Vyriausybė įteikė 1933 m. 
gegužę, buvo numatyta Psichologijos katedra ir tam tikslui reikalingi papil- 
domi etatai (šifr. rap. nr. 1593, 1935 m. kovo 5 d.). 


ASV, Arch. Nunz. Lituania, b. 72, L. 937-943. Mašinraštis, versta iš italų k. 

198. A. ARATOS RAŠTAS KARD. E. PACELLI APIE VYRIAUSYBĖS 
POLITIKĄ BAŽNYČIOS ATŽVILGIU IR GALIMUS NAUJOS KONS- 
TITUCIJOS PAVOJUS 


2724 
Objektas: Bažnytinė Vyriausybės politika 
Kaunas 
1937 m. gruodžio 27 d. 


Didžiai Gerbiamas Eminencija, 


Socialistinis laikraštis Lietuvos žinios 1937 m. gruodžio 19 d. paskelbė 
Valstybės Tarybos sprendimą dėl religinio mokymo mokyklose. Joks kitas 
laikraštis, net valstybinis Lietuvos aidas, nepranešė nieko, tačiau manau, 
kad fakto tikrumu abejoti negalima. Tad nusprendžiau pasinaudoti proga 
ir atsiųsti Jūsų Didžiai Gerbiamam Eminencijai pridedamą laikraščio pra- 
nešimo tekstą. 

Remdamasi 1928 m. Lietuvos Konstitucijos 81-uoju straipsniu, ku- 
ris numato neutralių mokyklų steigimą vaikams, kurių tėvai nepriklauso 
jokiai religinei konfesijai (tokių mokyklų iki šiol nėra), Valstybės Taryba, 
paklausta švietimo ministro, pareiškė, kad mokiniai, kurie nepriklauso jo- 
kiai religinei konfesijai, priimti į bendrąją vidurinę mokyklą, neturi laikyti 
religijos egzamino ir gali nelankyti toje mokykloje rengiamų religijos pa- 
mokų. 

Valstybės Taryba, žinoma, ignoravo konkordato XIII straipsnio nr. 1, 
kuris sankcionuoja privalomą religinį mokymą visose valstybinėse ar 
valstybės finansuojamose mokyklose. Pastebėsiu, kad 1928 m. Lietuvos 
Konstitucija 81-ajame straipsnyje išlaikė ankstesnės 1922 m. Konstitucijos 
80-ajame straipsnyje buvusias nuostatas šiuo klausimu. 

Ta proga, manau, privalau pasiremti sklindančiais gandais, susijusiais 
su religijos mokymu, pasak kurių, naujausioje Konstitucijoje, jau trečioje 
per dvidešimtį metų (manoma, jog ji bus paskelbta ateinančiais metais) bus 
keletas svarbių pakeitimų. Kalbama, kad naujojoje Konstitucijoje bus įtvir- 
tintas neprivalomo religinio mokymo mokyklose principas. 

Dėl šios naujosios Konstitucijos dar turiu pasakyti, jog baiminamasi, 
kad ji atneš katalikams ir Šventajam Sostui keletą nemalonių staigmenų, 
susijusių ir su esminėmis problemomis santykiuose tarp Bažnyčios ir vals- 
tybės. Tarp kitko, kalbama, kad ketinama pasikėsinti ir į šeimos instituciją. 

Kai tik bus įmanoma patikslinti šį klausimą, nepraleisiu progos pra- 
nešti Jūsų Eminencijai, tuo tarpu klaupiuosi pabučiuoti šventąjį Purpurą ir 
reiškiu giliausią pagarbą, kurią turiu garbės patvirtinti 


Jūsų Garbiausiai Eminencijai 


ASV, Arch. Nunz. Lituania, b. 69, I. 758-760. Mašinraštis, versta iš italų k. 

199. A. ARATOS RAŠTAS KARD. R. C. ROSSI APIE TELŠIŲ VYS- 
KUPO PRAŠYMĄ SKIRTI JAM KOADJUTORIŲ 


2765 
1937 m. gruodžio 31 d. 


Didžiai Gerbiamas Eminencija, 


Didžiai gerbiamas mons. Justinas Staugaitis, Telšių vyskupas ir Klai- 
pėdos prelatas, perdavė man pridėtą prašymą, skirtą Šv. Tėvui, kad su Jo 
tėvišku palaiminimu būtų paskirtas vyskupas augziliaras. Šioms pareigoms 
jis pristatė gerb. mons. Vincentą Borisevičių, Jo Šventenybės rūmų prelatą, 
šios vyskupijos seminarijos rektorių. 

J. E. mons. Staugaičio sveikatos būklė anaiptol nėra tokia, kad reikėtų 
augziliaro, nors būdamas 72 metų jis kenčia nuo kai kurių negalavimų. Tai 
paaiškinama jo noru turėti padėjėją, išvaduosiantį jį nuo ganytojo pareigų. 

Asmuo, kurį jis siūlo augziliaru, yra vertas visais požiūriais, tačiau 
jam jau esant numatytu galimoms Kauno arkivyskupo koadjutoriaus par- 
eigoms, - kaip turėjau garbės pranešti Jūsų Eminencijai savo rekomenda- 
cijoje nr. 2740 šio mėn. 28 d., - akivaizdu, kad mons. Staugaičio prašymo 
priėmimas priklausys nuo Šventojo Tėvo sprendimų pasirenkant galimą 
koadjutorių Kauno arkivyskupui. 

Tuo atveju, jei Šventasis Tėvas visgi teiksis suteikti Telšių vyskupui no- 
rimą malonę, leisiu sau pasakyti Jūsų Eminencijai, jog šiomis aplinkybė- 
mis vertėtų priminti mons. Staugaičiui, kad ši Šv. Kongregacija laišku nr. 
145/30, rašytu 1936 m. liepos 18 d., jį informavo, jog būtina skirti didesnį 
dėmesį ir intensyviau rūpintis dvasiniu katalikų — tiek vokiečių, tiek lietu- 
vių (ypač pastarųjų) - gyvenimu Klaipėdos krašte. Iš tiesų, mano kuklia 
nuomone, būtų neblogai santūriai patarti anksčiau minėtam vyskupui, kad 
šis drąsiai pasinaudotų augziliaro darbu, ypač Klaipėdos krašte, kuriame 
religinės sąlygos per dvejus metus (kaip man atrodo) nėra labai pagerėju- 
sios. Priešingai, į akis ten krenta tikra komunistinė propaganda, plintanti 
tarp šio krašto lietuvių. Ši propaganda politiniais sumetimais toleruojama 
Vyriausybės Kaune. Nors Lietuvoje komunizmas yra griežtai uždraustas, 

tačiau leidžiamas (ir net netiesiogiai palaikomas) Klaipėdos krašte — vien 
tam, kad šitaip, - per žemesnės moralės ir socialinės padėties lietuvių imig- 
raciją, - būtų silpninamas vokiečių, visada sudariusių daugumą, skaitlinis 
pranašumas ir politinė stiprybė. 

Klaupiuosi pabučiuoti šventąjį Purpurą, reikšdamas giliausią pagarbą 
Jūsų Didžiai Gerbiamam Eminencijai. 


ASV, Arch. Nunz. Lituania, b. 65, I. 617-618. Mašinraštis, versta iš italų k. 

200. A. ARATOS RAPORTAS KARD. E. PACELLI APIE SITUACI- 
JĄ LIETUVOJE IR BŪTINYBĘ, KAD EPISKOPATAS IMTŲSI AKTY- 
VESNIŲ VEIKSMŲ 


2932 
Objektas: Padėtis 
1938 m. kovo 8 d. 


Didžiai Gerbiamas Eminencija, 


Šioji nunciatūra turėjo garbės pranešti Jūsų Didžiai Gerbiamam Emi- 
nencijai apie naujosios Lietuvos Konstitucijos tekstą (1938 m. vasario 23 d. 
raportas nr. 2895) ir apie poveikį, kurį ji galės turėti šalies politinei bei re- 
liginei situacijai. 

Politinė bei religinė situacija galėtų patirti reikšmingų ir nemalonių 
pokyčių, ypač jei Lietuvos šviesiausiasis episkopatas atidžiai nesisaugos ir 
nesistengs išvengti priešiškų Bažnyčiai įstatymų pavojaus. 

Todėl šiuo tikslu man atrodo naudinga ir tinkama, kad šviesiausieji 
vyskupai išreikštų savo nusistatymą naujosios Konstitucijos atžvilgiu ir - 
galbūt kolektyviniu ganytojišku laišku - duotų nurodymus tikintiesiems 
kai kuriais svarbiais klausimais. 

Pirmasis jų galėtų būti civilinės metrikacijos ir skyrybų. 


Nėra jokių abejonių, kad vyriausybiniai sluoksniai yra apsispren- 
dę balsuoti už įstatymą, leidžiantį civilinę metrikaciją. Konstitucijos 125 
straipsnis aiškiai sako: „Gimimo, santuokos ir mirties registracijos aktai yra 
atliekami valstybės organų įstatymo nustatytomis sąlygomis ir tvarka. Ti- 
kintieji gali atlikti šiuos aktus pas savo dvasininkus įstatymo nustatytomis 


sąlygomis ir tvarka (1) ir neverčiami jų kartoti kitur.“ 


Taip religinė santuoka - pagal įstatymą - labai greitai taps tik išimtimi: 
norma visų pirma kalba apie civilinę santuoką, nors ir neprivalomą. 

Kadangi iki šiol Lietuvoje nėra civilinės metrikacijos, netgi tiems, kurie 
nepriklauso jokiai religinei konfesijai, manau, beveik neimanoma sutruk- 
dyti jos įvedimą. Tuo tarpu dar būtų galima pasiekti, kad nebūtų įvestos 
skyrybos, dėl kurių jau kuris laikas nerimsta ir kovoja Lietuvos laisvama- 

niai. Ir atrodo, kad iš tikrųjų norima jas įvesti. Šiuo tikslu, mano nuomone, 
būtų efektingas ir labai tinkamas vieningas ir skubus episkopato veiksmas. 

Jūsų Eminencija malonėjo praėjusių metų balandį pakviesti čionykštį 
šviesiausiąjį arkivyskupą energingai imtis iniciatyvos, kad būtų išsaugotas 
krikščioniškos šeimos institutas. Didžiai apgailestaudamas turiu pasakyti, 
kad ir šiuo atveju vyskupų veiksmai buvo menki ir nevieningi. Užuot žengę 
kolektyvinį ir labai svarbų žingsnį, savo poziciją tokiu rimtu klausimu ats- 
kirais atvejais ganytojišku laišku išsakė tik vienas ar kitas vyskupas. 

Jei dabar episkopatas neįsiterps visais leistinais būdais, o ypač kolek- 
tyviniu dokumentu, jei jis nebandys sukurti priešiškos skyrybų projektui 
atmosferos, taps tuščiomis pastangos, kurių tikintieji imsis paskutinę aki- 
mirką, kai Vyriausybė pristatys projektą Parlamentui: pastarasis, būdamas 
paklusniu instrumentu civilinės valdžios rankose, jį tikrai priims, jei tik 
Vyriausybė to pareikalaus. 


Antroji tema, kurią vyskupai galėtų svarstyti planuojamame kolekty- 
viniame laiške, būtų ši: aiškiai pasakyti, kad konkordatas garantuoja kata- 
likams tas teises, dėl kurių ta pati Konstitucija nukreipia į įstatymus ar į 
susitarimus (2). 

Tai yra: 

Katalikų bažnyčios padėtis valstybėje pagal konkordato I str. (Konsti- 
tucijos 33 str.), susijusi su savivaldos teise pagal kanonus; 

Dvasininkų atleidimas nuo karinės tarnybos (konkordato V str., Kons- 
titucijos 31 str.); 

Teisė turėti kilnojamą ir nekilnojamą turtą (konkordato XVII str., 
Konstitucijos 30 str.); 

Teisė turėti (Katalikų akcijos) jaunimo organizacijas (konkordato XXV 
str., Konstitucijos 38 str.) (3); 

Privalomas religinis mokymas visose mokyklose: pradinėse, vidurinė- 
se ir specialiosiose (konkordato XIII str.6, nr. 1, Konstitucijos 41 str.). 

Be kita ko, naujojoje Konstitucijoje yra kai kurių straipsnių, kurių sti- 
listinė raiška išduoda Vyriausybės norą uždėti Bažnyčios laisvei nepagrįs- 
tus suvaržymus. 

Tai galėtų suteikti papildomos medžiagos kolektyviniam episkopato, 
kuris privalo aiškinti minėtuosius straipsnius, kaip to reikalauja Bažnyčios 

teisė, laiškui. Tiksliau kalbant, galvoje turimi Konstitucijos 29 ir 32 straips- 
niai. 

29 straipsnis kalba apie religinius ordinus ir kongregacijas. „Valstybės 
pripažintų Bažnyčių bei kitų joms prilygstančių tikybinių organizacijų dva- 
siniai ordinai, kongregacijos ir brolijos, kiek jų veikla pasireiškia tikybos 
mokslo skelbimu ir tikybinėmis apeigomis bei maldomis, gali veikti lais- 
vai.“ Susidaro įspūdis, kad ypatingų veiklų, leidžiamų šioms religinėms įs- 
taigoms, išskaičiavimas gali reikšti kitų veiklų apribojimą. 

32 straipsnis pretenduotų būti ta nuostata, kuri yra vadinama Kan- 
zelparagraph?". Pastarasis skamba taip: „Valstybės pripažintų Bažnyčių bei 
kitų joms prilygstančių tikybinių organizacijų mokslo skelbimas, tikybinių 
apeigų bei maldų atlikimas ir kita tikybinė veikla, taip pat maldų namai, 
negali būti naudojami tam, kas prieštarauja Konstitucijai ir įstatymams.“ 

Interpretuojant tokį straipsnį, labai lengva pradėti piktnaudžiauti; to- 
dėl reikėtų, kad ir šiuo atveju vyskupai padarytų tam tikrų išlygų Bažnyčios 
teisės atžvilgiu, t. y. susijusių su dvasininkais, katalikiško mokslo ir moralės 
skelbimu, aiškinimu bei skleidimu. 


Tai pagrindinės temos, kurias episkopatas galėtų aptarti savo kolek- 
tyviniame laiške, jei tik Jūsų Eminencija laikosi nuomonės, kad vyskupai 
turėtų paskelbti tokį dokumentą. Tokiu atveju būtų gerai, kad jis būtų pa- 
skelbtas iki įsigaliojant Konstitucijai, t. y. iki gegužės 12 d. 

Prieš baigdamas šį savo raportą, norėčiau sulaikyti Jūsų Eminenciją ties 
kita rimta problema, kuriai, nepaisant numatomo kolektyvinio laiško, vys- 
kupai turėtų skirti visą savo dėmesį: tai privačios katalikiškos mokyklos. 

Naujoji Konstitucija nebegarantuoja valstybinės paramos, kuria iki 
šiol jos naudojosi; ir belieka laukti, kad netolimoje ateityje ta parama bus 
panaikinta. Žvelgiant į ateitį, reikėtų, kad katalikai išsaugotų tas privačias 
mokyklas, kurias dar galima išsaugoti. Šiuo tikslu yra būtina, kad vyskupai 
padarytų viską, kas tik įmanoma, kad dabartinės mokyklos išlaikytų para- 
mą. Tai skubi programa; tačiau ji neturėtų panaikinti antrosios programos 


27 Tai nuoroda į 1871 m., vadinamojo kulturkampfo metu, Vokietijos baudžiamajame 
kodekse atsiradusį straipsnį, pagal kurį dvasininkai, religinių apeigų metu komentuojantys 
valstybės politinio gyvenimo reiškinius taip, kad tai gresia viešajai tvarkai, galėjo būti baudžia- 
mi iki dvejų metų kalėjimo. Ši norma Vokietijoje buvo panaikinta tik 1953 m. 

įgyvendinimo: t. y. surinkti lėšų (Lietuvoje ir galbūt iš Amerikos lietuvių 
katalikų), kad būtų užtikrintas nepriklausomas katalikiškų mokyklų gyva- 


vimas, - lėšų, iš kurių, jeigu netektų vyriausybinės paramos, šiandien galė- 
tų išgyventi tik nedidelė dalis. 

Po viso šito leisčiau sau pabaigoje paminėti tokį dalyką: kadangi gar- 
bingas laiškas, kurį Jūsų Eminencija praėjusiais metais nusiuntė mons. ar- 
kivyskupui, nebuvo atitinkamai išpildytas, tikriausiai nebus pro šalį (mano 
nuolankia nuomone), jei Jūsų Eminencija, norėdamas atkreipti Lietuvos 
episkopato dėmesį į rimtas problemas, su kuriomis šiandien tenka susidurti 
(4), be kita ko išsakytų mandagų priekaištą dėl vyskupų vieningo veikimo, 
taip pageidauto Šventojo Tėvo ir taip reikalingo panašiose situacijose, trū- 
kumo. 

Lenkdamasis pabučiuoti šventąją purpurinę Mantiją ir reikšdamas gi- 
liausią bei nuoširdžią pagarbą, turiu garbės patvirtinti esąs 


Jūsų Didžiai Gerbiamo Eminencijos [tarnas] 


(1) Turima galvoje civiliniai įstatymai. 


(2) Vyriausybė gali likti nepatenkinta galimomis Konstitucijos interpreta- 
cijomis, kurias, remiantis konkordatu, norės pateikti vyskupai; tačiau gali- 
me būti visiškai tikri, kad Vyriausybė iš savo pusės bandys ją interpretuoti 
katalikų nenaudai. Todėl savalaikis episkopato pozicijos išsakymas, atliktas 
reikiamais būdais, išeitų tik į naudą. 


(3) Šis Konstitucijos 38 str. turėtų būti išaiškintas taip, kad Katalikų bažny- 


čiai aiškiai paliktų neginčytiną teisę turėti jaunimo organizacijų. Straipsnis 
teigia: „Jaunimui auklėti, mokyti ir šviesti valstybė [...] turi jaunimo organi- 
zacijų.“ Kaip jau turėjau garbės pateikti anksčiau minėtame raporte, vietoj 
galininko linksnio (kuris galėjo būti interpretuotas valstybinio monopolio 
naudai), šio straipsnio redakcijoje yra įvestas dalies kilmininkas. Nepaisant 
šito, turėtų būti aiškiai pasakyta, kad Bažnyčia (ypač atsižvelgiant į konkor- 
dato XXV str.) turi absoliučią teisę steigti ir turėti jaunimo organizacijų. 


(4) Jei Lietuvos vyskupai būtų dar kartą paskatinti paskelbti numatytą ko- 
lektyvinį dokumentą, būtų pravartu, jei atsargumo dėlei dvasininkams būtų 
įsakyta perskaityti laišką, jo nekomentuojant. Šioji nunciatūra pranešė, kad 

valstybinė cenzūra uždraudė skelbti paskutiniosios vyskupų konferencijos 
nutarimą?“, Tai nebus klaidingas kelias, ypač turint galvoje, kad draudimas 
buvo motyvuotas ta aplinkybe, jog minėtajame nutarime buvo nurodyta 
paaiškinti jo turinį tikintiesiems. 


ASV, Arch. Nunz. Lituania, b. 72, 1. 1003-1008. Mašinraštis, versta iš italų k. 


*3 1938 m. vasario 1-2 d. vykusios vyskupų konferencijos nutarimus skelbti viešai 
buvo uždrausta dėl to, kad tarp jų buvo ir nutarimas dėl valstybės himno (ne)giedojimo 
bažnyčiose. 

201. KARD. E. PACELLI RAŠTAS A. ARATAI DĖL SUSIDARIUSIOS 
PADĖTIES 


JO ŠVENTENYBĖS VALSTYBĖS 
SEKRETORIATAS 
Nr. 1162/38 
Cituoti atsakyme 
Iš Vatikano, 
1938 m. kovo 29 d. 


Didžiai Gerbiamas Ekscelencija, 


Kaip įprasta, kartu su atitinkamais priedais gavau šiuos garbingus ra- 
portus: 1938 m. vasario 5 d. nr. 2840, 1938 m. vasario 23 d. nr. 2895 ir kovo 
8 d. nr. 2932, kuriais šioji Apaštalinė nunciatūra mane informuoja apie nau- 
jąją Konstituciją ir apie poveikį, kurį jos pritaikymas galėtų turėti religinei 
Lietuvos padėčiai. 

Itin dėmesingai susipažinęs su atsiųstomis naujienomis, atidžiai išna- 
grinėjau minimos Konstitucijos tekstą, ir iš tikrųjų aptikau daug nuostatų, 
kurios nepaiso to, kas buvo nustatyta konkordatu, šios Respublikos sutartu 
su Šventuoju Sostu, ir sukuria arba gali nesunkiai sukurti laisvos religinės 
veiklos apribojimus. Juo skausmingiau tai konstatuoti žinant, kad lietuvių 
tauta visuomet karštai laikėsi katalikiško protėvių tikėjimo ir iš Šventojo 
Sosto pusės nusipelnė daug išskirtinio palankumo įrodymų. 

Vis dėlto yra pagrindo galvoti, kad jei tikinčiųjų viešoji nuomonė būtų 
buvus daugiau nušviesta ir būtų buvę leista savo laiku išgirsti jos teisin- 
gus pastebėjimus, įvairios konstitucinės nuostatos galbūt nebūtų patvirtin- 
tos. Bet kokiu atveju Šventasis Tėvas laiko esant būtina, kad episkopatas 
ganytojišku laišku ar kokiu kitu analogiškų dokumentu iškeltų aikštėn vi- 
sus apribojimus, dėl kurių buvo skųstasi, ypač atkreipdamas dėmesį į tuos 
Konstitucijos straipsnius, kurie, taikydamiesi pasikėsinti į tikybos mokslo 
visumą, įžeidžia lietuvių tautos gilius religinius jausmus. 

Jūsų Ekscelencija, kuris gerai žino Šventojo Sosto nuomonę šiuo klau- 
simu ir kuris visuomet geranoriškai stengėsi pakelti Lietuvos dvasinę ge- 

rovę, nedels pateikti episkopatui savo vertingus pasiūlymus, idant jis jais 
pasinaudotų, kad iškeltų aikštėn minėtuosius straipsnius ir nurodytų jų 
trūkumus. 

Tai leistų tikėtis, kad greitu ir vieningu šviesiausiųjų vyskupų protestu 
bent jau būtų pasiekta, kad minima Konstitucija nebūtų suprasta ir įgy- 
vendinta kaip sektantiška, ir sutrukdys, kad tautos religinei sąmonei būtų 
padaryta dar didesnių ir skausmingesnių įžeidimų. 

Dėl mokyklų klausimo Didingasis Popiežius viliasi, kad dėl Jūsų Eks- 
celencijos ir šio episkopato dėmesingo bei sumanaus darbo bus galima rasti 
būdą pasirūpinti privačių katalikiškų mokyklų išlaikymu, kurioms naujoji 
Konstitucija nebegarantuoja valstybinės paramos. 

Mielai naudojuosi susitikimu, kad patvirtinčiau jaučiąs gilią ir nuošir- 
džią pagarbą. 


Jūsų Didžiai Gerbiamo Ekscelencijos tarnas 
Kard. E. PACELLI 


ASV, Arch. Nunz. Lituania, b. 72, I.10117v-1012. Mašinraštis, versta iš italų k. 

202. A. ARATOS RAPORTAS KARD. E. PACELLI APIE POLITINĘ- 
RELIGINĘ SITUACIJĄ LIETUVOJE 


3008 
Objektas: 
Politinė-religinė padėtis 
1938 m. balandžio 9 d. 


Didžiai Gerbiamas Eminencija, 


Paklusdamas iškiliai Jūsų Didžiai Gerbiamo Eminencijos instrukcijai, 
perduotai man su Jūsų kovo 29 d. laišku nr. 1162/38, konfidencialiai išsiun- 
čiau kiekvienam vyskupui laišką, kurį turiu garbės Jums persiųsti kaip čia pri- 
dėtą kopiją. Tikiuosi galėsiąs vėliau pranešti Jūsų Eminencijai, kad Lietuvos 
episkopatas įgyvendino, - pagal pageidautą prasmę ir pasiekiant numatytų 
rezultatų, išmintingas Šventojo Sosto direktyvas tokioje svarbioje srityje. 

Neatrodo, kad ta aplinkybė, jog Lietuvos Vyriausybei dabar vadovau- 
ja kunigas Vladas Mironas, padėtų augti viltims, kad ateityje bus išspręs- 
ti nesutarimai, - kurie egzistuoja jau daug metų, - tarp Šventojo Sosto ir 
Lietuvos Vyriausybės: nors minėtasis kunigas ir išsakė šiam šviesiausiajam 
arkivyskupui savo intencijas išspręsti neišspręstus klausimus. (1) 

Tačiau vienas faktas yra smerktinas ir nenuteikia palankiai tam darbui, 
kurį norėtų nuveikti naujasis Ministras Pirmininkas: kadangi Vyriausybė no- 
rėjo įsteigti Spaudos ir propagandos skyrių (atitinkantį viceministro propagan- 


dos reikalams pareigas)*?, jam vadovauti buvo pakviestas kunigas, kuris jau 
keletą metų yra suspenduotas a divinis, ir kadangi neprašė atleidimo, gyvena 
pasaulietiškai. Turimas galvoje kun. Izidorius Tamošaitis, - žinomas šiam Se- 
kretoriatui ir Šv. Oficijai, - Kauno universiteto Humanitarinių mokslų fakulte- 
to profesorius ir, kaip ir kun. Mironas, tautininkų partijos, kuri yra valdžioje, 
magna pars. Šis paskyrimas padarė slogų įspūdį katalikų viešajai nuomonei. 
Šiandien naujasis Ministras Pirmininkas Seime padarė pirmuosius 
programinius pareiškimus. Tačiau jis praleido gerą progą leisti pažinti tik- 


29 Turima galvoje Visuomeninio darbo vadyba, kurios vienas uždavinių buvo rengti pri- 
valomuosius straipsnius spaudai. 

rąsias Vyriausybės intencijas Šventojo Sosto ir Lietuvos katalikų atžvilgiu. 
Apsiribojo pareikšdamas vien tai, kad „Lietuvos Vyriausybė vertina Bažny- 
čios įtaką viešajame gyvenime ir tikisi jos bendradarbiavimo“. (2) 

Naudodamasis šiuo savo trumpu apsilankymu Kaune, vakar panorau 
surengti trumpą „mandagumo“ vizitą pas atsistatydinusį užsienio reikalų 
ministrą, nebyliai tikėdamasis, kad tiesiogiai iš jo paties patirsiu kokį nors 
pareiškimą apie pokyčius, kurie galėtų laukti politinės-religinės situacijos 
dėl tos priežasties, kad dabar Vyriausybei vadovauja kunigas. 

Po ketvirčio valandos pokalbio beveik bereikšmėmis temomis ir man 
jau ruošiantis atsisveikinti, ponas Lozoraitis pažodžiui pasakė tokius žo- 
džius: „Nepamiršime Jūsų, ponas Nuncijau (sic), ir tikėkimės galėsiantys 
susitarti; bet kaip Jūs gerai suprantate, šiomis sudėtingomis aplinkybėmis 
turime dar daug padaryti!..“ 

Atsakiau, kad kartas nuo karto užsuksiu į Kauną, kad sužinočiau po- 
tencialias Vyriausybės intencijas. 

Mano giliu įsitikinimu, kuris yra paremtas patirtimi, [Vyriausybės] ke- 
tinimai nepasistūmės į priekį išskyrus kokį nors bendro pobūdžio pareiški- 
mą, daugiau susijusį su nedrąsiu mėginimu nei ryžtu. Žodžių buvo pasakyta 
daug, o pažadų duota netgi per daug; tačiau faktai visuomet paneigdavo 
tiek vienus, tiek ir kitus. Po viso šito tegul Jūsų Eminencija nesistebi, jei 
lieku skeptiškas taip pat ir pareiškimų, kuriuos kun. Mironas galėjo pateikti 
Šventajam Sostui per Lietuvos reikalų patikėtinį, atžvilgiu. 

Pasilenkęs bučiuoti šventąją purpurinę Mantiją, turiu garbės su giliau- 
siais nuoširdžios pagarbos jausmais patvirtinti esąs 

Jūsų Didžiai Gerbiamo Eminencijos [tarnas] 


(1) Jis tuo tarpu įteikė atsistatydinimą iš vyriausiojo kariuomenės kapelio- 
no pareigų. 

(2) Šis pareiškimas yra įkvėptas antrojo dienotvarkės punkto nutarimo, pa- 
tvirtinto tautininkų partijos kongrese sausio 5 d.: „Pažindama tikrąją re- 
ligijos vertę švietimo srityje ir įvertindama Bažnyčios bendradarbiavimą, 
Vyriausybė tikisi iš jos pagalbos moralinio ugdymo darbe“ (žr. 1938 m. sau- 
sio 12 d. raportą nr. 2766). 


ASV, Arch. Nunz. Lituania, b. 72, I. 1026-1029. Mašinraštis, versta iš italų k. 

203. A. ARATOS RAPORTAS KARD. E. PACELLI APIE VYRIAUSY- 
BĖS PARENGTĄ SUSITARIMO SU Šv. SOSTU PROJEKTĄ 


3008 
Objektas: 
Vyriausybės susitarimo 
su Šv. Sostu projektas 
1938 m. birželio 5 d. 


Didžiai Gerbiamas Eminencija, 


Siųsdamas Jūsų Didžiai Gerbiamam Eminencijai čia pridėtą (priedas 
nr. 1) Lietuvos Vyriausybės susitarimo su Šventuoju Sostu projektą, kurį 
užsienio reikalų ministras Lozoraitis įteikė man gegužės 31 d., manau esant 
reikalinga: 1) pateikti ankstesnių bei projekto įteikimą lydėjusių aplinkybių 
kroniką ir 2) pridurti tam tikrus bendro pobūdžio pastebėjimus to paties 
projekto atžvilgiu. 


I. Oficialiai pakviestas Ministro Pirmininko kun. Vlado Mirono atva- 
žiuoti į Kauną tarp gegužės 17 ir 22 d. atnaujinti prieš daug metų nutrauktų 
derybų, atvažiavau 19 d. ryte, apie savo atvažiavimą įspėdamas Užsienio 
reikalų ministeriją. 

Kitą dieną atsitiktinai sutikau poną Lozoraitį, kadangi nuėjau į Kau- 
no stotį pasveikinti Latvijos užsienio reikalų ministro Munterso*“, kuris, 
grįždamas iš Ženevos, 20 d. popietę sustojo Kaune, kad apsvarstytų su savo 
kolega Lozoraičiu kai kuriuos reikalus. Tokiomis aplinkybėmis pastara- 
sis, patvirtindamas Ministro Pirmininko gerą valią pasiekti susitarimą su 
Šventuoju Sostu per trumpiausią įmanomą laiką (1), manęs paklausė... ar 
aš galėčiau parafuoti susitarimą, kurį artimiausiu laiku Vyriausybės vardu 
man būtų pateikęs. Jam atsakiau, kad neturiu jokių tokio pobūdžio galių, 
pridurdamas, kad, kaip jis gerai žino, mano uždavinys visuomet buvęs vien 
perduoti Šventajam Sostui tai, dėl ko tarp manęs ir jo kyla diskusijos. 


20 Vilhelms Munters (1898-1967) - Latvijos užsienio reikalų ministras 1936-1940 m. 

Kitą dieną, gegužės 21-ąją, ponas Lozoraitis pakvietė mane 13 val. 30 
min. ateiti į savo namus, kad, įgaliotas Ministro Pirmininko, man praneštų, 
jog po kelių dienų man įteiksiąs susitarimo projektą dviem pagrindiniais ir 


svarbiausiais klausimais, kuriuos reikia suderinti: Katalikų akcijos ir kata- 
likiško fakulteto, kitų neišspręstų klausimų sureguliavimą, kurie, pasak jo, 
nesudaro tiek daug sunkumų, nukeliant vėlesniam laikui. 

Pasiremdamas Jūsų Eminencijos instrukcijomis (1937 m. sausio 16 d. 
laiškas nr. 168/37, p. 10), nedelsdamas sutikau su ponu Lozoraičiu dėl to- 
kios procedūros. Tačiau pasinaudojau šia aplinkybe, kad priminčiau jam, 
jog nuo 1935 m. vasario 28 d. nebeturėjau garbės būti jo pakviestas tęsti 
žinomų derybų, sustabdytų nuo to laiko; tad neturėjau galimybės supažin- 
dinti jį su Šv. Sosto atsakymu, susijusiu su jo pasiūlymais, pateiktais disku- 
sijos metu. Maniau, kad dabar atėjo laikas supažindinti jį su tuo atsakymu. 


Ir įteikiau jam raštiškus (be įstaigos ženklų ir be datos) Šv. Sosto pasiūlymus 
(priedas nr. 2) svarstytais klausimais: pabrėždamas, kad ten, kur kalbama 
apie katalikišką fakultetą, - kuris per trejus metus nuo to laiko patyrė ryš- 
kių pokyčių, - įterpiau naują formuluotę, kuri figūravo iš dalies tekste ir iš 
dalies pridėtame protokole su išlyga, kad ji turi būti patvirtinta Šv. Sosto. 

Ponas ministras atidžiai sekė mano pasisakymą ir po valandą truku- 
sio pokalbio atsisveikino su manimi patikindamas, kad ateinantį antradie- 
nį (gegužės 24 d.) ar vėliausiai trečiadienį, 25 dieną, pakviesiąs mane, kad 
įteiktų konkrečius Vyriausybės pasiūlymus, susijusius su dviem pagrindi- 
niais kamuojančiais klausimais. 

Reiškiant atsiprašymus, dangstomus daugiau ar mažiau gerais preteks- 
tais, susitikimas buvo nukeliamas iš vienos dienos į kitą; ir tik paskutinę mano 
buvimo Kaune dieną, - likus kelioms valandoms iki išvykimo į Rygą, - ponas 
Lozoraitis, nepasiūlydamas dėl jo diskutuoti, įteikė man ilgai lauktą projektą, 
turintį atstatyti visišką harmoniją tarp Vyriausybės ir Šventojo Sosto. 

Įteikdamas minėtąjį projektą, ponas Lozoraitis padarė tokį pareiškimą: 
„Projektas sudarytas iš trijų dalių: viena dalis susijusi sa bendro pobūdžio 
klausimais; kita, svarbiausioji, susijusi su Katalikų akcija, o trečioji - su ka- 
talikišku fakultetu. Paskutinioji dalis, - aiškino ponas ministras, - dėl savo 
stilistikos atskleidžia, kad Vyriausybė yra pasiruošusi išspręsti šį klausimą 
netgi pasitelkiant specialų įstatymą, tačiau į susitarimą neįtraukiant kate- 
drų ir etatų sąrašo.“ 

Dėl Katalikų akcijos klausimo ministras manė būtina iškelti aikštėn, 
kad Vyriausybės pasiūlymai išreiškia šiosios tolerantiškumą (sic) Katalikų 
akcijos atžvilgiu, kurios projekte yra svarstoma atskirai juridinė ir atskirai 
administracinė pusė. 

Ponas ministras pridūrė, kad nuolaidos, kurias Vyriausybė padarė Ka- 
talikų akcijai, turi būti laikomos priklausomomis nuo vienos sąlygos: t. y., 
kad minimas susitarimas įsigalios tik po to, kai Katalikų akcija bus gavusi 
naujuosius statutus, kurie pirmiau turėtų būti Vyriausybei notifikuoti vie- 
nokia ar kitokia forma. 

Paklausiau pono ministro, kokią prasmę norima suteikti žodžiams 
„Katalikų akcijos juridinė ir administracinė pusė“. Jis manė paaiškinsiąs 
savo mintį, tvirtindamas, kad Katalikų akcija negalinti veikti valstybėje, kol 
valstybiniai organai nėra susipažinę su principais, kurių ji laikosi, t. y. su jos 
statutais, ir kol nėra informuoti apie veiklą, kurią šioji vykdys, apie susirin- 
kimus, kurie bus sušaukiami etc. etc. 

Nesileisdamas į specifines diskusijas (todėl susilaikydamas nuo didelio 
aplankalo, kurį jis man įteikė, skaitymo ir net nuo pasklaidymo ministro aki- 
vaizdoje), atkreipdamas dėmesį į žodį „tolerantiškumas“, kuris buvo daug kar- 
tų ištartas pokalbio metu, pastebėjau ponui Lozoraičiui, kad Šv. Sostui reikia 
ne tolerantiškumo, bet kad būtų pripažinta Katalikų akcijos prigimtis ir kad 
praktiškai būtų garantuota - pagal konkordato XXV str. - laisvė organizuo- 


tis ir veikti. Taigi, jei sąvokomis „juridinis“ ir „administracinis“ būtų norima 
išreikšti nepagrįstą valstybinės valdžios kišimąsi į sritį, kuri priklauso Katali- 
kų bažnyčios kompetencijai (taip, kad padarytų jos veiklą priklausomą nuo 
valstybės leidimo), tai neatspindėtų Šventojo Sosto supratimo apie Katalikų 
akciją: supratimo, kurį jis (ponas Lozoraitis) žinojo iš pokalbių su mons. arki- 
vyskupu ir iš raštų, kuriuos iš pastarojo ir iš manęs buvo gavęs dėl ankstesnių 
dviejų Lietuvos Vyriausybės pateiktų projektų, susijusių su Katalikų akcija. 

Be kita ko pareiškiau, kad jei Vyriausybė susitarimo dėl Katalikų akci- 
jos egzistavimą siejanti su tam tikros rūšies exeguatur“", kurie turėjo būti 
pritaikyti jos statutams, galiu jam pareikšti, anksčiau gautų instrukcijų pa- 
grindu (žr. anksčiau minėto laiško p. 9), kad Šv. Sostas beveik neabejotinai 
nepriimsiąs panašios sąlygos. 


3! Leidimais. 

Ponas ministras atsakė, kad nors ir nėra keliamas procedūrinis klausi- 
mas, Vyriausybė negalėtų daryti nuolaidų Katalikų akcijai, iš anksto nesu- 
sipažinusi su jos statutais. 

Į mano klausimą, ar didelės apimties projektą, kurį jis man pateikė, 
galima laikyti galutiniu, ministras atsakė, kad nuolaidos, kurias Vyriausybė 
jame padarė, reprezentuoja maksimalų (sic) tolerantiškumą: vis dėlto kie- 
kvienas projektas gali būti diskutuojamas. 


Nebegaišdamas daugiau kitais klausimais, pareiškiau atsisveikinąs; bet 
tada ponas ministras padarė šį pareiškimą: 

„Be kita ko, Vyriausybė pageidauja, kad Šventasis Sostas padarytų įta- 
ką Telšių vyskupui: priešingu atveju kitą kartą būtų priversta reikalauti jo 
pašalinimo ir pakeitimo.“ 

Neslėpdamas gilios nuostabos dėl tokio pareiškimo, pabrėžiau ponui 
ministrui, kad pirmą kartą buvo išdrįsta pareikšti tokį reikalavimą dėl vys- 
kupo, nepatvirtinant jo jokiais argumentais. Ir pridūriau: „Praeityje Vy- 
riausybei Vinimicus homo“? vienu atveju atrodė esąs vyskupas Paltarokas, 
kitais - vyskupas Reinys, dabar - mons. Staugaitis. Tačiau kadangi nemo 
malus nisi probetur““, neturėčiau perduoti Šv. Sostui Vyriausybės reikala- 


vimo, — juo labiau išreikšto tokia forma, - kol man nebus leista sužinoti 
konkrečių Vyriausybės įkalčių prieš šį prelatą. Šv. Sostas, - tęsiau aš, - nėra 
įpratęs atstatydinti vyskupą, nebent tik tuo atveju, jei jo buvimas atitinka- 
moje vyskupijoje būtų kėlęs didelę žalą sieloms.“ (2) 

Ponas ministras atsakė, kad jo pareiškimas buvo oficialus ir prašė ma- 
nęs, kad ir aš jį tokiu laikyčiau. Savo ruožtu prašiau jo, kad tokiu pat laikytų 
ir mano atsakymą. 


II. Iki šios vietos kronika. 

Palikdamas dabar jau Jūsų Eminencijai vertinti Vyriausybės projektą 
su visomis iš jo išplaukiančiomis prasmėmis, leidžiu sau išreikšti tokius 
nuolankius pastebėjimus: 

a) Dėl vadinamosios pirmosios projekto dalies: 


Priešingai užsienio reikalų ministro pareiškimams, padarytiems man 
gegužės 21 d., Vyriausybės projekte, užuot apsiribojus priimtinais pasiūly- 


*2 Nedraugiškas žmogus (lot. k.). 


* Niekas nėra kaltas, jei nėra įrodymų (lot. k.). 

mais, susijusiais su dviejų pagrindinių klausimų - Katalikų akcijos ir katali- 
kiško fakulteto - skubiu sprendimu, pateikiami ir kitų klausimų sprendimai, 
tačiau išsirenkant iš tų, kurie yra patogūs jai, visai nekreipiant dėmesio į 
atsakymus, susijusius su tais pačiais identiškais pasiūlymais, mano įteiktais 
ponui Lozoraičiui gegužės 21 d. 

b) Dėl vadinamosios antrosios vyriausybinio projekto dalies, t. y. dėl 
pasiūlymų apie Katalikų akciją: 

Akivaizdu, kad toks projektas su savo antrąja dalimi (Annexe) yra žymiai 
blogesnis už ankstesniuosius du projektus, Vyriausybės įteiktus arkivysku- 
pui, kurie jau buvo sulaukę Šventojo Sosto prieštaravimų (laiškai nr. 168/37 ir 
3873/37), kuriuos savo laiku tas pats arkivyskupas buvo išsakęs raštiškai (kaip 
pažymėjau anksčiau) Lietuvos Vyriausybei. Iš tiesų nepriimtiniausi prastai pa- 
garsėjusio draugijų įstatymo reikalavimai (žr. raportus nr. 1900, 1936 02 15; 
nr. 2090, 1936 06 24; nr. 2017, 1936 04 06 etc.) ne tik vis dar tebetaikomi Ka- 
talikų akcijai kaip administracinės priemonės (3), bet yra dar ir sunkinami. 
Pavyzdžiui, kai draugijų įstatymas pripažįsta šias kaip juridinį asmenį (str. 42), 
Vyriausybės projektas pripažįsta Katalikų akcijos draugijas tik kaip moralinį 
asmenį. Taip pat draudžiama dėvėti uniformas, kas neminima draugijų įstaty- 
me etc. Apskritai galima drąsiai vienu žodžiu pasakyti, kad Lietuvos Katalikų 
akcijai - per Vyriausybės „administracinį“ projektą — yra sudaryta apsiausties 
padėtis! 

O dėl trečiosios projekto dalies, t. y. dėl katalikiško fakulteto klausimo, 
leidžiu sau pabrėžti tolesnius dalykus: 


Mano pateikti pasiūlymai - su reikiama išlyga, kad juos turi patvirtinti 
Šventasis Sostas - buvo paruošti katalikiško fakulteto Profesorių tarybos 
ir patvirtinti mons. arkivyskupo; jais išreiškiami minimalūs katalikų rei- 
kalavimai, kad minėtojo fakulteto Filosofijos skyrius veiktų normaliai. Tai 


aiškiai pabrėžiau ponui Lozoraičiui per mūsų gegužės 21 d. pokalbį. 

"Tuos pasiūlymus pirmiau (ir konfidencialiai) pateikus Ministrui Pir- 
mininkui, pastarasis pareiškė - taip pat fakulteto dekanui bei kuriam kitam 
įtakingam jo nariui - juos laikantis priimtinais. (4) 

Dabar Vyriausybės projekte tam pareikalautam minimumui nėra pri- 
tarta, ir nors atsirado vietos literatūros specialybei, yra atsisakyta Sociolo- 
gijos ir Psichologijos katedrų. 

Kita minėtina aplinkybė yra ta, kad protestantiškai Latvijai pritariant, 

kad naujojo Rygos universiteto katalikiško fakulteto statutai būtų įkvėpti ir 
vadovautųsi konstitucija Deus scientiarum Dominus““, katalikiškos šalies Vy- 
riausybė, - dargi vadovaujama kunigo, - spiriasi atmesti tokią Konstituciją. 

Tai sakydamas, nenoriu kun. Mironui užkrauti visiško geros valios ne- 
buvimo naštos. Jo paties situacija Vyriausybėje, vienijančioje pačius skirtin- 
giausius elementus (kaip tai daro ir tautininkų partija, kuriai jis priklauso), 
žinoma, nėra iš lengvųjų. 

(Kaip dokumentą ir kaip papildomą Kauno universiteto katalikiško fa- 
kulteto dabartinės situacijos klausimo paaiškinimą, leidžiu sau pridėti čia 
prie priedo nr. 3 dvigubą memorandumą, šia proga įteiktą man katalikiško 
fakulteto dekano.) 


Pabaigai: ar galima suderinti Vyriausybės projektą su kun. Mirono iš- 
reikštu ryžtu atkurti santaiką su Šv. Sostu, palieku spręsti Jūsų Eminencijai. 
Žinoma, Lietuvos Vyriausybė norės, kad jos projektas būtų laikomas pa- 
grindu diskusijoms; lygiai kaip yra permatoma intencija galbūt duoti dau- 
giau (5a) katalikiškam fakultetui, kad tik būtų sumažinta Katalikų akcijai. 
Tačiau ir šiuo atveju teisėjas yra Šv. Sostas, o iš savo pusės nenorėčiau visko 
nupiešti tamsesnėmis spalvomis, nei iš tikrųjų yra. 

Turiu taipgi pridurti, kad visoje šioje sudėtingoje situacijoje esama 
įvairių susikertančių aplinkybių, kurių pilnas įvertinimas man slysta iš ran- 
kų. Antai reikia turėti galvoje, kad Ministrui Pirmininkui santykių tarp Lie- 
tuvos ir Šv. Sosto normalizavimo problemos svarstymas nėra spontaniškas 
valios judesys: jis, taip sakant, buvo moraliai priverstas; ir nūnai gali galvoti 
patenkinęs savo įsipareigojimą pristatydamas projektą: nors tuo, kas susiję 
su Katalikų akcija, pastarasis yra tikri spąstai. Be kita ko jo asmeninės nuos- 
tatos dėl Katalikų akcijos aiškiai nėra tokios kaip kunigo, kuris kaip dera 
pažįsta Katalikų bažnyčios principus ir praktiką šioje srityje. (5b) 

Sykiu dera pastebėti, kad tarp mano pirmojo pokalbio su ponu Lozo- 
raičiu (gegužės 21 d.) ir tarp to, kurio metu buvo įteiktas projektas (gegužės 
31 d.), į Kauną grįžo senasis Ministras Pirmininkas Tūbelis, kurio ilgus mė- 
nesius nebuvo dėl ligos. Dabar ponas Tūbelis, nors yra tik žemės ūkio mi- 
nistras, negali nebetęsti tos pražūtingos įtakos Katalikų bažnyčios atžvilgiu, 


24 1931 m. gegužės 24 d. paskelbta apaštalinė konstitucija, kurioje apibrėžti katalikų uni- 
versitetų ir teologijos fakultetų veikimo principai bei jų reformos kontūrai. 

kurios įrodymų davė per devynerius savo vadovavimo Vyriausybei metus. 
Dėl šios priežasties negalima atmesti, kad jo pastangomis projektui buvo 
pritaikyti nelemti pakeitimai. 

Iš kitos pusės, jau kuris laikas Vyriausybė visais būdais stengiasi išvys- 
tyti didelę propagandą, kad viešajai nuomonei pabrėžtų savo gerus ketini- 
mus bandant išspręsti nesutarimus su Šv. Sostu: tad jei rytoj jos bandymas 
sužlugtų, būtų padariusi viską, kad visą kaltę suverstų Šv. Sostui ir jo atsto- 
vui. Šiuo atveju tie patys vyskupai, - kurie iki šio momento ignoruoja tiek 
Šv. Sosto, tiek ir Vyriausybės projektą, — atsidurtų nepatogioje padėtyje ir 
sunkiai rastų būdą pakreipti viešąją nuomonę. 

Pagaliau nereikėtų nutylėti, kad, nepasitvirtinus abipusio susitarimo 
galimybei, Lietuvoje ilgą laiką nebebūtų kalbama apie susitarimą, ir daly- 
kai, be kita ko, galėtų pakrypti į blogesnę pusę. (Laimei, ateitis - Dievo 
rankose!) 

Po viso šito, - ir pasilikdamas laukti Jūsų Eminencijos iškilių instruk- 
cijų, - negaliu paslėpti nuo Jūsų savo sutrikimo tokios situacijos akivaiz- 
doje, susiedamas jį ir su Lietuvos reikalų patikėtinio Graužinio neseniai 
išsakyta nuomone. Pastarasis, kalbėdamas su Lietuvos jėzuitų provincijolu, 
pasakė, kad „mons. Arata yra nesukalbamas, su juo neįmanoma derėtis“. 


Todėl, taip susiklosčius aplinkybėms, klausiu savęs, ar mano menkas as- 
muo nėra kliūtis siekiant įgyvendinti susitarimą tarp Šv. Sosto ir Lietuvos 
Vyriausybės. Tokiu atveju negaiščiau nė akimirkos ir nužemintai prašyčiau 
Šventojo Tėvo, kad atleistų iš Šventojo Sosto reikalų patikėtinio Lietuvoje 
pareigų. Žinoma, visų pirma esu nusižeminęs ir ištikimas Šventojo Sosto ir 
Jūsų Eminencijos tarnas: todėl pasiruošęs iki paskutinio, atvira širdimi ir 
ryžtinga dvasia išpildyti mano aukštųjų Vyresniųjų valią. 
Pasilenkęs bučiuoti šventąją purpurinę Mantiją, turiu garbės su nuo- 
širdžiausiais ir gilios pagarbos jausmais patvirtinti esąs 
Jūsų Didžiai Gerbiamo Eminencijos [tarnas] 


(1) Mons. Abbo?“, kuris, kaip ir visi Kaune reziduojantys diplomatai, ge- 
gužės 12 d. surengė mandagumo vizitą pas Ministrą Pirmininką, pastarasis 
išreiškė norą, kad per gegužę viskas būtų baigta: „Bent jau ta prasme, - aiš- 


235 Ą. Samorė'i 1938 m. balandį išvykus į Šveicariją, Abbo keletą mėnesių dirbo Šv. Sosto 
atstovybės Kaune sekretoriumi, vėliau persikėlė į Rygą. 

kino jis, - kad tiek iš vienos pusės (Vyriausybės), tiek iš kitos (Šv. Sosto) 
būtų pateikti paskutiniai ir galutiniai pasiūlymai.“ Maža to pridūrė, kad no- 
rėtų viską baigti iki galo. „Gegužės pabaigoje (taip jis išsireiškė) sukaks 550 
metų, kai Lietuva atsivertė į katalikybę: būtų graži proga ir dovana tautai, 
jei pavyktų pranešti liaudžiai, kad derybos tarp Vyriausybės ir nunciatūros 
baigėsi laimingai.“ 

(2) Kadangi ponas Lozoraitis nepateikė nei vieno argumento, kuris pa- 
grįstų jo „oficialų“ pareiškimą, manau, kad juo norėjo padaryti aliuziją į 
tai, ką man jau buvo pabrėžęs ankstesnės audiencijos gegužės 21 d. metu. 
Tuomet jis man sakė, kad Ministrui Pirmininkui padarė slogų įspūdį iš Tel- 
šių vyskupo aplinkos pasklidusios kalbos, kad kun. Mironas, jei nepasiektų 
taikos su Bažnyčia, būtų suspenduotas a divinis! 


(3) Deja, šio įstatymo nuo šių metų sausio pirmosios (nuo šios datos 


įsigaliojo įstatymas) laikosi jau visos Lietuvos Katalikų akcijos draugijos. 

(4) Monsinjorui Abbo Ministras Pirmininkas katalikiško fakulteto 
klausimu buvo padaręs tokius pareiškimus: „Mano intencija yra atstatyti 
katalikišką fakultetą tokį, koks buvo prieš incidentus. Jo buvę ir būsimi dip- 
lomai turės tą pačią vertę, kurią turėjo praeityje. Filosofijos skyrius turės 
savo istorijos, filosofijos ir literatūros specialybes su visomis reikalingomis 
katedromis; tačiau, kalbant apie kalbų specialybes, fakulteto studentai turės 
kreiptis į Humanitarinį fakultetą.“ 

(5a) Tik regimybėje: kadangi iš tikrųjų eitų kalba apie tos pačios Vy- 
riausybės pažeistų teisių atkūrimą. 

(5b) Pokalbyje, kurį mons. Abbo vedė su Ministru Pirmininku, šis apie 
Katalikų akciją išsireiškė maždaug tokiais žodžiais: „Katalikų akcija, būda- 
ma grynai religinė organizacija, nepriklauso valstybės kontrolei, reiškia, 
yra „nepriklausoma“; tuo tarpu dėl to, kas liečia „mišrią dalį“ (vartosiu šią 
sąvoką), būtų galima pasiekti susitarimą, surandant abiems pusėms priim- 
tiną sąvoką, kompromisą, pasiekiant, kad vyskupai praneštų Vyriausybei 
Katalikų akcijos narių vardus, padėtį, veiklą.“ 

Taip pat gali būti naudinga žinoti [Ministro] Pirmininko Mirono pa- 
reiškimus apie santykius su Bažnyčia, išsakytus politinėje kalboje, pasaky- 
toje Panevėžyje gegužės 8 d. Jis išsireiškė tiksliai taip: 

„Vyriausybė nusprendė baigti nelemtą nesantaiką su Bažnyčia. Bažny- 
čiai nebus apribotas jos religinis autoritetas. Tačiau Vyriausybė baiminasi, 

kad ši veikla gali suteikti pretekstą partijos veiklai, t. y., kad Vyriausybės 
padėtis suteiksianti partijai (krikščionių demokratų) galimybę sustiprėti. 
Absoliučiai būtina užsitikrinti, kad politinis elementas nesikištų į Bažny- 
čios reikalus ir kad Bažnyčia labiausiai vystytų tuos tiesioginius uždavinius, 
kurie tikrai gali būti naudingi. 

Vyriausybė ėjo šiuo keliu, bet vis atsirasdavo naujų kliūčių. Tačiau da- 
bar susiklostė naujos aplinkybės (kalbėtojas, regis, norėjo padaryti aliuziją į 
atnaujintus - per jėgą - diplomatinius santykius su Lenkija, ta prasme, kad 
Lenkija galėtų išnaudoti Lietuvos nesantaiką su Bažnyčia), ir Vyriausybė 
mano, kad nebėra reikalo vilkinti santykių tarp Bažnyčios ir Valstybės su- 
reguliavimo ir reikia priimti sprendimą. Reikia pagaliau išaiškinti situaciją: 
vienu ar kitu būdu (sic).“ 


ASV, Arch. Nunz. Lituania, b. 73, I.445-458. Mašinraštis, versta iš italų k. 

204. A. ARATOS RAŠTAS ŠV. OFICIJOS TARĖJUI A. OTTAVIANI**“ 
APIE PIRMUOSIUS PALAIKŲ KREMAVIMO ATVEJUS LIETUVOJE 


3061 
1938 m. birželio 7 d. 


Didžiai Gerbiamas Ekscelencija, 


Būdamas Kaune darbo reikalais, atsitiktinai sužinojau, kad toks ponas Vai- 
neikis, medikas, praėjusį sausį mirė Kauno Karo ligoninėje, tos pačios ligoninės 
koplyčioje jam buvo atliktos religinės apeigos (su šv. Mišių laikymu), nepaisant 
to, kad palaikai iš bažnyčios tuoj pat buvo nugabenti į krematoriumą ir sude- 
ginti. Mišias laikė kariuomenės kapelionas kanauninkas Adolfas Sabaliauskas. 

Gali būti, kad kapelionas nežinojo, jog palaikai turi būti kremuoti: tačiau 
tiems, kurie apie tai sužinojo, šis įvykis padarė slogų įspūdį. Reikėtų taipgi pa- 
stebėti, kad Lietuvoje tai antras ar trečias kremavimo atvejis; todėl būtina, kad 
vyskupai ryžtingai įsikištų, bent jaų pavieniais atvejais, kad būtų sutrukdyta 
šiam antikrikščioniškam papročiui paplisti giliai tikinčių lietuvių tautoje???. 

Leisčiau sau paprašyti Jūsų Didžiai Gerbiamo Ekscelencijos, kad ma- 
loniai teiktumėtės parašyti mandagų laiškelį šviesiausiajam arkivyskupui, 
klausdamas jo informacijos apie Kaune įvykusį atvejį ir kviesdamas jį rū- 
pintis tuo ateityje. Man, deja, sunku kreiptis tiesiai į jį, turint galvoje, kad 
kitais atvejais mano tiesioginis įsikišimas buvo priimtas su akivaizdžių 
priešiškumu ir nesulaukė norimo rezultato. 

Dėkodamas Jūsų Ekscelencijai, perduodu nuoširdžiausios pagarbos ir 
giliausio pagarbinimo jausmus bei turiu garbės patvirtinti esąs 

Jūsų Didžiai Gerbiamo Ekscelencijos [tarnas] 


ASV, Arch. Nunz. Lituania, b. 63, I. 89-90. Mašinraštis, versta iš italų k. 


“8 Alfredo Ottaviani (1890-1979) - 1953 m. jam buvo suteiktas kardinolo titulas ir jis 
paskirtas Šv. Oficijos pasekretoriu, nuo 1959 iki 1968 m. vadovavo šiai kongregacijai. Per Va- 
tikano II susirinkimą pagarsėjo kaip konservatyvaus sparno lyderis. 

*7 Bažnyčios teisės kodeksas (1917 m.) draudė palaikų kremavimą ir šis draudimas ga- 
liojo iki septintojo dešimtmečio. Nusistatymas prieš palaikų kremavimą sustiprėjo tuomet, 
kai XVIII a. laisvamaniai pradėjo propaguoti šią praktiką kaip netikėjimo kūno prisikėlimu 
išraišką. 


614 


Permainų nuojauta: paskutinieji Pijaus XI pontifikato metai 


205. A. ARATOS RAPORTAS KARD. E. PACELLI APIE KUN. I. TA- 
MOŠAIČIO VEIKLĄ 


Lietuvos Apaštalinė nunciatūra 
Nr. 3060 


Objektas: 
Kun. Tamošaičio veikla 
Kaunas, 
1938 m. birželio 8 d. 


Didžiai Gerbiamas Eminencija, 


Gavęs Jūsų Didžiai Gerbiamo Eminencijos balandžio 26 d. iškilų laišką 
nr. 1522/38 ir numatydamas, kad nebūčiau galėjęs skubiai atvykti į Kau- 
ną, įgaliojau mons. Abbo, kuris nuo balandžio 15 d. laikinai vadovauja šiai 
nunciatūrai, kad jo turinį perduotų šviesiausiajam mons. arkivyskupui. 

Pastarasis, atsižvelgdamas į daug kartų Vyriausybės išsakytus ketini- 
mus sureguliuoti santykius su Šventuoju Sostu, pasakė mons. sekretoriui, 
kad manąs esant labiau tinkama palaukti prieš priimant sprendimus, su- 
sijusius su minimu kunigu. Ta proga jam išsakė ir šią keistą idėją: „Būtų 
galima pranešti Tamošaičiui, kad kreiptųsi į Romą ir paprašytų, kad jam 
būtų grąžintas pasaulietinis statusas“; ir pridūrė šiuos stulbinančius žo- 
džius: „Tarp daugelio kunigų atskalūnų jis yra iš tų, kurie pasielgė... ge- 
riau!“ 

Jūsų Eminencija nuspręs, ar mons. arkivyskupo „delsimas“ - tei- 
sinantis, kad kitaip galėtų sužlugti bandymas susitarti su Šv. Sostu, - yra 
pateisinamas. Sykiu manau reikalinga pranešti Jums, kad praėjusį balandį 
pasireiškus tam tikrai iniciatyvai - tarp kunigų, priklausančių kai kuriems 
Telšių vyskupijos dekanatams, - kad būtų peržiūrėti tam tikri naujosios 
Konstitucijos straipsniai, kenksmingi laisvai religinei Bažnyčios veiklai, 
ekskunigas Tamošaitis, būdamas Spaudos ir propagandos skyriaus vadovu, 
pasiuntė slaptą laišką visiems tautininkų partijos skyriams, - konfidencialiai 


615 


Permainų nuojauta: paskutinieji Pijaus XI pontifikato metai 


persiųstą šiai nunciatūrai, - kuriame yra pateiktos aštuonios tezės, kurios 
gali būti panaudotos kaip argumentai, kad būtų atsikirsta kunigų, priešiškų 
Konstitucijai, veikimui. 


Kaip priedą pridedu tų tezių vertimą, o tuo tarpu pasilenkęs bučiuoti 
šventąjį Purpurą, turiu garbės su nuoširdžiausiais ir gilios pagarbos jaus- 
mais patvirtinti esąs 


Jūsų Didžiai Gerbiamo Eminencijos [tarnas] 


ASV, A.E.S. Paesi Baltici, b. 106, I. 23rv-24. Mašinraštis, versta iš italų k. 

206. ŠV. SEMINARIJŲ IR UNIVERSITETINIŲ STUDIJŲ KONGRE- 
GACIJOS SEKRETORIAUS E. RUFINI RAŠTAS SU ŽINIOMIS APIE 
VYSKUPŲ PASITARIMĄ ROMOJE IR JAME PRIIMTUS SPRENDI- 
MUS DĖL SEMINARIJŲ 


Šventoji Seminarijų ir 
Universitetinių Studijų kongregacija 


Prot. Nr. 1155/38/4 
Roma, 
1938 m. liepos 2 d. 


Didžiai Gerbiamas Ekscelencija, 


Šviesiausiasis mons. [Pranciškus] Petras Būčys, Titulinis Olimpijos vys- 
kupas, praneš Jūsų Didžiai Gerbiamam Ekscelencijai apie Lietuvos episko- 
pato suvažiavimą, įvykusį Romoje praėjusio birželio 20-22 dienomis pagal 
didingą Šventojo Tėvo, šios Šventosios Kongregacijos Prefekto, potvarkį. 

Sykiu tas pats monsinjoras Jums įteiks posėdžio, susijusio su Apaštali- 
niu vizitu, įvykdytu didžiai gerbiamo t. Pio Pelletier'o OP Lietuvos ir Latvi- 
jos seminarijose, kopiją. 

Ši Šv. Dikasterija pasirūpins persiųsti Jums laiškų, kurie kaip galima 
anksčiau bus pasiųsti pavieniams ordinarams, idant būtų įgyvendintos rei- 
kalingos reformos, egzempliorių. 

Naudojuosi aplinkybe, kad dar kartą patvirtinčiau jaučiąs nuoširdžią 
pagarbą ir išpažinčiau esąs 


Atsidavęs Jūsų Didžiai Gerbiamo Ekscelencijos tarnystei 
ERNESTO RUFFI 
Sekretorius 


ASV, Arch. Nunz. Lituania, b. 66, I. 303. Mašinraštis, versta iš italų k. 

207. KARD. G. PIZZARDO PASTABOS LIETUVOS IR Šv. sOosTO 
SUSITARIMO PROJEKTO DALIAI, REGULIUOJANČIAI KATALIKŲ 
AKCIJOS VEIKLĄ 


Jo Didžiai Gerbiamam Eminencijai 
Ponui Kard. EUGENIO PACELLI 

Jo Šventenybės Valstybės Sekretoriui 
Vatikano Miestas 


KOPIJA 
Katalikų akcija 
Nr. 306 


Roma, 
1938 m. liepos 9 d. 


Didžiai Gerbiamas ir Garbingiausiasis Mano Pone, 
Atsakydamas į iškilų Jūsų Didžiai Gerbiamo Eminencijos birželio 30 d. 
laišką nr. 2279/38 apie derybas tarp Šventojo Sosto ir Lietuvos Vyriausybės 
dėl konkordato XXV str. aiškinimo, turiu garbės Jums pasiųsti tuos kelis 
pastebėjimus, kuriuos galėjau išdėstyti raštu, remdamasis man paslaugiai 
atsiųstais duomenimis. 
Grąžindamas tuos dokumentus, mielai naudojuosi proga, kad... 
Pasirašyta kard. G. PIZZARDO 


KOPIJA 


BENDRI PASTEBĖJIMAI 


Be to, kad Lietuvos Vyriausybė menkai suvokia Katalikų akciją, atrodo, 
negalima absoliučiai paneigti, kad susitarimo dėl KA sunkumai Lietuvoje 
yra sąlygoti ir ankstesnės religinės-politinės situacijos (t. y. krikščionių de- 
mokratų politinės partijos prasismelkimo į KA veiklą) ir taipogi sunkumo 

siūlyti į KA vadovus tuos, kurie nepriklauso ir nesimpatizuoja senajai po- 
litinei partijai. 

Jau daug metų, nuo tada, kai Lietuvos ministru prie Šv. Sosto buvo 
dr. Šaulys, buvo parengti, taip pat ir jam primygtinai prašant, nauji Lietuvos 
KA statutai. Jie buvo J. E. mons. Būčio išversti į lietuvių kalbą, kuris laikė 
juos labai tinkamais, ir paskui buvo nusiųsti velioniui mons. Bartoloni. Ta- 
čiau pastarasis iš katalikų pusės sutiko didelių sunkumų dėl jų pritaikymo 
ir paskelbimo. Tačiau iš tiesų dabartinė KA padėtis Lietuvoje neatrodytų 
esanti labai bloga, jei buvo įmanoma surengti 40 000 jaunų katalikų kong- 
resą (žr. liepos 6 d. Osservatore Romano). 

Dėl naujo KA sutvarkymo reikia turėti galvoje, kad bus sunku ne tik 
atpainioti visą KA veiklą nuo praeities, bet taipgi ir rasti sumanius vadovus. 

Manau, kad tik Argentinoje Katalikų akcija naudojasi juridinio asmens 
statusu. 

Dėvėti „uniformas“ draudžiama ir Italijoje. Tuo tarpu laikoma, kad 
Katalikų akcijos merginoms nešioti baltą beretę reiškia „uniformos“ dėvėji- 
mą ir todėl tai draudžia 1931 m. rugsėjo 3 d. susitarimai. 


YPATINGI PASTEBĖJIMAI DĖL STATUTŲ IR REGLAMENTO 


Turint galvoje dvasinę KA prigimtį ir tikslus, turi būti panaikintas rei- 
kalavimas pateikti Vyriausybei KA draugijų statutų ir reglamento tvirtini- 
mą. Tačiau atrodo, kad pritiktų padaryti apie juos paprastą pranešimą. 

Dėl statutų būtų galima pasiūlyti tris patikslinimus 4, 6, 7 straips- 
niams. 

4 straipsnyje frazę „nesirūpins politika“ reikėtų patikslinti „jie liks už 
partijų ir politinės kovos ribų“. 

6 straipsnyje žodžius „neapima profesionalių interesų srities“ pakeis- 
čiau į „net ir rengiant narius vykdyti savo profesines pareigas krikščioniš- 
kai, tikslas neapima jų profesionalių interesų srities“. 

O dėl 7 straipsnio prie žodžių „negali užsiiminėti atletine ir sportine 
veikla“ pridurčiau „organizuota ir tiesiogiai kontroliuojama.“ [Čia aptaria- 
mų dokumentų ištraukos pateiktos prancūzų k.] 

Reglamente yra straipsnių, kurie nepaiso Katalikų akcijos prigimties, 
priešingai, leidžia nepagrįstą Vyriausybės kišimąsi į ją, parodydami visišką 

nepasitikėjimą Lietuvos bažnytine valdžia ir praktiškai trukdo tos pačios 
KA normaliai veiklai. 

Tiksli Katalikų akcijos koncepcija buvo daug kartų Šventojo Tėvo 
patvirtinta ir apibrėžta kaip „pasauliečių bendradarbiavimas hierarchi- 
jos apaštalavime“. Šventasis Tėvas aiškiai pareiškė, kad negalima kalbėti 
apie pasaulietinį apaštalavimą, bet tik apie pasauliečių bendradarbiavimą 
tame apaštalavime, kuris buvo patikėtas apaštalams ir jų pasekėjams, vys- 
kupams, bei yra jų įkvėptas ir vadovaujamas. Iš to plaukia, kad pasaulie- 
čių draugijos, kurių tikslai yra išskirtinai religiniai ir dvasiniai, kaip kad 
KA, dėl savo siekių ir struktūros priklauso tiktai nuo Bažnyčios ir nuo 


hierarchijos. 
Taip Lietuvos Vyriausybė, prašydama, kad kiekviena draugija būtų 


įsteigta laikantis specialios procedūros Vidaus reikalų ministerijoje (str. 3 
ir 8), ir reikalaudama politinės valdžios leidimo privatiems susirinkimams, 
netgi parapijų patalpose (str. 24, 27, 28), rodo nesuvokianti KA taip, kaip to 
norėjo Šventasis Tėvas. 

Be to, tokie reikalavimai rodo visišką nepasitikėjimą Lietuvos bažny- 
tine valdžia. 

Ji iš tikrųjų, pagal Šventojo Tėvo nustatytus principus, yra atsakinga už 
KA draugijų gyvavimą ir veiklą. Užtenka, kad bažnytinė valdžia atšauktų 
kokiai draugijai savo prielankumą, nušalintų bažnytinį padėjėją, ir tokia 
draugija nustoja veikusi. 

Dar akivaizdesnį nepasitikėjimą liudija kontrolė, kurią Lietuvos KA 
nustato 64-69 straipsniai, kuriais taipgi yra patvirtinamas ir nepagrįstas 
Vyriausybės kišimasis. 

Galų gale, tie straipsniai praktiškai padaro neįmanomą normalų 
draugijų gyvenimą ir jų darbą. Akivaizdu, kad Vyriausybė gali rasti bet 
kokią priežastį, kad sutrukdytų tiek įkurti draugiją, tiek vykdyti tikslin- 
zą susirinkimų veiklą, kurios tikslas retai yra organizacinis, kadangi su- 
sirinkimai, ypač jaunimo draugijų, turi išskirtinai ugdomuosius tikslus: 
t. y. religinis auklėjimas, rengimas sakramentams, gailestingumo darbų 
vykdymas. 

Galimas daiktas, kad Vyriausybė nori KA draugijoms pritaikyti drau- 
gijų įstatymą, apie kurį Šventasis Sostas jau išsakė savo pastebėjimus, ka- 
dangi KA prigimtis gerokai skiriasi nuo kitų organizacijų. 

Taipogi ir Italijoje yra pripažintas šis pobūdis, todėl šių draugijų kūri- 
mas ir privatūs narių susirinkimai yra reguliuojami tik bažnytinės hierar- 
chijos. 

Valstybė apsiriboja policijos įstatymo pritaikymu, o politinė valdžia gali 
paprašyti bažnytinės valdžios pateikti draugijų sąrašus, nurodant narius. 

Jei gerai atsimenu, reglamentas jau buvo kartą nagrinėtas, todėl ne- 
galiu nieko kita, kaip tik pateikti senuosius pastebėjimus, ypač dėl to, kas 
susiję su dviem straipsniais, 36-uoju ir 48-uoju. 

Neatrodo, kad gali būti be paaiškinimų priimtas 36 str., pagal kurį KA 
draugija turėtų ir toliau laikyti savo gretose tokį narį, kuris tarnavimą vals- 
tybei suprastų skirtingai nei pareigos, kurias uždeda priklausymas KA. 

48 str. reikėtų aiškinti taip, kad žodžiais „apribotas dalyvavimu išskir- 
tinai religinio pobūdžio manifestacijose“ nebūtų užkirstas kelias tam, kad 
mokinys ir už mokyklos galėtų gauti religinį ir dvasinį ugdymą, kuris yra 
esminis Katalikų akcijos jaunimo draugijų uždavinys. 


ASV, Arch. Nunz. Lituania, b. 73, I. 543-548. Mašinraštis, versta iš italų k. 

208. ŠV. SOSTO ATSTOVYBĖS KAUNE SEKRETORIAUS MONS. 


ABBO POKALBIŲ SU VYSK. P. BŪČIU APIE JO KAIP ŠV. SOSTO 
KONSULTANTO VEIKLĄ UŽRAŠAI 


I Pokalbis su šviesiausiuoju mons. Būčiu 


1) Labai patenkintas vizitu pas Šv. Tėvą. Jo Šventenybė, atrodo, parodė 
jam ypatingą prielankumą. 

2) Romoje buvo mons. Ruffini patarėju; tačiau nedalyvavo Lietuvos 
vyskupų susirinkime Seminarijų kongregacijoje. 

3) Mons. Būčys buvo tas, kuriam buvo paskirta užduotis perskaity- 
ti mons. arkivyskupui Kauno seminarijos... reformos projektą. Pastarasis, 
perskaitęs projekto juodraštį, labai susinervino. Išsprūdo netgi kai kurių... 
įžeidžiančių sakinių. Mons. Būčys jį nuramino ir patarė jam užrašyti savo 
pastabas. Šį dalyką mons. Skvireckas ir padarė. Mons. Būčys įteikė pastabas 
mons. Ruffini, kuris, laikydamas jas teisingomis, priėmė visas. Tai pamalo- 
nino mons. arkivyskupą. 

4) Mons. Ruffini, kai tik bus parengta galutinė taisyklių Lietuvos semi- 
narijoms redakcija, ją atsiųs į nunciatūrą. 

5) Dėl šių reformų esmės mons. Būčys man nepasakė nieko reikšmingo. 
Tai, kas susiję su Kauno seminarija, be to, kad ji bus paversta „tarpdiecezne“ 
(!) , dar atrodo, kad turi būti atleisti du profesoriai: Česnys ir kitas, kurio 
vardo neatsimenu (Morkelis?***) (kadangi pastarasis serga, jei gerai supra- 
tau). (Šią naujieną man patvirtino seminarijos vicerektorius, kuris ją suži- 
nojo iš arkivyskupo.) Dėl galimo rektoriaus pakeitimo, atrodo, buvo kalbėta 
ir Romoje; bet Mons. Būčys man pareiškė, kad nėra žinoma, ką išsirinkti 
tokioms aukštoms pareigoms. Ir galimas daiktas, kad viskas liks statu guo. 

6) Dėl konkordato projekto mons. Būčys nežino nieko konkretaus. 
Tepasakė, jog galbūt „Vyriausybės projekte buvo padaryta... esminių nuo- 
laidų!“ 

7) Mons. Būčys patvirtino, kad Graužinis Romoje buvo nekantrus ir 
visais būdais bandė sužinoti Vatikano įspūdį apie projektą. 


258 Pavardė įrašyta ranka. 

II Pokalbis su mons. Būčiu (1938 m. liepos 15 d.) 


1) Kalbėdamas su mons. Ruffini, šviesiausiasis Būčys sakė, kad pa- 
grindinės šiandieninės Lietuvos blogybės yra šios: prastas dvasininkų pa- 
sirengimas, dvasininkų nedisciplinuotumas, liaudies tikėjimo ir moralės 
nuosmukis, antikatalikiška dvasia, kuri yra skleidžiama valstybės leidžia- 
muose įstatymuose, intelektualų, kurie išpažįsta katalikybę, nuomonių ir 
elgesio praktinis ir teorinis nenuoseklumas, nesutarimai episkopato narių, 
kurie yra visas ankstesnes blogybes sutvirtinanti priežastis. 

2) Mons. Būčys, prieš įteikdamas šį blogybių sąrašą mons. Rufiini, jį 
parodė visiems Lietuvos vyskupams privataus susitikimo metu, kuris įvy- 
ko Romoje, Marijonų namuose. Vyskupai kalbėjo ilgai, bet, kaip tvirtina 
mons. Būčys, praktiškai nieko nenusprendė. 

3) Tai tarus, šviesiausiasis Būčys kartu su blogybių sąrašu mons. Ruffi- 
ni įteikė ir priemonių, kaip atstatyti Lietuvos katalikišką gyvenimą, sąrašą. 
Štai šis sąrašas, kurį perrašau pažodžiui: 

„a) Palaukti apie metus, kol gerbiamasis tėvas Pius Pelletier'as OP pa- 
kankamai išmoks lietuvių kalbą. 

b) Kadangi negali būti pašalintas iš Lietuvos, įpareigoti jį tapti šios ša- 
lies piliečiu. 

c) Dėl šios priežasties suteikti jam arkivyskupo titulo didybę ir paskirti 
jį Apaštaliniu vizitatoriumi Lietuvoje, pavaldžiu Apaštaliniam nuncijui su 
šiais nurodymais: 

d) kad jis visus svarbius reikalus perduotų nuncijui; 

e) kad be pastarojo sutikimo Lietuvoje nieko nepašalintų iš pareigų ar 
į jas nepaskirtų; 

f) paskirtojo Apaštalinio vizitatoriaus jurisdikcija Lietuvos bažnytinėje 
provincijoje tegul galioja visiems sekuliariesiems dvasininkams ir vienuo- 
liams, taip pat moterų vienuolių religinėms bendrijoms; 

g) išskyrus Jėzaus draugiją, kuriai netaikoma išorinė vizitacija; 

h) Apaštalinis vizitatorius dalyvauja ir vadovauja Lietuvos episkopato 
konferencijai; 

i) Lietuvos bažnytinės provincijos episkopato konferencijų sprendi- 
mai, kuriems pritarė Apaštalinis vizitatorius ir kuriuos patvirtino Apaštali- 
nis nuncijus, yra privalomi; 

1) Apaštalinio vizitatoriaus viena svarbiausių užduočių yra žiūrėti, kad 
būtų kruopščiai ir tiksliai laikomasi tų nurodymų, kurie Lietuvai buvo su- 
kurti ir nustatyti Romoje 1938 m. birželio mėnesį.“ [Citata dokumente pa- 
teikta lotynų k.] 

4) Ir štai kai kurie Šv. Seminarijų kongregacijos nurodymai, susiję su 
Lietuvos seminarijomis: 

a) Filosofijos kursas turės trukti dvejus metus; 

b) Teologijos kurso metu turės būti išnagrinėti visi traktatai; 

c) Negalima painioti pagrindinio kurso su aukštesniuoju — yra būtina 
užbaigti pagrindinį kursą, kad galėtum įstoti į aukšt.; 

d) Yra sukonkretintos fakulteto didžiojo kanclerio pareigos; 

e) Priemonės dėl seminaristų elgesio ir seminarijų disciplina (pagal 
ataskaitos pastebėjimus); 

f) Prievolė įsteigti mažąsias seminarijas kiekvienoje vyskupijoje - tik 
Telšių vyskupystė dar gali palaukti keletą metų; 

g) Lietuvos kolegija Romoje: šiuo momentu kongreg. nurodys jau įsteig- 
tą Romos kolegiją, kurioje susirinks visi studentai lietuviai, esantys Romoje 


studijų reikalais. 


ASV, Arch. Nungz. Lituania, b. 73, I. 420-422. Mašinraštis, versta iš italų k. 


624 


Permainų nuojauta: paskutinieji Pijaus XI pontifikato metai 


209. ŠV. SOSTO VALSTYBĖS SEKRETORIATO INSTRUKCIJOS REI- 
KALŲ PATIKĖTINIUI G. BURZIO“? DĖL TOLESNIŲ DERYBŲ SU 
VYRIAUSYBE DĖL KONKORDATO TAIKYMO 


3616/38 
1938 m. rugsėjo 24 d. 


Didžiai Gerbiamas ir Garbingiausiasis Pone, 


Atsižvelgiant į tai, ką rašiau šiai Apaštalinei nunciatūrai rugpjūčio 
25 d. šifruotėje nr. 7, dabar jau galiu pranešti J. Didžiai Gerbiamam ir Gar- 
bingiausiajam Malonybei Šventojo Sosto mintis apie Lietuvos Vyriausybės 
projektą dėl kai kurių konkordato reikalavimų pritaikymo. 

Šviesiausieji Šventosios Nepaprastųjų Bažnyčios Reikalų kongregacijos 
tėvai šio mėnesio 12 d. plenariniame posėdyje išanalizavo šios nunciatūros 
raportą nr. 3055 kartu su atitinkamais priedais ir po plačios diskusijos vie- 
ningai priėmė kai kuriuos sprendimus, kuriuos Jo Šventenybė teikėsi pa- 
tvirtinti. 

J. M. rasite tolimesniuose punktuose trumpai išdėstytus atitinkamus 
nurodymus, kuriais Jūs turėsite pasirūpinti vadovautis derybose su šia 
Vyriausybe. Nėra reikalo pastebėti, kad tie nurodymai buvo suformuluoti 
šviesiausiųjų tėvų kaip direktyva J. M., kuris derybose su Vyriausybe žinos, 
kaip juos pateikti reikiama forma, atspindinčia aplinkybes ir tinkama as- 
menims, su kuriais Jūs turėsite kalbėtis svarbia tema. 


I. Šviesiausieji tėvai, nepaisant dažnai nelabai korektiškų Lietuvos Vy- 
riausybės ir ypač jos p. užsienio reikalų ministro reakcijų pobūdžio, nu- 
sprendė, kad derybos bus tęsiamos. Monsinjoras Reikalų Patikėtinis žinos, 
kaip tinkamais būdais parodyti Vyriausybei Šventojo Sosto gerą valią, ka- 
dangi tuo atveju, jei derybos turėtų būti nutrauktos, atsakomybė dėl to ne- 
gali kristi ant Jūsų. 


>? Giuseppe Burzio (1901-1966) - 1938 m. balandį paskirtas Šv. Sosto reikalų patikė- 
tiniu Lietuvoje, čia dirbo iki 1940 m., vėliau buvo reikalų patikėtiniu Slovakijoje, nuncijumi 
Bolivijoje ir Kuboje, arkivyskupas (1946). Nuo 1954 m. dirbo Romos kurijoje. 

IL. Šviesiausieji princai, išnagrinėję anksčiau minėtą projektą, visų pir- 
ma nusprendė, kad priedas, talpinantis „nurodymus, susijusius su Lietuvos 
Katalikų akcijos draugijų reglamentu“, yra nepriimtinas, motyvuojant tuo, 
kad jis yra inspiruotas perdėto civilinės valdžios kišimosi ir kenksmingas 
Bažnyčios laisvei bei teisėms. Tai taip aiškiai suprantama jį skaitant, kad, 
atrodo, čia nėra jokio reikalo leistis į atskirų punktų nuodugnią diskusiją. 


III. Taigi, analizuodami projektą, šviesiausieji tėvai pastebėjo, kad pa- 
grindiniai klausimai yra du, t. y. Katalikų akcija bei Teologijos-filosofijos 
fakultetas Kauno Vytauto Didžiojo universitete. 


A 
Dėl Katalikų akcijos Lietuvos Vyriausybė nori būti garantuota, kad ji, 
kaip ir dvasininkai, nevykdytų politinės veiklos. Tačiau Vyriausybės var- 


tojami žodžiai yra pernelyg neapibrėžti: projekte kalbama apie „politinius 
klausimus“ (XXII str.) ir „neužsiminės politika“ (XXV str. nr. 4). Sakiniai 
per daug talpūs, galintys apimti bet kokią politinę veiklą. 

Todėl reikėtų pridėti žodį „partinės“ ir specifikuoti, kad šis žodis reiš- 
kia „visa tai, kas būdinga politinėms partijoms ir atitinka jų praktiką“ (XXV 
str. nr. 4). Be kita ko, jei tiesa, kad Katalikų akcija turi vengti bet kokios par- 
tinės politinės veiklos ir susilaikyti nuo Vyriausybei kaip tokiai nepalankių 
pareiškimų, negali būti leidžiama, kad prisidengiant šiomis problemomis 
Katalikų akcijai būtų taikomi kraštutiniai ir nederami kontrolės būdai ar 
būtų taikomas paprastos brolijos, kuri savo tikslu iš esmės laiko individualų 
šventumą, kriterijus. Tuo tarpu Katalikų akcija vykdo išorinę veiklą, nau- 
dodama organizacines formas, ir turi galėti naudoti visas tas priemones, 
kurios tarnauja pritraukti jaunimą ir kurios ugdo jo sąmoningumą priklau- 
syti tikrai draugijai. 

Katalikų bažnyčia, kaip tobula bendrija, turi pilną teisę kurti gimnasti- 
kos, sporto ir panašias draugijas, juo labiau kad kitomis sąlygomis šie fiziniai 
užsiėmimai jaunimui gali lengvai tapti netvarkos priežastimi, o būdami ge- 
rai sutvarkyti, gali būti efektyviais sportinio auklėjimo pagalbininkais etc. 

Šis bet kokios sportinės etc. veiklos išbraukimas būtų pamėgdžiojimas 
to, kas buvo padaryta Italijoje, kur organizacijos, kurių tikslas buvo būtent 
gimnastikos, sportinė ir panaši veikla, buvo pervestos tiesioginei valstybės 

priklausomybei (Opera Nazionale Balilla, Italijos nacionalinis olimpinis ko- 
mitetas). Tačiau neatrodo, kad Lietuvoje esanti situacija pateisintų panašų 
sprendimą ar kad dėl to būtų galima remtis 1931 metų susitarimu su Italija, 
kadangi jis buvo sudarytas labai specifinėmis sąlygomis, nepalyginamomis 
nė su viena kita šalimi. Todėl jei dabar Lietuvos Vyriausybė galvotų priimti 
katalikų laisves apribojančius nutarimus, negali tikėtis šiuo reikalu gauti 
Šventojo Sosto pritarimo susitarimo būdu. 

Baigiant pažymėtina, kad dėl to, kas susiję su Katalikų akcija, švie- 
siausieji tėvai buvo tos nuomonės, jog ši Vyriausybė turi pripažinti jai 
priklausančioms draugijoms laisvę. Kol Katalikų akcija yra „organizuotas 
pasauliečių bendradarbiavimas hierarchiniame apaštalavime“, tos draugijos 
lieka priklausomomis ir kontroliuojamomis bažnytinės hierarchijos ir dėl 
šios priežasties Vyriausybė turi didžiausias rimtumo ir lojalumo garantijas. 
Dėl savo prigimties ir tikslų Katalikų akcija išliks virš ir už partinės politi- 
kos, dėl to neatsisakydama tos socialinės, profesinės etc. veiklos, kuri yra 
geriausias pagalbininkas siekiant savo kilnių tikslų. Priėmus šiuos princi- 
pus, nebus sunku rasti susitarimą dėl pranešimo Vyriausybei apie Katalikų 
akcijos narius, dėl civilinės valdžios perspėjimo, kai kalba eina apie viešus 
ir skaitlingus susirinkimus, taipgi ir dėl kitų antrinių punktų. 


B 
Dėlto, kas susiję su Kauno Vytauto Didžiojo universitete įkurtu Teologijos 
ir filosofijos fakultetu, šviesiausieji tėvai nusprendė, kad Šventojo Sosto Reikalų 
Patikėtinis turėtų stengtis, kad Vyriausybė priimtų pasiūlymus, kuriuos Šven- 
toji Universitetinių Studijų ir Seminarijų kongregacija išsakė tokiais žodžiais: 


1. Visų pirma turi būti nustatyta, kad fakulteto, apie kurį kalbama, Te- 
ologijos skyriaus sutvarkymas turi būti visiškai priderintas prie Apaštalinės 
konstitucijos Deus Scientiarum Dominus normų ir prie šios konstitucijos 
pridėtų taisyklių. Dėl tos priežasties būtų gerai nekalbėti apie 1932 m. lie- 
pos 7 d. nurodymus (apie kuriuos kalbama projekte, pristatytame monsin- 
joro Aratos), kadangi jie skirti tik Vokietijos teologijos fakultetams. 


2. Prie kursų, išvardytų Vyriausybės projekte, turi būti pridėtos Šven- 
tojo Rašto, Naujojo Testamento, Psichologijos ir Sociologijos katedros. 

3. Be kita ko, Vyriausybės projekto XIII str. nr. 1 (b) turi būti pakeistas 
Monsinjoro Reikalų Patikėtinio pasiūlyta prasme. 


4, Teisinga reikalauti studentų kapeliono skyrimo, laikant tai didžiau- 
sios svarbos reikalu. O dėl kito personalo, apie kurį kalba Monsinjoras Rei- 
kalų Patikėtinis, žinoma, būtų labai naudinga, jei pavyktų tai pasiekti. 


Apskritai dėl mokslo Šv. Universitetinių Studijų ir Seminarijų kongre- 
gacija išsakė du dalykus: 

a) kad Vyriausybė neatsisakytų pripažinti katalikiško universiteto, kai 
bažnytinė valdžia bus įsitikinusi, jog laikas jį įsteigti, remiantis pono Mon- 
sinjoro Reikalų Patikėtinio nuomone. 

b) kad ta pati Vyriausybė įsipareigotų pašalinti iš vidurinio ir aukštes- 
niojo mokymo kunigus atsimetėlius ir daugiau nebeskirtų jų į tas pareigas. 


Taigi šviesiausieji tėvai atkreipė dėmesį į profesorių skyrimą ir atšauki- 
mą (XXIV str. nr. 1 ir nr. 2), laikydami, kad yra būtina nustatyti: 

a) kad nė vienas universitetinio Teologijos ir filosofijos fakulteto pro- 
fesorius, kaip ir apskritai joks religijos mokytojas, negali būti paskirtas be 
išankstinio susitarimo su vyskupu; 

b) kad nė vienas profesorius negali likti mokyti, jei vyskupas atsisakytų 
savo patvirtinimo; 

c) kad nė vienas profesorius nebūtų Vyriausybės perkeltas be išanks- 
tinio susitarimo su vyskupu: todėl vyriausybiniame projekte (XIII str. nr. 2 
(b)) nepriimtinas paskutinysis punktas, pagal kurį, jei nebus pasiektas susi- 
tarimas tarp vyskupo ir Vyriausybės, pastaroji gali veikti vienašališkai. 


IV. Šviesiausieji tėvai nagrinėjo taip pat ir Telšių vyskupo klausimą, 
kuriuo, - pagal tai, ką monsinjoras Arata pranešė minėtame raporte nr. 
3055, - su juo kalbėjo ponas užsienio reikalų ministras. Kaip jis teisingai 
pastebėjo, nėra žinoma, dėl kokios priežasties Vyriausybė šiuo metu turėtų 
skystis J. M. monsinjoru Staugaičiu; todėl Monsinjoras Reikalų Patikėtinis 
turėtų pradėti nuo klausimo ministrui, kad būtų išaiškintas jo pareiškimo ir 
reikalavimo motyvas; be šių dalykų neįmanomas joks Šventojo Sosto veiks- 
mas. Jei tikrai būtų kokia nors pagrįsta priežastis, būtų galima pro bono 

pacis pateikti minėtajam prelatui kai kurių patarimų dėl santūrumo, kaip 
jau Šventasis Sostas yra padaręs 1929 metais seminarijos klausimu. 
* ** 

Galų gale J. M. bus naudinga sužinoti kai kurias pastabas, kurias švie- 
siausieji tėvai manė esant reikalinga išreikšti apie šios nunciatūros su pagir- 
tinu kruopštumu sudarytą projektą, remiantis ankstesniais Šventojo Sosto 
nurodymais (raporto nr. 3055 pried. nr. 2). Pavyzdžiui: 


1. (XVIII str. 3 d.) sakinys „nes reiškia Tėvynės išdavystę“ pats savaime 
priimtinas, bet gali duoti progą neteisėtoms interpretacijoms. Pavyzdžiui, Vo- 
kietijoje Popiežiaus enciklikos Mit brennender Sorge paskelbimas bei platini- 
mas buvo palaikytas ir nubaustas kaip tėvynės išdavystės aktas. Be kita ko, net 
ir ganytojiškas vyskupų laiškas buvo beveik prilygintas tėvynės išdavystei. Be 
to, neužtenka pasakyti „doktrinos aiškinimas“, bet dar ir apsauga, tad ir įsta- 
tymų, priešingų dogmatinei ir moralinei Bažnyčios doktrinai, pasmerkimas. 
Panašų išsireiškimą galima rasti nebent tik konkordate su Vokietija (XXXII 
str. paskutinysis protokolas), tačiau vėlesnė patirtis parodė, kad geriau nau- 
doti detalesnius ir tikslesnius žodžius, idant būtų išvengta piktnaudžiavimų. 

2. XXV str. 3 d. galima būtų pridurti „ir kol jie liks galioti“. 


3. „Deklaracijoje, aiškinančioje susitarimą dėl XII str.“ skaitoma: „pa- 
sirengęs padėti Vyriausybės darbui“. Galbūt būtų reikalingas koks nors ap- 
ribojimas, pavyzdžiui: „lietuvių tautos gerovei“; taip būtų pašalinta tai, kas 
yra žalinga šaliai, todėl pirmiausiai tai, kas priešinga globojančiai Bažnyčios 
misijai. 

4. Panašiai deklaracijoje, aiškinančioje susitarimą dėl XII str. 1 d. sako- 
ma: „Ši teisė yra pripažįstama vyriausybių, kurios palaiko su juo diplomati- 
nius santykius.“ Esama vyriausybių, kurios palaiko diplomatinius santykius 
su Šventuoju Sostu, tačiau, bent jau praktiškai, nepripažįsta šios teisės (pvz., 
Vokietija ir kitos), kai tuo tarpu kitos šalys, nors ir nepalaiko diplomatinių 
santykių, tačiau praktiškai ją pripažįsta (pvz., Jungtinės Amerikos Valstijos). 

5. Susitarime dėl XIII str. 1 d. žodžiai „kiek yra įmanoma padaryti“ 
didžiąja dalimi, jei ne visiškai, panaikina šio straipsnio galią. 

6. Ir pagaliau reikia pabrėžti, kad negalima priekaištauti ponui Lozo- 
raičiui, kad jis nemato skirtumo tarp „juridinio asmens“ ir „moralinio as- 
mens“ (plg. 1938 m. rugpjūčio 9 d. raportas nr. 3138). 

Be kita ko, juridinis asmuo moderniojoje teisėje yra apibrėžiamas įvai- 
riais vardais: juridinis asmuo, fiktyvus asmuo, bekūnė ar dirbtinė instituci- 
ja, moralinė institucija ar kūnas etc. 

Šiuo metu Civilinėje teisėje labiau įprasta naudoti išsireiškimą „juri- 
dinis asmuo“ nei „moralinis asmuo“ (tačiau šis kai kurių dar naudojamas). 
Antai vokiečių, šveicarų kodekse etc. Prancūzų kodekso 915 str. sakoma 
„viešoji organizacija“ ir tik neseniai pradėta sakyti „civilinis asmuo“. Tačiau 
Kanonų teisėje seną tradiciją turi persona moralis (Sinibaldo Fieschi, paskui 
Inocentas IV kalbėjo apie corpus mysticum), šią tradiciją išsaugojo ir įtvir- 
tino Kanonų teisės kodeksas (99-as kan. ir tolesnieji). 


Baigiant pažymėtina, kad juridinis asmuo ir moralinis asmuo reiškia tą 
patį dalyką. Moraliniai ar juridiniai asmenys pagal K. T. kodekso 99-ąjį kan. 
yra skirstomi į kolegijinius ir į nekolegijinius, pastarieji yra tie moraliniai 
asmenys, „kurie nesudaro fizinio asmens“. 

Pagal 100-ąjį kan. Katalikų bažnyčia ir Šventasis Sostas yra moraliniai 
asmenys „pagal dieviškąjį patvarkymą; kiti žemesnieji moraliniai asmenys 
Bažnyčioje gauna pripažinimą tiek pagal juridinį potvarkį, tiek pagal speci- 
alų leidimą, suteiktą kompetentingų Bažnyčios Aukštesniųjų formaliu de- 
kretu dariniams, siekiantiems religinių ir gailestingumo tikslų“. 

Kaip pastebi komentatoriai, sąvoka „religiniai tikslai gali būti labai 
plačiai aiškinama“; „paprastai šito pakanka, kuomet moralinio asmens 
įkūrimo tikslai telpa į Bažnyčios netiesiogiai išreikštų galių ribas ir, jeigu 
yra būtina, gali būti pavadinti religiniais“. Tai galioja ir, pavyzdžiui, „spor- 
tinėms organizacijoms, įkurtoms geram krikščionių elgesiui ugdyti, kad jie 
būtų laikomi toliau nuo pavojų ir pagundų“. [Citatos iš Kanonų teisės ko- 
dekso dokumente pateiktos lotynų k.] 


Mielai naudojuosi proga, kad patvirtinčiau jaučiąs gilią pagarbą ir esąs 
atsidavęs 
Jūsų Garbingiausiojo Malonybės tarnystei 


ASV, A.E.S., Paesi Baltici, b. 108, I. 30-42. Mašinraštis, versta iš italų k. 

210. G. BURZIO RAPORTAS KARD. E. PACELLI APIE SUSITIKIMĄ 
SU UŽSIENIO REIKALŲ MINISTRU 


Lietuvos Apaštalinė nunciatūra 


Nr. 3193 
Objektas: 
Apie derybas su Vyriausybe 
Kaunas, 
1938 m. lapkričio 8 d. 


Didžiai Gerbiamas Eminencija, 


"Turiu garbės pranešti Jūsų Didžiai Gerbiamam Eminencijai, kad laiky- 
damasis spalio 28 d. šifruota telegrama nr. 8 man persiųstų direktyvų, an- 
trosios audiencijos metu, kuri man buvo suteikta šio mėnesio 4-ąją, įteikiau 
užsienio reikalų ministrui dokumentą, apimantį pakeitimus ir papildymus, 
kurie, Šventojo Sosto nuomone, turi būti įtraukti į susitarimo projektą, pa- 
rengtą Vyriausybės. 

Sudarydamas minimą dokumentą, laikiausi tos pačios Vyriausybės pro- 
jekto tvarkos, pakeisdamas ginčytinų straipsnių tekstą pagal iškilius nurody- 
mus, perduotus man šio rugsėjo 24 d. laišku nr. 3616/38. Kadangi tokiu būdu 
sutvarkytas projektas yra nepilnas, maniau, kad reikėtų suformuluoti likusius 
pasiūlymus pagal Šventojo Sosto pageidavimus kaip priedą, ketinant įtraukti 
jį į pagrindinį tekstą, kuomet ateis laikas pavienių straipsnių diskusijai. 

Šiomis aplinkybėmis įvykusiame pokalbyje su ponu Lozoraičiu jam 
aiškiai pareiškiau, kad tiek mano pateiktas tekstas, tiek tas, kuris galbūt pa- 
sirodys po mūsų diskusijų, vėliau privalės būti Šventojo Sosto patvirtinti. 
Taip pat ir ministras iš savo pusės padarė panašią išlygą; todėl man pasakė, 
kad prieš pradėdamas su manimi atskirų punktų aptarimą, nori pateikti 
Šventojo Sosto pastebėjimus ekspertų analizei, ir po to manė galėsiąs sku- 
biai pratęsti šį, jo nuomone, paskutinį derybų etapą. 

Nors pokalbis vyko bendrais klausimais, vis dėlto negalėjau susilaikyti 
nepaklausęs pono Lozoraičio, ar Vyriausybė būtų linkusi atsiimti priedą, 

apimantį „nurodymus, susijusius su Katalikų akcijos draugijų reglamen- 
tais“, kuriuos Šventasis Sostas laiko nepriimtinais; tačiau kaip netiesioginį 
atsakymą gavau klausimą, kurį ponas ministras man savo ruožtu uždavė, 
klausdamas, ką Šventasis Sostas pasiūlytų vietoj to, jeigu toks reglamentas 
būtų pakeistas. Ir pridūrė, kad jis nesukuria nepagrįsto valstybės kišimosi į 
Bažnyčios ar Katalikų akcijos reikalus, tačiau paprasčiausiai siekia suteikti 
katalikiškoms draugijoms juridinę padėtį valstybėje. Jam atsakiau, kad ten 
numatyti reikalavimai turi daug platesnę prasmę ir praktiškai paveda Kata- 
likų akciją politinių valdžių malonei, o tai atvirai prieštarauja konkordato 
XXV str. dvasiai ir prasmei. 

Pagaliau nebuvo tinkamos progos tuo momentu atkakliai prisirišti prie 
šio klausimo; galbūt per ateinantį susitikimą ponas Lozoraitis jau turės tiks- 
lius duomenis, kad galėtų duoti man galutinį atsakymą. Tuo tarpu drįsčiau 
paprašyti Jūsų Eminencijos teiktis man duoti direktyvų šiais punktais, ku- 
riuos leidžiu sau Jums pateikti: 

Dokumente, apimančiame pastabas, suformuluotas šviesiausiojo pono 
kardinolo Giuseppe Pizzardo apie Vyriausybės pateiktą susitarimo projek- 
tą, kurį Jūsų Eminencija teikėsi persiųsti šiai nunciatūrai liepos 31 d. laiš- 
ku nr. 2813/38, yra pasakyta: „Manau, kad tik Argentinoje Katalikų akcija 
naudojasi juridinio asmens statusu.“ Tad iškėliau sau klausimą, ar nederėtų, 
bent jau kaip paskutinė priemonė derybose su Vyriausybe, atsisakyti ju- 
ridinio asmens statuso suteikimo Katalikų akcijos draugijoms iš valstybės 
pusės, bet su sąlyga, kad Vyriausybė savo ruožtu atsisakytų projektuojamo 
reglamento sykiu su sąlyga, kad aiškiai ir be gudrybių suteiktų vyskupams 
(ir klebonams) pilną teisę atstovauti ir skleisti nuo jų priklausomos Katali- 
kų akcijos draugijų interesus visais juridiniais atvejais, tiek su valstybe, tiek 
su trečiaisiais asmenimis. 

Kita labai sunki kliūtis, kurią reikia nugalėti - tai vidurinių mokyklų 
mokinių klausimas. Kiek galėjau spręsti iš užsienio reikalų ministro mi- 
glotų ženklų, bus labai sunku pasukti Vyriausybę geresnių intencijų šiuo 
klausimu link. Jos tikslas yra suardyti dabartinę stiprią Ateitininkų federa- 
cijos struktūrą, ir jei dar pritars vidurinių mokyklų mokinių organizacijų 
už mokyklos ribų veikimui, sieks, kad būtų sutraukyti jų ryšiai su univer- 
sitetų ateitininkais ar su senaisiais ateitininkais; ir galbūt, o gal ir be galbūt, 
pretenduos, kad pavadinimas „ateitininkai“ išnyktų iš... Lietuvos Katalikų 

akcijos žodyno. Tuo tarpu leidžiu sau suformuluoti kitą klausimą: jei Vy- 
riausybė apsispręstų palikti visišką laisvę vidurinių mokyklų mokiniams 
jungtis į katalikiško jaunimo gretas, mainais į vardo ateitininkai atsisaky- 
mą, ar reikėtų iš mokinių reikalauti šios aukos? Kaip 1933 m. balandžio 
15 d. raporte nr. 765 rašė J. M. monsinjoras Arata, - ir jo pastabos tebeturi 
tą pačią vertę, - „nors pavadinimų klausimui tenka tik antrinė reikšmė, kai 
gali išlikti sveika dalyko esmė, vis dėlto leidžiu sau pastebėti, kad šie kata- 
likai labai sunkiai sutiktų pakeisti ateitininkų pavadinimą, kuris yra ne tik 
istorinis ir tradicinis, bet dargi tapęs simboliu“. 

Būsimame pokalbyje su užsienio reikalų ministru, kuris, tikiuosi, įvyks 
netrukus, galėsiu lengvai įsitikinti, ar tikrai išgirtasis Vyriausybės pasiryži- 
mas yra tikras, ar tik reklaminio pobūdžio. Išmintinga Vyriausybė dabar- 
tinėje kritiškoje Lietuvos tarptautinėje situacijoje turėtų, savo pačios labui, 
kuo greičiau pasiekti vidinę santaiką; būtina sąlyga tam įgyvendinti — tai 
metodų ir nuomonės apie katalikus pakeitimas, įteisintas nuoširdžiu ir lo- 
jaliu susitarimu su Šventuoju Sostu. 

Jau dabar dėkodamas Jūsų Eminencijai už palankius pasiūlymus ir pa- 
tarimus, kuriuos dar tik malonės suteikti ir kurių man labai reikia, klau- 
piuosi bučiuoti šventąją purpurinę Mantiją ir turiu garbės su giliausios 
pagarbos jausmais patvirtinti esąs 

Jūsų Didžiai Gerbiamo Eminencijos 
Dėkingiausias, be galo atsidavęs ir nuolankiausias tarnas 
GIuUsSEPPE BURZIO 


Reikalų patikėtinis. Baltijos šalys 


ASV, A.E.S., Paesi Baltici, b. 108, I. 557-56v. Mašinraštis, versta iš italų k. 


633 


Permainų nuojauta: paskutinieji Pijaus XI pontifikato metai 


211. NEPAPRASTŲJŲ BAŽNYČIOS REIKALŲ KONGREGACIJOS 
PASTABOS DĖL TOLESNIŲ DERYBŲ SU LIETUVOS VYRIAUSYBE 
KATALIKŲ AKCIJOS KLAUSIMU 


1938 11 18 


[Dokumento viršuje įrašai ranka: Lietuvos Katalikų akcija, Grąžintas 
1940 m. birželio 8 d.) 


Dėl Katalikų akcijos sutvarkymo Lietuvos Vyriausybė praėjusį birželį 
Šventajam Sostui pateikė: 

1) konkordato XXV straipsnio patikslinimų projektą, kurį šviesiausieji 
A. E. S. kongregacijos kardinolai įvertino kaip priimtiną, išskyrus kai ku- 
riuos jų pačių pasiūlytus pakeitimus, - 

2) nurodymų, susijusių su KA draugijų reglamentu, projektą, kuris iki 
mažiausių smulkmenų numato įvairių KA draugijų veiklos tvarką, vadų 
skyrimo ir narių priėmimo procedūrą etc.; kardinolų nuomone, minėti šį 
projektą būtų nepriimtina, kadangi jis inspiruotas perdėto kišimosi iš civi- 
linės valdžios pusės kriterijaus ir kenkia Bažnyčios laisvei bei teisėms. 

Šiedu projektai pagal Vyriausybės ketinimus turėjo suteikti KA tą juridi- 
nį pripažinimą, kurį draugijų įstatymas, įsigaliojęs 1937 m. ir paskelbtas, kad 
Vyriausybė įgytų dar griežtesnę šalies kontrolę, jau suteikė įvairioms profe- 


sinėms, kultūrinėms, sportinėms etc. Lietuvos draugijoms, sykiu ir daugeliui 
KA draugijų, kurios laisvanoriškai priėmė to įstatymo griežtus reikalavimus. 
xx 

Dabar ponas Burzio šių metų lapkričio 8 d. raportu nr. 3193; 

1) praneša, kad užsienio reikalų ministras, sužinojęs, jog Šventasis 
Sostas minėtąjį reglamentą laiko nepriimtinu, klausia, ką jis pasiūlytų, kad 
pastarasis būtų pakeistas; 

2) siūlo atsisakyti KA juridinio asmens statuso, kad tik Vyriausybė at- 
sisakytų numatyto reglamento ir suteiktų visišką galią bažnytinei valdžiai 
atstovauti ir ginti KA interesus prieš valstybę ir prieš trečiuosius asmenis. 

Dėl šių dviejų punktų būtų galima pastebėti, kad nematyti, kokia nau- 
da būtų iš to, jei būtų atsisakyta KA juridinio asmens statuso, turint galvoje, 


634 


Permainų nuojauta: paskutinieji Pijaus XI pontifikato metai 


kad pastaroji tokiu būdu turėtų visiškai paklusti draugijų įstatymui, ne ma- 
žiau kenksmingam nei Vyriausybės siūlomas reglamentas. 

Priešingai, atrodo, naudingiau iš karto priimti ministro pasiūlymą ir 
pasiūlyti ką nors, kad būtų pakeistas nepriimtinas reglamentas. Būtų ga- 
lima, pavyzdžiui, pasiūlyti Vyriausybei tokį sprendimą: Šventasis Sostas 
įtrauks į Lietuvos KA statuto projektą tą, nors mažą, reglamento dalį, kuri 
gali būti priimtina, ir leis Vyriausybei neoficialiai susipažinti su statutu 
prieš jį paskelbiant. 

Vis dėlto reikėtų išklausyti šviesiausiojo kard. Pizzardo nuomonę. 

x ** 

Kita mons. Burzio iškelta problema — tai ateitininkai. Kalba eina apie 
stiprią katalikišką organizaciją, apimančią tris grupes: vidurinių mokyklų 
moksleivius, universiteto studentus, profesionalus. Žinoma, kad Vyriausy- 
bė visuomet norėjo, jog ji būtų aiškiai padalinta į tris sekcijas: taip, kad 
vidurinių mokyklų moksleiviai nepatirtų, net ir nepastebimai, politinės 
įtakos, kurią jie galėjo patirti dėl dažnų kontaktų su studentais ir „seniais“. 
Katalikai buvo ir tebėra labai prisirišę prie dabartinės sandaros, o ypač prie 
institucijos pavadinimo (kuris reiškia „Naujas gyvenimas“), primenančio 
įvykdytas ir laimėtas kovas dėl tikėjimo. 

Jei dabar Vyriausybė primygtinai reikalauja, būtų galima sutikti su 
anksčiau minėtu padalijimu ir su pavadinimo pakeitimu, - tokia buvo 
monsinjoro Aratos nuomonė, tokios nuomonės laikosi ir mons. Burzio, - 
kad tik jokiais būdais nebūtų kliudoma vidurinių mokyklų moksleiviams 
stoti į minėtą organizaciją. Šioji vis dėlto, atrodo, esanti antrinė problema, 
kuri turėtų būti nagrinėjama po to, kai Vyriausybė bus aiškiai išreiškusi 
savo reikalavimus minėtuoju klausimu. 


[Dokumento pabaigoje įrašas ranka: Nemanau, kad galime pasitikėti 
Vyriausybe, kuri spekuliuoja vardais.) 


ASV, A.E.S., Paesi Baltici, b. 108, I. 57rv-58. Mašinraštis, versta iš italų k. 

212.KARD. C. ROSSI RAŠTAS KARD. E. PACELLI DĖL VYSK. J. STAU- 
GAIČIO PRAŠYMO SKIRTI AUGZILIARU V. BORISEVIČIŲ 


Šventoji Konsistorijos kongregacija 
Roma, 
1938 m. lapkričio 25 d. 


Prot. Nr. 82/38. 
(Atsakyme prašoma cituoti šį numerį) 


Didžiai Gerbiamas Mano Pone, 


Jo Didžiai Gerbiamas Ekscelencija mons. Justinas Staugaitis, Telšių 
vyskupas, 1937 m. gruodžio 1 d. atsiuntė per Apaštalinę nunciatūrą Kau- 
ne šiai Šv. Konsistorijos kongr. tiesioginį prašymą, kad jam būtų paskirtas 
vyskupas augziliaras, konkrečiai vyskupijos seminarijos rektorius, didžiai 
gerbiamas mons. Vincentas Borisevičius. 

Šis prašymas nebuvo pateiktas Šv. Tėvui, kadangi šviesiausiasis mons. 
Arata, tuo metu Lietuvos reikalų patikėtinis, buvo pranešęs, kad minimas 
kandidatas buvo nurodytas Šv. Sostui kaip labiausiai tinkantis Kauno arki- 
vyskupo koadjutoriaus pareigoms, todėl mons. Staugaičio prašymo priė- 
mimas ar ne priklausė nuo Jo Šventenybės galimo sprendimo dėl aukščiau 
minėtų pareigų užėmimo. 

Tačiau mons. Staugaitis primygtinai reikalauja, tad norėčiau prašyti 
Jūsų Didžiai Gerbiamą Eminenciją teiktis leisti man sužinoti, ar ir ką šioji 
Šv. Kongregacija galės atsakyti dėl aukščiau minėto vyskupo. 

Nuolankiai bučiuoju Jūsų rankas ir su gilios pagarbos jausmais išpa- 
žįstu esąs 

Jūsų Didžiai Gerbiamo Eminencijos 

Be galo atsidavęs ir nuolankiausias tikrasis tarnas 
Kard. Ross1 

Sekretorius 


ASV, A.E.S., Paesi Baltici, b. 101, I. 52rv. Mašinraštis, versta iš italų k. 

213. ŠV. SOSTO VALSTYBĖS SEKRETORIATO ATSAKYMAS KON- 
SISTORIJAI DĖL VYSK. J. STAUGAIČIO PRAŠYMO SKIRTI AUGZI- 


LIARU V. BORISEVIČIŲ 


Jo Šventenybės Valstybės 


Sekretoriatas 
Iš Vatikano, 
1938 m. gruodžio 6 d. 
Nr. 4628/38 
Cituoti atsakyme 


Didžiai Gerbiamas ir Garbingiausiasis Mano Pone, 


Iškiliu lapkričio 25 d. laišku nr. 82/38 Jūsų Didžiai Gerbiamas Emi- 
nencija teikėsi pranešti, kad monsinjoras Justinas Staugaitis, Telšių vys- 
kupas, 1937 m. gruodžio 1 d. prašė, kad jam būtų paskirtas augziliaras, 
konkrečiai monsinjoras Vincentas Borisevičius, vyskupijos seminarijos 
rektorius, tačiau šis prašymas nebuvo pateiktas Šventajam Tėvui, kadan- 
gi Šviesiausiasis monsinjoras Arata, tuomet Lietuvos reikalų patikėtinis, 
buvo pranešęs, jog aukščiau paminėtas kandidatas jau buvo nurodytas 
Šventajam Sostui kaip tinkamas eiti koadjutoriaus pareigas, kaip būsima- 
sis Kauno arkivyskupo paveldėtojas, todėl reikėjo palaukti Jo Šventeny- 
bės sprendimo šiuo klausimu. Kadangi Telšių vyskupas nerimsta dėl savo 
prašymo, Jūsų Eminencija klausia, ar ir ką šioji Šventoji Kongregacija gali 
jam atsakyti. 

Šiuo klausimu prisiimu reikiamą rūpestį pareikšti Jums tai, kas toliau 
pasakyta: 

1937 m. gruodžio 28 d. raporte nr. 2740, Jūsų Eminencijos persiųs- 
tame man kaip kopija su praėjusio vasario 3 d. iškiliu laišku nr. 177/37, 
kuriame monsinjoras Arata išdėstė sudėtingą religinę Kauno arkivyskupi- 
jos situaciją, dėl kurios reikėjo skirti šviesiausiajam monsinjorui Skvireckui 
koadjutorių su paveldėjimo teise ir su specialiomis galiomis ir nurodė tam 
tikrus kandidatus, kuriuos, nepaisant kai kurių trūkumų ir nesant geresnių 
kandidatų, jis laikė galimus pristatyti Šventojo Sosto svarstymui. 

Atidžiai išnagrinėjęs informaciją apie nurodytus dvasininkus, Prakil- 
niausiasis Popiežius nerado nė vieno tinkamo sudėtingoms Kauno arkivys- 
kupo koadjutoriaus pareigoms ir nurodė, kad monsinjoras Arata rūpintųsi 
išplėsti kitų kunigų, tegu ir jaunų, paiešką. 

"Tuo atveju, jei tarp pastarųjų būtų atsiradę tinkamų vyskupo parei- 
goms, bet būtų atrodę neatsargu paskirti kurį nors koadjutoriumi dėl ga- 
limų problemų, buvo galvojama pateikti jį šiai Šventajai Kongregacijai 
augziliaro pareigoms. 

Tačiau į laišką su šiais nurodymais nunciatūra vis dar neatsakė, gali 
būti dėl sankumų, susijusių su tinkamų kandidatų sudėtingoms pastoraci- 
nėms pareigoms, paieška. 

Atsižvelgdamas į klausimą, man užduotą Jūsų Eminencijos, nuspren- 
džiau pasirūpinti paskubinti monsinjorą Burzio, dabartinį Lietuvos reikalų 
patikėtinį, kad pateiktų tą papildomą informaciją, reikalingą, idant būtų 
priimti galutiniai sprendimai šiuo klausimu. 

Mielai naudojuosi proga, kad išreikščiau Jums pačią giliausią pagarbą, 
su kuria nuolankiai bučiuodamas Jums rankas, patvirtinu esąs 


Jūsų Didžiai Gerbiamo Eminencijos 
Be galo atsidavęs ir nuolankiausias tikrasis tarnas 


ASV, A.E.S., Paesi Baltici, b. 101, I. 54rv-55. Mašinraštis, versta iš italų k. 

214. KARD. G. PIZZARDO PASTABA DĖL KAUNO AUGZILIARO 


Kauno augziliaras 
1938 12 07 


Neseniai Bruklino kurijos kancleris man pasakė, kad to miesto lietuvių 
kolonija iš religinės pusės yra geriausia iš ten esančių užsienietiškųjų, ka- 
dangi suorganizuota puikaus kunigo lietuvio. 

Todėl, atsižvelgiant į sunkumus ieškant vyskupystei tinkančių kandi- 
datų Lietuvoje, ar nebūtų galima išplėsti paieškos tarp lietuvių kunigų, gy- 
venančių užsienyje? Šitai iki šiol niekada nebuvo padaryta. Jų turėtų būti 
Jungtinėse Valstijose, Argentinoje, Brazilijoje ir galbūt Anglijoje. 


Laukiame Mons. BuRz1O atsakymo 


ASV, A.E.S., Paesi Baltici, b. 101, I. 59. Mašinraštis, versta iš italų k. 

215. G. BURZIO TELEGRAMA ŠV. SOSTO VALSTYBĖS SEKRETO- 
RIATUI APIE POKALBĮ SU NAUJUOJU UŽSIENIO REIKALŲ MI- 
NISTRU IR JO PASIŪLYMĄ NORMALIZUOTI DIPLOMATINIUS 
SANTYKIUS, NESIEJANT TO SU DERYBOMIS DĖL KONKORDATO 
PAKEITIMŲ 


Jo Šventenybės Valstybės 
Sekretoriatas 
"Telegrama iš Kauno 10 (paštu) 
Gauta: 1938 m. gruodžio 13 d. 
Šifravimo skyrius 
Nr. (53) 56 


Naujasis užsienio reikalų ministras?, kalbėdamas su manimi pirmo- 
sios diplomatinio korpuso audiencijos metu, išreiškė man ketinimą tuo- 
jau pat pratęsti derybas ir paprašė manęs sužinoti Šv. Sosto nuomonę apie 
savo asmeninę idėją, kuri yra tokia: „Ar Šventasis Sostas yra pasirengęs 
lygiagrečiai derėtis normalių diplomatinių santykių atstatymo klausimu ir 
klausimais, susijusiais su konkordatu, nebūtinai pajungiant pirmąjį antrųjų 
sprendimams.“ 

Jo pirmtako ištarti tokie žodžiai man būtų pasirodę labai įtartini, bet 
dabartinis užsienio reikalų ministras yra laikomas atviro charakterio, nuo- 
širdžiu žmogumi. Tad, nors jam ir pabrėždamas, kad ankstesnieji nemalo- 
numai (Apaštalinio nuncijaus pašalinimas), nulėmę dabartinę padėtį, kaip 
preliminarios sąlygos normalių diplomatinių santykių atnaujinimui, reika- 
lautų, nesakau formalaus atitaisymo, bet bent jau geros valios iš Vyriausybės 
pusės įrodymo, pagaliau apsisprendžiant paisyti konkordato įsipareigojimų, 
pažadėjau perduoti Šventajam Sostui jo norą, kad galėčiau pateikti jam kon- 
kretų atsakymą. Užsienio reikalų ministras prašė manęs sugrįžti šią savaitę 
ilgesniam pokalbiui. Prašyčiau atsiųsti man skubų atsakymą telegrama. 


GIUSEPPE BURZIO 


20 1938 m. gruodžio 5 d. užsienio reikalų ministru buvo paskirtas Juozas Urbšys (1896— 
1991), kuris iki tol ėjo URM politikos departamento direktoriaus pareigas, 

[Dokumento viršuje įrašas ranka: 

1938 12 14 

Jo Šventenybė yra pasiruošęs skirti nuncijų vos tik bus išspręsti kon- 
kordato klausimai. Būtų galima telegrafuoti mons. Burzio taip: „Šifruotė 
gauta... Kadangi Šv. Sostas jau davė nurodymus dėl derybų žinomais kon- 
kordato klausimais, galima tikėtis, kad bus nesunku pasiekti greitą susita- 
rimą, taip pat ir dėl geros valios, kurios yra pilnas šviesiausiasis užsienio 
reikalų ministras. Vos tik bus pasiektas galutinis susitarimas, Šv. S. mielai 
paskirs naująjį nuncijų.“*!] 


21 Šv. Sosto nuncijus arkivysk. Luigi Centoso į Lietuvą atvyko tik 1940 m. balandžio 
mėnesį. 

